
Aprecieri Pentru această carte 


Mai prețioasă decât aurul: un roman creștin plin de degajare, din 
timpul Goanei după Aur din California anilor 1870, o răvășitoare poveste 
romantică a unei sufragete exilate din New England, a unui fost soldat al 
Uniunii dezmoștenit de familia sa din Sud şi orașul californian de frontieră 
pentru salvarea căruia își unesc forțele. O superbă poveste de iubire sinceră 
şi autentică. 

Vrei să citeşti o carte care abordează câteva subiecte grele, dar care totuși 
îți lasă zâmbetul pe buze? Aceasta este! Francine Rivers știe cu siguranță 
cum să creeze scenarii la limită și personaje adorabile care să-ți intre la 
inimă, toate acestea bazate pe adevăruri biblice. Într-un cuvânt: inspiratoare. 

lată o poveste de dragoste istorică, plină de umor, a cărei intrigă se 
desfășoară în Calvada, un orășel minier, in timpul goanei după aur. Am citit 
romanul în mai puțin de 24 de ore. Romantismul a fost foarte diferit de ceea 
ce am citit recent! Mi-a plăcut să văd că personajul principal și-a păstrat 
credinţa în ciuda tuturor provocărilor și am apreciat cu adevărat modul în 
care Francine a abordat unele subiecte foarte dificile, dar relevante, care se 
întâmplă chiar și în societatea zilelor noastre. 

CELUI MAI BUN PRIETEN 
ŞI DRAGOSTEA VIEȚII MELE, 
RICK RIVERS. 

Viaţa noastră continuă să fie 


o aventură în desfășurare. 


Religia curată și nepângărită 
înaintea lui Dumnezeu Tatăl este aceasta: 
să-i vizitezi pe orfani și pe văduve în necazul lor 
și să te păstrezi pe tine însuţi neintinat de lume. 


Iacov 1:27 


MULŢUMIRI 


SINCERE ȘI PROFUNDE MULȚUMIRI DORESC SĂ ADRESEZ LUI: 

Danielle Egan-Miller. de.la Browne and Miller Literary Associates 
— agenta;mea' “harnică, talen tă şi de încredere, care mă ține departe 
de ștfesul piețelo şinëdiei mereu: “schimbătoare. Întotdeauna ai făcut 
mult maiifăuilt decât ceea ce se așteaptă “din partea unui agent. 
Olson..— editorul meu creativ şi cu ochi de vultur, care 
conținiuă să mă salveze din scrisul prea stufos şi din structurile liniare. 
Îini place să lucrez cu tine. ; 

Karen Watson — editor, mentor pentru tinerii scriitori — m-ai 
încurajat de la bun început.  ---..-. 

Brandilyn Collins, Tammy Alexander, Karen Ball, Gayle DeSalles, 
Sharon Dunn, Tricia Goyer, Robin Lee Hatcher, Sunni Jeffers, Sandy 
Sheppard și Janet Ulbright. Toate sunteți scriitoare talentate! Mi-ați 
împărtăşit din bucuriile și frustrările vieții de scriitor. Ori de câte ori 

m-am împotmolit, ați venit cu idei și soluţii. Voi, fetelor, sunteți la 
ÎNĂLȚIME! 

Dragile mele: Claudia Millerick, Erin Briggs, Kitty Briggs, 
Christy Hoss, Jackie Tisthammer, Lynette Winters — voi m-aţi 
inspirat și m-ați încurajat din prima zi. 

Colleen Shine Phillips, mulțumesc pentru ideile şi înțelepciunea 
ta. Eşti printre primii mei cititori și sursă constantă de încurajare. 

Rick Rivers — cel mai bun prieten și dragostea vieții mele. 
Mulţumesc pentru răbdarea cu care mă asculți când vorbesc (și nu 
mă mai opresc). Și recunosc — e adevărat că uneori am nevoie de 
patruzeci şi cinci de minute ca să îți povestesc despre un eveniment 
care nu a ținut decât treizeci de minute. 

Dumnezeu să vă binecuvânteze pe toți! 


NOTA AUTOAREI 


DRAGII MEI CITITORI, 
Perioada de. COVID-19-a survenit imediat după ce eu și soțul 
meu al întors din Africa de e Sud şi după filmarea romanului 


petrećüte acasă s-au E nat în luni, pătea momcntul potrivit de 
a-mi reimagina şi rescrie o poveste care m*a însoțit de zeci de ani, 
ceva care să adreseze probleme serioase, cu umor și grație. Viaţa a 
devenit mult prea sobră pentru-a mai adăuga ceva greu la ca. Toţi 
avem nevoie să râdem, chiar dacă zilele sunt întunecate — poate chiar 
mai mult în astfel de vremuri. Și cu toții ne dorim schimbări în bine 
şi un final fericit. 

Poveştile mele încep întotdeauna cu întrebări, și câteva din 

întrebările pe care le aveam în minte erau valabile într-un oraș minier 
din anii 1870 și sunt aplicabile și astăzi. Poate un om să aibă un 
impact asupra unei comunități întregi? Cunoaştem cu toții oameni 
care își urmează conștiința indiferent de preț. Ce putem face pentru a 
le oferi o viață mai bună celor care sunt lipsiți de o locuinţă? Li vedem 
trăind în corturi și cocioabe în orașele noastre prin toată țara. Există 
vreo cale mai bună, mai echitabilă, de a „distribui bogăția“ fără a fura 
de la un grup și a da altora? Apostolul Iacov spunea „Religia curată 
şi nepângărită înaintea lui Dumnezeu Tatăl este aceasta: să-i vizitezi 
pe orfani și pe văduve în necazul lor și să te păstrezi pe tine însuți 
neîntinat de lume“ (Iacov 1:27). Cum ar arăta așa ceva? 

Mai prețioasă decât aurul este o carte a pandemiei, o poveste de 
dragoste, care se întoarce la rădăcinile mele ca scriitor romancier. 
Vorbește despre o sufragetă exilată din Boston și despre un soldat 
dezmoștenit al Uniunii, care se întâlnesc într-un orășel minier 
retras din California. Dar explorează de asemenea impactul pe care 
o persoană hotărâtă îl avea asupra unei comunități întregi. M-am 
bucurat mult pentru povestea de dragoste dintre Kathryn și Matthias 
și mi-a făcut mare plăcere să o aștern pe hârtie. Sper să vă bucurați la 
fel de mult lecturând-o. 


—FRANCINE RIVERS 

> Nordul Californiei, 1875 < 


Cu OCHII ÎN CEAȚĂ ŞI CU DURERI ÎN TOATE ÎNCHEIETURILE, KATHRYN 
se încordă din nou:când'diligența trecu hurducăind peste o porțiune 
denivelată ide drum. Drumul c cu trenul la clasa a doua pe calea ferată 
CU această călătorie plină de zdruncinături, ce o ducea înspre un viitor 
necuitoscut. Două zile-de tortură, două nopți în halte cu o bancă de 
lemace-i slujea de pat, o singură pătură uzată rău, o cină alcătuită din 
ceva ce aducea a tocană — deși jupânii nu fuseseră dispuși să îi spună 
ce carne folosiseră — și ca mic dejun, terci.simplu de ovăz. 

Poate că ar fi fost mai înţelept să-rămână câteva zile în Truckee, 
unde coborâse din tren, în loc să se grăbească cu ultima parte a 
călătoriei. Dar nu avusese de ales decât să ia diligența asta sau să 
mai aștepte o săptămână după următoarea și ar fi fost prea scump 
să rămână mai mult în orașul acela sălbatic, care avea mai multe 

saloane decât hoteluri. Și-apoi, locul acela se dovedise a fi scandalos. 
Oamenii erau indeosebi mineri, dulgheri și lucrători la căile ferate, 
și erau înspăimântător de puține femei. Nu mai văzuse nicicând 
înainte un chinez, dar citise despre ei că trecuseră Pacificul cu miile, 
dispuşi să primească simbrii mai mici pentru munca primejdioasă 
de amplasat explozibil și croit tuneluri prin pietroșii munți Sierra 
Nevada pentru căile ferate. Acum că fabulosul proiect fusese încheiat, 
imigranții disprețuiți îşi căutau alte moduri de a-și duce traiul. Câțiva 
se apropiaseră de Kathryn în clipa când coborâse din tren. Îl tocmi pe 
unul să-i care cufărul la o cazare onorabilă. Deși mic și vânos, omul 
îi săltă bagajul în căruța sa șubredă și porni înainte cu o viteză de nu 
reuși să țină pasul cu el. 

luţind pasul în urma lui, Kathryn ocoli grămezile de balegă de cal 
și băltoacele, iritată de atenția pe care o atrăgea. Bărbații se holbau. 
Nu zări decât câteva femei, și niciuna așa gătită ca ea. Și ele se holbau, 
la rândul lor. Kathryn reuși să îl prindă din urmă pe cărăuș chiar 
când acesta pășea într-un hotel de pe malul apei. Când intră, se iscă 
rumoare în holul plin de lume. Ignorându-i, se duse drept la recepție 
şi se înregistră, dornică de puţină intimitate, o baie, o masă bună şi un 
pat. Petrecuse șapte zile într-un vagon de pasageri, urechile fiindu-i 
chinuite de țăcănitul constant al roților pe șinele din metal. Cenușă 
și zgură intrau pe geam împroșcate de cărbuni prin coșul de fum 
al locomotivei, găurindu-i cu arsuri mici costumul de călătorie din 
batist verde închis. Trenul se oprea doar pentru a-și reface rezervele 
de cărbune şi apă, oferindu-i doar puțin răgaz pentru a lua o masă 
într-un han din loc. 

Cărăușul îi duse cufărul la etaj și i-l lăsă într-o odaie mică, în 
care erau un pat, o masă și o carafă cu apă. Dezamăgită crunt și prea 
obosită pentru a cobori la parter și a solicita o cameră mai bună, 
Kathryn își dezlegă panglicile și-și scoase pălăria, apoi se întinse pe 
pat. Se visă înapoi în Boston, în casa Hyland-Pershing, în pragul 
unuia din apartamentele de la etaj. Mama ei, radiind de fericire, 
gângurea aplecată deasupra unui fiu nou-născut, în timp ce tatăl 
vitreg al lui Kathryn şedea pe marginea patului cu baldachin, cu un 
zâmbet plin de mândrie pe fața de obicei încruntată. Când Kathryn 
spuse ceva, nimeni nu o auzi. Se ridică în picioare, ea, fiica de curând 

dezmoștenită, privindu-le bucuria. Oare pe ea o și dăduseră deja 
uitării? 

Se trezi scăldată în lacrimi, în răsăritul îimbujorat. Amețită și 
zăpăcită, se ridică în capul oaselor, cu veșmintele boțite și părul în 
neorânduială. Stomacul începu a-i chiorăi, amintindu-i că nu mai 
mâncase de ieri de la amiază. Își turnă apă rece ca gheața într-un 
lighean și se spălă pe față. Ah, cât de mult își dorea să facă o baie, dar 
oare cât ar fi costat să ceară să i se aducă sus la etaj o scăldătoare şi apă 
fierbinte? Își dezbrăcă compleul de călătorie și îl împături cu grijă, și 
alese o rochie Dolly Varden, care fusese livrată cu puțin timp înainte 
să i se spună că urma să fie trimisă în California. 

Sala de mese a hotelului era deschisă și aproape goală. Kathryn 
comandă omletă, şuncă, cartofi prăjiţi şi pesmeți cu gem. Sătulă, 
se duse să vorbească cu funcţionarul de la recepţie, care îi spuse că 
serviciile pe care le solicita le putea găsi la baia publică de alături. 
Când văzu şirul de bărbați care aşteptau la rând, ştiu că nu era un loc 
suficient de sigur pentru o /a4y. Exasperată, se întoarse în gară pentru 
a aranja cu transportul spre Calvada. O diligenţă era trasă în fața 
gării, cu caii tocmai înhămaţi. 

— Calvada? Funcţionarul scutură din cap. N-am auzit niciodată 
de locul ăsta. 

Kathryn se simți cuprinsă de panică. 

— Are și serviciu poştal. 

— Probabil că există o sută sau mai bine de orașe miniere în 
munții Sierra, domniță. Unele nici n-au nume. Calvada pare să 
sune ca un oraș de graniță, dar trebuie să ştii dacă e la nord sau la 
sud. 

Pe plicul în care sosise testamentul unchiului Casey erau trecute 
şi alte două orașe. Îi întinse plicul funcţionarului, care îl citi rapid și 
încuviință din cap. 

— La sud, și îți ia trei zile să ajungi acolo, asta dacă nu ai parte de 
incidente pe drum. Ai noroc. Poştalionul pleacă într-un ceas. Dacă îl 
scapi, va trebui să aștepți o săptămână după următorul. 

Diligenţa sări din nou, trântindu-i şezutul deja zdruncinat de 
bancă. Căruțaşul era un muntean de peste 1,80m cu barbă stufoasă, 
pe nume Cussler, care îşi înjura de mama focului cei șase cai în timp 

ce trăsura gonea pe drumul de munte. Ea se întreba ce avea să o 
aștepte în Calvada. 

Legănată și hurducăită, Kathryn se întoarse cu gândul la ultima 
seară dinaintea plecării ei din Boston. Mama și tatăl ei vitreg se 
duseseră la teatru cu prietenii. Kathryn luase cina în bucătărie, cu 
slujitorii. Își simțise inima sfășiată când își luă rămas bun de la oamenii 
pe care îi iubea. Orice speranță ca mama ei să se răzpândească se 
spulberă a doua zi de dimineață când judecătorul i se alătură în holul 
de la intrare și o informă că avea să o însoțească la gară pentru plecare. 
Avusese senzaţia că el nu dorea decât să se asigure că ea urca în tren 
și nu mai cobora. 

Lawrence Pershing nu îi adresă niciun cuvânt până aproape 
ajunseră la gară. Atunci scoase un plic din buzunarul interior al hainei. 

— Actul acesta îţi transferă dreptul de moştenire al mamei tale. 
Proprietatea ce o fi avut-o unchiul tău când a murit este acum a ta. 
Mă îndoiesc că e cine știe ce. Am adăugat suficienți bani ca să îți fie 
de folos la început. Dacă ești chibzuită și înțeleapră, adăugă el cu o 
umbră de sarcasm, o să îţi ajungă până îți găseşti o partidă potrivită. 
Ti-am achitat drumul până la Truckee. De acolo, te privește să îţi 
găsești drumul spre Calvada. 

O partidă. Cam ce însemna asta? Era mai educată decât majoritatea 
femeilor, mai ales datorită faptului că se furișase în biblioteca 
judecătorului și şterpelise cărți. Dar nimic din tot ce învățase nu avea 
să îi asigure o partidă. 

Diligența se zgâlțâi dintr-odată, făcând-o pe Kathryn să tresară și 
aducând-o înapoi la situația ei de față. Simţi cum se ridică deasupra 
băncii, apoi ateriză la loc cu o bufnitură ce-i smulse un geamăt 
nedemn de o /ady. Cussler le aruncă vorbe necuviincioase bidiviilor și 
plesni din bici. Când trăsura se clătină, Kathryn trebui să se țină bine. 
Fusta și jacheta bleu-marin erau cenușii de atâta praf, care îi scrâșnea 
și între dinți. O mânca pielea capului, deși pălăria îi acoperea părul. 
Cât mai aveau până la următoarea oprire? Moartă de sete, încercă 
să nu se gândească la cât de bine i-ar fi prins acum un pahar cu apă 
limpede şi rece. 

În prima zi, o însoțiseră alte patru persoane și fiecare coborâse 
deja undeva pe drum. Henry Call, un domn de treizeci și ceva de ani, 

cu ochelari se suise în trăsură la ultima stație. O insoțise la prânzul 
alcătuit din tocana aceea dubioasă. Hangiul se jurasc că cra cu pui, 
însă Cussler spunea că avea gust de șarpe cu clopoței. Kathryn 
preferase să nu ştie, fiindu-i oricum prea foame pentru a-i mai păsa. 
După prânz, domnul Call îi oferi mâna când sc suise în trăsură, unde 
conversaţia se stinse, ambii fiind de acord că orice tentativă de a vorbi 
s-ar fi soldat cu o gură plină de praf. El își deschise geanta și scoase un 
dosar. Din când în când își scotea ochelarii şi și-i ștergea. 

— Hooo, strigă Cussler, iar trăsura se opri. Continuă să strige, 
folosind cuvinte pe care Kathryn nu le înțelese, dar care pe domnul 
Call îl făcură să roșească. 

— Idiot ce eşti! Ce crezi că faci, să-mi sari aşa în cale? 

O voce țâfnoasă îi răspunse, râzând: 

— Cum altfel să prind și eu un loc? 

— Cumpără-ți bilet, ca toată lumea! 

— Mă ași să urc sau mă lași aici să mă înfulece urșii? 

Kathryn îl privi pe domnul Call alarmată. 

— Sunt urși pe aici? 

— Da, domniţă. Sunt o mulțime de grizzly în munții ăștia. 

Ca și când raportul dintre bărbaţi și femei n-ar fi fost o sursă de 
îngrijorare suficientă, acum trebuia să își facă griji şi pentru lumea 
animală?! 

Uşa trăsurii sări în lături, iar un bărbat cu o pălărie soioasă şi boțită 
urcă în ea. Ridicându-și fața bărboasă și brăzdată de dungi cenușii, 
dădu cu ochii de Kathryn. 

— Sfinte Sisoie! O /ady! Faţa lui rumenă și îmbătrânită se 
schimonosi într-un rânjet. Încă aplecat înainte, își scoase pălăria. Măi 
să fie, nu mă aşteptam să dau peste cineva ca matale! 

Kathryn ar fi putut spune același lucru. 

Diligenţa porni din nou la drum, zvârlindu-l pe bătrân pe spate. 
Trântit lângă domnul Call, îi scăpă o vorbă fără perdea pe care o 
auzise de o sută de ori în gura lui Cussler în ultimele patruzeci și opt 
de ore. El îşi scoase capul pe geam. 

— Hei, Cussler, tu mai înveți vreodată să mâni? Sau vrei să mă ucizi? 

— Ar fi trebuit să trec peste tine și să-ți las leșul în drum, îi 
răspunse Cussler. 

Nou-venitul râse, deloc ofensat, şi se lăsă înapoi la locul său. 

— Mă scuzați, domniță. N-am vrut să vă supăr. Eu şi Cussler ne 
ştim demult. 

Kathryn îi aruncă un zâmbet chinuit și își închise ochii. Începuse 
să o doară capul, asta pe lângă toate celelalte mădulare care o dureau. 
Trebuise să se stăpânească din răsputeri să nu își frece șezutul când 
coborâse din trăsură la ultima haltă. 

Omul se scărpină în barbă. 

— Întotdeauna fac autostopul înainte ca drumul să devină prea 
periculos. Am încercat să mă duc odată pe jos și a trebuit să mă sui 
într-un copac ca să nu mă trezesc călcat. 

Kathryn privi afară pe geamul din dreptul ei și se lăsă pe spate 
icnind. 

— Dacă te uiţi pe marginea drumului după următoarea curbă, o 
să vezi o trăsură. Căruţașul a fost prea grăbit. Se mai întâmplă din 
când în când. 

Cussler plesni din nou din bici, zorind caii să meargă mai repede. 
Kathryn înghiți în sec. 

— Nu ştii niciodată când ţi-a sunat ceasul. Bătrânul devenea 
filosof. O să ajungem la capăt, dar depinde. 

— Depinde de ce? indrăzni să întrebe Kathryn. 

— Depinde cât a băut Cussler la ultima haltă. 

Kathryn îl privi pe Henry Call. Acesta ridică din umeri. Oare 
ce fusese în halba aceea mare pe care șeful de stație i-o dăduse lui 
Cussler? Fa se încordă în timp ce trăsura intra în următoarea curbă. 
Nu se putea abține. Privi afară. Trăsura se înclină iar ușa se deschise. 
Ea ţipă când fu azvârlită în afară. Simți cum cineva o apucă de 
fustă și o trase înapoi. Bătrânul închise ușa la loc. Cei trei rămaseră 
privindu-se unii pe alții. Kathryn nu știa cui să mulțumească și se 
temea să facă presupuneri. 

Henry Call își drese vocea. 

— Mi s-a spus că Cussler este cel mai bun căruțaș pe ruta asta. Nu 
trebuie să ne temem de nimic. 

Bătrânul pufni și își vâri ceva în gură. Maxilarele începură să îi 
muncească de parcă ar fi fost un cerb care rumega, în timp ce începu 
să o studieze pe Kathryn dc la ghetele ei înalte cu șireturi până la 

marginea bonetei ei cu panglici, cu cele două pene brumării prinse 
de ea. 

— Ce pasăre a renunțat la penele alea? 

— Un strut. 

— Cum spuseși? 

— Un struţ. E o pasăre africană. 

— Trebuie că te-a costat o avere. 

Se aplecă afară pe geam și scuipă un jet de lichid maroniu. 

Kathryn aproape vomită. Bătrânul nu terminase încă să o 
analizeze. Iritată, începu şi ea să îl studieze pornind de la pălăria 
lui murdară, cămașa uzată în carouri, haina din piele decolorată de 
vreme și pantalonii de canava de un albastru șters, la cizmele prăfuite. 
Bărbatul duhnea ca un bizam — sau cum își închipuia ea că duhnea un 
bizam. Dar apoi, cine era ea să strâmbe din nas? Nici ea nu mai făcuse 
o baie completă de când plecase din Boston. Corsetul îi era strâns. 
Mai rău, pielea o mânca pe sub corset. Turnura* rochiei o simțea ca o 
scândură în dreptul șezutului. 

Trăsura înainta lin înainte, iar Kathryn se relaxă, până îl auzi pe 
Cussler răcnind: 

— Țineţi-vă bine! Urmează p/inza! 

Inainte să apuce să întrebe ce însemna asta, bătrânul se opinti 
cu cizmele murdare de marginea locului de lângă ea și se încordă. 
Trăsura sări în aer, iar Kathryn odată cu ea. Boneta ei împopoțonată 
fu singurul lucru care o feri să nu își spargă capul. Ateriză înapoi pe 
bancă cu un bufnet dureros și un auuuu prelung. Săritura era doar 
prima dintr-o serie. 

— Ah... ah... ah... ah... 

Se ținea strâns de cadrul ușii, simțind cum şezutul îi este lovit 
sistematic. Pe cât de brusc începu cazna, se și încheie. 

Penele de struţ îi atârnau între ochi. Corsetul strâns îi alunecase în 
jos. Kathryn se foi pe scaun, dar asta nu făcu decât să înrăutățească și 
mai mult lucrurile. Amândoi bărbații o întrebară dacă se simţea bine. 


* Obiect vestimentar folosit de femei la finalul secolului XIX, alcătuit 


dintr-o bucată de burete/stofă care completa rochia în partea din spate, 
sub talie (n.trad.) 

— Da, sigur. Cât mai este până ajungem în Calvada? 

— Nu mult, cred. Înainte de înserat, în orice caz. Cussler scoate 
un timp bun. 

Kathryn se resemnă cu suferința ei. 

Henry Call își adună hârtiile. 

— E o călătorie lungă pentru o domniță tânără ca dumneavoastră, 
domnişoară Walsh. Probabil că vă este dor de Boston. 

— Așa este. 

Până aici, călătoria nu făcuse altceva decât să îi reamintească cât 
de mare era prețul de a-ți urma convingerile. 

Bătrânul se lumină la față. 

— Boston! Știam eu că ești tocmai din Est. Ai tu aerul acela 
înfumurat. Nu prea avem multe doamne pe-aici. Părea fermecat de 
penele rupte ce atârnau. Dar avem o mulțime din celelalte pe-aici. 

Henry Call își drese vocea. 

Bătrânul se uită la el și continuă să își mestece tutunul. 

— O să vadă ea singură, nu? Se întoarse iarăși înspre Kathryn. Tu 
ce cauţi aici? 

— Mă ocup de afacerile familiei, domnule. 

Ca și când asta l-ar fi privit întrucâtva pe el. 

Bătrânul ridică din sprâncene și o studie din nou. 

— Nimeni nu m-a mai făcut domn până acum. Mi s-a spus în 
multe feluri, dar nu așa. Nu, fără doar și poate, nu avem pe nimeni ca 
tine în Calvada. Nu te supăra că ţi-o spun. E un compliment sincer. 

— Nici de unde vin eu nu avem mulți oameni ca dumneata, 
domnule... 

— Niciun domn. Doar pur și simplu Wiley. Wiley Baer. 

Domnul Call își scoase ochelarii și îi curăță înainte să îi vâre în 
buzunarul de la piept. 

— Aveţi rude în Calvada, domnişoară Walsh? 

— Am avut un unchi. A murit și a lăsat o moștenire. 

— În Calvada? Wiley pufni din nou. Noroc bun. Ochii i se 
îngustară. Dacă are vreo valoare, cineva a revendicat-o deja. 

— Poate că vă pot ajuta eu, interveni Call. Sunt avocat. Dacă aveți 
nevoie de ajutor pentru a vă pretinde drepturile legale, vă rog să mă 
contactaţi. 

— Este foarte amabil din partea dumneavoastră, domnule Call. 

Wiley își îndesă alte câteva frunze de tabac în gură în timp ce îl 
studia pe Henry Call. 

— Poţi la fel de bine să faci cale întoarsă, în loc să-ți pierzi vremea 
să își deschizi un birou în Calvada. Avem mai mulți avocați decât 
purici pe-un câine. Și cam la fel de bine-veniţi. 

— Sunt angajat, Wiley. Nu voi sta în Calvada decât câteva luni, 
apoi mă întorc la Sacramento. 

— Pentru cine lucrezi? Pentru Morgan Sanders? Wiley își ridică 
din nou cizma pe locul de lângă ea. Ăsta e o adevărată pramatie, spuse 
privind-o pe Kathryn. 

— Nu am libertatea să vă spun. 

— Bun, nu-s decât doi bărbați în toată Calvada care să aibă destui 
bani ca să aducă un avocat ferchezuit tocmai din Sacramento sau de 
unde-i fi venind. Sanders sau Beck, și n-aș vrea să apuc vreodată între 
ăștia doi. 

— Cine sunt ei, Wiley? 

Kathryn își dorea să afle ceva despre orașul care în curând avea să 
devină noua ei casă. 

— Morgan Sanders este proprietarul Minei Madera. Le 
închiriază barăci muncitorilor lui. Deţine magazinul companiei 
de unde ei trebuie să își cumpere cele trebuincioase. Beck e mai 
nou-venit și a intrat în cârdășie cu Paul Langnor. Un om bun, 
Langnor. Niciodată nu și-a îndoit whisky-ul cu apă. Lui Beck îi 
merge bine cu salonul şi cu cazinoul de când a murit Langnor. A 
mai adăugat un hotel la ele. Beck a văzut elefantul și s-a săturat să 
înhame tigrul, a fost destul de deştept să găsească altceva de făcut și 
să se îmbogăţească din asta. 

— Elefanți și tigri? 

Kathryn simți cum i se întețește spaima. 

Henry Call zâmbi. 

— A vedea elefantul, domnişoară Walsh, înseamnă să câştigi 
experiență de viață dând cu capul. Să inhami tigrul înseamnă să joci 
faraon. Jocul provine din Europa, iar acolo foloseau cărți care aveau 
imagini ale faraonilor egipteni pe spate. 

— Joc jocul ăsta de când am venit în Vest, în '49, mărturisi Wiley. 

— Un joc de noroc, vreţi să spuneți. 

Kathryn înțelegea acum de ce bărbatul nu părea să dețină nimic 
altceva în afară de hainele uzate de pe el și cizmele tocite. 

— Viaţa este un joc de noroc, nu crezi? Există un risc în tot ce faci. 

Wiley Baer, înțeleptul. 

— Ce îmi puteți spune despre Calvada? 

— Păi un lucru-i sigur, nu-i Boston. Râse sforăind. Atâta lucru 
pot să-ți spun. 

— Lucraţi în Mina Madera, Wiley? 

— Să lucrez pentru Sanders? Nu-s prost. Odată ce intri în puțurile 
alea, nu mai ieși. Am sus în munți o mină pe care o lucrez de unul 
singur. O am tocmai din '52. Am hârtii care dovedesc asta. Asta-i 
bine, fiindcă arhiva cu actele a ars în '54. Și încă o dată în '58. Scot 
atât cât îmi trebuie să trăiesc. Și așa, o să-mi ajungă o viaţă. ÎI privi pe 
Henry Call cu suspiciune. Nimeni nu știe unde e decât eu. Mestecă o 
clipă și scuipă din nou pe geam. Din când în când, un bărbat trebuie să 
meargă într-un oraș mai mare. Îi făcu lui Henry cu ochiul. Problema 
e că cred că m-am pricopsit cu păduchi... 

— Păduchi? 

Cuvântul acesta îi provocă mâncărimi lui Kathryn. 

— Ba bine că nu. Unii sunt de peste 2 centimetri. 

Domnul Call scutură din cap. 

— Minciuni gogonate, domnișoară Walsh. 

— Aşa zici? Wiley Baer îl privi provocator pe Call, oferindu-i 
în același timp un zâmbet candid lui Kathryn. O să crezi un avocat 
înaintea unui om cinstit care a trăit în munții ăștia mai bine de 
douăzeci de ani? Atâta îți spun, avem căpușe pe care poți pune șaua 
și să le călărești. Țânțarii cară bucăți de cărămidă sub aripi, ca să-și 
poată ascuți acele. Dar n-ai de ce să-ți faci griji, domniță. Există o 
metodă sigură să scapi de ei. Îmi trasez o linie pe mijloc, mă rad de 
tot părul pe o parte, îmbib jumătatea cealaltă în kerosen și aprind un 
chibrit. Ploșnițele fug pe partea rasă, și acolo le împung una câte una 
cu cuțitul meu de vânătoare. 

Îşi scoase cuțitul din teaca de la brâu și îl pinu înaintea ei încât să 
îi poată vedea lama de douăzeci de centimetri. 

Ea îl privi amuzată. 

— Sper că ţintiți bine. 

Wiley râse. 

— Să ştii că da. 

Făcu din nou cu ochiul, dar de data aceasta în dreptul ei. 

— Sunt multe femei în Calvada, Wiley? 

— Femei? Da, domnule. Vreo douăzeci, presupun, dacă ultima 
numărătoare mai e valabilă. Nu sunt multe doamne între ele, și 
niciuna ca tine, pe asta pun rămășag. O măsură din nou din priviri. 
Eşti luată? 

— Pardon? 

Kathryn roși, surprinsă de faptul că i se adresase o întrebare atât 
de personală. 

— Eşti logodită sau măritată? 

El ridică vocea ca și când ea nu l-ar fi auzit din cauza hăţurilor și 
a răpăitului scos de copite. 

— Nu. 

— Ei bine, vestea asta bună se va răspândi ca vântul. Rânji. Dacă 
îi doreşti un soţ, te poți alege cu unul până la lăsatul serii. 

Era oare o cerere în căsătorie în stil californian? 

— Nu, mulțumesc. 

— Bărbaţii ăia de acolo visează la o soție. Iar tu arăţi ca un candidat 
pe cinste. 

Ea își închipui că el încercase să îi facă un compliment, dar ea se 
simțea ca o fleică zemoasă în mijlocul unui platou. 

— Nu am venit aici să-mi caut un soț. Am venit să îmi iau în 
primire moștenirea şi să îmi iau viața în mâini. 

— Vei avea nevoie de protecție. 

Şi se gândea să i-o ofere el? 

— O să-mi cumpăr o pușcă. 

Trăsura se clătină brusc, iar Kathryn se apucă de cadrul geamului. 
Fiecare mușchi din corp urla după odihnă. 

— "Treziţi-vă, oameni buni! strigă Cussler. Ne apropiem de 
Calvada. 

Domnul Call își verifică geanta. 

— Vă așteaptă cineva, domnişoară Walsh? 

— Când ajung, trebuie să îl contactez pe domnul Neumann. 

Wiley scuipă pe geam ghemotocul de tabac. 

— Herr Neumann? 

— Da. ÎI cunoaşteţi? 

— A fost cât pe-aci să îmi pierd urechea când m-am dus ultima 
oară la frizeria lui. 

Dacă era să se ia după lungimea părului lui Wiley Baer, trebuie că 
fusese în urmă cu câțiva ani. 

— Un frizer de doi bani. Un om bun. Când e treaz. Dacă nu e la 
frizerie, îl găsești în Salonul lui Beck. 

Kathryn tresări când se auziră câteva bubuituri puternice. 

— Au fost focuri de armă? 

— Mda. 

Wiley se scărpină în barbă. 

— Pare să fie Smith & Wesson. Focurile de armă nu erau neobișnuite 
în Calvada. Bărbaţii devin puţin mai gălăgioși după ce iau ceva whisky 
la bord. Se aplecă pe geam afară în timp ce diligența lua o curbă. Nu 
văd niciun mort în drum. Își reluă locul. Putea fi mai rău. Am văzut 
odată șase bărbați fugărind un câine pe Chump Street”. Erau atât de 
beți că niciunul n-a reușit să îl nimerească. Sigur, un om care-și vedea 
de treaba lui în băcănie, s-a trezit cu un glonț în cap. 

Kathryn nu știa dacă să-l creadă sau nu. Henry Call nu spuse că ar 
fi fost o poveste închipuită. Ce loc era Calvada? 

— Şeriful i-a arestat pe oamenii aceia? 

— Nu există șerif. 

— Dar cu siguranță există o lege... 

— Înî. Bărbaţii s-au adunat la salon și au discutat situația. Au 
hotărât că moartea acelui om era voia lui Dumnezeu. E păcat, dar toți 
mai și plecăm din lumea asta. 

Kathryn îl privea cu ochii mari. 

— Asta e tot ce au făcut în privința celui decedat? 

— Nu. Au ciocnit câteva pahare în numele lui, au ținut un moment 
de reculegere și a doua zi l-au îngropat într-un costum nou. 

Chiar când Kathryn dădu să zică ceva, o lovi o duhoare atât de 
respingătoare, că îi veni să vomite. Îşi acoperi nasul și gura. 


* Strada nărozilor (n.trad.) 

— Ce, Doamne iartă-mă, este duhoarea asta îngrozitoare? 

Zâmbetul strâmb al lui Wiley Baer deveni trist. 

— Cum spuneam, Calvada nu-i Boston. O să te obișnuieşti cu 
mirosul în câteva zile. 

Alte trei focuri de armă răsunară în timp ce trăsura se opri 
cutremurându-se. Oare reușise vreun glonț rătăcit să îi lovească unul 
din caii lui Cussler? Wiley deschise ușa și sări din trăsură. Privi în jur 
și apoi înapoi spre ei. 

— Se pare că a plouat iar. E noroi până la glezne. E mai bine să 
cobori pe partea ailaltă, domniţă. Sunt niște gropi prin oraș atât de 
adânci că unii bărbați s-au făcut nevăzuți și au ajuns una cu drumul. 

Aerul era încărcat cu miasme de canal, noroi şi balegă de cal. Se 
auzi un alt foc de armă. Sticlă făcută țăndări. Bărbaţii urlau. Părea să 
fi pornit o adevărată răscoală în salonul de peste drum. Wiley înotă 
prin noroi. 

— S-aude de la localul lui Beck. Îmi pare că pușcăturile s-au gătat. 

Domnul Call cobori din trăsură și rămase în picioare pe trotuar. 
Îi oferi lui Kathryn o mână. Tremurând, cu genunchii moi, sări pe 
trotuar, unde Wiley Baer stătea şi-și răzuia de pe cizme kilograme 
întregi de noroi, mustind de apă și duhnind greu. Peste drum, ușile 
batante se deschiseră deodată și un om zbură prin ele afară. Un bărbat 
înalt, brunet, cu umerii lați ieși printre uși după el. 

— Namila aceea e Matthias Beck. Şi chiar acum pare destul de 
supărat. 

Kathryn îl privi pe bărbatul acela coborând de pe trotuar, înaintând 
până în mijlocul străzii și înşfăcându-l pe cel căzut în noroi. Ea 
tresări de fiecare dată când bărbatul îl lovi cu pumnul pe sărmanul 
om; o dată, de două ori și încă o dată, apoi îl lăsă să cadă înapoi. 
Bărbaţii se revărsară afară din salon și rămaseră privind de pe trotuar, 
ovaționându-l. Bărbatul îl apucă pe celălalt de ceafă și mai mult îl 
târî până la o covată cu apă pentru cai, iar ajuns acolo îl aruncă în ea. 
Bărbatul dădu să se ridice, tuşind. Beck îl împinse înapoi. Omul era 
când sus, când jos, ai fi zis că Beck spăla haine. 

Oripilată, Kathryn rămase privindu-l. 

— De ce râd oamenii aceia? N-ar trebui cineva să pună capăt 
acestei batjocuri până nu îl îneacă pe sărmanul om? 

Henry Call scutură din cap. 

— Cel mai bine e să nu te amesteci într-o chestiune când nu știi 
ce s-a întâmplat. 

Când se uită la Wiley, acesta își ridică brațele. 

— Nu te uita la mine. Eu nu mă bag. 

— Bărbaţi! Murmură Kathryn exasperată când se postă pe 
marginea trotuarului. Zerminaţi în clipa asta! Daţi-i pace acelui om! 

Reuși să atragă atenția fiecărui bărbat care se afla în fața salonului, 
însă Beck nu se opri și aproape că nici nu privi în direcția ei. Brațele 
omului săriră în aer în timp ce Beck îl băgă din nou în apă, apoi 
îl scoase și îl zvårli peste marginea coveţii, lăsându-l la scurs. Când 
omul își goli conținutul stomacului, Beck îl înșfăcă de partea din față 
a cămășii și îi spuse câteva cuvinte privindu-l în ochi. 

Bărbatul reuși cumva să iasă din covată, dar alunecă și ateriză din 
nou în noroi. Rostogolindu-se, începu să se îndrepte în grabă, în patru 
labe, spre trotuar, când Beck se întoarse şi se uită drept la Kathryn. 

O, vai. Ea înghiți în sec. 

— O, nu! gemu Wiley. Uite-l că vine. Noroc bun, mi-a părut bine 
de cunoștință. Chicotind, sări înapoi în drumul înnoroiat și se duse să 
îl ajute pe un tânăr să deshame caii. 

Inima lui Kathryn începu să bată tot mai repede cu fiecare pas pe 
care Matthias Beck îl făcea spre ea. Instinctiv bătu în retragere când 
el ajunse la trotuar. Ea-și reaminti că îl înfruntase pe Judecătorul 
Lawrence Pershing de multe ori de-a lungul anilor. Beck nu spuse 
nimic. Doar o privi. Ea simți cum i se strâng plămânii, iar mâna i se 
ridică tremurând la stomac. Tulburată de senzațiile neobișnuite, ea se 
întoarse repede, căutându-și din priviri cufărul. 

— Măi, măi, Henry... Beck grăi cu un accent puternic sudist. Nu 
mi-ai spus că aduci cu tine o /a4y. 

Încordându-se, Kathryn se răsuci din nou cu fața spre el și îl privi 
de jos. 

— Nu sunt doamna lui. 

— Și mai bine așa. 

El rânji într-un fel care o făcu să-și dorească să-i lipească o palmă, 
mai ales când se simţi năpădită de un val de căldură. 

Henry îşi drese vocea. 

— Matthias, aceasta este domnișoara Kathryn Walsh. A venit să 
rezolve... 

— Sunt convinsă că domnul Beck nu este interesat câtuși de puțin 
de problemele mele. 

— O, sunt interesat de tot ce are legătură cu dumneata. 

Kathryn îl ignoră. 

— E din Boston, se oferi Wiley voluntar. 

— Așa și arată. 

Privirea lui Beck o măsură de sus în jos, și înapoi în sus, oprindu-se 
asupra penelor de struț ce-i atârnau peste față. Ea își stăpâni impulsul 
de a-și smulge pălăria de pe cap şi a-l lovi cu ea peste față. 

— Are o scrisoare de la Herr despre o moştenire sau așa ceva, 
ciripi Wiley. 

— Wiley Baer! se oțări ea. 

De ce aveau impresia cei doi tovarăși ai ei de drum că problemele 
ei îl priveau întrucâtva pe Beck? 

— Mă tem că Herr Neumann nu este în stare să discute afaceri 
sau orice altceva în momentul de față, îi spuse Beck. 

Kathryn își ridică bărbia. 

— Și dumneata de unde știi acest lucru, domnule? 

— A leșinat în barul meu acum o oră. Am pus să fie dus acasă. O 
să îşi revină până mâine dimineață, Între timp, poate vă pot eu ajuta 
cu ceva? 

Vorbea serios. 

— Mulţumesc, dar nu prea cred. 

— Nu prea păreţi să fiți de acord cu mine, măria voastră. 

Felul în care i se adresa o irita. 

— Nu știu nimic despre dumneata decât că deții localul de peste 
drum, că l-ai bătut măr pe sărmanul om şi aproape l-ai înecat. 

— A vrut să sărbătorească un câștig la masa de faraon și a început 
să tragă cu pușca. Din fericire, n-a ucis pe nimeni. 

Informaţia aceea schimba discuția, dar tot nu putea fi de acord cu 
o bătaie publică drept pedeapsă. 

— N-ar fi fost mai bine să îl predai autorităților pentru tulburarea 
liniștii? 

— Boston, murmură Wiley. Avem un șerif între timp, Matthias? 

— Încă nu. 

Wiley se scărpină pe piept. 

— A fost plăcut să călătoresc cu dumitale, domnişoară, dar mă duc 
să îmi iau ceva de băut, să fac o baie, să mănânc o masă bună și să fac 
o vizită la Casa păpușilor. 

Se răsuci și porni spre Salonul lui Beck. 

Kathryn se încruntă. Casa păpușilor? 

— Walsh. Beck se încruntă. Nu se poate să fii rudă cu City Walsh. 

Kathryn îşi ridică ochii la el. 

— City? Numele unchiului meu a fost Casey Teague Walsh. Casey 
Teague. C.T. Poate că oamenii ăştia îl cunoscuseră drept City. 

Orice urmă de umor dispăru de pe fața omului. 

— Îmi pare rău să vă spun, dar nu veți găsi vreo mare comoară la 
capătul drumului. 

Ea clipi, simțind cum i se prăvălește un bolovan în stomac. 
Cam până aici fuseseră marile vise, nu că ar fi avut vreun vis măreț. 
Judecătorul nu ar fi trimis-o la o mină de aur. 

— Ei bine, cât o fi, va trebui să îmi ajungă. Îi făcu un semn cu 
capul lui Henry. Mi-a părut bine să vă cunosc, domnule Call. Mă 
scuzați, domnilor. 

Intră în oficiul poştal, întrebă dacă își putea lăsa acolo cufărul și 
unde putea găsi un hotel. 

— Localul meu de peste drum este cel mai bun din oraș, spuse 
Beck din spatele ei. 

Pulsul i se înteți. Își păstră ochii lipiţi de șeful de post. 

— Trebuie să mai fie un alt hotel... 

— Hotelul Sanders se află două străzi mai încolo, la dreapta, dar 
nu l-aș recomanda pentru o /ady ca dumneavoastră. 

Beck stătea în pragul ușii. 

— Şi credeţi că un salon este potrivit? 

— Salonul este la parter, măria voastră. Camerele sunt la etaj, 
complet mobilate, fiecare cu zăvor la ușă. O să fiți în siguranță sub 
acoperișul meu. 

Intensitatea ochilor lui o făcu să aleagă diferit. 

— Nu, mulțumesc, domnule Beck. 

Îşi luă geanta de voiaj și se îndreptă spre ușă. EI nu se urni. 

— O să mă asigur că Herr e treaz până vă instalați. 

Stomacul ei chiorăi zgomotos, făcând-o să roşească. 

Gura lui se strânse. 

— Şi vă arăt un loc bun unde puteți mânca. 

— Vă rog să vă daţi la o parte, domnule. 

Faţa lui se încordă. 

— N-o să vă duceţi la Hotelul Sanders. 

Tatăl ei vitreg folosise adesea tonul acela impunător în fața ei 
și întotdeauna reușise să o enerveze la culme. Îi aruncă un zâmbet 
afectat. 

— Așa vă creșteți afacerile, domnule Beck, acostând femei în 
stația diligenței? 

Beck se dădu la o parte şi se înclină batjocoritor înaintea ei. Ea 
simți căldura emanată de trupul lui când trecu pe lângă el, evitând cu 
grijă să îl atingă. 

— Ar fi mai bine să vă instalați la casa unchiului dumneavoastră, 
spuse el când ea apucă să facă câțiva pași. 

Speranța înflori înăuntrul ei. 

— Există o casă? 

— Nu chiar. 

— Aţi fi amabil să îmi spuneți cum să ajung acolo? 

— Nimic nu mi-ar face o plăcere mai mare, îi răspunse ridicându-și 
bărbia. Câteva uși mai încolo la stânga. Între salonul Cap de Urs și 
Sala de fandango* a lui Barrera. 

Ea îl privi în faţă, înghiți greu şi își înclină ușor capul. 

— Vă mulțumesc, domnule Beck. 

Fa-l simţi privind-o în timp ce îi urmă indicațiile. 

— Salută-l pe Scrib din partea mea, strigă el după ea. 

Oprindu-se, Kathryn se întoarse. 

— Scrib? 

— Băiatul a lucrat pentru unchiul dumneavoastră. Locuiește acolo 
de când a murit City, n-are unde să se ducă. Spune-i să vină la mine. 

Se întoarse spre Henry, îi spuse ceva încet și îl însoți peste drum. 


Vechi dans spaniol intonat cu chitară și castaniete (n.trad.) 

ÎNDREPTÂNDU-ȘI SPATELE, KATHRYN ÎȘI CONTINUĂ DRUMUL PE 
trotuar. Stomacul ise răzvrăti la duhoarea de pe drum. Epuizată și cu 
dureri în toate! încheieturile, arunca câte o privire pe furiș în jurul ei. 
Orașul acesta, avea.să. fie noul ci ăcasă., 0, Doamne, ajută-mi! Poate că 
hicrurile; aveau să arate mai bine după un somn bun. 

„Penele frânte.i.se.bălăngăneau înaintea feţei în timp ce trecea prin 
dreprul î unui magazin de pantofi. De cealaltă parte a străzii se înălțau 
trei saloane: Barul Corbul, Calul de Fier și La hazna. Exista şi o băcănie 
care își făcea reclamă „Aici găseşti tot ce vrei“, laboratorul unui chimist, 
o casă măruntă cu o lanternă roșie-în-geam. Un bărbat călare o privi 
cu ochi mari în timp ce trecu la trap pe lângă ea, ciocnindu-se cu doi 
bărbați care tocmai treceau strada. Se lăsă cu bătaie. Când trecu prin 
dreptul salonului Cap de Urs, auzi pe cineva chinuind un pian și aruncă 
o privire înăuntru. Locul era plin până la refuz. Un bărbat o zări. 

— Sfinte Sisoie! Ia priviți! 

Și se uitară cu toții. Scaunele fură împinse înapoi și tocurile 
cizmelor loviră podeaua ca o turmă de bizoni în fugă. 

Kathryn merse repede mai departe, încercând să ignore sunetul 
ușilor batante ce zburară înapoia ei și vocile bărbaților din spate. 

— De unde-o fi venit? 

— Cerule! 

— Poate Fiona şi-a adus o păpușică nouă. 

— N-ai minte nici cât un iepure, Cody. Dânsa-i o lady. 

Imediat după Capul Ursului era o clădire înghesuită, ramolită din 
șindrilă, cu două geamuri la drum, atât de murdare încât Kathryn 
nu reuși să privească înăuntru. Din fericire, ușa de la intrare părea 
solidă. O privire agitată aruncată peste umăr îi confirmă că mulțimea 
de bărbați de pe trotuar continua să crească, toți privind-o cu gurile 
căscate, discutând aprins între ei. Se simţea ca o vulpe în fața unei 
haite imense de câini de vânătoare gata să țâșncască. Kathryn ciocăni 
de trei ori, rugându-se ca băiatul să îi deschidă repede ca să poată 
dispărea înăuntru. 

Niciun răspuns. Dinăuntru nu se auzi niciun sunet. 

— E înăuntru! strigă unul dintre bărbați. 

Alţi bărbaţi traversau acum strada să vadă despre ce era vorba. Pe 
Kathryn o cuprinse panica, așa că bătu din nou la ușă, ca o ciocănitoare 
ce-și croiește drum prin scoarța unui copac. Îşi lipi urechea de ușă şi 
aproape se prăvăli înainte când ușa se deschise. Indreptându-se repede, 
se trezi în fața unui băiat cu câțiva ani mai tânăr decât ea, dar cu câțiva 
centimetri buni mai înalt decât ea. Deșirat, cu primele umbre de puf 
portocaliu pe față, cu ochii căprui injectați, băiatul se clătină înaintea 
ei, despuiat, cu excepția unei perechi de indispensabili. Rămase cu 
gura deschisă, surprins. Clipi, îşi frecă obrazul și o privi din nou. 

— Domnule Scrib? întrebă ea încetișor. 

— Cine eşti? 

— Asta vrem să știm cu toții! strigă unul din bărbați. 

Deranjată de-a binelea acum, Kathryn se întoarse și îi privi în față 
pe cei adunați. 

— Haide, băieți, duceți-vă înapoi la bar și lăsați-mă să îmi văd de 
treabă. 

— E o adevărată /44y. 

Majoritatea se retrase. 

Respirând din nou, se întoarse spre tânărul bărbat, roșind când 
realiză cât de dezbrăcat era. 

— Poate că ai putea să îmbraci ceva mai cuviincios? 

Faţa lui se făcu roşie ca focul. 

— O! Scuze! 

Apucă o pereche de pantaloni boțiți și își vâri un picior într-un 
crac. Rezemându-se de o masă, reuși să își vâre într-un final amândouă 
picioarele în pantaloni şi își închise nasturii. Când își ridică bretelele, 
acestea îl plesniră dezechilibrându-l aproape. 

Îngrozită, Kathryn își dădu seama că urmărise tot acest spectacol 
fără ca măcar să clipească. 

Scrib îi făcu un semn larg de bun-venit cu brațul. 

— Pofteşte înăuntru și spune-mi cine eşti, cum ai ajuns aici, ce pot 
face pentru tine şi de unde vii. 

— Sunt Kathryn Walsh. Nepoata lui Casey Teague Walsh. Am 
fost trimisă de la Boston să îmi revendic moștenirea. 

Scrib rămase privind-o o clipă. Apoi umerii i se lăsară înainte. 

— Ei bine, cam asta e. Toată munca de-o viață a lui Casey s-a 
dus pe apa sâmbetei. Își flutură mâna încercând să cuprindă tot ce se 
putea vedea, trupul lui plin de alcool trădându-i durerea. Tot ce-i aici 
e al tău, domnişoară Walsh. 

Kathryn intră, pășind peste sticla de whisky spartă și peste balta 
a ceea ce mai fusese în ea înainte să se facă țăndări. Greaţa i se înteți 
din nou. Locul acela era plin de miasme de whisky, sudoare de bărbat 
şi excrementele dintr-o oală de noapte. Lădițe de mere pline cu hârtii 
erau stivuite lângă un perete. Încăperea era mobilată cu un recamier 
acoperit cu o pătură mototolită, un birou mare de stejar, un scaun din 
lemn de pin cu spătar drept şi o scuipătoare. În colțul din spate era 
o formă uriașă acoperită cu o prelată. În spate era o ușă deschisă ce 
dădea spre o altă încăpere, probabil un apartament micuţ. Aceasta 
avea să fie casa ei? 

Îşi strânse geanta de voiaj la piept, simțind nevoia să sc țină bine 
de ceva. 

— Ce fel de afacere avea unchiul meu? 

— Nu mai contează acum. Nimic pentru o femeie. Scrib arătă spre 
ușa deschisă. Vrei să vezi și restul? Tot ce avea City este acolo în spate. 

Kathryn îl urmă pe Scrib într-o odaie rece, umedă și prăfuită ce 
mirosea a tabac și whisky. Inima i se înălță când dădu cu ochii de 
rafturile pline de cărți. Patul nu era făcut. Nu existau așternuturi, doar 
câteva pături indiene și o oală de noapte vârâtă sub pat, din fericire 
acoperită cu un capac pe măsură. Un dulap din lemn brut dezvăluia 
o colecție slăbuță de cămăși și pantaloni bărbătești, o haină groasă, 
niște cizme roase și o şapcă veche din tweed. Nicio adiere de căldură 
nu se simțea dinspre soba pântecoasă ticsită de cenușă. Două scaune 
cu spătar stăteau față în față la o măsuţă, pe care fuseseră întinse cărți 
de joc pentru o rundă de so/itaire. Tigăi și farfurii de tinichea murdare 
erau stivuite pe un bufet soios, iar o găleată goală pentru apă se afla 
lângă uşa din spate. 

— Pe City l-am îngropat duminică cu cel mai bun costum și cele 
mai bune cizme ale lui. 

Ochii lui Scrib se umplură de lacrimi și își întoarse privirea, 
ștergându-se la nas cu dosul mâinii. Îşi drese vocea. 

— O să păstrez şapca, dacă nu te superi. 

Kathryn o luă din dulap și i-o întinse solemn. Încercă să pară 
calmă în timp ce își rotea privirea în jurul odăii jalnice care avea să 
îi fie cămin. Chiar şi cu Scrib în fața ei, odaia părea goală. Avea să 
locuiască aici, de una singură. Ochii incepură să o ardă, înlăcrimați. 

— Pari moartă de oboseală, domnişoară Walsh. Scrib îi întinse un 
scaun. De ce nu iei un loc? 

Kathryn se așeză, lăsându-și geanta de voiaj să îi alunece pe podea. 
Trecu o clipă până să își adune puterile să vorbească. 

— Ai lucrat pentru unchiul meu? 

— City m-a luat la el când aveam șapte ani. M-a învățat tot ce 
știu. 

— Câţi ani ai acum, Scrib? 

— Şaisprezece. O privi la rândul său. Nici dumneata nu pari mult 
mai mare. 

Ea îi aruncă un zâmbet trist, nefiind dispusă să îi împărtășească 
vârsta ei. 

— Ce s-a ales de părinții tăi, dacă îmi dai voie să te întreb? 

— N-am nimic de-ascuns. Mama a murit de friguri. Tata — într-un 
accident în mină. 

Un orfan, iar ea îl dădea afară din singurul cămin pe care îl avea. 
Putea să fie totul mai rău de atât? 

— Îmi pare rău. 

De ce nu îi lăsase unchiul ei casa lui Scrib? 

— E mult de-atunci. Abia dacă mi-i mai amintesc, spuse Scrib, 
fără să înțeleagă. 

Îşi întoarse din nou privirea, cu buzele strâns lipite. Nu mai 
trebuia să zică nimic. Kathryn îi citi durerea întipărită pe fața tânără. 
Unchiul ei pe care ea nu-l cunoscuse niciodată fusese singura familie 
pe care tânărul acesta o avusese. 

— Scrib e numele tău adevărat? 

— E singurul după care mă ştie lumea. 

— Ca şi Wiley, murmură ea. 

Scrib începu să râdă, surprins. 

— Unde l-ai întâlnit pe vulpoiul acela bătrân? 

— Pe diligență. Domnul Cussler l-a luat de pe drum. 

— Are o mină aici pe undeva. 

Băiatul părea obosit și bolnav. 

— Ar fi trebuit să aştept până mâine şi să nu dau așa buzna peste 
tine azi. Kathryn se ridică și apucă mânerul din carapace de țestoasă 
al genții ei de voiaj. O să mă duc peste noapte la un hotel și mă întorc 
mâine dimineață, spuse mușcându-și buza, roasă de vinovăție. Nu 
vreau să fiu rea, dar... 

— Nu mai pot rămâne aici, sfârşi el propoziţia în locul ei. 

Ea clipi repede, alungându-și lacrimile. 

— Domnul Beck a spus că poți sta la el la hotel. 

— Sper să îmi dea și o slujbă. 

— Îmi pare tare rău să te dau afară de aici, Scrib. 

El își îndreptă spatele. 

— Nu-ţi face griji de mine. Mă descurc eu cumva. 

Oprindu-se în prag, se întoarse și îl privi pe tânărul care stătea 
pierdut în camera din față. 

— Te rog, spune-mi Kathryn. Practic suntem rude. Sper să ne 
putem întâlni să îmi povestești despre unchiul meu. Nu am avut 

niciodată privilegiul să îl întâlnesc. Poţi să îmi povestești tot ce ştii 
despre el. 

Nici măcar nu știuse că are un unchi până când judecătorul nu o 
informase de moștenirea neașteptată. 

Scrib o privi sumbru. 

— Nu știu nimic mai mult decât toți ceilalți. Mulţi oameni nu 
vorbesc despre viața lor dinainte să vină în California. Din câte ştiu, 
City a venit în '49 ca mii de alți oameni, ca să caute aur. A lucrat 
câțiva ani pe pâraie. A spus că nu-i plăcea viața grea de singurătate. 
Aşa că şi-a deschis afacerea aici. Spunea că un bărbat trebuic să aibă 
un scop în viață, altfel n-are nicio valoare. Râse ușor, dar fără poftă. 
Un lucru care îi plăcea lui City era să aibă un scop și o ceartă bună ca 
să nu se plictisească. 

Kathryn zâmbi. Poate că avea ceva în comun cu City Walsh. 

Bărbia lui Scrib începu să tremure. 

— Eram la băcănie, să iau niște lucruri. M-am întins la vorbă cu 
un prieten de-al meu. Când m-am întors, l-am găsit pe City pe jos, 
chiar acolo. Arătă cu capul spre camera din față. 

— Deci a fost o moarte subită. 

— Subită pe cât poate fi să fii omorât. 

— Omorât? 

Ea-şi duse o mână la gât. 

— N-ai ştiut? spuse el înjurând printre dinți. Păi, de unde să fi 
știut? Îmi pare rău că ţi-am spus-o așa. 

Pe fața lui se perindară mai multe sentimente - tristețe, furie, 
frustrare, teamă. 

— L-au prins pe cel care a făcut-o? 

— Nu, zise el și furia îi schimonosi fața tânără. Dacă aş şti cine a 
făcut-o, aș face ceva în această privință! 

Durerea îl făcu să semene din nou mai mult a copil. 

— Nimeni nu mai vorbește despre asta. City şi-a făcut niscai 
dușmani. Spunea înainte să moară că îl urmărește cineva, dar nu mi-a 
spus niciodată despre cine era vorba. A spus că trebuie să aibă toate 
dovezile înainte să spună ceva. 

Kathryn se simți la fel de întristată ca și Scrib, deşi nu îl cunoscuse 
niciodată pe City Walsh. 

— Ar trebui să existe lege și ordine... 

— Ei bine, City spunea acelaşi lucru, însă una ca asta nu se va 
întâmpla curând. Oamenii nu își doresc dreptatea mai mult de o 
săptămână. O mulțime de oameni au pus întrebări, dar niciunul nu a 
venit cu răspunsuri şi niciunul n-a văzut pe nimeni care să intre sau 
să iasă de aici. Scrib își trecu degetele prin părul nespălat şi soios. 
Oricum, cei mai mulți din oraș sunt beţi până la lăsarea întunericului... 

Se așcză cu umerii aduși înainte. 

— Până mâine dimineaţă o să îmi strâng lucrurile ca să nu-ți mai 
stau pe cap. 

Ultimul lucru pe care Kathryn și-l dorea era să îl dea afară pe 
puştiul acesta, dar avea de ales? Spera că Matthias Beck era om de 
cuvânt. 

— Mulţumesc, Scrib. 

leşi din nou afară pe trotuar, închizând încetișor ușa înapoia ei. 

Pianul se auzea în continuare de la Capul Ursului, și voci de 
bărbaţi discutând. Îndreptându-și spatele, Kathryn se pregăti din nou 
să treacă prin furcile caudine. 


Matthias îl însoți pe Henry Call în salon, la o masă lângă geamul 
din faţă. Ieri, fusese atât de nerăbdător să-l întâmpine, dornic să 
îi prezinte planurile pentru proiectul despre care discutaseră în 
Sacramento. O întâlnire întâmplătoare și o nemulțumire comună îi 
adusese împreună, ambii veterani de război. Dar chiar acum, era mai 
interesat de ce avea să facă nepoata lui City. Îi făcu semn lui Brady, 
barmanul său, apoi continuă să privească afară. 

— A atras o mulțime, remarcă Henry. Nu sunt convins că locul 
acesta este sigur pentru o fată ca domnișoara Walsh. 

— Nue. 

Brady puse pe masă o sticlă de whisky și două pahare. Aplecându-se, 
privi afară pe geam. Scoase un fluierat ușor. 

— Mă întrebam eu la ce vă holbați. 

Surprinse privirea lui Matthias și se întoarse îndată la bar. 

Scrib își făcu apariţia în indispensabili. Matthias râse scurt, 
așteptându-se ca domnișoara Walsh să se dea bătută. În schimb, ea 
își păstră poziția. Fata se răsuci, adresându-se bărbaților. Indiferent 
ce le-o fi spus, îi făcu pe majoritatea să se întoarcă la Capul Ursului. 

— Se pare că domnișoara Walsh știe să își poarte singură de grijă, 
observă Henry. 

— Mă îndoiesc. Matthias o urmări intrând în casă. Ce ştii despre 
ea? 

— Cam la fel de multe ca și tine. 

— Nu a vorbit cu tine pe drum? 

Henry râse. 

— Am fost ocupați să ne facem griji de viețile noastre. I-a pus 
întrebări lui Wiley Baer despre Calvada. A fost destul de șocată când 
am ajuns. Focuri de armă, tu făcând dreptate în drum... 

Ușa lui City se deschise, dar nu Scrib era cel care pleca. Kathryn 
Walsh își făcu apariţia și porni spre oficiul poștal. Apoi trecu de el şi 
îşi văzu mai departe de drum. Matthias înjură printre dinți. 

— Te duci după ea? 

— l-am oferit un loc sigur, spuse turnând whisky în pahare. Unii 
oameni trebuie să își învețe lecţiile dând cu capul. 

Bărbaţii ieșiră din saloane şi rămaseră privind în urma ei cu gurile 
căscate. Și de ce nu? Că doar la fel făcea și el! Era o frumusețe și 
prezența ei era la fel de deplasată aici ca aceca a unei iepe de prăsilă 
în mijlocul unei herghelii de mustangi. 

— Pariu pe cinci dolari că mâine dimineață o să fie la oficiul poștal 
să-şi cumpere biletul spre casă. 

Henry scutură din cap. 

— Nu cred că pleacă curând. 

— De ce spui asta? 

— Am o bănuială. Nu cred că a venit aici de bunăvoie. Cred că a 
fost trimisă aici. 

— O telegramă va fi destul și familia ei o va chema înapoi acasă. 
Probabil se gândeau că City deține vreun hotel și o mină de aur. 

— Dar de ce-ar trimite o femeie? 

Și încă neînsoțită. Nu se făcea așa ceva. Îl puse pe Matthias pe 
gânduri. 

Henry o urmărea. 

— Nu am stat suficient de mult pe-aici, dar cred că Calvada ar 
avea de câștigat de pe urma unei /24y ca domnişoara Walsh. 

— Într-o bună zi. Nu acum. Calvada e ceva mai mult decât o 
tabără minieră, cu toată mizeria ce o presupune asta. Matthias se 
întrebă ce găsise o /ady ca ea în casa lui City. Scrib jelea încă de când 
murise bărbatul și cineva îl alimenta cu suficient whisky ca să își 
înece durerea. Își închipui doar ce față făcuse ea când intrase în acea 
magherniță. Își imagina acei minunați ochi verzi făcându-se mari, 
pielea ei albă pălind chiar și mai mult, dezamăgirea tot mai mare 
umbrind buzele acelea dulci. Dacă o noapte petrecută în Hotelui 
Sanders nu o punea pe fugă, câteva nopți în cocioaba aceea ce se afla 
între un salon şi o sală de fandango cu siguranță aveau s-o facă. Avea 
să fie dispusă să vândă și să dispară din acest iad de oraș. Între toate 
lucrurile pe care le deținuse City exista unul singur pe care Matthias 
și-l dorea și pentru care avea să-i ofere suficient lui Kathryn Walsh 
cât s-o facă să plece în Sacramento sau în San Francisco, unde vreun 
antreprenor în ascensiune avea să se însoare cu ea. 

Kathryn Walsh mersese suficient de mult încât acum nu o mai 
putea vedea fără să iasă și să privească de pe trotuar. Dădu pe gât 
paharul cu whisky și rămase pe loc. Era încăpățânată, exact ca unchiul 
ei. Matthias deveni curios. City nu pomenise niciodată nimic de vreo 
rudă, darămite o nepoată în Boston. Cum era posibil ca un imigrant 
catolic irlandez să sfârșească înrudit cu un aristocrat protestant din 
Boston? Pentru că ea asta părea a fi, de la ghetele înalte cu șireturi 
și costumașul scump de călătorie, la pălăria aceea caraghioasă care 
probabil costase mai mult decât salariul pe un an al unui miner 
de-al lui Sanders. Dar trebuia să recunoască faptul că semăna izbitor 
de mult cu prietenul său. Deci City și fata aceasta erau rude? Era 
o poveste acolo, dar nimeni nu îi putea furniza detaliile în afară de 
măria sa regală, care se îndrepta spre un loc unde nimeni n-ar fi putut 
spune ce urma să vadă sau să audă. 

Matthias dădu să se ridice, dar se așeză imediat la loc. Ea îl 
refuzase. Deja îşi făcuse o părere despre el. Mai văzuse el şi altădată 
privirea aceea. Un mușchi i se încordă pe maxilar când privi grupul 
de bărbați care mergeau în urma ci pe trotuar. Matthias își înăbuși 

sentimentul protector care se învârtoșă în el. Nu era responsabilitatea 
lui. Dar totuși, City fusese unul dintre cei mai apropiați prieteni ai săi. 
Trebuia să meargă după ea. Și după aceea? Să o arunce peste umăr și 
să o care până aici? 

Henry chicoti. 

— Ţi s-a băgat sub piclc, nu-i așa? Deveni serios. E chiar atât de 
rău Hotelul Sanders? 

— Probabil o să îl întâlnească pe proprietar imediat ce își ia o 
cameră acolo. 

Sanders era un burlac, la fel ca circa 95 la sută din populația 
Calvadei și era la o vârstă la care își căuta o nevestică tânără și frumoasă 
care să îi dăruiască un moștenitor pentru imperiul său. Poate că nici 
nu nimerea atât de rău mergând acolo, dacă Sanders primea de veste 
destul de repede de sosirea ei. lar Matthias paria pe asta. 

Henry sorbi din whisky și ridică din sprâncene. 

— Un excelent Burbon de Kentucky. 

— Eu le ofer oamenilor ce-mi plătesc, nu poșircă sau soluție 
pentru lustruit sicrie. E unul dintre motivele pentru care îmi merge 
atât de bine. Arătă spre barul ticsit de bărbați care își cumpărau de 
băut. Mesele de faraon și pocher erau pline. Cel mai bun whisky, 
mese cinstite, cazare de calitate. 

— Nu-ţi mai lipsește decât un restaurant. 

— M-am gândit serios la asta, dar m-am hotărât să nu mă duc în 
direcția aia. 

Afacerea Ronyei Vanderstrom ar fi avut de suferit dacă deschidea 
și el un restaurant, și el mânca la localul ei încă de când venise în oraș 
în urmă cu şase ani. Femeile cinstite trebuiau ajutate, nu împiedicate 
printr-o competiție inutilă. 

Cât o fi, va trebui să imi ajungă. Ce o fi vrut să spună Kathryn 
Walsh cu vorbele astea? Nu păreau a fi cuvintele cuiva care avea alte 
planuri. Ce avea să facă o fată ca ea pentru a-și duce traiul într-un 
oraş ca acesta? Slujbele pentru femei erau puține. Nu erau decât o 
mână de copii, așa că nu cra nevoie de învățător. Soţia predicatorului 
se ocupa de cei câțiva care erau. 

Dacă Herr ar fi știut ceva, Matthias ar fi auzit la bar. 

De un lucru Matthias cra sigur: City Walsh nu și-ar fi lăsat 

niciodată afacerea pe mâna unei tinere femei. Se întreba de ce City 
nu îi lăsase totul lui Scrib. Băiatul îi fusese apropiat ca un fiu. Dar în 
final, City avea întotdeauna motivele lui. 

Matthias își dorea ceva din lucrurile lui City. Și avea de gând să 
îl cumpere mâine. Terminându-și băutura, Matthias puse paharul pe 
masă. 

— Haide să te instalăm, Henry. Mai târziu putem lua cina, iar de 
afaceri ne ocupăm mâine. 

Matthias trecu drumul pentru a vedea ce face Scrib. Băiatul 
răspunse la a doua bătaie în ușă. Locul acela era un dezastru mai 
mare decât s-ar fi așteptat Matthias. Era posibil ca dereticatul în casa 
aceasta să fie prea mult pentru o fată care părea mai obișnuită să dea 
porunci slugilor decât să facă ea însăși muncă de slugă. Bun. 

— Lasă totul așa cum e și vino la mine. Am o cameră și ceva de 
lucru pentru tine. 

— Mersi. 

Scrib părea mai degrabă resemnat decât bucuros. 

— A spus domnișoara Walsh ceva despre talentul tău de gospodar? 

— Nu. Dar mi-a spus că practic suntem rude. 

Băiatul era deja îndrăgostit de fata asta. 

— Hai să nu-ți faci speranțe prea mari. 

Matthias deschise ușa și îi făcu semn cu capul. 

— Să mergem, Lothario. 


Capătul de miazăzi al Calvadei se dovedi a fi cu nimic mai bun 
decât capătul de miazănoapte. Kathryn trecu prin fața saloanelor, 
unul după altul și fu mulțumitoare să descopere și o băcănie, un 
aprozar, o baie publică, o mercerie, un oficiu de coletărie, o farmacie, 
un magazin de tinichele și o măcelărie. Ţinându-și fusta cu mâna, își 
croi drum pe strada plină de noroi spre Hotelul Sanders. Înainte să 
intre, își răzui cu o grimasă noroiul de pe ghetele înalte cu şireturi. În 
stânga era un bar, umbrit de pictura imensă a unei femei înveșmântate 
cu nimic mai mult decât un zâmbet provocator. Două tinere ședeau 

la picioarele ei, ambele înveșmântate în rochițe ce le dezveleau 
necuviincios genunchii și cu decolteuri adânci. Simțind că îi luau foc 
obrajii, Kathryn își întoarse repede privirea. Pentru o clipă regretă 
că nu acceptase oferta lui Matthias Beck pentru o cameră, dar apoi 
presupuse că stabilimentul lui ar fi fost cam la fel cu acesta. 

Un angajat tânăr cu barbă o privi rămas fără grai când se apropie 
de recepție: 

— Aveţi o cameră liberă, domnule? 

— Avem, îi răspunse măsurând-o din priviri. Trei dolari pe noapte. 
Încă un dolar pentru cină. 

Întoarse registrul spre ea şi îi oferi o pană şi o călimară cu cerneală. 

Era prea obosită și deprimată pentru a contesta preţurile. 

— Camerele dumneavoastră au și baie? 

— Nu, domniţă, dar putem aduce o cadă la cameră. O să dureze 
ceva până încălzim apa pentru ea, și va costa în plus. 

— Cât de mult în plus? 

El o măsură din nou cu privirea. 

— Un dolar. 

După o săptămână cu trenul și trei zile cu diligența, își dorea o 
baie mai mult decât își dorea să mănânce. Și neavând decât alternativa 
de a folosi o baie publică într-un oraș suprapopulat cu bărbaţi, ce-i 
rămânea de făcut? De îndată ce Scrib se muta din micuța şi umila ei 
casă și se putea muta ea acolo, avea să își cumpere o cadă de la băcănie. 

Recepționerul îi citi numele. 

— Walsh! făcu, în timp ce i se arcuiră sprâncenele. Sunteţi rudă 
cu City Walsh? 

— Sunt nepoata lui. 

El râse ca și când i-ar fi spus o glumă bună. 

— Nepoata lui City Walsh stă aici? Domnul Sanders va dori să 
primiți cea mai bună cameră din casă. Probabil va cobori chiar el să 
vă ureze bun venit în oraș. Arătă cu capul spre stânga sa. Restaurantul 
este chiar după ușile acelea, dar nu se deschide decât la șase. Aveţi 
bagaje? 

Pocni din degete şi un băiat mic cu pielea întunecată își făcu 
apariția și îi luă geanta de voiaj. l 

„Cea mai bună cameră din casă“ nu avea șemineu — doar un 

pat, un dulap, o lampă cu kerosen și un scaun la geam, carc oferea o 
priveliște deloc încântătoare a străzii principale din Calvada. Îl văzu 
pe băiat trecând în viteză strada și rupând-o la fugă pe deal, unde se 
aflau câteva case mari așezate în șir. După toate aparențele, până și 
Calvada își avea cartierul ei de bogați. Trăgând draperiile, Kathryn își 
dezbrăcă fusta și juponul, îşi dezlegă panglicile și își scoase turnura 
rochiei. Grilajul diform al crinolinei părea distrus definitiv. 

Când sosi cada, abia dacă reuși să se aşeze în ea. Două găleți cu 
apă aburindă o umpleau până la jumătate. Nu găsi nici prosop, nici 
săpun, prin urmare cobori să le ceară. El o taxă cu doi bănuţi pentru 
un prosop aspru şi ponosit și zece cenți pentru o bucată foarte uzată 
de săpun neparfumat. Apa se răcise deja până reveni în cameră. Cu 
dinţii clănțănind, se spălă repede în cadă, stând în picioare. Oarecum 
împrospătată, se schimbă în lenjerie curată și alese o fustă şi o cămaşă. 
Nici chiar duhoarea de pe strada de jos nu reuși să îi astâmpere foamea. 

Un domn bine îmbrăcat şedea la o masă dosită în colțul îndepărtat. 
Zărind-o, se ridică de parcă ar fi aşteptat-o. 

— Domnișoară Walsh, sunt Morgan Sanders. Ar fi o onoare dacă 
mi-aţi îngădui să vă fiu gazdă în seara aceasta. 

Trase un scaun pentru ea. 

Surprinsă de oferta lui, aproape îl refuză, însă curiozitatea o făcu 
să se apropie. Era la fel de înalt ca și Matthias Beck, nu la fel de 
bine făcut, mai aproape de patruzeci decât de treizeci de ani, cu ochi 
întunecați şi un păr de culoarea nisipului ce începuse să albească la 
tâmple. Încrederea sa de sine aproape arogantă îi reaminti de alți 
tineri frumoşi pe care îi întâlnise în Boston. Refuzase mai mult de 
o cerere în căsătorie pentru că le considera atitudinea respingătoare. 

— Mi s-a spus că dumneavoastră deţineţi acest hotel și Mina 
Madera. 

— Da, așa e, precum şi alte afaceri în oraș, îi spuse zâmbind cu 
dispreț. Am auzit că l-aţi întâlnit pe Matthias Beck când aţi ajuns. 

— E adevărat, dar nu domnul Beck mi-a spus despre asta. 

Nu-l pomeni pe Wiley în timp ce îi îngădui lui Sanders să îi țină 
scaunul până se așeză. 


— Vă trataţi fiecare oaspete cu atâta generozitate? 
— Nu. 

La o simplă ridicare a mâinii sale un chelner își făcu apariția. 
Șampanie. Pe gheață. Îi zâmbi după plecarea chelnerului. 

— Sărbătorim sosirea dumneavoastră. Nepoata lui City Walsh. 
Văd asemănarea de familie. A fost un om foarte respectat în orașul 
nostru. Trebuie să fi fost o mare durere pentru familia dumneavoastră. 

— Nu l-am întâlnit niciodată. 

Și nici măcar pomenit nu fusese vreodată. 

— Presupun că a fost prietenul dumneavoastră. 

— Mai mult un adversar amiabil decât un prieten. Nu am fost 
întotdeauna de acord, dar ne-am respectat reciproc. El se considera 
un om de lume, iar eu dețin și conduc o operațiune minieră de 
proporții, unde am o sută de angajați bărbați. De asemenea am 
un magazin universal, precum și alte afaceri profitabile. Probabil îi 
aminteam unchiului dumneavoastră de englezii imperialiști care 
dețin supremația în Irlanda. City a venit în California în '49. Eu am 
venit mai târziu, în '65. 

— Aţi luptat în război? 

El ezită. 

— Nu, dar am furnizat bunurile necesare Armatei Uniunii. 

Fa simţi că aceasta era mai mult decât o simplă afirmaţie. 

— Aici ați realizat foarte multe, domnule Sanders. 

— Da, așa e. În mare parte prin noroc și abilitățile pe care le-am 
dobândit de-a lungul timpului. Am ştiut ce vreau în viață. 

Nu era prima oară când Kathryn vedea privirea aceea. Bărbaţii 
păreau să măsoare valoarea unei femei după frumusețea ei. 

— Sunteţi o tânără foarte încântătoare, domnişoară Walsh. Îmi 
închipui că ați atras ceva atenție de când ați apărut pe scenă. 

Chelnerul se întoarse, scoase dopul șampaniei și umplu două 
pahare de cristal cu licoarea spumoasă, apoi puse sticla într-o găleată 
cu gheață. La o mişcare uşoară a bărbiei lui Sanders chelnerul se 
retrase fără o vorbă. Sanders își ridică paharul în semn de salut. 

— Bine aţi venit în Calvada, domnișoară Walsh. 

— Vă mulțumesc, domnule. 

Precaută, abia atinse băutura. 

— Nu mai există o altă femeie ca dumneavoastră în orașul meu. 

Orașul lui? 

— Şi ce fel de femeie considerați că sunt, domnule Sanders? 

— O /ady de clasă cu bună creştere. Educată, cel mai probabil, 
obișnuită cu lucrurile fine în viață. Deși mă întreb de ce ar trimite 
cineva o tânără femeie fără escortă în Calvada, pentru a revendica o 
moștenire de la un unchi pe care nu l-a întâlnit niciodată. 

Pentru un străin, ştia o mulțime de lucruri despre ea. Nu avea 
nicio intenție să-i mai furnizeze şi alte informaţii. La urma urmei, 
treburile ei nu priveau pe nimeni. 

El aşteptă o clipă, apoi zâmbi. 

— Şi cu temperament. Aveţi părul roșcat al unchiului 
dumneavoastră. Poate că îi moşteniţi și temperamentul pasional, zise 
și ridică o sprânceană. City avea temperament și convingeri, dar nu și 
bun simţ în câte o situație. 

— Din acest motiv a fost ucis? 

Întrebarea ei păru să îl surprindă. Sorbi din șampania lui. 

— Nimeni nu știe de ce a fost ucis. Uciderea lui nu a fost prima 
moarte violentă din Calvada. Şi mă tem că nici ultima. 

— "Ținând cont de extinderea afacerilor dumneavoastră, s-ar zice 
că este în interesul dumneavoastră să aduceți legea și ordinca aici. 

Sanders râse. 

— La fel spunea şi City. Nu suntem în Sacramento sau în 
Placerville, domnişoară Walsh. Dar nici în Bodie nu suntem. Nu sunt 
mulți bărbați în locurile astea care să își dorească să fie şerif. Legea și 
ordinea nu sunt populare în rândul bărbaţilor din orașe ca al nostru. 
Dar în cele din urmă, tinde să se facă dreptate. 

— Din câte am înţeles, în cazul unchiului meu nu s-a făcut. 

— Trist, dar adevărat. 

Îi făcu semn din nou chelnerului și comandă friptura de căprioară. 

— Nu am mai mâncat căprioară până acum, spuse Kathryn, 
deranjată de faptul că el alesese în locul ei. 

El îi spuse că avea să îi placă. Declaraţia lui părea mai mult o 
poruncă decât o încredere în gusturile ei. 

Mâncarea nu se ridică la standardele casei Hyland sau Pershing, 
dar se dovedi mai mult decât satisfăcătoare pentru a-i satisface 
foamea. Servi chiar și o felie de prăjitură la desert. Morgan îi vorbi 
despre multe lucruri, dar nimic profund. Ori de câte ori o îndemnă să 


43 


FRANCINE RIVERS 


mai soarbă o gură de șampanie, ea îl refuză. Până la sfârșitul mesei, el 
golise sticla, dar părea să nu fi avut niciun efect asupra lui. 

— Orașul acesta nu pare să fie nici pe departe un loc potrivit 
pentru delicatețea dumneavoastră, Kathryn. Vă pot oferi un preț 
corect pentru afacerile lui City, dacă aveţi de gând să plecați. 

Şi dacă spunea da, unde să se ducă? Să se întoarcă în Truckee? 
În Sacramento sau San Francisco? Dumnezeu părea să o fi zvârlit 
tocmai aici, drept în mijlocul acestui oraș sălbatic și grosolan. Poate 
Calvada era pedeapsa pentru că se făcuse „de rușine în ochii lumii“ 
după părerea tatălui ci vitreg. Nu conta dreptatea cauzei care îi 
pricinuise atâtea probleme. Dacă ar fi putut da timpul înapoi, ar fi 
făcut aceleaşi alegeri? 

Mama ei avea dreptate. Era năvalnică. Și pătimașă. 

Doamne, dă-mi înțelepciune. Ajută- mă să învăţ să rostesc adevărul în 
dragoste și nu cu mânie. 

— Vă mulțumesc pentru ofertă, domnule Sanders, dar aș dori să 
aflu mai multe lucruri despre unchiul meu înainte să iau orice decizie. 

Își dorea să știe motivul din care Casey Teague Walsh îi lăsase 
totul mamei ei, o femeie care îl disprețuia. 

Morgan Sanders se ridică. 

— În cazul acesta, sper ca dumneata și cu mine să avem ocazia să 
ne cunoaștem mai bine. 

Îi trase scaunul și o conduse până la scări, unde îi dori o noapte 
odihnitoare. 

Noaptea se dovedi orice altceva numai odihnitoare nu. Ușa de la 
camera alăturată se deschidea și se închidea cu regularitate. Ploaia 
răpăia pe acoperiș. Zgribulită, Kathryn se cuibări adânc sub pături 
trăgându-le peste umeri și își aminti de șemineul din dormitorul ei de 
acasă. Unul dintre slujitori aprindea focul în el devreme, încât atunci 
când Kathryn intra în cameră, o găsea încălzită. Dar aici nu era niciun 
șemineu. Nici sunetul reconfortant al focului care trosnea, cald. Când 
reuși să adoarmă în cele din urmă, se visă agățată de ușa diligenței, 
atârnând dincolo de marginea unei stânci. 

Peste noroi apăruse;o-pojghiță de gheață, ceea ce făcu nesigură trecerea 
lui Kathryn::Cap de Urs era pustiu. Prin oraș erau femei înveșmântate 
sărătăcios, cu câțivă'dopii: pe tirmele lor, Era o zi de lucru și era trecut 
de ora pouă: N-ar fi trebuit să fie la școală? 

de la intrarea” “casei unchiului ei era întredeschisă, iar 
) zeau voci masculine: Matthias Beck, Scrib și încă una, 
necunoscută. Kathryn ciocăni și rămase așteptând. 

Beck deschise ușa. să 

— N-aţi prea dormit azi noapte, domnişoară Walsh. 

Râdea de ea? Kathryn îl ocoli și intră în casă, își lăsă geanta de 
voiaj deoparte și îl privi pe Scrib care tocmai turna cafea fierbinte 
într-o cană. 

Beck i-l prezentă pe Herr Neumann. Părul nctuns și întunecat 

al omului era umed, cu cărare pe mijloc, proaspăt periat. Palid, cu 
fruntea toată broboane de sudoare, arăta groaznic. 

— Îmi pare rău că nu am fost de față să vă întâmpin ieri, domniță. 

Fa-și întinse mâna, sperând să îi mai ia din stânjeneală. 

— Nu știați ziua sau ora la care aveam să sosesc, domnule 
Neumann. Nici nu mă așteptam să vă văd acolo. 

Sărmanul om tremura tot. 

— Mi s-a spus că ați avut o indigestie. Sper că vă simțiți mai bine 
în dimineața asta. 

El se imbujoră. 

— Sunt în viață. 

Scrib o pofti pe Kathryn să se așeze pe canapea. Îi oferi ei cafeaua, 
iar ea o primi. Ezită când se uită în lichidul întunecat. Convinsă că 
nu avea lapte sau zahăr, sorbi nesigură din ea. Ficrtura era suficient 
de tare ca să topească o piatră. Își sprijini cana de genunchi, 
mulțumitoare pentru căldura ce-i pătrundea prin fustă și prin toate 
straturile juponului. 

Beck se aplecă peste masa unchiului și își încrucișă brațele, 
privind-o. 

— Nu trebuie să rămâneți, domnule Beck. Sunt convinsă că aveţi 
în altă parte ceva afaceri de care să vă ocupați. 

— Afacerile mele pot să aștepte. 

Bărbatul ăsta nu pricepea o aluzie. 

— N-o să mă apuc să le discut pe ale mele până nu plecați. 

— Vreau să cumpăr presa. 

Fa îi oferi o privire lipsită de expresie. 

— Ce presă? 

— Aceea din colțul de colo, acoperită cu prelată. 

Ea se uită la mormanul acela, apoi înapoi la el, apoi la Scrib, 
întrebările năpădind-o precum o tornadă. Nimeni nu părea dornic 
să o lămurească. 

— N-aveţi ce face cu ea, îi spuse Beck. 

lritată și curioasă, Kathryn își puse cafeaua deoparte și se ridică în 
picioare, dorind să descopere ce era ascuns sub prelată. 

— Nu știu dacă am sau nu am ce face cu ceva până nu am avut 
suficient timp să... 

— N-aveţi ce căuta aici, domnișoară Walsh. 

Întorcându-se, Kathryn îl privi cu ochi mari. Se săturase ca bărbații 
să îi tot spună unde îi era locul și ce să facă cu viața ei. Judecătorul 
fusese primul, urmat de toți pretendenții la mâna ei, care păreau să fi 
făcut planuri pentru tot restul vieții ei. 

— Nu sunteţi primul care îmi spuneţi asta, domnule Beck. Și 
probabil nu veţi fi nici ultimul. Ea se duse la ușă și o deschise. Vă 
doresc o zi bună, domnule. 

Matthias Beck nu se urni din loc. Nici ea. După o clipă, el se 
îndreptă, se duse la ușă și rămase în picioare lângă ea, privind-o de 
sus cu ochi arzători. 

— Noi doi nu am terminat încă. 

Pulsul îi crescu. 

— O, ba sigur că am terminat. 

De ce îi venea atât de greu să respire când o privea bărbatul acesta? 

— Nu fiți atât de sigură. 

Ea închise ușa și se întoarse cu fața la Scrib și la Herr, ambii stând 
ca două statui în încăperea minusculă. 

— Acum, domnule Neumann, aș dori să știu tot ce îmi puteți 
spune despre unchiul meu și la ce anume se gândea când a numit-o 
pe mama moștenitoare a proprietăților sale. 

El păli. 

— Mama dumneavoastră? 

— Moștenirea mi-a fost plasată mie din motive pe care aș prefera 
să nu le discut. 

Ea se aşeză și-și împreună mâinile în poală. 

— Ce spera el să se facă cu proprietățile sale? 

Dacă ar fi cunoscut-o pe mama ei, nu s-ar fi putut aștepta din 
partea ei să traverseze toată țara până în fundătura asta mirositoare 
căreia ei îi spuneau oraș. 

Neumann o privi, cu ochii holbați. 

— Păi n-a zis. Doar mi-a dat mie un plic și mi-a spus să îl pun la 
poștă dacă e să pățească ceva, orice. S-a întâmplat ceva. Am trimis-o 
împreună cu câteva specificări. Asta e tot. 

— Ultimul contact avut de mama cu unchiul meu a fost înainte 
ca eu să mă nasc şi, printr-o scrisoare, o informa că tatăl meu, fratele 

lui, se înecase în Râul Missouri, în drum spre zăcămintele de aur din 
California. Niciun cuvânt mai apoi. 

Scrib ridică din umeri. 

— Nu-mi amintesc să fi vorbit de vreun frate decât o dată. Era 
beat şi vorbea în dodii, nu prea înțelegeam ce zice. 

Cu cât Kathryn afla mai multe, cu atât se simțea mai descurajată. 

— Deci clădirea și presa aceasta sunt moștenirea mea? 

— Și o mină sus în munţi, completă Neumann. City a făcut tot ce 
a putut pentru a ține mina în funcțiune. 

— Uitasem că era și o mină, spuse Scrib, scărpinându-se în vârful 
capului. N-a mai fost pe-acolo de câteva săptămâni. 

— O mină? zise Kathryn zâmbind, revigorată. Are vreo valoare? 

— Nu prea cred, domnișoară Walsh. City n-a pomenit prea multe 
despre ea. Dispărea pentru câteva zile la fiecare câteva săptămâni, de 
obicei când dădea de bucluc. Probabil nu valorează cine știe ce, dacă 
are vreo valoare. Trebuie să aibă informații pe undeva prin hârtiile lui. 

Neumann arătă cu mâna spre lădițele de mere pline cu hârtii. Făcu 
un pas spre uşă. 

— Aș dori să vă pot spune mai multe, domnişoară Walsh. 

Se întinse înapoia sa, deschise ușa și ieși înainte să apuce Kathryn 
să îi mai adreseze vreo întrebare. 

— Noroc bun vă doresc. 

Îşi puse pălăria și porni drept spre Salonul lui Beck. 

Kathryn pufni. 

— E foarte agitat pentru un bărbat care nu știe nimic. 

— Sunteţi o /ady. Și asta e destul ca să-l facă pe cel mai puternic 
dintre bărbații din locul acesta să asude pe loc. 

Matthias Beck nu asudase. Nici nu intrase bine pe uşă că el se și 
luase la harță cu ea. Dar cine se credea să îi spună ei unde îi era și 
unde nu îi era locul? 

Kathryn se duse în colțul din spate și trase prelata deoparte ca 
să vadă ce-şi dorea Beck atât de mult. Dedesubt se afla o namilă de 
mașinărie neagră. 

— Este o presă de mână Washington, o lămuri Scrib. A fost 
inventată acum douăzeci și cinci de ani. Nu ştiu cum a ajuns pe mâna 

Surprinsă, Kathryn își roti din nou privirile prin încăpere. 

— Acesta a fost un birou de presă? 

— Sediul ziarului Vocea Calvadei. Fiecare om din oraș aştepta să 
iasă ziarul. City reușea întotdeauna să dezgroape câte ceva, trăgându-i 
pe oameni de limbă. Se certa cu toată lumea din oraș, inclusiv cu 
Matthias. Dar ei doi erau prieteni. City pierdea multă vreme la 
salonul lui Beck, frământându-și creierii despre război. 

Kathryn pufni. 

— Îmi închipui că domnul Beck a luptat pentru sudiști. 

Accentul lui sudic ar fi fost încântător dacă el ca om nu ar fi fost 
atât de enervant. 

— Ba nu. Matthias a luptat pentru cei din nord, spuse Scrib în 
timp ce se rezemă de masă, la fel cum o făcuse Beck înainte. Nu-i 
place să vorbească despre război, spuse privind în jur. City m-a învățat 
cum să pregătesc literele și să țin presa curată și pregătită de tipar. 
Scria niște editoriale date naibii. Dar întotdeauna spunea adevărul. 
Nu mergea împotriva principiilor oricât l-ar fi costat. Mă gândesc că 
l-a enervat pe careva suficient de mult încât să-l facă să vină aici și 
să-l omoare în bătaie cu mânerul de la presă. 

Cutremurată, Kathryn se plimbă prin cameră, observând petele 
de culoarea ruginii care se impregnaseră în lemn. Oare City Walsh îi 
înmânase toate titlurile sale de proprietate lui Herr Neumann pentru 
că ştia că avea să se întâmple ceva? Sperasc să existe cineva în familia 
lui căruia să îi pese suficient de mult ca să vină și să afle de ce fusesc 
ucis și de către cine? Dar în scrisoarea lui Herr nu găsise niciun indiciu 
despre faptul că Casey Teague Walsh ar fi avut un sfârşit violent. 

Scrib oftă. 

— O să mă car de aici ca să puteți face ce doriți cu locul ăsta. 

Kathryn se uită la el. 

— Te găzduiește domnul Beck? 

— Da. Am o cameră în spate și am și o slujbă, să fac curat. 

Privi în jur prin birou, cătrănit. 

— Mi-a plăcut fiecare minut pe care l-am petrecut cu City aici. 
Era... 

Vocea i se frânsc. Își drese glasul. 

— Mai bine îmi văd de drum. 

— Unchiul meu este cel care ţi-a dat numele de Scrib? 

— Numele meu din naştere este Rupert Clive Fitz-William 
Smythe. Făcu o față acră. City spunea că sună scorțos rău şi a început 
să mă strige Scrib. Și am rămas cu numele ăsta. 

— Îmi pare rău că unchiul meu nu i-a lăsat nimic. 

Dar dacă ar fi făcut-o, unde ar mai fi trimis-o judecătorul pe ca? 
Într-un tur prelungit al Europei? Mai degrabă ar fi trimis-o înapoi la 
sora lui necăsătorită din New Hampshire. O mai făcuse odată înainte, 
drept pedeapsă pentru că fusese exmatriculată de Ía școală. 

— City a avut întotdeauna motive întemeiate din care făcea tot ce 
făcea. Scrib ridică din umeri. Și adevărul e că pot pregăti tiparnița, dar 
nu pot scrie așa cum o făcea el. Ridică o cutie în care erau lucrurile lui. 
Matthias are dreptate, să știți. 

— În ce privință? 

— Oricât urăsc să spun asta, prea sunteţi o /ady ca să trăiţi într-un 
oraş ca ăsta. 

Ea se gândi că probabil avea dreptate. Nu se simţea acasă în 
Calvada, dar apoi, nici în Boston nu se simțise acasă. 

— Necunoscute sunt căile Domnului, spuse ea zâmbind. Sunt 
aici. Și am intenția să scot tot ce pot mai bun din asta. 


Înainte ca Scrib să plece, Kathryn îl rugă să îi recomande un loc 
bun și ieftin unde să mănânce. Restaurantul Ronyei era la câteva 
case distanță peste drum, spre miazăzi. O pancartă era postată afară: 
Curăţă-ţi cizmele! Ea se conformă, nemulțumită de mizeria care îi 
murdărea deja tivul rochiei. 

Uşa se deschise. 

— Poftiţi, domnişoară Walsh. 

O femeie voinică cu o rochie din pânză cadrilată și un șorț întreg 
stătea în prag, cu ochii albaștri scânteietori și părul blond grizonant, 
împletit şi răsucit în jurul capului precum o coroană. 

— Îmi cunoaşteţi numele, făcu Kathryn surprinsă. 

— Vorba zboară repede prin Calvada. Sunt Ronya Vanderstrom. 

City mi-a fost un bun prieten. Lua micul dejun și cina aici în fiecare 
zi. Strânsoarea mâinii ei nu cra una ușoară și politicoasă, ci apucătura 
fermă a unei prietenii chezășuite. V-am păstrat o masă lângă sobă. 
Faceţi-vă comodă. 

Bărbaţii ocupau toate celelalte mese și cu toţii rămaseră privind-o 
pe Kathryn când intră. Ronya se strecură printre mese. 

— Purtaţi-vă frumos, domnilor. 

lar ei își reluară mâncatul. Meniul nesofisticat era scris pe o tablă 
neagră. 

— Cu ce vă pot servi, domnișoară Walsh? 

— Platoul minerului, vă rog. 

Ronya chicoti. 

— O tânără /ady cu poftă de mâncare. 

De îndată ce Ronya dispăru în bucătărie, bărbaţii începură să 
îi arunce priviri pe furiș lui Kathryn. Ea presupuse că avea să se 
obișnuiască treptat cu toată atenția ce i se acorda. Unul dintre bărbați 
se ridică și se apropie de masa ei, cu pălăria în mână. Sigură pe ea, 
își ridică privirea. El se prezentă, îi spuse că avea o proprietate bună, 
o casă solidă nu departe de oraș și avea trebuință de o nevastă. Un 
scaun fu împins înapoi când un alt bărbat se apropie și el. Deţinea o 
măcelăric mai jos pe drum și avea o căsuță drăguță pe Rome Strect, 
cu o curte suficient de mare pentru o grădină de legume. Când un 
al treilea se strecură între primii doi, prezentându-și vocal oferta sa, 
Kathryn se simți prinsă în cursă între soba fierbinte şi bărbații și mai 
înfierbântați ce-i blocau evadarea spre ușa de la intrare. 

Ronya își făcu apariția, într-o mână cu o tigaie și o lingură metalică 
în cealaltă. Lovi în tigaie de câteva ori. 

— Haideţi să terminăm cu asta! Domnișoară Walsh, sunteți în 
căutare de soț? 

— Nu, nu sunt! 

— Ei binc, domnilor. V-aţi primit răspunsul. Acum dați-i pace 
fetii! Mâncaţi, plătiți și înapoi la treabă! 

Ronya se întoarse în bucătărie. 

Kathryn porni în grabă după ea. 

— Vă supăraţi dacă vă țin de urât aici? 

— Nu vor să vă facă niciun rău. 

Agitată, privi peste umăr. 

— Par destul de disperaţi. 

— Nu prea sunt femei în Calvada. În general sunt nevestele și 
văduvele minerilor, și restul care își văd de treburile lor. Nimic altceva. 

Arătă cu capul spre un scaun și își văzu mai departe de treabă, 
spărgând ouă într-un castron cu o mână în timp ce întorcea șunca 
într-o tigaie pe foc cu cealaltă. 

— Ei văd o tânără lady drăguță ca tine și îi apucă dorințele în 
pântec după un cămin și o familie. 

— Ultimul lucru pe care am de gând să-l fac e să mă căsătoresc. 

Ronya o privi. 

— Nu cu unul dintre țăranii ăștia, mă gândesc. 

— Cu nimeni. O femeie are mai multe drepturi fără un soț. 

— Şi uneori mai puține oportunități. 

Îi aruncă o privire fermă lui Kathryn înainte să toarne ouăle bătute 
într-o tigaie. Șunca sfârâia pe plită, iar stomacul lui Kathryn se făcu 
ghem de foame. Luă o cană de pe un raft înalt, Ronya îl puse înaintea 
lui Kathryn şi i-o umplu cu cafea aromată și caldă. 

Mulţumindu-i, Kathryn sorbi din ea și aproape gemu de plăcere. 

— De când sunteți pe-aici, doamnă Vanderstrom? 

— Spune-mi Ronya. Toți îmi spun așa. Puse niște făină într-un 
castron. Sunt în California din '49. Am venit în Vest cu o caravană de 
căruțe împreună cu soțul meu. Bernard a fost om bun, dar nu avea pic 
de minte. Nici eu, dacă mă gândesc acum, zise chicotind în timp ce 
amesteca în ouă. Bernard auzise că în California este climă tropicală, 
așa că a cumpărat o mulțime de pălării de soare și plasă de țânțari, 
spuse și scutură din cap. Cam la fel de utile ca purici pentru un câine. 
Cum n-aveam nimic bun de vândut, a lucrat şi el la pâraie ca toată 
lumea și a murit de friguri în prima iarnă aici. 

Întinse grăsimea de la şuncă și turnă aluat de clătite pe plită. 

— Am avut o căruță Conestoga, o sobă daneză, o tigaie și destui 
bani puşi deoparte ca să îmi cumpăr cele trebuincioase. Știam să 
gătesc și aici erau o mulțime de bărbaţi înfometați. Încă sunt, și 
arătă spre camera din față. În primul an am câștigat destui bani ca 
să îmi construiesc o casă cu două dormitoare. Aceea a ars, odată cu 
tot restul orașului. Toți am reconstruit, dar după al doilea incendiu, 

m-am mutat. Am auzit de norocul de aici. Am sperat că am și eu mai 
mult noroc de data asta. Puse ouăle deoparte şi se îngriji de clătite. 
Am umplut o încăpere cu paturi suprapuse și am închiriat locuri de 
dormit. Am taxat extra pentru mâncare. Am mai construit o încăpere, 
apoi al doilea etaj. Întoarse clătitele. Când munca a început să îmi fie 
prea mult, am angajat o văduvă. Când s-a căsătorit, am angajat alta, 
spuse râzând. Văduvele nu rămân multă vreme nemăritate în orașul 
ăsta. 

Ronya turnă ouăle într-o farfurie, puse două clătite lângă ele și 
adăugă patru fâşii de şuncă crocantă. Puse mâncarea pe masă înaintea 
lui Kathryn și îi întinse o farfurioară cu unt, un ulcior cu sirop de 
mure și două recipiente cu sare și piper. Zâmbi când îi reumplu cana 
lui Kathryn. 

— Ai vreun talent? 

— Mă pricep să creez probleme. 

Ronya chicoti. 

— La fcl era și unchiul tău. Arătă cu capul spre farfurie. Mănâncă 
cu poftă și vorbește-mi casa de bine, spuse ea şi își ridică bărbia. Aș 
face bine să văd ce fac domnii dincolo. 

Luă cu sine o oală mare cu cafea în sala de mese. 

Kathryn oftă. Ce talente avea care să îi fie de folos aici, la capătul 
lumii? Ce bunuri şi servicii îi lipseau orașului pe care le-ar fi putut ea 
furniza? Nu văzuse nicio afacere care să se ocupe de nevoile femeilor. 
Ea cunoștea tendințele modei din Est, dar aveau ele să fie potrivite aici 
în Vestul Sălbatic? Mama ei insistase ca ea să învețe artele feminine: 
cusutul, cântatul la pian, cum să organizeze și să găzduiască o serată. 
Ştia să coase, deși propriile ci haine fuseseră făcute de o croitoreasă. 
Gândul de a-și petrece restul vieţii cu astfel de activități îi dădeau o 
durere de cap lui Kathryn. 

Tatăl ei vitreg făcuse tot ce îi stătuse în putință pentru a o mărita 
cu moștenitorul unei familii de industriaşi, însă Kathryn considerase 
că Frederick Taylor Underhill era un individ arogant căruia nu îi păsa 
de nimic altceva decât de femeile şi copiii care lucrau în fabricile 
tatălui său. Când ea îi refuzase cererea, judecătorul făcuse apoplexie. 

Acea crimă nu fusese decât una în plus pe lista lucrurilor pe care 
judecătorul le avea împotriva ei. 

Kathryn lăsă şi bacșiş pentru micul dejun şi îi mulțumi Ronyei 
pentru că o lăsase să șadă în bucătărie, apoi se duse la magazinul 
universal al lui Aday pentru diverse cumpărături. Era încântată să 
vadă comorile gospodărești expuse în felul acesta, ca niște comori. 
Butoaie cu făină, săculeți cu fasole boabe și etajere încărcate cu bunuri 
de tot felul — toate desfășurate înaintea ei. Tot magazinul era înțesat de 
mese — pături pe una, cămăși de flanel pentru bărbați și indispensabili 
pe alta. Într-o vitrină se afla o colecţie de cuțite; în alta, arme de foc. 
Poate că era bine să își cumpere un pistol. 

O femeie slăbuță îmbrăcată într-o rochie simplă de lână maro 
stătea în spatele tejghelei, cu părul adunat sub un batic. O privi 
pe Kathryn plimbându-se prin magazin, cu ochii fixați pe rochia 
ei albastră cu jacheta cu volan asortată și pălăria cu dantelă și flori 
de mătase. Ștergându-și mâinile de şorț, o salută pe Kathryn şi se 
prezentă drept Abbie Aday. Când Kathryn îi răspunse la rândul ei, 
femeia îşi ținu respirația și strigă: 

— Nabor! Vino repede! Nepoata lui City e aici! 

— Nu știam că are rude. 

Un om costeliv cu o față aspră și ochelari apăru de după draperia 
din spate. Ochii i se făcură mari când dădu cu ochii de ca. 

— Eşti rudă cu City? Kathryn știa că era îmbrăcată prea sofisticat 
pentru Calvada, dar n-avea ce să facă. Tot ce avea era prea dichisit 
pentru orașul acesta. Abbie se uită la pălăria ei cu o admirație fățișă, 
iar Nabor, cu vădit dispreț. 

— Am o listă de lucruri de care am nevoie. 

Kathryn îi întinse lista lui Abbie. 

Nabor i-o smulse din mână. 

— Lucruri pentru făcut curățenie, vopsea albă, cearșafuri, două 
pături, material, conserve, un desfăcător de conserve... 

Când le auzi citite cu voce tare, Kathryn începu să se întrebe cât 
avea să coste totul. Plicul cu bani pe care tatăl ei vitreg i-l dădu-se 
avea să îi ajungă doar până avea să își găsească ceva de lucru. 

Nabor Aday avea o strălucire măsurată în ochi. Îi zvârli lista 
nevestei sale. 

— Cheamă-mă când ai adunat toate lucrurile și mă ocup eu de 
restul. 

Se făcu nevăzut după draperii în timp ce Abbie Aday strânse și 
stivui toate lucrurile pe tejghea. 

— Pălăria voastră e atât de drăguță, domnişoară Walsh. Nu am 
mai văzut niciodată așa ceva prin locurile astea. 

Kathryn îl auzi pe Nabor pufnind de după draperie. 

— A fost făcută în Boston. 

— Boston. Abbie oftă, cu o față visătoare. Noi am venit din... 

— Gata cu taclalele, Abbie, vezi-ţi de treabă! o apostrofă Nabor. 

Kathryn se aplecă mai aproape de ea. 

— E destul de ușor de făcut, cu materialele potrivite. 

— Serios? Aşi putea? Nu avem magazin de pălării în oraș. 

Faţa i se lumină. 

— Poate că nu avem chiar acum ce aveţi trebuință, dar putem 
comanda din Sacramento. Eu voi fi primul vostru client. 

Strălucea toată. 

Nabor își făcu apariția, încruntat și furios. 

— Ba nu. La ce i-ar trebui unei femei o pălărie ca aceea? zise și 
îi smulse lista din mână. Adu cutia cu vopsea albă și lucrurile pentru 
curățenie. Eu aduc o roabă. 

— Dar nu are nevoie de roabă, Nabor. 

FI își întoarse privirea, dezgustat. 

— Noi avem nevoie de una, ca să îi trimitem lucrurile acasă. Dacă 
nu cumva crezi că i le poți căra tu. 

Abbie își plecă privirea și apoi îşi ridică din nou ochii la Kathryn. 

— Tuturor ne lipsește City. Toţi îi iubeau ziarul. Acum tot ce-avem 
este Clarion al lui Stu Bickerson. E mai încolo pe Champs-Élysées, 
colț cu Roma. 

— Champs-Élysées? Kathryn începu să râdă încetișor. 

— Unchiul tău a dat străzilor nume de locuri străine. Sigur, 
Champs-Élysées e mai cunoscut drept Chump Street”. 

Kathryn râse atunci cu poftă, iar Nabor se întoarse să se uite urât 
la ele. 

Abbie o însoți la sulurile de stofă, iar Kathryn își alese materialele. 

— Aveţi vreo carte aici, Abbie? 


* Strada nătângilor (n.trad.) 


55 


FRANCINE RIVERS 


— Avem câteva. City avea întotdeauna o carte în mâini. Trebuie 
că avea câteva zeci. 

Kathryn fusese încântată să vadă cât de numeroasă îi era colecția. 

— Da, dar din nefericire, nu ceea ce îmi trebuie mie. 

— Dar ce carte cauţi? 

Roșind, Kathryn cobori vocea. 

— Orice despre gătit, gospodărie, așa ceva. 

Abbie o privi într-un mod grăitor. 

— Desigur, spuse și se strecură printre mese. Nu primim multe 
cereri de cărți. A, aici sunt, spuse scoțând o cutie de sub o masă cu 
exponate. Ce ziceți de 5 cenți? 

La preţul acela, Kathryn își dorea toată cutia. Lasă fasolea deoparte, 
ar fi vrut să spună. Iau cărțile, dar ştia că trebuia să fie practică. În 
timp ce jinduia la Odiseea lui Homer și Fire de iarbă a lui Whitman, 
Kathryn scoase Tratatul de economie domestică de Catharine Beecher. 
Frunzărind-o, văzu că avea informaţiile mult-dorite de la gătit, 
curățenie, înmulțirea plantelor la încălzit, ventilat și gospodărirea 
deșeurilor. Calvada cu siguranță putea folosi puţină gospodărire a 
deşeurilor! Închise cartea dintr-o mișcare, o puse sub braţ și scoase 
Gospodina practică: o enciclopedie a economiei domestice. l 

Când Abbie termină de strâns toate bunurile și le stivui pe tejghea, 
Nabor se apucă să adune prețurile. 

— Ai dublat prețurile la cărți, domnule Aday. Abbie spunea că 
costă cinci cenți fiecare. 

— Nu Abbie stabilește prețurile. Eu le pun. Și te mai constă un 
dolar să ti le trimit acasă, dacă nu vrei să faci câteva drumuri singură. 

Înfuriată, Kathryn îi plăti ceea ce îi spusese că îi datorează. 


Nabor rămase în spate, să „vadă de magazin“ în timp ce Abbie 
împingea o roabă și un băiat pe care Nabor îl tocmise pentru zece 
cenți împingea o alta. Pe drum înapoi la casa lui City, Kathryn își 
băgă capul pe ușa postului de diligență și îl rugă pe Gus Blather, 
şeful de post, să îi trimită cufărul cât mai repede cu putință. El i-l 

încărcă într-un căruț de mână și o urmă. Bărbaţii începură să iasă din 
saloane pentru a urmări parada. Unii se alăturară, unul fiind suficient 
de gentleman și îi luă roaba din mâinile lui Abbie când i se împotmoli 
în noroi. Alţii veneau în urma lor, discutând între ei. Matthias Beck 
ieşi pe ușile batante ale salonului său și se rezemă de unul din stâlpii 
de la intrare, cu brațele încrucișate, privind. 

Deschizând uşa umilei căsuțe pe care intenționa să o transforme 
într-un cămin, Kathryn păși înăuntru, urmată de Abbie, de băiat și 
de Gus Blather. Kathryn le mulțumi fiecăruia și îi spuse lui Abbie că 
avea să îi dăruiască pălăria ei. Când plecară, șase bărbați veniră să se 
uite înăuntru. Kathryn închise ușa cu fermitate și trase zăvorul. Un 
bărbat încercă să șteargă mizeria de pe una dintre ferestre pentru a 
privi înăuntru. Kathryn hotărî să nu le spele până nu avea perdele și 
draperii. 

Stând în mijlocul camerei din față, cu mâinile proțăpite în șold, 
Kathryn îşi cântări munca ce o aștepta. Niciodată nu făcuse curat în 
vreo încăpere, darămite în două, dar știa cum se face. Luă o găleată 
și ieși pe ușa din spate, după ce Abbie îi spuse unde se găsea cea mai 
apropiată cișmea a orașului. 

Până la amiază, întăriturile din os de balenă ale corsetului le simțea 
ca pe-un instrument de tortură. Își îndepărtă șuvițele de păr umed de 
pe față şi reîncepu să frece podeaua încăperii din față. Petele de sânge 
aveau să rămână acolo. Avea să cumpere o carpetă ca să le acopere. 
Deja golise soba pântecoasă de cenușă și o umplu cu lemnele pe 
care le găsi stivuite frumos afară, lângă ușa din spate. Nu le aprinse. 
Munca îi ținea de cald destul. După ce făcu șase drumuri până la 
cișmea, o dureau picioarele de la ghetele strânse, legate cu șireturi 
până sus și încărcate cu noroi. Pantofii erau distruși, iar greutatea 
noroiului umed îi dădea dureri de picioare. Goli bufetul şi dulapul și 
spălă etajerele înainte de-ași aranja toate proviziile şi își despachetă 
hainele. Familia Aday nu aveau la magazinul lor o cadă de baie de 
vânzare, însă Kathryn găsi un lavoar de spălat de rufe suficient de 
mare pentru a-i fi de folos pentru ceea ce avea nevoie, dar și pentru 
alte câteva lucruri. De aici înainte avea să îşi spele singură hainele. 

Apusesc soarele, dar Kathryn nu reuşise să termine. Nu era 
suficient de prezentabilă să treacă drumul la restaurantul Ronyei 

pentru cină. Ca să se poată spăla, trebuia să mai facă un drum la 
cişmea. Trebuia să pornească focul și să își încălzească apa. Trebuia 
să își desfacă părul, să îl pieptene și să şi-l aranjeze din nou, și să se 
îmbrace în haine curate. Era prea obosită să mai facă ceva din toate 
astea, prea obosită să își facă patul și atât de murdară încât nu dorea 
să folosească așternuturile noi. 

Amorţită de oboseală, cu mâinile toate răni de la atâta frecat, 
simțindu-și dureros fiecare mușchi din corp, se așeză pe marginea 
patului. Să lăsă pe spate, cu brațele larg deschise, și adormi pe loc. 


MATTHIAS ÎL OPRI PE SCRIB, GRIJILE PENTRU KATHRYN WALSH 
reușind să îi abată atenția de la proiecte mult mai importante. 

— A: văzut-o pe nepoata lui City? 

„Nu o mai văzuse iėşind din casa aceea de două zile, deși auzise că 
făcuse neiiuinărate drumuri până la cișmeaua orașului. Ce făcea fata 
aceeă'cu atâta,apă? Greu de închipuit. Pentru că nu ar fi trebuit să 
facă; nimic mai mult decât să i-o ceară primului bărbat mai acătării 
pe care-l întâlnea și ar fi avut un șir întreg de bărbați gata să facă tot 
ce le cerea. Ronya îi spuse că Kathryn Walsh primise trei cereri în 
căsătorie în primele cinci minute după ce intrase în restaurantul ei. 

— Un măcelar, un brutar și un lumânărar. Ronya chicoti. Umblă 
toți după ea ca ursu’ după miere. Și ea s-a pitulat la mine-n bucătărie. 
Spunea că n-are gânduri de măritiș. 

— S-a ascuns la tine în bucătărie? 

Fata părea mai degrabă genul care să ceară o cameră privată şi o 
slugă personală. 

— A şezut la masa mea de lucru și am povestit în timp ce eu 
găteam. A cerut platoul minerilor și câteva căni de cafea. Te interesează 
cumva fata asta, Matthias? 

Gura Ronyei se arcui într-un zâmbet cu subînțeles. 

— Tot ce vreau de la ea e presa de mână Washington a lui City. 

— Așa zici? 

Cum fusese unul dintre cei mai apropiați prieteni ai lui City, era 
de datoria lui să stea cu ochii pe ea. Cu cât pleca mai curând din 
Calvada, cu atât mai repede putea să își vadă și el de treburile lui. 

Scrib se opri din măturatul trotuarului și se uită peste drum, ca un 
căţel care își dorea să se ducă acasă. 

— Am văzut-o ieri pe domnișoara Walsh. l-am spus că o să intru 
pe la ea să văd dacă e bine. Am fost până acolo de trei ori, dar nu mi-a 
deschis ușa. 

— De ce nu? 

— Spunea că nu e prezentabilă. Era ocupată cu ceva. 

— Cu ce? 

— Făcea curat, mă gândesc. 

De două zile? Două încăperi de paișpe-pe-douăzeci"? Ce curățenie 
putea lua atât? 

Scrib puse mătura deoparte. 

— Mă duc dincolo... 

Matthias îi aruncă o privire flăcăului mistuit de dragoste. 

— Păzește-ți inima, flăcăule. Frumusețea nu-i tot. Și-apoi, e mai 
mare decât tine. 

Scrib se crispă. 

— Fac șaptesprezece ani luna viitoare. 

Matthias nu credea despre Kathryn Walsh să fie mult mai mare de 
douăzeci de ani. Avea ceva proaspăt, plin de rouă și inocent, ceva ce 
avea să piardă destul de repede dacă rămânea în Calvada. 

Matthias cobori de pe trotuar și trecu drumul. Ștergându-și 
cizmele de noroi, ciocăni la ușa lui Kathryn. Ușa se deschise câțiva 

centimetri şi el apucă să o vadă puțin, cu părul roșcat acoperit, cu 
obrajii pătați de mizerie și vopsea. Purta un șorț întreg și mănuși albe, 
genul cu care fetele se duceau la operă. 

— Ah. Dumneata erai. 

Tonul ei îl enervă. 

— Da. Eu. Verific dacă mai sunteți în viață. 

— Acum că știi că sunt, poți pleca. 

— Numai puțin. 

— Am de lucru. 

Mintea lui scotocea după o scuză de care să se agaţe și reuși să 
găsească una. 

— Cât vreți pe presa aceea? 

Mâna ei sc relaxă suficient cât să îi îngăduie lui să împingă puţin 
ușa și să arunce o privire înăuntru. 

— Ce, Doamne-iartă-mă, faci aici? 

Ea dădu drumul ușii și îl pofti înăuntru. 

— Pofteşte, domnule Beck. Satură-ţi curiozitatea și apoi du-te. 

Biroul din față era acum alb complet. Miresmele familiare de 
sudoare de bărbat, whisky şi tabac fuseseră înlocuite de mirosul 
ințepător de vopsea albă. Biroul vechi și uzat din stejar fusese 
golit complet de mormanele obișnuite de hârtii și fusese lustruit. 
Pe el stăteau răsfirate acum trei cărți deschise. Recunoscu Biblia, 
observând-o toată subliniată și cu notițe pe margini. Kathryn le 
închise repede pe celelalte două şi le ascunse într-un sertar înainte 
ca el să apuce să le vadă titlurile. Cutiile ticsite cu numere vechi din 
Vocea Calvadei fuseseră acum ordonate și stivuite frumos la peretele 
din spate. 

— Haide, domnule Beck, le-ai măsurat pe toate, mai puțin presa. 

O acoperise cu o pânză înflorată şi deasupra aşezase două pălării, 
cu panglici și pene, precum şi alte obiecte femeiești: un cordon alb din 
mătase, o rochic albastră din satin și dantelă, potrivită pentru un bal, 
o pereche de ghete cu şireturi, două perechi de mănuși ca şi cele pe 
care le purta și ea acum, o pereche de pantalonași intimi de damă, cu 
tivul din dantelă, și o turnură. 

— De vreme ce nu pot urni presa din loc, trebuie să îi găsesc un 
rost. 

— Masă de prezentare? 

Îi venea să o strângă de gât. 

— Unchiul tău se răsucește în mormânt. Pot aduce o echipă și să 
ţi-o scoată de aici în următoarea oră. 

— Ba o să rămână exact acolo unde este. Îi aruncă un zâmbet 
malițios. Cred că face treabă bună acolo. 

Matthias veni mai aproape. Ea rămase pe poziție, dar văzu cum o 
îmbujorare ușoară îi cuprinde obrajii. 

— Şi toate astea doar pentru că l-am bătut pe Toby în stradă și 
i-am făcut o baie în covata cailor, de care avea mare nevoie. 

Ea-și ridică privirea și respiră ușor. Cu buzele strânse, își ridică 
bărbia. 

— Nu sunt atât de jalnică, domnule Beck. 

Ochii ei îi aminteau de mugurii tineri ce apăreau primăvara în 
pini. 

— Chiar scoţi la vânzare lucrurile pe care le-ai înșirat acolo? 

— De ce, ai trebuinţă de o pereche de pantalonași? 

— Ce crezi că ar zice oamenii dacă aș ieși de-aici cu perechea 
aceea legată la gât? | 

Când ea făcu ochii mari, speriată, lui i se făcu milă de ea. 

— Fii pe pace, n-o s-o fac. 

— Nu este niciun magazin pentru doamne în oraș. 

Pentru că nu prea erau multe doamne, dar el se abținu să i-o 
spună. Cele câteva care erau aici în Calvada nu își permiteau să poarte 
mătase și satin sau pălării moderne. 

— Lui Abbie i-a plăcut pălăria mea. 

Defensivă. 

— Nabor nu i-ar da niciun ban să cheltuiască pe o pălărie cu pene 
și flori pe ea. 

Ea îl privi tulburată. 

— Ei bine, sper că o va lăsa să o păstreze pe cea pe care i-am 
dăruit-o. Fa își studie expoziția. O să fac tot ce pot să nu ofer ceva ce 
este deja de vânzare, deși mă gândesc că nevoile şi dorințele femeilor 
din Calvada merg cu mult mai departe de ceea ce eu pot oferi. 

Se întoarse la găleata cu vopsea. 

— Ce vrei să spui? 

— Nimic ce te-ar putea interesa pe dumneata, sunt convinsă. 

— la pune-mă la încercare. 

— "Ți-aș putea face o listă, deşi nu am văzut decât ce se găseşte 
pe... Cum se numeşte strada principală? Champs-Élysées? făcu ea și 
începu să râdă. 

— Unchiul tău i-a spus așa. 

— Şi Roma, și Paris, și... 

— Gomora. 

Nu dorise să i-o spună pe asta. 

Ea clipi, se încruntă ușor înainte să îl privească cu răceală. 

— Cred că Chump Street se potrivește mai bine. 

Cineva bătu la ușă. 

— Domnișoara Kathryn? 

Scrib își vâri capul pe ușă. Îi aruncă o privire ucigătoare lui 
Matthias înainte să intre. 

— Am vrut doar să mă asigur că sunteți bine. 

Matthias pufni scurt. Ce își închipuia flăcăul acesta că făcea el 
aici? O molesta? Îi aruncă o privire piezișă lui Kathryn. 

— Se pare că ai un protector, măria ta. 

— Vă pot aduce lemne de foc, domnișoară Kathryn. Sau să fac 
focul. 

Matthias își dădu ochii peste cap. 

— E deja făcut. 

Rămase privindu-l fioros. 

— Dar își mulțumesc că ești așa un gentleman, Scrib. 

— Orice doriți, oricând... 

Deranjat, Matthias arătă cu capul spre ușă. 

— Ai deja o slujbă. Vezi-ţi de treabă. 

— Am terminat de măturat. 

— Atunci spală paharele. 

Când băiatul nu se urni, Matthias făcu un pas în direcția lui. 

— În secunda asta, Scrib. Acum eu te plătesc. 

Scrib lăsă ușa pe jumătate deschisă când plecă, privind peste umăr 
în timp ce se îndrepta înapoi spre salon. 

Kathryn oftă, cu totul conștientă de afecțiunea ce i-o purta flăcăul. 
Părca îngrijorată, nu flatată. 

— Mulţumesc, domnule Beck. 

— Că l-am alungat de-aici? 

— Că i-ai dat un acoperiș deasupra capului și i-ai oferit o slujbă. 

— Întotdeauna mă ţin de cuvânt. 

Kathryn îl studie, iar el se trezi curios să știe ce gândea. Era greu 
să renunți la prima impresic. 

— Dar dumneata, domnişoară Walsh? 

— Ce anume? 

El simţi cum se scufundă în ape adânci. De ce trecuse drumul? Își 
aminti de motivul pe care i-l spusese. 

— Promiţi să mă anunți când te hotărăști să vinzi presa? 

— Vei şti când mă voi fi hotărât, zise ca netezindu-și şorțul. 
Mulţumesc că vezi de mine, domnule Beck. După cum te-ai putut 
convinge, totul e în regulă. O zi bună. 

Era a doua oară când îl trimitea la plimbare, iar asta nu-i plăcea 
deloc. 

— Ai nevoie ca cineva să vadă de dumneata, domnișoară Walsh. 

— Sunt destul de mare să am grijă de mine, domnule. 

Domnule. Cât de bătrân îl credea? Veni mai aproape de ea și o 
auzi cum trase repede o gură de aer. Rânjind, își trecu un braț pe după 
mijlocul ei și o trase aproape. 

— Tot așa crezi? 

Când el se aplecă spre ea, ea se feri şi se răsuci eliberându-se, 
trecând înapoia biroului. Arătă spre uşa deschisă, dar părea să își fi 
pierdut vocea. 

— Să închid ușa? o luă el peste picior. Cred că ar trebui să o lăsăm 
larg deschisă, pentru buna-cuviință. 

— Afară! răcni ea. 

Părându-i rău că își urmase imboldul, se strădui să rămână 
serios. 

— Nu e rău să știe oamenii că eu și cu tine ne împrietenim. 

Poate că o lăsau ceilalți bărbați în pace dacă ştiau că pusese ochii 
pe ea. 

— Asta faci, domnule Beck? Te împrietenești? Obrajii îi erau 
stacojii, iar ochii, două flăcări verzi. Ai de gând să pleci sau trebuie 
să ţip? 

— Asta ar atrage o mulțime de oameni. Și urmează pariurile 
despre cât de departe am reușit să ajungem. 

Când o văzu atât de stânjenită, i se făcu milă de ea. 

— Avem afaceri de discutat. 

Își îndepărtă câteva şuviçe de păr roșu de pe frunte, veni de cealaltă 
parte a biroului și își înmuie pensula într-o cutie cu vopsea albă. Dacă 
sc mai apropia de ea, știa la ce trebuia să sc aștepte. 

— De ce nu îţi scoţi şorțul şi baticul și mă lași să îţi ofer un prânz 
la Ronya? 

Ronya spusese că nu o văzuse pe Kathryn de ieri. Fata trebuia să 
mai și mănânce. 

— Am mâncat deja terci de ovăz. 

— Tu ai gătit? 

Matthias deschise sertarul biroului şi scoase cărțile pe care le 
ascunsese. 

— Aaaaa, făcu el şi începu să chicotească. Înveți cum să îți porți de 
grijă de una singură. Asta faci, domnişoară Walsh? 

— Mi se pare cel mai înțelept lucru de făcut. 

Continua să îl privească, trăgând linii prelungi cu pensula pe 
scândura care era deja vopsită. 

— Nu ai nimic mai bun de făcut decât să te uiţi la mine cum 
vopsesc un perete? 

El zâmbi, se așeză pe birou și se făcu confortabil. Își lăsă ochii să 
o privească în voie. 

— O să ai nevoie de o baie. 

Trase adânc o gură de aer, şocată, și îl privi cu ochi mari. 

— Mulţumesc că îmi spui că duhnesc! 

— Tipic pentru voi, femeile, să puncți vorbe în gura unui bărbat. 
Nu am spus că duhnești. 

Privirea pe care i-o aruncă ea îi spunea să se oprească. 

— Sunt convins că eşti încă prăfuită de la drumul cu diligența. 
Şi faci curat în casa asta de când te-ai mutat în ea. E o presupunere 
rezonabilă că ai avea nevoie... 

— Întotdeauna ești atât de jignitor? 

O, tonul acela înalt. Și toate astea pentru că încerca să îi explice că 
nu dorise să o insulte. 

— Pun pariu că în Boston obișnuiai să faci zilnic câte o drăguță de 
baie. Probabil foloseai și săpun parfumat. 

— Am un lavoar acum și știu de unde să îmi aduc apa. Și Scrib, 
un tânăr gentleman ca el, mi-a adus lemne de foc ca să o încălzesc. 

Trânti încă o pensulă plină de vopsea pe perete. 

— Şi mai este și baia publică mai încolo pe drum. 

Ideea asta trebuia spulberată pe loc. 

— A, da. Poţi merge și acolo. Vei avea intimitatea oferită de o 
bucată de prelată între tine şi colegii de bazin. Adică vreo douăzeci de 
bărbați, dacă nu mă înșel. 

Asta o făcu atentă. 

— Nu sunt pereți? 

Simţind o urmă de regret pentru că o chinuia, Matthias se ridică. 

— Doar pereții clădirii. 

Spusese mai mult decât suficient pentru a-și argumenta spusele. 

— Vinde-mi presa, Kathryn. Și du-te acasă unde ţi-e locul. 

Expresia de pe fața ei se schimbă. 

— Sunt acasă, domnule Beck. 

Îşi şterse obrazul cu dosul mâinii înmănușate, lăsând în urmă o 
dungă prelungă de vopsea pe pielea aceea netedă precum porțelanul. 

— Şi doar pentru că un bărbat își dorește un lucru nu înseamnă 
că o să îl și primească. 

— Vrei să pui pariu pe asta, măria ta? 

Kathryn își scoase mănușile și le aruncă într-o cutie de vopsea 
goală. 

— Presa nu e de vânzare. 

— Totul are un preț. 

Ea își ridică fruntea și își arcui o sprânceană. 

— Vrei să pui pariu pe asta? spuse ea cu ochii scăpărându-i de 
mânie. O presă este o armă foarte puternică. N-aș vrea să vând unui 
bărbat care ar putea-o folosi pentru alte scopuri decât ce este bine și 
drept. E suficient de clar acum, Lord Bachus? 

Matthias simți cum inima începe să îi bată cu putere. 

— Nu există nimic mai rău decât o fată încrezută care are o criză 
de furie. 


Fa îi aruncă un zâmbet trist. 

— Bărbaţii se rezumă întotdeauna la insulte atunci când pierd o 
ceartă. 

Matthias plecă înainte să apuce să zică ceva ce ar fi regretat mai 
apoi. 


Cu cât muncea mai mult în căsuţa ei de pe Chump Street, cu 
atât Kathryn se simțea tot mai mult acasă. Se spălă pe cap și făcu 
baie în lavoar sâmbătă seara, ca pregătire pentru slujba de duminică 
dimineață de la biserică. Știa că oamenii aveau să o studieze și dorea 
să se îmbrace cât putea mai simplu, ca să nu facă valuri. 

Biserica Comunității din Calvada era sus, pe deal, în capătul 
străzii Roma. Munţii se înălțau falnici în spatele ei, acoperiți cu 
păduri de pin. Kathryn inhală mireasma lor și își umplu plămânii cu 
aerul răcoros al toamnei târzii. Zăpada se ițea deja pe vârf şi nu mai 
cra mult până avea să acopere tot orașul. 

Surprinsă să descopere că slujba începuse deja, se strecură pe 
ultimul rând de bănci, în spatele a șase femei. Mai erau câteva femei 
mai în față, cu soți și copii. Una dintre doamnele din fața ei se întoarse 
și se uită la ea. Kathryn îi zâmbi, însă tânăra se răsuci imediat la loc 
și îi şopti ceva celei din dreapta, care la rândul ei se aplecă la cealaltă 
de lângă ea. O femeie mai în vârstă, înveșmântată în negru, se aplecă 
spre ele și le oferi tinerelor o privire dojenitoare, apoi o privi din nou 
pe Kathryn. 

Ochii i se măriră, surprinși. Scuturând din cap, se încruntă și făcu 
un semn cu mâna care îi transmise lui Kathryn mesajul că trebuia să 
se ducă mai în față. 

Ultimul lucru pe care Kathryn dorea să îl facă era să atragă și mai 
mult atenția. Spuse în șoaptă: 

— Vă mulțumesc, dar stau bine aici. 

Îl vedea și îl auzea pe reverendul Thacker foarte bine. 

Femeia îi întoarse spatele și nu o mai privi deloc. Îi spuse ceva 
în șoaptă tinerei de lângă ea. Indiferent ce i-o fi spus, ajunse treptat 
la toate celelalte cinci femei. Femeile se ridicară când veni timpul 

să cânte un imn, apoi se așezară în unison perfect când se termină. 
La finalul slujbei, Kathryn se ridică, sperând să se prezinte, dar cele 
șase femei părăsiră repede biserica, fără să arunce nicio privire în 
direcția ei. Kathryn se încruntă. Ce era asta, un fel de pedeapsă? Dar 
ce greșise? Doamne iartă-mă! 

Reverendul Thacker și soția lui trecură pe lângă ea și se postară 
lângă ușă pentru a-i saluta pe enoriași la ieșire. Ambii îi urară bun- 
venit lui Kathryn și o întrebară dacă îi puteau face o vizită. Ea le 
spuse că îi primea bucuroasă. Și alții o salutară afară. Abbie Aday 
se apropie de ea, strălucind, ducându-și mâna la pălăria pe care i-o 
dăduse Kathryn. 

— Îți stă excelent, Abbie. 

Nabor părea stânjenit. 

— N-avem timp de taclale. 

Îşi apucă soția de cot și o conduse până la poartă. 

Abbie privi înapoi la ea peste umăr. 

— Arăți foarte bine, Kathryn. 

Îi privi admirativ rochia de culoarea cafelei a lui Kathryn. Se făcu 
mică și se îndepărtă. 

Henry Call o salută pe Kathryn. 

— Arătaţi foarte bine. Matthias spunea că ați muncit din greu la 
noua dumneavoastră casă. 

Nimic cu care domnul Beck să fie de acord, îi veni să îi răspundă. 

— Mă bucur mult să vă revăd. 

În mod surprinzător, Matthias Beck lipsise de la slujbă, însă 
Morgan Sanders se afla acolo. Proprietarul minei zâmbi și o salută 
înclinându-și capul. Ea îi răspunse la fel, apoi i se adresă lui Henry. 

— Afacerile dumneavoastră merg bine? 

Call își plimbă privirea de la ea la Morgan Sanders și înapoi. 

— Cât se poate de bine. Unele lucruri cer însă timp, spuse el 
ezitând. Văd că l-aţi cunoscut pe Morgan Sanders. 

— M-a invitat la cină când am stat la hotelul său. 

Simți o senzaţie neplăcută. Avea sentimentul ciudat că atenția lui 
Sanders era aţintită asupra ei, în ciuda conversaţiilor pe care le avea 
cu alți domni. 

— Am fost ocupată să fac curat și să îmi organizez căsuţa. 

Plănuiesc să folosesc camera din față ca magazin pentru doamne, 
spuse ea, în timp ce ieșea pe poartă, cu Henry alături. 

Pe drum în jos spre oraș, Henry îi vorbi despre călătoria lor comună 
cu diligența, împreună cu Cussler și Wiley. Kathryn râse, bucurându-se 
de felul lui confortabil de a fi. Se despărțiră la colțul dintre strada Roma 
şi Chump Street, Kathryn pornind spre restaurantul Ronyei, iar Henry 
se întoarse la Hotelul lui Beck. De trei zile mâncase doar terci de ovăz 
şi tânjea după o nouă porţie din platoul minerilor. 

Restaurantul era ticsit. Orice conversaţie se stinse când intră ea. 
O femeie ieși din bucătărie cu două farfurii încărcate cu clătite. O 
privi surprinsă pe Kathryn şi lăsă farfuriile în fața a doi bărbaţi care 
aproape că nu le băgară în seamă. Kathryn o urmă în bucătărie și o 
salută pe Ronya. 

— Pot să vă ajut, doamnelor? 

Ronya râse în timp ce învârtea clătitele. 

— Charlotte, ţi-o prezint pe Kathryn Walsh, nepoata lui City 
Walsh. Kathryn, ca este Charlotte, noul meu ajutor. Ia loc, îi spuse 
arătând cu spatula spre un scaun lângă masa de lucru. Dar ştii că arăţi 
extraordinar în dimineaţa asta, Kathryn. Cum a fost la biserică? 

Nu o întrebă pe Kathryn ce dorea să mănânce, ci începu să umple 
o farfurie cu omletă, şuncă şi clătite. O privi zâmbind pe Charlotte. 

— Fata asta are o poftă pe cinste. 

— Reverendul Thacker este un vorbitor bun. 

Kathryn privea cu admirație dexteritatea Ronyei. Charlotte luă 
alte două farfurii și se îndreptă spre sufragerie. 

— Aveţi casa plină dimineața asta. Pot ajuta? 

— Tu? făcu Ronya, părând şocată. Cauţi de lucru? 

Kathryn se gândi puțin. 

— Aș putea ajuta în schimbul mâncării? 

Ronya o privi acum cu seriozitate. 

— Mai întâi mănâncă. Apoi poţi punc mâna. 

Îi întinse farfuria încărcată spre ea, luă o cană dintr-un cârlig și o 
umplu cu cafea fierbinte. 

— Unde ai mâncat în ultimele zile? 

— Acasă. Terci de ovăz, spuse Kathryn cu o grimasă. Sunt convinsă 
că aș putea învăța o mulțime de lucruri despre gătit lucrând cu tine. 


69 


FRANCINE RIVERS 


Charlotte puse farfuriile murdare pe blatul de lucru de lângă 
chiuvetă. 

— De ce ai vrea să lucrezi aici? zise și măsură cu o privire versată 
compleul scump cu care era îmbrăcată Kathryn. Ai trăit în bogăție. 

— Am fost o povară deloc binevenită pentru tatăl meu vitreg, iar 
mama mi-a spus că viața ei ar fi mult mai ușoară fără mine. 

Ambele femei rămaseră privind-o cu gura căscată, iar Kathryn 
roși, stânjenită că îi scăpaseră vorbele tocmai rostite. 

— Îmi port rămășițele din fosta mea viață, spuse ea ridicând din 
umeri. N-am fost alungată de acasă chiar cu mâna goală. Mai este şi 
moștenirea. 

— Care nu prea valorează mare lucru, spuse Ronya, vădit tulburată 
de vorbele lui Kathryn. 

— Tatăl meu vitreg mi-a lăsat destui bani ca să mă descurc singură 
câteva luni, dacă sunt chibzuită. 

Ronya și Charlotte schimbară o privire, înainte ca Charlotte să 
vorbească. 

— Ai putea alege un bărbat aici în Calvada, domnişoară Walsh. 
Toți vorbesc despre dumneata și Morgan Sanders. 

— Cum? întrebă Kathryn pălind. Am luat o singură dată cina cu 
omul acela și a fost mai mult o obligaţie decât o invitație onorată. 

— Ai grijă cu omul acela, îi spuse Ronya. 

— Deţine cea mai mare parte din oraș. 

Charlotte se așeză pe un scaun și își șterse fruntea. 

Kathryn își flutură mâna uşor. 

— Mi-a spus. 

— Ce vei face? 

— O să încerce să deschidă un magazin pentru doamne, îi spuse 
Ronya lui Charlotte. Pălării și pantalonași. Să vedem cum merge, 
continuă ea chicotind. Mi-a spus Matthias. Mănâncă la restaurantul 
meu încă de când a venit în Calvada. Se pare că ai reuşit să provoci 
interesul celor mai importanți doi bărbați din Calvada. 

Kathryn pufni. 

— Nu vrea decât să cumpere presa unchiului meu. 

— Şi de ce nu o vinzi? Nu ai ce face cu ea. 

— Şi el are? 

Charlotte își prinse o șuviță rebelă de păr înapoi în coc. 

— Sigur că are. Stu Bickerson nu o să îi ofere un spațiu unde să 
publice. 

— Cine-i Stu Bickerson? 

— Editorul lui Clarion. Morgan Sanders îl are în buzunarul lui de 
la spate. Mi sc pare corect ca domnul Beck să caute o cale prin care să 
își publice opiniile și ideile despre cum trebuie condus orașul acesta. 

— Cum trebuie condus orașul? zise Kathryn pufnind în râs. Dar 
ce are de gând? Să candideze ca primar? 

— Nu dacă se găsesc alți bărbați care să aibă mai mult curaj, îi 
spuse Ronya. Chiar acum, toți se tem de Sanders. 

Lui Kathryn nu îi veni să creadă că aceste două femei considerau 
că Matthias Beck ar fi fost un primar bun. Chiar și așa, ea avea părerile 
ci despre anumite lucruri. 

— Un ziar ar trebui să fie neutru, să prezinte fapte, nu să facă 
partide. 

Ronya îi aruncă o privire strâmbă. 

— Oare așa se fac lucrurile în Boston? 

Adăugă ceva condimente în oala cu fasole boabe care clocotea pe 
soba mare din oțel. 

Kathryn oftă. 

— Nu, spuse ea, pentru că citise articolele usturătoare scrise despre 
sufragete. Dar poți visa la asta. 

Elizabeth Cady Stanton și Susan B. Anthony fuseseră numite 
trădătoare față de ordinea naturală a creației lui Dumnezeu. Un 
editorial i-a etichetat pe adepții lor drept „harpii“*; alt editorial 
spunea că erau nenaturale, nefeminine, o rușine pentru sexul lor. 
Multe femei erau de aceeaşi părere. Mama lui Kathryn îi impusese 
să nu mai participe la nicio întrunire. Sigur că nu o ascultase. Poate 
că dacă nu și-ar fi pierdut cumpătul și ar fi încercat să ia cuvântul la 
ultimul raid, ar fi locuit și acum în Boston. 

Totul se întâmplase atât de rapid în ziua aceea. Doi bărbați 
o luaseră pe sus, de parcă ar fi fost nişte vătafi care puseseră mâna 


* În mitologia greacă, harpiile sunt monștri feminini, cu chip de femeie 


bătrână și corp de pasăre, cu aripi mari și gheare ascuțite (n.trad.). 

pe un criminal și o duseseră cu căruța până în fața porții reședinței 
Hyland-Pershing. Judecătorul Lawrence Pershing o aștepta. El 
pusese să fie urmărită. 

— Și este o rușine publică, la fel ca tatăl ei, răcnise judecătorul 
la mama ei, să se alăture unora ca Susan B. Anthony și celorlalte oi 
bătrâne care sunt cu ea, să apară la raidul acela și să facă circ. 

Înșfăcă un ziar și îl scutură de parcă ar fi fost un câine ucigând un 
șobolan. 

— Scrie totul aici în New York Tribune! Dacă n-aş fi avut toate 
relațiile, și numele ei ar fi apărut acolo. 

Îi zvârli ziarul lui Kathryn. 

— Eşti mândră de tine? O să se ducă vestea despre ultima ta 
aventură. Reputația ţi-e distrusă. 

Sufragiul femeilor o aventură? Reputația ei distrusă? Kathryn 
își regreta purtarea necugetată, nu pentru că simțea că ar fi greșit, 
ci pentru că cu ceea ce făcuse nu obținuse nimic, cu siguranță nu o 
audiere respectuoasă pe care femeile acelea o meritau. 

Ronya puse capacul pe oala mare de metal. 


— Unchiul tău a fost unul care a tipărit adevărul și uite ce s-a ales 
de el. 


După ce plecă de la Ronya, Kathryn se hotări să meargă din nou 
pe strada Roma spre biserică. Nu fusese până acum la cimitir pentru 
a-i aduce un ultim omagiu unchiului ei. Fusese atât de ocupată cu 
a pune în ordine căsuţa, încât nici nu îi trecuse prin minte gândul 
acesta până nu văzu cimitirul de lângă biserică în dimineața aceasta. 

Majoritatea mormintelor erau marcate cu cruci simple. O piatră 
mare purta numele bărbaților care pieriseră într-un accident de mină, 
datat în 13 octombrie 1872. Pe alta, mai încolo, erau trecute altele 
cinci, care pieriseră anul trecut. Kathryn continuă să caute mormântul 
lui Casey Teague Walsh. 

— Domnișoară Walsh. 


Sally Thacker veni spre ea, cu un şal trecut peste umeri. 

— Te-am văzut de la casa parohială. Pot să te ajut cu ceva? 

— Caut mormântul unchiului meu. 

— E acolo. Arătă spre un mormânt aflat deoparte, la marginea 
proprietății împresurate de un gard. Era catolic, înțelegeți. Ei au de 
obicei propriul lor cimitir, dar... Restul rămase nerostit. 

— Aţi ţinut o slujbă pentru el? 

— Nu în biserică, și doar câțiva au venit până aici sus când a fost 
îngropat. Restul s-au adunat la Salonul lui Beck pentru sărbătorire. 

Şocată, Kathryn făcu un pas înapoi. 

— Sărbătorire! 

— A vieţii lui. Era irlandez, și unii dintre bărbaţi s-au gândit 
că în felul acesta îl pomenesc într-un mod mai potrivit. A fost 
felul în care prietenii lui au înțeles să își aducă omagiul, presupun. 
Unchiul tău și-a petrecut o mulțime de timp la salonul lui Beck, 
din câte am înțeles, spuse ea cu o grimasă. N-am vrut să par critică 
în niciun fel. 

— L-aţi cunoscut bine pe unchiul meu, doamnă Thacker? 

— Spune-mi Sally, te rog. Și nu, mă tem că nu l-am cunoscut 
deloc. Nu a venit niciodată la biserică. 

O însoți pe Kathryn la mormânt. 

Crucea era simplă. City Walsh. Nicio dată, niciun Odihnească-se 
in pace, nimic despre omul care zăcea acolo în pământ sau despre 
însemnătatea vieții lui, dacă a avut vreo însemnătate. Ochii lui 
Kathryn se umplură de lacrimi. 

— Numele lui complet a fost Casey Teaguc Walsh. 

— Mă îndoiesc că ştia careva. 

Mormântul părea mohorât și singuratic, ultimul într-un lung șir 
de morţi, separat de ceilalți de un spațiu. Cei mai apropiați prieteni 
ai lui probabil veniseră să îl vadă îngropat. Cine să fi fost? Scrib, cu 
siguranță. Își dorea să ştie. 

— Cine a participat la înmormântare? 

Sally își strânse mai mult șalul în jurul umerilor. 

— Scrib. Matthias Beck. 

Trecu o clipă înainte să poată vorbi. 

— Doar doi. 

— A mai fost cineva. 

Kathryn se uită la ea, mirată de reticența ei. Sally își ridică șalul 
la gât. 

— Scrib și Matthias l-au cunoscut cel mai bine, Kathryn. 

— Cine a fost acel cineva? 

— N-ar fi trebuit să spun nimic. Sally oftă. Fiona Hawthorne. 
A rămas o vreme după ce toți ceilalți au plecat. Plângea. 

— Trebuie că l-a iubit. 

— Poate că da. 

— E tot aici în Calvada? 

Sally scutură din cap. 

— O, nu trebuie să o cauţi, Kathryn. Ai stat în spatele ei în 
dimineața asta, dar să nu mai faci asta niciodată. Locul acela e rezervat 
pentru genul acela de femei. Oamenii vor începe să vorbească. 

Să vorbească? Despre ce? 

— Am șezut în spatele a șase femei. Care din ele era Fiona 
Hawthorne? 

— Cea în negru. 

Privind în jur, Sally făcu un pas mai aproape și își cobori vocea de 
parcă nălucile le-ar fi putut auzi conversaţia. 

— Îţi spun asta doar ca să înţelegi de ce ar trebui să stai departe 
de ele. Doamna Hawthorne deține un bordel cu două etaje pe strada 
Gomora. 

Sally Thacker părea prea stânjenită pentru a mai spune altceva. 


Kathryn se întoarse la casa ei și se așeză la biroul unchiului ei. 
Cel mai apropiat prieten al lui Casey Teague Walsh fusese un orfan, 
un proprietar de salon și o prostituată. Îşi dorea să afle mai multe 
despre el, dar asta însemna să vorbească cu Matthias Beck. Ultima 
lor întâlnire o lăsase zdruncinată. De fiecare dară când acel bărbat se 
uita la ea, simţea cum pulsul i-o ia razna. Cel mai bine era să păstreze 
distanța. 

Studie lădițele cu hârtii stivuite lângă perete. Poate că cel mai 
bun mod de a-l cunoaşte pe Casey Teague Walsh era să îi citească 

scrisorile, notițele, schiţele pentru articole și ziarele pe care le scrisese. 
Avea să fic o sarcină uriașă, dar serile de iarnă erau lungi și oricum 
nu mergea nicăieri. Avea să pună totul în ordine cronologică. Avea să 
afle tot ce se întâmplase, precum și ceea ce considerase unchiul ei a fi 
important, în ce crezuse, ce anume îl făcuse să renunțe la munca de 
miner şi să se facă jurnalist. 

Ridică o lădiță și o puse pe birou. În căutarea ei de-al cunoaşte pe 
unchiul ei mai bine, poate că avea să afle chiar cine îl ucisese și de ce. 

CÂND MATTHIAS IEȘI DE LA RONYA, PLOAIA SE DOMOLISE. DUPĂ 
două zile cu furtuni, străzile.abia mai puteau fi traversate. O zări pe 
Kathryn. cu fustele ridicate deasupra noroiului în timp ce îşi croia 
drum-spre restaurantul: de vizăvi: Mantia de ploaie o târa, adunând 
thizerie; şi. devenind tot mai grea cu fiecare pas. Alunecă, își întinse 
brațele, încercând să își ţină echilibrul, dar alunecă și în final ateriză 
în șezut, pe turnura rochici, drept în mijlocul Chump Street. Mâinile 
i-se afundară până la încheieturi în noroi când încercă să se ridice. 
Scrib, întotdeauna cu ochii pe ea, sosi zburând pe trotuar, pentru a o 
salva. Se lupta cu noroiul pentru a-o-ajuta să se ridice, însă cele mai 
mari eforturi ale lui făceau totul mai rău și mai distractiv totodată. 
Chicotind, Matthias îl privi pe flăcău cum reuși să îi smulgă din 
greşeală pălăria lui Kathryn de pe cap. Vântul de dimineață i-o luă 
şi-o rostogoli în jos pe stradă, unde un cal se sperie și reuși să o calce 

în copite. O singură pană flutură drept adio în timp ce roata unei 
căruţe o strivi în nămol. 

Hotărât să fie cavalerul ei în armură strălucitoare, Scrib încercă 
să o ridice. Când își strecură mâinile în subțiorile ei, degetele i se 
aventurară ceva prea în faţă, făcând-o pe domnia ei să sară din mâinile 
lui, cu un țipăt șocat. Se ciocni de el și îl făcu să se împleticească, în 
timp ce ea reuși să se ridice pe jumătate. Și iată-l pe flăcău, întins în 
noroi cât era de lung, cu toate membrele răsfirate. 

Matthias râse cu poftă. Cum ar fi putut să nu râdă? În ciuda privirii 
usturătoare pe care i-o aruncă Kathryn, el nu se opri. Ar fi putut-o 
lăsa să șadă acolo pe tronul ei regal, dacă nu ar fi apărut o căruță de 
după colț, pregătindu-se un dezastru de proporţii. Matthias reuși să 
apuce de hățuri calul din frunte. 

— Uşor, ușor, făcu el arătând cu capul spre cei doi care încercau 
să se elibereze din nenorocirea de pe drum. Ai grijă să nu dai peste ei. 
Ar strica tot circul. 

Căruțașul râse şi îndrumă caii cu grijă pe lângă perechea care se 
lupta să se ridice în picioare. 

Lui Matthias i se făcu milă și porni spre mijlocul străzii și rămase 
în picioare lângă ei. 

— Ai nevoie de puțin ajutor, măria ta? 

Zărind urmele de noroi ale mâinilor lui Scrib pe corsajul ei, gura 
îi ajunse până la urechi. 

Cu fața roșie, Kathryn încercă să se ridice din nou, dar noroiul 
adunat pe mantia ei lungă o ținea țintuită la pământ. 

— Dă-mi voie... El se aplecă înainte, dar ea se năpusti la el. El 
se trase înapoi evitând să fie împroșcat cu noroiul pe care ea-l făcu 
să zboare în direcția lui. Prințesa bostoniană era departe de orice 
graţie feminină, târându-se cu picioarele depărtate, mâinile întinse 
şi cu murdăria scurgându-i-se de pe ele, dar cu toate astea reuși să îi 
vorbească afectat. 

— Mulţumesc, dar acum m-am ridicat și... 

Făcu un pas, alunecă, scoase un țipăt chițăit și începu aterizarea 
înapoi. 

Deși tentat să o lase să cadă, Matthias o apucă de braț și o ajută 
să se stabilizeze. 

— Te-am văzut în condiții mai bune, domnișoară Walsh. Dar 
acum nu mai trebuie să îți faci griji. Am un spate puternic. 

Desfăcu clema care îi ținea mantia, i-o luă de umeri și i-o zvârli 
lui Scrib. 

Ochii lui Kathryn se făcură mari. 

— Ce-ţi imaginezi că faci? 

— O să fii cu cinci kilograme mai ușoară fără ea. 

Îi spuse lui Scrib să i-o ducă lui Jian Lin Gong și apoi o ridică pe 
Kathryn în brațe. 

— Nu-ţi vâri degetele prin păr, scumpo. 

— Lasă-mă jos! se răţoi ea la el. Pot să merg singură. 

— Ei, am văzut cu toții cât de bine te descurci. 

Râsul i se stinse într-un mormăit. 

— Ai niște coate foarte ascuţite, domnișoară Walsh. 

Ea pășea ca o pasăre prinsă în laț, cu aripile larg întinse. 

— Nu e cuviincios deloc să spui asta. 

— A, și tăvălitul prin noroi e cuviincios? 

— Nu mă tăvăleam în noroi. 

— Dacă te mai zbați mult, o să aterizăm amândoi înapoi în noroi 
şi îți garantez că nu o să sfârșești deasupra într-o luptă cu mine. 

Fiecare mușchi din corpul ei se încordă. 

— Dumneata, domnule, nu eşti câtuși de puțin un gentleman. 

— Niciodată nu am pretins că aș fi unul. Dar apoi, nici dumneata 
nu mai prea arăţi acum ca o /ady. 

Înfrântă, cu fața stacojie, cedă în brațele lui. 

— Ți-aş mulțumi dacă nu mi-ai împărtăși cât de mult te bucuri 
de spectacolul ăsta. 

Ronya stătea în fața restaurantului, cu mâinile în șolduri. 

— Să nu îndrăzneșşti s-o aduci aici, Matthias. Nu înainte să fie 
curată. 

— Da, domniță. 

Schimbă direcția. 

— Ce spui de-o baie, domnişoară Walsh? 

— Acasă. Te rog, domnule Beck. 

— Am o idee mai bună. 

El traversă strada și porni pe trotuar, se răsuci și intră cu spatele pe 

ușile salonului său, mulțumitor că era prea șocată pentru a se împotrivi. 
El o simți cum se încordă din nou, iar apoi se lasă în braţele sale în 
timp ce se uită spre mesele de jocuri, la rulete, la barul lung și lustruit 
la care stătea un şir de bărbați care se holbau. Trecură pe lângă oglinda 
imensă, poleită și înrămată pe care o comandase din Est și pentru care 
plătise o avere ca să-i fie adusă în Calvada. Lui Matthias îi plăcea să ştie 
permanent ce se întâmpla în spatele lui, când povestea cu cineva la bar. 

— Unde o duci pe doamna, Matthias? îi strigă unul din bărbații 
de la bar, apoi râse. 

Fără să îi răspundă, Matthias o duse pe Kathryn sus, deschise cu 
umărul o ușă, și o puse pe picioare în mijlocul celei mai bune camere 
de hotel. Toate încăperile erau frumos mobilate, dar aceasta avea 
un pat imens din alamă, încărcat cu perne, o servantă din lemn de 
trandafir cu sertare și șifonier, și un lavoar de marmură cu o chiuvetă 
şi o carafă din porțelan alb și albastru, plus alte mărunțișuri. Fără 
îndoială, bostoniana aceasta micuță era obișnuită cu lucruri de și mai 
bună calitate, dar acesta era lux după standardele din Calvada. 

Focul fusese pregătit, dar încă nu fusese pornit. Matthias o lăsă pe 
Kathryn tăcută și inertă și luă un chibrit dintr-o cutie de pe consola 
căminului. Aprinse surcelele de sub bușteni. 

— O să trimit apă caldă și săpun. Cada de baie e după paravan, 
prosoape sunt pe raft. Este și un halat în șifonier. O să îi trimit un 
mesaj Ronyei. O să ia ea ce-ţi trebuie de la tine de acasă și o să ţi le 
aducă aici. 

Îndreptându-se de spate, Matthias o privi cum se uită în jurul ei 
prin cameră. Făcea o comparație, fără doar și poate. Îmbrăcămintea ei 
îi spunea că provenea dintr-o casă avută, probabil crescuse într-o vilă. 

Fără să zâmbcească, cu fața palidă, își ridică privirea spre el cu o 
demnitate gravă. 

— Își mulțumesc pentru ajutor, domnule Beck, 

Nu simți nicio batjocură pe fața ei, nicio urmă de mască. 

— Cu plăcere. 

Cu toate că era plină de noroi, se simțea la fel de atras de ea. 
Privirea lui o învălui în timp ce ea se uită din nou în jur. 

— Camera aceasta este foarte frumoasă. 

Nu simţi niciun sarcasm. 

— Vrei să te muţi aici? 

El observă că ei îi scăpase aluzia lui răutăcioasă și se bucură. 

— Tentant, dar nu mi-o permit. Și am muncit foarte mult ca să fac 
din căsuţa mea un cămin pentru mine. Nu crezi? 

Un cămin? Chiar își dorea să știe ce părere avea el despre cocioaba 
ticsită de nimicuri în care pășise ea în ziua când e], Scrib și Herr se 
adunaseră să discute cu ea despre moștenirea ei? Locul acela o fi fost 
potrivit pentru un burlac. Dar pentru o /ady? 

— Nu vei avea succes ca vânzătoare de galanterii. Rochia ta 
probabil costă mai mult decât reușește să câștige un miner în 3 luni, 
domnișoară Walsh. 

— Ştiu, recunoscu ea fără să ezite. 

— Locul tău nu este în Calvada. 

— Poate că nu, spuse ea ridicând din umeri. Dar sunt aici. 

Matthias avea senzaţia că era pe punctul de a izbucni în plâns. 
Îşi frământa mâinile pline de noroi în faţa ei și arăta ca o şcolăriță 
pedepsită. 

— Aș vrea să mă spăl ca să pot pleca. 

— Nicio grabă. 

Închizând ușa înapoia sa, rămase pe coridor, cu inima bubuindu-i 
în piept. 


Abbie Aday și probabil toți ceilalți din oraș, auzise de pățania lui 
Kathryn de pe Chump Street. 

— Se intâmplă oricui, spuse Abbie. Va fi mai rău în toiul iernii. 
Noroiul îngheață și atunci devine periculos. Aluneci și cazi, şi îți 
frângi oasele. 

— De asta am nevoie de o pereche de cizme bune şi solide. 

Pantofiorii din piele fină și cu tălpi moi erau potriviți pentru 
Boston și pentru mersul cu trăsura, nu în mocirla din munții Sierra 
Nevada. Avea nevoie de ceva mai rezistent care să o ajute să poată sta 
în picioare. 

Abbie evident nu era de acord. 

— O, dar... 

— Ține-ţi gura, Abbie. Nabor scotea deja cutiile. Cizme de băieți. 
Trebui să încerce câteva perechi până să găsească una suficient de 
mică pentru a fi pe măsura lui Kathryn. Ea observă prețul. Abbie 
scutură din cap și dădu să zică ceva, dar Nabor o reduse la o tăcere cu 
o singură privire. Doamna primește ce-și dorește. 

Un alt client îi spuse lui Kathryn să topească nişte ceară și să o 
întindă pe piele, ca să își facă cizmele rezistente la apă. 

Când Kathryn încercă o haină mai scurtă bărbătească, ce-i ajungea 
până deasupra de genunchi, Abbie rămase privind-o înspăimântată. 
Kathryn se săturase să dârdâie de frig de fiecare dată când ieșea din 
casă. Avea să îi scurteze mânecile, să îi facă o glugă din resturi de 
material, să îi adauge un trandafir din mătase și să o brodeze cu niște 
modele care să îi confere o notă feminină. 

— Doar n-o să o cumperi și pe asta, nu-i așa, Kathryn? 

— Femeie! șuieră Nabor. Du-te cântărește fasolea și pune-o în 
săculeți. 

Tonul și manierele sale bădărane față de soția sa o făcură pe 
Kathryn să se înfioreze, dar știa că dacă ar fi spus ceva, n-ar fi izbutit 
decât să îl înfurie pe Nabor Aday și să agraveze și mai mult situația 
lui Abbie. 

— Aș dori de asemenea să cumpăr nasturi şi panglici. 

Descoperise o soluţie care avea să o ajute să își țină tivul rochiilor 
deasupra noroiului. Miresele își prindeau trena rochiei ca să poată 
dansa după momentul căsătoriei. Și ea putea face aceeași modificare, 
pentru a nu-și mai târî tivul rochiei prin noroi. 

Kathryn se asigură că vedea prețurile fiecărui produs înainte să sc 
hotărască, însă atunci când Nabor adună toate prețurile, totalul era 
cu câțiva dolari mai mult. O înșelase de fiecare dată când venise în 
magazinul lui. Mai întâi nu fuseseră decât câțiva cenți, apoi cinzeci, 
iar acum mai mult. Nu spusese nimic, de dragul lui Abbie, dar nu își 
putea permite ca povestea asta să continue așa. 

Aliniind prețurile fiecărui produs, puse prețul cuvenit pe tejghea. 

— Haina costă mai mult. 

— Preţul hainei este pe eticheta pe care ai rupt-o, Nabor. E în 
buzunarul dumitale, 

Roşu ca racul și înfuriat, dădu să spună ceva, dar observă că 
începuseră să tragă cu urechea și alți clienți. Adună toți banii de 
pe tejghea cu mâna. Îmbujorată, Abbie își făcea de lucru pe lângă 
tejghea. Își ținea capul plecat. Când Nabor se întoarse pentru a 
prelua un alt client, Kathryn își ceru scuze în șoaptă de la Abbie. 
Simţi împunsătura lacrimilor în ochi când ajunse pe trotuar, în fața 
magazinului. 

Pe drum, spre casă, Kathryn observă că haina ei cea nouă și 
cizmele atrăgeau priviri surprinse, dar ea zâmbea politicos când era 
salutată și își văzu de drum. Cine crea hainele la modă, oricum? Cu 
siguranță nu femeile care le purtau. Nu purta și ea un corset cu oase 
de balenă suficient de strâns legată pentru a-i face respiratul dificil 
in aerul rarefiat de munte? Cât de des în trecut zăbovise în Godeys 
Lady's Book, oftând în timp ce admira cele mai noi tendințe la modă? 
lar Lavinia, croitoreasa familiei, fusese întotdeauna foarte rapidă în a 
reproduce orice îi atrăgea atenția lui Kathryn, adăugând propriile ci 
note unice, care o făceau să iasă în evidență din orice grup de tinere 
ale căror croitorese făceau același lucru. O competiție fără sfârșit, și 
pentru ce? Pentru a atrage un soț? 

Cu mâinile vârâte adânc în căldura buzunarelor hainei, Kathryn 
tresări când își auzi numele strigat. Se întoarse și îl văzu pe Morgan 
Sanders șezând în trăsura sa înaltă, îmbrăcat cu un costum fin şi 
o haină grea din lână deasupra. Îşi împinse uşor pălăria pe ceafă, 
măsurând-o din priviri cu o oarecare surprindere. 

— N-am fost sigur că sunteți dumneavoastră. Purtaţi o haină 
bărbătească? 

— Una deosebită. Tocmai am cumpărat-o de la familia Aday. 
Acum mi-e cald și bine. 

Îşi ridică gulerul și zâmbi. 

— Şi cizme bărbătești? 

Evident, nu era de acord. Și nici că-i putea păsa mai puțin. 

— Cizme de băieţi, de fapt, şi cât se poate de practice. 

În zâmbetul lui îi vedea reproșul. 

— Sper că nu veți purta nimic din toate astea deseară la cina pe 
care am organizat-o pentru noi doi. Vin după dumneavoastră la şase. 

Cinc se credea? Regele munților? Presupunerea lui o întărâtă. 

— Vă mulțumesc pentru invitația amabilă, chiar dacă e din scurt, 
domnule Sanders, dar sunt ocupată în seara aceasta. 

Expresia de pe fața sa se schimbă. A, alt bărbat care nu suporta 
să fie refuzat. Și ei nu-i plăcea să i se facă program. Îşi văzu de drum. 

Morgan Sanders își ținu caii la pas, în rând cu ea. 

— Am mai multe să îți ofer decât orice alt bărbat din orașul acesta. 

Întâlnise oameni ca el în Boston și îi displăcuseră la fel de mult. 
Considera că cel mai bine era să fie sinceră și să economisească timpul 
tuturor. 

— Nu îmi caut un soț. Se opri și îl privi în față. Am citit ziarele 
unchiului meu, iar numele dumneavoastră apare destul de frecvent. 
În momentul acesta am timp și se pare că vă îndreptați spre mina 
dumneavoastră. Mi-ar plăcea să o vizitez. 

El păru neplăcut surprins. 

— Mina mea? 

— Da. Mina dumneavoastră. De la sol și de sub pământ. 

— Nu e un loc pentru o /ady. 

— Înţeleg că veți candida ca primar. Minele sunt sângele vieții din 
Calvada. N-ar trebui să mă intereseze? 

El îi aruncă un zâmbet superior. 

— Dacă ați avea drept de vot. 

Ce drăguţ din partea lui să îi amintească de faptul că nu avea mai 
multe drepturi în California decât avusese în Massachusetts. 

— Da, dar femeile au putere de influență. Nu este afacerea 
dumneavoastră cea care vă ajută să oferiţi mult mai multe lucruri 
decât oricine altcineva? 

Ochii lui se îngustară. 

— Vă jucaţi cu focul, domnișoară Walsh? 

Văzuse privirea aceea pe fața judecătorului și știa că era cazul să fie 
mai precaută. Mintea i se frământa în căutarea unui răspuns care să 
nu îl întărâte și mai mult. 

— Am moștenit o mină, domnule Sanders. Nu sunt sigură ce să 
fac cu ea. 

— Vindeţi-mi-o mie. 

Ar fi trebuit să se aștepte la răspunsul acela, așa un gentleman 
mărinimos cum era. 

— Poate că aş vrea să intru eu însămi în afaceri. 

El pufni în râs de astă dată, ca și când considera că i se spusese o 
glumă bună. Când ea nu zâmbi, el scutură din cap. 

— Un magazin de galanterie este una, draga mea. O mină este 
cu totul altceva. Unchiul tău abia dacă avea o oală în care să-și fiarbă 
mâncarea. Asta ar trebui să îți spună ceva despre valoarea minei lui. 

— Şi atunci de ce ați dori să o cumpăraţi? 

— Dădeam dovadă de bunătate față de o tânără și drăguță /44y cu 
posibilități limitate, spuse el și îşi ridică fruntea. S-ar putea să trec pe 
la dumneata. Noi doi avem lucruri despre care să discutăm. 

Plesni hățurile și porni mai departe pe drum. 


Kathryn îl zări pe Wiley Baer icșind din Salonul lui Beck. 
Grăbindu-se să intre în casă, smulse o hârtie din sertar și ieși să îl 
găsească. Era deja două străzi mai încolo, mișcându-se ca un om care 
avea un scop. Mergând repejor, ea reuși să se apropie, dar nu înainte 
ca el să ajungă în capătul orașului și să apuce la dreapta. Când ajunse 
după colț, îl văzu intrând pe poarta principală a unei case cu două 
ctaje. 

— Wiley! Așteaptă! 

Bătrânul încremeni, privind-o. Ea gâfâia greu când ajunse la el. 
Oare i se părea sau bărbatul tocmai roșise? 

— Ce cauţi mătăluță tocmai aici, pe Gomora? 

— Gomora? 

Privi curioasă în jur. Fiona Hawthorne trăia undeva pe strada asta, 
dar nu avea timp acum să bată pe la uși și să întrebe de ea. Se întoarse 
cu fața la Wiley. 

— Am nevoie să vorbesc cu dumneata despre o chestiune de mare 
însemnătate. 

Perdelele de la geamul din față se depărtară. Wiley tuși zgomotos 
şi scutură din cap. Kathryn îl întrebă dacă se simțea bine. El părea 
exasperat în timp ce își muta greutatea de pe un picior pe celălalt. 

— N-ar trebui să fii în capătul ăsta de oraș. 

— Un capăt al orașului arată cam la fel ca celălalt capăt, din câte 
văd. De fapt, pare chiar ceva mai uscat pe-aici. Urcă o treaptă spre el. 
Am nevoie de expertiza dumitale. 

— Ce? 

— Cunoştinţele dumitale despre minerit, Wiley, zise ea, coborând 
tonul. Ai spus că ai o mină de succes pe care o exploatezi de ani de 
zile. Unchiul meu avea şi el o mină, care mi s-a spus că este lipsită de 
valoare. Dar el a ținut-o în funcţiune. Mi-ar plăcea să ştiu de ce. 

Ușa se deschise puţin. Wiley apucă clanța și o închise cu o 
bufnitură. 

— Mă întorc, spuse el cu voce tare, dregându-și glasul, apoi 
mormăi spre Kathryn. Ar trebui să văd cu ochii mei. 

— Sigur. Oricând eşti gata. 

Scuipă, iar umerii i se prăbușiră înainte. 

— O să mergem. De vreme ce deja m-ai pus în postura asta, n-aş... 
mă rog, n-am spus nimic. 

Cobori treptele. 

— Nu știu unde e, dar aici am actele. 

Scoase hârtia împăturită din buzunarul hainei şi i-o întinse. 

— Ştiu zona. 

— Da ştii că nu-i bine să ai încredere în oricine, nu? zise el cu fața 
acră, apoi luă hârtia de la ea şi o citi cu repeziciune. Poți merge trei 
kilometri? 

— Sigur. 

Era îmbrăcată cu haina şi cizmele ei și pregătită nevoie mare de 
o aventură. 

— Atunci să mergem, îi spuse și îi întinse hârtia înapoi. Și nu 
arăta chiar oricui hârtia aia. 

Ea zâmbi, sperând să îl mai îmbuneze. 

— Nu gândesc că eşti oricine, Wiley. 

El pufni. 

— Drumul nu duce decât până într-un loc, nu până unde vrem 
noi să ajungem. 

Era îngrijorat că nu reușea să ajungă până acolo? Mirosea tare 
a whisky, dar pe drum până aici nu se împleticise. Fusese ca un 
evanghelist pornit în misiune, 

— Ai vrea să închiriez o trăsură, ca să nu trebuiască să mergi atâta 
pe jos? 

— Eu? În trăsură? Râse batjocoritor. Arăt eu ca unul care merge 
de colo-colo cu trăsura? Eu mă întreb dacă dumneata eşti în stare să 
faci drumul ăsta. 

Wiley nu era mult mai înalt decât Kathryn, dar era considerabil 
mai în vârstă. 

— Cred că pot ține pasul cu dumneata. 

O oră mai târziu, ea sc întreba unde-i fusese capul. Beat sau treaz, 
acest bărbat micuț şi vânos era ca o capră de munte, și mai avea și o 
personalitate pe măsură. 

— Haide! Haide! striga înapoi la ea când se oprea pentru a-și 
trage sufletul. N-avem toată ziua! 

Un vânt rece venea de pe munții înalți înzăpeziți, dar din ea ieșeau 
aburii. Și-ar fi dat jos haina, dar atunci trebuia să o care, și deja își 
simţea picioarele de parcă ar fi fost din cauciuc. 

N cele din urmă, drumul se termină. 

— Suntem aproape? 

Kathryn sc ținea cu mâinile de mijloc, gâfâind. 

— Nu. 

Wiley o privi sâcâit și porni mai departe de cărarea îngustă de 
munte. 

Plămânii o ardeau, capul îi pulsa, și îi era puțină greață. 

— Wiley! îl imploră ea. 

Uitându-se în urmă la ea, se opri. 

— Eşti într-o stare jalnică. E din cauza altitudinii. Te obișnuiești 
după o vreme. 

Dacă apuca ceasul acela. 

— Nu uita. Sunt din Boston. Nivelul mării... Se aplecă înainte și 
ridică o mână a capitulare. Te rog. Cinci minute. 

Wiley își scoase o sticlă din buzunar și i-o întinse. 

— O gură bună te face să te simți imediat ceva mai bine. 

Dacă mirosea la fel de rău cum mirosea el, nici nu voia să îl guste. 

— Nu, mulțumesc. 

— Să-ţi fie de bine, îi spuse, luă o gură sănătoasă, împinse dopul 
lu loc și își îndesă sticla înapoi în buzunar. Gata? 

Porni înainte ca ea să apuce să răspundă, și nu avu de ales decât 
să îl urmeze sau să se dea bătută. Ce aveau să scrie pe piatra ei de 
mormânt? Kathryn Walsh a murit în corsetul ei. Nu l-a putut dezlega, 
tăia sau sfășia. N-a mai putut respira şi era obosită. Pe munte şi-a dat 
sufletul. 

Văzând un petic de zăpadă, luă o mână de zăpadă și și-o frecă de 
față. 

— Vino odată! strigă Wiley. Sau poate vrei să te mănânce vreun 
urs! 

Mai că-i sări inima din piept, se uită în jur şi încercă să îl prindă 
din urmă. La vreo treizeci de metri în fața lui văzu o căbănuță mică, 
dar solidă, lipită de peretele abrupt al muntelui. Nişte bușteni se 
sprijineau direct de niște stânci. 

— Aici este. 

Wiley începu să împingă buștenii la o parte, dezvăluind intrarea 
în peştera din spatele lor. El intră. ÎI auzi bombănind și boscorodind. 
Un chibrit scăpără și văzu un lămpaş în mâna lui. 

— Ce mai aştepţi? spuse el privind-o iritat. 

— Sunt păianjeni acolo? 

— Sigur, și şerpi. 

— Șerpi? 

ÎI auzi murmurând ceva despre șerpi cu clopoței care căutau un loc 
bun de iernat și își îndreptă spatele. 

— O să te aştept aici până intri și vezi cum stau lucrurile. 

Wiley apăru la intrare. 

— Adică mă faci să urc până aici să văd nenorocita asta de mină, 
nu? Mi-ai întrerupt o distracţie frumoasă de amiază pe care o pusesem 
la cale. Mi-ai cerut o favoare, nu? Arătă cu degetul spre întunericul 
din spatele său. Treci incoace! 

Cutremurată, privind mereu în dreapta și în stânga, în sus și în 
jos, Kathryn îl urmă pe Wiley în mină. Rămase atât de aproape că se 
ciocni de el când el se opri. El înjură și se împletici înainte. În ciuda 
nenumăratelor ei scuze, el o repezi. 

— Lasă-i loc unui bărbat să mai și respire, bine? 

Bombănind din nou, porni mai departe. 

— Nimic decât noroi și pietre. Asta e tot ce văd. 

Continuară să meargă, în timp ce Kathryn studia bârnele de lemn 
ce susțineau pereții și tavanul tunelului. Fiecare firișor de praf ce 
cădea îi făcea inima să-i sară din piept. Wiley pătrunse într-o galerie 
spațioasă și agăță lămpașul de un stâlp. 

— Se pare că City a petrecut ceva timp aici înăuntru. El privi mai 
de aproape, mângâind cu mâna peretele din piatră, apoi se lăsă jos 
pentru a vedea ce fusese adunat într-un morman. Nu e argint. Şi sigur 
nu-i nici aur. Dar păstra astea dintr-un motiv anume. Luă o piatră în 
mână și o studie. Nu-mi dau seama ce e. 

— Poate că ar trebui să duc niște probe la laborator. 

— Eu n-aș avea încredere în cei doi din Calvada. Amândoi lucrează 
pentru Sanders. Va trebui să mergi tocmai până în Sacramento. Ar 
trebui să găsești acolo pe careva care să îi spună ce sunt pietrele astea 
şi dacă au vreo valoare. Dar nu sunt sigur că merită cheltuiala. 

Kathryn ridică o piatră mare. Curiozitatea ei nu se potolise încă. 

— Morgan Sanders s-a oferit să cumpere mina. 

— Să nu îndrăznești să îi vinzi mina asta lui Sanders, spuse el 
privind-o consternat. City n-ar fi vrut să faci una ca asta. Nicidecum. 

— Nu intenţionez să vând, Wiley. Doar aș fi vrut să știu de ce 
ținea la proprietatea asta. Trebuie să fi avut o însemnătate pentru el. 

Răsuci piatra în mâini apoi i-o întinse lui Wiley. 

— Ce mi-o dai mie? E mina ta. 

Resemnată, o îndesă în buzunarul hainei, care se umflă lângă ea. 
Din fericire, coborâtul muntelui avea să fie mai ușor decât urcatul. 

— Cred că o să mai fac un drum cu poștalionul, spuse ea, deși 
gândul acesta o intimidă. Sacramento, păzea că vin. 

— Dacă asta ai de gând, ai face bine să iei mai mult de o singură 
probă. Wiley luă o găleată goală și o umplu pe jumătate cu pietre. De 
obicei vor mai mult de o probă. 

— Poţi să o cari tu în locul meu? întrebă Kathryn plină de speranță. 

Smulgând felinarul din cârlig, Wiley îi trânti găleata lângă ea în 
drum spre ieșire. 

— E mina ta. Îţi cari găleata singură. 

Matthias tocmai lua o pauză din a citi rapoarte, când o zări pe 
Kathryn îmbrăcată într-o haină bărbătească și cărând o găleată pe 
trotuar, de cealaltă parte a drumului. Ce făcea? Câțiva bărbați ieșiră 
imediat din salon pentru a o saluta şi a-și oferi ajutorul, dar ea scutură 
din cap și trecu pe lângă ei. Se oprea la fiecare douăzeci de pași şi 
își trecea găleata dintr-o mână în cealaltă. Cea mai apropiată cişmea 
comunală era în cealaltă direcție, deci nu căra apă. 

Aplecându-se înainte, Matthias lăsă hârtiile deoparte şi o privi 
încruntat. Făcu doar cinci pași de astă dată și lăsă găleata jos. Vădit 
sfârşită, își şterse fruntea. Un alt bărbat se oferi să o ajute, dar îl 
alungă. Matthias își împinse scaunul înapoi. Ea luă găleata și mărșălui 
peste Galway, păși cu greu pe trotuar și își văzu de drum. Faţa îi era 
îmbujorată de la efort, dar reuși să ajungă la căsuţa ei, lăsă găleata din 
mână, deschise ușa, apoi o târî înăuntru și închise ușa după ea. 

Ce căra? Potcoave? 

— Scrib! strigă și îi făcu semn flăcăului cu bărbia să vină la el. 
Du-te vezi ce a târât măria sa în casă. 

— Cum adică „a târât“? întrebă el și se uită afară pe geam. 

— Avea o găleată. Părea grea. 

— Își aduce singură apa. Am încercat să o ajut odată, dar a spus 
că trebuie să se descurce singură. 

— Nu era apă. 

— De unde ştii? 

Pe toți sfinții! 

— Nu mai contează! Mă duc să văd singur. 

— Nu! Mă duc eu. 

Scrib țâșni pe uşile batante înainte ca Matthias să apuce să se ridice 
în picioare. Își croi drum în grabă și bătu la ușă. Ea nu-i răspunse. 
Bătu din nou, şi atunci ușa se deschise. Matthias se aplecă înainte, 
încercând să o zărească, dar Scrib îi bloca priveliștea. Ușa se închise. 
Scrib porni înapoi și intră în salon. Trecu drept pe lângă Matthias, 
își luă cârpa pe care o zvârlise cât colo și continuă să șteargă mesele. 

Cu dinții încleștați, Matthias se încăpățână să nu îl întrebe pe Scrib 
ce aflase. După câteva minute de frustrare chinuitoare şi spunându-și 
iar și iar că nu îl privea ce avea Kathryn Walsh în găleata ei, își adună 
hârtiile, le aranjă și porni spre biroul său. De ce nu putea să treacă o zi 

de la Dumnezeu și să nu îi atragă Kathryn atenţia? Noaptea trecută 
o visase. 

Poate că trebuia să plece puțin din oraș. Să se ducă la pescuit. 
O idee proastă de altfel. La pescuit ar fi avut prea mult timp să se 
gândească până aștepta ca vreun păstrăv să îi inșface momeala. Nu, 
avea o idee mai bună. În loc să îl trimită pe Henry la Sacramento 
ca să se ocupe de una-alta pentru el, de ce nu s-ar duce chiar el? 
Avea să petreacă câteva zile acolo să vadă de niște afaceri, să vadă 
cum mai mergeau treburile pe acolo, cum se descurcau cei care le 
administrau. Nu avea să mai aibă nicio altă ocazie să plece din oraș 
odată ce se înfierbânta campania electorală pentru primar. Multumesc, 
City, pentru că m-ai făcut să mă simt atât de vinovat că i-am lăsat pe 
oameni să mă convingă să candidez. Avea cam aceleaşi șanse de câştig 
cât avea un bulgăre de zăpadă să supraviețuiască în iad. 

City ar fi râs și i-ar fi spus că era timpul să își adune toate forțele 
și să se arunce în luptă. 


9I 


CUSSLER GÂFÂI ȘI PUFĂI ȘI ÎNJURĂ DE SE ÎNROȘI TOT LA FAŢĂ PÂNĂ 
reuși să încarce, cufărul:lui-Kathryn pe acoperișul poștalionului. 

— Cei băga i în el? B lovani? 

„Kathryn rogi i ne 
„IDoar cele trebuincioase pentru “călătoria aceasta, domnule 


d Întrcadevăr, picizele erau esențiale și reprezentau chiar motivul 
diilătoriei sale la Sacramento, dar nu dorea să îi povestească planurile ei 
lui Cussler sau lui Gus Blather, şeful de post, care obişnuia să îi descoase 
pc toți pasagerii unde mergeau-și. pentru ce. Îi dădu un bacșiș lui 
Cussler când acesta cobori de pe trăsură, surprinzându-l și mai mult cu 
generozitatea ei decât reușise să îl surprindă deja cu greutatea bagajului 
pe care tocmai îl legase cu curele și pe care trebuia să îl desfacă la 
jumătatea drumului, de unde avea să ia alt poștalion până în Sacramento. 

— Mulţam, dom oară, spuse deschizându-i ușa, apoi zvârli banul 
în aer, îl prinse și și-l vâri în buzunar. Blather zicea că mai vine cineva 
cu noi, spuse ținând-o de mână până urcă. Mai are cinci minute timp 
să ajungă, altfel plecăm fără el. 

Își atinse borul pălăriei și închise ușa. T'răsura se înclină uşor când 
îşi ocupă locul său pe capră. 

Singură în trăsură, Kathryn alese locul din mijloc, pentru a evita 
murdăria ce putea pătrunde pe geamurile deschise. Își alesese rochia 
de călătorie maronie, cu jacheta cu volan. Își lăsase cizmele bărbătești 
acasă şi se încălțase cu ghetele înalte cu șireturi. 

Se auzi o bufnitură pe acoperișul trăsurii, însoțită de salutul 
morocănos al lui Cussler. 

— Suie-te. Pornim acum. 

Ușa se deschise, iar trăsura se înclină din nou, odată cu urcarea 
noului călător. Zâmbetul de salut al lui Kathryn se spulberă când 
Matthias Beck își scoase pălăria și sc aşeză în fața ei trântind ușa în 
timp ce Cussler plesni din bici. Intensitatea privirii sale aprinse o făcu 
pe Kathryn să simtă că oarecum era vina ei. Trăsura se aplecă înainte, 
iar ea se trase înapoi, înspăimântată să se trezească singură în trăsură 
cu Beck. 

— Deci te-ai hotărât în cele din urmă să pleci din oraș. 

Kathryn nu își dădea seama dacă era ușurat sau indiferent. Nu că 
ar fi contat pentru ea. Nu găsi niciun motiv să îi răspundă, pentru că 
el făcuse o afirmație, oricât de eronată ar fi părut. Privi saloanele și 
vitrinele magazinelor perindându-se prin fața ochilor. Simțea ochii 
lui Beck fixați asupra ei. Încerca să o enerveze? Tulburată, îi întoarse 
privirea. 

— Numai temporar. 

Bărbatul acesta era prea enervant, mai ales când privirea îi alunecă 
de la pălăria ei până la vârfurile pantofilor ei și înapoi spre a-i înfrunta 
privirea. Simi cum începe să roșească, cuprinsă de căldură. Își întoarse 
privirea, hotărând că cra mai bine să îl ignore. 

Nu apucaseră să călătorească mai mult de o milă când afurisitul de 
bărbat îşi puse cizma pe marginea băncuţei ei. Își adună fustele mai 
aproape de coapse, privindu-l. 

— Ai vrea să îţi iei cizma de pe locul meu? 

— Nu e pe locul tău. E pe bancă. Pufni. Dar cum dorești. Își cobori 
piciorul, se ridică, se așeză lângă ea și își puse piciorul pe băncuța de 
pe care tocmai se ridicase. E mai bine acum? 

Apropierea de el o tulbura. 

— Aș fi preferat să rămâi pe partea dumitale de trăsură, domnule 
Beck. 

— Nu le poţi avea pe toate, măria ta. 

Nu îi plăcea nici tonul, nici felul în care i se adresa. 

— Prea bine. Fie. Du-te la locul tău. Pune-ţi cizma pe locul meu. 

— Nu mă ispiti, mârâi el fără a se clinti din loc. 

Trăsura se legănă, făcând-o să se lovească de domnul Beck. 
Kathryn se prinse de cadrul geamului şi se trase cât putu de departe 
de el. Bărbatul era masiv şi între ei doi nu era suficient spațiu pentru 
a o linişti. Fiecare contact cu el îi făcea inima să îi bată mai repede. 
Știuse că drumul avea să fie chinuitor, însă faptul că era închisă în 
trăsura aceasta împreună cu acest bărbat care o hărțuia, avea să facă 
întreaga călătorie un coșmar! Două zile și o noapte în sălbăticie? El o 
privi, iar ea ştiu că intenţiona să rămână exact acolo unde stătea acum. 
Prea bine. Avea să se mute ea! Kathryn se porni să schimbe locurile. 
O smucitură şi căzu înapoi. Se ridică din nou, pe jumătate, hotărâtă 
să se îndepărteze de el. 

— Ai grijă, măria ta. Nu ţi-ai ales bine momentul. 

Biciul lui Cussler pocni. 

— Ține-te bine! Urmează plinta! 

Aflată chiar între scaune, primul salt al trăsurii o aruncă pe 
Kathryn înapoi și pe spate, drept în poala lui Beck, lăsându-l fără aer. 

—0! 

Îngrozită, încercă să se ridice. 

— Te rog să mă scuzi! 

Beck începu să râdă. 

— Măi să fie, asta este o surpriză neașteptată și plăcută. 

Respirația lui caldă lângă ureche îi făcu pielea de găină pe tot 
corpul. 

Icnind, încercă să se ridice din nou, dar săltatul trăsuri o făcu doar 
să se legene în poala lui. 

— Relaxează-te, măria ta. Eşti în regulă. 

— M-ai putea ajuta puțin. 

— Sigur. Ar fi trebuit să mă gândesc la asta. 

O cuprinse de mijloc cu mâini ferme și o pinu în loc. 

— E mai bine așa? 

— Am vrut să zic să mă ajuţi să mă ridic! 

ÎI lovi în fluierul piciorului cu tocurile. 

— Auu! Stai cuminte. Eşti mai în siguranță dacă şezi pe mine. 

— Dă-mi drumul! 

Încercă să îi desfacă strânsoarea degetelor. 

— Stai cuminte și se termină repede, spuse el chicotind. E bine 
că ţi-ai lăsat turnura acasă. Auuu! Dar ştii că ai gheare ascuțite, nu? 

În clipa când el își relaxă puțin mâinile, Kathryn se năpusti spre 
locul din față, fără să îi mai pese cât de neelegantă era în acţiune. Trăsura 
continua să sară în sus și în jos. Cu inima bubuindu-i, își trase jacheta în 
jos şi îşi aranjă pălăria, fără să îl scape din ochi în tot acest timp. Trecură 
peste ultimul hop al p/intei, iar drumul deveni ceva mai neted. 

Beck își ridică din nou cizma și rânji. 

— Și eu care mă resemnasem cu un drum lung și plictisitor până 
în Sacramento. Până aici a fost destul de... interesant. 

— De ce trebuia să fii tocmai tu dintre toți oamenii aici în cursa 
asta, tocmai astăzi? 

— Presupun că așa sunt eu, norocos. 

Conştientă că Beck o tachina, Kathryn își întoarse privirea pe 
geam din nou, făcând toate eforturile să-l ignore. Caii alergau în 
galop. Cussler striga vorbe colorate la fiecare câteva minute. Trecu 
o milă, apoi două, iar Beck continua să o privească. Să o întărâte. 
Strânse din maxilare. N-avea decât. Se mai uitaseră şi alți bărbați 
înaintea lui și nu le dăduse nicio atenție. Și atunci de ce avea toate 
senzațiile astea ciudate în corp? Era pe punctul de a-l repezi când îl 
auzi vorbind. 

— Eu tot mai vreau să cumpăr presa. 

Kathryn se prefăcu nepăsătoare. 

— lar eu am hotărât să nu o vând. 

— Eşti de o încăpățânare fără margini, exact ca unchiul tău. 

După ce citise câteva numere din Vocea Calvadei a lui City, se 
simțea de-a dreptul onorată să fie comparată cu el. 

— Poate că el şi cu mine împărtăşeam câteva principii. 

— Serios! făcu Beck și își ridică sprâncenele într-o mirare 
prefăcută. Îţi petreci cumva serile dănțuind cu bărbații și te duci beată 
la culcare în fiecare seară? 

— Ce? 

Îl privi cu gura căscată. 

O umbră de regret i se abătu peste față înainte de a-i deveni de 
piatră. 

— În afară de faptul că a fost un editor priceput de ziar care avea 
un spirit de o rară ironie și neobrăzare, City avea un gust remarcabil 
pentru whisky și femei. O socotea pe Fiona Hawthorne printre cei 
mai apropiați prieteni ai săi și era în stare să bea până îl băga pe Herr 
Neumann sub masă. 

Kathryn îi asculta vorbele cu o jale crescândă. Nu conta cât de imoral 
fusese City Walsh, tot unchiul ei fusese, fratele tatălui ci. Familia ei. 
Avea sânge Walsh curgându-i în vene. Adevărul era că vorbele lui Beck 
îi transmiteau toate modurile în care pasiunea se putea revărsa în afară 
în moduri distrugătoare. Uite unde o aruncase chiar și pe ea propria 
ei pasiune! De câte ori nu și îşi rostise și ea propriile opinii în fața 
judecătorului atunci când era martoră la o nedreptate? În loc să prezinte 
problema într-un fel rațional, ea îl provocase și îl înfruntase. Ce bine 
îi făcuse asta în afară de faptul că îl determina să devină defensiv şi 
înfuriat? Dacă ar fi abordat lucrurile cu mai multă graţie, poate că ar fi 
realizat mai multe pentru alții și ar fi evitat să fie alungată în exil. 

— Presupun că m-am gândit — sau am sperat — că a fost un sfânt. 

Frământându-și mâinile în poală, Kathryn își întoarse privirea, 
străduindu-se să nu plângă. Oare și tatăl ei fusese la fel ca City 
Walsh? Judecătorul cu siguranță nu avusese nimic bun de spus despre 
cl. Un scandalagiu ca toţi irlandezii. Un răzurătit. Nu spusese același 
lucru și despre ea? 

Beck oftă şi murmură o înjurătură. 

— City a fost un om bun. Doar că se săturase de toată lumea. 
Venise aici în '49,cu primul val. Nu își făcea iluzii despre oameni când 
l-am întâlnit. 

— Mi le pierd curând și eu pe-ale mele, spuse ea înfruntându-i 
privirea. Credeam că ai fost prietenul lui. 

— Am fost, zise Beck și se lăsă pe spate. Își petrecea majoritatea 
serilor la barul meu. L-am admirat. 

— Ce anume consideri că era cel mai admirabil lucru la el? Cât de 
mult whisky putea bea sau...? 

Se opri, rușinată de faptul că fusese pe punctul de a spune ceva 
păgubitor despre o femeie care fusese preocupată de faptul că propria 
ei reputaţie ar fi întinat-o pe a lui Kathryn dacă ar fi vorbit cu ea, 
chiar și în biserică. 

— N-am vrut să zic nimic. 

— L-am admirat pentru că credea în rostirea adevărului, indiferent 
de preţ. 

Tonul lui îi atrase acum toată atenția. 

— Ştii cine l-a omorât. 

Surprins, se încruntă. 

— Nu. Nu, nu știu. Adevărul e că oamenii care spun adevărul așa 
ca el au darul de a-și face o mulțime de dușmani, zise el şi râse trist. 
Pot să îţi fac însă o listă cu cel puțin șase oameni care cu siguranță își 
doreau să îi închidă gura. 

Ea simți că el ştia mult mai mult și că deja regreta că adusese în 
discuţie subiectul lui City Walsh. 

— Cine este pe lista ta? 

— O, nu, spuse el și îşi strânse buzele. Am suspiciuni, domnişoară 
Walsh, nu dovezi. Și nu am de gând să împărtășesc nimic din toate 
astea cu o femeie. 

— Prea bine, făcu ea exasperată, ridicând din umeri. Probabil o să 
îmi dau seama și singură. 

— Cum? Și apoi, ce vei face? O să îl baţi pe ucigaș cu umbreluța 
de soare, sau o să îl răstignești de un zid cu acele tale de pălărie? 

— Dreptatea trebuie să aibă ultimul cuvânt. 

Beck pufni. 

— Se pare că ai un slogan. 

Ea îl privi rece. 

— Am citit ziarele unchiului: meu. Cel puțin cele pe care le-a lăsat 
în cutii. Cele vechi de acum patru ani şi mai bine. Mi-ar plăcea să știu 
ce s-a ales de numerele mai recente. 

— Au fost confiscate. 

— De către cine? 

— De către șerif. Le-a luat acasă ca să vadă ce putea afla. 

Surprinsă, Kathryn se simțea cuprinsă de speranță. 

— Credeam că în Calvada nu este șerif. 

— Nu este. 

— Păi tocmai ai spus... 

— Am avut un șerif, spuse Beck privind-o sumbru. A murit când 
i-a ars casa. 

— Ce convenabil, nu crezi? întrebă ea și își arcui o sprânceană, 
însă Beck nu spuse nimic. Scrib nu mi-a spus nimic din toate astea. 

— Nici eu n-ar fi trebuit să îți spun. 

Spuse ceva printre dinţi, cu corpul încordat și privirea întunecată. 

— Nu trebuia decât să se uite cineva la tine când ai coborât din 
trăsura aceea cu toate panglicile și dantelele tale, și s-au pus pariuri că 
nu vei rezista aici nici măcar o zi. 

— Darămite o lună, spuse ea ridicând bărbia. Sper că ai pariat 
bani frumoși în acea primă săptămână, domnule Beck. 

— Nicio șansă. Femeile sunt capricioase. Dar Aday a pierdut. 

Rănită, Kathryn își duse mâna la gât. 

— Abbie? 

— Nu, Nabor. A pariat cinci dolari că nu trec zece zile și o să fii 
plecată. 

Cinci dolari! Păi nici nu era de mirare că încercase să o păcălească de 
fiecare dată când intrase în magazinul lui. Dorise să îşi redobândească 
banii pierduţi într-un pariu prost. Kathryn își încrucișă brațele. 
Bărbatul acela nu și-ar fi lăsat soția să își cumpere o pălărie de doi 
dolari, dar el cheltuia mai mult de dublu pe pariuri! Bărbaţii! 

— Ei bine, indiferent dacă ai pus pariu sau nu, mie una mi-ai 
transmis cât se poate de clar că sperai să plec după prima noapte. 

Starea lui de spirit se mai lumină. 

— Sunt convins că ţi-ai dat seama de asta. 

Pur și simplu nu reușea să îl înțeleagă. 

— Ei bine, poţi să le transmiți tuturor bărbaților de la barul tău 
că rămân în Calvada. Își rezemă palmele de genunchi şi se aplecă 
înainte. Şi le mai poți spune și că o să aflu cine l-a omorât pe unchiul 
meu. 

Expresia de pe fața lui se impietri din nou. Îmitându-i poziția, își 
apropie nasul la doar câțiva centimetri de al ei. 

— Bagă-ţi nasul unde nu îţi fierbe oala și o să dai de bucluc serios. 
Lasă-i pe bărbați să se ocupe de asta. 

Ea pufni și se lăsă înapoi pe spate. 

— Ca și când bărbații au făcut mare lucru până acum. Mie îmi 
pare că nimeni nu a făcut nimic pentru a clarifica uciderea lui. Și chiar 
este problema mea. Sunt nepoata lui City Walsh. El este ruda mea. 

— Rudă, pufni Beck cu ochii fulgerând. Nici măcar nu îl cunoșteai 
pe omul ăsta, așa că nu te preface că ai sentimente pentru el, care nu 
există. Singura legătură dintre voi doi este legătura de sânge. Și faptul 
că tu, prin nu știu ce accident ciudat, i-ai moștenit proprietatea, în 
locul lui Scrib. Chiar aș vrea să știu cum s-a putut întâmpla una ca 
asta. Dacă l-ai fi întâlnit vreodată pe City Walsh, n-ai fii vrut să fi pe 
aceeași parte a străzii cu el! 

Cuvintele lui aveau efectul unei cotonogeli, dar nu era prima oară 
când cineva o judeca bădăran și nedrept. Nivelul furiei lui îi dădea 
de furcă. Şi ea se ambalase între timp, și era nevoită să își înăbușe 
pornirile pentru a da dovadă de o atitudine calmă. Învărase asta după 
numeroase ciocniri cu judecătorul. Nu dorea să și-l facă dușman pe 
Matthias Beck şi se întreba ce anume din persoana ei reușea să îl 
enerveze în halul ăsta. Un răspuns calculat, sincer poate avea să îl mai 
liniștească și pe el. 

— Aș fi dorit să mă așez împreună cu City Walsh și să aflu de ce 
a rămas în California când talentele lui evidente i-ar fi adus un câștig 
mult mai serios dacă ar fi ales să trăiască în altă parte. 

Ochii lui scăpărară, apoi se îngustară. 

— Sigur, asta ai fi dorit. 

Se lăsă și el înapoi pe spate, dar rămase încordat. 

Kathryn se gândi la toate lucrurile pe care le făcuse ea de-a lungul 
anilor și care îi pricinuiseră numai durere mamei ei, şi frustrare, și 
supărare, tatălui ei vitreg. Trebuia să recunoască faptul că existaseră 
momente când singura ei dorință fusese să îl întărâte pe judecător 
până acolo încât să își piardă cumpătul. Poate că dacă ar fi fost puțin 
mai circumspectă și mai puțin certăreață, nu s-ar fi trezit în mijlocul 
sălbăticiei, înconjurată de bărbați care considerau că indiferent ce 

coloană vertebrală avea, se datora corsetului din oase de balenă, iar 
penele din pălăriile ei erau singura manifestare a inteligenței ei. Nu 
fusese alegerea ei să se nască într-o vilă, cu o linguriţă de argint în 
gură. Și-apoi, fusese vina ei că lingurița de argint îi fusese luată cu 
forţa şi repusă la loc în sertarul de la bucătăria din vila Hyland- 
Pershing. 

— Nu știi ce înseamnă pentru mine să am o legătură cu tata, 
domnule Beck. Nu l-am întâlnit niciodată. Tatăl meu vitreg nu vorbea 
despre el decât în derâdere; iar mama, pe vremuri, vorbea despre el 
cu drag. 

Beck îi cercetă ochii, cu furia spulberată și înlocuită de curiozitate. 

— Ce ar însemna? 

— Hai să spunem că nu sunt atât de superficială pe cât m-ai 
judecat dumneata că sunt. Privirea lui strâmbă o făcu să adauge: O 
să încerc să nu te judec nici eu pe dumneata după aparențe, domnule 
Beck. 

Timpul şi ceva mai multe informații poate că aveau să îi crească 
puțin părerea jalnică despre el, dar se îndoia de asta. 

Beck o măsură cu privirea, apoi îşi închise ochii ca și când ar fi 
vrut să se culce puțin. Rămase tăcut atât de multă vreme, încât ea 
crezu că adormise de-a binelea, deși îi părea de necrezut că cineva ar fi 
putut să doarmă vreodată într-o trăsură ce sălta și se legăna continuu. 
Treptat se relaxă și ea, tresărind când îl auzi vorbind. 

— Şi dacă nu pleci, de ce te duci la Sacramento? 

Nu îl cunoștea suficient pentru a avea încredere în el. 

— Dumneata de ce te duci? 

— Am vrut să scap. 

— De ce? 

— De bucluc. 

Intensitatea privirii lui îi făcu inima să tremure. 

— Un bărbat înțelept, aș spune. 

— Serios? 

Ce mai însemna acum privirea asta batjocoritoare? 

— Da, serios. Fără doar şi poate. 

Evitarea oricărui bucluc era întotdeauna o idee bună. Păcat că 
nu învățase la rândul ei lecţia asta acum multă vreme. Incapabilă să 

țină piept privirii lui, Kathryn îi urmă exemplul și îşi închise ochii, 
prefăcându-se a avea nevoie de odihnă, când nu avea nevoie de fapt 
decât de puțină pauză de la prezenţa lui tulburătoare. 

— N-ai decât să încerci, domnişoară Walsh, dar unele lucruri ți-s 
scrise pur și simplu. 


Matthias se lupta din greu să îşi țină privirile departe de Kathryn 
Walsh. Se luptase din greu să o țină departe de gândurile lui încă de 
când coborâse prima oară din poștalion. De departe se vedea cât era 
feminină din cap până în picioare. De aproape, când îl privise în ochi, 
simţise cum îl năpădește o căldură intensă în tot trupul. 

Niciodată nu mai simţise așa ceva înainte, nici chiar cu Alice, 
femeia pe care o iubise și cu care făcuse planuri de viitor pentru 
după război. Venise acasă pentru a descoperi că ea se căsătorise cu 
fiul unui proprietar de plantații, la doar trei luni după ce el plecase 
la război. Nu-i făgăduise ea că avea să îl aștepte, chiar și atunci când 
el îi spusese că conştiinţa îl trimitea în Nord? Ea îl căutase imediat 
după ce revenise acasă. La fel de frumoasă, chiar și îmbrăcată în haine 
uzate și peticite, cu lacrimi sincere de regret șiroindu-i pe obraji, îl 
implorase să o ierte și să o ia cu sine. Nu dragostea o mâna, ci teama 
și disperarea, trezindu-se legată de un veteran plin de amărăciune 
şi rănit, ale cărui plantații erau ruinate. Matthias nu o urâse pentru 
nestatornicia ei. O compătimise. 

Oare o privise cu prejudecată pe Kathryn Walsh? Era frumoasă. 
Avea un aer cultivat. Se trezise că stă și o observă, ascultă ce spun 
oamenii despre ea și părea că mai erau și alte lucruri de admirat la 
nepoata lui City decât frumuseţea ei. Poate că arăta ca o fată bogată 
și răsfăţată cu toate penele și hainele ei fandosite, dar Ronya spusese 
că nu avea nicio problemă să lucreze în bucătărie sau să servească la 
mese. Fata asta e barnică foc. Spălase până și vasele. 

Văzuse asta cu ochii lui după ce aruncase o privire în casa lui City. 

Bărbaţii vorbeau la bar, iar „fata Walsh“ era un subiect favorit. 
Nu trecu nicio oră şi află despre invitația pe care i-o făcu Sanders 

lui Kathryn la a doua cină. I-a spus că vrea să vadă minele lui Sanders. 
Poate că dorea să îi vadă proprietățile. Kathryn nu vrea să se mărite cu 
nimeni. Ce femeie nu vâna un bărbat care să aibă grijă de ea? Când 
dădu glas acestui gând, Ronya îi aruncă o privire care îl făcu să se 
simtă de parcă îl lovise ceva în stomac. Ea era singură de când murise 
soțul ei în 1850. Și mi-e foarte bine, mulțumesc de intrebare. 

Apoi era Nabor, care evident nu o plăcea pe Kathryn, probabil 
pentru că ea îi dăruise soției lui o pălărie pe care acum o purta 
în fiecare duminică. Abbie îi spusese lui Matthias totul despre 
asta când se dusese la magazinul ei după ceva cumpărături. Ea o 
considera pe Kathryn drept cea mai drăguță /ady din câte întâlnise 
vreodată, iar Nabor o trimisese imediat înapoi la lucru și să termine 
cu sporovăiala. El, la rândul lui, îi spusese că Kathryn Walsh nu 
dădea doi bani pe reputația ei. La biserică s-a așezat in spatele 
păpușilor Fionei Hawthorne și chiar a stat de vorbă cu ea. N-aş fi 
surprins să aflu că au exilat-o aici pentru că... O mână de bărbaţi l-au 
pus la punct și i-au spus să tacă din gură. Dacă nu ar fi făcut-o ei, 
ar fi făcut-o Matthias. Dar ce-l apuca să ia partea unei fete pe care 
abia dacă o cunoștea? 

Matthias ar fi vrut să ştie de ce fusese Kathryn trimisă în California 
pentru a prelua o moştenire care îi fusese dată de fapt mamei ei, sau 
cel puțin Scrib așa spusese. 

Cussler ridică vocea când trase de hățuri şi opri trăsura. Matthias 
cobori, dorind să o ajute pe Kathryn, dar ea deja deschisese ușa 
de cealaltă parte. Sări jos, își scutură fusta și își aranjă jacheta cu o 
smucitură. Cussler le spuse amândurora să intre și să mănânce până 
când el şi șeful de post schimbau caii. 

Erau așteptați cu câte un castron cu tocană, împreună cu cafea 
proaspătă și caldă și un coșuleţ cu chifle. Mâncară în tăcere și timpul 
le ajunse cât să se întindă puțin și să folosească privata înainte ca 
Cussler să îi cheme înapoi în poștalion. Matthias hotări să fie 
gentleman, așa cum îl crescuse mama sa, însă Kathryn apucă să urce 
înainte ca el să ajungă la ea. Încruntat, se așeză în fața ei. Nici el, nici 
ea nu încercară să mai facă conversaţie. În comparație cu majoritatea 
doamnelor pe care le întâlnise până acum, ea nu avea nicio problemă 
să șadă în tăcere. De fapt, chiar părea să fie frământată de ceva, dacă 

fruntea ei încruntată însemna ceva. Spera că nu avea nimic a face 
cu uciderea lui City. Era mai bine să se gândească la alte lucruri. Își 
aminti ceva ce ea spusese în prima zi când o întâlnise. 

— Ce ai vrut să spui când ai zis „cât o fi, va trebui să îmi ajungă”? 

Când ea-l privi fără să înțeleagă ce spunea, el încercă să îi 
reamintească. 

— În ziua când ai coborât din trăsură, eu ţi-am spus că nu exista o 
comoară la capătul drumului în Calvada, dumneata ai spus... 

Ea ridică din umeri, cu mâinile împreunate în poală. 

— Am reușit să fiu un spin în coasta tatălui meu vitreg, și o 
durere de cap pentru mama. Moștenirea asta era menită să fie a ei. 
Judecătorul a convins-o să o treacă pe numele meu. 

— Judecătorul? 

— Tatăl meu vitreg, spuse ea și se făcu mică. Așa îi spuneam eu, cu 
același dispreţ cu care dumneata îmi spui „măria ta.“ 

Matthias zâmbi ușor. 

— A meritat-o? 

— Sunt convinsă că el nu crede asta. Și mărturisesc că nu am 
fost întotdeauna respectuoasă, deși ar fi trebuit să fiu, dacă nu din 
alt motiv, atunci cel puțin din acela că s-a însurat cu mama, în ciuda 
inconvenienţelor pe care le-a adus cu ea în căsnicie. Deși m-am gândit 
adesca că decizia lui avea mai mult de-a face cu averea bunicului meu 
și cu nevoia lui de un moștenitor... 

Se opri brusc și scutură din cap, ca și când s-ar fi surprins în timp 
ce făcea o trăsnaie. 

— Bunicul tău are o avere. 

— E o poveste lungă. 

— Avem un drum lung înainte, îi spuse el și îi zâmbi încurajator. 
N-ai fost cuminte? 

— Nu mai rea decât alți copii, dar seamăn cu tata. 

Şi cu unchiul ei. 

— Nu prea e ceva ce să poți controla. 

— Nu. 

Își netezi fusta, fără a-i întâlni privirea. 

— Dar... 


— Au mai fost şi alte lucruri despre care aș prefera să nu vorbesc. 

Nu erau prea multe motive din care o familie își alunga tânăra 
fiică de acasă. 

— Ah. Un iubit din tabăra dușmanilor. 

Ea-şi ridică imediat privirea, sfredelindu-l. 

— N-am fost niciodată îndrăgostită, domnule Beck. În comparație 
cu părinții mci, care s-au luat împotriva dorințelor bunicului meu, 
începu ea şi indignarea i se potoli imediat. Poate că avea motive 
întemeiate să nu aibă încredere în tata. Părinții mei nu erau căsătoriți 
decât de-un an când tata a trimis-o acasă pe mama și a apucat spre 
Vest pentru a-și căuta norocul. Mama nu ar fi aflat că a murit dacă 
unchiul meu nu i-ar fi scris... 

Îşi răsfiră degetele pe materialul fustei și părea tulburată. 

— Și oare de ce, pentru Numele lui Dumnezeu, îți împărtășesc 
cu ție toate astea? 

— Te-am descusut eu. 

Şi nu terminase încă. Mai avea o căruță de întrebări. 

— Tot ce ştiu despre dumneata este că te pricepi să îți foloseşti 
pumnii și că ai un salon... 

— Un hotel şi un salon. 

— Accept corectarea, dar salonul a fost primul, nu? Și deși ești 
sudist, ai luptat pentru Uniune... 

— Cine ţi-a spus asta? 

— Greșesc? 

— Nu, dar se pare că ești la fel de curioasă în privința mea cum 
sunt eu în ce te privește. 

Și-ar fi dat o palmă pentru ce tocmai îi ieşise pe gură, dacă nu ar 
fi văzut-o cum roșește, vinovată. 

Și atunci trebui să o dea în bară corectându-i presupunerea. 

— Mă tem că am făcut o remarcă nepotrivită cu privire la 
dumneata, iar cineva a sărit repede să îţi țină partea. 

— Cine? 

— Ronya. Are o părere foarte bună despre dumneata. 

Da, când nu îi ținea predici ca o mamă. 

— Deci asta faci, mă bârfeşti, măria ta? Sunt încântat de interesul 
pe care mi-l acorzi. 

— Ei bine, nu fi prea încântat, domnule Beck, zise înclinându-și 

ușor capul. Mi se pare înțelept, de vreme ce am auzit că vei candida 
pentru postul de primar. 

El pufni în râs. 

— Şi ce au alegerile a face cu dumneata? Nu poți vota. 

— Încă nu pot, zise și ochii îi scuipau flăcări verzi. Și exact asta a 
spus și Morgan Sanders, ceea ce mă face să mă întreb dacă nu cumva 
gândiţi amândoi la fel în toate privințele. 

— Te asigur că nu. 

Matthias simțea că avea înaintea sa o sufragetă frustrată, deși nu 
prea părea a fi genul. 

— Şi dacă ai putea, ce fel de primar ai alege, domnişoară Walsh? 
o întrebă el, deși îşi imagina. Pe cineva arătos şi cu vorbe manierate; 
cineva bine îmbrăcat şi bogat. Cineva care știe flata și amăgi. Cineva 
care deține o mină, nu un salon. O femeie cu vasta ta experiență în 
lume ar trebui să aibă o idee despre cine ar conduce cel mai bine 
Calvada. 

Fa îi înfruntă privirea sfidătoare, cu buzele strânse, înainte să își 
ridice bărbia. 

— Un bărbat cinstit, domnule Beck, unul cu un caracter puternic, 
care să poată arăta niște principii bune și solide. Un om umil care să 
nu se plece după orice vânt politic sau care să își folosească averea 
personală pentru a-i asupri pe cei mai puțin norocoși. Un bărbat pe 
care toți, inclusiv femeile, l-ar putea respecta, poate chiar admira. 

Răspunsul ei îl surprinse. 

— L-ai spus toate astea și lui Morgan Sanders când te-a urmărit 
pe Chump Street cu trăsura lui, când te-a invitat la cină? 

— Nu m-a întrebat. El... se opri uluită. De unde știi de asta? 

— Oamenii te privesc. Şi vorbesc. 

— Bărbaţii, vrei să spui. Și mai spuneți că femeile bârfesc! 

— Ar fi trebuit să te avertizeze cineva că Sanders este la o vârstă 
la care un bărbat își caută o soție pentru a-și asigura un moștenitor 
pentru imperiul lui și va dori să aleagă o femeie tânără și frumoasă, 
educată și fermecătoare, care să îi împodobească palatul. 

— Ei bine, nu voi fi eu aceea, iar dacă mă întrebi dacă i-am spus și 
lui ce gen de bărbat aș vota, ei bine, nu i-am spus. Dar dacă mi se va 
ivi ocazia de a mai vorbi cu el... 

— Oho, o să aibă el grijă de asta. 
— O să îi spun același lucru pe care ți l-am spus și ţie, îi replică ea 
pufnind. Nu că m-ar asculta vreunul dintre voi. 


Un om vânjos cu o barbă stufoasă o ajută pe Kathryn să coboare 
din trăsură când se opriră pentru a înnopta. Harry Pitts se prezentă 
bâlbâindu-se și spusc că el era șeful de post, iar treaba lui era să se 
asigure că ea era confortabilă și să o asigure că îi putea face rost de 
orice ar fi avut nevoie. Ignorându-l pe Beck, Pitts o însoți înăuntru, 
unde o mexicancă voinică întindea masa. Pitts o reasigură pe Kathryn 
că avea o cameră privată în spate, rezervată pentru doamnele care 
crau în călătorie. 

Matthias veni în urma ei, își dezbrăcă haina și o atârnă într-un 
cârlig lângă ușă. 

— Cina e gata, anunță Pitts, ținându-i scaunul lui Kathryn în 
timp ce femeia trânti o oală imensă de fontă pe masă şi îi îndepărtă 
capacul. Kathryn îi zâmbi, spuse că mâncarea mirosea delicios, apoi 
întrebă ce anume gătisc. 

Femeia vorbi într-o spaniolă rapidă în timp ce umplu un castron 
şi îl puse înaintea ei, apoi îl servi şi pe Matthias cu o porție sănătoasă. 
El chicoti. 

— Niciodată să nu întrebi ce e în oală. 

— De ce nu? 

— S-ar putea să nu îți placă răspunsul. 

Kathryn luă cu grijă prima gură de mâncare. Nu îi plăcea zâmbetul 
șmecheresc cu care o urmărea Beck. Oare ce ştia el și nu știa ca, și oare 
îşi dorea să afle? 

— E chiar și mai gustoasă decât miroase. 

Bucătarul îl privi pe Pitts înainte să părăsească încăperea. 

— Am împuşcat un raton aseară, se lăudă el. Dădea târcoale la 
cămara noastră. 

— Un raton? 

Kathryn înghiți în sec 

— Fac o tocană bună, după ce sunt fezandați. A trebuit să îl bat 
puţin pe monstrul ăsta, dar e moale de tot, nu-i așa? 

Kathryn își plecă privirea înapoi în castronul ei. Beck rânji. 

— Ce este, măria ta, ţi-a cam pierit pofta de mâncare? 

— De fapt, mi-e foame de-aş fi în stare să mănânc un viezure. 

Ezită doar puțin înainte de a lua următoarea gură de mâncare. Era 
la fel de delicioasă ca și prima. 

— Viezurii nu merită gătiți, îi spuse Pitts, lăsând un coșuleț cu 
pesmeți înaintea ei. Nu au destulă carne pe oase ca să te oboseşti să îi 
găteşti. Dar oposumii sunt buni de mâncat. 

Kathryn găsi ocazia de a-l tachina pe Beck. 

— Am auzit că sudiştii sunt deosebit de încântați de ei. 

Pitts râse sec. 

— Am auzit că mâncau șobolani spre sfârșitul războiului. Și mă bucur. 

Ideea asta părea să îl încânte. 

Capul lui Beck se ridică, cu privirea întunecată. Își lăsă lingura jos. 
Cei doi bărbați se fixară cu privirea unul pe celălalt. Împingându-și 
scaunul înapoi, Beck se ridică. Inima lui Kathryn începu să bată 
cu putere, simțind tensiunea plină de violență ce se intensifica în 
încăpere. Și era vina ei! Pitts făcu un pas înapoi și își drese glasul. 

— Mă duc să văd cum se descurcă Cussler cu caii. Showalter va fi 
gata de drum în zori. 

Beck îl urmări cu privirea până ieși pe ușă. 

Kathryn expiră încet când el își reluă locul. 

— Îmi pare rău. Nu am vrut... 

Privirea lui o reduse la tăcere. 

— Mănâncă-ţi tocana, domnişoară Walsh. Nu-i la fel de bună 
dacă se răcește. 

Ar fi vrut să îl întrebe de război, de ce luptase alături de cei din 
Nord și nu cu Sudul. Se alăturase conflictului la început, când fusese 
vorba despre dreptul de secesiune al statelor, sau mai târziu, când 
chemarea asurzitoare fusese de a pune capăt sclaviei? Încercase oare 
să se întoarcă acasă și găsise toate ușile ferecate înaintea sa? Fusese și 
el dezmoștenit? Își deschise gura, dar o închise imediat, încercând să 
își ia inima în dinți să îl întrebe. Ea îi răspunsese la întrebări, nu? Își 
dorea să afle mai multe despre el. 

Furia și durerea îi erau întipărite pe față, cu toate că încerca să și 
le mascheze. O durea întotdeauna să vadă suferinţa altora, chiar mai 
mult atunci când știa că ea fusese cea care, fără să vrea, o iscase și o 
adâncise. Și nu dorise decât să îl tachineze, nu să îl rănească. 

Beck termină de mâncat, se ridică, își luă haina din cârlig și ieși. 

Kathryn spera că nu se ducea după Pitts. 

MATTHIAS SE PLIMBA PE DRUM PENTRU A-ȘI POTOLI FURIA. VĂZUSE 
destule în război:pentru-a:şti că Pitts avea dreptate. Tonul lui fusese 
cel care.îl; întărâtase și îi reamintise ecourile războiului. Nu suporta 
disprețul plin de måñdti a biruitotului asupra celui nimicit. Nordul 
câștigase:războiul, însă inimile celor din Sud erau departe de a fi fost 
cucerite, Oamenii. puteau fi zdrobiți, nu îrifrânți. Oamenii nu trăiau 
dupa ceea ce'lisë spunea, ci după ceea ce credeau. 

Pe când se terminase războiul, oamenii din Sud mureau de 
foame. Văzuse fețele trase și ura arzătęăre din ochii afundați în 
orbite ai oamenilor pe care îi cunoscuse de mic copil. Îi auzise pe 
cei din Nord ponegrind orașul Andersonville pentru că își lăsase 
prizonierii să moară de foame, fără a se uita la gospodăriile din 
jur care abia dacă mai avuseseră ei înșiși ce să mănânce. Ce scuze 
invocaseră cei care conduceau tabăra Douglas din Chicago, atunci 

când rebelii muriseră de foame, deși mâncare existase, dar lor le 
fusese refuzată? 

Războiul scotea ce era mai rău în oameni. Chiar și atunci când 
războiul era unul drept, nimeni nu ieșea din el nevătămat. Câţi ani 
mai trebuiau să treacă până când națiunea lor avea să se dea pe brazdă? 
Matthias venise în Vest pentru a scăpa de trecut. Însă, împreună cu 
mii de alți oameni, adusese trecutul cu el. 

Faptul că deținea un salon și un hotel îi ținea mintea distrasă, dar 
uncori se gândea că ar fi fost mai bine să fi fost o victimă de război 
decât un supraviețuitor. Viaţa nu îi pricinuia multe satisfacţii. Aceeași 
foame în suflet pentru a vedea cum se face dreptate îl mânase mai 
întâi în Nord, apoi în Sud şi, în cele din urmă, în Vest. Unde avea să 
se mai ducă de aici? 

Întorcându-se la casa de oaspeţi, Matthias o găsi pe Kathryn 
citind la lumina unui felinar. Își ridică privirea. Era milă în ochii ei? 
Era ultimul lucru pe care își dorea să îl provoace în ea. 

— Unde ai reușit să găsești o carte în locul ăsta? 

— Am adus-o cu mine. 

Nu îi spuse ce citea, dar își dădea seama după coperţile din piele 
neagră. O mai văzuse deschisă și pe biroul lui City. O Biblie. 

— Ar trebui să mergi la culcare. 

— Nu sunt obosită. 

Nici el nu era. Sângele îi vuia în vene. Ar fi jurat că inima îi murise 
după Alice. Dar acum îi bătea repede și cu putere. Ieșirea din oraș ar 
fi trebuit să îl ducă departe de Kathryn Walsh. Când colo, ea ședea 
acum la doar câțiva pași de el, iscându-i sentimente pe care ar fi 
preferat să nu le aibă. 

— Pitts a spus că plecăm în zori. Își dădu haina jos, se întinse 
pe banca lipită de perete şi se acoperi cu haina. Ar fi bine să dormi 
un pic. 

— Aș prefera să mai citesc puțin, dacă nu te deranjează lumina. 

El își închise ochii. 

— Fă cum poftești. 

Se lăsă tăcerea în odaie pentru câteva clipe, apoi ea se ridică și ieși. 
El se gândi că se ducea la culcare, dar ea ieșise afară din casă. Probabil 
că trebuia să se ducă până la privată. Matthias își îndoi brațul sub cap, 

așteptând-o să se întoarcă. Avea să se culce după ce o știa în camera 
din spate, cea rezervată doamnelor. 

O haită de coioți lătrau și schelălăiau, apoi începură să urle. Ce-i 
lua lui Kathryn atât? Era bolnavă? Păruse să fie în regulă toată seara. 
O pumă scheună în depărtare. Iritat, Matthias se ridică și se duse 
să vadă de ea. Când ieși pe ușă, o zări stând în mijlocul drumului, 
privind în sus la stele, indiferentă la orice pericol îi va fi adus noaptea 
în munții aceștia. 

Își întoarse privirea la el când se apropie de ea. 

— Nu poţi dormi? 

— N-ar trebui să fii aici afară în întuneric. 

— Nu trebuie să îți faci griji de mine. Lupii nu păreau să fie atât 
de aproape. 

— Coioţi, nu lupi, și sunt la fel de periculoși în haită. 

— Mi s-a părut că aud o femeie care ţipă. 

— O pumă. lar animalele sunt mai aproape decât ai crede. Probabil 
te consideră pradă ușoară, o fată fără minte de la oraș care stă pe-afară 
fără colți și gheare să se apere. 

Ea râse. 

— Îmbufnatul ar trebui să se ducă înapoi la culcare. 

Fusese mai degrabă țâfnos. Relaxându-se, rămase în picioare 
lângă ea, fără să se grăbească să se întoarcă în casă. Pielea ei strălucea 
ca alabastrul în lumina lunii, buzele ușor întredeschise când își ridică 
din nou privirea în sus. 

— Sunt sigur că nu ai mai văzut stele până acum, măria ta. 

— Nu așa. Par atât de aproape de-ai zice că le poți atinge. 

Îşi strânse jacheta mai tare, iar el își dorea să își fi luat haina ca să 
o poată înveli în ea. Ea oftă. 

— Cu cât e mai întunecată noaptea, cu atâta strălucesc mai tare. 

Gura ei se arcui într-un zâmbet ușor în timp ce privea în continuare 
la stele. 

— E mai bine să ne întoarcem în casă. 

— Doar câteva minute. E atât de frumos. 

Frumoasă era și ea. Dezlipindu-și privirile de la ea, își ridică şi el 
ochii în sus. Cât timp trecuse de când se uitase ultima oară la stele? 
Nu o mai făcuse din lunile lungi de mers pe jos, când dormea lângă 

foc, inundat de singurătate și durere. Întinderea cerului îl făcuse să sc 
simtă mic și uitat. Și o făcea și acum. 

— Aş putea sta aici toată noaptea. Ea râse ușor în timp ce dinții îi 
clănțăneau. Dacă ar fi fost vară. 

El îi atinse brațul atât de ușor încât ea nu îl simți prin jachetă. 

— Stelele vor apărea din nou mâine seară, la fel de sigur şi precis 
ca ceasul. 

— Și eu voi fi în Sacramento, în vreun hotel, nu aici afară în natură 
să mă bucur de ele. 

Când își ridică privirea la el, îşi strecurase deja mâna pe sub cotul 
ei. 

— Ei bine, măria ta. Nu ai idee la ce pericole te expui. 

Şi nu doar în privința coioților și a purnei. Ar fi vrut să îi guste 
buzele dulci și dacă ea i-ar fi răspuns la fel, nu îi putea promite că avea 
să se poarte cuviincios. 

— Prea bine, domnule Beck, zise ea zâmbindu-i şmechereşte. Mă 
duc în casă doar pentru că mi se pare că ţi-e frică de întuneric. 

El izbucni în râs. 

Se întoarseră împreună în casă. Kathryn își luă Biblia și ridică 
felinarul în timp ce el se întinse la loc pe bancă. Deschizând ușa spre 
camera din spate, se opri. 

— Noapte bună, domnule Beck. Să dormi bine. 

Închise ușa înapoia ei. 

Matthias rămase treaz multă vreme. Când reuși să adoarmă, visă, 
dar nu câmpul de luptă, cum se întâmpla de atâtea nopți la rând, ci 
pe Kathryn. 


Sacramento o făcu pe Kathryn să se simtă mai acasă decât orice 
alt oraș de când trecuse Munţii Stâncoși. Și cum să fi fost altfel, când 
străzile erau largi și curate, clădirile din cărămidă și lemn, bărbaţii 
și femeile îmbrăcați modern, şi un nume care însemna „sacrament“? 
Câteva hoteluri, restaurante și numeroase întreprinderi se perindau 
înaintea ei, și abia aștepta să se plimbe pe bulevard și să vadă ce mai 

oferea orașul. Atmosfera era mult mai plăcută decât în Calvada, cu 
saloanele și sălile ei de fandango, bordeluri și sărăcie lucie. 

Văzu un birou de telegrafiere. Poate că îi putea trimite mamei 
ci alt mesaj, o completare a celui pe care i-l trimisese din Truckee 
şi scrisoarea lungă pe care i-o scrisese din Calvada, despre viața 
dintr-un oraș minier și prietenele pe care și le făcuse — Ronya, 
Charlotte și Abbie. Nu îi pomenise pe Matthias Beck și pe Morgan 
Sanders. Nu primise nicio vorbă de acasă și se întreba dacă mama 
ci era bine. Odată cu ultima lor confruntare îi spusese lui Kathryn 
că era însărcinată — un miracol la vârsta ei și după atât de mulți ani 
de căsătorie. Frățiorul sau surioara lui Kathryn trebuia să se nască 
in decembrie. Oare judecătorul supraveghea corespondența mamei 
ci? Nu ar fi vrut să gândească atât de rău despre el, deşi era mai ușor 
să creadă asta, decât că mama ei nu mai dorea să aibă nimic a face 
cu ea. Probabil că mama ei i-ar fi împărtășit dacă avea un frățior 
sau o surioară, deși cu siguranță un băiat i-ar fi împlinit dorința lui 
Lawrence Pershing pentru un moștenitor. Kathryn nu putea decât să 
spere că o surioară avea să îi înmoaie inima. 

Domnul Showalter răcni reuşind să oprească trăsura. El şi 
domnul Beck descărcară bagajele de pe acoperișul poștalionului. 
Încruntându-se, domnul Beck trânti cufărul mic pe trotuar și îl 
cântări suspicios din priviri, înainte să se uite la ea. 

— Ce ai adus cu tine? Bucăți din presă? 

Deci asta îl frământa! 

— Nimic ce te-ar privi pe dumneata, domnule Beck. 

N-avea decât să își stoarcă mințile. 

— Distracţie plăcută în Sacramento, domnişoară Walsh. 

Îşi atinse borul pălăriei, îşi luă valiza și plecă. 

Îl privi îndepărtându-se înainte să intre și să îi ceară funcţionarului 
poştei să îi păstreze cufărul în depozit până când avea să îl anunțe 
unde să i-l trimită. Bărbatul îl încărcă pe un căruț și îl duse înăuntru, 
unde discutară câteva minute. Ea sugeră că avea câteva pepite pe care 
dorea să le evalueze și întrebă unde găsea un evaluator serios. El o 
îndrumă spre Hollis, Pruitt & Stearns. De asemenea, îi sugeră câteva 
hoteluri care, după ce le evaluă, se dovediră impresionante, dar mult 
peste posibilitățile ei. Se cază într-un hotel mai ieftin și își lăsă geanta 

de voiaj în odaia mică, își strecură cheia ornamentată în gentuță și 
ieși, suindu-se într-un tramvai cu cai ce se îndrepta spre râu. 

Două doamne admirau compleul ei. Kathryn întrebă de magazine 
de galanterie din Sacramento și una dintre ele spuse că și ei erau în 
urma modei din Est, deși erau câteva magazine drăguțe de care poate 
avea să se bucure. Când pomeni de Calvada, ele îi mărturisiră că nu 
auziseră niciodată de acel loc. Coborând din tramvai la următoarea 
stație, Kathryn parcurse la pas restul drumului. Se auzi o sirenă și 
un nor pufos de abur cenușiu se înălță în timp ce un vas cu aburi se 
apropia de docuri. Câţiva bărbaţi trecură pe lângă ea zâmbindu-i și 
salutând-o cu o atingere a pălăriilor. Mireasma de carne prăjită ieși 
de la un restaurant. Ea inhală, ispitită să se oprească, dar mai întâi 
trebuiau rezolvate afacerile. Semne cu Angajăm ajutor erau atârnate în 
câteva vitrine. Poate că Sacramento ar fi fost un loc mai potrivit pentru 
ea. Șansele ei ar fi fost mai bune în locul acesta în plină dezvoltare. 
Orașul cu siguranță părea prosper și mult mai cultivat decât locul pe 
care unchiul său îl numise casă. 

Dar apoi, investise atât de mult timp în a-și aranja căsuţa. ȘI îi 
spusese lui Matthias Beck că rămâne. Lui i-ar fi păsat dacă pleca? De 
ce rămăsese unchiul Casey în Calvada? Citise suficient de multe din 
editorialele lui pentru a-i aprecia talentul. Putea să fi lucrat pentru 
un ziar într-un oraș mult mai mare sau chiar într-un oraș ca Boston 
ori New York. Ce îl ținuse aici? Și pe lângă toate astea, trebuia să afle 
despre mina lui. 

Kathryn intră în biroul evaluatorului. Doi bărbați lucrau în partea 
din spate a unei încăperi spațioase, iar peretele era acoperit de rafturi 
încărcate de sticluțe. Pe o altă masă se afla o mulțime de eșantioane de 
rocă, de diferite mărimi și forme, pe lângă cântare și greutăți. Lădițe 
din lemn erau aliniate de-a lungul fiecărui perete, fiecare cu hârtii 
prinse de ele. Cel mai tânăr dintre cei trei bărbați își ridică privirea 
surprins, pe când ceilalți doi mai în vârstă își văzură mai departe de 
treabă. 

— V-aţi rătăcit, domnişoară? 

Kathryn se prezentă. 

— Mi-aţi fost recomandaţi cu căldură. 

Tânărul își ridică ochelarii pe nas. 

— Amos Stearns, la dispoziția dumneavoastră, domnişoară 
Walsh. Se îmbujoră şi îi prezentă și pe ceilalți doi bărbaţi din spatele 
său. Hollis și Pruitt chicotiră, schimbară câteva vorbe încetișor între 
ei și își reluară munca. 

— Am câteva pietre să vi le arăt. Sper că îmi puteți spune valoarea 
lor. Stearns se uită înspre geanta minusculă. Nu le am la mine, 
domnule. Le-am lăsat într-un cufăr la oficiul poștal. Când aș putea 
cere să fie trimise la dumneavoastră, pentru a fi evaluate? 

— Ne putem ocupa de ele peste două sau trei săptămâni, cel mai 
devreme, domnișoară Walsh. Pruitt vorbi cu fermitate din spate, 
aruncându-i lui Stearns o privire amenințătoare. 

Kathryn se gândi la prețul de a rămâne în Sacramento câteva 
săptămâni Şi se întristă. 

— Mai sunt alți evaluatori care poate ar avea timp să se uite la 
ceea ce am adus cu mine? 

Hollis fornăi. 

— Sunt o mulțime de evaluatori în jur care ar avea timp, dar nu 
prea sunt genul în care să puteți avea încredere. 

— Iar cei în care puteți avea încredere sunt la fel de ocupați ca și 
noi. Pruitt rupse o bucăţică dintr-o piatră. Fiecare crede că a găsit o 
mină de aur. Aruncă piatra într-o cutie mare. Nicio valoare. 

— Ei bine, nu cred că am aur sau argint, recunoscu Kathryn, dar 
unchiul meu și-a ținut mina deschisă dintr-un motiv, iar eu trebuie 
să aflu de ce. 

Pruitt aranjă pietrele şi castroanele. 

— Dacă el crede că pietrele au o valoare, de ce nu le-a adus chiar 
dânsul? 

Evident, o femeie nu era un vizitator obișnuit într-un birou de 
evaluator. Kathryn știa că acești oameni credeau că își pierdeau 
vremea cu ea. Ei bine, poate că așa era, dar nu dorea să irosească și 
timpul ei. 

— Ar fi făcut-o, domnule, dar a fost ucis. Acum reușise să le 
capteze toată atenția. Nu am idee dacă mina are vreo legătură cu asta, 
dar trebuie să știu de ce mina asta a fost atât de importantă pentru el. 
Și dacă există vreun motiv din care mina să fi avut vreo însemnătate 
pentru altcineva. 

Pruitt se uită la o duzină de lădițe din lemn și încuviință mohorât cu 
capul în direcţia lui Stearns înainte de a-și relua lucrul. Ridicându-și 
din nou ochelarii prăfuiți, Stearns întoarse un caiet înspre ea. 

— Vă rog să treceţi aici adresa la care staţi, domnişoară Walsh, și 
trimiteţi eșantioanele dumneavoastră cât mai curând. O să ne uităm 
la ce aveți și vă anunțăm. 

În loc să plătească din nou pentru tramvai, Kathryn se întoarse pe 
jos până la oficiul poștal. Nu își dădu seama decât după ce făcu toate 
aranjamentele că nu întrebase cât avea să o coste evaluarea. 


Matthias termină de vorbit cu contactele lui Call. Era la o răspântie 
de drumuri și știa că nu putea continua să meargă pe același drum pe 
care mersese în ultimii șase ani. Banii nu îi aduseseră liniștea. Își putea 
vinde toate proprietățile și să meargă mai departe sau să rămână și să 
ia poziţie pentru ceva mai mult decât a-și umple buzunarele. 

City Walsh îl încurajase să candideze pentru postul de primar. 
Matthias îi spusese că nu dorea să aibă nimic a face cu politica. Se 
certaseră vehement în seara dinainte ca City să moară. Matthias fusese 
cât pe-aici să îl cotonogească pe bătrân. De atunci, Matthias fusese 
abordat de o duzină de alți bărbați care doreau ca el să candideze. De 
ce să își bată capul? le spusese el. Ultimele două campanii electorale 
fuseseră câştigate cu o majoritate covârșitoare, fiecare miner din 
Madera votând pentru Sanders. Viața lor depindea de asta. 

Dacă hotăra să candideze, cât de mult din decizia lui avea să aibă 
a face cu faptul că City Walsh îl provocase la asta în seara în care 
murise? Mai mult decât faptul că îl numise laş, îl rănise dezamăgirea 
din ochii lui City când plecase din salon. 

Era nevoie de mai mult de un singur bărbat ca să schimbe un oraș, 
deși City încercase. 

Toţi credeau că Sanders pusese să fie omorât, deși nu exista nicio 
dovadă în acest sens. City își îndreptase criticile împotriva tuturor 
proprietarilor de mine, nu doar împotriva celui din Madera. 

Obosit și deprimat, Matthias se cază într-un hotel aflat pe stradă 

cu oficiul poștal. Nu era în dispoziția de distracție, dar își dorea o 
cină bună într-un restaurant liniștit și un somn bun fără sporovăiala 
gălăgioasă a bărbaţilor care se îmbătau și se ciorovăiau, și fără muzica 
răsunând din vreo sală de fandango de peste drum. Se întreba cum 
reușea să doarmă Kathryn Walsh cu atâta zarvă la urechi. 

Unde se afla oare în acest moment? Explora Sacramento, probabil, 
descoperea cât de mult mai bună ar fi fost viaţa ei aici decât în Calvada. 
Spusese că avea să se întoarcă, dar oare nu avea să se răzgândească? Și 
ce adusese cu ea în cufărul acela al ei? 

Matthias descoperi un restaurant drăguţ la doar câteva case 
de hotelul său. Ceru o masă într-un colț în spate. Îi plăcea să șadă 
undeva de unde putea să vadă toată încăperea ~ cine intra, cine pleca. 
Își comandă un pahar de vin roșu și o friptură. Tocmai începu să se 
relaxeze, când intră Kathryn Walsh. Dintre toate restaurantele din 
Sacramento, ea îl alesese pe acesta. 

Proprietarul o așeză lângă unul dintre geamurile dinspre drum. 
O fată frumoasă avea să atragă privirile trecătorilor. Friptura, cartofii 
și fasolea verde comandate de Matthias sosiră, în timp ce Kathryn 
încă şedea acolo, indecisă. Nu își comandă vin, doar un pahar de apă, 
din care sorbea în timp ce chelnerul zăbovea prin preajmă, dornic să îi 
reumple paharul înainte să apuce să îl golească de o treime. Bărbatul 
nu își putea lua ochii de la ea. Când îi turna în pahar, stăteau de 
vorbă — mai mult decât era neapărat nevoie. Ea râse la ceva ce spusese 
chelnerul, încuviință din cap și îi întinse meniul. Acesta se aplecă uşor, 
îi mai spuse ceva ce îi aduse un zâmbet pe buzele desăvârșite, ceea ce 
provocă niște senzaţii deloc plăcute în măruntaiele lui Matthias. 

Oare avea să îi simtă atenția? Și alții o priveau, deși mai mult 
pe furiș. El o privea fățiș, dorindu-și ca ea să își întoarcă privirea 
în direcția lui. Dar ea nu o făcu. Probabil se afla în centrul atenției 
bărbaţilor de când ajunsese la pubertate. Nu avea să mănânce mult, 
nu cu așa o talie subțire. 

El își terminase de mâncat cina pe când ajunsese cina ei, somon cu 
tot dichisul. Se uita la farfuria ei de parcă ar fi fost un festin. Își plecă 
fruntea și își închise ochii, în rugăciune, fără doar și poate. După ce 
își întinse șervetul în poală, își luă timp să mănânce, savurând fiecare 
înghițitură. Matthias nu mai văzuse niciodată o femeie să se bucure 

atât de mult de mâncare. Unde reușea să bage toată mâncarea aceea? 
Chelnerul îi luă farfuria și îi aduse o felie groasă de prăjitură de 
ciocolată și o ceașcă de cafea. 

Matthias putea pune pariu că între timp o strângea corsetul 
binișor. Ea mâncă toată crema și jumătate din prăjitură. Majoritatea 
mușteriilor mâncaseră și plecaseră înainte ca ea să termine. El zăbovi, 
privind-o. În cele din urmă își lăsă furculița jos. Cu regret. El îi făcu 
semn chelnerului și îi spuse să treacă toată consumația doamnei 
în contul lui, apoi se ridică, chiar în momentul când chelnerul îi 
împărtăși aceasta. Surprinsă, ea se întoarse. Buzele i se deschiseră. 

— Nu am mai văzut niciodată o femeie să mănânce atât de mult 
și cu atâta plăcere, spuse el râzând. 

— Mâncarea a fost divină, spuse ea roșind și se ridică în picioare. 
Mulţumesc. 

— Să îţi fie de bine. Un preț mic pentru un spectacol pe cinste. 

Stânjenită încă, dar zâmbind acum, ieși împreună cu el. 

— Mă bucur că te-ai distrat, zise și își duse mâna la stomac. Oh, 
măiculiță. 

— O să explodezi? 

Ea râse împreună cu el. 

— Nu, dar mă simt ca un curcan de Crăciun. 

Se opriră pe trotuar, tăcuți în razele soarelui care începuse să 
apună. Ea îl privi cu ochi care îi aminteau de frunzele de magnolie 
după ploaie. Inima îi bătea cu repeziciune. 

— Ai găsit un loc de cazare, domnișoară Walsh? 

— Da, domnule Beck. 

— Pot să te conduc până la cazarea dumitale, doamnă? 

De ce trebuia să vorbească acum cu un accent sudic atât de 
puternic? Ea îl observă, iar el îi văzu pupilele mărindu-i-se. 

Ea își plecă privirea. 

— Mulţumesc pentru că ești atât de amabil, domnule, dar mă 
descurc, spuse și se aplecă ușor. Mulţumesc încă o dată pentru cină. 

Dădu să plece. 

— Porneșşti spre casă mâine? 

— Nu. Tu? 


— Da. Mi-am terminat treburile. 

— Eu încă nu. Îţi doresc o seară plăcută, domnule Beck. 

El o privi îndepărtându-se. Sacramento ar fi un loc mai potrivit 
pentru ea. Aici ar găsi tot ceea ce avea nevoie, inclusiv o mulțime 
de bărbați din care să își aleagă un soț. Fiecare bărbat pe lângă care 
trecea își atingea borul pălăriei sau o saluta cu o înclinare a capului și 
își întorceau capul după ea. Kathryn întră într-un hotel aflat la câteva 
case distanță de propriul său hotel. 

Matthias hotărî să caute un salon şi să bea ceva mai tare decât un 
pahar de vin roșu. 


— Cupru şi urme de argint, îi spuse Amos Stearns lui Kathryn. 
Cineva ar trebui să vină până acolo și să analizeze puțin lucrurile 
de aproape. S-ar putea să ai acolo o comoară, domnișoară Walsh, 
spuse el și își aranjă ochelarii pe nas. Întâmplarea face că plănuiesc 
o călătorie în Virgina City la primăvară, pentru a vizita afacerile 
noastre de acolo. Aş putea veni la Calvada pe drumul de întoarcere şi 
să inspectez puţin mina dumneavoastră. 

Uluită, îl privi cu ochii mari. O comoară? De ce nu își deschisese 
unchiul ei o afacere minieră? Și dacă Wiley Baer era atât de priceput, 
de ce îi spusese că mina nu avea nicio valoare? Poate că nu era tocmai 
expertul care se credea. 

Ochii cenușii ai lui Stearns păreau și mai mari în spatele lentilelor. 

— Domnișoară Walsh? Cred că merită o privire mai atentă. 

— Mă tem că sunt o femeie cu posibilități foarte limitate... 

Deși factura de azi fusese mult mai mică decât se așteptase, o 
inspecție la fața locului cu siguranță avea să o coste mai mult decât 
şi-ar fi permis. 

— Am discutat acest lucru cu partenerii mei seniori și s-ar putea 
ca ei să fie interesați să facă o investiţie. 

— Cât de mare va fi investiţia depinde de ceea ce va găsi Amos, 
strigă Pruitt. 

— Veţi avea nevoie de un capital ca să începeți, adăugă Hollis. 

Ea se simţi copleșită. 

— Domnilor, sunteți foarte optimişti. Observă că toți trei erau 
deosebit de serioși. Dacă încep o afacere minieră, va trebui să găsesc 
pe cineva care să o poată conduce. Ea zâmbi. Nu mă pricep să 
mânuiesc lopata. 

Amos chicoti. 

— Nu, îmi închipui că nu. 

Pruitt arătă spre capul lui Amos. 

— Poate că e tânăr, dar a crescut în mină și e şcolit. 

Amos păru stânjenit de laudele lor. 

— Cum mai sunt și alte afaceri miniere în zonă, sunt sigur că vom 
găsi un om calificat. 

Matthias Beck îi veni în minte. De ce se gândea acum la el? 

— Sau aţi putea vinde. 

Se gândi la Morgan Sanders. Nu avea idee ce fel de mine conducea 
el, dar avea să afle când se întorcea în Calvada. 

De la biroul evaluatorului, Kathryn se duse într-o piață aflată lângă 
port. Văzuse livezi pe drum înspre oraș și se întrebase ce putea lua cu 
ea. Varietatea ofertei o uimi. Portocale! Un lux scump în Boston, dar 
aici ceva ce îşi putea permite. Bărbatul îi spusese că le adusese din 
Riverside, unde erau livezi care fuseseră plantate înainte de goana 
după aur din '49. Cumpără un coș mic, împletit manual și cumpără 
șase portocale, adăugând câteva mere lucioase de iarnă de la o gheretă 
vecină şi un pfund de migdale de la alta. 

Curioasă dacă lucrurile erau diferite în California decât în Boston, 
Kathryn se duse la un magazin cu semnul Angajăm ajutor în vitrină. 
Întrebă vânzătorul mustăcios dacă postul era disponibil. El spuse că 
da, iar ea îi spuse că putea citi, scrie și că se pricepea la matematică. 
Învăţa repede și era harnică. Ar angaja-o? El păru tulburat și spuse 
că nu, n-ar fi angajat niciodată o femeie. Când îl întrebă de ce nu, el 
spuse că locul femeii era acasă, doar dacă nu cumva era căsătorită cu 
proprietarul magazinului, caz în care era cuviincios. O, desigur. Te 
însurai cu o femeie și obțineai un angajat gratis. Exact ca Nabor Aday. 

Fierbând de mânie, Kathryn se opri afară, în fața magazinului, 
cu coșul cu portocale, mere și migdale în brațe. Evident, viața 
în Sacramento nu i-ar fi plăcut mai mult decât îi plăcea viața din 
Calvada. Ar fi trecut luni întregi înainte să afle ceva clar despre mină, 

și în tot acest timp avea nevoie de o slujbă. Cumpără diferite provizii 
şi pălării simple pe care le putea orna pentru doamnele din Calvada. 
Orice venit îi era de folos pentru a suplimenta banii pe care i-i dăduse 
tatăl ei vitreg. 

KATHRYN ÎI DĂRUI O PORTOCALĂ LUI ABBIE ADAY. 
—Osă plantezs semințele într-un ghiveci și o să mă rog să încolțească! 
Abbie 6:decoji îndată, desfăcând fructul în felii şi aproape leșină 
de,plicere cândmAăcă pitta felie: Aplecându- se mai aproape de ea, 


„7 


le,cumpără aproape niciddată, dar când o face, le 
vinde: la prețuri” exorbitante. Nu m-a lăsat să mănânc niciodată 
vteuna... spuse ea, înfulecând încă o felie; O, Kathryn, n-am mai 
mâncat niciodată ceva atât de delicios. “ 

Îşi dădu ochii peste cap de plăcere: ` 

Nabor ieși din camera din spate. 

— Ce-ai acolo? 

O singură privire fu de-ajuns ca Abbie să îi întindă restul 
portocalei. El îndesă două felii deodată în gură. 

— Conservele acelea încă trebuie stivuite. 

Arătă cu capul spre două cutii mari, apoi luă restul portocalei cu 
sine în camera din spate. Înfuriată, lui Kathryn nu îi rămăsese nimic 
altceva de făcut decât să privească prelung draperia pe care o trăsese 
după el, acoperind ușa. 

Abbie oftă. 

— Aș face bine să îmi văd de treabă, spuse ea, apoi zâmbi. 
Mulţumesc. A fost o mică degustare cerească. 

Îşi supse degetele înainte să își îndeplinească sarcina trasată de 
Nabor. 

Ronya și Charlotte fuseseră încântate de portocalele pe care 
le primiră fiecare, iar Ronya fu uluită de migdalele primite în dar. 
Primea întotdeauna mere, negociind pentru ele cu un băcan din josul 
străzii, primind fructe în schimbul unor produse de patiserie sau a 
pâinii. Cele trei femei şedeau împreună în bucătărie, luând o pauză, 
ceea ce rar se întâmpla între micul dejun și aglomerația de la prânz. 

Ronya îi turnă o ceașcă de cafea lui Kathryn. 

— Ai fost plecată câteva zile, așa că îmi imaginez că nu ai auzit 
noutăţile. Matthias a fost de acord să candideze la postul de primar. 

— Pari încântată de asta. 

— Sunt, dar mă îndoiesc că va reuși să se impună în fața lui 
Morgan Sanders. Stu Bickerson a scris ceva despre asta în numărul 
de ieri al lui C/arion. 

Când Kathryn întrebă de platforma lui Beck, Ronya ridică din 
umeri. 

— Nu știu chiar acum, dar ar fi mai potrivit pentru orașul ăsta 
decât Sanders. 

Ronya îi împărtăși și celelalte noutăți. Fusese un nou accident la 
Mina Madera. Din fericire, de data asta nu fusese nimeni ucis și nici 
rănit serios. Se părea că Henry Call era noul partener de afaceri al lui 
Matthias, dar nimeni nu știa exact despre ce era vorba. 

Kathryn ar fi dorit să citească articolul lui Stu Bickerson. Deschise 
uşa de la biroul ziarului Clarion și fu întâmpinată de mirosul de țigară 
şi altceva atât de puturos că făcu o grimasă. Un bărbat cu barbă 
stătea lăsat pe spate în scaunul său, descălțat de cizme, cu picioarele 
îmbrăcate în şosete pe birou, sforăind ca un urs care hiberna. Biroul 

era într-o stare de haos total Casa unchiului City fusese curată în 
comparaţie cu asta. Ea păși înăuntru și aproape se împiedică într-o 
scuipătoare care dădea pe deasupra de mucuri umede de țigară. 

Își drese glasul. 

— Domnule Bickerson, îmi pare rău să vă întrerup siesta de prânz. 

Deși încă nu era prânzul. 

Ochii lăcrămoși ai lui Bickerson se deschiseră, apoi se făcură mari. 
Picioarele îi săriră în sus, iar scaunul ateriză înapoi pe podea. Se ridică 
pe două picioare nesigure, aranjându-și bretelele lăbărțate pe umeri. 

— Domnișoară Walsh, cârâi el. Dar ce surpriză. 

Nu îl întâlnise niciodată până atunci, dar era limpede că el știa de ea. 

— Mi-arplăcea să cumpărultimul număral ziarului dumneavoastră. 

— Serios? 

— Cel în care ați anunţat candidatura domnului Beck la primărie. 

— Sigur. Trebuie să am câteva exemplare pe-aici pe undeva. 
Cotrobăi prin foile de pe birou. Face cinci cenți. 

Cinci cenți! 

— Nu e cam mare prețul? 

— A crescut de când s-a închis Vocea. A rămas singurul ziar din 
oraş. 

Scoase cinci bănuți din gentuța de pe umăr şi îi puse pe biroul său. 

— Aici ai unul. 

Îi întinse numărul dorit din Clarion. 

Fa îl privi, îl răsuci, și își ridică privirea la el. 

— O coală? Pe o parte? Asta-i tot? 

Se simţea înșelată. 

— Nu sunt multe noutăți în Calvada. 

Nu atunci când editorul şef dormea la locul de muncă. Scană 
articolul despre Matthias Beck, notând numeroase greșeli în text şi 
puține răspunsuri la întrebări pe care ar fi trebuit să le ridice. 

— Asta nu ne spune prea multe despre candidaţii la postul de 
primar. 

— "Toţi din oraș îi cunosc pe Sanders şi pe Beck. 

— Nu contează. 

Asta era singura sursă de știri din Calvada? Și de ce îi trebuise atât 
de mult ca să observe? 

Bickerson își îndesă o țigară veche în gură și începu să mestece la 
ea până găsi un chibrit. 

— Urma să vin să vorbesc cu dumneata, domnişoară Walsh, spuse 
el și îşi aprinse ţigara și trase fumul în piept. Am auzit că încerci să 
vinzi pălării şi chestii din astea, zise și începu să râdă pe înfundate, 
în timp ce fumul ieșea din el ca dintr-o locomotivă. Nepoata lui City 
Walsh deschide un magazin de lucruri femeiești în sediul Pocii. Pun 
pariu că ar muri de fericire să știe! 

Îi displăcea tonul lui chiar mai mult decât ziarul lui. Fumul țigării 
îi provocă greață. 

— Ce-ar fi să-ți pun câteva întrebări şi să scriu o poveste despre 
dumneata? 

Țigara lui Bickerson sălta în sus și în jos în timp ce vorbea, scrumul 
căzându-i pe partea din față a vestei. 

— Nu astăzi, domnule Bickerson. 

Deschise ușa, disperată să ia o gură de aer proaspăt. 

— Un articol de ziar ți-ar prinde bine la afacere. 

— Sunt convinsă că se va duce vorba. 

Îi putea spune lui Gus Blather și tot orașul ar fi știut în mai puţin 
de douăzeci și patru de ore. 

— Nu știam că femeile citesc și altceva decât Godey. Dar apoi, 
poate că ești interesată de Matthias Beck. 

Îşi ridică sprâncenele. 

— Doar ca posibil primar, domnule Bickerson. 

— Și de ce? Doar nu poți vota. 

— Doar îmi place să-mi bag nasul, zise ea zâmbindu-i cu 
drăgălăşenie. Acum vă rog să mă scuzați. 

— Vezi să nu faci focul cu el, strigă Bickerson după ea, râzând. 

Luă o gură de aer curat, preferând duhoarea de Calvada mirosului 
dat de șosetele murdare ale lui Bickerson. Începu să citească în timp 
ce mergea. 


Matthias Beck a anunțat în diminața asta la baru lui că se 
proclamează candidat la postu de primar de Calvada. Zice că 
candidează pentru lege și ordon. Când l-am întebat de ce a 
face așa lucru și îmi spune că ei bine e timpul să mă bag și io 

în jocu ăsta. A spus că s-a săturat să tragă oamenii cu pușca în 
barul lui și poate că a trebui să fie o lege ca nici un om să nu 
mai tragă cu pușca înăuntru în oraș. Nu am mari speranțe că 
Beck să reuşească să câștije alegerile. Morgan Sanders a făcut 
o treabă bună pentru noi până aci. Nu-s motive să schimbăm 
caii la jumate de drum. 


Bickerson mai folosea spaţiul dedicat unui articol pentru a scrie 
despre un câine care a urlat la ușa din spatele teatrului de estradă și 
pentru un anunț în care spunea că Fiona Hawthorne adusese o nouă 
păpușă în casa ei. Domni ar trebi să o fac să se simțească binevenită. 

— Domnișoară Kathryn! Scrib trecu strada, tot un zâmbet când 
urcă treptele spre ușa de la intrare în timp ce ea deschise ușa. Arătați 
deosebit de drăguţ astăzi. S-au făcut pariuri că nu vă mai întoarceți. 
Mă bucur că am câștigat. 

Adună exemplarul din Clarion în mână. Să facă focul cu el? O, dar 
deja pornise un foc. 

— Intră, Scrib. O să fac niște ceai. Eu și cu tine avem câte ceva 
de discutat. 


Matthias îl văzu pe Scrib ieșind din casa lui Kathryn, cu un 
zâmbet pe toată fața în timp ce trecea strada. Intră prin ușile batante 
și îl zări pe Matthias. Venind drept spre el, Scrib îi întinse un plic mic, 
alb, sigilat. 

— O invitaţie de la Domnișoara Kathryn Walsh. 

Arăta de parcă trăia cele mai bune zile din viața lui și nu își putea 
abține zâmbetul. 

— Ce ai băut? îl întrebă Matthias mormăind. 

— Ceai! Scrib râse și se îndreptă spre bar, unde avea o stivă de 
pahare de spălat. Se opri și se întoarse. O, am uitat să îți spun. S-a 
întors domnișoara Kathryn și mi-a spus să îți transmit că s-a hotărât 
să nu vândă presa. 

Deschizând plicul gravat cu monogramă, Matthias se uită la un 

cartonaș pe care fusese scrise câteva cuvinte cu un scris de o caligrafie 
artistică. Cuvintele erau puţine și la subiect. 


Domnule Beck, 
Îmi poți acorda o ord din timpul dumitale pentru a discuta 
candidatura ta la postul de primar? 
Cu respect, 
Kathryn Walsh 


Ce insinua? Matthias se duse în birou și scrise un răspuns: La 
mine sau la tine? Îl trimise pe Scrib peste drum. 

Scrib se întoarse cu un alt pliculeţ sigilat cu Matthias Beck scris 
ordonat în față. ÎL deschise şi citi: Nici una, nici alta. La Ronya, la ora 
2:00 p.m. Dacă nu eşti cumva ocupat. KW. 

Matthias începea să fie amuzat. Scrise pe spatele cartonașului: 
Sunt întotdeauna ocupat, măria ta, dar iți voi oferi bucuros tot timpul pe 
care îl doreşti. Vom avea mai multă intimitate să stăm de vorbă în biroul 
meu. MB. 

Scrib se întoarse repede. Nu må întâlnesc cu dumneata decât într-un 
loc public. KW. 

Rânjind, Matthias scrise, Oamenii vor vorbi, domnisoară Walsh. 
Dacă suntem văzuţi împreună, vor face presupuneri despre relația 
noastră. N-am vrea una ca asta, nu-i așa? 

Scrib părea iritat când luă plicul. Când se întoarse, zvârli răspunsul 
lui Kathryn înspre Matthias şi rămase așteptând. 

Îţi multumesc pentru preocuparea pe care o ai pentru reputația mea, 
domnule Beck, dar mă voi asigura că toţi înțeleg că între noi doi nu se 
petrece nimic. 

Oare cum ar fi putut face asta? se întrebă el, și se hotări să o întrebe. 
Când bătu la ușă, ea strigă dinăuntru: 

— Intră, Scrib. Matthias intră. Kathryn stătea îndărătul biroului, 
scriind de zor. Odihnește-te puţin. Bărbatul ăsta e greu de tărtăcuță. 
Am vrut să mai adaug câteva întrebări înainte să le uit, zise ea și 
termină de scris, suflând peste hârtia pe care o ținea în mână acum. 
Să vedem ce prostioare mai are de zis de data asta. 

După o clipă, îşi ridică privirea. 

— O! făcu ea şi îi căzu tocul din mână. Tu erai. 

— La dispoziția voastră. 

Ea se ridică și ocoli biroul, apoi deschise larg ușa de la intrare pe 
care numai ce o închisese el în urma sa. 

— În acest caz, te rog să te faci comod. Ea se așeză din nou 
îndărătul biroului. Am citit C/arion, îi spuse și își împreună mâinile şi 
zâmbi. Sper că ai un motiv mai bun de a candida pentru primar decât 
că „e timpul să mă bag şi eu în jocul ăsta“ 

— Mie mi se pare un motiv suficient de bun, nu crezi? 

— De ce vrei să fii primar? Ai un salon și un hotel profitabil. Și am 
auzit că ai fost ofițer în Armata Uniunii cu rangul de căpitan. Deci se 
pare că ai talent în afaceri și abilități de lider, dar... 

Părea atât de serioasă. 

— De ce eşti atât de interesată? 

— Întenționez să scriu despre dumneata. Scrib a fot de acord să 
îmi pregătească presa și vom tipări Vocea. 

O femeie să conducă un ziar? Izbucni în râs. 

— Nu cred că vorbeşti serios. 

Ochii îi aruncau flăcări arzătoare şi fioroase. 

— Sunt cât se poate de serioasă, domnule Beck. 

Chiar vorbea serios. 

— E o idee proastă. 

— Cred că pot face o treabă mai bună decât domnul Bickerson. 

— O să dai de bucluc. 

— Am mai dat de bucluc și înainte. 

El se ridică în picioare și se propti cu palmele de birou. 

— Deschide-ţi magazinul de pălării sau lenjerie de dame sau orice 
vrei, dar renunță la ideea asta nebunească în clipa asta. Nu ai idee ce 
se întâmplă. 

— Atunci spune-mi dumneata. 

— Nu e o treabă pentru femei. 

Ochii ei scăpărau. 

— Ei bine, intenționez să o fac treaba mea, domnule Beck. Presa 
aceea stătea în colțul acela inertă ca un cadavru la priveghi. E timpul 
să o folosim pentru un scop bun. Cred că asta şi-ar fi dorit unchiul 
meu. 

Matthias râse fără poftă și se îndreptă. Nu avea idee de 
necazurile în care se putea băga dacă își vâra nasul unde nu îi 
fierbea oala. 

— City nu ar avea nimic bun de spus despre o fată care ar încerca 
să îi ia locul la biroul acela. 

El văzu că reușise să o lovească mai rău decât intenționase. 

— Domnule Beck, nu sunt o fată. Sunt o femeie cu o anume 
educație. Voi face tot ce îmi stă în putință pentru a-l onora pe unchiul 
meu cât și ziarul lui. Când el porni spre uşă, ea se ridică în picioare. 
Pleci atât de curând? 

— Cu cât ştii mai puțin, cu atât mai bine. 

Ea oftă, dar Matthias avea senzația că nu era surprinsă. 

— Trebuie să spun că aveam așteptări mai mari de la dumneata, 
domnule Beck. 

Se așeză la loc şi continuă să scrie ceea ce scrisese mai înainte. 

Matthias plecă iritat. Trecând nervos prin uşile batante, îl zări pe 
Scrib. 

— Treci în biroul meu, copile. Acum! 

Scrib își aruncă ștergarul pe o masă și îl urmă. 

Închizând ușa biroului, Matthias se luă de el. 

— Nu o încuraja pe domnișoara Walsh să intre în branșa celor de 
la ziar. 

Flăcăul arbora un aer răzvrătit și încrezut. 

— Kathryn este nepoata lui City. Probabil are în sânge conducerea 
unui ziar. 

Vărsarea de sânge era tocmai ce încerca să prevină Matthias. 

— Scrib, nu îi faci nicio favoare lui Kathryn pregătindu-i presa 
pentru cine ştie ce prostie de articol ar putea scrie fata aia. 

— Nu e fată. E o /ady. Și e educată. 

— Așa a spus şi ea. 

— E mult mai isteață decât crezi. 

— E o tânără într-un oraş din sălbătăcie unde cineva i-a ucis 
unchiul pentru că a spus prea multe. 

Era vădit că Scrib uitase — sau alesese să nu își amintească — modul 
în care murise City. 

— Nu ştim sigur care a fost motivul. Atitudinea lui țanțoșă 

începea să se fisureze. Și-apoi, nimeni nu i-ar face vreun rău unei /a4y 
cum e Kathryn. 

— Și de unde ştii tu asta? 

Scrib îşi îndreptă umerii. 

— Nu îţi face griji. O protejez eu. 

O idee minunată! Matthias aproape izbucni în râs la nebunia celor 
auzite, dar nu era nostim deloc. hi dădea seama că flăcăul nu avea să 
îl asculte. 

— Bun. Fie cum vrei tu. Doar nu uita că încă lucrezi pentru mine, 
iar eu candidez pentru postul de primar. Lucrurile se vor aglomera pe 
aici și am nevoie să îți faci treaba. Ai înțeles? 

— Da, domnule. 

Matthias avea de gând să îl țină atât de ocupat pe Scrib încât 
flăcăul să fie prea obosit pentru a mai pregăti presa de tipar, darămite 
să o mai și supravegheze la tipar. 

— Seara vei fi liber să lucrezi pentru domnișoara Walsh. Batem 
palma? 

— Batem palma! 

Scrib dădu mâna cu el. 

Matthias zâmbi şi îl lăsă să plece. Avea să îl muncească pe băiat 
până cădea din picioare, apoi avea să o ia de la capăt. 


De vreme ce Matthias Beck nu avea de gând să coopereze, 
Kathryn găsi alte surse de informaţie. Gus Blather era o adevărată 
ladă cu comori pe care era prea dornic să o împărtășească. Ronya 
se dovedi și ea de ajutor, deși prietenia ei cu Matthias o făcea să fie 
părtinitoare. Era toată numai laude la adresa celui ce deținea salonul. 

— Și-ar fi putut deschide un restaurant și să mă scoată din 
afaceri. În schimb, el vine aici să servească masa și îi încurajează și pe 
alții să facă la fel. Sanders va face tot ce poate pentru a-mi închide 
restaurantul. 

— Nu am văzut prea mulți patroni când am mâncat în restaurantul 
hotelului său, remarcă Kathryn într-o doară. 

— Sunt două motive pentru asta, Kathryn. Nu sunt prea mulţi 
care să își permită preţurile lui, iar bucătarul său chef francez nu e 
deloc francez. E canadian. 

— L-ai întâlnit? 

— Nu, dar Fiona Hawthorne m-a spus. 

— Sunteţi prietene? întrebă Kathryn iar fața i se lumină. Am vrut 
să povestesc cu ea, dar la biserică nici n-a vrut măcar să se uite la 
mine. 

— N-ar face-o niciodată, într-adevăr. Ultimul lucru pe care ar 
vrea să îl facă Fiona ar fi să îți strice reputația. Întinse aluatul pe masă. 
Ştii din ce-și câștigă traiul, nu? 

Kathryn se îmbujoră. 

— Da, şi mai știu că a fost una dintre cele trei persoane care au 
participat la înmormântarea unchiului meu. Mi s-a spus că a rămas 
cel mai mult dintre ei toți şi că a plâns. Trebuie să fi ţinut mult la el. 
Încă e îmbrăcată în negru. 

— Ea nu poartă decât negru. E văduvă, la fel ca mine, dar ea a 
apucat pe alte căi. Ronya începu să decupeze fursecuri din aluat și să 
le așeze într-o tavă unsă. Matthias s-a dus la înmormântarea lui City. 
Asta ar trebui să îți dea măcar un motiv să îl placi puțin mai mult. 

— Dar nu îl displac, Ronya, spuse Kathryn, surprinsă de acuzația 
ei. A fost drăguţ într-o anumită situație. 

Se gândi la plimbarea lor sub razele lunii. 

— Intr-o situaţie? 

Ronya o privi întrebătoare. 

— Îi place să facă haz de mine. 

Ronya zâmbi. 

— Eşti o țintă ușoară, zise ea râzând. Onorabila domnişoară 
Walsh. 

Jignită, Kathryn sări să se apere. 

— Nu vreau decât să știu mai multe despre bărbatul care 
candidează pentru postul de primar. 

Ronya vâri o tavă de fursecuri în cuptor și se îndreptă. 

— Vei fi la fel de interesată și de trecutul și caracterul lui Morgan 
Sanders? 

O privea și părea deranjată. Îi lua apărarea lui Matthias? 

— Nu te-am auzit să pui nicio întrebare despre nemer... 

Îşi lipi buzele strâns. 

— O să ajung şi la el.curând. Pari să ai o părere foarte puternică. 

— O, nu. Nu scot nicio vorbă despre Morgan Sanders. 

— De ce nu? 

— Pentru că încă am mințile în cap, spuse Ronya și înșfăcă o 
cârpă umedă. Şi tu ai face bine să îți bagi mințile în cap, continuă ea 
ștergând masa de lucru. Stai departe de treburile bărbaților. 

Treburile bărbaţilor. Kathryn se zburli. Niciodată nu se așteptase 
să audă cuvintele acelea din gura Ronyei. 

— Pornesc din nou tipărirea Vocii. 

— O idee mai prostească nu cred să fi auzit vreodată. 

Cuvintele ei o răniră profund. 

— Genul ăsta de comentariu l-am auzit de la bărbați, spuse ea și 
se ridică în picioare. Femeile ar trebui să fie interesate de politică. Un 
primar ia decizii care ne influențează pe toți. Inclusiv femeile! 

— Zgândări un cuib de viespi, Kathryn. 

— Intenţionez să spun adevărul și să nu fiu părtinitoare. 

Îşi strecură braţele în mânecile hainei. 

Ronya își zvârli cârpa din mână. 

— Eşti tânără și naivă. 

— Asta nu înseamnă că sunt proastă. 

Se îndreptă spre ușă. 

— Kathryn! o strigă Ronya și ocoli masa de lucru, cu fruntea 
încruntată. Poate că ar trebui să citești câteva dintre numerele de ziar 
scrise de unchiul tău. 

Kathryn îi înțelegea îngrijorarea. 

— Am citit. Din nefericire cele care ar fi putut fi de însemnătate 
lipsesc din cauza morţii unui șerif şi a focului care i-a ars casa din 
temelii. Fapte care mi-au furnizat și mai multe motive să aflu tot ce 
se poate despre principalii actori din oraș. 

Se îndreptă spre frizeria lui Herr Neumann. Unchiul ei îl lăsase pe 
el să se ocupe de chestiunile moştenirii ei. Păși în frizerie chiar când i 
se scotea dintele unui bărbat. Kathryn tresări când bărbatul din scaun 
începu să urle. 

— Aproape l-am scos. 

Domnul Neumann își înfipse un genunchi în pieptul omului și 
trase cu putere. 

— Uite-l. 

Kathryn nu se putu uita, dar pacientul gemu vădit ușurat. Se 
ridică, îi dădu o monedă lui Herr, își înșfăcă pălăria, își duse mâna la 
falcă și plecă. Abia atunci o observă domnul Neumann. 

— Ce aș putea face pentru dumneavoastră, domnişoară Walsh? 

Ochii injectați îi spuneau că băuse. Cum putea avea încredere în 
el să pună mâna pe foarfece şi cleşte, darămite pe brici? Știa că nu se 
cuvenea să pună întrebări directe. hi folosi şarmul şi îi dădu ocazia de 
a-și spune povestea și a-i povesti despre unchiul ei. Atunci strecură o 
întrebare ici și colo despre Matthias Beck, 

— Oho, City l-a mustrat pe Matthias de câteva ori. Matthias a 
luptat în război. La fel ca mulți dintre noi, a venit după aceea în Vest. 
Se vorbește că ar fi fost sub comanda lui Sanders în timpul marșului 
prin Sud. Căpitan. Așa îi spunea partenerul lui. 

— Langnor 

— Paul Langnor. Matthias e bun la pocher. Langnor nu a avut 
bani să se extindă, așa că Matthias umbla pe Chump Street în sus și 
în jos, jucând cărți. A cumpărat jumătate din salon, apoi au început să 
construiască. Au lucrat bine împreună, chiar dacă au luptat de părți 
diferite. 

Își șterse sângele de pe mână, clăti ștergarul pătat și îl duse afară 
pentru a-l lega în jurul stâlpului la uscat. 

— Când Langnor s-a îmbolnăvit, Matthias și City au încercat să 
îl ducă la un doftor. I-a perforat apendicele, așa au crezut. I-a cedat 
inima. Un om bun. Nu și-a îndoit whisky-ul. Nici Beck nu o face. 

— Presupun că ăsta e un compliment de seamă în Calvada. 

— Ei bine, înseamnă că primeşti exact ce plătești, spre deosebire 
de majoritatea speluncilor care vând băuturi îndoite cu apă în orașul 
ăsta. 

Se auziră strigăte din salonul lui Beck, și amândoi priviră spre 
cealaltă parte a drumului. Kathryn se încruntă. 

— Ce credeți că se întâmplă acolo? 

Urma ca Matthias să îl mai scalde pe vreun om beat în covata 
cailor? 

— Chiar nu ştiu, dar cred că voi afla, zise el, apoi făcu o pauză. De 
ce ați venit încoace? Vă doare vreun dinte? 

— Nu, nu. Voiam doar să vă salut și să vă mulțumesc pentru 
ajutorul pe care mi l-aţi oferit cu proprietatea unchiului meu. 

— Sunteţi foarte binevenită, domnişoară Walsh. 

Închise ușa magazinului său și plecă, lăsând-o singură în timp ce 
trecea pe diagonală Chump Street. Reușind să evite la timp o căruță și 
un cal, ajunse teafăr de cealaltă parte și intră drept prin uşile batante. 

Curioasă de strigătele înfierbântate, Kathryn îl urmă, ceva mai 
precaută. Nu avea nicio intenție să intre în salon, doar să se apropie 
pentru a afla ce se petrecea înăuntru. Ce era cu toată zarva aceasta? 
Beck vorbea tare cu o voce declamativă, însă nu îndeajuns de tare 
pentru ca ea să priceapă vreo vorbă. Bărbaţii râseră la un moment dat, 
apoi izbucniră în urale în momentul următor. 

Scrib ieși în goană pe ușile batante, oferindu-i pentru o clipă 
posibilitatea să-l zărească pe Beck stând în picioare pe bar. Scrib 
alergă drept pe lângă ea, îndreptându-se spre celălalt capăt al orașului, 
cu fața îmbujorată și tot asudat. Salonul era ticsit de lume. Păreau cu 
toții de parcă sărbătoreau ceva. Beck o zări şi rânji. 

— Și asta este tot ce am să vă spun deocamdată, domnilor. Haideţi, 
apropiați-vă cu toții de bar. Băutura este din partea casei! 


Întrebându-se unde era Scrib, Kathryn ieși și îl văzu traversând 
strada. Se împiedică în timp ce urcă pe trotuar. Părea epuizat. 

— Am niște tocană pregătită și câteva din fursecurile Ronyei. 

— Am mâncat deja. 

Mai mormăi și altceva, părând pe punctul de a se prăbuși. 

— Ai băut? 

Simți miros de bere când intră el în casă. 

Se duse la scaunul aflat lângă birou şi se prăbuși pe el. 

— Brady mi-a dat o halbă ca să mă învioreze puţin, 

— Îşi pregătesc o cafea. 

Scrib se lăsă pe spate, cu picioarele răsfirate înaintea lui. Corpul 

i se relaxase atât de mult că era pe punctul de a aluneca pe podea 
grămadă. Trebuia să îl trezească dacă aveau de gând să pregătească 
totul. 

— Povestește-mi cum a fost ziua, Scrib. 

— Ha? 

— Te-am văzut alergând... 

— Şi-am tot alergat. Tot felul de treburi, bâigui el, iar capul i se 
înclină în spate și gemu ca un bătrân. Am fugit în toate părțile prin 
oraș. Am fost în atâtea locuri că nici nu mai țin minte unde am fost, 
spuse și căscă prelung. Aș putea muri înainte să vină alegerile. 

Adormi, cu gura larg căscată și se trezi o clipă mai târziu când 
scoase un sforăit atât de tare că l-ar fi sculat și pe City Walsh din 
mormânt. 

— Ce-a fost asta? 

— Tu. 

Kathryn nu se putu abține și izbucni în râs, cu toate că îşi cam 
dădea seama ce cocea Matthias Beck. ÎI lăsă pe Scrib să doarmă până 
când fierse cafeaua. El se aplecă înainte, ținând una dintre ceștile ei 
de ceai între mâini, inhalând adânc aburul înainte de a sorbi din ea. 

— E bună. 

— E mai bună cu zahăr, îi spuse adăugându-i două lingurițe pline 
în ceaşca lui. Mai bea, Scrib. Trebuie să fii cât mai treaz ca să mă 
înveți cum să pregătesc tiparnița. 

— Tu scrii. Eu pregătesc tiparnița. 

Sorbi din cafea. 

— Aș face bine să învăţ abilitățile din branşa mea, prietene. Am 
sentimentul că șeful tău de vizavi încearcă să saboteze Vocea înainte ca 
ziarul să apuce să vadă lumina zilei. 

Asta îl trezi de-a binelea pe flăcău. 

— Atunci să trecem la treabă. 

Termină cafeaua, puse ceașca pe birou și luă hârtia pe care i-o 
întinse ea. Se duse la dulap și începu să deschidă o mulțime de 
sertăraşe cu litere. 

Kathryn stătea pe aproape, dar nu în drumul lui, uitându-se cu 
atenție la tot ce făcea. Îi punea întrebări în timp ce lucra. Cu cât 
învăța mai repede cum se pregătea tiparnița, cu atât mai bine. 

— Ce s-a petrecut azi la bar? Părea că domnul Beck a ținut o 
cuvântare. 

— Așa a făcut. Le-a spus bărbaților ce vrea să facă dacă îl aleg pe 
el. Spune că avem nevoie de un consiliu puternic în oraș, ca să poată 
da legi care să protejeze oamenii şi să soluţioneze disputele, zise el și 
scutură din cap. N-are șanse nici cât un purice... spuse tușind. Absolut 
nicio șansă. 

— De ce n? 

— Morgan Sanders deține cea mai mare afacere minieră din oraș. 

Scrib începu să alinieze literele mobile pe un culegar”. 

— Și are toate voturile minerilor asigurate și sigure ca un seif 
Wells Fargo. 

Lucra cu atenție, folosind o sulă pentru a scoate vreo literă când 
făcea vreo greșeală. Termină primul rând de tipar și se apucă de 
următorul. Câteva litere îi scăpară pe jos. Bombănind printre dinți, 
își văzu mai departe de lucru. Cafeaua era de folos, dar părea atât de 
obosit că Kathryn se simți vinovată. Legă o sfoară în jurul primelor 
două rânduri de tipar și începu să le transfere spre șpaltul mai mare. 
Împiedicându-se, o scăpă din mâini, imprăştiind literele mobile prin 
tot biroul. Înjurând, căzu în genunchi și începu să le adune. 

Kathryn îi puse mâna blând pe umăr. 

— E în regulă, Scrib. 

— Nu, nu e în regulă! sări el și înjură din nou. City m-a învățat... 
începu el şi își şterse frustrat lacrimile cu dosul mânecii. Mi-a spus că 
am talent la asta, zise el, umplându-și o mână cu litere. Am nevoie de 
mai multă cafea. 

— Nu. Te duci înapoi la Beck şi te culci. 

Când dădu să se ridice, Kathryn trebui să îl ajute. 

— Când ai zi liberă? 

— Matthias obișnuia să îmi dea liber lunea, dar azi mi-a spus că 
o mută duminica. 

Ea își făcuse un obicei din a merge la biserică în fiecare duminică, 


Instrument din metal în forma unei cutii alungite, care serveşte 
tipografului să așeze literele în rânduri egale, formând textul de imprimat 

să ia un prânz îmbelșugat la Ronya și apoi să își petreacă tot restul 
zilei citind. Ştia Matthias Beck asta? Probabil că știa tot orașul. 

— O să îi dăm cumva de cap. 

Îl bătu ușor pe umăr pe Scrib. 

— Poate că pot veni aici mai devreme, înainte să mă duc la lucru 
la salon. 

Kathryn îl conduse pe Scrib până la ușă. El traversă strada mai 
degrabă ca un om bătrân și obosit, nu ca un flăcău de șaisprezece ani 
sănătos tun. Beck ieși și îi ținu ușile batante lui Scrib. 

— Aveţi o seară plăcută, domnişoară Walsh? 

— Nu pe-atât de productivă pe cât speram, și sunt convinsă că 
dumneata știi asta deja. 

El se întoarse în salon, iar Kathryn își strânse șalul mai bine în 
jurul ei. Ascultă sunetele înăbușite de pe Chump Street înainte de 
a intra în casă. Adună literele răsfirate pe jos, le separă în spațiile 
pătrate separate din sertărașe și le închise la loc. Înmuie o cârpă în 
terebentină și își curăță degetele pătate cu tuș în timp ce studia presa 
mătăhăloasă. Se așeză la birou, își deșurubă stiloul și se apucă de scris. 

batante cu câteva+minute: înainte de ora opt. Reuşise să îl țină în 
priză pe] băiat câteva zile. Băiatul arăta mort de obosit. Cu maxilarul 
i la Mătthia când'se: îndreptă spre bar. Matthias tresări 
când auziizărigănitul paharelor de tărie, întrebându-se cât de multe 
avedii ă fig spazte, în decursul următorului ceas. 

“ Biroul lui “Kathryn rămăsese luminat bine după miezul nopții de 
câteva nopții. Matthias avea senzaţia că toate eforturile lui de a o ține 
departe de necazuri nu aveau niciun rezultat. Când lui City i se punea 
pata pe ceva, era de neoprit. Văzuse acetași privire în ochii verzi ai lui 
Kathryn. 

Stând afară, Matthias privi îndelung în lungul Chump Street, în 
sus și în jos. Calvada era un oraș amărât, dar avea potențial. Întrebarea 
era cât de mulți bărbaţi aveau să aibă curajul de a vota împotriva lui 

Sanders când în joc erau slujbele lor? Matthias discutase zi și noapte 
cu ei. Sanders își vedea de treburile lui, ca de obicei, atât de sigur de 
postul de primar, că nu se sinchisea să stea de vorbă cu nimeni. Niciun 
om n-ar trebui să aibă vreodată atâta putere. 

Acum că intrase în cursă și Matthias, el însuși se îndoia că putea 
aduna suficiente voturi în favoarea sa. Bunăvoința, băuturi gratis și 
distracţia nu erau de ajuns. Industriașul avea tactica și mijloacele lui de 
a ține o mână strânsă în jurul gâtului Calvadei. Trebuia să se întâmple 
ceva deosebit pentru a da peste cap mentalitatea de plantație care îi 
ținea prizonieri pe oamenii lui Sanders. 


Kathryn își petrecu ziua discutând cu oricine era dispus să-și 
împărtășească opiniile despre alegerile care veneau, majoritatea 
femeilor repetându-i ceea ce spuseseră soții lor. Kathryn tocmai 
discuta cu una dintre soțiile minerilor în fața Magazinului Companiei 
Madera când femeile rămaseră cu gura căscată, privind şocate. 

Fiona Hawthorne, strălucitoare în negru, se apropia pe trotuar, 
urmată de trei femei mai tinere, toate purtând mantii până la pământ, 
cu glugă. O pală de vânt reuși să înfoaie una dintre mantii, descoperind 
o pereche de picioare goale ieșind de sub o fustiță minusculă din 
mătase roșie cu dantelă albă la margine. 

Pășind deoparte, Kathryn le făcu loc să treacă, în timp ce celelalte 
femei îşi întoarseră capul. Curioasă, Kathryn rămase privind. Bărbaţii 
rânjiră şi porniră după ele. Nabor ieși din magazin și se alătură paradei. 
Femeile pășiră drept prin ușile batante ale Salonului lui Beck și fură 
întâmpinate cu urale de bun-venit. Cineva începu să cânte o piesă 
ritmată la pian. Sala de fandango răsuna de muzică în fiecare seară, 
dar nu se compara cu zarva ce se auzea acuma de la Beck. Probabil se 
dusese până în Sacramento să aducă o căruță de whisky! 

Se întunecase deja când muzica și zarva se potoliră. Deschizând 
ușa, Kathryn îl auzi pe Beck, cu tonul ridicat, în timp ce ținea o 
cuvântare, probabil stătea din nou în picioare pe bar. Nu reuși să audă 
decât o parte din ce spunea. 

— ... fiecare om are dreptul să fie fericit... a venit timpul ca voi, 
oameni buni, să aveţi o șansă la o viață mai bună... implicați-vă în 
felul în care ați vrea să fie conduse lucrurile... lege și ordine... 

Cuvinte frumoase, dar avea să se ridice la înălțimea lor? Tresări 
când trei bărbați năvăliră afară împleticindu-se și începură să tragă cu 
puştile după luna de pe cer. Ascunzându-se după biroul ei, Kathryn 
se ghemui, cu mâinile deasupra capului. 

— Lege și ordine! murmură ea, temându-se că vreun trecător 
nevinovat avea să sfârșească ciuruit de vreun glonţ. 

Beck strigă ceva, iar împușcăturile se opriră. Kathryn ieși de după 
biroul ei. Când se uită pe geam, bărbații intraseră din nou în salon. 

Se părea că ceea ce Beck oferea Calvadei era whisky și femei, şi 
cam atât. 

Se duse în locuinţa ei și puse ceainicul pe sobă. Poate o cană de 
ceai de mușețel avea să o ajute să doarmă. 

Ceva trebuia făcut pentru a îndrepta lucrurile în oraşul ăsta! 

Hohote de râs o aduseră pe Kathryn din nou la geamul din față. 
Una dintre păpușile Fionei Hawthorne alerga pe stradă, cu un bărbat 
beat pe urmele ei. Kathryn rămase cu gura căscată. Nimeni altul decât 
Nabor Aday! Sărmana Abbie. 

Fierbând, Kathryn sorbi din ceai și se uită spre bonetele elegante 
pe care le crease. Cine avea să și le permită? Se simțea inutilă, și chiar 
mai rău de atât când se gândea la copiii care ședeau în biserica rece cu 
o singură sobă pântecoasă să le țină de cald, în timp ce timida Sally 
Thacker încerca să îi învețe să citească și să scrie. Se gândea la străzile 
noroioase, la tonele de gunoi de pe fiecare alee, la șobolanii care 
mișunau noaptea și împrăștiind Dumnezeu-știe-ce boli. Se gândi 
la lipsa unui șerif şi la admirația cu care flăcăii ca Scrib îl priveau 
pe Matthias Beck. Și se gândi la sângele unchiului ei care rămăsese 
impregnat în podea, oricât de mult încercase să îl scoată frecând 
dușumeaua. 

Mototolind articolul pe care îl scrisese, Kathryn rămase privind o 
coală curată de hârtie. 

Matthias se afla la Ronya servind micul dejun și discutând afaceri 
cu Henry Call când îl auzi pe Scrib strigând că apăruse Vocea Calvadei. 

O oră mai târziu, Herr Neumann trecu strada cu panica întipărită 
pe față. 

— Unde ai fost? Ai văzut asta? S-a pornit după tine ca britanicii 
după Napoleon la Waterloo! Te-a numit Lord Bachus! 

Matthias luă coala de hârtie din mâna lui. O pagină, pe o parte. 
Nu cine ştie ce ziar. 


BECK ȘI CALL 
Guvernul după Gall 


Dacă va fi ales primar, Lord Bachus va vedea cel mai probabil că nimic 
nu se întâmplă în Calvada fără sfințirea cuvenită a spiritelor. 

Alt titlu: DEZBATERE LA BAR ȘI ÎNTÂLNIREA SE 
TRANSFORMĂ ÎN ÎNCĂIERARE. 

Matthias izbucni în râs. 

— Se pare că domnișoara Walsh are ceva din simțul umorului lui 
City. 

— Simţul umorului! făcu Herr înfuriat. Nu cred că femeia aceea 
are de gând să înalțe sufletele la ceruri... 

— Nici eu nu cred. Matthias rânji. Doamna este fără doar și poate 
supărată pe micul nostru eveniment social de aseară. 

Nu că ar fi fost foarte inocent, din câte se dovedise. În ciuda 
intențiilor sale, lucrurile scăpaseră de sub control într-un moment 
sau două. 

— E pornită după capul tău! spuse Herr lovind cu degetul în 
bucata acuzatoare de hârtie. După vorbele ei, toți părem să fim doar 
o șleahtă de alcoolici proşti. 

— O mică exagerare, Herr. 

Nu exista nimic în editorialul acela care să fie un neadevăr. 

— Atât îți spun, Matthias, nu e nevoie decât de una ca ea ca să 
distrugă orașul acesta. Începu să umble de colo-colo, fluturându-și 
braţele agitat. Nu există nimic mai perfid decât o femeie care porneşte 
o revoluţie morală. Împunse din nou Vocea cu degetul. Ia mai citește 

încă o dată editorialul acela. Mustrarea aceea face să pară că toată 
populația Calvadei era beată şi fugărea femei pe stradă. 

Matthias nu mai văzuse niciodată un bărbier atât de înfuriat. 

— Un bărbat, Herr, și acela anonim. 

Continuă să citească. În josul paginii mai era un articol, unul mai 
scurt. 


Monstrul cu copita despicată despre care se raporta recent 
în Clarion a fost spulberat cu o puşcă cu țeavă dublă. Când 
întreprinzătorul a examinat leșul, s-a dovedit a fi vorba de 
patru lăzi cu mere, un morman de cârpe și un dovleac stricat. 
Trăgătorul expert nu a fost disponibil pentru un comentariu 
și ultima oară a fost văzut lăudându-se cu fapta sa la barul 
Froggie Bottom de la colțul dintre bulevardul Champs- 
Élysées și strada Galwey. 


Scrib traversă strada cu un zâmbet superior pe fața lui smeadă. 

— Ce părere ai? 

— Nu e rău pentru doi novici, dar nici mare scofală nu e. 

— E mai bun decât Clarion, iar Kathryn abia se încălzește. 

Matthias ar fi vrut să îl mustre pentru că îi spunea Kathryn. 

— Lucrezi pentru domnișoara Walsh, oare? 

— Aşa se pare. Jumătate de normă, atât. 

— Mă bucur pentru tine, copile. De-acum îți poţi plăti jumătate 
din chirie, îi spuse, ceea ce mai stinse din lumina de pe fața băiatului. 
Mai ai vreun exemplar? 

— Le-am vândut pe toate în mai puțin de-o oră. 

Matthias își ridică bărbia. 

— Ai niște căni și nişte pahare de tărie de spălat. 

Herr era prin preajmă, privindu-l pe băiat de parcă ar fi fost Iuda 
Iscarioteanul. 

— Ar trebui să-l concediezi. Să îl dai afară. 

Scrib se încruntă la el. 

— N-ai decât. Kathryn mă va lăsa să dorm în biroul ei din față. 

Băiatul dădu să plece, dar Matthias îl înșfăcă de guler și îl îmbrânci 
prin ușile batante. 

Herr traversă strada și năvăli în frizeria lui. Matthias era pe 
punctul de a intra în barul său, când Kathryn Walsh păși pe ușă 
afară îmbrăcată într-un costum albastru de promenadă şi o pălărie cu 
dantelă Leavers și boboci de trandafiri împletiți cu şifon de culoarea 
șampaniei și frunze grațioase. Unde se ducea așa gătită? Un mușchi 
i se încordă în maxilar. N-avea decât să își verse fierea pe el; putea 
suporta asta. Dar ar face bine să se țină departe de Sanders. 


La Ronya era plin. Kathryn simţi cum se lasă tăcerea când întră pe 
ușă, și nu era o tăcere prietenoasă. 

— Pot să ajut? 

— N-aș face asta dacă aș fi în locul tău, spuse Charlotte, ducând 
două farfurii în sala de mese. 

Ronya o măsură cu privirea. 

— Nu-i duminică azi. Unde te duci? 

— Mă duc să iau un interviu mai târziu în dimineața asta. 

Kathryn își scoase pălăria și își puse un șorț. Luă două farfurii 
când Charlotte se întoarse și făcu o grimasă. 

— Unde să le duc pe astea două? 

— La cei doi domni de la masa de lângă vitrină. 

— Ai grijă acolo, îi strigă Ronya. Și-au plimbat între ei ultimul 
număr din Voce. 

Kit Cole, proprietarul grajdului cu chirie din oraș, și Fergus 
McCallum, barman la Rocker Box, nu o salutară. Câţiva avură câteva 
lucruri să îi spună, lucruri care îi făcură obrajii să îi ia foc, dar nu le 
replică nimic. Ronya ridică din sprâncene când Kathryn se întoarse 
în bucătărie. 

— Un interviu spuneai. Cu cine? 

— Industriașul care candidează pentru postul de primar, Morgan 
Sanders. Mă duc la hotelul lui să văd dacă are de gând să vorbească cu 
mine. Mirosul de bacon prăjit îi făcu stomacul lui Kathryn să chiorăie. 
Apoi mă duc până la Mina Madera. 

Ronya umplu o farfurie cu omletă. 

— Vezi-ţi de pălării și o să ai parte de o viață destul de bună 
singură. Adăugă niște bacon și un biscuit pufos, și o împinse peste 
masă. Stai și mănâncă. 

Kathryn se așeză. 

— O să fac mai mulți bani tipărind un ziar decât făcând pălării. 
Și-apoi, Vocea este deja mai bună decât Clarion. 

— Ei bine, uită-te la tine, te-ai înfoiat ca o găină moțată. 

Charlotte se întoarse în bucătărie. 

— Tocmai au sosit Matthias și Henry. 

Kathryn dădu se ridice, cu inima bătându-i cu putere în piept. 

— O, lasă-mă să îi servesc eu. 

— O, nu, n-o să faci asta. Ronya îndreptă lingura spre scaunul ei. 
Rămâi unde eşti. Vrei să afli ceva despre Sanders? o întrebă privind-o 
fioros, Întreabă-mă pe mine. 

— E mai bine să vorbesc direct cu el. 

— Și crezi că îţi va răspunde pe față? Ronya sparse alte câteva ouă 
într-un castron. Dacă vrei să ştii ceva despre mină, ar trebui să faci 
o plimbare pe strada Willow Creek, îi spuse în timp ce turnă lapte 
într-un castron. O să vezi tot adevărul acolo, continuă ea dându-i 
instrucțiuni lui Kathryn. Partea aceea de oraș nu ai explorat-o până 
acum, aș zice. Întreabă-le pe femeile care locuiesc pe-acolo ce se 
întâmplă când bărbații sunt zdrobiţi sub tone de rocă. Dar ar fi mai 
bine să te schimbi în ceva mai puţin elegant înainte să te duci acolo. 

— Mă duc acolo imediat după ce stau de vorbă cu domnul Sanders. 

De-a dreptul înfuriată acum, Ronya turnă ouăle într-o tigaie din 
fontă. 

— De ce nu te duci chiar acum? Sunt convinsă că domnul 
cu-nasul-pe-sus îți va oferi un mic dejun fandosit pregătit special de 
chef-ul lui canadian! 

Rănită, Kathryn se ridică în picioare și își desfăcu șorțul. 

— Îmi pare rău că mă dezaprobi. 

Charlotte își puse mâna pe brațul lui Kathryn. 

— Ai grijă cu bărbatul acela. 

Ronya trânti o tigaie pe plită și bombănea pe înfundate. 

Kathryn se strecură printre mesele din sala din față. Ignorându-l 
pe Matthias, ieși pe ușa din față. Sanders Hotel era la celălalt capăt 

al Chump Street şi se simţea ca și când ar fi ispășit o tortură fizică 
mergând până acolo. Bărbații șuşoteau, unii pufneau. Doar câțiva își 
atinseră borul pălăriei. 

Sanders şedea în restaurantul său, înconjurat de câțiva bărbați la 
masa sa, dar niciunul nu era la fel de bine îmbrăcat ca el. Nu părea 
fericit și ai fi zis că vorbea de unul singur. Unul dintre bărbați spuse 
ceva, iar el se întoarse. Își împinse scaunul înapoi, se ridică în picioare, 
mai spuse câteva cuvinte, iar bărbații se ridicară și părăsiră restaurantul 
în timp ce el traversă încăperea. 

— Bună dimineața, Kathryn. 

Înainte ca ea să apuce să spună ceva, el făcu semn chelnerului 
și comandă ceai și foietaje pentru ea și o porție proaspătă de cafea 
pentru sine. 

— Cu ce te pot ajuta? 

Ea se hotărî să fie deschisă. 

— Am venit să îți pun câteva întrebări. 

— Sunt convins, spuse el chicotind. Am citit Vocea. A fost chiar 
distractivă. M-am gândi că vei veni la mine. Sunt primar. 

— De două mandate, din câte mi s-a spus. Suficient timp pentru 
a fi făcut ceva bun pentru oraș. 

Dar făcuse? 

— Aş vrea să aud de la dumneata lista realizărilor tale. 

— Nu trebuie decât să priveşti în jur. 

— Am privit și nu prea sunt multe de spus. 

Zâmbetul lui era superior. 

— Ar fi trebuit să vezi orașul acum zece ani când am ajuns aici. 
Deja i-am ridicat nivelul când am oferit sute de slujbe bărbaților și 
le-am oferit locuinţe — lor și familiilor lor, dacă au fost îndeajuns de 
norocoși să aibă una. 

Locuinţele încă trebuia să le vadă, dar intenţiona să le viziteze 
curând. 

— Mi-ar plăcea foarte mult să vizitez afacerea minieră. 

Cum Amos Stearns nu ajungea în Calvada decât la primăvară, ar 
fi vrut să își facă o idee despre ce însemna o adevărată afacere minieră. 
Madera era cea mai prosperă dintre toate. 

— După cum ţi-am spus deja, o mină nu este un loc pentru o /ady. 

Expresia de pe fața lui nu lăsa loc niciunui compromis. 

Avea să găsească o altă cale pentru a afla mai multe despre afacerea 
lui. 

— Calvada are nevoie de o școală și un învățător cu normă 
întreagă. Există vreun plan în acest sens? 

— Nu avem mulți copii. Ar fi o irosire de bani, de vreme ce biserica 
serveşte foarte bine de școală. 

— Iar Sally Thacker? 

— E capabilă. 

— N-ar trebui să fie plătită pentru responsabilitatea pe care și-o 
asumă de a-i educa pe copii care sunt aici? 

— Slujirea comunității este o parte a responsabilității ei ca soție a 
reverendului Thacker. 

Nu mai era la fel de prietenos, iar ea se străduia să își păstreze 
calmul. 

— Am fost informată de taxa municipală înainte să ajung și am 
plătit-o. Ea se simţise furată. Unde se duc banii aceia? 

— În fondul orașului. 

— Care este controlat de către cine şi folosit pentru ce, mai exact? 

Ochii lui se îngustară. 

— Îmbunătăţiri ale orașului. 

— Ceea ce mă readuce la prima mea întrebare. Ce ați realizat cât 
timp v-aţi desfășurat mandatele? 

El pufni în râs. 

— O, drăguță, dar chiar eşti serioasă. El îi enumeră câteva realizări, 
un pod nou și un drum lărgit. În afară de asta, reuși să ocolească 
răspunsul la fiecare întrebare pe care i-o adresă ea, ca un politician 
versat. Kathryn îi mulțumi pentru timpul acordat și pentru ceai și 
foietaje, de care nu se atinsese, și se ridică. Ronya avusese dreptate. 
Dar apoi, cu ce era mai bun Matthias Beck? 

Morgan o conduse până la ușă. 

— Mi-ar plăcea să iei cina cu mine deseară. 

În ciuda refuzului ei precedent, bărbatul părea să nu își fi încheiat 
vânătoarea. 

— Vă mulțumesc pentru amabilitate, domnule Sanders, dar sunt 
sigură că veți înțelege că fiind editorul Pacii, ar părea că iau partea 


149 


FRANCINE RIVERS 


unuia dintre candidaţi în favoarea celuilalt. Trebuie să rămân neutră. 
O zi bună. 


Kathryn se hotări să se ducă la magazinul familiei Aday înainte 
să viziteze văduvele de pe strada Willow Creek. Abbie se dovedise 
întotdeauna vorbăreață și, fără doar şi poate, auzea multe în timp ce 
servea clienţii. Poate că îi putea furniza ceva informații. 

Abbie se întoarse când intră, apoi privi temătoare înspre draperie. 

— Ce pot face pentru dumneata, domnișoară Walsh? 

Folosirea formală a numelui ei o avertiză pe Kathryn că lucrurile 
se schimbaseră. Abbie privi din nou înapoi, iar apoi se aplecă peste 
tejghea şi îi spuse în șoaptă: 

— Nabor nu vrea să vorbesc cu tine. 

— Îmi pare rău pentru etichetele cu prețuri... 

— Ah, nu despre asta e vorba. Ziarul tău l-a supărat. 

Kathryn putea ghici de ce, deşi nu dăduse numele bărbatului care 
le fugărise pe păpușile Fionei Hawthorne pe stradă. 

— Abbie! mormăi Nabor din camera din spate. Cu cine stai la 
taclale? 

— Cu o clientă. 

El ieși de după draperie și se făcu roșu ca racul în obraji când o 
văzu pe Kathryn stând la tejghea. 

— Ce i-ai spus soției mele? 

— Nu mi-a spus nimic. 

Abbie făcu un pas înapoi, cu ochii mari. 

— Tacă-ţi fieanca. Nu cu tine vorbesc, spuse el și arătă spre 
Kathryn. Eşti o rușine. 

Kathryn se gândi că asta era o descriere mai bună pentru el, dar 
se abținu să i-o spună, de dragul lui Abbie. Părăsi magazinul şi se 
duse acasă pentru a se schimba în ceva mai puțin strident, așa cum o 


sfătuise Ronya. Apoi se duse pe strada Willow Creek. 

Matthias aștepta să o vadă pe Kathryn. Ronya îi spusese că se 
ducea să îl întâlnească pe Sanders. O zărise ieșind de la Aday. Nabor 
nu o agrea. Nabor nu agrea pe nimeni care se lua de prețurile lui sau 
care se lua de modul în care se purta cu scumpa lui soție. Chiar și 
așa, cam toți oamenii în afară de muncitorii lui Sanders își cumpărau 
proviziile dc la el. Asta avea să se schimbe în zilele care urmau. Chiar 
dacă nu câștiga alegerile, Matthias avea de gând să îi dea negustorului 
puţină concurență. 

Kathryn ieşi din magazin după mai puțin de un minut. Părea 
supărată, dar își reveni repede. Intră în căsuţa ei. Relaxat, Matthias se 
întoarse înăuntru și se așeză cu Henry la vitrina din față. După mai 
puţin de o jumătate de oră, iat-o din nou, purtând haina cea nouă, o 
bonetă și cizme, și o fustă maronie simplă de astă dată. Acum unde 
se mai ducea? 

— Azi pari să fii cu gândurile în altă parte, remarcă Henry cu un 
zâmbet ușor pe buze. 

— Nuss nicăieri decât la afaceri, partenere, îi răspunse Matthias 
răsfoind hârtiile. 

Poate, dacă nu şi-ar fi făcut griji tot timpul pentru ea, s-ar fi putut 
concentra mai mult la moduri în care să îmbunătățească orașul și 
să aducă mai multe afaceri în Calvada. Avea o mulțime de idei, dar 
trebuia să fie ales pentru a le putea pune în acțiune. 

Henry chicoti. 

— Eşti foarte atent la tot ce face Kathryn Walsh, nu-i așa, prietene? 

Expresia de pe fața lui era vicleană. 

— M-aș simți mai bine dacă nu ar semăna atât de mult cu unchiul ei. 

— Dar atunci n-ar mai fi atât de interesantă, dacă ceea ce am 
auzit despre City Walsh e adevărat. Se uită afară pe geam. Nu m-aş 
îngrijora prea tare. Probabil asta a fost prima și ultima ediţie din Voce. 

— Sper. 

Kathryn se îndrepta spre partea de miazănoapte a orașului. 

— Arătă ca o femeie care știe unde se duce. 

Acum o urmărea și Henry. 

— Asta mă și neliniștește. 


——ot 

Cocioabele micuțe de la periferia Willow Creek arătau ca și când 
ar fi fost cârpite din rămăşiţele unor barăci abandonate. Una părea 
nelocuită. În faţa alteia şedea o tânără învelită cu o pătură în jurul 
umerilor subțiri, privind în gol spre apa rece ca gheața ce curgea 
de pe culmile înzăpezite ale muntelui înalt. O altă femeie spăla și 
atârna haine la uscat pe o sârmă în timp ce doi copii mici se jucau 
în preajmă. Din niște hornuri subțiri se ridica fumul în fir subțire. O 
privată deservea cinci case. 

Kathryn îi salută pe copii, dar aceștia rămaseră privind-o cu ochi 
mari, iar fețele lor mici erau subțiri şi supte. Mama lor își îndreptă 
spatele, privind-o pe Kathryn înainte să ridice o altă cămașă. Kathryn 
se apropie şi dădu să se prezinte. 

— Știu cine ești. Eşti nepoata lui City Walsh. Am auzit că ai venit 
în oraș, spuse femeia şi o măsură din priviri. Mă mir că mai ești încă 
pe-aici. 

— Ronya Vanderstrom mi-a sugerat să vin să stau de vorbă cu voi. 

— Serios? Despre ce? 

— Am pornit din nou să tipăresc Vocea şi mi-ar plăcea să ştiu tot 
ce îmi puteţi spune despre mina Madera, doamnă...? 

— O'Toole. Nellie O'Toole, îi răspunse ea ținând cămașa aburindă 
pe un băț. Vrei să auzi ce am de spus eu despre mina lui Sanders? 
întrebă ea și râse fără umor. Am destule probleme pe cap. 

Stoarse cămașa, o scutură și o întinse pe sfoară, fiecare mișcare 
smucită, cu corpul rigid. Se întoarse cu fața spre Kathryn. 

— Vrei să vorbesc deschis, domnișoară Walsh? Atunci ascultă aici. 
Nu te băga în lucruri care nu te privesc. Cine te crezi dumneata să te 
iei de bărbații noștri şi să îi iei peste picior? Ce știi dumneata despre 
felul nostru de trai, tu în hainele talc dichisite și cu pălării moderne? 

Ochii lui Kathryn se luminară. Începu să vadă sărăcia lucie din jur. 

— Mi-ar plăcea să vă ajut să aveți o viață mai bună, doamnă 
O'Toole. 

Nellie o studie o clipă, iar umerii i se relaxară. 

— Toți ne dorim asta. De ce crezi că am venit cu toții în California? 
Să trăim așa? Am crezut ce ne spuneau ziarele că Vestul era țara 
tuturor posibilităților. Sanders ne-a promis locuințe și salarii bune. Ei 
bine, vezi și dumneata ce-am primit. 

Își şterse fruntea. 

— Scan al meu a vorbit cu el despre promisiunile ce ni le-a făcut, 
iar când n-a ieșit nimic din asta, a început să vorbească cu bărbații să 
se unească, zise ea, în timp ce ochii i se umplură de lacrimi. Mi-au 
spus că a cedat o grindă. Nici măcar n-au încercat să sape după el. 
N-am avut pe cine îngropa, zise ea și scutură din cap. Ascultă sfatul 
meu. Pleacă până mai poți. Întoarce-te de oriunde-ai fi venit. 

— Mi s-a oferit un bilet numai dus, doamnă O'Toole. Nu există 
cale de întoarcere. 

— Aţi tulburat apele și acasă, nu? zise Nellie și expresia de pe 
faţa ei se mai îmblânzi. Nu pot vorbi pentru toate femeile care sunt 
căsătorite cu mineri, dar aș fi preferat ca Sean al meu să se îmbete în 
fiecare seară la Salonul lui Beck decât să moară îngropat sub o tonă 
de piatră, spuse ea și le strigă ceva copiilor ei care se ciorovăiau. Toţi 
îi cunosc pe Matthias și pe Morgan Sanders. Nu am eu nimic de zis 
cum o să iasă lucrurile, dar dacă aș avea un cuvânt, l-aș alege pe Beck 
înaintea lui Sanders fără discuţie, spuse ea, întorcându-i spatele lui 
Kathryn, apoi o privi din nou. Nu a murit doar Sean al meu. Au mai 
murit și alții trei cu el. Acum noi suntem aici, eu și copiii mei şi cu 
celelalte, abia dacă supraviețuim, spuse ea cu fața neagră de furie şi 
durere. Crezi că poți scrie ceva despre toate astea? 

Kathryn simți cum i se strânge inima. 

— Îmi pare atât de rău... 

— Părerea de rău nu va schimba mare lucru. 

Disperarea amară a lui Nellie O'Toole o străpunse pe Kathryn. 

— Un primar bun ar putea face o mare diferență. 

— Pe cine propui? întrebă ea râzând fără poftă. Nu contează 
cine candidează împotriva lui Sanders. Pentru că Sanders câștigă 
întotdeauna, zise ridicând-o pe fetița ei și așezând-o pe șoldul ei. 
A promis că va aduce îmbunătățiri la mină, iar bărbații îi vor înghiți 
minciunile şi îl vor vota pentru că este proprietarul lor. Cel puțin aici, 
pe Willow Creek, nu îi plătim chirie. Și nu ne mai poate da afară încă 
o dată. 

O altă femeie își făcu apariția, cu un copil mic adormit pe umăr. 

— N-ar trebui să vorbeşti despre el, Nellie. 

Ochii lui Nellie scăpărară. 

— E prea târziu pentru asta, spuse ea și se luptă să își recapete 
calmul, frecându-și bărbia ușor de creștetul fetiţei ei în timp ce o 
studia pe Kathryn. Am spus tot ce am avut de spus. Am vorbit deja 
prea mult. 

Furia i se stinse, teama luându-i locul în timp ce îi făcu semn cu 
mâna fiului ei. ÎI urmă în cocioabă, ridicând perdeaua de canava ce îi 
servea drept ușă. 

Copilul celeilalte văduve începu să plângă. Ea își ținu cu gingășic 
copilul în brațe, mângâindu-l ușor pe spate în timp ce vorbi. 

— N-ar trebui să pui întrebări, domnişoară Walsh. Poate că ai 
intenții bune, dar nu poți face nimic decât să te bagi şi pe tine și pe 
alții într-o mulțime de necazuri. 


Kathryn nu dorea să se întoarcă în Calvada. Îi venea să plece cât 
putea de departe de tot noroiul şi duhoarea și lipsa de umanitate din 
acel loc. Disperarea lui Nellie O'Toole îi pătrunsese în suflet. 

Kathryn se așeză pe coasta muntelui și începu să plângă. Se simțea 
neajutorată și inutilă, o fată educată doar pentru a găsi o partidă bună 
pentru mariaj și pentru a fi o soție cuviincioasă pentru un moștenitor. 
Se gândi la văduvele care locuiau în acele cocioabe — Nellie O'Toole 
cu cei doi copii ai ei, tânăra mamă cu copilașul bolnav, cealaltă fată 
tăcută și îndoliată care părea să se fi dat bătută. Ronya oferise un ajutor 
practic angajând-o pe Charlotte și oferindu-i una dintre camerele din 
pensiunea ei. Kathryn își șterse lacrimile și își ridică privirile spre 
munții acoperiți de zăpadă. Ce putea face? 

Înfrigurată, se ridică și urcă spre un loc mai înalt de unde vedea 
Calvada în vale. Văzu călăreți pe cai și căruțe trecând într-o parte 
și alta pe Chump Street. De aici, își putea închipui cum ar fi putut 
arăta Calvada, și nu ceea ce era acum. Aici, la înălțime, simțea pacea 
și frumusețea munților aflați în jurul ei. 

Chiar și copil fiind, Kathryn fusese oripilată de orice nedreptate. 
Prima ei fărădelege, în ochii judecătorului, fusese faptul că furase 
curcanul pentru Sărbătoarea Mulțumirii de la bucătar și îl dăduse 

unei familii sărace care venise să cerșească ceva de lucru la poartă. 
Fusese trimisă la internat, de unde fusese exmatriculată când 
învinețise ochiul unei fete care o chinuise pe o altă fetiță liniștită 
dintr-o familie îmbogățită de curând. Fusese pedepsită în camera ei 
de o duzină de ori înainte să comită ultima ei fărădelege, de neiertat 
de astă dată, și anume că se alăturase sufragetelor care luptau pentru 
drepturile femeilor. Mama ei încercase să îi bage mințile în cap de-a 
lungul anilor. Nu trebuie să fii atât de pătimașă cu privire la lucruri care 
nu se vor schimba niciodată, drăguță. 

Drumul spre mina Madera nu era departe. Când ajunsese acolo, 
se sunase deja din fluier. Bărbații ieșeau în şir indian, gărzi înarmate 
percheziționându-i cu atenţie pe fiecare în parte. Un bărbat părea să 
se certe cu păzitorul din fața lui. Acela strigă ceva, în timp ce altul 
veni din spate și îl lovi pe bărbat cu patul puștii sale. Minerul căzu 
grămadă. Se ghemui în timp ce gărzile îl loveau. Alți mineri treceau 
prin dreptul bărbatului căzut. Când unul se opri pentru a-l ajuta să 
se ridice, păzitorul care îl lovise făcu un pas în față, cu pușca ridicată. 
Bărbatul bătut reuși să se ridice în picioare, gărzile bătându-și joc de 
el în timp ce se îndepărta împleticindu-se. 

Kathryn cobori pe cărare spre drum, sperând să îl poată ajuta. 
Înainte să ajungă la el, alții doi îi veniseră deja în ajutor. Era suficient 
de aproape pentru a le auzi conversaţia. 

— Dacă mai faci asta o dată, te vor ucide fără îndoială. 

— Crezi că îmi mai pasă? 

— Nu fi prost. Vrei să o vezi pe nevastă-ta că se spetește ca a lui 
Sean? 

Unul din bărbați o zări. 

— Ce faci aici? 

— Am văzut ce s-a întâmplat. 

Se apropie de ei. 

Bărbatul bătut scuipă sânge în țărână. 

— Ți-am citit ziarul. Unchiul tău știa despre ce scria. Tu nu știi 
nimic! 

KATHRYN PETRECU O NOAPTE NEDORMITĂ ÎN CĂSUŢA EI CONFORTABILĂ, 
iar a doua zi dimineață urcă din nou drumul spre mina Madera. Două 
rânduri de:case fuseseră construite nu departe de complexul minier, 
identice, mărunţe,. pătrate, cu “un: acoperiș ascuțit, o ușă de intrare 
în faţă, Cu: două ferestre mici de fiecare: :parte şi o țeavă neagră de 
evaeiiare, a. fumului în;spate. Kathryn urmă sunetul copiilor care se 
jucau:și descoperi í câteva femei îmbrăcate cu.haine călduroase, săpând 
și plivind o grădină de iarnă comunală aflată în spatele rândurilor de 
case. Surprinse de musafirul lor, se opriră din lucru pentru a vorbi 
cu ea. Majoritatea trăiau în casele lui-Sanders de când le construise 
acesta. 

— A fost o îmbunătățire față de ceea ce aveam în Virginia City. 
Acolo a trebuit să ne construim singuri locuința. 

— Cel puţin era a noastră, spuse altul. Nu trebuia să plătim chirie. 

— Suntem mai aproape. E un drum ușor pentru bărbaţi. Mina e 
mai sus pe drum. 

Da, făceau cumpărături la magazinul companiei, dar grădina era 
de ajutor. Cea mai mare parte din ceea ce cultivaseră fusese deja 
consumat sau conservat — dovleac plăcintar, praz, varză şi morcovi, 
varză furajeră și ceapă. Sperau să le ajungă pentru a trece lunile de 
iarnă. 

— E greu drumul în oraș prin zăpadă. 

Cât de greu trebuia să le fie acestor femei să se descurce cu puținul 
pe care îl câștigau soții lor. 

— Am văzut o mulțime de bărbați intrând și ieșind din salonul lui 
Beck și din celelalte saloane. 

O femeie ridică din umeri. 

— Soţul meu e mai fericit cu un pahar sau două de băutură în 
pântec. 

— Unii nu se opresc la unul sau două, spuse alta în timp ce lovea 
cu sapa pământul tare. 

Femeile îi spuseră că majoritatea dintre bărbaţii care lucrau la 
mina Madera erau burlaci. După ce plăteau chiria și își cumpărau 
câteva provizii, restul banilor îi beau sau îi pierdeau la jocuri de noroc. 
În unele dintre case trăiau până la șase bărbați împreună. Nu erau 
multe familii, și doar câțiva dintre copii participau la lecţiile lui Sally 
Thacker. Fără educație, Kathryn știa că băieții aveau să sfârșească în 
mină; fetele aveau să se mărite cu minerii. 

După ultimul accident, câțiva bărbați încercaseră să se sustragă în 
timpul nopții. 

— Nu au ajuns departe. Oamenii lui Sanders le-au luat urma și 
i-au adus înapoi. I-au bătut rău de tot. 

— Dar nu atât de rău cât să nu mai poată munci, spuse femeia și 
lovi mai tare cu sapa. Erau datornici la magazinul companiei. La fel 
ca noi toți. 

Kathryn se duse în magazinul lui Sanders când se întoarse în oraș. 
Totul era mai scump decât la familia Aday: fasolea uscată și arpacașul, 
făina şi zahărul, stamba și nasturii. Gândi ceva mai bine de Nabor 
după ce văzu prețurile din Magazinul Companiei Madera pentru 
cizme şi salopctele de lucru, pentru haine și mănuși. Nabor încercase 

să o înșele, dar chiar și prețul modificat era mai mic decât ceea ce 
cerea Sanders. 


Câteva femei veniră în vizită a doua zi dimineața; toate trei erau 
soțiile unor bărbați mai sus-puşi din oraș. Îşi arătară interesul față 
de pălăriile lui Kathryn, dar erau mai dornice să îi împărtășească ce 
părere aveau soții lor despre Voce și despre editorul ei șef. 

— John a fost furios! Lucy Wynham, soția brutarului, se juca cu o 
pană de fazan. El e de părere că femeile n-ar trebui să știe ce se petrece 
într-un salon și că nicio /ady adevărată nu ar putea scrie despre așa ceva. 
Râse stânjenită. Ca și când doamnele sunt oarbe şi surde și nu ştiu deja. 

Vinnie Maclntosh, soția patronului de la pompe funebre, privi 
afară pe geamul lui Kathryn. 

— Sărăcuţa de tine! De aici vezi tot Chump Street! 

— Un loc în primul rând la toate spectacolele de afară, zise 
Camilla Deets, soția unuia dintre măcelarii din oraș, scuturând din 
cap. Noi locuim pe Galway, dar chiar şi de acolo se poate auzi zarva 
din sălile de fandango noapte de noapte. 

— Ivan a spus că scrii exact la fel cum o făcea și City, zise Vinnie 
zâmbind. Oamenii așteptau să apară Vocea atunci când... 

— Mulţumesc. 

Kathryn îi socoti vorbele drept compliment. Puțin surprinsă de 
entuziasmul femeilor, le oferi ceai. 

— Nu sunt sigură că va mai exista un alt număr. 

— Dar nu te poți opri! Abia ce ai început! 

Dacă ar fi scris ceea ce văzuse la mină și felul în care observase 
toate detaliile, ce necazuri ar fi atras peste capetele sărmanelor femei 
care locuiau în șirul de case sau peste văduvele de pe Willow Creek? 
Dar dacă nu scria despre asta, cum avea să se schimbe ceva? Aproape 
că își dorea să nu fi început cu asta deloc. 

— Voi toate păreți încântate de ceea ce am avut de spus, dar oare 
va face asta o schimbare? Femeile nu votează, și tot ce am reușit să fac 
a fost să îi înfurii pe bărbați. 

Ridică câteva bucăţi de hârtie care îi fuseseră împinse pe sub ușă. 

Camilla o luă pe una și citi cu voce tare. 

— Femeile sunt ca și copiii. Trebuie văzute dar nu și auzite. Pufni. 
Asta dacă nu cumva spui ceva cu care bărbaţii sunt de acord. 

— Probabil John a scris-o pe asta. Lucy oftă. De fiecare dată când 
pun cea mai mică întrebare despre orice, îmi spune exact asta. 

Vinnie îi atinse brațul lui Kathryn. 

— Ivan a spus că a fost primul lucru onest pe care l-a citit de 
când... a murit City. Se întreba dacă vei începe să priveşti dincolo de 
Chump Street. 

— Am fost pe Willow Creek acum două zile, apoi pe un deal de 
unde am văzut mina Madera. Ieri, m-am dus la șirul de case. 

Ce putea face să le ajute pe sărmanele femei? 

— Valea Cenușii, spuse Camilla și se încruntă. Așa o numesc 
minerii. 

Vinnie luă o pălărie şi o roti în mână, privind-o din toate părțile. 

— Ne întrebam noi de ce a fost închis magazinul tău în ultimele 
două zile. 

Kathryn se întorsese obosită și deprimată. Incapabilă să doarmă, 
îşi petrecuse câteva ceasuri aranjând pălării și observând cruda 
ironie din încercarea ei de a le vinde niște lucruri frumoase acestor 
femei sărace care nu și le permiteau. Se gândi la petrecerile la care 
participase în Boston, la ceaiurile de după-amiază și la seratele de 
vară unde dansase și râsesc. Ce bine reușise să facă, chiar și cu micile 
ei rebeliuni? Fusese ceva din toate acele lucruri pentru binele altora 
sau fusese doar un mod de a i se împotrivi tatălui ei vitreg? 

— Calvada are nevoie de multe îmbunătățiri, spuse Camilla Deets 
în timp ce încerca una dintre pălăriile pe care Kathryn le aranjase în 
noaptea anterioară. Asta e drăguță! spuse ea și și-o aranjă mai bine. 
Sunt convinsă că tu ai putea sugera niște schimbări, ţinând cont de 
faptul că vii din Est, unde viața e civilizată. Oare ai o oglindă? întrebă 
ea, iar Kathryn i-o aduse pe cea mică din camera din spate. Perfect, 
se hotări Camilla, admirându-și imaginea reflectată. O cumpăr. Abia 
aştept să o port duminică la biserică. 

Dorind să obțină mai multe informaţii, Kathryn le oferi doamnelor 
ceai și le servi în ceştile şi farfurioarele din porțelan fin Minton, roșu 

cu auriu. Mama ei îi dăruise un set complet, dar în cufărul ei de 
Saratoga nu avusese loc decât de câteva lucruri mai speciale. Deși 
deplasate aici în Calvada, își dădea seama de modul în care aceste 
mici cochetării reușeau să lumineze ziua acestor noi prietene. 

Vinnie își cumpără și ea o pălărie înainte să plece. 

Uşa se deschise din nou imediat după plecarea lor, iar Morgan 
Sanders intră însoțit de una dintre femeile care ședeau împreună cu 
Fiona Hawthorne în fiecare duminică. Nu era mult mai în vârstă 
decât Kathryn, cu părul negru și ochi căprui. 

— Kathryn, aceasta este Monique Beaulieu, o cunoștință de-a 
mea. Monique, dânsa este Kathryn Walsh. 

Tânăra femeie stătea retrasă, tăcută, încordată, dându-i impresia 
lui Kathryn că nu fusese prea dornică să vină în magazin. Făcând un 
pas înainte, Kathryn îi intinse mâna. 

— Enchantde, mademoiselle. 

Morgan păru surprins și încântat. 

— Vorbești franceza. 

— Mama a insistat să o învăţ, deși nu am avut decât rareori ocazia 
să o folosesc. Îi zâmbi lui Monique, însă fata îi evită privirea, privind 
pălăriile din jurul ei. 

— Această tânără doamnă este o prietenă de-a mea, spuse el 
zâmbind. O porumbiţă pe care am luat-o sub aripa mea. 

Uşurată că nu avea să mai fie la fel de interesat de ea, Kathryn îi 
încurajă să se uite în jur. Lui Monique i se adresă în franceză. 

— Îşi pot arăta mostre. Nu trebuie decât să îmi spui care sunt 
preferințele tale. 

Luă o carte cu modele dintr-un sertar al mesei. 

Morgan se uită spre presa acoperită cu prelată și chicoti. Kathryn 
hotărâse să o păstreze acoperită în orele dimineții când magazinul 
era deschis. 

— Ai renunțat deja la afacere? 

— O afacere o va susține pe cealaltă. 

De ce să nu fie îndrăzneață? 

— Aţi dori să cumpăraţi ceva spațiu de reclamă? 

— O mină nu are nevoie de reclamă, Kathryn. 

Nu îi plăcea deloc faptul că îi folosea prenumele, și cu atât mai 

puţin modul în care i-l spusese. Și nici lui Monique Beaulieu nu îi 
plăcu. 

— Şi nici magazinul de companie nu are nevoie de reclamă. 

Când ochii săi se îngustară, ea îi oferi un zâmbet inocent. 

— Oricum, sunteți candidat la postul de primar, nu? 

El râsc. 

— Lord Bachus are mai puţine de oferit decât mine. 

— Aţi citit Vocea. 

— Mi s-a părut chiar amuzantă. Și-a meritat cu prisosință cei doi 
cenți pe care i-am plătit pentru ea, spuse el și îi susținu privirea lui 
Kathryn pentru o clipă, apoi o privi pe Monique. Te-ai hotărât? 

Ea scutură din cap şi continuă să frunzărească catalogul. Kathryn 
era curioasă cu privire la ea, cum ajungea o tânără drăguță să sfârșească 
într-un bordel? 

Simţi ochii lui Morgan fixaţi asupra ei și își ridică fruntea. 

— Sunt încântată să aud că și-a meritat banii. Poate că ar trebui să 
ridic prețul pentru a-l egala cu cel al lui Clarion. 

O deranja cât de puţină atenție îi acorda lui Monique. 

— Sunt de acord cu felul în care l-ai descris pe Matthias Beck, că 
veni vorba. Chiar întru totul. Unul dintre oamenii mei s-a dus să îi 
asculte cuvântarea. Din câte se pare, Beck intenționează să aducă mai 
multe femei în Calvada. 

Tonul său nu îi lăsă niciun loc de îndoială cu privire la genul de 
femei la care se referea. Monique își ridică creștetul și îl privi. 

Stânjenită, Kathryn nu știu ce să spună. 

Monique închise catalogul cu putere. 

— Aș vrea să plecăm, Morgan. Nu există nimic aici... 

— Încă nu, o întrerupse Morgan și o privi în ochi pe Kathryn. O 
femeie îi poate face mare plăcere unui bărbat. 

Poate că Morgan Sanders avea să se însoare cu Monique. Kathryn 
spera că avea să o facă. Dar tot dorea să audă niște răspunsuri de la 
omul acesta. Plimbările făcute de curând prin împrejurimile Calvadei 
îi deschiseră ochii. 

— Drumul spre mina Madera a fost îmbunătățit anul trecut, dar 
se pare că străzii Champs-Elysces nu i s-a dat prea mare atenție. 

El îi spulberă îngrijorarea. 

— Chump Street este întotdeauna un dezastru în timpul iernii. 

— Dar iarna vine în fiecare an, domnule. 

El zâmbi, de parcă ea ar fi fost un copil. 

— Și ce sugerezi? Pavaj din piatră? Nu suntem în Boston, drăguță. 

— Dar aveți munți întregi de piatră, pietriș și nisip, pe care le 
scoateţi din mină. O parte ar putea fi folosit pentru a face o stradă 
principală mai bună pentru Calvada. 

— Nu știi mare lucru despre construcția drumurilor, Kathryn. 

— Îmi închipui că oamenii care ţi-au îmbunătățit drumul știu 
mai multe. 

Monique se ridică și își strecură mâna pe sub brațul lui Morgan. 
Îi spuse ceva în şoaptă. El nu păru încântat, dar cedă. Îi făcu un semn 
cu capul lui Kathryn. 

— Poate că îmi voi face reclamă. Ar fi bine atunci să rămâi în 
afacere, nu? Vorbim mai încolo. 

Kathryn își dorea deja să nu i-o fi sugerat. 


Matthias îl văzu pe Morgan Sanders cu una dintre păpușile 
Fionei Hawthorne ieșind din casa lui Kathryn. Oare ea își dăduse 
scama că fata era prostituată? Cu atât de puţine femei eligibile în 
oraș, bărbații își luau uneori și câte o porumbiţă dintr-acestea de 
soţie. Celelalte femei nu le acceptau decât arareori. City fusese 
deranjat de faptul că, deşi Fiona Hawthorne oferise pentru 
construcția bisericii mai mulți bani decât oricine altcineva din oraș, 
femeile continuau să își întoarcă privirile de la ea și chiar refuzau 
să-i vorbească. Cât de uşor își judecau suratele, fără să se gândească 
nicio clipă la circumstanţele care ar fi putut-o sili pe o femeie să îşi 
vândă trupul. Oare Kathryn le ceruse lui Sanders și păpușii Fionei 
să părăsească magazinul ei? 

O întrebare mai interesantă era motivul pentru care Sanders o 
pusese pe Kathryn în această postură. Bărbatul fusese cu ochii pe ea 
de când pusese piciorul în oraș. Ea ar fi fost o soție potrivită pentru 
un proprietar de mine și mama fiului pe care acesta și l-ar fi dorit 

pentru a-i moșteni imperiul. Unii ar fi spus că era o partidă bună. 
Ținând cont de averea bărbatului și de sărăcia ei, ar fi putut fi tentată. 

Înţelegea Kathryn apele întunecate în care se bălăcea? Gândul la 
Kathryn lângă Sanders îi strânse stomacul. 

Ronya îi spusese că Kathryn nu avea de gând să se mărite. Cu 
nimeni. Vreodată. Editorialul ei trăda o oarecare înclinație spre 
mișcarea de abstinență. Era și sufragetă? Fără doar și poate și-ar fi 
dorit să știe asta. Nu mai vorbiseră de când tipărise Vocea. Poate că era 
timpul să o facă. Și de ce nu chiar acum? 

Matthias bătu la ușa ei. Când i deschise, ea oftă, resemnată. Nu era 
chiar expresia pe care își dorea să o vadă pe fața ei. 

— Pot să intru? 

— Presupun că ai venit să mă apostrofezi pentru ceea ce am scris 
despre tine şi despre evenimentul social al sezonului. 

Ea făcu un pas deoparte, lăsând ușa să se deschidă mai mult. 

— Nu pe mine m-ai văzut alergând pe Chump Street după 
una dintre păpușile Fionei. Bărbatul acela probabil și-ar dori să îţi 
cumpere un bilet pentru următoarea diligență. 

— De ce ai venit, domnule Beck? 

— Am venit să îți lămuresc câteva aspecte care îți lipsesc din 
poveste. 

Ea se încruntă, părând serios deranjată. 

— Ce aspecte? 

— Whisky-ul dezleagă limbile și îi face pe oameni să vorbească 
despre ceea ce se întâmplă în realitate. 

Ea își dădu ochii peste cap. 

— Prostii, domnule Beck. Ce brașoave încerci să îmi vinzi mie 
aici? îl întrebă ea pufnind. Pun pariu că șueta pe care am avut-o la o 
ceașcă de ceai mi-a furnizat mai multe informaţii decât metoda ta cu 
băutura-din-partea-casei. 

— E uimitor câte lucruri am aflat în plimbări prelungi, 
deschizându-mi ochii și urechile și ascultând, spuse ea și își ridică 
privirea la el. Spre exemplu, se zvonește că speechul de campanie a 
promis mai multe domnișoare. E adevărat? Mirese comandate prin 
poștă? 

El sc îmbujoră. 

— Întenţionez să angajez doamne ca să servească la mese și să 
lucreze în camerele de hotel, îi spuse el, tresărind când pomeni de 
ultima, ştiind că putea fi interpretat greșit. Să facă paturile, lucruri 
de felul ăsta. 

Strânse din dinți, spunându-și că era mai bine să se oprească. 
Kathryn stătea și îl privea. Când ea nu spuse nimic, hotărî să treacă 
la scopul vizitei sale. 

— Am venit până aici să îți ofer un mic sfat pe care nu mi l-ai 
cerut — prea mult adevăr dintr-odată poate să facă mai mult rău decât 
să ajute, 

— Și eu care credeam că adevărul este marele egalizator. 

— Nu întotdeauna. Din păcate. 

El însuși se luptase într-un război în care ambele părți erau 
convinse că aveau dreptate și, din câte vedea, puţin se schimbase de 
atunci, în afara faptului că zeci de mii de oameni muriseră de ambele 
părți ale Liniei Mason-Dixon. Nici acum America nu era unită, iar 
bărbații erau egali doar în naştere și în moarte, dar nimic mai mult. 

— Îți admir pasiunea, dar în timp ce sapi prin ape adânci, 
asigură-te că nu cazi în ele și te îneci. 

Oare avea să îi înțeleagă avertismentul fără să spună lucrurilor pe 
nume? 

— Dacă te referi la Morgan Sanders, te asigur că sunt mulți ca el 
în Est. Tatăl meu vitreg a vrut să mă mărite cu fiul unuia dintre ei. 
Am refuzat. 

Să refuzi un băiețandru era mai ușor decât să refuzi un bărbat ca 
Sanders. Matthias nu se putu abține să întrebe: 

— De asta te-au trimis în Vest, domnişoară Walsh? 

— Refuzul de a mă mărita nu a fost decât una dintre fărădelegile 
mele. 

Își dorea să cunoască toată lista, dar acum se concentră pe 
problema care ar fi putut ascunde o poveste. 

— Pari destul de hotărâtă în ce privește căsătoria. 

— O femeie are destul de puține drepturi şi-așa, fără să le piardă 
pe toate în fața unui soţ. 

— Morgan Sanders va încerca să te facă să te răzgândești. 

Și dacă reușea, avea să înceapă și procesul de a-i frânge spiritul. 

— Asta m-ar preocupa dacă mi s-ar părea cât de cât atrăgător 
bărbatul acela. 

Ochii ei scăpărară ca și când ar fi regretat deja de cât de multe îi 
dezvăluise. 

Matthias simți cum îi revine buna dispoziţie. 

— Chiar așa? făcu el schițând un zâmbet. Sunt ușurat să aud 
asta, 

Ea fu prima care își întoarse privirea, apoi se strecură după biroul 
ei, ca și când ar fi avut nevoie de o barieră între ei. 

— Mai era și altceva, domnule Beck? 

Tonul ei era calm și serios. 

— Da. Matthias o măsură din priviri pe îndelete, îi întâlni ochii 
surprinși și zâmbi. Dar nu e momentul acum. 


Scrib se prăbuși pe canapea, epuizat. 

— Am auzit că te-au vizitat Sanders și mai apoi Matthias. Suntem 
încă în joc sau au reușit să te convingă să renunți? 

Kathryn îi oferi o chiflă de la Brutăria lui Wynham. 

— O, cât de mică ţi-e credința. Da. Suntem încă în joc. Cu cât 
Vocea face bani, cu atât mai curând mă pot opri din făcutul pălăriilor. 
Am început să lucrez la un alt editorial despre celălalt candidat la 
primărie, 

— Sanders? 

Scrib se înecă și începu să tușească. 

— Cine altul? 

Ea-l bătu ușor pe spate. 

— Asta înseamnă să îţi vâri nasul puţin prea mult. Ai face bine să 
ai grijă ce scrii despre el. 

Ea se foi. 

— Ce ziar tipărim noi dacă nu îl analizăm pe fiecare candidat în 
mod obiectiv? 

— Nu sunt decât doi. 

— Din păcate, spuse ea și începu să își adune hârtiile. Nu o să las 

câțiva bărbați năzuroși și câteva bilețele nerușinate să mă abată din 
drum. 

— Și nu vei reuși să trăieşti din asta, şi nici nu vei reuși să mă 
plăteşti îndeajuns ca să pot renunța la spălatul paharelor până nu 
tipărim mai multe ziare şi nu ridicăm prețul la cinci cenți, cum face 
Bickerson. Și să preluăm reclame, şi să angajăm oameni pentru tipărit. 

— Am vorbit deja cu majoritatea negustorilor de pe Chump 
Street. Nimeni nu vrea să facă afaceri cu mine. Deși Morgan s-a 
arătat interesat. 

— O, nu. Nu! El n-are nevoie de reclamă. Se opri cu privirea 
asupra ultimei chifle. Oare o mănânci tu pe aceea? 

Kathryn îi întinse farfuria ca să o poată lua. 

— Eu m-am oferit. Îmi doresc să nu o fi făcut, dar avem nevoie de 
bani. Se uită peste editorialul pe care îl scrisese. Deși s-ar putea să se 
răzgândească după următorul număr. 

— Mă îndoiesc că e interesat de reclamă. Te vrea pe tine. Ţi-a 
oferit o cină în prima seară și își dorește să te aibă sus în casa lui cea 
faină. 

Kathryn își ridică braţele exasperată. 

— Toată lumea din oraș știe tot ce fac? întrebă ea exasperată, 
scuturând din cap. Și-apoi, are o prietenă. Bărbatul acela o tulbura, 
dar nu în același fel în care o tulbura Matthias Beck. Dacă vine, o să 
îi spun că m-am răzgândit. Dacă îi fac reclamă lui, o să pară că Vocea 
e de partea lui la alegeri. 

— Oferă-i și lui Matthias asta. 

Când Matthias Beck o privise în după-amiaza asta, se simţise ca 
și când i-ar fi înaintat o cerere. 

— O, nu, sări Kathryn amintindu-și de iureşul de simțăminte ce îi 
cuprinsese trupul. Cred că mă descurc destul de bine singură. 

Kathryn îi trimise lui Morgan Sanders un bilet cu privire la decizia 
ei. Iar el îi trimise următorul răspuns: 


Cum pofteşti, dar nu ifi va fi intotdeauna la fel de ușor să mă 


refuzi, Kathryn. Rămân admiratorul täu devotat. 
Morgan 

Deşi nu a putut dormi în acea noapte, nu era mai puţin hotărâtă 
să-i dea curs în dimineața următoare. 


— Ce naiba se mai întâmplă acum? 

Din bar se auzeau strigăte. Matthias și Henry Call discutau despre 
sondajul pe care îl făcuseră printre bărbații din Calvada, calculând 
dacă aveau suficiente voturi pentru a câştiga alegerile fără minerii de 
la mina Madera. Matthias se gândea că probabil irosea o mulțime de 
timp și bani degeaba. 

Recunoscu vocea lui Herr. Ce-l mai nemulțumea acum pe frizer? 

— Trebuie să vezi asta! Herr își croi drum printre oameni și îi 
întinse un număr din Voce. Să mai spui ceva de fata asta! 


MORGAN SANDERS PRIMAR 


Un om pentru oameni sau un om pentru sine? 
Matthias i-l smulse din mână și citi. 


. un imperiu construit pe munca minerilor care primesc 
salarii mici şi promisiuni de locuinţe... șase bărbați îngrămădiți 
într-o baracă rece... accidente miniere... văduve care locuiesc 
în sărăcie pe Willow Creek... propuneri de extindere a 
marginilor oraşului pentru a aduna mai multe taxe care să 
acopere costurile pentru un pod mai mare în partea de sud a 
orașului şi un drum mai larg spre Mina Madera... dar mina lui 
Sanders întrece măsura, bucurându-se de beneficiile taxelor 
municipale fără să trebuiască să le plătească... 


Un fior trecu pe spinarea lui Matthias, apoi un val fierbinte îl 
năpădi și îl inundă. 

— Hei! Unde te duci cu ziarul meu? strigă Herr în urma lui în timp 
ce Matthias icși val-vârtej prin ușile batante și trecu în viteză strada. 

Ninsese de dimineață, dar pământul încă nu înghețase. Urcă 
treptele câte două și intră în biroul lui Kathryn Walsh. Ea tresări 
la intrarea lui, înțepându-se cu acul cu care lucra la prinderea unui 
trandafir de o pălărie. Icnind încet de durere, îl privi încruntată. 

— Pentru Numele lui Dumnezeu, domnule Beck. Așa se intră 
într-o clădire? 

Ea scutură din cap și își supse picătura de sânge. Puse boneta cu 
grijă deoparte și se ridică. 

— Ce s-a întâmplat? Pari să fi rămas fără grai. 

Nu îi plăcea deloc cum se simţea ori de câte ori se apropia de ea. 

— Noi doi trebuie să stăm de vorbă. 

Ea se încruntă, strâmbând din nas. Privind în jos, ţipă ușor. 

— Uite ce mi-ai adus în casă! 

Matthias își privi cizmele înnoroiate și urmele de paşi pe care 
le lăsase îndărăt. Ridică ziarul înaintea ei. Ea expiră aerul șuierând 
printre dinţii strânși când arătă cu degetul însângerat spre ușă. 

— Afară! Acum! leși! 

Când el nu se urni, ea porni spre el cu atâta furie, încât el făcu 
un pas îndărăt înainte de a se proțăpi mai bine pe picioare. Îi întinse 
ziarul înaintea feţei ei. Ea-l lovi cu mâna. 

— Nu vorbesc cu tine până nu te duci afară și îți cureţi cizmele! 

Îi smulse ziarul și îl aruncă după el. 

Înjurând, Matthias ieși din casă. Își răzălui cizmele și lovi stâlpul, 
clătinând atât de tare copertina de deasupra grătarului de scutură 
toată zăpada de pe ea în drum. Intră din nou în biroul ei micuț, doar 
pentru a o descoperi ieșind din camera din spate cu o găleată de apă 
și un mop în mână. Lăsă găleata din mână cu o bubuitură puternică. 

— Ai face bine să nu încerci să mă loveșşti cu aia. 

— Nu mă ispiti. Tot magazinul meu duhnește a bălegar! 

Începu să scufunde mopul iar și iar în apă. 

— Ba bine că nu! Tu te-ai hotărât să te bagi cu capul înainte într-o 
mină plină de bălegar! 

Tresări când îl auzi răcnind, apoi stropi cu apă peste noroiul pe 
care îl adusese el în casă. 

— Du-te de vezi-ţi de treburile tale și lasă-mă pe mine să îmi văd 
de-ale mele. 

Matthias îi smulse mopul din mâini. 

— O să mă asculți! Vorbesc serios, Kate. 

— Nu mă cheamă Kate, se oțări ea şi dădu să își ia mopul înapoi. 
Dă-mi-l! 

— O, cât aș mai vrea să-ți dau! Matthias blestemă și lăsă mopul 
din mâini. Mulţumesc de îndreptare, măria ta, spuse printre dinți. 
Domnișoară Walsh, spuse pufnind. Bostoniană îndărătnică și 
pacoste... 

— Daţi-vă la o parte, domnule! 

Rigidă ca o scândură, Kathryn stătea cu o mână în șold, ținând 
mopul de parcă ar fi fost o flintă în repaus. Respiră prelung, 
relaxându-se ușor. 

— Sau poate ai dori să servești o ceașcă de ceai ca să te detensionezi, 
domnule Beck? 

Tonul ei era atât de dulce că-i strepezea dinții. 

— Numai dacă îl poţi orna cu nişte whisky bun de Kentucky. 

— Singurele ornamente pe care le am aici sunt cele de pe raft. 

— Atunci renunţ la ceai și mă mulțumesc cu puțină conversație. 

Terminase cu jocul. 

— Stai jos! 

Kathryn tresări, dar rămase nemișcată. 

— Nu trebuie să urli. Nu se mișcă până el nu făcu un pas înainte, 
atunci se așeză cu grație pe recamier, împreunându-și serioasă mâinile 
în poală. Haide, spune-mi ceva ce știu deja. Domnul Sanders va fi 
nemulțumit de editorialul meu. 

— Nemulțumit? Puțin spus. 

— Nu am scris decât ceea ce el însuși mi-a împărtășit şi ceea ce 
am observat cu ochii mei. 

— Nu ai mai mult bun-simț decât un iepure! 

Buzele ei se lipiră strâns. 

— Tu ai văzut cum trăiesc minerii lui? Și ce se alege de văduvele lor 
când bărbații le sunt zdrobiţi sub o tonă de pietre sau sunt dinamitați 
în aer? 

— Ştiu. Am văzut. 

El și Henry făceau planuri deja să facă ceva cu privire la toate 
astea, fără să arunce tot orașul într-un război. 

— i preţurile din magazinul companiei lui? 

— Da, spuse el, oprindu-se, apoi luă Vocea și i-o zvârli în față. Ce 
crezi că ai realizat cu asta? 

— Am vorbit despre lucruri care sunt în legătură directă cu 
eligibilitatea lui ca primar. Dacă promisiunile din trecut nu s-au 
concretizat, ce încredere ar trebui acordată retoricii din prezent a 
domnului Sanders? îl întrebă pironindu-l cu o privire de oțel. Sau 
retoricii tale, că veni vorba. 

— Pentru abstinență, asta e abordarea ta? 

— Mă îndoiesc că femeile vor obține vreun drept vreodată, dacă 
primul lor gest ar fi să le ia bărbaţilor băutura de sub nas. 

Era pornită în privința asta. Îşi dorea ca ea să fi dat dovadă de mai 
multă înțelepciune în alte domenii. 

— Nu sunt decât doi în campania asta... 

— Și nu sunt sigură care dintre voi doi e mai rău, îi replică ea 
îndreptându-și spatele. Sanders angajează oameni mult sub salariul 
pe care îl merită, iar puţinii bani pe care îi câștigă îi beau la barul tău 
sau îi pierd la jocurile de faraon de la mesele tale. 

Împuns de critica ei, nu spuse nimic în apărarea sa. Avea dreptate, 
şi de asta stabilise o nouă direcţie, deși era prea devreme ca să spună 
cuiva ceva despre asta. 

— lar acum mai aduci și femei... 

Tonul ei era amuzat, expresia feței — în gardă. 

Matthias nu putea lăsa cuvintele ei așa. 

— Bărbaţii se comportă mai bine când au femei în jurul lor. 

Ea râse disprețuitoare. Furios, își continuă discursul. 

— Aceste doamne vor împărți cărțile și vor lucra în spatele barului. 
Ele nu sunt... 

— Fete uşoare? 

Ea ridică din sprâncene provocator. 

— Nu. Nu sunt. Și vor exista reguli. Nu... 

Nu era sigur cum să o spună fără să o pună în cuvinte. 

— Nu vor fraterniza cu clientela? îl provocă Kathryn, ridicându-și 
bărbia și privindu-l cu mare atenție. Și tu crezi că vor fi mai puţine 
bătăi, mai puține înjurături și mai puţine focuri de armă în stradă. 

— Exact. 

Ea se gândi la ideea lui. 

— Şi aceasta este metoda ta de a păstra legea și ordinea. 

Cel puţin îl asculta. 

— Una dintre ele. 

Kathryn își netezi fusta și se ridică. 

— Ei bine, cred că este o idee foarte interesantă, domnule Beck. 
Chiar foarte interesantă. 

El nu se încredea în tonul ei sau în zâmbetul de pisică. 

— Mă bucur așa de mult că sunteți de acord, măria ta. 

Se întreba ce editorial avea să pregătească acum despre asta. 

— Sunt de acord cu tot ce va ridica orașul ăsta. 

Se opri în picioare în fața lui. 

— Am terminat? 

O, nu, doamnă. Nici pe departe. 

— Primește un sfat prietenesc și scrie despre altceva decât despre 
alegeri. Toţi îl ştiu pe Sanders. Și mă știu și pe mine. Ziua alegerilor 
va spune cine va face vreo schimbare și de-ce fel. 

E! porni spre ușă. 

— Și spune-mi, rogu-te, despre ce ai vrea să scriu? 

E.xasperat, Matthias se întoarse spre ea. 

— Scrie despre activităţile bisericii și despre întâlnirile din case. 
Informează despre căsătorii, nașteri, morți. Scrie despre moda din 
Est. Scrie despre degerături, pusul conservelor pe iarnă și copii! 
Nu-mi pasă! Dar folosește-ți capul. Lasă-i pe bărbați să se ocupe de 
probleme. 

Ea icni ușor, ca și când s-ar fi gândit la discursul său. 

— Presupun că tu consideri că Stu Bickerson este un ziarist 
suficient de bun pentru Calvada. 

Aici îl prinsese. Stu Bickerson era un tăntălău ignorant și care se 
afla în buzunarul lui Sanders. 

Kathryn părea complet relaxată acum, iar expresia de pe fața ei se 
îmblânzi chiar mai mult. 

— Sunt atinsă de grija ta, domnule Beck. Sincer. Dacă e să mă 
gândesc la ce am scris despre tine, mă mir că îţi faci griji pentru mine 
și că nu ai organizat un comitet care să mă facă cu ou şi cu oțet și 
să mă urce în următoarea diligență. Dar fii pe pace. Îmi închipui că 

Morgan va lua la fel de în serios ce am scris despre el, cum ai făcut-o 
și tu când ai citit primul număr. 

Morgan. Ura să audă numele acela pe buzele ei. 

— Ar fi bine să fie așa. 

Ochii lui scăpărară. Ea nu cra conștientă de riscuri, așa cum 
pretindea că cra, ceea ce îi dădea mai multe pricini de îngrijorare. 
Curajul putea fi nesăbuit, iar nesăbuința avea consecințe. 

— Sper că domnul Sanders citește fiecare vorbuliță și va fi pătruns 
de convingerea schimbării, spuse Kathryn, părând serioasă și chiar 
ușor optimistă. Atunci își va ține promisiunile făcute la început, va 
ridica salariile bărbaţilor, le va îmbunătăţi locuinţele și le va ajuta pe 
sărmanele văduve, fără să mai pomenim că va adăuga bârne în plus 
pentru a preveni alte surpări de pământ. Poate că va reduce chiar și 
preţurile din magazinul său, cel puţin la nivelul la care sunt la Nabor 
Aday. 

Matthias se simți năpădit de un val de supărare. Și în privința asta 
credea că ea spunea adevărul. 

— Ce? Crezi că îl poţi salva pe omul ăsta? 

— Nu mă refeream la sufletul lui, dar acum că spui, se mai întâmplă 
și minuni. Niciun om nu este de nesalvat. Ei bine, poate tu. 

Matthias râse sec. 

— Asta mi s-a mai spus. 

leşi din încăpere, lăsând ușa deschisă înapoia sa. 

în biroul ei, aşa cur făcuse: Matthias Beck. Dar el nu veni. Își trimisese 
unul dintre” Supraveghetorii „pe care îi văzuse la hotelul său. Avea o 
armmă'tezernată de) ide dăta'asta, 

S ii partea lui Morgan. Îi întinse tin plic și se aplecă spre ea. Ai 
j griji: micüță doamnă. A 

„ăŞă și arăta. Ea se așeză la biţoul ei și aşteptă ca inima 
săi se potolească puţin înainte să deschidă plicul. 


M-ai rănit profund. Eşti tânără și näod și ai multe de învățat 
despre mine și Calvada. Stai liniștită, te iert. Intenţiile mele nu 
s-au schimbat. În acest moment, nu imi doresc decât consideraţie și 
respect. Ai mai multă grijă pe viitor. 

Morgan 

Simţi cum se înfiorează. Ce trebuia să se întâmple ca să îl 
descurajeze pe un om ca Sanders din a o curta? Mototoli scrisoarea și 
o aruncă în coșul de gunoi. 

Scoase o bucată de hârtie și începu să scrie despre ideea lui 
Matthias Beck de a importa femei pentru a-i ține pe bărbați în frâu. 
Își închipui câteva scenarii care o făcură să chicotească. 

Făcu o pauză, lovind cu creionul în tăblia mesei și se gândi la 
temele pe care el i le sugerase. Dacă Vocea se dorea să fie relevantă, 
trebuia să tipărească mai mult decât propriile ei editoriale și 
reacții la povestioarele ridicole pe care Stu Bickerson le inventa 
pe post de „știri.“ Ronya putea fi o sursă prețioasă pentru sfaturi 
de gătit; Abbie Aday pentru cum se conducea o afacere; soțiile 
minerilor — pentru modul în care se pregătește, se plantează și se 
îngrijește o grădină. De ce să nu le ia interviuri, să le valorifice 
experiențele și să le împărtășească într-un număr săptămânal? 
Ar fi fost prima care să beneficieze de pe urma sfaturilor lor. Și 
multitudinea de burlaci cu siguranță aveau nevoie de câte un sfat 
despre gospodărire! 

Mulțumită de forma finală a editorialului ei, Kathryn îl puse 
deoparte. Era prea târziu să se ducă la cină la Ronya, așa că se mulțumi 
cu o felie de pâine și o cană de ceai înainte să îşi continue munca la 
pălării. Termină pălărioara rotundă bleumarin, model englez, la care 
lucrase şi care urma să fie un cadou pentru Sally Thacker, adăugând 
decoraţiuni florale și două pene albe de egretă. Întunericul se lăsa 
repede în perioada aceasta a anului, așa că își aprinsese felinarul 
pentru a putea continua să lucreze. Pe cât de mult prefera să scrie, 
galanteria îi furniza banii de trai deocamdată. 

Spera că bunurile pe care le cumpărase în Sacramento să aducă 
o înviorare micuțului ei magazin. Decoră o pălărie simplă cu 
calotă înaltă cu panglică de moar, apoi o pălărioară rotundă cu o 
panglică gogren și fundiță. Și finisă trei bonete plate cu panglici 
şi flori, rugându-se ca fiecare din ele să le bucure pe câteva femei 
din acest oraș inert. Se rugă ca Nabor Aday să renunțe la unu-doi 
dolari și să îi facă soţiei sale harnice și devotate un cadou care să 
o învioreze. 

Kathryn se trezi devreme și începu să pregătească tiparnița 

înainte să apară Scrib. El părea nedormit și cătrănit şi se plânse că 
se săturase să spele pahare și să golească scrumiere. Dar dispoziția 
i se lumină semnificativ când îi citi editorialul. Râzând, se apucă 
serios de lucru. 


O duzină de bărbați năvăliră în salonul lui Beck, vorbind toți 
de-a valma. Doi aveau ziarul, iar ceilalți încercau să citească peste 
umărul lor. Henry apăru prin ușile batante o clipă mai târziu, citind și 
scuturând din cap. Rânjind, traversă salonul și se opri lângă Matthias 
la bar. 

— Ai aterizat din nou sub lupă, prietene. Tare-aș vrea să o am pe 
doamna aceasta de partea noastră. 

— Ce a mai scris de data asta? 

— Citeşte-aici, 

Titlul nu-l surprinse. ÎNGERII ÎNDURĂRII VOR LUA 
CALVADA SUB ARIPILE LOR stătea înscris în partea de sus. 
Imediat, sub titlu, urma descrierea conversației dintre Kathryn şi 
Matthias. ÎI cita frecvent și printre asigurările sale de lege și ordine 
presăra imagini grăitoare și pline de umor ale unor fete nemăritate 
afectate care mențineau pacea în salon și în susul și josul Chump 
Street. Desigur, fiecare din ele avea câte o stea argintie bine lustruită 
prinsă în piept şi un bici prins la cingătoare. I se strânse stomacul. 
Știuse încă înainte să iasă din casa ei că își prinsese singur o țintă în 
piept. Nu conta cât îl costa, nu dorea decât să o împiedice din a-și mai 
îndrepta săgețile spre Sanders. 

— Măcar i-a oferit un spațiu egal și oponentului tău. 

Matthias întoarse pagina și înjură. Evident, îi ignorase sfatul. 
Mina Madera a inregistrat patru surpări de pământ în ultimii doi ani... 
au fost uciși cinci oameni... unul este declarat dispărut... un alt accident... 
de două ori au fost prinşi sub pământ câte o jumătate de duzină de 
bărbaţi... câteva ore de săpături inainte să poată fi salvaţi... El murmură 
un cuvânt necuviincios. 

În josul paginii era o reclamă îngroșată. 

MORGAN SANDERS PRIMAR 
Calificări: disponibilitatea de a se dedica la 
îmbunătățirea condițiilor de trai 


pentru TOŢI cetățenii din Calvada. 


Lui Henry îi dispăru zâmbetul. 

— Crezi că vor fi necazuri? 

— Poți paria pe asta. 

Necazurile nu se lăsară așteptate, iar când se întâmplară, nu veniră 
de la Morgan Sanders. Aterizară pe trotuarul din fața ușilor batante 
ce duceau spre cazinoul lui Matthias, când își făcură apariția câteva 
neveste enervate care se ridicară pe vârfuri pentru a privi înspre bar, 
strigându-și bărbații să iasă afară. Când bărbaţii refuzară să o facă, 
Matthias se duse să le împace pe femei. Nu erau decât trei, dar făceau 
scandal. El își folosi tot șarmul de sudist pe care reuși să și-l adune și 
tot nu reuși să potolească furtuna de afară. 

— Troacă de porci! 

O femeie mai bătrână cu accent nemtesc stătea nas în nas cu 
Matthias, cu bărbia ridicată. 

— Nu ne-am născut ieri! 

— Femei necăsătorite, ai! se rățoi o femeie ce aducea cu un 
porumbel. Îngeri ai îndurării, pe toți sfinții! răcni ea, apoi se aplecă 
și privi pe sub uși. Richaaaaaard! Treci afară în secunda asta dacă nu 
vrei să îți pun otravă de șobolani în următoarea farfurie de mâncare! 

— Du-te acasă, femeie! răcni și Richard, dar se ridică totuși și se 
îndreptă spre ușă. Alții doi îl urmară pe numitul Richard, intenționând 
să îl susțină moral. Bătălia sexelor se dezlănțui în toată frumusețea pe 
trotuar, în timp ce Matthias asista la toată scena, frecându-și ceafa, 
simțindu-se tot mai frustrat. 

Stând lângă Matthias, Henry chicotea. 

— Și vrei să aduci mai multe femei în Calvada? 

O soție începu să plângă. 

— Cum ai putut să-mi faci una ca asta, Charlie? 

— Dar n-am făcut încă nimic, iubito. 

— Încă? 

— Haide, dragă... n-am vrut să zic... 

Un alt bărbat stătea nas în nas cu nevastă-sa, urlând. 

— În secunda asta să te duci acasă, acolo unde ți-i locul! 

Ea urlă înapoi. 

— Şi să stau să mă uit în timp ce tu te zbengui pe-aici? 

— E dreptul unui bărbat! 

— În timp ce eu îţi gătesc mâncarea, îţi spăl și îţi calc hainele, 
mulg vacile tale, hrănesc găinile tale, am grijă de grădina ta și îți cresc 
cei șase copii... 

Herr se învârtea prin fața frizeriei și striga. 

— Ce ţi-am spus eu, Matthias! Ce ţi-am spus? 

Matthias întră în salonul său. Rânjind, Brady puse o sticlă plină 
de whisky pe bar. 

— Mulţam, bâigui Matthias, lăsând-o acolo. Mi-eşti de mare 
ajutor. 

Lucrurile se liniștiră abia după câteva zile. 

Scrib se confruntă cu abuzuri verbale, mai ales din partea lui Herr, 
care avea o slăbiciune pentru băiat, dar acum îl socotea un trădător. 

— Ar trebui să îți rupem toate degetele ca să nu mai poți pregăti 
tiparnița. 

— Ți-e frică de micuța /ady din Boston, Herr? îi rânji Scrib în față. 

Matthias îl înșfăcă de guler pe flăcău și îl îmbrânci înaintea lui pe 
coridor spre biroul său. 

— Nu înrăutăți situația și mai mult. 

— Dar el n-are ce să vorbească urât de Kathryn. Ea nu încearcă 
decât să facă lucrurile mai bune! 

— Asta numești tu mai bine? răcni Matthias. 

— Păi nu te lua de mine. N-am nicio putere asupra ei. Scrie ce 
vede; și tot ce a tipărit până acum e adevărul gol-goluţ. Și destul de 
nostim, dacă mă întrebi pe mine. 

Nostim. 

— Şi City spunea adevărul gol-goluț și uite că i-au spart capul cu 
mânerul presei! Vrei să treci strada și să o găseşti la fel cum l-ai găsit 
pe unchiu-său? 

Asta îl făcu pe băiat să devină serios. Aplecându-se peste lemnul 
de tocat, își ridică privirea cu ochi chinuiți. 

— Nimeni nu i-ar face una ca asta unei /ady. 

Matthias își aminti de anii de război. 

— Bărbaţii au făcut lucruri și mai rele. 

Umerii lui Scrib se prăbuşiră înainte. 

— Nu pot face nimic. 

— Sigur că poţi. Opreşte-te să o mai ajuţi cu pregătitul presei. 

— O să o facă singură. Când ajung eu la ea deja a aranjat o parte 
din litere în presă. Poate că îi ia ceva mai mult timp, dar e deşteaptă 
și hotărâtă. 

Îndepărtându-se de el, Matthias își trecu mâna prin păr. Expiră 
prelung. 

— Poate că ar trebui să îi rup eu degetele înainte ca cineva să îi 
frângă gâtul. 

Scrib se ridică, cu fața stacojie. 

— Ai face bine să nu te atingi de ea! O să ai de furcă cu mine! 

— Ah, taci din gură și șezi! Chiar crezi că i-aș putea face vreun 
rău? 

Matthias încerca să găsească o soluţie prin care să o mențină în 
siguranță, iar ea îi făcea sarcina tot mai grea cu fiecare număr nou din 
Voce. 

Scrib se așeză, cu umerii aduși înainte. 

— Singurul de care Kathryn ar asculta chiar acum ar fi doar 
Dumnezeu. 

Matthias îl privi. 

— Ce ai spus? 

— Dumnezeu. 

Matthias se gândi la tatăl său și la puterea amvonului. Mama 
lui îl învățase întotdeauna că tatăl lui, omul lui Dumnezeu, vorbea 
cuvintele lui Dumnezeu. 

Mama lui ar fi plăcut-o pe Kathryn Walsh. Deși erau din clase 
sociale diferite, aveau multe în comun. Văzuse adesea Biblia mamei 
sale deschisă. Îl încurajase să își urmeze conștiința, chiar și atunci când 
prețul părea uriaș. Plânsese când plecase la război, plânsese de ușurare 
când se întorsese acasă, plânsese îndurerată când plecase de tot. 

Matthias știa ce i-ar fi spus mama lui chiar acum. Nimic nu se 
întâmplă fără știința Domnului. Toate lucrurile lucrează împreună spre 
bine, Matthias. Totul este în conformitate cu planul Său. Dumnezeu 
te-a adus în Calvada și te-a ținut aici pentru că El ştia că urma să vină 
Kathryn. 

Dacă era adevărat, însemna că în final Dumnezeu încă nu Își 
terminase treaba cu el. 

Poate că era tipul să stea de vorbă cu reverendul Thacker. Avea să 
îl roage pe bunul reverend să stea puțin de vorbă cu Kathryn. Poate că 
un om al lui Dumnezeu putea ajunge la ea, de vreme ce el însuși nu 
reușea să o facă să îl asculte. Poate că Thacker reușea să o facă să tacă 
înainte ca cineva să apuce să îi închidă gura definitiv. 


Obrajii lui Kathryn ardeau în timp ce Reverendul Wilfred Thacker 
își continua predica lungă de o oră despre locul femeii în a aduce pace 
şi confort în casa ei şi în comunitate. El o privi de câteva ori în ochi, 
așa că știa că o învinovățea pe ea de tulburările din oraș. De asemenea 
se uitase țintă la Lucy Wynham, Vinnie MacIntosh, Camilla Deets 
și chiar la sărmana Abbie Aday. Nabor spusese ceva, iar ea își plecase 
fruntea. 

— În Geneza ni se spune că încă de la începutul creației, toate 
necazurile care s-au abătut peste bărbat au fost urmarea însăşi a 
faptului că Eva i-a dat mărul lui Adam. Eva a fost înșelată. Eva a 
încălcat legământul cu Dumnezeu, prin faptul că i-a oferit fructul 
păcatului lui Adam. Din cauza Evei, Adam a fost alungat din Eden. 

Furia și durerea se învârtoșau în pieptul lui Kathryn. De ce se 
întorceau bărbaţii de fiecare dată la asta și le învinuiau pe femei de tot 
răul din lume? Îi venea să strige la el că Adam stătuse lângă ea, tăcut, 
uitându-se şi ascultându-l pe Satana cum o înșela pe Eva. Alesese să 
ia fructul din mâna Evei. Alesese să îl mănânce. Închizându-și ochii, 
Kathryn își strânse mâinile în poală până simți că o dor degetele. 

— ... şi aș vrea să vă reamintesc tuturor, continuă reverendul 
Thacker cu mai multă patimă decât o făcuse vreodată până atunci, 

că Dumnezeu a luat o coastă de la Adam și i-a făcut-o pe Eva 
tovarășă. Dumnezeu a creat femeia să facă bine, să fie iubitoare și 
supusă. Dumnezeu a creat femeia să slujească bărbatului. Dumnezeu 
nu a creat-o ca să facă tulburare sau să pricinuiască necazuri și să îl 
întristeze pe bărbat. Ar fi bine ca unele dintre femeile din mijlocul 
adunării noastre să își amintească aceste lucruri. Haideţi să ne găsim 
din nou pacea. 

El făcu o pauză, privind-o drept în ochi pe Kathryn. 

— Să ne rugăm. 

Rugăciunea fu lungă şi pasională, o nouă predică. Corul micuț 
intonă imnul de final. Sally Thacker îi aruncă o privire dojenitoare în 
timp ce pășea alături de soțul ei spre ieșire pentru a saluta enoriașii. 
Congregația părăsi biserica, nimeni nu vorbea. Nabor o privea 
dușmănos și o ținea cu putere pe Abbie de braț. Sărmana femeie 
arăta ca un câine bătut. 

Numai Morgan Sanders îi vorbi. 

— Ce mai predică azi. 

Zâmbetul lui era plin de compasiune. 

Reverendul Thacker folosea întotdeauna în predicile lui mici 
îndemnuri de a trăi o viață creștină frumoasă, cuvintele lui fiind pline 
de o preocupare plină de dragoste pentru credincioșii săi. De ce se 
schimbase așa azi? Niciodată nu predica despre politică sau despre 
condițiile minelor din Calvada. Păreau tărâmuri sfinte în care nu 
îndrăznea să pună piciorul. Ştia că predica asta fusese îndreptată 
împotriva deciziei ei de a relua tipărirea Vocii. Știind asta nu făcea ca 
vorbele lui să fie mai puțin dureroase. 

Când Thacker îi întinse mâna, ea îi primi salutul. Strânsoarea 
mâinii lui era fermă. 

— Sper că vei pune la inimă cele spuse de mine, domnișoară 
Walsh. Tonul lui era blând și uşor, expresia feței lui — cea a unui om 
care își cerea scuze. Nu am intenționat să rănesc, ci să instruiesc și 
să protejez, nu doar pe dumneata, ci și pe alții. Ai intenții bune, dar 
trebuie să îţi aminteşti care îți este locul. 

Dădu drumul mâinii ei. 

Ea nu putu vorbi de nodul ce i se pusese în gât. Nu avea să plângă 
în fața tuturor acestor oameni. Nu avea să plângă! 

Enoriașii stăteau adunați în grupuri, vorbind între ei și privind-o. 
Nabor smuci brațul lui Abbie, făcând-o să se întoarcă cu spatele 
când trecu Kathryn prin dreptul lor. Soțul Camillei păşea la trei pași 
înaintea ei când se îndreptară spre centrul orașului. Vinnie MacIntosh 
stătea în tăcere, cu fața împietrită în timp ce soțul ei vorbea cu ca. 

Henry Call se desprinse dintr-un grup. 

— Kathryn... 

Ea îl salută scurt cu capul și își continuă drumul, cu spatele 
drept și bărbia ridicată. Simțea cenzură din partea fiecărei persoane 
adunate în fața bisericii. Nu aveau decât să o privească! Coborî dealul, 
trecu de restaurantul Ronyei, unde obișnuia să se oprească duminica 
pentru a lua prânzul, traversă strada, trecu de sala de fandango, acum 
cufundată în tăcere după dezmățul de sâmbătă seara. Kathryn intră în 
biroul ziarului lui City Walsh și închise ușa după sine. 

Cu mâinile tremurând, își dezlegă panglicile cele mai bune pălării 
ale ei de duminică și o puse pe un suport. Se prăbuși pe canapea, 
rămase tăcută o clipă, apoi izbucni în lacrimi. 


Matthias își ridică privirea când Henry Call intră în salon, cu o 
față răvășită. Prietenul său traversă încăperea, își aruncă pălăria pe 
masă și se așeză. 

— Sper că ești mulțumit, Matt. Thacker nu s-a mulțumit să 
vorbească cu Kathryn în privat, aşa cum sperai să o facă. În schimb, a 
răstignit-o în faţa întregii congregații. Îl privi pe Matthias. Nu l-am 
mai auzit niciodată pe omul acela predicând cu atâta patimă. 

Matthias se făcu mic, dar trebuia să știe. 

— Au ajuns vorbele lui la inima ei? 

— Dacă au ajuns? Putea la fel de bine să folosească un ciomag. 
Era albă ca o stafie când a plecat. 

Matthias simți că i se face rău. Își aminti ce efect avuseseră vorbele 
tatălui său asupra sa. 

— Ai vorbit cu ea după slujbă? 

— Nu. Sanders a vorbit cu ea înainte ca ea să plece. Dumnezeu 

știe ce o fi avut să îi spună. Ea n-a vorbit cu nimeni altcineva. Îmi 
închipui că se străduia să se abțină până ajunge acasă. 

Uitându-se spre ușile batante, Matthias se gândea dacă să treacă 
drumul și să vadă ce face. 

Luându-și pălăria, Henry se ridică. 

— Știu de ce ai făcut-o, dar nu pot să spun că sunt de acord cu 
metoda ta. 

— Nu vreau să fie rănită. 

— Tocmai tu ai rănit-o. Ai lovit-o unde era cea mai vulnerabilă. În 
credința ei, spuse el și își puse pălăria. Mă duc la Ronya. 

Matthias dădu din cap. Prietenul său și Charlotte Arnett 
deveniseră destul de apropiați. 

Matthias îl trimise pe Scrib să vadă de Kathryn. Se întoarse câteva 
minute mai târziu. 

— Nu a vrut să îmi deschidă ușa. Mi-a spus că e bine. Părea 
răgușită. 

Matthias îl trimise din nou a doua zi dimineața. 

— Mi-a deschis puțin ușa, dar nu m-a lăsat să intru. Avea ochii 
roşii și umflați de parcă n-a dormit toată noaptea. 


Kathryn își șterse lacrimile de pe obraji. Plânsese atât de mult 
în ultimele două zile, incât acum se simțea slabă și bolnavă. Auzise 
același mesaj de nenumărate ori de pe estrade și de la amvoane, chiar 
de la femei, inclusiv de la mama ei. 

Să iți aminteşti care iti este locul... 

Continuă să vorbeşti şi vei fi privită ca o pacoste... 

De ce nu poţi să taci când vine vorba de politică! Nu e o chestiune 
pentru femei... 

Nu putea mânca. Nu putea dormi. Retrăia fiecare cuvânt rostit 
de reverendul Thacker și de toți ceilalți care îi adresaseră vorbe de 
furioasă condamnare înaintea lui. 

O trestie frântă, Kathryn se aruncase asupra Scripturii, rugându-se 
pentru iluminare. Găsise cuvinte de alinare și îndrumare, exemple de 

femei care avuseseră roluri de autoritate, care își ridicaseră glasul și 
fuseseră respectate. O femeie, Debora, condusese chiar o oaste! 

Pe lângă mângâiere, găsise o mustrare mai ascuțită decât o sabie 
cu două tăișuri, care îi sfârtecase mândria, dezvăluindu-i prețul pe 
care îl plătea pentru că se lăsase condusă de temperamentul ei. Sirnţea 
ca și când o oglindă i s-ar fi ridicat înainte și ceea ce văzu în ea o 
îndureră adânc. 

Amintirile o năpădiră. A treia și ultima şcoală de fete o 
exmatriculase pentru comportament necuviincios pentru o /44y. 
Ai un mod de a mânui cuvintele, domnişoară Walsh, dar cuvintele au 
puterea de a răni sau de a vindeca. Răzwvrătirea nu servește niciodată 
unui scop bun. Nu tocmai temperamentul ei provocase ultima ceartă 
cu judecătorul şi îi dăduse motive să o exileze tocmai aici, în acest 
oraș minier sălbatic? 

Pianul de la salonul lui Beck concurau cu chitarele și acordeoanele 
de la Barreras. Capul lui Kathryn bubuia. Chiuiturile și râsetele 
bărbaților, troncănelile cizmelor lor pe podeaua sălii de dans, toate 
răsunau atât de lipsite de griji. 

Ştia că greşise cu privire la multe lucruri, dar nu în toate lucrurile. 
Nellie O'Toole, Charlotte, soțiile înveşmântate precar pentru iarnă 
săpând în pământul îngheţat, în speranța că semințele aveau să 
încolțească și vor avea de mâncare la primăvară și la vară — pentru 
ele merita să lupte. Își dorea să îmbunătățească suferința femeilor din 
Calvada. În schimb, eforturile ei fuseseră îndreptate spre critică și 
atrăsese rușine, nu doar peste capul ei, dar și peste capul fiecărei femei 
care șezuse în bancă în biserică. 

Zăcând fără somn în pat, Kathryn auzi un ciocănit la ușa din 
față. Bărbaţii băteau adeseori. Se strădui din răsputeri să ignore atât 
propunerile decente cât și pe cele indecente pe care i le aruncau printre 
scânduri. Recunoscând vocea lui Scrib, descuie ușa și o întredeschisc. 
Tânărul ei prieten stătea clătinându-se pe trotuar, ţinând de gât o 
sticlă pe jumătate goală. 

Îi smulse sticla, și i-o ridică înaintea ochilor încețoșați. 

— Cine ţi-a dat asta? Beck? 

— Joe de la Watering Hole e drăguţ cu mine. 

— Drăguţ, pufni ea, aruncând sticla în drum, unde se afundă în 

noroi. Trecând braţul lui Scrib pe după umerii ei, îl ajută să intre, 
închizând uşa îndărăt cu călcâiul. 

— Am reușit să îi enervăm, nu-i așa? bâigui băiatul. La fel ca City. 
El zicea că suntem mângâiere pentru cei necăjiţi și necaz pentru cei 
fär’... de... griji. 

Îl conduse până la divan și îl lăsă să cadă pe el. 

— Mă duc să pregătesc niște cafea. 

— Nu vreau cafea. Îşi ridică fruntea la ea de parcă ar fi încercat să 
se concentreze. Am auzit ce s-a întâmplat la biserică. Toţi vorbesc... 

— Sunt sigură de asta. 

Kathryn simți că o podidesc din nou lacrimile. 

— Mă gândesc că nu te mai întorci acolo. 

Kathryn nu îi răspunse. 

— Mi-e dor de el. 

Scrib îşi frecă fața. Umerii i se cutremurară și începu să plângă. 
Kathryn șezu lângă el și îşi trecu brațul pe după el. Scrib o privi. 

— Oamenilor nu le plăcea nici ce avea el uneori de spus, dar l-au 
ascultat. I-au citit ziarul. 

— Liniștește-te puţin, zise Kathryn și se ridică. Ai nevoie de ceva 
în stomac în afară de whisky. 

Când Kathryn se întoarse cu cafea și niște pâine și brânză, îl găsi 
pe Scrib ghemuit într-o parte ca un copil, dormind adânc. Lăsă cana 
și farfuria deoparte şi îl înveli cu o pătură. Se întoarse în apartamentul 
ei și încercă să doarmă. O oră mai târziu, sala de fandango răsuna încă 
de muzică, iar ea era cât se poate de trează. Aruncă deoparte păturile, 
îşi puse un halat și se întoarse în biroul din față. Aprinse lampa cu 
kerosen de pe biroul unchiului ei și scoase unul din caietele lui City 


Walsh. 


Matthias îl căută pe Scrib preț de două ceasuri. Se simțea 
responsabil pentru flăcău, îl îngrijora posibilitatea ca cineva să fi dat 
curs amenințării lui Herr de a-i rupe degetele. Matthias se perindase 
prin fiecare salon din Calvada. Intrebase de el chiar și la Casa 

păpușilor Fionei Hawthorne. Nici urmă de băiat. Imagini cu City 
Walsh îl urmăreau pe Matthias. 

Aproape porni spre casa lui Kathryn, dar ea nu mai fusese văzută 
în public de când se întorsese acasă de la biserică duminica trecută, 
iar felinarul ei se stinsese devreme din nou. Când trecu prin fața casei 
ei, zări o lumină slabă prin draperia de la geamul ei. Sala de fandango 
se închisese între timp. Reamintindu-și ce îi spusese Henry despre 
predica reverendului Thacker se făcu mic, simțindu-se vinovat de 
umilirea ei. 

Măcar Scrib îi spusese de dimineață că păruse mai bine. Se 
întorsese de la casa ei părând ușurat. 

— Pe ușă e pus semnul că e deschis. Făcuse suficiente pălării că ar 
fi fost de ajuns pentru fiecare femeie din oraș. 

Matthias își lipi podul palmei de ochi. Spera să se poată relaxa, 
acum că Vocea ieșise din joc. Trecu strada, bătu la ușa ei. 

— Domnișoară Walsh. Sunt Matthias. Eşti bine? 

Auzi târșâitul unui scaun pe podea. 

— Sunt bine. 

Nu părea bine. 

— Lasă-mă să te văd la față ca să fiu sigur. 

— Crede-mă pe cuvânt și vezi-ți de drum. 

— O să rămân aici până dimineața... 

Se auzi zăvorul tras, iar ușa se deschise puţin. Părul roșcat îi era 
desfăcut și împletit lejer într-o coadă lungă. 

— Mulțumit? Acum, du-te. 

Matthias auzi bărbați apropiindu-se de trotuar. 

— Lasă-mă să intru. 

— Categoric nu! sări ea și dădu să închidă ușa, dar el se împotrivi 
suficient cât să apuce să facă un pas înăuntru. Ce crezi că faci? 

— Încerc să îţi protejez reputaţia. 

Bărbaţii se apropiau tot mai mult, vorbind și râzând între ei. 

— $9995- 

Fusese suficient de rușinată fără să mai fie nevoie să îl vadă vreun 
grup de bărbați stând la ușa ei la ora două dimineața. Cu toții și-ar 
fi închipuit o relaţie care nu exista în realitate. Kathryn făcu un pas 
îndărăt, în timp ce el puse zăvorul pe ușă. Cu felinarul în spatele ei, 

trupul i se deslușea limpede prin cămașa albă și subțire de noapte cu 
dantelă și prin halat, cum stătea desculță înaintea lui. Simți cum i se 
taie respiraţia. 

Un sforăit puternic se auzi din apropiere. Matthias îl zări pe Scrib 
dormind pe canapea. 

— Slavă Domnului. L-am căutat prin tot orașul. 

— Doarme după o sticlă de whisky pe care i-a dat-o Joe la 
Watering Hole. Ce-i cu bărbații din orașul ăsta? 

Matthias își lipi degetul de buzele ei, reducând-o din nou la tăcere. 

Fa pufni. 

— Singurii oameni de pe stradă la ora asta din noapte sunt prea 
beți ca să... 

Negăsind alt mod de a o face să tacă, Matthias îi cuprinse ceafa 
cu mâna, o trase spre el și o sărută în timp ce bărbații treceau prin 
dreptul casei ei. Unul lovi cu pumnul în ușă și făcu un comentariu 
nerușinat înainte să își vadă toți de drum. Matthias îi dădu drumul lui 
Kathryn, iar ea făcu un pas în spate, gâfâind. Se îndepărtase binișor 
de el, cu ochii mari. Nu era singura afectată de sărutare. Se așteptase 
ca ea să se împotrivească. În schimb, mâinile ei se aşezaseră cuminţi 
pe pieptul lui. 

Ea se retrase înapoia biroului. 

— Relaxează-te, dragă. A fost singurul mod care mi-a venit de a 
te face să taci. Nu îi părea rău că nu îi venise nicio altă modalitate în 
minte. Trebuie să îl scot pe Scrib de aici. 

— Lasă-l aici, spuse ea îmbujorată și cu suflarea tăiată. E bine 
unde e. 

— Înţeleg ce spui, dar are șaptesprezece ani... E bărbat, nu mai e 
copil. 

— Chiar și beat, e mai gentleman decât tine! 

— Poate că așa e, dar ce crezi că vor zice oamenii dacă se duce 
vorba că Scrib și-a petrecut noaptea cu tine? 

Faţa lui Kathryn se schimonosi. Scoase un sunet ușor, frânt și se 
prăbuşi în scaunul lui City. 

— O, chiar aşa, nu e nicio diferență! 

Matthias se simți ca un dulău care tocmai sfârtecase un pui de 
pisică. 

— N-am spus că se va duce vorba, zise el suflând greu, apoi își 
frecă ceafa, simțindu-se cuprins de vinovăţie. Îmi pare rău, Kathryn. 

Nu avea cum să ştie cât de rău îi părea. Niciodată nu intenționase 
ca Thacker să o umilească așa în faţa întregii congregații. Când se 
dusese să vorbească cu el, Thacker îi spusese că nu doar Kathryn risca 
să fie vătămată. Și alte femei aveau nevoie de un avertisment ferm. 

— Ar trebui să îți pară rău pentru... 

Kathryn părea supărată și stânjenită. 

Oare îi spusese Thacker de conversaţia lor? Când ea își atinse 
buzele și apoi gâtul, înțelesese. 

— Nu îmi pare rău pentru sărut. 

Zâmbi ușor, bucuros că o tulburase. El însuși încă se simţea 
înfierbântat. 

— Îmi pare rău de ce ţi s-a întâmplat la biserică. 

— Oh, făcu ea şi îşi plecă fruntea. Presupun că până acum toți cei 
din oraș au aflat. 

Fără doar și poate, vorba se ducea repede. 

— Nici eu nu m-aș mai întoarce acolo, în locul tău. 

Nu mai pusese piciorul într-o biserică de când tatăl lui îi spusese 
că își dorea ca el să fi murit la naştere. Kathryn îl privi surprinsă. 

— Dar mă întorc. 

— Ce? sări el şi o privi furios. De ce ai mai vrea să ai ceva de-a face 
cu Dumnezeu după toate câte ți le-a spus Thacker? 

Bărbatul predicase o oră întreagă, aruncând cuvinte precum 
săgețile, și fiecare enoriaș știusc exact cine era cea vizată. 

— Te-a umilit în fața întregului oraș! 

— Nu mă las de Dumnezeu pentru ceea ce a spus un om de 
la amvon. Ochii îi scăpărau înlăcrimaţi. Sunt sigură că reverendul 
Thacker credea că face ce trebuie. Ridică din umeri. Mi-a dat multe 
lucruri la care să mă gândesc. Mi-am cercetat motivațiile și... se opri, 
părând că tocmai se trezise și își dăduse seama cu cine stătea de vorbă. 
Nu contează. 

Cuvintele lui Kathryn îl străpunseră. E/ se lăsase de Dumnezeu 
pentru ceea ce spusese un om. Acel om îi fusese tată, un predicator 
la fel ca Thacker, deși un orator mult mai puternic. Matthias crescuse 
crezând că tatăl lui vorbea în Numele lui Dumnezeu. Toţi cei din 

congregația lor credeau aşa. Predicile lui se schimbaseră când începuse 
războiul. Când Matthias își urmă conștiința și se dusese în Nord, tatăl 
lui îl numise nesăbuit. Când Matthias se întorsese acasă, tatăl lui se 
schimbase la față și se umpluse de amărăciune. Te-ai gândi? că poți să 
te intorci? Am fi fost mai câștigați dacă mureai la naștere decât să devii un 
trădător! leşi din casa asta! Nu mai eşti fiul meu. 

Biblia lui Kathryn era deschisă pe biroul lui City, tot felul de bilete 
scrisc și răsfirate, de parcă ar fi căutat răspunsuri prin toată Scriptura, 
în loc să ia cuvintele unui predicator drept Evanghelie. Matthias simți 
cum se urnește ceva în el. Ceva de mult închis începea să se deschidă. 

Rezemat de marginea biroului ei, Matthias își stăpâni imboldul 
de a-și trece mâna peste capul ei plecat. Încercă să găsească ceva 
de spus, să scuze cumva cele spuse de Thacker. Știa cât de mult te 
puteau răni cuvintele. Kathryn își ridică bărbia, cu șuvițe de păr roșcat 
cârlionțat pe lângă fruntea și obrajii palizi. Buzele lui se deschiseră 
ușor iar inima începu să îi bată mai repede. Cuvintele nu reușiseră să 
îi nimicească credința, așa cum se temuse el că avea să se întâmple. 
Fusese frântă, dar nu zdrobită de tot. 

Ea încetase să își mai țină gulerul halatului strâns la gât, iar acum 
se deschisese îndeajuns cât el să îi poată vedea pielea albă a gâtului și 
pulsul ce-i bătea rapid, în același ritm cu al lui. Când ochii ei coborâră 
mai jos pe trupul lui, simți cum îl năpădește o căldură intensă. 

— Te rog, dă-te la o parte. 

— Sunt prea aproape? 

Nu se referea la apropierea fizică. 

— Notiţele mele... sunt sub... partea ta din spate. 

Matthias se ridică brusc. Nu mai roșise de când era băiat, și se 
bucura acum să o vadă concentrată să își adune hârtiile. Le aranjă, le 
îndesă într-un sertar al biroului și îl închise repede. Își dorea să fi fost 
mai atent la ceea ce scrisese pe ele. 

— Confesiunea ta? 

— Următorul meu editorial. 

Un fior îl cuprinse. 

— Spune-mi că nu te gândești să mai publici! 

Ea își împreună mâinile pe birou. 

— Ar fi bine să pleci, domnule Beck. 


190 


MAI PREȚIOASĂ DECÂT AURUL 


— N-ai trecut prin suficiente necazuri deja? 

— Necazurile vin întotdeauna peste cei care luptă să facă binele. 

Înfuriat, își împlântă mâinile pe tăblia biroului și se aplecă spre ea. 

— Ce mă fac cu tine? Mormăi frustrat. Ce trebuie să fac...? 

— Nu e treaba ta ce fac eu. 

El se îndreptă de spate. 

— Mi-am spus asta de o sută de ori. Dar eşti nepoata lui City, iar 
el a fost prietenul meu. 

Trebuia să iasă din casă înainte să spună lucruri de care mai apoi să 
îi pară rău. Se duse la canapea și trase pătura de pe Scrib. 

— Hai, băiete. 

Scrib gemu. Murmurând o înjurătură printre dinți, Matthias îl 
ridică peste umărul său. 

— Ar fi bine să ies cu el pe ușa din spate. 

Kathryn se ridică și ocoli biroul. 

— Pe ușa din față e mai rapid. 

Deschise ușa înaintea lor. 

Scuturând din cap, Matthias făcu așa cum îl îndemna ea. 
Oprindu-se în prag, privi în jos la ea. 

— Mulţumesc pentru sărutare. 

— M-aș fi ferit dacă aș fi știut. 

— Atunci să știi, îi spuse el zâmbind. Va mai fi o dată... și încă o 
dată... 

Ea îl îmbrânci pe ușă și o închise repede înapoia lui. Auzi zăvorul 
căzând în lăcașul lui. Râzând pe sub mustăți, îl săltă pe Scrib și îl 
purtă peste drum la hotel. 


I9I 


KATHRYN FU SURPRINSĂ CÂND VINNIE ȘI CAMILLA VENIRĂ ÎN VIZITĂ 
seara următoare, Nu'se:așteptase la niciuna dintre aceste femei din 
biserică „s46 mai caute „după, cotonogeala verbală a reverendului 
Thackér. Ele nu pofiitită niriic deista, ci sporovăiră despre chestiuni 


žilnice bijn ite. La P Camilla se întoarse spre ea. 


lacrimile pe obra., Am vrut doar să ştii asta ăi spuse ea lui Kachen Și 
o sărută pe obraz. Nu toți oamenii sunt împotriva ta. 

Închizând ușa, Kathryn î își rezemă: fruntea de ea. E.moţiile îi erau 
prea intense pentru a face față vreunui mușteriu. Întoarse semnul 
de la ușă, se așeză la biroul din față și continuă să citească jurnalele 
unchiului ei. Un foșnet ușor și sunet de pași îi atraseră atenția. O altă 
notiță strecurată pe sub uşă. Primise în ultima vreme atât de multe, 

cât să îi ajungă pe viață. Fuseseră atât de neobrăzate, încât le arsese 
pe toate. Ridică biletul îndoit. La fel ca celelalte, mesajul era scurt și 
prost scris, dar acesta îi făcu inima să îi bată mai repede. 


Katrin— 
O să fiie o tâlmire de unune desară subt pod. M-am gbândit 
că vreai să şti. 
Un preten 


Kathryn deschise ușa repede și privi afară. Nellie O'Toole să fie 
oare cea care se îndrepta spre partea de miazănoapte a orașului? 
Kathryn închise ușa, ştiind că informația era prea însemnată ca să nu 
o ia în seamă. Nu îl putea trimite pe Scrib și să riște să fie rănit. Toți 
ştiau că lucra pentru ea la Vocea. Și nu putea merge nici ca, numai 
dacă nu... 

Un bubuit în ușă o făcu să tresară. Cu inima bătându-i cu putere, 
se gândi la Matthias Beck în pragul ușii ei de azi noapte. Tot corpul 
îi fu năpădit de căldură la amintirea acelui sărut. 

— Kathryn? Îmi pare rău pentru noaptea trecută. 

Scrib! Deschise ușa. Părea cătrănit și jalnic. Când dădu să se scuze 
din nou, ea-l înșfăcă de braţ și îl trase înăuntru, măsurându-l în gând 
în timp ce închidea ușa după el. Nu era mult mai înalt decât ea, și slab 
ca un copil. Ea avea o haină de bărbat şi o șapcă veche și ponosită pe 
care o găsise printre lucrurile unchiului ei. 

— Am nevoie de hainele tale. 

— Ce? sări el şi făcu un pas în spate, privind-o de parcă și-ar fi 
pierdut mințile. Pentru ce? 

— Este o întâlnire. Trebuie să mă duc, dar ei nu trebuie să știe că 
sunt acolo. 

Îl împinse dincolo de ușa apartamentului. 

— Poţi să te învelești cu o pătură până mă întorc. Nu sta acolo! 
Grăbeşte-te! 

El se proțăpi pe picioare. 

— Mă duc eu. 

— "Toţi știu că lucrezi pentru mine. Acum nu te împotrivi, îi zise 
făcându-i semn cu mâna şi închise ușa apartamentului. Dacă ajung 

îndeajuns de repede, apuc să mă pitesc undeva. Nici nu vor ști că am 
fost acolo. 

— Să te piteşti? Dar unde e întâlnirea asta? Cum o să te pitești tu? 

— Lasă asta! Tu dă-mi pantalonii și cămașa ta, îi spuse, auzindu-l 
cum bombănea de cealaltă parte a ușii. Ai un minut, Scrib, sau intru 
peste tine, zise şi auzi o bufnitură. Eşti bine? 

Scrib își făcu apariţia învelit într-o pătură albastră, cu fața roșie, 
părul negru zburlit ca niște ace. Ea încercă să nu râdă în timp ce se 
strecură pe lângă el și închise ușa. Își scoase fusta și cămașa, trase 
pantalonii lui din denim și cămașa din lână cadrilată pe ea. Își puse 
și șapca ponosită și își îndesă tot părul roșcat sub ea. Când ieși, Scrib 
şedea pe canapeaua ei, cu genunchii lipiți, cu umerii aduși, morocănos. 
Ea chicoti. 

— Cum arăt? 

Se roti înaintea lui. 

— Groaznic. 

— Câtă vreme nu seamăn cu mine, e bine. Se vede vreo șuviță de 
păr roșcat? 

— Nu. E o idee proastă. 

— Du-te în camera mea, închide ușa și stai acolo, îi spuse în timp 
ce stingea lampa de pe biroul ei. Promit să am mare grijă. 

De îndată ce Scrib fu încuiat în apartamentul ei, Kathryn se 
strecură afară pe ușa din față. Sala de fandango era plină de zarvă. 
La fel şi salonul lui Beck. Își aplecă umerii înainte, arboră o postură 
neglijentă când trecu Chump Street, apoi se îndreptă către drumul 
spre mina Madera. South Bridge era la o milă în afara orașului. Din 
fericire, era lună plină și îi lumina drumul. 

Când văzu podul, se îndreptă spre pădure, croindu-și drumul cu 
grijă printre pinii crescuți în dezordine. Trei bărbaţi își făcură apariția 
pe drum. Îi auzea vorbind când trecură podul și se indreptară spre 
oraș. Cobori până sub pod și se ascunse în spatele unui pilon. Se 
încălzise după drumul lung, dar frigul i se strecură rapid printre 
straturile de haine. Ghemuindu-se în haina ei, își dorea să își fi luat 
mănușile. Chiar și cele din piele de căprioară ar fi fost mai bune decât 
nimic. 

Rând pe rând, se auziră sunete de pași răscolind pietrişul pe măsură 

ce bărbații sosiră. Se aprinseră chibrituri, dar nicio lampă. Kathryn nu 
se uită deloc de după pilon. Știa că nu le-ar fi putut vedea fețele, dar le 
deosebi vocile. Cinci bărbați. Cizme se auziră bocănind pe podul de 
deasupra și un alt bărbat li se alătură în adâncimea defileului. 

— Scuze că am întârziat. 

Vocea bărbatului era joasă, cu un puternic accent irlandez. El 
vorbea. Nu își dădea seama de tot ce spunea din cauza vuietului făcut 
de ape, dar auzea destul. Vorbeau despre mina Madera și despre 
Morgan Sanders. 

— O să purtăm cagule când îl prindem. Aruncăm o pătură peste 
el și o să dăm o petrecere. El o să fie pinata”, iar cel care vorbea râse 
sec. Nu folosim bâte, doar pumni. Vrem să îi dăm o mamă de bătaie 
și să băgăm frica în el. Nu vrem să îl omorâm. M-aţi înțeles? 

Kathryn își închise ochii și respiră încetișor și prelung prin buzele 
întredeschise. Simţi ceva atingând-o pe partea descoperită a gâtului, 
iar inima i se opri, apoi începu să bată cu repeziciune, când acel ceva 
se mișcă și o înconjură, suindu-i-se pe față. Un păianjen! Continuă 
să se deplaseze peste fruntea ei și până la șapcă. Unul dintre bărbați 
aprinse un chibrit, atunci zări niște ochi ca două mărgele lucind în 
întuneric. Un șobolan! Un alt bărbat înjură și aruncă cu o piatră în el. 
Rozătorul o luă la fugă şi se făcu nevăzut în spatele ei. 

Își auzi numele pomenit și deveni mai atentă. 

— Ea va fi de partea noastră. A văzut Valea Cenușii și s-a întâlnit 
cu câteva dintre femei. Unul dintre membrii noștri mai poeți lucrează 
la o scrisoare înflăcărată plină de inimioare și floricele ca să îi explice 
principiile noastre înalte. Pe când va reuși să încheie povestea despre 
coaliția minerilor, nepoțica lui City Walsh va face din noi eroii 
neamului. 

Dacă menţionaseră vreun nume, Kathryn nu reușise să îl audă 
peste ropotul apei și peste bubuitul inimii ei. 

— E clar că această /a4y nu îl place pe Beck. 

— Noi vrem ca Sanders să fie primar. După ce terminăm cu el, o 
să joace cum îi cântăm noi. 


De obicei un măgăruș din carton/hârtie care se agaţă în aer și copiii 
legați la ochi trebuie să îl lovească cu un băț (n.trad.) 

— Și dacă nu o face? 

— Îl ucidem. 

— Stai puţin! Eu nu m-am alăturat coaliției ca să omor pe cineva. 

Se lăsă tăcerea câteva clipe, apoi liderul vorbi. 

— Nu se va ajunge la asta, McNabb. Dar vrem ca Sanders să 
creadă asta. 

Adunarea se încheie. Kathryn mai rămase o vreme acolo în timp 
ce vocile se auzeau tot mai slab, iar bărbaţii urcau pe poteca ce ducea 
la drum și se întoarseră în oraș sau în Valea Cenușii. Doi bărbați 
rămaseră sub pod. 

— Ce zici? Putem avea încredere în el? 

— McNabb n-are tupeul necesar pentru asta. 

— O să îi vină minţile în cap. leri a fost la Nellie O'Toole. 

— Cu ce treabă? 

— Trage nădejde să îi ia locul lui Sean. 

Vocile li se stinseră din nou. Kathryn se aplecă înainte câțiva 
centimetri. 

— Tu munceșşti cu McNabb. Vezi să apară o surpare de pământ. 
Nimic prea grav. Doar asigură-te că nu apucă să scape. 

Celălalt bărbat spuse ceva cu voce scăzută, iar primul ridică tonul. 

— Trebuie. Nu putem risca. 

Pașii începură să suie poteca şi apoi trecură podul. Inima lui 
Kathryn bătea atât de repede încât simţea că o ia cu leșin. Mai aşteptă 
câteva minute, apoi se strecură afară din ascunzătoarea ei. Îşi scoase 
șapca, o bătu pe toate părțile și țopăi prin jur. Auzi un chițăit ușor. 
Razele lunii ce se strecurau printre copacii aliniați de-a lungul apei 
nu îi ofereau destulă lumină pentru a vedea deslușit. Aplecându-se, 
ieși de sub pod şi urcă ghemuită poteca și privi spre buştenii grei. Un 
bărbat stătea de partea cealaltă. Scoase ceva din buzunar. Îl privi cum 
îşi răsucește o țigară şi o vâră între buze. Când își aprinse chibritul 
cu unghia de la degetul mare, îi văzu fața limpede. Flacăra se stinse 
repede, lăsându-i vârful aprins al țigării strălucind mai puternic când 
trase fumul în piept. Rămase o vreme, fumând, apoi aruncă chiștocul 
în apă şi porni spre oraș. 

Oare el era liderul sau subordonatul care primise ordinul de a-l 
ucide pe McNabb? Ar fi vrut să îl urmărească, să vadă unde se duce, 

dar știa că trebuia să se ducă la Willow Creek și să o avertizeze pe 
Nellie O'Toole că viața prietenului ei era în pericol. 

Kathryn știa că avea să își amintească fața acelui om. Avea să îl 
caute prin mulțimea de oameni care treceau pe Chump Street după 
ce se auzea fluierul. 


Viaţa de noapte în Calvada era în plină desfășurare când Kathryn 
reuși să ajungă înapoi în oraş. Îi spusese totul lui Nellie, iar femeia 
o asigurase că avea să îl avertizeze la timp pe McNabb. Epuizată, 
pătrunsă de frig până în măduva oaselor, în ciuda mersului agale, 
Kathryn aşteptă momentul să traverseze Chump Street. În fața 
salonului lui Beck erau adunați bărbaţi care vorbeau gălăgios și 
râdeau. Un strigăt le atrase atenția, apoi porniră cu toţii să îi vadă 
mai bine pe cei doi bărbați care se luaseră la harță în fața Rocker Box. 
De îndată ce îi întoarseră spatele, Kathryn traversă în fugă strada, 
merse pe trotuar, încetini pasul până ajunse la un ritm normal când 
trecu prin faţa sălii de fandango și se strecură repede în propria casă. 
Gâfâind, cu inima bătându-i cu putere, Kathryn își lipi fruntea de 
ușă, încercând să își recapete suflul. 

Cineva îi puse mâna peste gură. Îngrozită, dădu să strige, dar 
sunetul ieși înăbușit. Se smuci, se aplecă înainte și lovi cu toate puterile 
încercând să se elibereze. El o ridică de la podea și o îndepărtă de ușă. 
Ea își împlântă unghiile în mâna bărbatului și îl mușcă de partea 
cărnoasă a degetului mare. 

El gemu de durere. 

— Eşti toată numai genunchi, coate, dinţi şi gheare, nu? 

Beck! Se opri din luptă, epuizată. Schimbându-și poziţia, trase 
zăvorul înainte să îi dea drumul. 

Lumina lămpii scotea în evidență conturul lui Scrib în ușa din 
spate. Era în continuare învelit în pătura albastru deschis 

— Nu-i face rău. Te previn, zice Scrib! Uite că nu vorbeşte. De ce 
nu vorbește? Se întoarse în biroul din față. Ce faci aici? 

— Mă bucur de tăcerea de moment. 

Beck își scutură mâna de care-l mușcase și o privi fățiș. Când 
încercă să treacă de el, o prinse de braţ și o răsuci cu fața la el. 

— Unde-ai fost, îmbrăcată așa? 

Tremurând cu putere, dinţii lui Kathryn începură să clănțănească. 

Scrib începu să vorbească, dacă văzu că ea nu o face. 

— Ți-am spus. S-a dus la o întâlnire. 

Matthias o studie mai calm de data asta. 

— La ce fel de întâlnire aș vrea să ştiu. 

— Aș putea să mă așez? 

Picioarele lui Kathryn se înmuiară. 

Matthias o conduse în apartamentul din spate și o puse pe un 
scaun în apropierea sobei pântecoase. Expresia de pe faţa lui se 
schimbă când apucă să o vadă mai bine la față. 

— Stai așa, zise el și îi aruncă o privire lui Scrib înainte să deschidă 
uşa din spate. Stai cu ochii pe ea. 

Scrib se așeză pe pat, cu capul plecat și genunchii la bărbie. Arăta 
atât de ridicol, încât Kathryn începu să chicotească, apoi nu se mai 
putu opri din râs. Scrib mârâi la ea. 

— Ce-i aşa nostim? 

— Nimic. Absolut nimic! 

Îşi acoperi gura, încercând să își recapete controlul. 

— Ai de gând să imi dai acum hainele înapoi? 

Când își deschise ochii, își dădu seama că deja se descheiase la 
jumătate din nasturi. Icnind, ușor, îşi înșfăcă fusta și cămașa și fugi în 
biroul din față. Se dezbrăcă de hainele lui și zbură în ale ei înainte să 
își amintească să închidă ușa după ea. Din fericire, el era suficient de 
gentleman încât să privească în altă parte. Aruncându-i pantalonii și 
cămașa, începu să se plimbe de colo-colo. 

— M-am îmbrăcat. Povesteşte-mi ce s-a întâmplat. 

Înfrigurată și continuând să tremure, ea se așeză din nou lângă 
sobă. 

— Pune-ţi cizmele, Scrib. 

El se încălță, apoi se așeză pe patul ei. 

Ușa din spate se deschise brusc, iar Kathryn sări de pe scaun, 
aproape căzând pe spate, peste raftul cu cărți. 

Matthias rânji batjocoritor. 

— Eşti un pic cam încordată, nu? Se uită de la unul la celălalt, 
stânjenit, și îi aruncă o legătură lui Scrib. Să înțeleg că am ajuns prea 
târziu. Puse o sticlă de brandy pe masa lui Kathryn. Poţi duce hainele 
acelea în camera ta. 

Scrib se ridică. 

— Nu te las aici singur cu ea! Nu e cuviincios. 

— Da, sigur, dar n-a fost tocmai cuviincios nici cum te-am găsit 
eu pe tine pe jumătate despuiat în patul ei. 

— Ei, ia stai puţin, protestă Scrib imediat. Ți-am explicat! 

— Mai slăbeşte-mă. Matthias o privi pe Kathryn și pufni. E a 
doua oară când vă prind pe amândoi într-o situație compromițătoare, 
zise el și ridică din cap, cu ochii la ea. Domnișoara Walsh se va 
descurca de minune, Sir Galahad. Hai, cară-te de-aici și lasă-mă să 
vorbesc cu ea. 

Când Scrib nu se urni, Matthias îi aruncă o privire care-l electriză. 

Kathryn se prăbuși din nou pe scaunul ei. Se încălzise binişor 
acum, dar continua să tremure violent. 

Matthias destupă sticla. 

— Pari să ai nevoie de o dușcă de brandy. 

— Nu, mulțumesc. 

— E medicinal, iar tu eşti pe jumătate înghețată. 

— Mă dezgheț repede. 

El chicoti. 

— Atunci ceai fierbinte. 

Cufundă ceainicul ei în găleata plină cu apă proaspătă de lângă 
ușă. 

— Sunt bine. Poţi să pleci. 

— Nu plec până nu îmi spui unde ai fost. 

Tot trupul i se arcui când Matthias îi puse o mână pe umăr. Sări 
în picioare şi se îndepărtă de el. Camera părea cumva mai mică decât 
fusese ieri. Ochii lui se ingustară și o priviră prelung, studiind-o. 

— Eşti orice numai bine nu, şi nu plec până nu îmi dai niște 
răspunsuri. 

Ea scutură din cap și se așeză la loc, apoi sări din nou în picioare, 
încordată. 

— Ai încredere în mine, Kathryn. 

Vorbi atât de blând și cu atâta căldură, încât își dori să îi poată 
spune totul. El trăia de mai mult timp aici și cunoștea orașul mai bine 
decât majoritatea. El stătea şi aștepta în tăcere ca și când ar fi avut tot 
timpul din lume. Ea se considerase întotdeauna o bună cunoscătoare 
a oamenilor, dar el era un proprietar de salon, un profitor. Îl privi, 
studiindu-l. El o privea deschis, ca și când nu ar fi avut nimic de ascuns. 

— Întâlnirea a fost sub South Bridge. 

El umplu ceainicul și îl puse pe sobă. Un mușchi îi tresări în 
maxilar. 

— Oamenii discutau despre o coaliție? 

Ea încremeni, simțind cum îi crește nivelul de neîncredere. 

— Ştiai asta? Cel care mi-a lăsat biletul mi-a spus că e o întâlnire 
secretă. Și tu nu ești miner. 

— Nu sunt multe secrete la bar, zise el și părea deranjat. Tu reușești 
să dezlegi limbile cu ceai. Eu găsesc că whisky-ul funcționează mai 
bine și mai rapid. City auzise zvonuri și făcea ceva investigații când 
a fost ucis. 

Gura ei începu să îi tremure și își lipi buzele strâns. Încerca să o 
sperie? Era destul de speriată deja oricum! 

Ceainicul începu să fluiere, iar trupul ei zvâcni. Matthias luă una 
dintre ceştile ei de ceai Minton roşu cu auriu, o puse pe o farfurioară 
și i-o aduse ca pe-o ofrandă. Mâinile lui erau calme. Ale ei tremurau 
atât de rău, încât și le trase înapoi şi le vâri sub braţ. 

— Nu îmi permit să îmi cumpăr altele. 

— Asta sau brandy, măria ta. 

Tonul lui era blând, tachinând-o uşor. El puse farfurioara deoparte 
și îi întinse doar ceașca. 

Ea îi oferi un zâmbet umil. Ceaiul era tare şi o învălui. 

— Orașul acesta este înspăimântător, Matthias, murmură ea în 
timp ce lacrimile îi ardeau în ochi. Ai avut dreptate cu bălegarul și 
gropile adânci. Șobolanii care mișună pe-aici sunt mult mai mari şi 
mai răutăcioși decât cei care se desfată cu gunoaiele de pe alei. 

El părea abătut. 

— Ce ai auzit? 

Era ispitită să îi spună tot, dar își aminti de sfatul pe care el i-l 
dăduse. Nu il tipări. Evitându-i privirea, ea ridică ușor din umeri. 

— Nimic deosebit. 

Obrajii îi ardeau de văpaia minciunii. 

— Discutau despre o grevă? 

— Nu. 

Îi simţea frustrarea. Terminându-și de băut ceaiul, își așeză ceașca 
cu grijă pe farfurioară. 

— Mulţumesc. Mă simt mult mai bine acum. Poţi pleca. 

— Încă tremuri. 

— Mi-e frig. O să mă încălzesc. 

— Nu de asta tremuri. Ți-e frică. Eşti o Walsh. Asta e clar. 
Întotdeauna cauţi să dai de bucluc. 

Dintr-odată inexplicabil de furioasă, Kathryn se aplecă înainte. 

— Nu am căutat să dau de bucluc. M-am dus să caut informatii. 

Când ea se ridică în picioare. Matthias o apucă de încheietura 
mâinii. 

— Şi le-ai găsit pe amândouă, nu? o întrebă el, ţinând-o ferm, fără 
să o rănească. Îţi pot simți pulsul. 

Se smulse din mâna lui, atingerea lui tulburând-o prea tare. Căută 
imediat scuze. 

— A fost un drum lung și întunecat până acasă, şi am auzit ceva 
în tufișuri. Poate că a fost un urs. 

— Nu vrei să mai încerci o dată? Am toată noaptea la dispoziție. 

— L-au pomenit pe Morgan Sanders. 

Încercă să o spună într-o doară. 

— L-au pomenit, făcu Matthias, iar tonul lui deveni mai aspru 
ca şmirghelul. Sunt convins că le-ar plăcea să-i facă felul, continuă 
el, părând supărat acum. Nu trebuie să îți faci griji pentru el. E bine 
înarmat și bine păzit. 

Ea se răsuci și se duse la ușa din față. Dădu să o deschidă, dorind 
să îl poftească afară. E] se sprijini cu mâna de ea. 

— Care e planul? 

Ea se îndepărtă de el. În timp ce umbla, se uita direct la el. Nu avea 
să plece până nu îi spunea ceva. 

— Vor să îl sperie pe Sanders. Atât cât să îl convingă să le dea ce 
vor. Unul dintre ei n-a fost de acord. 

Nu avea să îi spună de ce. 

— Sunt curios. Matthias părea furios, dar vorbea calm, cu o voce 
stăpânită. Tu unde erai când ei vorbeau despre toate astea? 

— Sub pod. În spatele unui pilon. Nu mă puteau vedea acolo. Te 
asigur. 

Îşi aminti de păianjenul care se cățărase pe gâtul și pe fața ei și se 
cutremură. 

Matthias înjură printre dinți. 

— Tu ai idee ce ți-ar fi făcut dacă te prindeau acolo? 

— Cred că da. 

Chiar trebuia să îi sune vocea atât de copilăresc şi de speriată? 

Matthias se întoarse și își trecu mâna prin păr. Se întoarse cu fața 
spre ea și se încruntă. 

— Ce-i cu cel care n-a fost de acord cu planul? 

— Am avut deja grijă să fie avertizat de... 

Se opri. 

— De ameninţarea că-i vor face felul. Asta ţii în tine? întrebă el și 
înjură din nou. Ce ai făcut, Kate? Te-ai dus în tabăra minerilor și ai 
bătut la uși ca să încerci să îl avertizezi? 

— Nu. 

Prea târziu, se gândi la pericolul care plana asupra lui Nellie. Gura 
începu să îi tremure. 

— M-am dus la cineva care îl cunoaște. O să fie avertizat la 
timp, bâigui ea, fără a-l mai vedea pe Matthias din cauza lacrimilor. 
A trebuit să fac ceva! 

— Uşurel, spuse el şi o cuprinse cu braţele sale. Şșșșș... 

O trase aproape, rezemându-și bărbia de creștetul capului ei. 

— Va fi bine. 

— Ba nu va fi! 

Trupul ei începu să se încălzească în timp ce mâinile lui se mișcau 
pe spatele ei. Inima ei bătea atât de tare sau a lui? Ar fi trebuit să facă 
un pas îndărăt. 

— Te rog, vino și stai la hotel câteva zile. Vreau să mă asigur că 
ești în siguranță. 

— Nu cred. 

Îşi luă șalul de pe canapea, și-l petrecu pe după umeri în timp ce 
îi urmărea fiecare mișcare. 

Expresia de pe fața lui deveni mai ironică. 

— Ah, dragă, tot nu ai încredere în mine. Ai văzut camera. Ai 
văzut şi zăvorul. 

— Sunt mai în siguranţă aici. 

El o măsură din priviri și avu o privire prea necuviincioasă. 

— Poate că ai dreptate cu asta. 

Ea își strânse șalul și mai tare, îngrijorată. Erau singuri și singura 
lumină venea de la o lampă singuratică. Nu îi mai era rece acum. 

— Ce vrei să faci, Kathryn? o întrebă el cu blândețe. 

— Să fac pălării. 

Munca o liniştea și o ajuta să gândească. 

— O idee bună, spuse el și păru ușurat. Eşti sigură că vei fi bine? 

Fa îi oferi un zâmbet trist. 

— Sunt mai puternică decât par, domnule Beck. 

— Mă conduci la ușă? 

Tonul vocii lui era jucăuș, seducător, iar gura i se arcui într-un 
zâmbet. 

Ea nu dorea să se apropie prea mult de el. 

— O să trag zăvorul la ușă când vei fi de cealaltă parte. 

— Păcat. 

Râse baritonal și traversă apartamentul ei pentru a ieși pe ușa din 
spate. 


Henry întră prin ușile batante și se aşeză. Matthias ridică din 
sprâncene. 

— Abia acum ai ajuns? 

Era trecut de miezul nopții. 

— Am vizitat-o pe Charlotte acasă, spuse el și părea mort de 
oboseală, dar relaxat. Lucrurile merg foarte bine. 

Matthias chicoti. 

— Îmi cam dau seama cât de bine merg. 

Henry îl privi cu reproș. 

— Cu campania. 

City s-ar fi bucurat să știe că acceptase să candideze, dar el însuși 
se îndoia de faptul că avea să câștige. Nu doar provocarea lui City îl 
făcuse să fie de acord să candideze ca primar. Era faptul că își dorea să 
facă din Calvada un oraş care să merite să fie numit acasă. 

Henry nu avusese decât de câteva zile în Calvada ca să îi scoată 
în evidență toate lucrurile care erau dezarmante. Calvada nu se afla 
pe niciun drum mai de seamă. Dacă orașul dorea să supraviețuiască, 
trebuiau dezvoltate și alte afaceri decât cea minieră, pentru a-i face 
pe oameni să își dorească să urce muntele, iar pe cei care deja erau 
aici să își dorească să rămână. Matthias ajunsese la aceeași concluzie. 
Dacă Henry ar fi venit când fusese planificat inițial, Matthias şi-ar fi 
vândut deja proprietăţile și ar fi fost de-acum în Truckee sau Reno, în 
Sacramento sau Monterey. Însă Henry fusese reținut. În loc să ajungă 
în vară, sosise abia toamna, în aceeași diligență cu care sosise în oraș 
și Kathryn Walsh. 

Poate că Kathryn Walsh avea să se dovedească a fi Bull Run-ul* 
lui Matthias. În loc să vândă tot și să plece într-un loc mai bun, ea se 
ținea pe poziţii mai ceva ca Robert E. Lee la Chancellorsville””. 

N-ar fi trebuit să o mai lase în casa lui City, nu după ce trăsese cu 
urechea la o întâlnire a coaliției. Nu îi spusese numele bărbatului a 
cărui viață era în pericol. Ar fi trebuit să o tragă mai mult de limbă. 


De îndată ce Matthias plecă, Kathryn se așeză la biroul unchiului 
ei, deschise lampa mai tare și își scoase instrumentele de scris. Nu 
avea timp de pierdut. Alegerile erau la doar două zile distanță. Îi 
lua mai puţin de o oră să termine două articole: unul despre coaliția 
minerilor care nu mai era un secret pentru nimeni, inclusiv despre 
planurile diabolice de a ucide un tovarăș miner pentru că îndrăznise 


hd 


Prima bătălie de pe Bull Run a fost prima bătălie terestră majoră din 
cadrul Războiului Civil American. 
> Referinţe la personaje și bătălii celebre din timpul Războiului Civil 
american (n.trad.) 

să se opună uciderii unui om, și apoi al doilea, prin care să îi încurajeze 
pe oameni să voteze pentru Matthias Beck ca primar. 

Sala de fandango amuţise de mult când Kathryn începu să 
deschidă și să închidă sertărașele și să pregătească literele de tipar pe 
dos în lăcașurile presei. Îl urmărise îndeajuns de aproape și lucrase cot 
la cot cu Scrib ca să se descurce, deși deveni frustrată să constate cât 
era de stângace și înceată. Ceea ce lui Scrib nu i-ar fi luat decât un 
ceas sau două, ei îi luă toată noaptea. Întinse cerneala pe litere, tipări 
prima pagină și o lectură pentru corectură. Gemu la vederea greșelilor 
și petrecu minute prețioase găsind literele greşite, scoțându-le din șir 
cu acul și reinserându-le apoi la locul cuvenit. 

Reuși să tipărească cinzeci de exemplare când cineva ciocăni la 
ușa ei. Inima ei începu să gonească, dar apoi încetini din nou când se 
dovedi a fi Scrib și nu Matthias Beck. Era chiar înainte de răsăritul 
soarelui și Scrib era îngrijorat. 

— Ce a făcut Matthias după ce am plecat aseară? 

— Nimic. Intră. Am nevoie de tine. 

— Eşti în aceleași haine. N-ai dormit azi noapte? 

— O să dorm când termin lucrul. Își fiutură mâna spre presă. 
Avem un ziar de publicat. 

Scrib luă un număr și începu să citească. Ea i-l smulse din mână. 

— Citești mai încolo, Scrib. Nu avem timp de pierdut, îi zise și se 
îndreptă spre apartamentul din spate. Mă duc să mă împrospătez puțin. 

— Pe toți sfinții și mucenicii! sări Scrib și bubui cu pumnul în ușa 
ci. Doar nu ai de gând să publici așa ceva, nu? 

Ea ieși, îndesându-și șuvițe de păr în coc. 

— Ba da. 

— Dacă aș fi ştiut la ce fel de întâlnire te duci, nu te-aș fi lăsat să 
ieși pe uşă! 

— Atunci e bine că n-ai știut. Nu mai pierde vremea, Scrib. 
Tipărește mai multe exemplare, spuse și le întinse pe birou la uscat. 
Am auzit fiecare cuvânt cu urechile mele. Cu cât știu toți mai curând, 
cu atât mai bine. Dacă tăcem, ne facem vinovaţi. 

Îşi luă șalul, îngrijorată acum de Nellie O'Toole. Reușise oare să îl 
avertizeze pe McNabb? Avertizarea lui McNabb o pusese pe Nellie 
în pericol? Kathryn trebuia să știe. 

— Nu e doar viața domnului Sanders în joc. 

— Unde te duci? 

— Să văd de cineva. Nu sta fără să faci nimic. Toate exemplarele 
pe care le tipărești în următorul ceas, scoate-le pe stradă. Și nu îmi 
pasă dacă le dai pe gratis. Tu asigură-te că ziarele acelea ajung în 
mâinile oamenilor. 

— Și dacă nu? 

Ea se opri în prag. 

— O să faci asta, pentru că știi că asta şi-ar fi dorit City Walsh să 
faci. 


Nellie O'Toole și cei doi copii ai ei se făcuseră nevăzuți. Kathryn 
nu ştia dacă să fie ușurată sau și mai îngrijorată. Oamenii aceia 
știuseră că McNabb o vizita pe Nellie. Dacă veniseră la ea chiar după 
ce Kathryn vorbise cu ea? Dacă...? 

— Domnişoară Walsh? 

Când Kathryn se întoarse, o tânără ieșea dintr-o cocioabă. Nellie a 
plecat. Femeia nu era mult mai în vârstă decât Kathryn, dar era slabă 
şi istovită. Ochiul stâng îi era umflat și închis, iar obrazul negru- 
vinețiu. 

— A plecat la câteva minute după ce ai plecat dumneata. I-am 
ținut pe cei mici ai ei până s-a întors cu Ian McNabb. Au plecat cu 
toții. 

— Cine te-a lovit? 

— Mai bine să nu zic. Ei o căutau pe Nellie. Le-am spus că a 
plecat acum câteva zile. Au zis că mint, spuse ea și-și atinse obrazul. 
Le-am spus lui Nellie și lui Ian să nu-mi zică unde se duc. Dacă nu 
ştiu, nu pot să zic. E mai bine așa. 

— Îmi pare rău, doamnă... 

— Ina Bea Cummings, doamnă. 

— Mă tem că e vina mea. Îmi pare atât de rău că te-au lovit. Ar 
trebui să te întorci în oraș cu mine. O să fac loc... 

— O, nu, doamnă. Sunt mai în siguranţă aici. Și-apoi, le am pe 

Elvira Haines și Tweedie Witt de care să mă îngrijesc. Avem grijă 
unele de altele. Am prieteni care mă ajută când pot. Sper că ai și 
tu prieteni, domnişoară Walsh. Bărbaţii care au venit să o caute pe 
Nellie au vrut să știe cine a avertizat-o. N-am știut că ai fost dumneata 
până nu te-am văzut chiar acum că urci dealul. Mi-e teamă pentru 
dumneata, domnişoară Walsh. Or să te caute. Știi asta, nu? 

Toţi cei din oraș aveau să ştie până la prânz. Tot ce știa era scris 
în Voce. 

ÎNTORCÂNDU-SE PE CHUMP STREET, KATHRYN ÎL AUZI PE SCRIB 
vânzând ziare tocmai:în fața.magazinului universal Aday. Epuizată, 
intră în. bizoul Pacii şi se prăbuși pe recamicr. Se lăsă pe spate și aţipi 
până: intră Serib:pe:ușă. aaa 

= — - Ai vândut fiecare exemplar pentiu cinci cenți bucata. 


buzutaele den toți bănuţii și mărunțișul. 
„7 — O să tipărim mai multe exemplare data viitoare. Îi mulțumi. 
Întoarce semnul, Scrib. Am nevoie de un.pui de somn. 

El întoarse semnul. Saamine 

— Ar trebui să tragi zăvorul la ușă. 

Spuse că așa avea să facă, dar uită de îndată ce ieşi cl pe ușă. Prea 
obosită pentru a-și mai face griji de ceva, se ghemui pe canapea și 
adormi buștean. I se păru că visează când ușa sări într-o parte și pași 

grei bubuiră în încăpere, apoi se trezi brusc când cineva o înșfăcă de 
braţ și o trase în sus. Cu ochii îngreunaţi de somn văzu fața lividă a lui 
Morgan Sanders aproape de a ei, cu ochii negri de furie. Simpi cum o 
trec fiori reci de frică. 

— Cine sunt? Vreau nume. 

Kathryn se strădui să rămână calmă. 

— Dă-mi drumul, te rog. 

El o lăsă şi făcu un pas îndărăt, ca şi când ar fi încercat să îşi 
redobândească controlul. 

— Tot ce ai scris în... 

Folosi un cuvânt murdar în timp ce mototoli Vocea înaintea feţei 
ei, cu respirația fierbinte și acră. 

— Nu este un singur om în tot orașul ăsta care să îndrăznească să 
se ia de mine. 

Ridicându-și mâinile în semn de predare, ea se îndepărtă de el. 

— Mă bucur să aflu asta. Am scris articolul pentru ca oamenii 
aceia să nu îşi pună în aplicare planurile. 

El se apropie de ea, cu buzele întinse peste dinţii dezgoliți. 

— Nu cred o iotă din toate astea. Cred că ai inventat povestea ca 
să culegi voturi pentru Matthias Beck. 

Șocată de acuzația lui, simți cum începe să se înfurie și ea. 

— Nu aș face niciodată așa ceva! 

— Ușa ta e deschisă la orice oră când vine vorba de el. 

Uluită și jignită, Kathryn îl privi în ochi. 

— Nu în felul pe care îl sugerezi. Şi de unde ar fi putut ști dacă 
nu... Ai pus să fiu urmărită? Cum ai îndrăznit! 

— O, îndrăznesc mult mai mult de atât. Am postat un om în față 
chiar acum. Aș putea să îl chem pe el și pe alți câțiva și să fac fărâme 
presa, bucată cu bucată! 

Alarmată, știa că vorbea serios. 

— N-ar schimba cu nimic faptul că există oameni care te vor mort. 

— Vrei să mă provoci, da? Pufni. Asta este ceea ce vrei să cred? Se 
întinse atât de repede după ea, încât ea nu apucă să îi scape în timp 
ce el îşi înfipse degetele în părul ei. O trase spre el până când fețele le 
erau la doar câțiva centimetri una de cealaltă. Jcnind de durere, nu se 
îndoia de faptul că el i-ar fi putut frânge gâtul cu ușurință. 

— Spune-mi cine sunt. 

— Nu știu! 

— Descrie-i! 

Înghițindu-și cu greu frica tot mai mare, Kathryn încercă să pară 
liniștită. 

— Dă-mi drumul. 

De afară se auzi gălăgie. O bătaie, după câte se părea. Ochii lui 
Morgan scăpărară, dar nu îi dădu drumul. Simţind că îi ia foc pielea 
capului, și cu ochii în lacrimi, Kathryn nu își plecă privirea. 

— Doar i-am auzit. Nu le-am văzut fețele. 

În afară de una. 

Bătaia de afară continua. Kathryn auzea desluşit gemete de durere, 
scrâșnet de cizme, alte lovituri, şi un bufnet puternic. 

Ochii lui se îngustară. 

— Minţi. 

Cuvintele şi privirea din ochii lui o inspăimântară. 

— Una este să te protejezi, domnule Sanders, și alta este să iei 
legea în mâinile tale. 

— Eu sunt legea din oraşul acesta. 

Ușa sări în lături. Sanders îi dădu drumul lui Kathryn atât de brusc, 
încât ea făcu un pas în spate. Morgan se întoarse când ea își ridică 
privirea. Matthias Beck stătea în pragul ușii, cu gura însângerată. În 
spatele lui pe trotuar, un bărbat zăcea inconștient. Văzând privirea 
din ochii lui Beck, Kathryn ştiu că trebuia să se miște rapid sau va fi 
vărsare de sânge. 

Ocolindu-l pe Morgan Sanders, ea se puse între cei doi bărbați. 

— Totul e în regulă, domnule Beck. 

— Mie îmi spui. 

Mormăitul lui Beck veni drept răspuns încărcat cu sarcasm, iar 
ochii fioroși îl fixau pe Sanders. Kathryn își ridică mâinile. 

— Te rog să nu faci nimic pripit. Domnul Sanders îmi împărtășea 
opinia sa despre articol, ceea ce are tot dreptul să facă, zise ea privind 
peste umăr. Și tocmai pleca. Nu-i așa, domnule Sanders? 

Sanders se îndreptă spre ușă. 

— Discuţia noastră nu s-a terminat, domnişoară Walsh. 

Beck făcu un pas înainte. Kathryn îl prinse de braț când Sanders 

ieși pe ușă, dar nu reuși să îl rețină. Protestă, dar el îl urmă pe Sanders 
afară, strigând acum în urma lui. 

— Fugi, Sanders? Cu tine vorbesc, fiu de... 

Folosi un cuvânt care făcu obrajii lui Kathryn să devină stacojii. 
Morgan Sanders continua să meargă, cu umerii drepți, capul ridicat, 
ignorându-l. Oamenii ieșiră să vadă despre ce era vorba cu toată agitația. 

— Întoarce-te și înfruntă-mă, nemer... 

— Te rog, oprește-te! strigă Kathryn şi își acoperi cu palmele 
obrajii ce-i luau foc. Dacă încerci să te duci după el pentru că vrei să 
îmi iei partea cumva, nu o face! 

Beck o privi, iar expresia de pe fața lui o făcu să dea înapoi 

— Bine. Prea bine! Mulţumesc că ai venit, dar nu mă folosi pe 
mine drept scuză pentru un circ public! 

Beck se șterse la gură. Ea tocmai păşise peste un om bătut care 
zăcea inconștient pe trotuar, dar vederea sângelui lui Matthias Beck 
o făcu să se înmoaie. Răsucindu-se pe călcâie, Kathryn fugi înapoi în 
biroul Wocii. Beck reuşi să țină ușa înainte ca ea să apuce să o închidă 
și o urmă înăuntru. 

— A trebuit să tipăreşti totul, nu? Ce vei face când unul din 
bărbaţii despre care ai scris își va face apariția în miez de noapte? 

Kathryn nu se simțea în stare de conversaţia asta. 

— Pleacă, domnule Beck. 

Era prea înspăimântată și prea obosită pentru a gândi limpede. 

— Îl ai pe-o parte pe Sanders, care vrea să îţi smulgă părul de pe 
cap, și pe sângeroșii Molly Maguires, pe altă parte. Eşti fericită acum? 

Fa înțelegea despre ce vorbea el când îi pomeni pe Molly 
Maguires, pentru că citea ziarele judecătorului de îndată ce le lăsa 
acesta din mână. Nu își dorea să i se reamintească de întâlnirile 
secrete care au condus la intimidări și tentative de preluări de mine cu 
forța. Un om din Pinkerton se infiltrase în gașcă și adunase suficiente 
dovezi pentru a-i condamna, dar chiar şi după ce câțiva lideri au fost 
executați, teama că cei care au scăpat s-ar putea reorganiza în altă 
parte a persistat. 

Era oare cu putință ca unii dintre ei să fi venit tocmai până în 
California? 


Cutremurată, Kathryn deveni defensivă. 

— Am pus pariu că dacă tipăresc ce au spus, îi voi opri să își ducă 
planurile la îndeplinire! 

— Pui pariuri cu riscuri mai mari decât am îndrăznit să fac eu 
vreodată. 

— Uite, bucură-te! Sanders e convins că am făcut-o pentru tine. 
Calvada ar putea să sfârșească în final cu primar proprietar de salon! 

Realizând că și ea striga acum, încercă să își coboare tonul vocii la 
ceva mai cuvenit pentru o /ady. 

— Dacă se întâmplă asta, sper că îţi vei ține promisiunile făcute 
oamenilor și vei angaja un șerif, ca să avem ceva lege și ordine aici. 

Se gândi la ameninţarea lui Sanders și veni aproape de Matthias 
Beck. 

— Atunci nimeni nu va mai putea să îmi distrugă presa! 

— Îmi vine să o iau, să o duc până în Dardanele și să o arunc de 
pe o stâncă! 

Scrib năvăli în încăpere. 

— Toţi cei din oraș vă aud cum strigați amândoi! 

— N-au decât să audă! răcni Matthias. 

Furia lui o linişti pe a ei. Kathryn se simți mult mai stăpână pe 
ea acum. Se duse la birou și începu să îşi adune hârtiile cu mâinile 
tremurând. 

— Cred că am spus tot ce era de spus. 

Și vocea îi tremura. 

— Numa ce-am început, se răsti Matthias iar ochii îi aruncau 
flăcări. Te muţi la mine în hotel. 

— Ce? sări ea şi își îndreptă spatele, indignată. Nici gând! Rămân 
aici unde mi-e locul, spuse și arătă cu degetul spre podea. Oricât de 
umilă o fi, asta e casa mea și nimeni nu o să mă dea afară de aici! 

Matthias nu rosti nimic câteva clipe. Trupul i se relaxă, iar aburii 
furiei începură să se mai domolească. 

— Prea bine. Atunci mă mut eu aici cu tine. 

Ea se făcu roșie ca racul. 

— Nu fi ridicol! 

Stânjenită de căldura ce o năpădise la sugestia lui, îi întoarse 
spatele. Sigur, nu vorbea serios. Riscă să îi arunce o privire. O, ba da, 
vorbea serios. 

— Nu. Categoric nu. Cu niciun chip. 

— Atunci să facem o înţelegere, ce zici? Îi spuse el pe un ton 
scăzut, cu privirea fixată asupra ei cu o hotărâre de neclintit. Dacă 
clădirea asta încă e în picioare într-o lună, poți să te muţi înapoi. 

— O lună! sări ea și începu să își roadă buza, nervoasă, gânditoare, 
și se opri. O noapte. 

— O săptămână. 

O săptămână întreagă sub acoperișul lui! Kathryn se gândi la ceea 
ce spusese Morgan Sanders cu privire la ușa ei care era mereu deschisă 
când venea vorba despre Matthias. Nu putea nega că se simțea atrasă 
de el, dar nu ea îl încurajase. Ce ar fi spus oamenii dacă se muta în 
hotelul lui? 

— Nimeni nu va gândi rău despre tine când tot orașul l-a văzut pe 
Sanders năvălind aici. 

Omul ăsta îi putea citi gândurile? O singură privire din partea lui 
şi inima ei începea să bată ca nebună. Roși din nou, stânjenită că el îi 
vedea mult prea bine toate reacţiile. 

— N-ar fi cuviincios. 

— Te-aș putea sugruma, să te arunc pete umăr și să te duc peste 
drum. Așa, ai putea zice că n-ai avut de ales. 

Ea râse încetișor. 

— Asta te-ar face pe tine să arăţi deloc onorabil. 

Ochii lui se înmuiară și un zâmbet îi încolți pe față. 

— Vrei să spui că mă consideri onorabil? Nu știam că ai o părere 
atât de bună despre mine. 

Ea îi ignoră tonul ironic, iar căldura produsă de tachinarea lui se 
înteți. 

— Să zicem că mi-aș petrece o noapte în hotelul tău... 

— O săptămână. Fără plată. Cu cineva care să poată să îţi asigure 
temporar paza. 

— Cineva? Întrebă ea privindu-l cu suspiciune. Cine? 

— Nu eu. 

N-ar fi trebuit să se simtă atât de dezamăgită. 

— Chiar socotești că este nevoie de toate astea? 

— Da. Dar cred că ştii și tu asta. 

Kathryn se prăbuși pe canapea. Sanders dăduse năvală peste ea și 

tot orașul fusese martor la cum o tratase. Dacă Matthias nu și-ar fi 
făcut apariţia, ce s-ar fi întâmplat? 

— O săptămână, căzu ea de acord, înfrântă. 

El deschise ușa. 

— Să mergem. 

— Trebuie să îmi strâng niscai lucruri. 

— Mai târziu. Arăți gata să cazi de pe picioare de oboseală. 

Nu îl contrazise. Ridicându-și șalul peste umeri, îl urmă afară. 
Genunchii îi tremurau atât de tare că se împletici și aproape căzu 
când păși pe trotuar. Matthias o prinse în braţe și o trecu strada. 

— Matthias! strigă Ronya. Unde-o duci pe Kathryn? 

— O duc în custodie de protecție. 

Toţi cei de pe Chump Street îl auziră. 


Matthias intră cu spatele prin ușile batante și văzu şirul de bărbaţi 
aliniaţi la bar care se holbau la el cum traversă salonul purtând-o pe 
Kathryn în brațe. 

— Hei, Beck! Ce ai de gând să faci cu doamna ta? ciripi unul 
dintre mușşterii. 

Alții câțiva începură să râdă. 

Ar fi fost bine să priceapă cu toții că nu avea să tolereze pe nimeni 
care avea intenția de a ponegri renumele lui Kathryn Walsh. 

— Potoliți-vă, domnilor, li se adresă Matthias cu fermitate. 

O singură privire rece aruncată bărbaţilor înșirați şi cheful de 
glume le pieri. li făcu semn cu bărbia omului care stătea în spate. 

— Vino până sus, Ivan. 

Matthias îl angajase pe rusul masiv pentru a-l pune la punct pe 
orice bărbat care era pus pe scandal. Intenţiona să îl posteze în fața 
ușii ei. Nu avea încredere în majoritatea bărbaților din oraș, inclusiv 
în sine însuși. Kathryn era mult prea ispititoare, mai ales acum că o 
purta în braţele sale și o adăpostea sub acoperișul său. 

— Te rog, lasă-mă jos, domnule Beck. Mă descurc. 

Matthias o puse în picioare, dar își păstră mâna sub braţul ci. Poate 

că era în stare să umble cu spatele drept și bărbia ridicată, dar îi simțea 
trupul tremurând. O reacție întârziată, cel mai probabil. Doar gândul 
la Sanders care pusese mâna pe ea îl făcea pe Matthias să pornească 
pe urmele bărbatului şi să îl bată măr. Poate că avea să se ajungă la mai 
rău dacă Sanders mai venea odată după Kathryn. 

Deschizând ușa celui mai bun apartament din hotel, Matthias se 
aplecă. 

— După tine, măria ta. 

Ea intră cu o oarecare ezitare. 

— N-ar trebui să stau aici. 

Mâna i se ridică tremurând la gât. 

— Doar până se mai liniștesc apele. 

Ea se îndepărtă de el, vădit agitată. 

— Am o afacere de condus. 

O afacere care îi putea veni de hac. 

— O să vedem cum facem. 

Se întoarse și îl privi în ochi. 

— Noi? 

Păcat că nu se mulțumise cu pălăriile pentru doamne. Nu exista 
ghinion mai mare că nu erau suficiente femei în orașul ăsta să i le 
cumpere. Ivan stătea în pragul uşii, așteptând ordinele. Kathryn îl 
observă. Matthias o vedea cum își frământă mintea să înțeleagă 
întreaga situațic. Cearcănele de sub ochi îi spuneau că avea să adoarmă 
de îndată ce se întindea în minunatul pat umplut cu pene. 

— Domnişoară Walsh, dânsul este Ivan. Nu își amintea numele 
de familie. Se va asigura că nimeni nu te deranjează. 

Se auzi o pereche de cizme bocănind pe scări şi Scrib își făcu 
apariția, gâfâind. 

— Tot orașul vorbeşte... 

Matthias îl țintui pe băiat cu o privire hotărâtă. 

— Doamna este mai în siguranță aici decât peste drum. 

Îi aruncă o privire lui Ivan, iar bărbatul își lăsă mâna greu pe 
umărul lui Scrib și îl conduse pe ușă afară. Matthias vedea clar cum 
Kathryn e pe punctul de a se răzgândi. 

— Ar trebui să vorbim despre asta. 

— Mai târziu. Ai avut câteva zile lungi și grele, nu-i aşa, măria ta? 

Să te odihnești puțin, spuse în timp ce se îndreptă spre ieșire. O să mă 
îngrijesc să primeşti mâncarea în cameră. 

— Domnule Beck! 

Micuţul său general arăta ca și când încerca să pună la cale o 
campanie de scăpare. 

— Uşa are un zăvor bun și greu. 

leşi, închizând ușa după sine. Așteptă și auzi zăvorul căzând în 
lăcașul lui. 

Ivan părea îngrijorat. 

— Ce mă fac dacă iese din cameră? 

— Nu o scăpa din ochi. 

Matthias cobori la parter. Când intră în salon, descoperi o mulțime 
de bărbați sărbătorind. Nu îi întrebă de ce. Herr îl bătu pe umăr. 

— În sfârșit, s-a găsit bărbatul care să-i închidă gura! Spuse el și 
ridică paharul. În cinstea lui Matthias Beck, bărbatul care ar trebui 
să fie primar! 

Bărbaţii ovaționară. 

Matthias râse trist. Aveau să afle cu toții destul de curând că 
Kathryn Walsh nu avea să tacă prea mult timp. 


Kathryn auzi urale de sărbătoare, dar era prea obosită pentru a-i 
păsa de motivul acestei celebrări. Se duse la geam și văzu bărbați 
trecând în grabă strada, fără doar și poate atrași de uralele de la 
parter. Câţiva își ridicară privirile şi o văzură. În loc să se retragă de la 
fereastră, încercă să caute între feţele ridicate pe omul pe care-l văzuse 
aprinzându-şi ţigara după ce pusese la cale cu sânge rece o crimă. 
Câţiva bărbaţi o sorbiră din ochi, apoi schimbară câteva vorbe cu 
tovarășii lor care își ridicară la rândul lor privirile la ea. Închipuindu-și 
ce le-ar fi putut trece prin cap, în mod eronat, se dădu înapoi. 

Turnându-și apă într-un lighean din porțelan alb cu albastru, 
Kathryn își făcu palmele căuș și își răcori fața. Prosopul se simțea 
moale pe pielea ei. Încăperea avea toate dotările de confort, chiar și 
o cadă de baie! Fuseseră pregătite lemnele pentru făcut focul. Găsi 

chibrituri într-o cutie pe polița de deasupra căminului și curând 
flăcările începură să învăluie bușteanul cel mare. Două scaune și o 
măsuță erau așezate cu fața spre foc. Ea și mama ei obișnuiau să 
șadă la foc și să povestească. De obicei, după ce Kathryn avusese o 
încăierare cu judecătorul. Când fusese mică, mama ei îi spunea vorbe 
de consolare. Când Kathryn împlinise șaisprezece ani, mama ei luă 
partea judecătorului și a așteptărilor acestuia. Kathryn avea să se 
căsătorească, de preferat înainte să împlinească optsprezece ani. Eşti 
drăguță, inteligentă, o tânără domnişoară bine situată. Desigur, vei avea 
pretendenți. Mama ei nu putea crede că putea exista o fată care să 
aleagă să rămână necăsătorită, nu înainte ca Kathryn să refuze două 
cereri în căsătorie. 

Cu siguranță nu vrei să ajungi fată bătrână. 

Nu poti schimba lumea, Kathryn. 

Eşti exact ca tatăl tău... 

Își aminti dintr-odată ultima lor conversaţie, iar Kathryn simți 
aceeași durere pe care o simțţise întâia oară când mama ei spusese, 
Viaţa mea ar fi mult mai ușoară fără tine. Mama ei nu coborâse de la etaj 
în ziua când judecătorul o dusese pe Kathryn la gară. Oare el fusese 
cel care îi interzisese să coboare, ca nu cumva stresul îngrijorărilor 
să îi amenințe copilul nenăscut? Kathryn nu îl putea învinui. Nu se 
îndoise niciodată de dragostea ce i-o purta tatăl ei vitreg mamei ei. 
Ea era cea disprețuită. 

De ce te ridici impotriva lui Lawrence? Doar ştii că nu ai cum să ieşi 
în câștig. 

De ce trebuie tu să fii intotdeauna mărul discordiei în casa asta? 

Kathryn nu voia ceartă. Își dorea să îndrepte lucrurile! Voia să 
facă lumea un loc mai bun! Dar după câte se părea, dacă îți urmai 
convingerile, trebuia să te aștepți să dai de necaz. Dar nu putea să 
nu se întrebe. Înrăutățise lucrurile prin faptul că scrisese despre ce 
auzise sub pod? Prea obosită să se gândească la alte posibile strategii 
pe care le-ar fi putut urma, se așeză și se lăsă pe spate în scaun. La 
ce bun să își mai pună întrebări acum? Ce făcuse era bine-făcut și 
trebuia să facă față consecințelor care decurgeau de aici, oricare ar 
fi fost ele. 

Faţa lui Lawrence Pershing îi apăru înaintea ochilor. Adio, 

Kathryn. Chiar și acum, după atâtea luni, încă simțea împunsătura 
durerii. Tonul lui spunea totul. În sfârșit am reușit să scap de tine. Nu 
te mai întoarce. 

Trosnitul focului o consolă, căldura îi pătrunse în trupul ostenit. Se 
lupta să își țină ochii deschişi. Când dormise ultima oară? Alaltăieri? 
Nu își amintea. Mușchii i se relaxară, iar mâinile îi alunecară pe lângă 
mânerele scaunului. Se lăsă moale în scaun şi alunecă în timp ce 
moțăia. Ar fi trebuit să se ridice și să se întindă pe pat. Prea obosită 
să facă ceva din toate astea, își ridică o cizmă pe marginea măsuței 
pentru a se sprijini și adormi chiar acolo unde era. 


Matthias rămase jos, nedorind ca bărbaţii să speculeze asupra 
motivelor din care Kathryn era în camera de la etaj. Auzind un 
comentariu malițios, îl înșfăcase pe bărbat de guler și de turul 
pantalonilor şi îi făcu vânt pe ușile batante. 

— Mai este cineva care vrea să spună ceva despre doamna de la 
etaj? 

Henry îl studie amuzat. 

— Există și alte locuri sigure unde puteai să o duci, prietene. La 
Ronya, spre exemplu. 

— Nu m-am gândit la asta. 

— Singurul mod în care o poți feri pe doamna aceea de necazuri 
va fi să te însori cu ea. 

Gândul acesta îi venise lui Matthias cu mult timp înainte ca Henry 
să i-l pomenească. Șansele de-a o face pe Kathryn Walsh să fie de 
acord însă nu erau în favoarea lui. Cel puţin nu încă. La un moment 
dat, în ultimele câteva zile, se trezise rugându-L pe Dumnezeu să o 
ocrotească, el care nu se mai rugase de ani întregi! 

Ronya sosi cu o tavă. 

— Trebuie să mănânce. 

— Nu aveam de gând să o las să moară de foame. 

Ea arătă spre barul și salonul ticsit. 

— Ei bine, ai fost puţin ocupat cu trupa de cheflii. 

El o însoți la etaj la camera lui Kathryn. Ivan se ridică şi îndepărtă 
scaunul care bloca ușa. 

— N-am mai auzit niciun sunet din camera ei de câteva ore. 

Matthias bătu la ușă. Niciun răspuns. Scoase cheia din buzunar, 
descuie ușa şi o descoperi pe Kathryn dormind buștean, răsfirată pe 
un scaun de lângă cămin, cu un picior pe masă. 

Ronya chicoti. 

— Ei bine, a cedat, spuse ea și lăsă tava din mâini. Mai bine 
pune-o în pat. 

Matthias o luă cu blândeţe pe Kathryn în brațele sale. Părul ei 
se desfăcu din coc, despletit într-o masă de cârlionți roşcați. Brațele 
îi atârnau grele, iar capul îi căzu pe spate. Când sforăi ușor, Ronya 
izbucni în râs. Chicotind, Matthias o puse pe Kathryn pe pat. 
Respirația îi deveni mai ușoară. Arăta ca un înger, cu pielea atât de 
palidă și netedă. O căldură tot mai intensă i se lăsă în piept. Își dorea 
să o țină aproape și în siguranță. Îi descheie gulerul înalt și strâns și îi 
observă pulsul regulat la gât. 

Ronya îl lovi peste braț. 

— Ce crezi că faci? 

Îndreptându-se brusc, Matthias se făcu roșu ca racul. 

— Doar îi descheiam puțin gulerul să poată respira. 

— Respiră cât se poate de bine. Dar tu pari să ai o problemă cu 
respiratul, îi zise ea, arătând ca o găină bătrână înfuriată. Hai să nu 
confundăm motivele pentru care ai adus-o pe Kathryn aici sus, bine? 
spuse ea și mormăi gutural. Păcat că nu poate sta la mine. 

Ținând cont de felul în care se simțea chiar acum, Matthias se 
gândi că nu era o idee proastă. 

— Ai loc? 

— Nu. Și asta-i păcat. Tentaţia de a o avea sub acoperişul tău s-ar 
putea să fie prea mult pentru tine. 

— Cred că se descurcă ea cu asta. 

Ronya pufni. 

— Nu mă îndoiesc! Kathryn nu are fărâmitură de compromis în 
toată ființa ei. Tu în schimb... 

Matthias ridică o mână de parcă ar fi depus un jurământ. 

— Am de gând să stau cu ochii pe ea la rece. 

Ronya începu să râdă. 

— Matthias, pe asta încă trebuie să o văd cu ochii mei, cum stai 
tu cu ochii pe Kathryn la rece. Toţi cei din Calvada te văd cum te 
perpelești, îi spuse și arătă spre ușa deschisă. De ce nu te ocupi să îi 
aduci aici ce are nevoie din locuinţa ei? 

Intenţiona să îi aducă aici nu doar câteva lucruri. 

— A, și Matthias... Își întinse mâna înainte să ajungă la ușă. 
Dă-mi-o. 

Matthias scoase cheia din buzunar și i-o puse în palmă. 

— Băiat bun, îi spuse Ronya zâmbind. Acum, ocupă-te de tot ce 
este nevoie să o ţinem pe fata noastră în siguranță. 


Kathryn se trezi când se auziră strigăte gălăgioase și foc de armă 
de pe stradă. Ameţită, împinse așternuturile deoparte. Aerul rece o 
lovi și își dădu seama că nu purta nimic pe ea decât o cămașă subțire 
de corp. Cine o dezbrăcase? Uitându-se speriată în jur, își descoperi 
fusta, cămașa, jupa, pantalonașii lungi și roșii și corsetul aranjate 
frumos pe cufărul ei, cizmele ei curățate și puse pe podea. Niciun 
bărbat nu putea face ceva atât de ordonat. 

Îndepărtându-și din ochi grămada ciufulită de cârlionți roșcați, 
fugi repejor peste dușumeaua rece din lemn, se spălă şi se îmbrăcă în 
viteză. Dârdâind, puse un buștean pe jăratecul din cămin, apoi se duse 
la geam, de unde privi afară precaută. O mulțime de bărbați îl purtau 
pe Matthias Beck pe sus pe Chump Street, strigând și ovaționând, 
unii ținând sticle de whisky deasupra capului. Din câte se părea, 
Matthias Beck fusese ales primar. Gemând nemulțumită, Kathryn 
realiză că dormise în tot timpul alegerilor! 

Se auziră focuri de armă. 

— Cam asta a fost legea și ordinea. 

Luându-și peria, Kathryn începu să își pieptene înfuriată părul. 
Şi dulapul unchiului ei fusese mutat în cameră. Deschise și închise 
fiecare sertar, găsindu-le pline cu lenjeria ei de corp, cămășile, fustele 
și rochiile pe care și le adusese de acasă, toate împăturite frumos și 

aranjate. Raftul de cărți al unchiului ei fusese și acesta adus aici, cu 
cărți cu tot, împreună cu un cuier cu mai multe brațe pe care stăteau 
agățate trei dintre pălăriile confecționate de ea, haina ei şi un şal. 

Totul fusese mutat, mai puţin presa Washington, cerneala şi hârtia. 

Își prinse părul într-un coc voluminos cu ace cu capătul din 
carapace de țestoasă și deschise ușa. Ivan se ridică în picioare. 

— Unde credeți că mergeţi? 

Omul avea o armă într-un toc ce-i stătea aninat pe coapsă. 

— Mă duc afară să văd ce se întâmplă. 

— Matthias a fost ales primar. 

— Atât am înțeles. Când se îndreptă spre scări, Ivan rămase pe 
urmele ei. Ea se opri. 

— Nu am nevoie de ajutorul dumneavoastră, domnule... 

— Lebedev. Şi am ordin să stau cu ochii pe dumneata. 

El rămase aproape pe trotuar în timp ce parada aduna tot mai 
mulți oameni și aproape ajunse la Hotelul Sanders. Oare Morgan 
Sanders se uita? Nimănui nu îi place să piardă, iar parada asta avea 
să-i întețească dorința de răzbunare. 

— Kathryn! Abbie Aday o strigă din fața magazinului. Veni 
repede lângă ea, îl măsură cu privirea pe Ivan și arma lui înainte să se 
oprească din nou asupra lui Kathryn. Mi-am făcut atâtea griji pentru 
tine în locul acela dezmăţat. Nabor spunea că Matthias te-a încuiat 
în dormitorul lui. 

— Ce? Nu! 

Îi venea să năvălească în magazin și să îl pocnească pe Nabor 
pentru că inventase astfel de concluzii eronate. 

— Sunt singură la etaj într-o cameră de hotel, care are un zăvor 
foarte bun la ușă, și stau acolo doar pentru că... 

— Domnul Sanders a venit peste tine și... 

— Abbie! strigă ea exasperată, gândindu-se că cel mai bine era să 
schimbe subiectul. Știi cumva cum a primit domnul Sanders vestea 
cu rezultatele alegerilor? 

— Nu l-a văzut nimeni de când a plecat din casa ta și mă îndoiesc 
că își doreşte cineva să fie prin preajma lui acum. 

— A fost primar două mandate. Cu siguranță are ceva de spus, 
zise privind înspre hotelul lui. Cineva ar trebui să îl întrebe. 

— Dar nu o să fii dumneata aceea, mormăi Ivan. 

— Sunt editorul Pacii și am responsabilitatea de a raporta ce se 
petrece în Calvada, domnule Lebedev. 

— Vorbeşte cu noul primar, Matthias Beck. 

— O să o fac de îndată ce va sta cu picioarele pe zerra firma și nu 
o să-l mai poarte nimeni pe sus ca pe Bachus. 

Ivan o privi cu gura căscată. 

— Ha? 

— Lasă, nu contează. 

Abbie își strânse șalul mai bine în jurul umerilor. 

— Am auzit că o duzină de oameni de la Madera au plecat în 
noaptea în care domnul Beck te-a dus în hotelul lui. Se zvonește 
că Molly Maguires din Pennsylvania ar fi venit aici să facă valuri, 
îi spuse Abbie, apoi veni mai aproape și continuă în șoaptă. Nellie 
O'Toole a venit la magazin aseară. Nabor era la bar cu ceilalți bărbați, 
așa că i-am dat un săculeț cu fasole, niște carne de porc din saramură 
şi două conserve la borcan. 

Îmbrățișând-o, Kathryn o sărută pe obraz. 

— Abbie Aday, ai o inimă bună. Nu lăsa pe nimeni să îți spună 
vreodată altceva, îi zise, apoi se îndepărtă puţin de ea. Poți spune 
tuturor că mă duc acasă de îndată ce găsesc câțiva domni amabili să 
îmi mute lucrurile înapoi în locuința mea. Domnul Beck a insistat să 
rămân o săptămână, dar sunt sigură că nu este necesar. 

Abbie părea alarmată. 

— O, nu, n-ar trebui să te întorci acolo. Ţi-ai văzut casa? 

Kathryn fusese atât de prinsă să ajungă din urmă parada, încât nici 
măcar nu aruncase o privire peste drum. Urându-i o zi bună lui Abbie, 
porni agale spre casă. Cu inima grea, observă că îi spărseseră geamul, 
iar perdeaua sfâșiată zăcea atârnată ca mușchiul spaniol. Tăviţele 
pline de litere minuscule fuseseră scoase din sertărașele dulapului și 
aruncate pe jos. Sanders făcuse asta sau bărbații care amenințaseră că 
îl vor ucide? 

Temându-se de ce era mai rău, Kathryn se duse la presă şi o studie. 

— Doamne, mulțumesc. 

Nu se făcuse nicio pagubă; doar mânerul lipsea. Rotarul îi putea 
face altul. Lăsându-se pe vine, începu să adune literele. Câte ore avea 

să îi ia să facă curat după toată nebunia de acolo și să pună totul la 
loc? 

Ivan o ridică în picioare. 

— Haideţi, domnișoară Walsh. Nu puteți face nimic cu privire la 
asta. 

Kathryn turnă tot ce adunasc într-un sertar și își şterse mâna cu o 
cârpă înmuiată în terebentină. 

— Măcar nu au dat foc casei. 

— Nimeni nu e atât de prost să facă una ca asta. Tot orașul ar arde 
din temelii. 

Parada ajunse la salonul lui Beck. Matthias privi în direcția ei 
înainte ca oamenii să îl repună pe trotuar. Ea se miră de expresia 
mohorâtă de pe fața lui. 

Scrib o zări şi trecu în fugă strada. 

— Matthias e primar! Nimeni n-a crezut că ar putea câştiga. A fost 
o victorie răsunătoare! Și a fost totul datorită ție! 

Kathryn simți cum se înviorează. 

— Ei bine, mă bucur să știu că ziarul face o diferență în Calvada. 

— O, dar n-a fost ziarul. Cineva i-a spus lui Matthias că Sanders 
era în casa ta. A trecut drumul ca din pușcă, s-a bătut cu paznicul lui 
Sanders, și următorul lucru pe care toți l-au văzut a fost Sanders în 
persoană a ieșit cu coada între picioare din casa ta și pe Matthias după 
el numindu-l în fel și chip... 

— Da, am auzit. Și asta a făcut ca domnul Beck să fie ales? 

— Asta, și faptul că s-a ocupat de tine. 

— Pardon? 

Simți cum începe să se înfurie. 

— Bărbaţii au hotărât că orice om care îl pune pe Sanders pe fugă 
și reușește să te facă să taci în doar câteva minute are tot dreptul să 
ocupe funcția de primar! 

Scrib se alătură din nou mulțimii care sărbătorea. 

Ivan chicoti, dar tăcu imediat când văzu privirea din ochii lui 
Kathryn 

— Poţi pleca, domnule Lebedev. Sunt convinsă că ai prefera să te 
alături mulțimii în delir ce se îndreaptă spre bar decât să te ţii după 
mine. 

— Am primit ordine. 

Şi nu părea fericit de asta. 

— Prea bine. Mi-e foame. Însoţeşte-mă la Ronya, unde pot primi 
ceva de mâncare. Îți dau cuvântul meu. O să mă întorc în camera mea. 

Ivan o privi fioros. 

— Ai face bine. 

O însoți pe Kathryn la Ronya și o lăsă acolo. 


Kathryn o găsi pe Ronya curățind cartofi în timp ce Charlotte 
jumulea un curcan sălbatic uriaș. 

— Măi să fie! Te-a lăsat să ieși. 

Chicotind, Ronya arătă cu capul spre un scaun. 

— Sub pază. 

Privi peste umăr și îl văzu pe Ivan întorcându-se pe trotuar. 
Charlotte aruncă mai multe pene într-un coș. Kathryn luă o pană 
lungă din coadă, o întoarse, și îi veni o idee. 

— Poţi să îmi dai mie astea? 

Dacă văduvele minerilor puteau face evantaie din pene de curcan, 
Kathryn le putea trimite mamei ei să le vândă doamnelor din Boston 
cărora poate le-ar plăcea să aibă ceva unic din Vestul sălbatic. 

Ronya ridică din umeri. 

— Sigur. Acolo e un coș plin. Ce vrei să mănânci? Micul dejun sau 
cina? o întrebă zâmbind. Sau ambele? 

— Doar cafea și un biscuit, te rog. 

Intenţiona să plece înainte ca Matthias să îl trimită pe Ivan înapoi. 
Intenționa să își țină cuvântul și să se întoarcă. Doar că nu așa repede. 

Kathryn își întinse unt și gem de mure pe biscuit și mâncă jumătate 
în viteză, sorbind din cafea. Ronya o studia cu sprâncenele arcuite. 

— Te grăbești să pleci undeva? 

Kathryn mormăi drept răspuns. Când termină și restul, se ridică. 

Ronya o privi încruntată. 

— Unde te duci? 

— Am promis să mă întorc la hotel. 

— În cazul ăsta... făcu Ronya, scotocind prin buzunarul șorțului 
ei, de unde scoase ceva. Vezi, ai grijă de ea. 

Kathryn prinse cheia din zbor. 

— Mulţumesc, îi răspunse și o puse deoparte. Mi-am văzut casa. 

Charlotte își ridică ochii de la treaba ei. 

— Am auzit sticla spartă, dar până să cobor și să mă uit afară să 
văd cine a făcut-o, dispăruse. 

— Se vorbește că unii bărbați nu au mai apărut în mină la tura 
lor în ziua de după ce a ieșit ziarul tău. Ronya tăie cartofii într-o 
oală mare, în timp ce îi dădea instrucțiuni lui Charlotte să se apuce 
de umplutura cu turte de mălai. Unii spun că erau din gașca Molly 
Maguires. 

— Ei bine, oricine au fost bărbaţii de sub pod, sper că au plecat 
până acum. 

— Sanders se va răzbuna pe mineri. 

Charlotte rupse turtele de mălai într-un castron voluminos. 

— Sigur nu va face asta. 

Kathryn se uită între cele două femei și văzu că amândouă căzură 
de acord. Poate că trebuia să vorbească cu Morgan Sanders. Putea fi 
fermecătoare când voia. 

— Ar trebui să plec, spuse și luă coșul, mulțumindu-i Ronyei 
pentru pene. O să am grijă să fie folosite bine. 

Acoperindu-și părul cu șalul, Kathryn lăsă în urma ei Chump 
Street și sărbătoarea victoriei lui Beck. 

MATTHIAS ÎL VĂZU PE IVAN INTRÂND PE UŞILE BATANTE DE UNUL 
singur. Încruntându-se;. mimă o întrebare. Ea unde e? Ivan făcu un 
semn cu capul'și spuse la fel, La Ronya, apoi se alătură prietenilor săi. 
Supăcat, Matthias îţi: croi drum prin: mulime. 
Dyyite înapoi şi ia-0: 

— la prânzul. Ronya'și Charlotte sunt cu ochii pe ea. A promis că 
se întoarce” aici după ce mănâncă ceva. : 

= Deşi Matthias își dorea să plece și să vădă singur de ea, bărbații 
nu îl lăsară. Şi dacă era să pună la socoțeală cât de mult whisky se 
consumase în ultimele câteva ore,-ştia că trebuia să se asigure că 
petrecerea rămânea una de sărbătoare și nu se transformă într-un 
scandal. Unii aveau pică pe Sanders și vedeau în câștigul lui Matthias 
permisiunea de a pleca după el. Dacă ar fi fost treji, ar fi înțeles că 
lucrurile nu aveau să se schimbe peste noapte și o revoltă le putea face 

mult rău. Matthias îi sfătui să fie răbdători și diplomați, le recomandă 
să aleagă timpul și efortul. 

Pe când se lăsă seara, burlacii luară loc să mănânce la Restaurantul 
Ronyei, la Cazan sau la Restaurantul Căutătorilor de aur; bărbații 
căsătoriți erau pe drum spre casă. Ivan plecase în urmă cu o oră 
pentru a lua cina la Ronya înainte să o escorteze pe Kathryn înapoi 
la hotel. Ronya îi spusese ieri că aveau la cină curcan umplut, piure de 
cartofi și sfeclă, pe lângă plăcintă cu dovleac. Îi lăsa gura apă numai 
când se gândea la asta. 

Strângându-și haina mai bine pe el în fața aerului mușcător de 
rece, se îndreptă spre restaurant. Cineva îl chemă pe nume și se uită 
peste umăr, zărindu-l pe Ivan apropiindu-se din cealaltă parte a 
orașului. Matthias simți cum i se strânge stomacul. 

— Unde e? 

— Nu știu! Ronya a spus că a mâncat un biscuit și cafea și a plecat 
acum câteva ceasuri. Nu s-a mai întors la hotel. Am căutat-o în tot 
orașul. Nimeni n-a văzut-o! 

Noaptea se lăsa repede, aducând şi ninsoarea cu ca. Oriunde ar 
fi fost, Matthias spera că era undeva în interior. Ultima oară când o 
văzuse, nu avea nimic altceva la ea decât un șal. 


Tweedie Witt îi spusese lui Kathryn că copilașul Elvirei Haines 
murise și nu o mai prea văzuse în ultimele câteva zile. Ina Bea 
Cummings vorbise cu Ronya Vanderstrom și avea să locuiască 
cu Charlotte în camera de sus, spălând lenjeria și făcând curat în 
camerele unde locuiau bărbații. Invitând-o pe Kathryn în casă, 
departe de frigul de afară, se aşezară ghemuite împreună în cocioaba 
lui Tweedie, povestind câteva ceasuri. Mai mare cu zece ani decât 
Kathryn, Tweedie trecuse prin câteva încercări. Îl întâlnise pe soțul ei, 
Joe, în Cleveland, Ohio, când venise să lucreze în magazinul tatălui 
ei. Mezinul din cinci frați plecase de la ferma familiei pentru a-și face 
un rost în viață. 

— Cei doi fraţi ai mei nu l-au plăcut prea mult pe Joe Witt. Au 

spus că nu era suficient de bun, dar eu l-am văzut a fi extraordinar. Fața 
îi strălucea când vorbea despre el. Veniseră în Vest cu o caravană de 
căruţe. Nu a fost niciodată unul care să se uite la un bănuț. A cumpărat 
ce și-a dorit de la Fort Laramie și din Stația Mormonilor, povesti ea 
zâmbind. Chiar și o panglică galbenă pentru mine. 

Pe când reușiseră să ajungă la Humboldt Sink cu deșertul de 
patruzeci de mile întinzându-se înaintea lor, rămăseseră cu doar doi 
boi. 

— A fost ca și când am fi traversat iadul. Fierbinte. Fără apă. 
Nisipul alcalin ridicat de vânt. Am crezut că o să mor și au fost zile 
când chiar mi-am dorit-o. 

Când ajunseseră la Truckee, unii care se întorceau din Vest le 
spuseseră că munții Sierra Nevada erau mai rău decât tot ce văzuseră 
vreodată și veneau zăpezile. 

— Eram însărcinată. În șapte luni. Știam că nu aveam să reușesc. 
Și Joe ştia. Atunci a auzit că Henry Comstock găsise argint cinzeci 
de mile spre Miazăzi. O duzină de căruțe au fost gata să pornească 
într-acolo; ne-am alăturat și noi. 

În cocioaba lui Tweedie Witt nu era niciun copil. 

— Ce s-a întâmplat cu copilașul tău, Tweedie? 

— S-a născut prea devreme. A murit într-o seară. Două zile după 
ce am ajuns în Virginia City. 

Culese câteva scame de pe fusta ei uzată și pătată, şi își ridică încet 
spre Kathryn doi ochi trişti. 

— Un băiețel. Am pierdut o fetiță și încă un băiat trei ani mai 
târziu. Holeră. Sunt îngropați acolo. 

Kathryn o luă pe Tweedie de mână. 

— Desigur, Joe nu a găsit niciodată argint. A muncit la câteva 
mine de aur, dar nu a fost plătit bine, și argintul se termină repede în 
mine. O mină se închidea, alta se deschidea. Unii dintre proprietari 
au angajat chinezi. Ei erau dispuși să lucreze pe aproape nimic. Joe 
avea nevoie de lucru. De asta am venit aici. Sanders este un om dificil, 
dar el a construit case pentru oamenii lui. 

— Însă nu s-a gândit la văduvele bărbaților care au muncit pentru 
el. 


Tweedie ridică din umeri. 

— Nu m-am așteptat la nimic. Viaţa e grea. Unii se nasc norocoși, 
alții nu. Așa stau lucrurile. 

Scormoni în jăratec și adăugă încă un buștean. 

Kathryn mută coșul de pene. 

— Am o idee. 

Îi explică la ce se gândea. 

— Spune-mi de ce ai nevoie și fac rost. Vom fi partenere. 

În cocioaba micuță trăgea curentul, podeaua era murdară și se 
simţea ca un sloi de gheață sub șezutul lui Kathryn. 

— Poţi veni să lucrezi pentru mine? Am o cameră la hotel. 

— Vai de mine. 

Tweedie o privi cu ochii mari și plini de speranță. 

— De îndată ce casa mea va fi reparată din nou, ne putem muta 
acolo. 

Tweedie era micuță, iar recamierul avea să fie mai comod pentru 
dormit decât podeaua. 

— Asta ar fi minunat, domnișoară Walsh. 

— Spune-mi Kathryn, zise ea și o strânse cu căldură în brațe. 
Cred că vom fi bune prietene, Tweedie. 

Pământul era acoperit cu un strat subțire de zăpadă când Kathryn 
plecă din Willow Creek. Rămăsese mai mult decât intenționase, 
povestind cu noua ei prietenă, dar se bucura pentru asta. Avea să ii 
scrie mamei ei de îndată. Mama ei cunoștea o mulțime de femei cu 
inima bună care aveau să cumpere evantaie din pene de curcan, mai 
ales dacă știau că astfel ajutau o văduvă să trăiască. 

Cu cât căsuţa lui Kathryn era mai curând în stare de locuit, cu atât 
mai bine. Nu suporta gândul că Tweedie avea să își petreacă iarna în 
cocioaba aceea groaznică. De asemenea, Kathryn avea să se simtă mai 
puțin vulnerabilă dacă o altă femeie avea să locuiască cu ea. Mai ales 
dacă domnul Beck hotăra să năvălească din nou peste ea. 

Un vânt rece se porni, mușcând-o prin toate straturile de haine. 
Ar fi trebuit să îmbrace o haină. Strângându-și șalul mai tare în jurul 
umerilor, își plecă creștetul și se îndreptă spre oraș. 


Po. .—— 

Matthias o îmbrânci pe Longwei, slujitoarea lui Sanders, cea care îi 
deschise ușa la intrare, și năvăli în coridor. 

— Sanders! 

— Sunt aici. 

O voce calmă, profundă, se auzi din salon. Sanders şedea într-un 
fotoliu imens din piele, cu o flintă rezemată de masa laterală. Avea și 
un revolver şi un pahar pe jumătate golit lângă o sticlă din cristal cu 
brandy. 

— Ai venit să te dai mare, Primare Beck? 

— Ea unde este? 

— Dacă pe Kathryn o cauţi, ultima oară auzeam că era în 
dormitorul tău. 

Matthias făcu un pas înainte și se strădui să își stăpânească nervii. 
Nimic nu i-ar fi plăcut mai mult decât să îi spargă dinții lui Sanders, 
dar era înnebunit să o găsească pe Kathryn. 

— Am încuiat-o în camera de oaspeți ca să o protejez de tine. Şi 
de bărbații care plănuiau să te ucidă pe tine. 

Toată aroganța se stinse pe fața lui Sanders. Părea mai bătrân. 

— Ei bine, la mine nu e. Verifică prin toate camerele, dacă poftești. 

Matthias se uită la Ivan, iar bărbatul se îndreptă spre scări. Se 
întoarse din nou cu fața spre Sanders. 

— Kathryn a încercat să te protejeze pe tine, nemernic ce ești, cu 
editorialul acela. 

— Tot ce-am dorit a fost să îmi dea un nume. 

— Nu îl știe. 

— Ştie un nume, rosti Sanders calm, cu ochii îngustați. Am văzut 
asta în ochii ei. 

Matthias strânse din dinți. ÎI știuse pe unul din bărbați? Dacă da, 
informaţia aceea nu i-o dădu nici lui, nici lui Sanders. 

— M-aș oferi să te ajut să o găsești, dacă nu aș ști că chiar acum 
sunt unii bărbați suficient de beți cât să mă linșeze. 

— În privinţa asta, ai dreptate. A trebuit să îi potolesc pe câțiva 
în seara asta. 

— Nu cred că ai pretenția să îți mulțumesc pentru asta. 

Ivan cobori treptele. 

— Nu e sus, șefule. 

Morgan arăta la fel de mohorât pe cât se simțea și Matthias. 
Bărbatul își înălță paharul de brandy. 

— Noroc, îi spuse și râse lipsit de umor. În cinstea lui Kathryn 
Walsh, o femeie care înnebunește bărbaţii. 

Dădu brandy-ul peste cap dintr-o înghiţitură. 

Matthias şi Ivan plecară. Ninsoarea se porni mai tare. Matthias 
privi în stânga, apoi în dreapta, apoi la vale. Îi venea să își lase capul pe 
spate și să îi strige numele, dar apoi fiecare bărbat din oraș ar fi aflat că 
Kathryn nu mai era protejată. Era de capul ei pe undeva. Spera asta. 
Nu își dorea să se gândească la ce i s-ar fi putut întâmpla chiar acum, 
dacă bărbatul pe care îl auzise de sub pod ar fi pus mâna pe ea. 

Ivan îl privi. 

— Unde căutăm acum? 

— Aș vrea să știu. 


Kathryn nu își mai simțea degetele de la mâini sau de la picioare 
pe când ajunse în Calvada. Camerele închiriate de Ronya aflate în 
partea din spatele restaurantului erau luminate precum un far în 
mijlocul unei mări zbuciumate. Înfiorată, cu respirația un fuior de 
fum, Kathryn deschise poarta, înaintă cu greu prin zăpadă și bătu la 
ușă. 

— Slavă cerului! Îi făcu semn lui Kathryn să intre în casă. Ivan a 
venit să te caute. Ai spus că te duci înapoi la hotel. 

— Mă duc, răspunse ca și o privi pe Ronya măsurând-o cu privirea 
și își plecă ochii. 

— O, nu! Îmi pare rău. Ghetele înalte cu șireturi îi erau ude leoarcă 
și lăsau niște băltoace noroioase pe podeaua Ronyei. Plec acum. 

— Ba nu pleci nicăieri. Eşti pe jumătate înghețată! făcu Ronya și 
o trase spre șemineu. Rămâi aici. 

Sc făcu nevăzută în dormitor și se întoarse repejor cu un cârlig 
pentru nasturii ghetelor, o pătură groasă și o pereche de şosete de 
lână. Kathryn icni de durere când Ronya îi descheie nasturii și îi trase 
din picioare ghetele ude. 

— Ai fi norocoasă să nu te alegi cu o degerătură! țâțâi Ronya. 
Unde te-ai dus? 

— La Willow Creek. 

Strânse din dinți în timp ce Ronya îi frământa picioarele cu mâini 
calde și puternice. 

— Umbli pe-aci de parcă totul este în perfectă regulă. Ronya o 
privi cu ochi acuzatori. Nu ai pic de minte. 

Înveli niște prosoape moi în jurul picioarelor desculțe ale lui 
Kathryn și continuă să le frământe. 

Kathryn oftă în timp ce durerea începu să se domolească. 

— O, ce bine e. 

— Ei bine, nu te obișnui cu asta. Ronya se ridică în picioare. Am 
ceva ce te va încălzi. 

Kathryn spera să fie un castron cu tocană fierbinte, dar când se 
întoarse Ronya, ţinea în mâini o cană aburindă. 

— Bea! îi ordonă Ronya. 

Supusă, Kathryn luă o guriță și o scuipă imediat înapoi în cană. 
Îngrozită de ceea ce tocmai făcuse, își ceru scuze. Niciodată nu mai 
pusese gura pe ceva cu un gust atât de îngrozitor. Ronya îi spuse să 
mai ia o gură și de data asta să o înghită, apoi se ridică, cu mâinile 
proțăpite în șolduri, privind-o cu atenție, pentru a se asigura că aşa 
avea să facă. Cutremurată, Kathryn încercă din nou. Reuși să înghită 
câteva picături şi aproape că se inecă. 

— Chiar îmi pare rău, Ronya, dar cafea asta este teribil de rea. 

Ronya îi smulse cana din mâini și intră în trombă în bucătăria 
restaurantului. Când se întoarse, i-o întinse din nou lui Kathryn. 

Privind în cană, Kathryn văzu că se mai adăugase niște frișcă. 
Sorbi cu atenție o gură. Și o tonă de zahăr! Luă o gură mai sănătoasă 
și simți aroma de scorțișoară şi încă ceva ce nu reuși să identifice. 

— E delicioasă. 

— Mă bucur că îți place. E una dintre specialităţile mele de iarnă, 
spuse Ronya și rămase veghind-o în timp ce ea continua să soarbă din 
cană. Eşti mai rău decât City. Ştii asta? Nu se poate să pleci așa fără să 
spui nimănui unde te duci. El măcar ştia să se bată. Tu nu ești decât o 
fată, spuse ea și îi luă cana goală din mâini. Încă tremuri. Încă o cană 
din asta şi te vei topi cu totul. 

Stomacul lui Kathryn începuse să se încălzească binișor pe când 
se întoarse Ronya, dar se supuse. A doua cană de cafea se dovedi chiar 
mai bună decât prima. Când Ronya îi impuse să îi spună de-a fir a păr 
tot ce făcuse de când plecase din restaurant, Kathryn îi povesti despre 
Tweedie și despre planul ei de confecționat evantaie din pene care să îi 
crească puțin venitul. Spuse că evantaiele puteau deveni ultimul răcnet 
în moda din Est. Vorbi despre sărăcia cumplită în care trăiau văduvele 
şi cât de bucuroasă era că Ronya îi oferise Inei Bea Cummings o slujbă 
și un acoperiș deasupra capului până reușea să o căsătorească cu un 
burlac potrivit. Îi spuse Ronyei că o considera o peţitoare de succes. 

Ronya o privi amuzată. 

— Nu mai spune. 

— O, ba spun. Am auzit că văduvele care lucrează aici sfârșesc prin 
a se mărita. Henry Call a pus fără doar și poate ochii pe Charlotte, 
nu crezi? Doar pentru că eu una nu vreau să mă mărit nu înseamnă 
că nici altele n-ar trebui să se mărite, turui Kathryn chicotind, apoi 
continuă să vorbească despre planurile pe care le avea de a o ajuta 
pe Tweedie. Dacă totul merge cum sper, Tweedie poate conduce 
galanteria, în timp ce eu mă ocup de Voce. 

Ronya chicoti. 

— Ei bine, eşti plină de idei, nu crezi? 

— Și mai am şi altele, îi replică ea, înălță cana și înghiți și ultimele 
picături. Întotdeauna am fost plină de idei. Așa obișnuia să îmi spună 
și mama. Sunt și unele bune între ele, nu crezi, Ronya? 

Ea scutură din cap, iar ochii îi licăreau amuzați. 

— O, eu una cred că ai idei grandioase. 

Kathryn înălță cana. 

— Ştii ceva, cafeaua a fost atât de bună că aş vrea să mai beau una 
înainte să plec. 

— Două sunt suficiente. 

Dezamăgită, Kathryn se ridică în picioare, dar se prăbuși la loc, 
în scaun. 

— O, pe toți sfinţii. M-am dezgheţat, dar acum picioarele mi-s 
moi ca gelatina. Făcu o a doua încercare, mai hotărâtă. Aşa! Puse 
cana goală pe masă, când lampa Ronyei licări și o carte căzu pe jos. 
Curioasă, Kathryn se aplecă după ea. Ivanhoe, de Sir Walter Scott! 

O, una dintre preferatele mele. E atât de romantică! Ai găsit-o în 
cutia de sub masă la Aday? 

— Nu. Am adus-o din Ohio. Am păstrat-o ascunsă în butoiul cu 
făină ca să nu sfârșească aruncată pe drumul spre Vest. Ronya o privi 
cu ochi de vultur. Cum te simți? 

Kathryn oftă prelung, mulțumită. 

— Mä simt bine. i-am spus că am dus niște pietre la Sacramento? 
spuse ea și începu a râde pe înfundate și privi în jur pe furiș, ca și când 
era pe punctul de a spune un secret. Speram să moștenesc o mină de 
aur! pufni ea ridicând din umeri și aplecându-se înainte. Dar vom 
vedea curând! spuse ea, ducându-și degetul la buze. $șșșș. Să nu spui 
nimănui. 

Se duse lângă sobă și își ridică partea din spate a fustei. Se aplecă, 
şi începu să își frece viguros partea din spate. Ronya izbucni în râs. 

— E bine să îţi fie cald și bine, nu? 

— Ar trebui să faci o afacere din asta! 

— Lasă-ţi ghetele aici la uscat și ia cizmele astea. Ronya i le puse 
în fața scaunului. Kathryn își strecură picioarele cu șosete în cizme și 
le strânse șireturile, dar nu reuși să le lege cum se cade. Ronya sc lăsă 
pe vine, îi dădu mâinile la o parte şi i le legă ea. Se îndreptă de spate 
şi o duse pe Kathryn prin restaurant la ușa din față. Acum, fetița mea, 
te duci frumușel drept acasă. O bătu ușor pe obraz pe Kathryn cum ai 
face cu un copil. Promiți? 

— Promit. 

Kathryn o cuprinse cu brațele pe Ronya și o strânse cu putere la 
piept. Când se desprinse de ea, o sărută pe obraz. 

— Mă bucur să te am ca prietenă. 

Ochii Ronyei se umeziră. 

— Haide, du-te acum, îi spuse ea, închizând ușa. 

Kathryn făcu exact așa cum i se spusese. Se duse acasă. Iraversă 
strada pe diagonală, intră drept pe ușa din față în biroul ziarului lui 
City Walsh. 

Matthias cutreierase în lung și în lat străzile Roma, Londra și 
Galway, şi nu văzuse nimic. Ivan se dusese pe Gomora, deși niciunul 
dintre ei doi nu și-o închipuiau pe Kathryn luând ceaiul cu vreuna 
dintre porumbițele de acolo. Nu mai știa unde să caute. Ar fi trebuit 
să păstreze cheia în loc să i-o dea Ronyei. Dacă ar fi făcut astfel, 
Kathryn ar fi fost și acum încuiată în siguranță în dormitorul de la 
etaj. Imagini teribile din timpul războiului îi năvăleau în minte. Ura îi 
făcea pe oameni să își pricinuiască unii altora lucruri dintre cele mai 
oribile, iar bărbații pe care Kathryn îi auzise de sub pod probabil își 
doreau să se răzbune. 

Matthias simţea că i se făcea rău de atâtea griji. Se opri în fața 
salonului și privi în susul și în josul străzii. Poate că ar fi trebuit să 
o lase să locuiască în clădirea lui City și să pună o pază la ușile din 
față și din spate. Un vânt ușor de seară învolbură perdelele făcute 
ferfeniță și Matthias avu impresia că vede o lumină. Dacă vandalii se 
întorseseră, avea să îi cotonogească pe câțiva. Ușa era în continuare 
smulsă din țâțâni și stătea rezemată într-o parte. Și iat-o pe Kathryn, 
aplecată înainte, adunând cioburile cu mătura pe un făraș. 

Se îndreptă de spate şi zâmbi dulce. 

— O, salutare, Matthias. Cum ești în seara asta? 

Matthias o privi consternat, iar valul de ușurare îl scutură aproape 
la fel de intens ca și furia care urmă imediat. 

— Bună seara? Asta este tot ce poți spune când am căutat și în 
gaură de șarpe după tine? 

Injură. 

În loc să pară șocată, ea se răsuci și aruncă fărașul plin cu cioburi 
de sticlă într-o găleată. 

— Dar nu e nevoie să folosim astfel de cuvinte. 

Strângând din dinți, Matthias intră în încăpere. 

— Unde ai fost în ultimele cinci ceasuri? 

Kathryn flutură cu mâna prin aer. 

— O, dar nu vreau să mai trec încă odată prin povestea asta, îi 
răspunse ea și privi în jur. Am o mulțime de făcut să aranjez toate 
lucrurile, ca să mă pot întoarce la slujbă. 

Matthias arătă cu degetul mare spre ușă. 

— Să mergem, măria ta. 

Ea ridică spre el doi ochi mari și fermecători, plini de inocență. 

— Unde să mergem? 

— Înapoi la hotel! 

Ea tresări, dar nu se trase înapoi. Îndreptându-se de tot de spate, 
își împlântă mătura în podea. 

— Vorbești exact ca judecătorul. 

Matthias nu intenționase să strige şi categoric nu dorise să se 
poarte ca și tatăl ei vitreg. Kathryn continuă să strângă cioburile 
într-o grămadă. El făcu încă doi pași și adulmecă ceva ce îi era bine- 
cunoscut. Aplecându-se spre ea, Matthias o privi cu mai mare atenție. 

Ea se trase înapoi, cu ochii mari. 

— Să nu îndrăznești să mă săruţi din nou, Matthias Beck. Îi 
flutură degetul pe sub nas. Nu, nu, nu. 

Toată furia i se risipi. 

— Măi să fie, măria ta, spuse cl rânjind de-acum. Duhnești ca și 
când ai fi băut o portie din elixirul de iarnă al Ronyei. 

— Elixir? făcu ea şi se încruntă. Am băut cafea. Cafea delicioasă şi 
cremoasă, cu muuuult zahăr și scor... scor...ți... șoară. 

— Şi câteva guri de brandy. 

Amuzamentul de pe fața lui se spulberă când o măsură atent cu 
privirea și observă că purta cizme în locul ghetelor înalte cu șireturi 
pe care le purtase după-masă când stătea lângă Ivan și urmărea 
parada. Tivul fustei era murdar. Ce spusese acum câteva minute 
când era atât de furios că nu gândea limpede? O, dar nu vreau să mai 
trec încă odată prin povestea asta. Inima îi bătea cu putere. Povestea 
asta? Din nou? Se îndoia că avea să îi spună unde fusese și ce făcuse 
de când îl trimisese pe Ivan înapoi la petrecere cu promisiunea că 
avea să se întoarcă la hotel după ce îmbuca ceva. Un biscuit și cafea, 
îi spusese Ronya, și părea să se grăbească. Două porții de elixir, cel 
mai probabil pe stomacul gol. Nici nu era de mirare că nu putea 
pronunța scorfișoară! Era surprins că încă putea sta în picioare. În 
secunda asta, singurul lucru care conta era să o ducă în siguranță la 
hotel și să o țină acolo. 

Matthias îi atinse brațul, cobori de-a lungul lui și o luă de mână. 

— Haide, Kate. E timpul să te duc acasă în siguranță. 

Ea clipi şi îl privi cu o expresie pe care o mai văzuse în treacăt în 

noaptea când o sărutase. Apoi își smulse mâna din a lui, iar o altă 
expresie mai aproape de una alarmată îi luă locul. 

— Aici este casa mea, domnule. 

Dispoziţia i se schimba mai repede ca vremea. 

— Deocamdată nu mai este. 

Dacă era după el, niciodată nu avea să mai fie. Aruncă repede o 
privire în jur. Geamuri sparte, dulapuri distruse, noroi peste tot. Dacă 
reușea să facă cum voia ea și se muta înapoi aici, aveau să o facă zob 
pe ea. 

— O să pun să o închidă cu scânduri ca să nu se mai producă și 
alte daune. 

Evident, ei nu îi plăcea ideea aceasta. O vedea cum încearcă să 
formuleze un argument împotriva celor spuse de el. Din fericire, 
mintea îi era prea încețoșată. O luă din nou de mână, de data asta 
mai ferm. 

— Cheia este la Ronya, așa că nu trebuie să îţi faci griji că te voi 
încuia din nou. 

Dar avea să pună o pază la ușă cu instrucțiuni clare despre ceea ce 
avea voie și ce nu avea voie să facă. Ivan nu avea să îndrăznească să o 
scape din ochi de data asta. 

— Bine. 

Ea îi oferi un zâmbet încrezut, abia schițat și îl însoți fără a 
protesta. Supunerea ei îl îngrijoră însă și mai mult. 

Bărbaţii stăteau la bar, beau și sporovăiau. Alţii ședeau la mese, 
cu cărțile în mâini, concentrați şi solemni. Îi dădu drumul mâinii și o 
apucă de braţ, ca să pară mai cuviincios. Câţiva îi observară. 

— Hei, Matthias! Unde-o duci pe micuța doamnă? 

Alţii îi ținură isonul. 

— O însoțesc pe domnișoara Walsh până în camera ei, domnilor. 
Brady, când îl vezi pe lvan, trimite-l sus. 

Aruncă o privire prin încăpere și râsetele încetară. Bărbaţii își 
întoarseră privirile. 

Când Matthias deschise ușa de la dormitorul de sus, Kathryn 
intră fără nicio ezitare. Privind-o, se încruntă. 

— Pornesc focul. 

Ea îi mulțumi și se aruncă pe scaun. O simţea cum îl privește și 

o privi și el. Ea îşi plecă ochii repede, dar nu înainte să o vadă cum îl 
măsura din cap și până în picioare. 

Aprinse un chibrit. Felul în care îl privise îi provocă un gând la 
care era mai bine să nu stăruie. Se gândi la altceva. 

— Aș putea să mă duc la Stu Bickerson și să îi spun că l-ai pus pe 
Scrib să se dezbrace și și-a petrecut jumătate de noapte în dormitorul 
tău. 

Ea își dădu ochii peste cap. 

— Dar nu a fost așa! 

Vreascurile se aprinseră. Matthias se îndreptă de spate și îi aruncă 
un zâmbet distant, provocator. 

— Şi i-aș putea spune că te-am găsit beată în biroul ziarului tău 
în miez de noapte. 

— Nu sunt beată, şi nu e miezul nopții. 

— Stu n-are probleme cu detalii de felul acesta. 

Matthias o studie, observând că nu era deloc în largul ei sub 
privirile sale. Și se gândi că știa de ce. 

— I-aș putea spune chiar și despre sărut. 

Observă cum i se aprind obrajii. Oare se gândise şi ea la asta la fel 
de mult cum o făcuse el? 

— N-ai fi așa de nepoliticos. Ești un gentleman. 

— O, asta-i bună, sunt un gentleman acum, spuse el râzând în 
hohote. 

Ea își duse o mână tremurată la gât. 

— De ce te uiţi așa la mine? 

— Așa cum? 

Când ea nu îi răspunse, îi oferi un surâs rușinat. 

— Henry a spus că singurul mod în care aș putea să te ştiu în 
siguranță ar fi să mă însor cu tine. 

Fu la fel de surprins ca și ea când cuvintele i se desprinseră de pe 
buze. Dar acum că le spusese, știa că asta avusese în gând din prima 
zi când o văzuse. 

Pentru o clipă, îi văzu ochii lucind. Apoi vălul se lăsă din nou, iar 
ea sări în picioare și se indepărtă de el cât de mult îi permise camera. 

— Nu mă mărit niciodată cu nimeni. 

Măcar nu spusese că el reprezenta ultimul om de pe fața pământului 

cu care ar fi fost dispusă să se mărite. Respingerea ei includea toţi 
bărbații de acum sau din viitor. 

— Eu nu sunt nimeni, Kate. 

Ea se îndreptă de spate, ridică bărbia și își arcui o sprânceană. 

— Nu-mi pasă dacă ești primarul sau al doilea cel mai bogat om 
din Calvada. Nu mă mărit cu tine. 

— Eşti destul de sigură de asta. 

— E decizia mea. Nu? 

— Ba da. E decizia ta. Și depinde de minte să te fac să te 
răzgândeşti, spuse Matthias zâmbind și se îndreptă încet spre ea. Pun 
pariu că pot. 

Ea reuși să păstreze distanța dintre ei. 

— Doar de dragul discuţiei, de ce ar fi nevoie ca să fii de acord. 

— Nimic, spuse ea și se încruntă. Tot, continuă scuturând din cap. 
O listă lungă de tot. 

El continua să se îndrepte spre ea, dar și ea se îndepărta constant. 

— Putem începe din seara asta... 

El o tachină și văzu cum roșeața îi urcă pe gât și apoi îi cuprinde 
şi obrajii, ca un răsărit de soare. 

— Ca....te...go...riiiic, nu! 

Încercă să nu râdă. 

— De ce nu te așezi și să discutăm puțin despre asta? 

Dacă mai continua să meargă cu spatele, avea să își dea foc singură. 

— Iese fum din fusta ta, Kate. 

— Nu, nu. Nu îmi dezlipesc ochii de la tine. 

— Sunt flatat. 

Mersese destul de departe și acum își dorea să o liniștească. Şi 
el avea nevoie să se liniștească. Luă loc și își întinse mâna spre ea, 
poftind-o să se aşeze pe celălalt scaun. 

— Ia loc. Haide să vorbim. 

— Cred că ar trebui să pleci. 

— Încă nu, îi spuse, ştiind care era cel mai bun mod de a-i distrage 
atenția. Acum sunt primar. Nu vrei să mă întrebi detalii despre 
planurile pe care le am cu orașul? 

Îşi lipi buzele strâns. 

— La ce bun, dacă nu le pot tipări? 

— Putem discuta şi despre asta. 

Ea se așeză pe marginea scaunului, gata să sară. 

— De ce este nevoie ca să mă lași să mă întorc acasă? 

Matthias știa că nu se putea aștepta din partea ei să trăiască fericită 
în hotelul lui sau în al oricui altcuiva. Îi răspunse scurt: 

— Să avem un șerif. 

— A, da! exclamă ea și își împreună mâinile în poală. Platforma 
ta cu lege şi ordine. 

— Axel Borgeson va ajunge aici în câteva săptămâni. 

De îndată ce voturile fuseseră numărate, îi ceruse lui Henry să 
trimită telegrama care confirma oferta. 

— A lucrat pentru Agenţia de Detectivi Pinkerton, a făcut spionaj 
pentru Armata Uniunii, apoi a fost desemnat ca pază pentru Union 
Pacific. A fost la Promontory Point când Leland Stanford a înfipt 
cramponul de aur*, apoi a venit aici în California. 

Kathryn se aplecă înainte, acum interesată. 

— Cum l-ai găsit? 

— Nu m-am dus în Sacramento doar să cumpăr whisky. 

Kathryn îi zâmbi, încântată și, din fericire, relaxată. 

— 'Ține-ţi promisiunea asta și orașul îţi va fi recunoscător. 

Deşi trecuse câteva luni de când era în Calvada, rămăsese încă 
foarte naivă. 

— Nu toți vor fi încântați să aibă parte de lege şi ordine. O 
mulțime de bărbaţi au venit în Vest pentru a scăpa de reguli şi legi. 

— Tu, Matthias, de asta ai venit în California? 

Tonul ei îi trăda curiozitatea. Căldura focului și cele două porții de 
brandy își făceau treaba. 

— Nu, nu de asta am venit. 

Se îndoia că era conștientă de modul în care ochii i se plimbau 
asupra lui. Poate că ar trebui să deschidă puțin fereastra. Dar asta nu 
avea să îi fie de ajutor. Nu focul din cămin îl încălzea așa. Ci faptul că 


* Referire la ultimul piron bătut de Leland Stanford în 10 mai 1869 la 
Promontory Summit din Utah în ultima șină care unea Calea ferată 
Central Pacific din Sacramento cu Calea ferată Union Pacific din 
Omaha, eveniment ceremonial în care cramponul a fost din aur (n.trad.) 

o vedea pe cuviincioasa și manierata Kathryn Walsh într-o dispoziție 
languroasă. 

— Adevărul este că atunci când m-am întors acasă din război nu 
am fost primit tocmai ca un erou. 

După alte câteva minute, avea să își fi ridicat un picior încălțată cu 
cizmă pe masă și să sforăie din nou ca un matroz. 

— Pentru că ai luptat pentru cei din Nord? 

Oftând, se lăsă pe spate. 

Matthias nu dorea să vorbească despre Marșul lui Sherman spre 
Ocean, şi ce însemnase asta pentru orașul său natal. 

Kathryn clipi în direcția lui, cu acei ochi înnebunitori, aproape 
mângâindu-l. 

— De ce ai făcut-o? 

Trebuia să se gândească la altceva. Ce îl întrebase? A, da. 

— Am crezut că națiunea noastră va supraviețui mai mult dacă era 
unită, decât fărâmițată. 

Dacă permiteai unei bucăți din țară să se desprindă de întreg, 
curând fiecare stat şi-ar fi dorit să devină un stat suveran. Ar fi 
devenit la fel ca Europa, țările pornind mereu la război una împotriva 
celeilalte. O casă dezbinază împotriva ei înseși nu va dăinui, îi spusese 
tatălui său, dar nici chiar Cuvântul lui Dumnezeu nu reușise să clatine 
mândria de sudist a lui Jeremiah Beck. 

— Şi sclavia? Care este părerea ta despre asta? 

— Cel mai bun prieten al meu a fost fiul singurului sclav din 
gospodăria tatălui meu. A venit împreună cu mine când am plecat. 
A fost omorât în primul an de război. 

Kathryn ascultă în tăcere. Nu milă întrezărea Matthias pe fața ei, 
ci compasiune. 

— Cel mai greu lucru pe care a trebuit să îl fac vreodată în viața 
mea a fost să îi spun asta mamei lui. Dacă ar fi rămas acasă, ar fi fost 
în viață, îi povesti el, iar vocea îi deveni răgușită. Ea m-a iertat. 

— Mie îmi pare o femeie creştină veritabilă. 

— Tata a fost un bărbat creștin veritabil. Păstor, de fapt, spuse el 
râzând trist, copleșit de amărăciune și durere. Mi-a spus că își dorea 
să nu mă fi născut, apoi mi-a întors spatele și m-a lăsat baltă. 

Ochii lui Kathryn se umplură de lacrimi. Matthias expiră prelung 

și își întoarse privirea, dorindu-și să îi fi oferit un răspuns superficial 
în loc să deschidă răni vechi. 

— O, Matthias, spuse ea, oftând uşor. Sunt convinsă că Domnul 
va atinge inima tatălui tău. Dumnezeu a promis să ducă la bun sfârșit 
lucrarea pe care a început-o în fiecare dintre noi, spuse ea vorbind 
încetișor, așa cum ar vorbi cineva cu un prieten îndurerat. Oamenii 
spun lucruri îngrozitoare când sunt răniți și înfuriați. Știu că eu am 
făcut-o. 

O lacrimă i se prelinse pe obrazul palid. Ea îi cercetă faţa, cu o 
privire plină de tandreţe. 

— Se pare că avem totuși ceva în comun. Mama mea mi-a spus că 
viața ei ar fi mult mai ușoară dacă nu aș fi eu. 

Cuvintele ci erau ca un pumn în stomac. Îi simți durerea și știu 
acum de ce își înfipsese rădăcinile în Calvada. Cu ochii grei de somn, 
ea se relaxă și privi focul din cămin. 

— E frumos, nu crezi? 

Îl privi cu încrederea unui copil. În starea în care era acum, era în 
toate privinţele prea vulnerabilă și ispititoare. Matthias ştia că deja 
stătuse prea mult. 

— Cred că e timpul să îţi urez noapte bună. 

Se gândi la bărbaţii de jos și la speculațiile pe care fără doar și 
poate le făceau. Ar fi trebuit să se gândească la asta cu o oră mai 
devreme. Încă așezată, Kathryn își ridică privirea la el visătoare. 

— Ştii ceva, Matthias? Îmi palce de tine. 

Părea plăcut surprinsă de revelaţia aceea. 

El chicoti. 

— Chiar? 

— Da. Chiar. O să fii un primar bun pentru Calvada. Deja ai 
angajat și un șerif. 

Îi luă două încercări să se și ridice din scaun. 

— Ce vei face cu privire la drumuri? 

Languroasă, îl urmă prin ușă, chiar își strecură mâna sub braţul lui. 

— Copiii au nevoie de o școală. Și băieții, și fetiţele au nevoie de 
educație, să ştii. 

Avu ușoare probleme la pronunția cuvântului educație, 
reamintindu-i lui Matthias câte porții de elixir avea la bord și de ce 

avea privirea aceea seducătoare, uşor adormită în ochi, care îi dădea 
serios de furcă cu hotărârea de a sta departe. 

— Nu avem nici suficiente fântâni, continuă ea, bătându-l ușor pe 
braț. Mormanul de gunoi se ridică la mare înălțime între clădiri, spuse 
ea cu o grimasă și se cutremură. Am văzut atât de mulți șobolani. Am 
văzut şi în Boston, dar nici pe departe atât de mulți ca aici. Mici și 
mari. Matthias, trebuie să facem ceva cu gunoiul și cu șobolanii. 

Îi plăcea să o audă vorbind despre noi. 

— Dacă reușesc să fac toate astea, te măriți cu mine? 

Ea își trase mâna și făcu un pas înapoi. 

— Haide, nu mă necăji. Asta nu ar fi decât fireasca ta datorie ca 
primar al iubitului nostru oraș. Îl împinse ușor spre ușă. 

— O să îl pun pe Ivan să vină și să șadă pe hol. 

— Sunt în siguranță totală. 

— Nu cu ușa descuiată. 

— O! făcu ea cu ochii mari și râse. Ei bine! Nu trebuie să îți faci 
griji pentru asta, spuse ea și îl împinse ușor cu mâinile pe piept. Du-te 
acum. 

Matthias o prinse de mâini și i le ridică. Apoi, dându-i drumul, 
o trase în brațele sale și o sărută așa cum își dorise să o facă încă de 
când se știa. Avea gust de brandy, frişcă și zahăr. Ochii îi erau închiși, 
buzele întredeschise. Îi vedea pulsul bătându-i cu putere pe gât şi 
aproape că își pierdu cumpătul. 

— E timpul să îţi urez noapte bună, măria ta. 

Vocea îi era răgușită de pasiune. O îndepărtă ușor de sine, ştiind 
că profitase incorect de ea. Ea îl privi, amuzată. 

Luptându-se cu ispita, Matthias deschise ușa și ieşi cu spatele pe 
coridor, închizând-o repede după sine. 

înapoi în timp speri lui Ivan ateriză pe, spate, zvârlindu-l pe rus 
în interiorul camerei ei, făcându-l să arate ça o țestoasă prăbuşită pe 
spate, fluturând cu mâinile și picioarele. .; 

Încercând să nu râdă, Kathryn se- aplecă să îl ajute pe sărmanul om. 

— Eşti bine? 

Mormăind niște înjurături în rusă, Ivan reuși să se dea jos de pe 
scaun şi să se târască în patru labe pe coridor. Încă mormăind, reuși să 
se ridice în picioare, roșu la față și înfuriat. 

— Data viitoare avertizează-mă un pic înainte! 

Ea se strecură afară din cameră, închise și încuie ușa, şi sc îndreptă 
spre scări. 

Ivan o prinse din urmă. 

— Unde crezi că te duci? 

— La Ronya. Pentru micul dejun. 

Bombănind, ţinu pasul cu ea. 

— Matthias a făcut troacă de porci din mine ieri. Azi o să stau 
lipit de tine ca râia. 

După micul dejun, Kathryn se duse la rotar și comandă un nou 
mâner pentru presă. Patrick Flynt îi spuse că îi putea face un mâner, 
dar nu era sigur dacă se cădea să facă asta pentru că auzise că era deja 
în bucluc până peste cap și nu dorea să îi ofere mijlocul pentru a-și 
atrage și mai multe probleme pe cap. Ea îi spuse că dacă o ajuta, avea 
să îi pună o reclamă gratuită în următorul număr din Voce. 

De la Flynt, Kathryn merse o jumătate de milă în afara orașului la 
Rudger Lumber și îl întrebă de sticlă. 

Carl Rudger rânji când o văzu. 

— Nu m-am mai distrat atât citind un ziar de când City Walsh... 

— S-a trezit cu capul spart? interveni Ivan, ceea ce-l făcu pe 
domnul Rudger să îl privească uluit de atâta cutezanță. Ivan îl privi 
provocator, deloc pocăit. Nu o ajuta. Trebuia să stea cuminte la hotel. 

Kathryn îl bătu ușor pe braț pe Ivan. 

— Nu te uita la dispoziția proastă a lui Ivan. Săracul om a căzut 
în cap azi de dimineață. 

Ivan mormăi. Domnul Rudger avea sticlă pe stoc şi avea să îi 
monteze geamurile până seara, contra cost. 

— Era și timpul ca cineva să mai spună și adevărul pe-aici, chiar 
dacă o face o femeie. 

— Mulţumesc pentru votul de încredere, spuse Kathryn înțepat. 

— Doar rogu-te să nu scrii nimic de mine în Voce. 

Ea râse. 

— Nu scriu dacă nu faci nimic care să îmi atragă atenția. 

Rudger râse cot la cot cu ea. 

Pe drum înapoi spre oraș, dispoziția lui Ivan se strică și mai mult. 

— N-am terminat încă? Sau ai de gând să mergi undeva să iei ceaiul? 

— "ie ți-ar prinde bine o cană de ceai. Menta face bine când ești 
supărat, agitat şi obosit. 

— O băutură mi-ar prinde bine, asta mi-ar prinde bine! 

Kathryn alese cel mai ieftin material de la Aday, însă Nabor urcă 
prețul atât de mult, încât ea știa că el nu o dorea în magazinul său. 
Stânjenită, Abbie îşi făcu de lucru cu conservele. Kathryn îi mulțumi 
lui Nabor pentru timpul acordat și plecă. Mai bine își tăia una dintre 
rochii și își făcea draperii din ele decât să cumpere material de la 
Nabor Aday. Auzise că un nou magazin avea să se deschidă în celălalt 
capăt al orașului, dar pe moment, nu avea decât o singură alternativă. 
Kathryn aşteptă să treacă câteva căruțe și călăreți cu caii lor, apoi 
cobori în strada noroioasă. 

— Acum unde te mai duci? 

— La Magazinul Universal Madera. 

El o apucă de braţ. 

— O, nu, nici să nu te gândești! 

— Dă-mi drumul, Ivan, însă când el nu o făcu, se opri în mijlocul 
străzii. Nu cred că vrei să fac o scenă. 

Privind-o fioros, îi dădu drumul. 

Kathryn trecu pe lângă barul Corbul și salonul Calul de fier și 
intră în magazinul lui Sanders. Clienţii încremeniră. La fel făcu și ea 
când îl văzu pe Morgan Sanders stând în spate, prins în discuţii cu 
managerul magazinului său. Ivan murmură un cuvânt necuviincios. 
Ezitând, Kathryn își luă inima în dinţi și porni printre rândurile de 
mese până ajunse la cea cu suluri de materiale, o ofertă mai generoasă 
decât la Aday. Managerul o observă. Când ochii ei îi întâlniră scurt pe 
ai lui, el își întoarse imediat capul. Morgan era singurul care vorbea, 
spunându-i ce să comande: mai multă fasole, mai puțin zahăr. Când 
managerul o privi din nou, Morgan privi şi el peste umăr. Expresia lui 
iritată deveni instantaneu surprinsă. 

Încordat, Ivan se apropie de ea. 

— Hai să mergem. O înșfăcă pe Kathryn de braţ și cealaltă mână 
și-o odihni într-o doară pe arma sa Smith & Wesson. 

Kathryn își ridică ochii la el. 

— Te rog să nu faci vreo prostie. 

— Tu îmi spui mie asta? 

Morgan se strecură printre mese spre ei. Kathryn băgă de seamă 
că și el, la rândul lui, purta o armă prinsă la cingătoare. Alți clienți se 
mișcau cu încetinitorul, prefăcându-se dezinteresați când de fapt îi 
priveau pe furiș. Ignorându-l pe Ivan, Morgan îi făcu semn cu capul. 

— Bună dimineața, Kathryn. 

— Bună dimineața, domnule Sanders. Deși corpul ei se încordă, 
îi vorbi liniștit. Atinse niște pânză înflorată și o găsi de o calitate 
mai bună decât ceea ce avea Nabor de vânzare. Morgan stătea 
tăcut, așteptând, ca și când era un simplu funcționar, nu patronul 
magazinului. 

— Cât ceri pe patru yarzi din materialul ăsta? 

Îşi păstră tonul vocii controlat, firesc. 

— Poţi avea cât doreşti, gratuit, împreună cu scuzele mele. 

Tonul lui nu o lăsă să se îndoiască de faptul că era sincer. Părea 
obosit, ca și când nu închisese un ochi de o vreme. Cum ar fi putut, 
ştiind că unii din propriii lui oameni plănuiau să îl ucidă? 

— Îşi accept scuzele, Morgan, spuse ea și, fără să se gândească, îi 
întinse mâna. Mulţumesc pentru bunătate, dar e potrivit să plătesc 
pentru material. 

Degetele lui i le strânse cu putere pe ale ei. 

— Cum dorești. 

Îi spuse un preț care era mai puțin de jumătate din cât îi ceruse 
Nabor. 

— Acesta e prețul pe care îl ceri în mod normal de la toți clienții 
tăi? îl întrebă ea, iar când el nu îi răspunse, ea îi propuse un preț 
corect. Asta își permit majoritatea oamenilor, și tot faci profit. 

Ochii lui scăpărară și un zâmbet ușor apăru pe buzele lui. 
Încuviință cu capul și îi făcu semn unuia dintre vânzători. În loc 
să plece, Morgan zăbovi lângă ea în timp ce tânărul măsură și tăie 
materialul. 

— L-ai pus pe jar pe Matthias ieri. A venit la mine acasă, să te 
caute. 

— Ah. 

O căutase pe ea sau căuta să se ia la harță? 

— M-am dus să vizitez o prietenă. 

Ochii lui Morgan se îngustară ușor. 

— Cineva legat de povestea ta din ziar? 

— Cineva cu care m-am întâlnit de curând și care are nevoie 
de o slujbă, zise ea și îl privi în ochi, găsindu-i calzi, nu reci. E 
văduvă, înţelegi. Soțul ei a murit în accidentul din mina Madera de 
anul trecut. Ea a trecut prin necazuri foarte mari și locuieşte într-o 
cocioabă șubredă pe Willow Creek, spuse ea și se uită ostentativ la 
jacheta lui bine croită, la cămașa și cravata lui, până la cureaua din 
piele și pantofii negri. E prima oară că te văd purtând o armă. 

— Mi s-a părut înțelept. 

Toate astea erau din vina ei? 

— Îmi pare rău de necazul pricinuit, Morgan. Am auzit că unii 
bărbaţi au părăsit orașul. 

Expresia de pe fața lui se împietri. 

— Da. Îi suspectam pe câțiva dintre ei. 

— Mă bucur că planurile lor nu au izbutit. 

Gura lui se strânse. 

— Cred că ești singura persoană din oraș care ar spune asta. 

De ce să nu îi spună tot ce gândea? 

— Toate resentimentele oamenilor s-ar putea schimba, 
Morgan. 

Când el ridică uşor din sprâncene, ea continuă. 

— Poate că ai pierdut alegerile, dar tot tu eşti liderul acestui oraș. 
Ai putea fi un lider mai bun, îi spuse ea, și îl și auzi pe Ivan șuierând 
printre dinţi. Ai resursele de a face foarte mult bine oamenilor din 
Calvada. 

— Oare? 

— Ştii că e așa. 

Vânzătorul îi împături materialul şi i-l înveli într-o hârtie maronie 
și i-o legă cu o sfoară. Ea îi mulțumi și îi întinse monedele. Oamenii 
se mișcau tăcuți prin magazin. 

Morgan își înclină uşor capul. 

— Pot să te conduc până la ieșire? 

Kathryn râse încetişor. 

— Ăsta e modul tău politicos de a spune că vrei să îmi văd de 
treaba mea și speri să nu mă mai întorc? 

— Îţi asumi niște riscuri, Kathryn. 

Tonul lui nu ascundea nicio urmă de animozitate în timp ce pășea 
alături de ea. 

— Oamenii merită asta, Morgan. 

Când ajunseră afară pe trotuar, ea își ridică ochii la el. 

— Tu meriți asta. 

Ea îi întinse mâna. Morgan îi luă mâna și i-o ridică, sărutând-o. 

— Şi tu o meriţi, Kathryn. 

— N-ai terminat încă? 

Simţea năduful ce dogorea din Ivan în timp ce mergeau înapoi 
spre hotel. 

— Abia ce am început. 


În mai puţin de-o oră, tot orașul auzise despre Kathryn Walsh 
care dăduse mâna cu Sanders şi îl făcuse să i-o sărute. Bărbaţii de la 
bar numai despre asta vorbeau. 

— E bogat. Spune-mi o femeie care nu vrea să se mărite cu un 
bărbat bogat. 

Matthias intenţiona să vorbească cu ea despre asta, dar chiar 
acum era ocupat cu organizarea chestiunilor imperios necesare ale 
municipalității. Se așteptase la represalii din partea lui Sanders 
legat de tranziția fondurilor bănești ale oraşului, dar toate registrele 
îi fuseseră aduse la biroul lui adunate în cutii imediat după alegeri. 
Henry Call începuse imediat să scoată dosarele și să le survoleze 
cu ochiul lui de avocat. Totul părea în ordine. Femeile începură să 
răspundă la reclamele lui Matthias în Sacramento și în San Francisco, 
dar nu aveau să ajungă la ei decât după topirea zăpezii. Până atunci, 
unele servicii aveau să fie deja în desfășurare. 

Îşi împlinise principala promisiune făcută în campanie prin 
angajarea unui șerif. Axel Borgeson avea să ajungă săptămâna asta. 
Matthias plănuia să îi dea camera de vizavi de cea a lui Kathryn, până 
căsuţa de lângă închisoare era reconstruită. 

Fără șerif, orașul se sălbăticise, bărbații rezolvându-și problemele 
cu pumnii sau cu amenințări, și uneori chiar cu focuri de armă. 

Matthias, Brady și Ivan se ocupau de orice scandal se isca în salon, 
lăsându-i pe ceilalți proprietari din susul și din josul Chump Street 
să urmeze aceeași regulă. Nu trecuse nicio singură noapte fără diverse 
incidente de când sosise Kathryn. Adevărul era că Matthias avea să 
fie ușurat să îl aibă pe Axel Borgeson cutreierând străzile din Calvada 
cu steaua de șerif în piept. Bărbatul era dur și încercat. 

În ziua când Borgeson era așteptat să sosească, Kathryn era la fața 
locului, gata să îl întâmpine. Şi nu ar fi putut fi mai mulțumită nici 
chiar dacă însuși Președintele Ulysses S. Grant ar fi vizitat orașul lor. 
Se lansă în alcătuirea unei liste cu problemele Calvadei, nimic despre 
care Matthias să nu îi fi împărtășit deja lui Borgeson în corespondența 
lor, dar bărbatul o privea cu mare atenție. Apoi Kathryn îi spuse că 
dorea să îi ia un interviu pentru Foce, iar el spuse că nu era un moment 
mai bun decât cel de față. Cu un zâmbet cald, ea îl pofti să i se alăture 
la o cafea și o felie de plăcintă cu măr la restaurantul Ronyei. 

Maxilarul lui Matthias se încordă. Îşi dădea seama că îl plăcea pe 
bărbatul acesta chiar de la prima întâlnire. Iar privirea lui Borgeson 
era parcă puțin prea caldă pentru gustul lui. Își întoarse privirea la 
Ivan, care o însoţise pe Kathryn în stație. 

— Acest domn este consortul dumitale, domnişoară Walsh? 

Ivan scoase un pufnit nepoliticos. 

— Nu! 

— Ei, ei, Ivan, începu Kathryn să toarcă, oferindu-i o privire 
chinuită rusului, dar cu ochii sclipindu-i poznaș. Vai, mie! Acesta 
mi-e corvoada, spuse ea privindu-l pe Matthias. Domnul Beck m-a 
întemnițat... 

— Am luat-o în custodie de protecție, o corectă Matthias. Ivan 
este garda ei de corp. 

Borgeson zâmbi. 

— Ei bine, Ivan își poate lua zi liberă. Domnișoara Walsh este în 
siguranță cu mine. Am și eu o întrebare. Îmi permiteţi? 

Kathryn nu ezită să își strecoare mâna pe după braţul lui. 

— Bucuroasă, domnule șerif Borgeson. 

— Spune-mi Axel, te rog. 

Ivan îl privi pe Matthias şi pufni. 

— Dar ştii că nu pierde vremea. 

— Şi crezi că eu o pierd? mormăi Matthias, privind cuplul 
îndepărtându-se pe trotuar. 

Borgeson își lăsase bagajul în urmă, să se ocupe Matthias de el. 
Ivan chicoti. 

— Presupun că acum că îl avem pe Axel în oraș și mai ales că va 
locui peste drum de doamna, pot să imi văd în continuare de treabă și 
să țin scandalagii departe de bar. 

Nici Kathryn nu pierduse vremea. Își adunase toate lucrurile și le 
pregătise pentru a se putea reîntoarce acasă. Flynt îi făcuse un nou 
mâner pentru presă, iar Rudger îi pusese geamuri noi la ferestre. 
Chiar adăugase niște obloane, cutii de vânt și vopsise totul cu un 
strat proaspăt de vopsea galbenă. Clădirile lui City arătau acum ca o 
narcisă răsărită pe un morman de noroi. Ea pusese draperii și perdele. 

Faptul că o văzu râzând împreună cu Borgeson îl făcu să simtă o 
fierbințeală prin tot corpul. Avea să își facă timp să vorbească cu ea, 
de îndată ce le trasa celor șase lucrători noi sarcinile pe care le aveau 
de îndeplinit. 

Dar ceva mai târziu în aceeași după-amiază, nu Kathryn fu cea 
care se înființă înaintea hotelului. 

— O, bună, domnule primar Beck. Ce mai faceți? 

— Bine, răspunse el şi rămase dezorientat pe coridor. Cine sunteți? 

— Tweedie Witt. Lucrez împreună cu Kathryn. Nu am mai fost 
niciodată într-o odaie așa de drăgu... 

— Kathryn unde e? 

Observă lipsa câtorva obiecte din camera ei. 

— Peste drum, la biroul ziarului. Carl Rudger și Patrick Flynt i-au 
mutat lucrurile azi de dimineață. 

— Aşa deci? 

Supărat, Matthias trecu strada. Nu se obosi să bată la ușă, iar ea îi 
aruncă doar o privire în treacăt. 

— Nu am timp să mă cert. Încerc să scot un nou număr. 

Matthias se strădui să își păstreze cumpătul. 

— Din câte îmi aduc minte, doream să discutăm împreună 
momentul când urma să te muţi iarăși aici și când vei porni din nou 
presa. 

Abia dacă îşi ridică privirea de pe hârtia pe care scria. 

— Sunt o femeie liberă. Nu e decizia ta. Dar acum că Axel e în 
oraş, voi fi în siguranţă la mine acasă. 

— Crezi? Se mută Axe/ cu tine? 

Capul ei sări în sus în secunda următoare. 

— Bineînțeles că nu. Și să fie clar, nici cu tine nu am locuit. 

— Ai fost sub acoperișul meu! 

— Oaspete în hotelul tău. Sau cel puțin așa ai spus, zise ea și își 
trase nasul. Sunt mult mai în siguranță aici. 

Aproape că îşi dorea acum să nu îl fi angajat pe Axel Borgeson. 

— Chiar ar fi trebuit să mai rămâi o vreme la hotel. 

— Fii rezonabil, Matthias. Lucrurile mele sunt toate aici. Acum 
nu mai trebuie să îți faci griji pentru mine, zise şi îi oferi un zâmbet 
nevinovat. Ştii, toți vor dori să citească despre noul nostru șerif. 

Morgan Sanders era de-acum mai puţin periculos decât Axel 
Borgeson. 

— Bun. Scrie ştirile și publică-le, dar deocamdată nu te muţi aici. 

— Axel a spus că va fi cu ochii pe mine. 

O, Matthias nu se îndoia deloc de asta. Nu îi plăcea sentimentul 
pe care îl avea de fiecare dată când Kathryn îi pronunța numele 
bărbatului. 

— Sunt convins că nimic nu i-ar plăcea mai mult decât asta lui 
Axel, dar eu l-am angajat să facem curat în oraș, nu să se concentreze 
pe o femeie smintită! 

Kathryn își lăsă creionul din mână și își împreună mâinile pe 
tăblia biroului. 

— Da, ştiu. Și știu că nu îmi pot permite o cameră în hotelul tău, 
și mi-ai dat cea mai bună cameră din toate. Gândeşte acum ca un om 
de afaceri ce ești. Nu este benefic să îți ocupi cea mai bună cameră cu 
un oaspete neplătitor. 

— De ce nu mă lași pe mine să îmi fac griji de afacerile mele? 

— De îndată ce mă lași să îmi văd și eu de ale mele! se oțări ea şi 
îşi luă din nou creionul în mână. Acum, te rog să pleci şi să mă laşi 
să mă concentrez. 

Matthias ştia că nu avea de ales. 

Următorul număr al Pocii era printat pe două părți, față-verso, 
cu două reclame, pentru Flynt și Rudger, impreună cu un anunț al 
bisericii că serviciul din Ajunul Crăciunului urma să aibă loc la ora 
zece seara, urmat de slujba de Crăciun, a doua zi dimineață. Matthias 
auzise că Kathryn continua să frecventeze slujbele, în ciuda denigrării 
ci publice. Fusese surprins, dar ușurat. Ziarele fură vândute în susul și 
în josul străzii și apoi prin tot orașul de James și Joseph, cei doi fii ai 
lui Janet și John Mercer. Familia dăduse de greu de când se închisese 
mina Jackrabbit. Kathryn le plătea băieților câte un penny pentru 
fiecare ziar vândut, și fiecare reușiră să câștige câte un dolar înainte de 
amiază. Salariul pe o zi întreagă obișnuit în mina Madera. 

Matthias cumpără unul din primele exemplare. Titlul principal 
era: AVEM ȘERIF NOU ÎN ORAȘ. Înţelegea desigur de ce. 
Articolul era înțesat de admirabilele escapade ale lui Axel. Poate că 
fusese iscoadă în timpul războiului, dar acum era evident că nu mai 
avea nimic de ascuns. Instruirea lui, experiența lui, dedicarea sa în 
respectarea legii, care includea faptul că fusese împuşcat cândva, cu 
detalii despre ce se întâmplase, când, cum și de ce. Kathryn făcuse o 
treabă minuțioasă. Articolul ei oferea o lectură mai bună decât multe 
romanc ieftine. Chiar inclusese informaţia prețioasă că Borgeson era 
în stare să nimerească de fiecare dată ținta de la o distanță de trei sute 
de picioare cu carabina sa Winchester, şi asta în doar câteva secunde. 

De unde o ştia pe asta? 

Când o întrebă Matthias, ea îi spuse că Axel închiriase o trăsură 
și o dusese în afara orașului pentru a-i face o demonstraţie. Borgeson 
păruse un taciturn, dar Kathryn reușise cumva să îi dezlege limba. 
Dar apoi, și de la el reuşise să scoată câteva secrete. Și alții păreau 
la rândul lor să cadă pradă vrăjilor ei — Flynt, Rudgers şi cine l-ar fi 
putut uita pe bătrânul Morgan Sanders, care îmbătrânise cu zece ani 
şi fără doar și poate începea să dea semne de uzură. Kathryn nu dorea 
să se mărite. Sau cel puțin așa spusese. Nu că asta i-ar fi schimbat 
hotărârea lui Sanders. Și nu că asta i-ar fi schimbat propria hotărâre. 

Kathryn avea șarmul și istețimea lui City. Şi avea și înclinația lui 
de a tulbura apele. Lucrurile păreau să meargă binișor acum, însă 
Matthias știa că nu avea să treacă mult şi ea avea să sară din nou cu 
capul înainte în alte necazuri. 

ei nu își poari adus gwis bilet de tren spre casă, darămite să își aducă 
toată familia alături de ei. Kathryn auzise poveşti despre oameni care 
porniseră călare de-a lungul căii ferate spre Est. 

Simțea împreună cu ei. Și ei -fiera dor de casă. Pe vremea când era 
în Boston, în săptămânile dinaintea Crăciunului și până după Anul 
Nou activitatea era frenetică. Abia dacă existase o seară când nu să nu 
participe la vreo serată, un bal sau un program muzical, multe dintre 
ele fiind organizate chiar la reședința Hyland-Pershing. Bunicul ei, 

Charles Hyland, fusese cunoscut pentru faptul că deschidea sezonul 
petrecerilor luxuriante de sărbători, iar Lawrence Pershing continuase 
tradiția. Mama lui Kathryn se îngrijea de toate pregătirile: cvartete 
de coarde, pianiști, solişti, orchestra de cameră cu soprană. Sezonul 
sărbătorilor de iarnă era cea mai exuberantă perioadă a anului. Oaspeții 
umpleau salonul şi grădina interioară. Kathryn adora serile acelea. Îi 
plăcea să participe și la cantatele de Crăciun organizate de Biserica Old 
South. Odată, după ce îl auzise pe judecător vorbind cu dispreț despre 
catolicii irlandezi, își luase tălpășița și urcase într-un tramvai obișnuit 
până la Catedrala Sfintei Cruci, doar pentru a participa la grandioasa 
Mesă de Crăciun. Când aflase el, îi interzisese să mai participe la orice 
festivitate pentru tot restul sezonului. O lovitură de grație, dar una pe 
care mama ei reușise să o aplaneze cu mult șarm și manipulare. Mama 
ei reușise adesea să o scape de hotărârile judecătorului. Până la ultima. 

După ce termină cu lucrul la Ronya și bărbații plecară să își 
găsească consolarea în alte locuri, femeile se aşezară în bucătăria 
caldă. Ronya îi oferi lui Kathryn o porție din elixirul ei special cu 
cafea. Kathryn râse și spuse că, deşi foarte tentată să îi dea curs, acum 
că știa ce conţinea, trebuia să o refuze. Henry veni şi se aşeză puțin 
lângă Charlotte în sufragerie, lângă sobă. Ronya părea obosită și gata 
de culcare. Kathryn îi oferi o batistă brodată. 

Ochii prietenei ei se umplură de lacrimi. 

— Ei bine, îmi pare rău că nu am pregătit niciun cadou pentru 
tine. 

— Câte mese nu am mâncat eu aici? 

— Şi ai muncit din greu pentru fiecare dintre ele. 

— Cine s-a asigurat că nu îmi pierd degetele de la degerătură? 

— Cine s-a îmbătat? 

Kathryn o strânse în braţe. 

— Gata acum. Eşti prietena mea cea mai bună și te iubesc din 
toată inima, îi spuse, şi se întoarse spre Tweedie. Am face bine să 
plecăm, ca să se poată odihni. 

Tweedie întrebă dacă Kathryn avea ceva împotrivă ca ea să rămână 
și să își petreacă seara la etaj cu Charlotte și Ina Bea. Kathryn înțelese 
şi încercă să nu se simtă exclusă. Femeile fuseseră prietene bune cu 
mult timp înainte ca ea să vină în oraș. 

Casa ei micuță părea acum goală și părăsită. Kathryn făcu focul 
în sobă și reciti scrisoarea primită de la mama ei, singura pe care o 
primise de când plecase din Boston. Kathryn plânsese prima oară 
când o citise. 


Scumpa mea Kathryn, 

Îmi cer scuze pentru faptul că nu ţi-am scris până acum, ci 
doar ţi-am trimis banii pentru evantaiele din pene, care sunt 
foarte populare în rândul prietenelor mele. Scrisorile tale în care 
imi descrii traiul în oraş m-au lăsat cu multe presimţiri rele, însă 
Lawrence m-a sfătuit să las timpul să îşi spună cuvântul şi så nu 
mă las copleșită de milă. Cred că a avut dreptate. Acum pari să te fi 
acomodat cu noua ta viață. Îni croiești viaţa, aşa cum Lawrence a 
tot spus că se va intâmpla. Și ştiu câtă încredere ai în Dumnezeu să 
te protejeze şi să te călăuzească. Și împărtăşesc această credință a ta. 

Eu sunt bine. Nu trebuie să ifi faci griji. Lawrence stăruie 
de mine să rămân in casă până la nașterea copilului, după care 
să imi iau câteva luni pentru odihnă. E foarte săritor, vine în 
intâmpinarea fiecărei nevoi pe care o am. Îmi lipsesc ieșirile în 
oraş, dar prietenele mele vin să mă viziteze. Dr. Evans vine să 
mă consulte tot la câteva zile. Lawrence insistă cu asta şi rămâne 
de faţă chiar și în timp ce doctorul mă consultă. Mă simt foarte 
răsfătată, cu toate că sunt momente când mi-aş dori să am parte 
de mai puțină atenţie. 

Ronya Vanderstrom pare să-ţi fie o bună prietenă şi o femeie 
cu un caracter extraordinar. Charlotte Arnett și Henry Call 
s-au căsătorit deja? Poate vei găsi și tu pe cineva care să fi se 
potrivească, pentru cd mi se pare insuportabil gândul că iți vei 
petrece tot restul vieții de una singură. 

Trimite mai multe evantaie când le ai gata. Nu i-am spus 
tatălui tău vitreg că am devenit femeie de afaceri. Nu ar fi de 
acord, dar e pentru o cauză bună. 

Te rog, trimite-mi și mie un exemplar din Voce. Consider-o 
mica mea răzvrătire, pentru că știm bine amândouă ce părere ar 
avea Lawrence despre o astfel de aventură din partea unei femei. 
Nu vreau cu niciun chip să spun că nu sunt de acord cu decizia 

pe care a luat-o în privinţa ta și nu ar trebui să iei niciodată in 
considerare posibilitatea de a te întoarce la Boston. Cred că ejti 
acolo unde te-a asezat Dumnezeu. Încrede-te în Domnul din 
toată inima ta, scumpa mea, și El te va călăuzi pe cărarea pe care 
a pregătit-o pentru viaţa ta. 

Întotdeauna cu dragoste, mama. 


Neliniștită, încărcată de sentimente, Kathryn nu putea dormi de 
larma făcută de acordeoane, tropăit de picioare și râsetele de la localul 
alăturat. Saloanele și o altă sală de dansuri de mai încolo de pe stradă 
aveau să fie animate de muzică și clienți. Se trezi că bate din picior. 
Întotdeauna îi plăcuse dansul. Salonul lui Beck era cu siguranță ticsit 
de lume, ca de obicei. Brady era desigur ocupat la bar, iar Ivan, cu ochii 
în patru, așteptând orice ocazie pentru a evita scandalurile. Matthias 
supraveghea mesele de joc. Gândul la el acceleră pulsul lui Kathryn. 
Aducându-și aminte de sărutările lui, simți că își dorea altele. Ei bine, 
asta nu avea să se mai întâmple! 

Luă Odiseea lui Homer, dar după ce citi aceeaşi pagină de trei 
ori, o lăsă din nou deoparte. Se duse la geamul din față și privi afară. 
Matthias ieșise în fața salonului și privea peste drum. Kathryn dădu 
repede drumul perdelei, cu inima bubuindu-i în piept. Roşi stânjenită, 
întrebându-se dacă nu cumva o văzuse privind pe geam, căutându-l 
din priviri. Își lipi palmele reci de obrajii fierbinți. 

Timpul trecu. El nu veni. Sperase oare că o va face? Trează de-a 
binelea, începu o nouă scrisoare adresată mamei ei. Nu îi putea spune 
astfel de detalii supărătoare, cum ar fi fost reproșurile usturătoare 
făcute de reverendul Thacker în public. Nu îi putea spune nici despre 
escapada de la Podul de la miazăzi, unde auzise planurile de crimă, sau 
despre felul în care năvălise Morgan Sanders în biroul ei. Renunțând, 
puse instrumentele de scris deoparte. 

Era gata să stingă lampa și să se strecoare din nou în pat, când 
cineva bătu la ușă. Axel trecea adesea în timpul rondurilor sale să 
verifice ce făcea, dar niciodată atât de târziu. Crăpă ușa uşor pentru 
a-i spune că era bine, când dădu cu ochii de Matthias în prag. 
Sentimentele care o năpădiră semănau cu un stol de păsări — plăcere, 
durere, teamă pentru faptul că acest bărbat era singurul care o putea 

corupe la fel cum Connor Walsh o corupsese pe mama ei. Fusese dată 
peste cap toată seara, iar acum, faptul că îl vedea, era pur și simplu 
prea mult. Izbucni în lacrimi. Îngrozită, încercă să închidă ușa. 

Matthias însă își croi drum înăuntru. 

— Ce mai este acum? 

— Nimic! 

Ar fi vrut să îi spună: E Ajunul Crăciunului, îndărătnicule, şi sunt 
singură. Mai rău, el era singurul bărbat care reușea să îi facă genunchii 
să se înmoaie. 

— Pur şi simplu, pleacă! 

Era ceva mai rău decât ca el să o vadă plângând ca un copil mic? 
Când îl auzi închizând ușa, crezându-l plecat, începu să plângă și mai 
înfocat. Când el îi atinse umărul, ea sări cât colo. 

— De ce ești încă aici? 

Vocea îi era la fel de vulnerabilă pe cât se simțea şi era frustrată de 
faptul că reușea să se controleze atât de puțin. 

— Am venit aici pentru că m-am gândit că poate ţi-e greu în 
seara asta. El vorbi cu blândeţe, cu vocea ușor răgușită. E primul tău 
Crăciun departe de casă. 

Își șterse lacrimile și ridică bărbia. 

— Mă descurc singură. 

— Văd cât de bine te descurci, îi spuse el şi veni mai aproape, 
cu un zâmbet blând arcuindu-i buzele. Imi pare rău că nu am rețeta 
elixirului cu cafea al Ronyei. 

Când ea râse ușor, el se așeză pe marginea biroului ei. 

— Aș putea să mă duc până dincolo şi să aduc o sticlă pe brandy 
pentru noi... 

Ştia că o tachina, încercând să o bine-dispună puţin. 

— Eşti un pungaș. 

— Pocăit. 

Ceva din tonul lui o înfioră. Îi întinse o batistă. Ea i-o luă și îi 
mulțumi. 

— Brady preia afacerea. 

— Ce afacere preia? 

Începu să cotrobăie printre hârtii, emoționată, cu inima bătându-i 
cu putere, respirând greu. Spera ca el să nu bage de seamă. 

— Salonul, zise el și o privi cu atenţie. Îi fac aceeași ofertă pe care 
Langnor mi-a făcut-o mie. Jumătate din proprietate, iar restul și-l 
achită în timp. 

Kathryn se opri din ce făcea și rămase privindu-l. 

— Dar de ce ai face asta? 

— De ce? făcu el şi o privi surprins. Credeam că vei fi bucuroasă să 
auzi asta. Poate chiar ar merita un articol în Voce, iar expresia și tonul 
vocii lui deveniră dintr-odată ceva mai dure. Nu la fel de lung ca cel 
oferit lui Axel, desigur, fiind pe moment eroul tău și așa. 

Ce avea Axel de-a face cu toate astea? Ea aruncă toate hârtiile 
înapoi pe birou. 

— Nu salonul este cel care îți aduce toți banii în buzunar? îl 
întrebă ea cu sarcasm. 

Matthias se încruntă. 

— i vrei să spui că banii sunt importanți pentru tine? 

— Nu, dar credeam că sunt importanţi pentru tine, înainte de 
toate. 

El se ridică şi înconjură biroul. Ea trase repede aer în piept și făcu 
câțiva pași înapoi. 

— Toți banii de care am nevoie îi am puși bine deoparte într-o 
bancă din Sacramento și pe unii i-am investit aici. Noul magazin se 
deschide într-o săptămână. 

— E al tău? 

— Sunt coproprietar. Este o vreme pentru toate lucrurile, și este o 
vreme pentru a merge mai departe. 

Anunţul lui se prăvăli ca un bolovan în stomacul ei. Simţi cum i se 
umplu din nou ochii de lacrimi. 

— Dar numai ce ai fost ales primar! sări ea și simți că îi venea să 
urle și să plângă în acelaşi timp. Nu poți pleca acum din oraș! 

Ochii lui scăpărau când se fixară de fața ei. 

— O, dar nu plec nicăieri. 

Ea începu să se foiască sub privirea lui atentă. 

— Ei bine, asta e o veste bună, de vreme ce ai o mulțime de lucru 
pe-aici. 

Se îndreptă spre recamier, apoi se răzgândi. Ușa ce dădea spre 
odaia ei din spate era deschisă. Ar fi trebuit să o închidă. Biroul din 

față păru dintr-odată prea mic pentru doi oameni, deși ea şi Tweedie 
şi Scrib lucrau acolo împreună aproape în fiecare zi. 

— Deja fac progrese, rosti el tărăgănat. 

Ea îşi dorea ca el să își mute privirea de la ea la orice altceva. 

— În ce privință? 

— O să vezi. Nu am venit aici ca să îmi iei un interviu, spuse și își 
țuguie ușor buzele. Ce te face să fii atât de agitată, Kathryn? 

— Tu, dacă chiar vrei să știi. 

— De ce? 

Iarăşi întrebarea asta, rostită pe un ton jos, necăjind-o, ca și când el 
ar fi știut deja răspunsul ei, chiar dacă ea însăși încă nu îl ştia. 

— Ar trebui să pleci. 

— Cred că ar trebui să ne căsătorim. 

Gura ei se deschise și se închise la loc, ca a unui pește naufragiat. 

— Poftim? 

Simți o năvală de emoții total nepotrivite pentru decizia pe care 
o luase de a rămâne necăsătorită pentru tot restul vieții ei. Își aduse 
aminte de ceea ce pierdea o femeie când îngăduia unui bărbat să îi 
pună un inel pe deget. 

— Nu! 

— De ce anume ar fi nevoie să te fac să spui da? o întrebă el și veni 
mai aproape. Fă-mi o listă. 

— Nu fi ridicol! 

El o privi cât se poate de serios. 

— O casă? 

Cuprinsă de panică, Kathryn se trase înapoi. 

— Am o casă. 

Când el o atinse ușor pe braţ, simţi că leșină. Presată și agitată, 
începu să vorbească repede, în apărarea ei. 

— Prea bine! Vrei o listă? 

Avea să îi dea o listă pe care nu avea să o poată completa niciodată. 

— Adună tot gunoiul din oraș și scoate-l în afara orașului. Avem 
nevoie de un sistem de apă curentă municipală. Și drumurile să poată 
fi traversate cu ușurință toamna și iarna fără noroi și gropi atât de 
mari de ar înghiți un cal cu călăreț cu tot! O şcoală. Un cămin cultural 
pentru întâlniri și evenimente culturale, ca oamenii să poată veni 

să mai asculte și alte instrumente decât banjo, chitară, castaniete și 
acordeoane! 

Ce altceva? El venea tot mai aproape, iar ea știa că nu mai avea 
unde să se retragă înapoi, fără riscul de a ateriza pe canapea. 

Matthias stătea acum chiar în fața ei, atât de aproape că îi simțea 
căldura şi îi putea adulmeca mireasma delicioasă de mosc pe care o 
emana din tot trupul. 

— Şi zici că dacă fac toate astea, te măriți cu mine. 

Nu era o întrebare. Înghiți cu greu. 

— O să mă gândesc la asta. 

Nu trebuia să pară atât de docilă într-un moment ca acesta! 

— O, nu, măria ta. O să faci mai mult de atât. O să faci exact asta. 

Nu putea respira cum se cade. 

— Matthias... 

Vocea ei părea aspră, nesigură, deloc a ei. 

Matthias o trase în braţele sale și o sărută. Pentru o fracțiune de 
secundă, se împinse în el, apoi se trezi topindu-se. 

— Consideră că am bătut palma. 

O privi, cu o strălucire triumfătoare în ochi. 

Ea se simți cuprinsă de panică. 

— Stai puțin. 

— Tot ce ai pus pe lista ta este pentru oraș. Tu ce ţi-ai dori de la 
mine? 

Fermecată de ochii lui, atât de întunecați și pătrunzători, nu putea 
gândi limpede. Stânjenită, simți cum o năpădesc din nou lacrimile. 
Când Matthias făcu un pas înapoi, ea își ridică ochii la el, derutată şi 
rănită. Se distra pe seama ei? 

— la loc înainte să leșini. 

O luă de braț și o ajută să se așeze pe canapea. Ea se prăbuși, 
corsetul impiedicând-o să tragă adânc aer în piept. Ea observă că și el 
respira greu acum. El ce problemă avea? 

Mormăind pe sub mustăți, Matthias înjură. 

— Ce nebun a mai inventat și corsetele astea? 

— Nu știu. Probabil unul care ura femeile. 

Râsul lui Matthias sparse încordarea dintre ei. 

— Vrei să îţi tai eu corzile astea care te leagă, draga mea? 

— Pocăit, zici. 

El rânji. 

— Atunci aș face bine să fug de aici înainte să uit că sunt un 
gentleman şi tu o lady, spuse el, ridicându-se și îndreptându-se spre 
ușă. Încui-o, în caz că mă răzgândesc. 

O închise hotărât în urma sa. 

Kathryn traversă repede încăperea și trase zăvorul. Îl auzi pe 
Matthias râzând de cealaltă parte. 

— Vise plăcute, Kathryn. 

Rezemându-și fruntea și palmele de ușă, își închise ochii. Mama ei 
spusese ceva despre pasiunea care îţi întunecă mintea și că dragostea 
nu era de ajuns. Kathryn înțelegea acum. lubea sentimentul și gustul 
buzelor lui Matthias. lubea felul în care îi simțea mâinile pe trupul ei, 
trupul lui lipit de al ei. 

Dar nu se putea mărita cu Matthias Beck sau cu oricine altcineva. 
Sara, slujitoarea mamei ei, își pierduse toate drepturile de proprietate 
asupra celor pe care le adusese cu ea în căsătorie. Soțul ei beat și abuziv 
lăsase totul unui prieten prin testament, lăsând-o fără o leţcaie. Ce să 
spunem despre Abbie Aday, care nu primea nici măcar un bănuţ să 
cheltuiască pentru sine după ce lucra doisprezece ore pe zi, șase zile 
pe săptămână, pentru un soț care şedea confortabil în camera din 
spate și își petrecea serile la bar sau jucând faraon? Cum rămânea 
cu Ronya și Charlotte, și Tweedie, toate femei care veniseră în Vest 
datorită soților lor care fuseseră cuprinși de febra aurului? Nu toate 
văduvele sfârșeau așa bine cum se întâmplase cu ele. Multe sfârșeau 
prin a lucra în sălile de fandango, în saloane sau în bordeluri. 

Matthias Beck era tentant, dar nu avea să cedeze în fața lui. Din 
fericire, nu avea de ce să își facă griji. Niciodată nu avea să reușească să 
împlinească toate lucrurile pe care i le înșirase pe listă. Dar își dorea 
acum să fi adăugat încă câteva. Un parc central, poate! Și-apoi, cu 
siguranță nu vorbise serios. Nu? Nu puteau sta cinci minute în aceeași 
încăpere fără să înceapă să strige unul la celălalt. 

Ah, dar sărutarea aceea... 

Kathryn nu ştia, dar Matthias făcuse în urmă cu mai multe 
luni, o listă identică cu cea formulată de ea. În clipa când începuse 
să vorbească cuprinsă de panică pentru a-l ține departe, știuse că 
amândoi gândeau la fel. Toți cei din oraș știau ce îi lipsea Calvadei. 
Chiar în prezent, orașul nu era mult mai mult decât o tabără minieră 
grosolană, dar avea o viziune despre ceea ce putea deveni. City 
aprinsese focul. Sosirea lui Kathryn nu făcuse nimic altceva decât să 
ațâțe focul deja pornit. 

Matthias nu era un visător. Chiar dacă reușea să realizeze 
tot ce se pornise să facă, nu era o garanție pentru supraviețuirea 
orașului. Două mine se închiseseră deja. Din Twin Peaks se scotea 
tot mai puțin. Dacă Madera seca, oraşul era terminat. I se părea 
ironic cumva că viitorul Calvadei stătea în continuare în mâinile lui 
Morgan Sanders. 


La câteva zile după Crăciun, Kathryn primi o telegramă. 
Mama şi fiul sunt sănătoşi. L-P. 


Noroiul de pe Chump Street înghețase odată cu vânturile aprige 
şi temperaturile scăzute ale lunii ianuarie, iar trecerea drumului era 
periculoasă înainte de amiază, când căruțele şi caii reușeau să spargă 
pământul înghețat. Kathryn ieșea în fiecare dimineață cu mătura 
în mână pentru a sparge țurțurii care atârnau ca niște sulițe agățate 
de streașina acoperișului. Mineri fără slujbă cu fețe crăpate de frig 
mocăiau fără rost prin saloane și în sălile de jocuri, în timp ce alții 
încă lucrau la Twin Peaks sau la Madera, săpând să scoată argintul din 
pântecul muntelui. Gheaţa se găsea cu uşurinţă pentru camerele reci 
unde bărbaţii se refăceau după căldura intensă din adâncul tunelurilor. 
Cu cât săpau mai adânc, cu atât se simțeau mai aproape de iad. 

Kathryn și Tweedie stăteau în interior, cuibărite la căldură, cu un 
maldăr de lemne afară lângă ușa din spate. Erau ocupate, Tweedie 
confecționând evantaie, Kathryn scriind articole, Scrib pregătind 

presa de tipar, iar băieții Mercer vânzând ziarele, locuitorii Calvadei 
așteptând cu nerăbdare noul număr. 

Axel Borgeson se oprea în fiecare seară în rondul său pentru a 
vedea de Kathryn. Ea îl plăcea, dar nu simţea atracția care o copleșea 
de fiecare dată când îl zărea pe Matthias Beck văzându-și de datoriile 
de primar. Beck părea să își fi pierdut interesul. Kathryn își spunea că 
se simțea ușurată. 

Când Kathryn o pofti pe Tweedie să o însoțească la biserică, 
aceasta se împotrivi. 

— Tata spunea întotdeauna că dacă nu ai bani de dat, nu ești 
binevenit. 

Kathryn o asigură că oricine era binevenit, și nu, dărnicia nu se 
făcea din constrângere. Prima duminică în care Tweedie o însoți pe 
Kathryn, o zări pe Elvira Haines șezând pe rândul din spate împreună 
cu Fiona Hawthorne și celelalte „păpuși.“ Tweedie își ținu respirația 
şi rămase privindu-le. Kathryn se opri și le salută pe femei, toate în 
afară de Elvira ignorând-o. Faţa tinerei era palid-cenușie, iar ochii 
îi luceau. Fiona își puse mâna uşor peste cea a văduvei și îi spuse în 
şoaptă ceva. Elvira își plecă creștetul. 

Alţii suficient de aproape auziră salutul lui Kathryn înainte ca ea 
şi Tweedie să își continue drumul pe intervalul dintre bănci şi să se 
strecoare într-una dintre băncile din mijloc. Morgan Sanders intră o 
clipă mai târziu și se așeză de cealaltă parte a intervalului, în dreptul 
lor. Tweedie se uită peste umăr, apoi se lăsă pe spate, şocată. 

— Presupun că permit oricui să vină aici. 

Când Sally Thacker se duse la pian, toți se ridicară în picioare. 
Având toți cărți de cântări comune, întreaga congregație cânta 
imnurile al căror număr era trecut cu creta pe o tăbliță. Când Kathryn 
încercă să își împartă cartea de cântări cu Tweedie, ea roși și îi spuse 
în șoaptă: 

— Eu o să ascult doar. 

Reverendul Thacker predică peste un ceas. Farfuriile pentru colecta 
de bani porniră în adunare, bănuţii fură adunați și se intonă cântarea 
de final. Când Morgan o opri pe Kathryn, Tweedie se strecură pe 
lângă ei şi se grăbi să o prindă din urmă pe Ina Bea. 

— Primește un sfat din partea cuiva care știe cum e să fii lăsat 

pe dinafară. Nu mai vorbi cu Fiona Hawthorne sau cu vreuna dintre 
păpuși. 

Kathryn îi găsi ipocrizia surprinzătoare. 

— Dar dumneata mi-ai prezentat-o pe Monique Beaulieu drept 
prietena ta. 

— Am vrut să îţi văd reacția. 

— Nu înțeleg. A fost un soi de test? Ea ştia asta? 

— Ea nu contează. Tu contezi. 

Toată discuţia era ofensatoare. 

— Domnule Sanders, nu ar trebui să te foloseşti de oameni. 

— Uiţi ce face pentru a-și câștiga traiul, draga mea. Ea are locul 
ei. Chiar și atunci când un bărbat e căsătorit. El o însoți de-a lungul 
intervalului. Lumea are regulile ei, Kathryn. Dacă le încalci, lumea te 
va călca în picioare. 

Simţea privirile curioase care le erau aruncate, șușotelile. Își 
închipuia speculațiile, pariurile care se făceau. O salută pe Sally. 
Morgan dădu mâna cu Wilfred. În timp ce coborâră treptele din faţă, 
simți mâna lui Morgan alunecând ușor pe talia ei. Observară și alții. 
Era un gest posesiv și mult prea personal pentru gustul ei. 

— Te pot conduce acasă, Kathryn? Sunt cu trăsura și am o pătură 
de lână care să îţi țină de cald. 

— Nu, mulțumesc. Eu și Tweedie ne ducem la Ronya. 

El își atinse borul pălăriei, privind-o cu dispreț. 

— Pe altă dată. 

În timp ce coborau dealul, Kathryn o întrebă pe Tweedie cum îi 
plăcuse la biserică. 

— Predicatorul acela vorbește, nu glumă, şi nu pot spune că am 
înțeles prea multe din ce a spus. Părea că acel Ezechiel a avut probleme 
serioase rău, zise ea privind-o pe Kathryn cu obrajii și nasul roșii. 
M-am întristat când am văzut-o pe Elvira. Niciodată n-am gândit 
că... o să sfârșească așa, spuse ea și ochii i se umplură de lacrimi. Nu e 
drept să sfârșească așa. 

Kathryn era cât se poate de acord cu ea. Își dorea să o fi cunoscut 
pe văduva aceea mai devreme. Poate că ar fi găsit o cale să o ajute. 
Femeile trebuiau să strângă rândurile și să se ajute unele pe altele în 
vremuri de restriște, mai ales într-un loc precum Calvada. 

Tweedie își şterse lacrimile de pe obraji. 

— N-aș putea spune că mi-a plăcut să șed în aceeași încăpere cu 
Sanders, zise ea și o privi tulburată pe Kathryn. Ce ţi-a spus? 

— Nimic important. 

— Ai face bine să ai grijă, Kathryn. 

Avertismentul îi părea asemănător cu cel pe care i-l spusese 
Sanders. 

Kathryn și Tweedie se așezară în bucătăria Ronyei și mâncară 
tocană de vânat cu turte de mălai, apoi se întoarseră acasă. Kathryn 
îşi petrecea întotdeauna după-mesele de duminică citind, iar Tweedie 
cosea. Tânăra femeie părea îngândurată în după-masa aceasta. 

— Îşi place să citeşti, nu? Ai atât de multe cărți. 

— Majoritatea sunt cele pe care le-a lăsat unchiul meu aici. 

— Tata i-a trimis pe fraţii mei la şcoală până în clasa a șasea. 

Kathryn își lăsă cartea deoparte. 

— Şi ww? 

— A, nu, eu nu am fost la școală. Tata spunea că o fată n-avea 
după ce să se ducă. 

Nu era prima oară când Kathryn auzea asta şi de fiecare dată îi 
stârnea un sentiment al nedreptății. 

— Ți-ar plăcea să înveți să citeşti, Tweedic? 

— O, am prins suficient din mers cât să nu mă înșele nimeni, 
spuse și se uită spre cartea pe care Kathryn o lăsase deoparte. Dar să 
citesc așa ceva? Nu sunt așa deșteaptă ca tine. 

— Eşti foarte deşteaptă, Tweedie. Și dacă ți-ar place, te pot învăța 
să citeşti. Când ochii lui Tweedie începură a luci, Kathryn aduse nişte 
hârtie și un creion. Niciodată nu e un timp mai bun ca acum. 

Scrise alfabetul și îi explică faptul că fiecare literă reprezenta 
sunete. 

— Odată ce le înveți pe fiecare, vei putea să scrii cuvinte, să le 
aranjezi în propoziții, apoi vei putea citi cărți. 

Tweedie făcu o grimasă, dezamăgită. 

— Nu știu dacă am timp sau interes de-ajuns. 

— Nu ai nevoie decât de o motivație, spuse Kathryn și îşi luă 
cartea. Citeam Ivanhoe de Sirt Walter Scott. O să o încep de la capăt 
și o să citesc cu voce tare. Pe când o vom termina, îţi vei dori să citeşti 

cărți, zise și se ridică. Dar așteaptă-mă puțin să mai aduc niște lemne 
pe foc. 

Când ieși pe ușa din spate, îl zări pe Scrib împingând o căruță 
goală pe alee și un maldăr proaspăt stivuit de lemne lângă peretele 
din spate. 

— Scrib! Fii binecuvântat, băiete! Trebuie să îți fi luat ore întregi 
în pădure să tai toate lemnele astea! Mulţumesc, mulțumesc. 

Scrib părea îmbufnat. 

— Nu sunt băiat. Și nu eu le-am tăiat. Eu doar ți le-am livrat. 

— Dar atunci cine...? 

— Matthias. 

Înfiorată, Kathryn luă un braţ de lemne şi intră din nou în casă. 
Stivuindu-le lângă sobă, îi spuse lui Tweedie că trebuia să se ducă 
să vorbească cu cineva. Își trase cizmele în picioare, haina și căciula, 
și trânti ușa din față după ea, înotând prin zăpada înaltă până la 
genunchi spre salonul lui Beck. Intră în holul hotelului cu picioarele 
înghețate și o dispoziţie arțăgoasă. 

— Aş putea să vorbesc cu domnul Beck, vă rog? 

Secretarul reveni un minut mai târziu și îi spuse că era în biroul 
său și că ușa era deschisă. Kathryn se duse până în prag. 

— Domnule Beck? 

Matthias se ridică și înconjură biroul. 

— Îmi plăcea mai mult când îmi spuneai Matthias, spuse el și o 
măsură provocator cu privirea parcă în joacă. Te simți mai în siguranță 
acum că Tweedie Witt locuiește cu tine? 

— Considerabil. 

— Să nu crezi nicio secundă că ea va reuși să mă țină departe de 
tine. 

Aproape se răţoi la el că nu mai vorbiseră de două săptămâni. Dar 
ar fi putut crede că îi lipsise. Acum că stătea în pragul ușii lui, își dorea 
să nu fi venit. Ar fi trebuit să îi trimită un bilet în care să își exprime 
nemulțumirea cu privire la faptul că încerca să îi poarte de grijă. 

— O să îți plătesc pentru vreascurile de foc. 

— E un dar. 

— Unul pe care nu îl pot accepta. Oamenii ar vorbi. 

El râse. 

— Draga mea, oamenii vorbesc despre tine de când ai coborât din 
diligență. Și își voi plăti pentru tot ce ai nevoie şi-ţi vei dori, de îndată 
ce ne căsătorirmn. 

Frustrată, Kathryn intră în birou. 

— Nu ne căsătorim. Ți-am spus asta deja. 

Bărbatul părea să fie amuzat de disconfortul ei. 

— O, ba da, ne căsătorim, de îndată ce îmi împlinesc partea mea 
de înțelegere. 

Se așeză pe birou și își încrucișă brațele pe piept. 

— San Francisco va fi destinația noastră pentru luna de miere, 
cred. Sunt convins că ţi-e dor să fii într-un oraș. 

— O să îți plătesc. 

Răsucindu-se pe călcâie, Kathryn parcurse coridorul. Carl Rudger 
vindea lemne de foc. Avea să afle de la el cât îi datora lui Matthias 
Beck. Era deja la jumătatea drumului spre depozitul de cherestea 
când își aminti că era duminică și Rudger Lumber era închis. Când 
ajunse acasă, era înghețată și epuizată. 

— Unde ai fost? 

Tweedie părea tulburată și îngrijorată. 

Avea nevoie să se încălzească, Kathryn se prăbuși pe un scaun 
lângă soba pântecoasă. 

— Am pierdut vremea. 

Ronya, eraprima care îşi cumpără un loc de reclamă în Voce, nu că ar fi 

reclamă. Ziarul începea să facă suficienți bani pentru a se întreține 
singur şi cât să îi dea lui Kathryn un răgaz din a-și mai face griji 
pentru banii din care avea să își procure proviziile. 

Calculă cât datora pentru lemnele de foc și o trimise pe Tweedie 

Tweedie sc întoarse. 

— N-a vrut să îi primească. 

Toate evantaiele din pene de curcan se vânduseră. Din nefericire, 
toate păsările se ascunseseră în pădure. Tweedie începu să coase și să 
repare haine pentru câțiva burlaci. Kathryn ştia că în curând avea să 
rămână din nou singură. 

Să îl evite pe Matthias Beck era cu neputinţă. Crease un consiliu 
orășenesc și țincau ședințe deschise. Ca editor al Pacii, Kathryn știa 
că nu putea lipsi. Aștepta până se întruneau la ședință înainte să se 
strecoare pe un scaun în spate. Lua note și îi observa pe toți cei din 
cameră. Când Matthias întrebă dacă existau probleme nerezolvate 
sau întrebări, o privea drept în ochi, cu un zâmbet provocator. Nu 
spunea nimic, experiențele din Boston o învățaseră că nimic din 
ceea ce o femeie ar fi spus într-o întâlnire publică nici n-ar fi stârnit 
agitație, nici n-ar fi ajutat la vreo îmbunătățire. Dacă avea întrebări, 
opinii sau obiecţii, avea să și le formuleze pe hârtie. 

Kathryn şedea în bucătăria Ronyei împreună cu Charlotte, Ina 
Bea şi Tweedie, când Ronya scoase un ziar impăturit din buzunarul 
șorțului ei și îl zvârli pe masă. 

— De ce nu mi-ai spus despre asta? 

Kathryn despături numărul din C/arion, și iată, negru pe alb, 
titlul: MATTHIAS BECK SE CĂSĂTOREȘTE CU KATHRYN 
WALSH. 

— Ce? Nu! Nu! Nu! 

Articolul lui Bickerson declara faptul că domnișoara Kathryn 
Walsh fusese de acord să se căsătorească cu Primarul Matthias Beck 
de îndată ce bifa obiectivele de pe lista pe care ea i-o înaintase. Lista 
era prezentată în continuare. 

Icnind, Kathryn continuă să citească. După listă, apărea un raport 
al progreselor. Construcţia Școlii „Filonul principal“ avea să înceapă 
de îndată ce se topea zăpada. Salonul Rocker Box fusese achiziționat 
şi transformat într-o primărie și centru de evenimente. Din mina 
Jackrabbit, acum dezafectată, avea să se scoată pietriș care avea să fie 
împrăștiat pe Chump Street, iar scânduri groase aveau să îl taseze 
și să netezească albia drumului. Aveau să fie săpate rigole care să 
adune toate apele pluviale şi să le scoată din oraș. Până la finalul verii, 
cetățenii aveau să descopere că străzile Champs-Élysées, Paris, Roma 
şi Galway erau tari ca macadamul. Oricare dintre minerii şomeri cu 

talent în tâmplărie puteau aplica pentru locuri de muncă la proiectele 
orașului la biroul din Hotelul lui Beck. Articolul se încheia cu o 
rugăminte pentru ca orice bărbat apt de muncă să aplice pentru slujba 
de colectare și transportare a gunoiului. Salariul: 2 dolari. Persoană de 
contact: Matthias Beck. 

Doi dolari pe zi însemnau cu un dolar mai mult decât câștigau 
minerii din mina Madera. Kathryn ştia că avea să se formeze o coadă 
formată din acei bărbați pe care nimeni nu ar fi fost dispus să îi aleagă 
pentru a le da o slujbă. 

Niciun cuvânt nu fusese scris greșit, fiecare propoziţie clară şi 
concisă. 

— Stu Bickerson nu a scris articolul ăsta! 

Kathryn flutură ziarul prin fața ei, enervată. 

— De atâta lucru mi-am dat seama și singură, spuse Ronya şi 
împrăștie făină pe masă. Ai fost de acord să te măriţi cu el? 

Ridică o bucată de aluat de fursecuri dintr-un castron mare. 

— Nu! spuse ea și simți cum îi iau foc obrajii. M-a înțeles greşit. 

— Și ce înseamnă asta mai precis? Toţi mă vor întreba despre asta, 
pentru că toți ştiu că suntem prietene. 

Ronya era şi prietena lui Matthias. În adevăr, se împrietenea cu 
fiecare om care intra pe ușa restaurantului ei. 

— Spune-le tuturor să citească numărul următor din Voce. 

Se duse la sobă ridică unul din ochiurile sobei și aruncă exemplarul 
mototolit din Clarion în foc. 

Kathryn scrise toată după-amiaza, încheind un editorial la adresa 
tendinței ziarului C/arion de a tipări basme și avertizându-l pe editor 
să verifice faptele înainte de a scoate ceva la tipar. Se duse să îl caute 
pe Scrib pentru a pregăti presa de tipar, dar el îi spuse că nu putea să 
o ajute. 

— Matthias m-a pus să fug prin tot orașul, să livrez tot felul de 
scrisori. Nu pot mai repede de... 

— Lasă, nu contează. 

Kathryn își petrecu toată noaptea pregătind presa de una singură. 
Băieţii Mercer se plimbară cu Vocea în susul şi în josul Chump Street 
și prin tot orașul. Vândură toate exemplarele până la ultimul. 

Locuitorii Calvadei citiră faptul că Kathryn Walsh nu era logodită 

cu Matthias Beck, și că nu avea nicio intenţie de a se mărita cu el. 
Cât despre lista proiectelor civice, primarul Beck părea să fie pe 
calea cea bună de a-și împlini promisiunile făcute tuturor orășenilor. 
Editorul Pocii nu avea nicio relație personală cu Matthias Beck și 
nici nu intenționa să aibă în viitor. Cât despre înţelegerea pe care o 
descria Bickerson, Kathryn scrise că nu semnase, nu pecctluise nici nu 
legalizase niciun contract cu domnul Matthias Beck. Dacă reușea să 
îndeplinească toate obiectivele conținute de listă, ea avea să se alăture 
tuturor cetățenilor din Calvada în a-și sărbători primul politician care 
își ţinea cuvântul dat cu privire la ceva. 

Stu Bickerson îi răspunse cu un alt număr din Clarion, şi nimeni 
nu se putea îndoi de data asta de autorul ei. 


WALSH NU-ȘI ONOREAZĂ CUVÂNTUL! 


Nicio femeie nu își poate ține cuvântul dat și știu pencă io 
m-am însurat cu una și ia a zis că n-o să-mi zică nu niciodată 
până i-am pus inelul pe deget și apoi nu a fost singurul lucru 
pe care l-a mai spus vriodată. 


Bickerson umplu pagina din față şi pe cea din spate, încheind cu 
un sfat pentru Matthias Beck: 


Socoteștete norocos dacă femeia aia gură-spartă nu-și ține 
cuvântu, dacă şi lar ţinea, ai fi legat de ea pentru totdeuna. 


Kathryn scrise, aranjă tiparul și scoase un nou număr al Vaii. 


Când o femeie spune că „o să mă gândesc”, asta nu înseamnă 
da. Dacă primarul Beck reuşeşte să își țină toate promisiunile 
față de cetățenii din Calvada, și toate proiectele promise în 
campania lui sunt finalizate, eu voi fi prima care îl voi felicita 
pentru o treabă bine-făcută. Îmi voi ţine cuvântul și mă voi 
gândi la gluma pe care a făcut-o într-o doară, dar fără doar 
şi poate nu am nicio obligaţie să procedez într-un anume fel. 


—eo o 

Încă înfuriată după ziua în care băieţii Mercer reuşiră să vândă 
fiecare exemplar al ziarului, Kathryn ședea cu Ronya, cu creionul gata 
să ia notițe, iar Tweedie era la etaj, ajutând-o pe Ina Bea să facă 
paturile. Mireasma savuroasă de chiftea la cuptor umplea bucătăria. 

— O să am nevoie să îmi împărtășești fiecare pas din felul în care 
ai făcut tocana aceea delicioasă de vânat pe care ai servit-o ieri. 

Ronya sorbi din cafea, luând o pauză cum rareori se întâmpla. 

— Mi se pare mie că te gândești să te aşezi la casa ta. 

— O, te rog, nu mă necăji cu asta. Știi că e pentru rubrica mea 
destinată burlacilor. A devenit destul de populară, și nu doar în 
rândul femeilor. Și bărbații necăsătoriți au nevoie de deprinderi prin 
gospodărie, să ştii. 

Charlotte începu să chicotească. 

— În privința asta ai dreptate. Majoritatea bărbaţilor își poartă 
pantalonii de stambă până când stau în picioare de unii singuri. Și 
tot ce știu despre gătit este cum să deschidă o conservă, spuse ea, 
apoi șterse ultima farfurie și o puse pe etajeră. l-am cârpit câteva 
dintre cămășile lui Henry, dar o are pe Jian Lin Gong care se ocupă 
de lenjeria lui. Desigur, o să mă ocup eu de tot după ce ne căsătorim. 

Tweedie și Ina Bea intrară în bucătărie, pentru că terminaseră 
lucrul la etaj. 

— Majoritatea bărbaților nu au bani sau timp ca să se spele, 
adăugă Tweedie, scoțându-și andrelele dintr-o sacoșă pe care o purta 
cu ea când mergeau pe undeva. Și e prea rece acum, oricum. Vara 
trecută, i-am văzut pe bărbaţi spălându-se la râu. Cu hainele pe ei. 

Andrelele începură să se lovească între ele precum doi spadasini 
încăierați. 

— Nu e rău, când unii dintre ei nu au decât hainele de pe ei, 
remarcă Ina Bea. 

— Ce mai articol ai scris, Kathryn! 

Ronya o privi peste marginea cănii. 

— Să sperăm că asta va pune capăt comentariilor obraznice ale 
domnului Bickerson despre femeile care nu îşi țin cuvântul. Vârful 
creionului lui Kathryn se rupse în secunda aceea. Oftând, își scoase 
cuțitașul din buzunar și începu să ascută creionul, atentă să nu îi rupă 
mina din nou. Am intenția serioasă de a scrie un nou editorial despre 

cât de repede își uită unii bărbați legămintele făcute la nuntă și își 
abandonează nevestele doar pentru a căuta aur! 

Charlotte scutură din cap. 

— Îndrăznește să faci una ca asta și te vei trezi din nou cu bolovani 
care vor zbura prin geamurile tale. 

Tweedie oftă. 

— Uneori îmi doresc ca eu şi Joe să nu fi plecat niciodată din 
Ohio. 

Ronya se ridică, gata să își reia lucrul. 

— Când o femeie se mărită cu un visător, ar fi bine să își facă un 
plan serios pentru modul în care să îi țină pe amândoi în viaţă, chiar 
dacă asta înseamnă să ascundă bani pentru unt și ouă, pentru vremuri 
grele. Mi-am început primul restaurant din banii pe care i-am ascuns 
într-o șosetă într-un butoi cu făină. 

Kathryn se gândi la tatăl ei care își abandonase soția pentru a se 
alătura căutătorilor de aur în '49, murind la doar câteva zile după ce 
coborâse de pe Independence, iar visul său de a se îmbogăți murise 
odată cu el. 

— Visătorii au adesca mult şarm, zise Ronya și puse castroanele 
pe masă. O femeie trebuie să îşi păzească inima pentru a-și folosi 
capul atunci când își alege un soț. 

O privi ţintă pe Kathryn. 

— Acum, sper că nu începi cu asta. 

Kathryn expiră prelung și își luă notițe. 

Ina Bea aduse cu ea un coș cu mere de iarnă și le puse pe masa 
unde lucra Ronya, spunându-i în șoaptă: 

— Sper să nu-l aleagă pe Morgan Sanders. 

Kathryn o auzi. 

— Nu vreau un soț! Am și așa destul de puține drepturi ca femeie, 
fără să i le mai predau pe toate unui bărbat! 

— Depinde de bărbat, spuse Tweedie zâmbind. Domnul Beck... 

— Lasă-l pe domnul Beck, Tweedie. 

Kathryn încercă să aducă din nou firul discuţiei la gătit, însă 
Ronya își implântă mâinile în șoldurile generoase. 

— Matthias te-a cerut sau nu de nevastă? 

— Nu. 

Simți cum i se îmbujorează obrajii în timp ce Ronya, Ina Bea și 
Charlotte o priveau. 

— Cuvintele lui au fost specific astea: „Ar trebui să ne căsătorim.“ 
lar asta nu e o cerere în căsătorie. 

— Ai fi putu spune nu. 

— Am spus nu. În mod repetat, spuse Kathryn exasperată, se 
ridică și începu să umble încoace și încolo. M-a înghesuit într-un colț 
și nu m-am mai putut gândi la nimic altceva decât la o listă pe care 
să nu o poată realiza. 

Femeile începură să râdă, fără ca vreuna dintre ele să simtă alături 
de ea în necazul acesta. 

— Unii bărbați pot realiza cam tot ce își pun în minte, spuse 
Ronya zâmbind cu gura până la urechi. Matthias este unul dintre ei. 

Charlotte începu să decojească merele. 

— Dar ce nu e în regulă cu Matthias? E arătos. E bogat. Și e 
partenerul de afaceri al lui Henry. Nu există om mai onorabil în 
lumea asta decât Henry al meu. 

Kathryn se îndreptă de spate. 

— Partener de afaceri? Cu hotelul? 

— Au pus bazele unei companii de transporturi. Au lucrat la 
asta încă de când a venit Henry aici. Au toate rutele trasate pe 
hărți și au deja patru căruțe construite cu contracte pentru stațiile 
de poștalioane și cai. Vor transporta bunuri până în martie pentru 
Cole’ Market, pentru Rowe's Tack Room și pentru Farmacia 
lui Carlile, și pentru noul magazin universal, desigur. Până să te 
dezmeticeșşti, vor face transporturi tocmai până în Sacramento. Noi 
suntem capăt de linie. 

— Cum de nu am auzit nimic despre toate astea? se întrebă 
Kathryn cu voce tare. 

Charlotte păru surprinsă. 

— Şi eu care credeam că știu toți. De îndată ce eu și Henry ne 
căsătorim, ne mutăm în Sacramento. 

Inima lui Kathryn se făcu grea. Matthias Beck plănuia să plece 
din oraș? 

— Dar Beck numai ce a fost ales și acum... 

— O, nu. El rămâne. Are hotelul și noul parteneriat cu Ernest 

Walker. Deja preia afacerea lui Aday. Ea ridică o sprânceană când o 
privi pe Kathryn. Credeam că ştii. Doar ai postat reclama aceea mare 
în Voce. 

Ronya chicoti în timp ce amesteca făina și grăsimea cu o furculiță 
pentru a face o crustă pentru plăcintă. 

— Beck & Call. Un nume bun pentru o companie de transporturi, 
ai zice. Și o alegere înțeleaptă, chiar dacă va muri orașul acesta 
vreodată. 

Lui Kathryn îi venea să își dea palme pentru faptul că nu știuse 
nimic din toate astea. Ce fel de ziarist era? ÎI evitase pe bărbatul 
acesta care era în plină acțiune. Nu îi spusese Matthias că timpul 
lui ca proprietar de salon se încheiase? De ce nu îi pusese mai multe 
întrebări despre asta? Poate că dacă ar fi făcut-o, n-ar fi reușit să o 
tulbure până într-atât încât să nu mai poată gândi limpede. lar apoi 
Matthias Beck publicase anunțul acela de căsătorie în C/arion sub 
pretenția că Bickerson scrisese povestea. Ea se concentrase atât de 
mult asupra replicilor, încât îi scăpase tocmai ceea ce se petrecea în 
jurul ei! Ei bine, asta trebuia să înceteze. 

Clopoţelul de la ușa de la sala de mese a restaurantului Ronyei 
sună, iar inima lui Kathryn tresări. 

— Mă duc să văd cine este. 

Ina Bea își șterse repede mâinile și își desfăcu şorțul înainte să se 
ducă în camera alăturată. Când ea nu se întoarse, Kathryn se lăsă pe 
spate şi se uită dincolo. Axel Borgeson își atârna pălăria în cuier și își 
dezbrăca haina grea. Zâmbetul pe care i-l oferi Inei Bea era cald și 
plin de apreciere masculină. Kathryn o privi pe Ronya și ridică din 
sprâncene. 

— Încă o femeie care se lasă păgubașă. 

— Mie îmi pare că și tu te îndrepți într-acolo, spuse Charlotte 
chicotind și îi făcu cu ochiul lui Kathryn. Mărită-te cu Matthias. E un 
om bun. Practic am fi surori. 

Un om bun? 

— Mai întâi trebuie să îl văd la biserică. 

Henry nu pierduse nicio slujbă de când venise în oraş, şi chiar şi 
Morgan Sanders se dădea în spectacol şi își făcea apariția. 

Ronya mârâi la ea. 

— Nici pe mine nu m-ai văzut acolo. Doar pentru simplul fapt că 
cineva nu se duce... 

— E la fel şi pentru cineva care se duce, o întrerupse Tweedie. 

— Nu înseamnă că nu e om bun. 

Kathryn simți reproșul şi ştia că nu avea niciun drept să judece. 

Ronya întinse aluatul. 

— Nu e vorba despre ce spune un bărbat. Ceea ce face el contează. 
Iar Matthias face foarte bine ce face, aș zice, spuse ea privind-o pe 
Kathryn. Dar la urma urmei, nu mi-ai cerut părerea. 

— Despre tocana aceea cu vânat, spuse Kathryn, încercând să se 
concentreze la rubrica ei, chiar în timp ce se gândea să îi ia un interviu 
lui Matthias Beck despre noile lui domenii de interes. Gândul de 
a fi singură cu el o răscolea. Poate că dacă lua pe cineva cu ea sau 
dacă vorbea cu el numai când mai era cineva de față, era nevoit să 
se comporte cuviincios. Pe toți sfinții, ar fi fost mai în siguranță să îl 
invite pe Morgan Sanders în biroul Voci, să îl servească cu un ceai și 
să îi ia lui un interviu! 

Poate că ar trebui să vorbească cu proprietarul minei Madera. 
Poate că il putea convinge să pună bazele unui fond pentru văduve. 

— Kathryn? Ai iarăși fața aceea. 

Kathryn își ridică privirea la Ronya. 

— Ce faţă? 


— Cea pe care o faci de fiecare dată înainte de a da de necaz. 


Matthias se afla în Salonul Rocker Box, studiind planurile cu 
tâmplarul șef, în timp ce doi bărbați îndepărtau pictura necuviincioasă 
de un metru pe doi. Ușile batante fuseseră scoase din țâțâni, încăperea 
fusese deja eliberată de toate mesele și scaunele unde se jucau jocuri 
de noroc, totul fusese vândut altor proprietari de saloane din oraș şi 
toate câștigurile fuseseră vărsate în vistieria orașului. Pictura fusese 
vândută pe bani frumoși și avea să fie trimisă prin Firma de transport 
Beck & Call la un salon din Placerville. Cuiele scrâșniră când doi 
bărbați demontară barul și aruncară scândurile într-un morman. 

Hoss Wrangler nu scosese niciodată un profit serios din locul 
acesta, cu toate că proprietatea se afla într-o locaţie de prim rang, 
chiar în centru. Wrangler își îndoise whiskey-ul cu apă și se alesese cu 
o tăietură din partea trișorilor la cărți. Clienţii tindeau să îi reproșeze 
asta. Când Matthias împărtăși consiliului orașului că Wrangler era 
dispus să vândă, nimeni nu trebui să întrebe de ce. Cu toții fuseseră 
de acord că acea clădire avea să servească foarte bine drept sală de 
întâlniri orășenești publice şi ca tribunal. 

Matthias nu fu surprins să descopere mineri îndemânatici în ale 
tâmplăriei, dornici să renunțe la minerit și să se întoarcă la meseria 
lor inițială, în loc să își petreacă tot restul vieții săpând în măruntaiele 
pământului. 

La fel ca Hoss Wrangler, oamenii veneau și plecau din Calvada 
din motive personale. Unii pentru că nu aveau stare și visau să dea 
lovitura în altă parte. Alții plecau de la puținul pe care îl aveau pentru 
că nu mai puteau suporta singurătatea. Matthias văzuse case părăsite 
cu vasele murdare încă pe mese. Înţelegea. Avusese și el parte de 
plecările lui. 

City înțelesese și el. Nu vei avea mai mult noroc decât am avut 
eu în încercarea de a fugi de orice te apasă. City vorbea mult după ce 
bea câteva pahare. Dar uneori îi împărtășea înțelepciunea pe care o 
obținuse din propriile dureri sufletești. Unele regrete au puterea de a 
zdrobi un bărbat. Găseşte să faci ceva bun cu viața ta. Un bărbat care 
nu crede in ceva nu e mai bun decât un cadavru care șade pe un scaun la 
un privegbi. Rebelul irlandez își petrecuse majoritatea zilelor lucrând 
în oficiul ziarului său și majoritatea serilor, bând la barul lui Beck. 
Nu crede tot ce gândeşti. Ne mintim pe noi înșine mai mult decât oricine 
altcineva. Bărbatul mai bătrân vorbea vag despre lucrurile pe care își 
dorea să le fi făcut, despre lucruri pe care își dorea să nu le fi făcut. 
Unele decizii te băituiesc. Poţi să te răzgândeşti, dar nu poti da timpul 
înapoi. Și chiar dacă ai putea, totul se va fi schimbat pe când tu te vei fi 
răzgândit. 

City se ocupa de secretele și durerea lui bând din greu și făcând 
tărăboi, cu vorbe și pumni. Matthias nu îl văzuse niciodată să se dea 
înapoi de la nimic. Beat și disperat, se lua la bătaie din nimic. Când 
era treaz, spunea adevărul fără compromis sau compasiune. Singurul 

om care probabil îl cunoscuse pe City mai bine decât oricine altcineva 
fusese Fiona Hawthorne. Orice secrete va fi avut City de împărtășit, 
ea i le păstrase. Toţi cei din oraş ştiau că atunci când nu era la bar, City 
era la Casa păpușilor cu madam. Indiferent ce sentimente vor fi avut 
unul pentru altul, le păstraseră între ei. 

Lui Matthias îi lipsea bătrânul. Îi era dor de sfaturile lui. Îi lipsea 
sinceritatea lui City. Li lipsea prietenia care crescuse între ei, cu toate 
că îi despărțeau mulți ani. Se înțeleseseră unul pe celălalt. Matthias, 
fiul dezmoștenit al predicatorului, şi City Walsh, catolicul irlandez 
renegat, care fusese alungat din Irlanda de propriul popor. City râsese 
de asta. A fost așa, fie mă imbarcam pe un vapor, fie Sfârșeam spânzurat 
de britanici, iar rudelor mele nu le-a plăcut ideea asta. 

City îi împărtășise lui Matthias că se gândise că lucrurile aveau 
să fie altfel în America. La fel crezuseră și mii de alţi irlandezi care 
luase malurile cu asalt. Aflaseră adevărul când descoperiră pancarte 
atârnate peste tot care spuneau Angajăm — Nu primim irlandezi. 
Fabricile îi munceau pe compatrioţii lui ca pe sclavi, apoi îi angajau 
pe alții care acceptau și mai puțini bani. Când City şi fratele lui se 
ridicaseră împotriva proprietarilor și încercaseră să îi organizeze pe 
oameni să fie uniți și să refuze să mai muncească până primeau un 
salariu decent, la fel de bine puteau să fi rămas în Irlanda, luptându-se 
cu proprietarii de pământ britanici. 

Goana după aur din '49 insemna o oportunitate de a se realiza, de 
a avea o viață mai bună, una cu toate beneficiile pe care le aducea cu 
ea averea. Căutarea după aur cu sita era muncă grea, în urma căreia 
nu agoniseai cine ştie ce. City spunea că viața era grea, că îi storcea 
inima unui bărbat, îl lăsa gol pe dinăuntru. Jar ironia acestui lucru 
m-a secătuit. Mi-am petrecut o viață întreagă urându-i pe cei bogati, şi 
iată-mă încercând să ajung la rândul meu unul dintre ei. Niciodată nu 
îi spusese lui Matthias ce se alesese de fratele lui sau cum ajunsese să 
se apuce de jurnalism, dar scrisul îl liniștea. 4devâru/ este că nu am fost 
niciodată sortit să fiu om bogat. Dumnezeu m-a făcut să fiu un spin. Era 
pătimaș, iar Vocea îi dădea un rost. 

Bătrânul avusese dreptate. Văzându-și prietenul zăcând într-o 
baltă de sânge îl trezise pe Matthias. În timp ce bărbaţii de la bar 
stăteau la priveghi, el se duse la cimitir. Fiona Hawthorne era deja 

acolo, îmbrăcată în negru, cu fața ascunsă de un văl. Matthias o auzea 
plângând încetișor în timp ce priveau pământul aruncat lopată cu 
lopată pe sicriul din lemn de pin. 

Fărădelegea îl deranjase întotdeauna pe Matthias, dar nu 
îndeajuns ca să facă ceva în privința asta. Dacă se lăsa cu scandal în 
salon, se ocupa personal de asta. Restul celor din oraș n-aveau decât 
să se descurce singuri cu problemele lor. City fusese contrariat de 
indiferența lui Matthias. Intră în joc! Ai fost căpitan în Armata Uniunii. 
Știi cum să conduci oamenii. 

Bufnitura lemnului care căzu peste grămada de lemne îl aduse pe 
Matthias înapoi în prezent. City îşi dorise ca el să fie în joc. Ei bine, 
Matthias era acum băgat până peste cap în asta, vedea provocările 
din toate părțile, lua decizii zi de zi. Calvada era la fel ca atâtea alte 
orașe miniere din Sierra Nevada. Când minele secau, orașele mureau. 
Chiar acum, mai era încă destul argint și aur ca să îi țină ocupați pe 
bărbați. Dar cât mai avea să țină asta? 

Lucrurile începeau să se precipite în oraș și știa că Kathryn 
avea să înceapă să facă săpături la fel cum făcuse și City. Se 
gândise că anunţul logodnei lor în Clarion avea să o țină ocupată. 
Nu obținuse un da de la ea în noaptea aceea, însă dacă ar mai fi 
stat puțin, l-ar fi obținut. Și ea o știa, altfel nu l-ar fi evitat așa 
şi nu i-ar fi dat replici fioroase. Sub constrângere, invocase ea. El 
râsese. Însă era ceva adevăr în asta. Fusese vulnerabilă în seara 
aceea. Matthias abia se stăpânise să își păstreze mintea limpede 
cu ea în brațele sale. Își dorea ca da-ul ei să fie un da hotărât. Își 
dorea ca ea să îl spună înaintea lui Dumnezeu și a unei mulțimi de 
martori în Biserica Comunităţii din Calvada. 

Poate că ar fi trebuit să înceapă să meargă din nou la biserică. 

Amintirile îl luară cu asalt, copleşindu-l. Își aminti cum şedea 
în biserica goală și îl asculta pe tatăl său exersându-și predica de 
duminică de la amvon. Vorbea cu putere și elocvență. Băiat fiind, 
Matthias gândea că tatăl său era atât de aproape de Dumnezeu pe cât 
era cu putință pentru un om. Nu greșea niciodată. Mama lui Matthias 
spunea că el era ambasadorul lui Dumnezeu. Indiferent ce ieșea din 
gura sa, era adevărul curat. 

Atunci când tatăl său îl blestemase, Matthias simțise și blestemul 

lui Dumnezeu căzând peste el. Dar dacă ar fi putut da timpul înapoi, 
chiar dacă acum înţelegea în întregime prețul pentru asta, ar fi ales 
să lupte de partea Confederaţiei? Își pusese întrebarea aceasta de mii 
de ori. Și de fiecare dată, după ce răsucise chestiunea pe toate părțile, 
răspunsul era același. Țara trebuia să rămână unită, altfel Marele 
Experiment avea să dea greș. 

Ca primar, întoarcerea la biserica de aici, acum, după viața pe care 
o dusese, avea să atragă cu siguranță atenția oamenilor, însă nu de asta 
avea nevoie. Își dorea să găsească pacea. Își dorea să ştie că era iertat, 
dacă nu de tatăl său, atunci de Dumnezeu. Își dorea să simtă că viața 
lui avea o valoare. Și își dorea să fie mai aproape de Kathryn. 

Începuse să facă schimbări imediat după ce fusese ales, nu doar 
pentru a-l onora pe City Walsh sau pentru a se dovedi vrednic în 
ochii lui Kathryn, ci pentru a face ceva meritoriu cu viața sa. Ocuparea 
unui loc cu autoritate aducea cu sine responsabilităţi grele. Se trezi 
rugându-L. pe Dumnezeu să îi indrepte pașii şi să facă lumină ca să 
poată vedea limpede calea pe care să pășească. Ceea ce învățase de 
copil îi revenea acum în minte, ca bărbat. Se trezi gândindu-se mai 
puţin la ultima revăzrsare de furie a tatălui său şi mai mult la credința 
tatălui său. 

Când tatăl său îi întorsese spatele, Matthias Îi întorsese spatele lui 
Dumnezeu. Acum se întreba dacă încercase să se revolte împotriva 
unui bărbat pe care îl considerase întotdeauna un reprezentant 
pământesc al lui Dumnezeu. Tatăl său fusese idolul său, dar se 
dovedise în final a fi un om frânt și plin de amărăciune. 

O altă scândură căzu pe grămada tot mai mare de lemne, toate 
urmând să fie păstrate la Rudger și apoi folosite pentru a construi 
o şcoală. Matthias verifică o ultimă dată planurile și plecă. Avea de 
lucru pentru Firma de transporturi Beck & Call. Pe trotuar, o zări pe 
Kathryn care tocmai ieșea de la Ronya. Pulsul i se înteți, se opri în 
fața hotelului și se opri pe marginea trotuarului privind-o. Tweedie 
o însoțea. Își țuguie ușor buzele. Oare Kathryn chiar își închipuia că 
prezența unei alte femei cu ea în casă îl putea ține departe? Poate că 
nu avea să îi mai facă vizite nocturne, dar asta nu însemna că nu avea 
să o caute atunci când era pregătit. Kathryn se uită în direcția lui, apoi 
se prefăcu a nu-l fi observat. 

Cuvintele lui City îi răsunară din nou în minte. Inră în joc. 

Matthias nu mai juca cărți, ci și le răsfira înaintea lui pe masă, ca 
toți să le vadă. 

Kathryn intră în căsuţa ei. Tweedie privi spre el şi îi zâmbi înainte 
să intre. Matthias știa că avea aliați de partea lui. 


Kathryn îl trimise pe Scrib la Morgan Sanders cu invitaţia de a 
i se alătura cât mai curând cu putință la un ceai în oficiul ziarului ei. 
Scrib veni înapoi încruntat. 

— A zis că e disponibil azi la două. Şi trebuie să îți spun că ţi-ai 
pierdut mințile dacă continui cu asta! Sau nu își aduci aminte ce s-a 
întâmplat ultima dată când a intrat aici? 

— Mi-amintesc, Scrib. Și-a cerut scuze. Eu şi el avem de discutat 
chestiuni de mare însemnătate. 

— Cum ar fi? 

Când ea nu-i răspunse, el ieși, trântind ușa după el. 

Tweedie auzise conversaţia lor din apartament. 

— Morgan Sanders vine încoace? Azi? 

— Da. 

— De ce? 

Tweedie părea şocată și îngrijorată totodată. 

Kathryn nu ar fi trebuit să se mire de reacția lui Tweedie. Soțul ei 
murise în mina Madera. 

— Aş vrea să îi pun câteva întrebări și să îi fac o propunere. 

— Nu poți avea încredere în omul acesta, Kathryn. Și nu ar trebui 
să fii singură cu el. 

— Ştiu. Îmi dau seama că cer mult, dar ai vrea să rămâi în timp 
ce...? 

— Nu! sări Tweedie pălind. Nu. Mă sperie, spuse ea și își strânse 
şalul în jurul umerilor. O să fiu dincolo la Ronya, le ajut pe Charlotte 

i pe Ina Bea, spuse ea şi făcu o pauză înainte să pornească spre ușă. 
Întreabă-l de ce nu îi pasă suficient de lucrătorii lui ca să întărească 
tunelurile cu mai multe grinzi, murmură ea și ochii i se umplură 

de lacrimi. Joe ar fi încă în viață dacă Sanders ar fi ascultat de 
supraveghetorii lui. 

leși pe ușă. 

Kathryn își închise ochii. Nu conta ce făcea, cineva sfârşea prin a 
fi rănit sau înfuriat. 

Închise biroul ziarului, cobori pe drum până la brutar și folosi 
câțiva bănuţi preţioși pentru a cumpăra o prăjitură mică cu cidru. Îşi 
mută scaunul din locuința din spate în încăperea din față și acoperi 
biroul cu o față de masă. Scoase ceştile de ceai și farfurioarele Minton 
roșu cu auriu. Totul era pregătit când Morgan Sanders ciocăni la ușă 
cu câteva minute înainte de ora două. 

Fără doar și poate, se gătise pentru ocazia aceasta și părea distins 
şi arătos cu pălăria lui neagră, jacheta de culoare întunecată, cămașa 
albă și vesta. Totul făcut pe măsură, probabil în San Francisco. Ținea 
un ceas de aur în mână, verificând ora. ÎI închise cu un pocnet și îl 
îndesă în buzunarul vestei sale. Cămașa sa albă era din bumbac fin, 
lavaliera din mătase roşie legată relaxat, cu capetele pătrate petrecute 
ușor. Arăta mai degrabă ca un gentleman din Boston decât ca un 
proprietar de mină din Calvada. Îl pofti în casă. 

— Mulţumesc de invitație, spuse Sanders în timp ce își scoase 
pălăria, privirea sa măsurând-o apreciativ. Îţi stă minunat în culoarea 
lavandei, Kathryn. E o rochie nouă? 

— Nu. Doar că nu mi s-a ivit ocazia potrivită să o port. 

Se simțea ciudat, cuprinsă de un tremur la privirea lui cercetătoare 
şi își dori să fi purtat fusta ei maronie și cămașa albă. Prezenţa lui 
umplea încăperea într-un mod mult diferit de felul în care o făcea 
Matthias Beck. 

Îşi aruncase pălăria pe canapea de parcă şi-ar fi marcat teritoriul. 
Zâmbind ușor, se uită la fața de masă albă întinsă peste birou, la 
ceştile și farfurioarele Minton, la prăjitura de cidru. Buzele i se arcuiră 
într-un zâmbet crispat. 

— Cu siguranță vrei ceva de la mine de te-ai străduit așa, făcu el 
ridicând din sprâncene. Ai nevoie de bani, Kathryn? 

— Oarecum, recunoscu ea, refuzând să disimuleze. Dar nu pentru 
mine. Pentru o cauză bună. 

— O, așa e întotdeauna. 

Râse încetişor, provocator. 

Ea-l pofti să ia loc şi îi turnă ceaiul deja pregătit. 

— Sper că nu îl serveşti cu frişcă și zahăr. Pentru că nu ți le pot 
oferi, dar mi s-a spus că prăjitura cu cidru de la Wynham e foarte 
dulce. 

— La fel ești și tu, draga mea. 

Morgan își înălță ceașca drept salut. Ea tăie o felie groasă de 
prăjitură, o puse desăvârșit pe o farfurie, îi aşeză alături o furculiță de 
argint și i-o puse înainte. 

— Te porți ca o adevărată mamă. O să fii o gazdă excelentă. 

Ea-și ridică privirea, tulburată de remarca sa și nu era sigură de ce. 

Lăsându-se pe spate, se făcu comod. Kathryn observă cizmele din 
piele fină şi neagră. Fără doar și poate ştia cum să se îmbrace ca un 
gentleman. 

— Am fost ușurat să aflu că nu există niciun angajament între tine 
și Matthias Beck. 

Remarca era aproape personală, dar se hotărî să fie deschisă cu el. 

— Cred că fiecare om din Calvada știe până acum că nu sunt în 
căutarea unui soț. 

— Poate că nu, dar asta nu împiedică un bărbat să se gândească la 
tine ca la o posibilă soție. 

Lui Kathryn nu avea cum să îi scape intenția lui și își dădu seama 
că poate el îi luase invitația drept mai mult decât intenționase ea de 
fapt. 

— În Calvada sunt câteva femei eligibile, Morgan. 

Se gândi atunci că poate câteva informații despre ea însăși aveau 
să îl ajute să caute în altă parte. 

— Nu am un pedigri. Sunt fiica unui imigrant irlandez catolic 
care și-a abandonat soția după un an de căsătorie. Bunicul meu 
nu a fost de acord cu căsătoria, deși în final i-a permis mamei să 
se întoarcă acasă. M-am născut sub acoperișul lui, nu că ar fi fost 
vreodată fericit pentru asta sau m-ar fi recunoscut vreodată. A aranjat 
o a doua căsătorie pentru mama, cu un bărbat pe care l-a acceptat și 
l-a numit moștenitor. Tatăl meu vitreg m-a considerat o povară. S-a 
ivit oportunitatea de a mă trimite de-acasă și iată-mă aici. Nu am 
venit în California de bună voie. M-au alungat de acasă. 

Îşi puse ccașca de ceai pe farfurioară. 

— Cred că a fost un şoc pentru tine să ajungi în Calvada după 
Boston. 

— Într-adevăr, dar a trebuit să iau o decizie. Puteam să privesc 
viața mea de aici ca pe un exil sau ca pe o oportunitate. Am ales 
varianta a doua. Calvada este casa mea acum. 

— Avem ceva în comun, eu şi cu tine. 

Îşi puse ceașca și farfurioara jos. 

— Serios? 

Când el nu spuse nimic, ea insistă. 

— Mi-am împărtășit povestea vieții melc cu tinc. Sunt curioasă 
de povestea ta. 

El râse gutural, provocator. 

— Ar trebui să îmi încredințez povestea vieții mele unei 
ziariste? 

Ea-i oferi cel mai fermecător zâmbet de care era în stare. 

— Promit să nu divulg o vorbă, dacă nu cumva dorești să 
mărturisești vreo crimă odioasă, zise ea și își împreună mâinile, apoi 
continuă mai serios. Sunt o femeie de cuvânt. 

— Matthias Beck ar putea spune altceva. 

Fa icni, înfuriată. 

— Oare ai acceptat invitația mea doar ca să mă insulți? 

El îi privi cu atenție fața, chicotind ușor. 

— Acum un minut erai toată farmec şi dulceaţă, iar în clipa 
următoare — plină de patimă. Nu. Nu am venit să te insult. Acum, ce 
sumă măruntă de bani poftești și pentru ce? 

Ea presupuse că nu avea să îi satisfacă curiozitatea referitor la 
trecutul său. 

— O donaţie pentru biserică, pentru a fi pusă deoparte pentru 
văduve în nevoie. 

Ochii lui se îngustară și sc întunecară. 

— Acum cine e jignitor? Nu mai sunt văduve în Willow Creek. 
Ronya Vanderstrom și cu tine v-aţi îngrijit de asta. 

— Asta e bine, nu? Dar a mai fost cineva, și... 

— Elvira Haines și-a ales calea. 

Ea se înfurie pe indiferența lui. 

— Ai o parte de răspundere pentru ce i s-a întâmplat. Soţul ei a 
murit în mina ta. 

Ochii lui aruncară flăcări. 

— Bărbaţii cunosc pericolele muncii pe care o fac, Kathryn. M-ai 
întrebat de viața mea. Am crescut în sărăcie lucie. Mama a murit când 
eram mic și m-a lăsat de capul meu, în timp ce tata lucra pe șantierul 
naval Norfolk în Virginia. A murit când aveam cincisprezece ani. 
Fără o lețcaie. Nu am vrut să sfârșesc la fel. 

S-a aplecat înainte, cu fața împietrită. 

— M-am dus în Nord, în capitală, am lucrat o duzină de slujbe, 
am încercat să găsesc un sprijin ca să îmi pot face un rost. Am fost 
bun la vânzări. Știam ce-și doreau oamenii. Dar abia când a venit 
războiul am reușit să fac cu adevărat bani. 

— Din muniţie? 

O luă gura pe dinainte, înainte să gândească. 

El râse sec. 

— Nimic atât de măreț. Am devenit cantinier, autorizat de Armata 
Uniunii să vând bunuri soldaților. Nu provizii, ci lucruri pe care și 
le doreau. Oamenilor nu le plăceau prețurile mele, dar nu eram în 
afacere pentru a-mi face prieteni. Tata a avut o mulțime de prieteni și 
a sfârşit fără nimic altceva în afară de un coșciug și gaura din pământ 
în care l-au îngropat. Când s-a terminat războiul, am venit în Vest și 
am cumpărat o parte din Madera. Partenerul meu a murit la o surpare 
de planşeu în mină, spuse și gura i se schimonosi. Unii au crezut că 
eu l-am omorât. 

— Cine a spus asta și de ce au crezut așa ceva? 

Lăsându-se din nou pe spate, expiră prelung. 

— Kathryn, se pot spune multe despre mine, dar ucigaș nu sunt. 
Şi tu, draga mea, începi să vorbeşti ca o ziaristă. 

— În orice alte circumstanţe, aș lua-o drept un compliment. Îmi 
pare rău, Morgan. 

— Nu ai habar cine sunt, nu-i așa? Cât de încăpățânat pot fi. 

El vorbi pe un ton jos, privind-o atât de intens încât ea clipi și 
simți o tensiune ciudată între ei. 

— Poate că nu, dacă e să punem la socoteală că ne-am cunoscut 
de puţin timp. 

— O, dar mă vei cunoaște. Dă-mi voie să fiu la fel de deschis cu 
tine cum ai fost și tu cu mine. Nu îmi pasă ce cred oamenii despre 
mine. Pentru că dacă mi-ar păsa, aș fi la fel de sărac ca tata. 

Ea nu era de acord cu el. 

— Tatăl tău a avut mulți prieteni, după cum spuneai, dar tu ce vei 
avea la capătul vieții dacă nu contează decât banii? 

El se aplecă din nou înainte, înfruntându-i privirea. 

— Sunt trei lucruri pe care mi le doresc de când am devenit 
bărbat, Kathryn. Bogăţie; o soție frumoasă și cultivată; şi un fiu care 
să moștenească tot ce am construit. Pe prima o am. Tu vei fi a doua. 
Și de la tine, îl voi obţine și pe al treilea. 

Inima ei bătea cu putere sub privirea lui feroce. 

— Faci o presupunere serioasă, domnule. 

— Nu fac nicio presupunere. Plănuiesc. Muncesc pentru ceea ce 
îmi doresc. Și, în final, voi avea totul. 

Deși înspăimântată de intensitatea cuvintelor lui, îşi păstră o 
atitudine calmă. 

— Nu mă vei avea. 

Morgan Sanders o privi până când își plecă privirea. Apoi se 
ridică, își luă pălăria şi ieşi pe ușă fără să mai spună vreun cuvânt. 

MATTHIAS NU MAI FUSESE ÎNTR-O BISERICĂ DE CÂND PLECASE DE 
acasă în războ i ip-dar: încă“: avea. Biblia pe care i-o dăruise tatăl său 


blestemase, Matthiiis-i-o' pusese pe: “apavon, Cu pri de a o lăsa în 
urmă, însă mäma lui îl strigase în timp 'ce se îndepărta călare și i-o 
pusese i în. „desagi. Păstreaz- o de dragul meu, Matthias. Promite-mi. 

Îşi ținuse promisiunea, deși nu o mai deschisese şi nu mai călcase 
îritr-o biserică în ultimii zece ani. F 

Alungată de familia ei, criticată aspru în public de reverendul 
Thacker și înfruntând critică. constantă — toate acestea nu 
spulberaseră credința lui Kathryn — în Dumnezeu sau în oameni. 
Matthias auzise despre ceaiul pe care i-l servise Kathryn lui Morgan 
Sanders. Tot orașul știa și vorbea despre asta. Singura care nu spunea 
nimic era Kathryn însăși. 

Matthias se așeză în odaia sa, aprinse felinarul și începu să își 
răsfoiască Biblia. Copil fiind, își marcase pasaje din Psalmul 119, atât 
de dornic să semene cu tatăl său evlavios. „Deschide-mi ochii, ca să văd 
minunile din Legea Ta... Ţine-mă departe de calea minciunii... Ajută-mă 
să îmi părăsesc căile rușinoase”... cred în poruncile Tale, invată-mă să am 
un discernământ clar și pricepere.“ 

Marcase și alte pasaje înainte și în timpul războiului. 

„Zideşte în mine o inimă curată, Dumnezeule, şi pune un duh nou și 
statornic înăuntrul meu.“ 

Aproape putea auzi sfatul mamei sale: Matthias, iartă-l pe tatăl 
tău, așa cum ai fost şi tu iertat de Dumnezeu. 

Știa că nu avea să găsească pacea deplină până nu îl va ierta. 

Poate că avea să îl ajute compania urmașilor lui Cristos, poate 
compania lui Kathryn Walsh... Poate că era timpul ca cei pierduţi să 
caute părtășia cu cei găsiți. 

Matthias își îmbrăcă cel mai bun costum, vesta, cămașa albă și 
cravata. Când sună clopotul din turla bisericii, porni să suie dealul, 
ajungând intenţionat târziu. Se aşeză în ultimul rând, de cealaltă 
parte de Fiona Hawthorne și păpușile ei. Când se uită la el, îi zâmbi 
şi o salută cu o înclinare a capului. O zări pe Kathryn într-un rând 
spre mijloc, cu Tweedie Witt lângă ea, și fu surprins să îl zărească 
pe Morgan Sanders șezând de cealaltă parte a intervalului. Oare și 
Sanders era aici din aceleași motive ca și el sau doar încerca să o 
impresioneze? Iritat, Matthias încercă să se concentreze la predica 
reverendului Thacker. Nu era oratorul care fusese tatăl lui Matthias, 
însă omul făcea o treabă bună predicând despre Fericiri. 

Cu mintea în altă parte, Matthias se gândi la tatăl său. Regreta 
oare blestemul pe care îl aruncase asupra propriului fiu? Și ce făcea 
oare mama lui? Jelea după el? Cu siguranță. Se ruga pentru el? Nu se 
îndoia deloc de asta. Poate că ar fi trebuit să îi scrie. Și ce să îi spună? 
Îi întorsese spatele lui Dumnezeu, deținuse un salon într-un oraș 
uitat de lume și de Dumnezeu din munţii Sierra Nevada, iar acum 
era primar? Asta cu greu ar fi mângâiat-o. 

Dezbracă-te de omul cel vechi și imbracă-te cu omul nou. 

Cuvintele pe care le învățase copil fiind îi reveneau în minte. 

Henry Call și Charlotte Arnctt șcdeau în față, umăr la umăr. 

Urmau să se căsătorească săptămâna următoare. Matthias avea să le 
fie cavaler de onoare, Ronya - doamnă de onoare. Cuplul avea să 
îşi petreacă noaptea nunții în camera hotelului pe care o ocupase 
Kathryn câteva zile, apoi în dimineața următoare aveau să plece spre 
Sacramento, unde Henry urma să se ocupe de noul birou al firmei de 
transporturi Beck & Call. Matthias urma să își investească cei doi ani 
de angajament față de Calvada, avea să ducă la bun sfârșit proiectele 
pe care le plănuise și, cu voia lui Dumnezeu, avea să fie însurat cu 
Kathryn Walsh până la sfârșitul anului. Se uită la ceafa ei, la cele 
câteva șuvițe cârlionțate libere. Ai răbdare, Matthias. 

Thacker continua să vorbească. Matthias se lăsă pe spate și își 
încrucișă brațele. Bărbatul acesta petrecuse la fel de mult timp să o 
cătrănească pe Kathryn? Se făcu mic, știind că de vină pentru acea 
tărășenie era chiar el. Se gândise că avea să o protejeze. Însă nu reușise 
decât să o rănească. 

Sanders o privi din nou pe Kathryn. Ea nu îi întoarse privirea. Ce 
se întâmplase la ceaiul acela pe care îl organizase ea? Nu durase mult, 
din câte i se spusese. 

Slujba se încheie, iai Matthias se ridică în picioare pentru imnul 
de la final. Îl cunoștea bine și îl intonă fără să deschidă cartea de 
cântări, ceea ce îi atrase câteva priviri surprinse de la enoriașii din 
apropiere. Reverendul Thacker rosti benedicția de final, o luă pe soția 
sa și porni primul pe interval pentru a saluta oamenii la ușă. Toți 
începură să părăsească biserica. Majoritatea îl observară, unii chiar se 
opriră să-l salute. 

Kathryn se ridică și se opri să vorbească cu câteva doamne. Evident 
iritat, Morgan păși pe interval. În timp ce se îndrepta spre ușă, îl zări 
pe Matthias. Ochii li se întâlniră și rămaseră privindu-se. Când trecu 
pe lângă el, Matthias îi spuse cu voce joasă: 

— Doamna este a mea. 

Expresia de pe faţa lui Sanders se impietri, un rânjet curbându-i 
buzele. 

— Nu fi așa sigur. 

Matthias aşteptă până când Kathryn ajunse la rândul din spate 
apoi ieşi din bancă. 

— Domnișoară Walsh. 

Sigur că ştia că el se aflase acolo, deşi încercase din greu să se 
prefacă a nu-l fi observat. 

— Mă bucur să te văd la biserică, domnule Beck. 

— A trecut multă vreme, dar mă bucur că m-am întors. 

Nu mai fusese atât de aproape de ea de câteva săptămâni și nu 
intenționa să mai păstreze distanța față de ea de acum înainte. 

— Nunta e săptămâna viitoare. 

Ochii ei se făcură mari, obrajii i se îmbujorară. 

— Nuntă? 

El rânji. 

— Nu a noastră, scumpo. 

Poate că părea calmă și stăpână pe ea, dar se simţea un uşor fior. 
Prea bine. 

— Henry și Charlotte. Ți-aminteşti? 

Reverendul Thacker îl salută bucuros pe Matthias. 

— Aproape că am uitat despre ce vorbeam când te-am văzut 
șezând în bancă. Eu și Sally ne rugăm pentru tine încă de când am 
sosit în Calvada. 

Kathryn se strecură pe lângă ei și cobori treptele din față. Când 
Matthias ieşi din biserică, o văzu împreună cu Tweedie și cu alte 
câteva doamne. Din fericire, Sanders plecase deja cu trăsura lui. 

Cerul era senin, aerul încă rece, dar primăvara se apropia cu 
repeziciune. Oamenii zăboveau, mulți încercând să îl atragă în 
conversațiile lor. Kathryn pleca. Matthias se desprinse dintr-un 
grup doar pentru a fi oprit de Nabor Aday care se plângea de taxele 
orăşeneşti. Matthias auzise de modul în care negustorul se purtase cu 
Kathryn. 

— Vrei îmbunătățiri, Aday. Astea nu vin fără un preț. 

— O creştere de taxe este jaf la drumul mare! 

Matthias deveni nerăbdător când o pierdu din vedere pe Kathryn. 
Se apropie de Aday, aproape călcându-l pe degete şi își cobori tonul 
vocii ca Abbie Aday să nu îl audă. 

— Cheltuiești peste zece dolari pe săptămână la mesele de faraon. 
Apoi îţi crești prețurile la întâmplare ca să îi faci pe alții să suporte 
pierderile tale. 

Roșu la față, Aday ridică bărbia. 

— Şi unde mai pui că te-am votat! 

— Atunci înseamnă că știai exact ce urma să fac, pentru că mi-am 
prezentat toate planurile. 

Nabor pufni. 

— Îmbunătăţirile nu sunt pentru oraș. E lista aia! Cheltuiești 
banii noștri câștigați cu greu ca să ajungi la muierea aia. 

Muierea aia? Lui Matthias îi venea să îl prindă de gâtul subțire şi 
să-l zgâlțâie. 

— Ai o locaţie de excepție în centru, dar vei ieși din afaceri într-un 
an, Aday. 

— Mă ameninţi? 

— Doar îți spun adevărul. Ernest Walker munceşte din greu, 
plătește salarii decente și cere preţuri corecte și care sunt aceleași 
pentru toți. Unde crezi că vor prefera oamenii să îşi facă cumpărăturile? 

Matthias se îndreptă spre restaurantul Ronyei, sperând să o 
găsească acolo pe Kathryn. Fiecare masă era ocupată, Charlotte și 
Ina Bea erau prinse cu servitul mâncării la mese, deși cea din urmă 
nu părea grăbită să plece de la masa lui Axel Borgeson. Matthias se 
îndreptă spre bucătărie. Kathryn nu era acolo. Ronya îl măsură din 
cap până în picioare în timp ce puse o tavă cu fursecuri proaspete pe 
un trepied. 

— Măi să fie, dar ce te-ai mai gătit. Charlotte şi Ina Bea spuneau că 
ai fost azi la biserică, spuse și începu să râdă. Dacă o cauţi pe Kathryn, 
probabil e acasă. Tweedie spune că în cele mai multe duminici stă şi 
citește. A luat masa târziu. Nu o s-o mai văd pe aici până mâine. 

Verifică șunca din tigaie, întorcând câteva fâşii. 

— Ce să îţi servesc la micul dejun? Clătite, ouă, șuncă și cârnaţi? 

— Da. 

Ea chicoti. 

— Ai un lup înfometat în pântecul tău, zise și îl privi prelung. Ai 
muncit din greu prin oraș, Matthias. Asta e bine. E ciudat că Kathryn 
nu mai prea scrie mare lucru despre asta. 

— Cred că îl lasă pe Stu Bickerson să o facă. 

— Poate că ar trebui să îi şoptesc ceva la ureche. 

— Sugerează-i să stea de vorbă cu mine aici. Nu cred că vrea să 
mă aibă în biroul ei. 

— Mie-mi spui, spuse ea cu o sclipire poznașă în ochi. Și oare de 
ce? 

Când el nu-i răspunse, ea-i umplu o farfurie cu mâncare şi i-o 
așeză înainte. Ina Bea îi oferi tacâmuri și un şervet cu pătrăţele roșii 
și albe, apoi se întoarse în sala de mese cu două farfurii cu felii de 
prăjitură. Ronya turnă cafea într-o cană. 

— Ce ai acolo, o Biblie? îl luă Ronya la rost şi privi cartea cu 
copertă neagră și uzată pe care o pusese pe tejghea. E prima oară de 
când te văd cu o Biblie. Ai citit-o vreodată? 

— Am fost crescut cu ea, trebuia să învăţ pe de rost pasaje întregi. 
Tata a fost predicator. 

— Ei bine, să mă pici cu ceară! pufni ea și îi aruncă o privire de 
gheață. Poate că ar trebui să te uiţi ceva mai bine. 

El înălță cana şi o privi pe Ronya peste marginea ei. 

— Ce încerci să îmi spui? Spune-o direct. 

Se opri cu brațele proțăpite în șolduri. 

— Pune o femeie frumoasă în fața unui om și a și uitat la ce bun 
are un cap, în afară de a-i susține părul ce-i crește pe el. Ai face bine 
să iei în serios ce spune Kathryn despre căsătorie, îi spuse și își drese 
vocea. Nu sunt o femeie arătoasă, dar am avut o mulțime de cereri 
în căsătorie din partea bărbaților în ultimii douăzeci de ani, inclusiv 
în ziua în care mi-am îngropat bărbatul. Și i-am refuzat din același 
motiv din care refuză şi Kathryn. 

— Nu are încredere în mine. 

— Nici nu are motive să aibă, nu? 

Ronya pufni și se întoarse la șunca din tigaie, ridicând o duzină de 
fâșii cu o spatulă şi le întoarse pe cealaltă parte. 

— Acum, stai puțin, Ronya... 

Ea-l fixă cu privirea din nou. 

— Ai încercat să închizi Vocea încă de când a pornit-o, spuse 
fluturându-și mâna. Dar nu e vorba despre tine. E vorba despre 
legi. Kathryn e îndrăgostită de tine, Matthias. Nici măcar nu sunt 
sigură că ea știe asta, dar se luptă din greu împotriva sentimentelor 
ei, spuse râzând trist. Şi văd cât de mult îți place să auzi asta. Desigur, 
ți-ar plăcea. Își oferă un avantaj, nu? Problema este că nu o cunoşti 
deloc pe Kathryn Walsh. Ea nu e ca Charlotte sau ca Ina Bea, sau ca 

majoritatea femeilor care nu își doresc nimic mai mult decât un soț 
și copii. 

Lui Matthias îi ajunsese cât o ascultase. 

— Vorbeşti ca şi când aș încerca să îi iau ceva. 

— Și nu asta faci? Ai încercat să cumperi presa de când a ajuns 
aici, nu? îl luă ea la rost, în timp ce se proptea cu ambele mâini de 
masa de lucru și îl privea în ochi. Dacă nu o iubeşti, las-o în pace. 
Dacă o iubeşti, las-o să fie femeia care a fost făcută să fie. O să găseşti 
o descriere bună despre asta în Biblia aia a ta. Proverbe 31, dacă 
mi-aduc bine aminte. 

— O femeie cinstită... 

— Tipic pentru un bărbat să te uiţi doar la femeie. Dar ia uită-te 
bine de tot la soţul pe care femeia aceea l-a avut, zise ea scuturând din 
cap. Dacă o să întâlnesc vreodată un bărbat care să mă trateze cu așa 
un respect, m-aș putea gândi chiar să mă căsătoresc din nou. 


Deși Kathryn luase decizia de a nu fi niciodată mireasă, îi plăceau 
nunțile. Pe Charlotte o prindea foarte bine culoarea piersicii, iar 
privirea de pe fața lui Henry când își văzu mireasa îi umplu ochii 
de lacrimi lui Kathryn. Matthias era mai înalt decât prietenul 
lui, în toate privințele un adevărat gentleman din Sud, în timp ce 
reverendul Thacker îi conduse pe Henry și pe Charlotte prin rostirea 
legămintelor. Şi acea sărutare dulce și castă de la final, atât de departe 
de cea pe care Matthias i-o dăduse ei. 

Tulburată, se îndreptă de spate. Bărbatul acela continua să îi 
tot vină în minte. Era ca niște friguri de care nu mai scăpa. Se 
surprinse privindu-l în timp ce rămase alături de noii căsătoriți, 
asigurându-se că aveau tot ce le era de trebuință. O, cât de ușor ar 
fi fost să îşi îngăduie inimii să ia conducerea deasupra minții, dar 
avea atât de multe de pierdut ca să permită să se întâmple una ca 
asta. 

Ronya pregătise tortul de nuntă, iar Kathryn rămase aproape, 
ajutând-o să servească oaspeţii. Când cuplul tăie tortul, Kathryn nu 

se putu abține să nu simtă o umbră de invidie, chiar dacă doar pentru 
o clipă. Charlotte o îmbrățișă după aceea, exclamând: 

— O, sunt atât de fericită că simt că o să explodez. 

Ochii îi erau umezi de lacrimi. 

— Plecaţi de dimineață? 

— La prima oră. O să îmi fie dor de tine, Kathryn. Și de Ronya, 
și de Ina Bea, și de Tweedie. Trebuie să veniți la Sacramento să ne 
vizitaţi. 

Muzicanţii începură să cânte. Henry o luă la dans pe mireasa lui. 
Matthias îi vorbi, făcând-o să tresară. 

— Şi la ce te gândești? 

Inima îi bătea cu repeziciune, nu știa la ce se referea și se gândi că 
era mai bine să nu-l întrebe. 

— Sunt foarte fericiți. Sacramento va fi un loc minunat pentru 
ei. Am auzit că fermele merg strună în jurul orașului, și chiar de mai 
departe, până în Central Valley. Pieţele din Est îşi vor dori produsele 
lor și ele vor trebui transportate până la gările de pe calea ferată. Am 
auzit că se lucrează la producerea unor mașinării frigorifice, spuse ea, 
continuând să vorbească fără oprire. E o sursă bună de venit pentru o 
companie de transporturi. 

Nu părea să se poată opri. 

— Da, așa e. 

O privi de la înălțime cu un zâmbet trist, care o făcu să roșească. 
Îşi întoarse privirea, tulburată. 

— Te-ai gândit ce vei face dacă Calvada va da faliment? 

Surprinsă de o asemenea sugestie, își ridică privirea la el. 

— Să dea faliment? Eşti primar și te gândeşti că orașul va da 
faliment? 

— Când muntele va seca — și va seca într-o bună zi — orașul va 
muri. 

Nu dorea să se gândească la asta și ce avea să însemne asta pentru 
toți oamenii care locuiau aici. 

— Ajungă zilei necazul ei, fără să mă îngrijorez despre ce se va 
întâmpla sau nu mâine. 

— E bine întotdeauna să ai un plan de rezervă. Tweedie se mută 
cu Ina Bea, din câte am auzit. 

Nu îndrăznca să îl privească. Cine îi spusese? 

— Presupun că va trebui să trag zăvorul în fiecare seară la ușile din 
fața și din spatele casei mele. Axel se oprește să vadă ce fac în fiecare 
seară, și Scrib lucrează în cele mai multe din zile. 

— Da, ştiu. Dar erai mai în siguranță cu Tweedie locuind cu tine. 

Inima îi bubuia în piept, iar senzația de caldă topire care îi inunda 
corpul îi amintea de o sărutare pe care nu o uitase. Era mai bine să nu 
se mai gândească niciodată la asta și categoric nu când Matthias era 
atât de aproape de ea. 

— Ei bine, nu îţi face griji, domnule Beck. Nu voi mai lăsa pe 
nimeni să intre noaptea pe ușa mea. El nu spuse nimic. Am auzit vești 
bune despre progresele făcute în oraş. Ai vrea să te întâlnești cu mine 
la o cafea, la Ronya? 

Prietena ei o întrebase de ce nu scria nimic niciodată despre 
realizările noului primar. Era timpul să își lase sentimentele personale 
deoparte și să își facă treaba de ziarist. 

Matthias zâmbi. 

— Spune-mi ziua și ora şi va fi plăcerea mea, îi spuse privind-o cu 
căldură. După ce vorbim, aș vrea să îți arăt o parte din lucrările care 
se desfășoară. 

Kathryn se simți mai sigură pe ea. 

— Primăria, sper. 

— Va fi gata până la sfârșitul săptămânii. Consiliul orașului 
plănuiește ca primăria să fie o locaţie deschisă, dar cred că editorul 
Vocii ar trebui să facă anunţul accla după ce vede totul cu propriii săi 
ochi. Clădirea va servi și ca judecătorie, până vom avea suficienți bani 
să cumpărăm şi să renovăm un alt salon, spuse el zâmbind trist. Îmi 
închipui că îţi va plăcea ideca de a mai închide câteva din saloanele 
din oraş. 

Ea râse, simțindu-se relaxată. 

— Da, ei bine, încă rămân o duzină din care bărbații pot alege. 

— Pun pariu că dacă ai putea, le-ai închide pe toate. 

Deci el o credea adepta abstinenței. 

— Aceasta nu este o bătălie pe care să intenţionez să o port. Mă 
îndoiesc că bărbații le-ar da femeilor dreptul la vot dacă primul lucru 
pe care ele l-ar face ar fi să închidă saloanele. 

El ridică din sprâncene. 

— Un răspuns prudent din partea unei femei care nu consumă 
alcool, replică el zâmbind ironic. Cu excepţia unei seri destul de 
memorabile. 

— Chiar trebuie să îmi amintești despre asta? îl mustră ea, știind 
că o tachina. Deși am fost tentată, nu am mai gustat nicio altă porție 
din elixirul Ronyei. 

— Păcat. Am avut o discuţie bună în seara aceea, Kathryn. Erai 
cu garda jos. 

Își amintea fiecare cuvânt pe care el i-l spusese şi nu se simţise 
niciodată mai aproape de bărbatul acela. Dar era înțelept? Era mai 
bine să schimbe subiectul cu ceva mai sigur. 

— Chiar crezi că minele ar putea falimenta? 

— Ai scris despre sfârşitul lui Jackrabbit. Nu spuse nimic o vreme. 
Morgan Sanders ce a avut de spus despre Madera? 

Noutăţile se răspundeau repede în Calvada. 

— Nu l-am chemat la ceai ca să îi pun întrebări despre Madera. 

Uneori se întreba dacă orașul acesta chiar avea nevoie de un ziar. 

— De ce nu? Despre ce altceva aţi fi putut vorbi? 

Tonul său nu îi ascundea faptul că nu era fericit de micul ei 
tête-à-tête cu proprietarul de mină. 

— A fost frumos să te văd la biserică duminica trecută. 

Ea-i simți stânjeneala, dar el nu o presă. 

— Prima oară după multă vreme. Mi-a iscat o mulțime de amintiri. 

Amintiri bune, spera ea, amintindu-și ce spusese despre ultima sa 
conversație cu tatăl său. 

Buzele îi deveniră subțiri. 

— Am băgat de seamă că l-ai făcut pe Morgan Sanders să 
participe. 

— Participa înainte ca eu... 

— Ba nu, nu participa. A început să meargă la biserică în săptămâna 
când ai venit în oraș. Veste mare, dar pe atunci încă nu erai în afaceri. 

Rămase cu gura ușor întredeschisă, îşi ridică privirea și de data 
asta nu mai avu nicio îndoială. 

— Eşti supărat pe mine. Am vrut să îl rog să deschidă un fond 
pentru văduve... 

— Şi te-ai gândit că ceaiul și prăjitura cu cidru va... Se opri. 
Adevărul e că sunt gelos. Ai încredere în el mai mult decât ai în mine. 

— Ei bine, nu mai am. 

Ochii lui Matthias păreau să arunce flăcări. 

— A încercat să îţi facă ceva? 

— Nu, spuse ea vehement, cu voce joasă. Și nu i se pare oarecum 
fățarnic ca tocmai tu să fii ofensat pentru reputația mea când tu...? 
Lasă, nu contează. 

— Ţi-e tare greu și ție să uiţi sărutarea aceea, nu-i așa? 

Kathryn simți cum tot trupul îi ia foc. Îl văzu pe Henry privind în 
direcția lor. Cred că este nevoie de tine în altă parte. 

— Mă scuzi, domnişoară Walsh. 

Matthias nu se mai apropie de ea. 

Kathryn își spuse că era bucuroasă. 


Ina Bea și Axel plecară împreună de la petrecere. Tweedie 
plecă imediat după ei. Kathryn o ajută pe Ronya să adune vasele și 
castroanele în două căruțe și începu să împingă una dintre ele spre 
restaurant. Ronya o trimise acasă după aceea. Când ajunse în casă 
Tweedie şedea pe recamier, cu lucrurile adunate într-o boccea lângă 
ea. 

— Te aşteptam. Își mulțumesc pentru tot ce ai făcut pentru mine, 
Kathryn. Nu îţi voi putea răsplăti niciodată. Ina Bea și cu mine am 
trecut prin lucruri așa de grele pe Willow Creek, şi am devenit bune 
prietene... 

Kathryn o întrerupse. 

— Înţeleg. 

O cuprinse în braţe. 

Tweedie se retrase, cu ochii plini de lacrimi. 

— O să am camera doar pentru mine când Ina Bea va lucra. O să 
reuşesc să fac mult mai multe lucruri... 

— Fără ca oamenii să tot vină şi să plece pe ușă. 

Kathryn încuviință din cap. Ştia că Tweedie se aștepta ca Morgan 

Sanders avea să fie unul din vizitatori. Kathryn se temea că probabil 
avea dreptate. Totuşi, natura afacerii ei o silea să țină ușa deschisă. 

— Mi-ar face plăcere să scriu un articol despre tine și despre 
afacerea ta. 

— O, serios? Ar fi extraordinar! 

— Cu plăcere, Tweedie. Eşti o femeie independentă. Vei mai face 
evantaie de trimis în Est? 

— Nu, nu cred. Am de cusut mai mult decât reușesc să lucrez. 
Sper că mama ta nu se va supăra. 

Îşi ridică bocceaua pe umăr. 

— Sunt convinsă că se va bucura să afle că îți merge atât de bine. 

Kathryn îi deschise ușa și o privi îndreptându-se spre restaurantul 
Ronyei. Avea să o vadă pe Tweedie în fiecare zi când avea să meargă 
la restaurant să mănânce, dar nu avea să fie același lucru. 

Deprimată, Kathryn își făcu o ceașcă de ceai și se așeză la biroul ei, 
mâncând încet din felia de tort de la nuntă pe care Ronya i-o dăduse 
acasă. Soarele începea să apună, iar sala de fandango își începea 
programul. Cum era să chefuieşti complet lipsită de oprelişti, să ai 
libertatea să baţi din picioare și să dansezi și să cânți? Oftă. Unei /ady 
nu îi era permis astfel de lux. 

Axel bătu la ușa ei la ora nouă. O deschise ușor și schimbară câteva 
cuvinte înainte ca el să își continue rondul. Kathryn trase zăvorul la 
ușă și se duse în locuinţa ei pentru a se pregăti de culcare. Locul părea 
pustiu fără Tweedie. Cumva, zarva de alături îi înteţea sentimentul de 
singurătate. Deschise Ivanboe, amintindu-și cât de captivată fusese 
Tweedie de poveste, Învățase rapid cunoștințele rudimentare care-i 
lipseau pentru a citi. Kathryn spera să continue cu asta de una singură. 

Pe jumătate adormită, Kathryn auzi zgomote la ușa din spate. Cu 
inima sărindu-i din piept, ascultă cu atenție, dar nu era decât un târșâit, 
un scărmănat și un scheunat. Kathryn dădu la o parte așternuturile, 
aprinse lampa și deschise cu grijă ușa. Un cățeluș ciufulit și pestriț 
ședea privind-o cu niște ochi maronii jalnici. Văzuse cățelul prin oraș 
de multe ori. Nu părea să fie al cuiva. 

— Sărăcuțul de tine. Ți-e foame? îl întrebă ea, la care câinele 
începu să dea din coadă. Ei bine, așteaptă aici. După ce cotrobăi prin 
cămara ci sumară, deschise o conservă de fasole şi șuncă. 

Câinele își înfipse nasul în ea. Kathryn îl scărpină între urechi, 
apoi închise uşa și trase zăvorul la loc. 
Când Kathryn se trezi de dimineaţă, câinele era tot acolo. 


Ronya o sfătui pe Kathryn să îi facă o baie în oțet cățelului și 
să îl frece cu fiertură de rozmarin, fenicul, hamamelis și ulei de 
eucalipt. Sărmanul animal arăta deplorabil, cu urechile pleoștite şi 
dârdâind. Odată ce reuși să îl spele de tot noroiul și murdăria, îl uscă 
cu prosopul, descoperi că animalul avea o blană sănătoasă de culoare 
neagră, presărată cu pete galben-aurii şi albe. O privea mulțumitor cu 
niște ochi maronii înconjurați cu negru, iar botul și fălcile îi erau albe. 

— Arăţi ca un bandit, îi spuse Kathryn și îl frecă sub bărbie. Așa 
o să te numesc. Bandit. 

Când Kathryn se îndreptă spre restaurantul Ronyei, Bandit 
rămase alături de ea. 

— Îmi pare rău, prietenul meu blănos, dar nu poți intra aici. O să 
îți pun deoparte câte ceva din cina mea. 

Matthias apăru după câteva minute, înainte de ora hotărâtă 
pentru interviul lor. Kathryn intenționa să conducă conversaţia pe 
tema îmbunătățirilor civice şi îl ciurui cu întrebări. 

El îi studie teancul de notițe cu un zâmbet provocator. 

— Ceea ce eu speram să fie o conversaţie plăcută pare mai degrabă 
un interogatoriu. 

— Doar îmi fac treaba. 

Căută prin poşetuța ei împletită și puse un bănuț pe masă. 

Ochii lui se îngustară. 

— Ce crezi că faci? 

— Plătesc pentru cafeaua noastră. 

Îşi împinse scaunul înapoi și se ridică înainte ca el să apuce să 
protesteze. 

— Mi-ai promis că îmi arăţi primăria. Mergem? 

— Azi eşti toată pornită pe afaceri, nu? remarcă Matthias sec. 

— Sunt toată în slujba oamenilor, domnule Beck. 

Bandit se ridică atunci când ea ieși pe ușă. Matthias ridică o 
sprânceană. 

— Un nou prieten? Ce i-ai făcut? L-ai hrănit? 

— O conservă de fasole cu șuncă, iar Ronya îmi pune deoparte 
resturi. 

Matthias începu să râdă. 

— Acum n-o să mai scapi de el. 

— Nu vreau să scap de el. E o companie plăcută. 

— De ce? Pentru că te lasă să vorbești doar tu? 

Nu se putu abține să nu zâmbească. 

— Cam așa e. 

— Sau speri să îi țină pe oaspeți departe? 

— Și asta, spuse Kathryn și îi oferi lui Matthias un zâmbet 
nevinovat. E destul de protector. Aproape i-a capsat piciorul lui Scrib 
azi dimineață când a intrat în birou fără să bată la ușă. 

— Mulţumesc de avertisment, spuse Matthias rânjind. O să îi 
aduc un os cu carne când vin în vizită. 

Salonul renovat părea funcțional atât ca primărie, cât și ca sală de 
judecată, rânduri de scaune, două mese, masa judecătorului și o boxă 
a juraților, toate piese de mobilier care puteau fi rearanjate. Kathryn 
era impresionată de măiestria lucrărilor. Matthias vorbi despre cum 
puteau fi mutate lucrurile pentru a servi diferitelor scopuri, în tot 
timpul acesta îl mângâta pe Bandit pe cap. Câinele ședea cu gura 
deschisă și un zâmbet canin, iar limba îi atârna afară. 

Kathryn îl privi, iritată. 

— Te imprieteneşti cu păzitorul meu? 

— Mă gândeam că ar fi o idee înțeleaptă să o fac, spuse Matthias 
tachinând-o. Pare să mă placă. 

— Gusturile nu se discută. 

— Nu fi geloasă. 

Ea pufni în râs. 

— Eşti incorigibil, domnule Beck, însă ai făcut treabă bună pentru 
oraș. Ai menționat o locație pentru școală. 

— Chiar la poalele dealului de la biserică. Începem construcția 
luna viitoare. 


— Scoala „Filonul principal“? spusc ea sec. 
Ș principal“? sp 

— Mi s-a părut un nume potrivit. Și am dat anunț pentru 
învățătoare. Din nefericire, nu avem decât treizeci de copii în Calvada. 
Oamenii vor protesta să plătească pentru atât de puțini copii. 

— Vor fi mai mulţi copii odată cu dezvoltarea orașului. 

EI îi zâmbi. 

— Să sperăm. 

Inima lui Kathryn începu să bată mai repede. Când ieșiră din 
clădire, Gus Blather o strigă pe Kathryn. 

— V-am căutat în tot orașul, domnișoară Walsh, spuse el și scoase 
o bucată de hârtie galbenă din buzunar. O telegramă din Sacramento. 
De la cineva pe nume Amos Stearns? 

Kathryn îi mulțumi și deschise biletul îndoit. 


Sosesc în LU aprilie cu poştalionul. 
Aş vrea să discutăm despre mina 
dumneavoastră. Amos Stearns. 


Kathryn împături mesajul și îl strecură în poșeta ei. Blather stătea 
acolo așteptând. Ea îi mulțumi şi îi spuse că nu era necesar niciun 
răspuns. Matthias ridică sprâncenele după ce Blather se îndepărtă. 

— Veşti bune? 

— Să sperăm. 


Kathryn îl întâlni pe Amos Stearns în fața oficiului poștal. Când 
cobori din poştalion, tot plin de praf și ostenit, faţa i se lumină. 

— Ce bucurie să vă revăd, domnişoară Walsh. 

Cussler îi zvârli o geantă de voiaj, după care porni pe urmele lui 
Kathryn. Ea îi recomandă Hotelul lui Beck. Se îndreptară pe trotuar 
înspre hotel. 

— Am raportul, domnişoară Walsh, și vom analiza toate lucrurile 
cât mai curând posibil. Deseară, dacă sunteți liberă. Știu că e din scurt. 

— Ronya Vanderstrom deschide restaurantul pentru cină la ora 
cinci. 

Ar fi fost încântată dacă se putea să vină la ea acasă, ca să meargă 
împreună la Ronya. Dădu să arate în cealaltă parte a străzi și îngheță 
pe loc când zări o căruță de gunoi trasă de patru cai, încărcată cu 
gunoaie, trecând prin dreptul lor. Asta când începuse să funcționeze? 

— Vocea? 

— Un ziar. 

— O femeie conduce un ziar? Timpurile sunt cu adevărat în 
schimbare. 

Ea nu își dădea seama dacă o aproba sau nu. 

— Da, se schimbă, și era și timpul să fic așa. 

Matthias ieși prin ușile batante. Ea făcu rapid prezentările și spuse 
că abia aștepta să îl revadă pe Amos ceva mai târziu, și trecu drumul. 
Înainte să intre, Kathryn se întoarse și îi văzu pe cei doi bărbați stând 
de vorbă. Deschise ușa, iar Bandit sări de jos, începând să facă ture 
în jurul ei. 

Scrib pregătise deja presa de tipar pentru reportajul ei despre 
gospodărit. 

— Sanders ţi-a lăsat un mesaj, spuse el fără prea mult entuziasm. 
E pe biroul tău. 

Ea deschise plicul. 


Preaiubita mea, Kathryn, 

Simt că te-am stânjenit cu declarația mea recentă. Îmi faci 
plăcerea de a må insoti la cină deseară pentru a clarifica orice 
nelămuriri ai putea avea? Voi fi la tine la ora șase. 

Cu drag, Morgan 


Scrib stătea mormăind lângă presă. 

— Un bileţel de dragoste? 

— Nu. 

Părea mai degrabă ca o un ordin. Se așeză la biroul ei și își scoase 
cele necesare pentru scris. 


Dragă Morgan, 
Mulţumesc pentru invitația amabilă, dar am deja alte 
planuri pentru deseară. 


306 


MAI PREȚIOASĂ DECÂT AURUL 


Kathryn 

Împături biletul şi îl strecură într-un plic, îl lipi, scrise Domnului 
Morgan Sanders în partea din față și i-l întinse. 

— Vrei să fii așa drăguţ și să duci asta...? 

— Acum îţi fac livrări și ţie? 

— Îmi pare rău, Scrib, dar nu o pot duce eu. 

Smulgându-și şorțul de zețar, îi smulse plicul din mână și se 
îndreptă spre ușă. 

— Unii oameni pur și simplu nu ştiu când să te lase în pace. 

Trânti ușa în urma sa. Când se întoarse, părea și mai nervos. 

— M-a întrebat de omul cu care te-ai întâlnit la oficiul poștal. 

Doamne Dumnezeule! Pusese pe cineva să îi urmărească fiecare 
mișcare? 

— Ce om? 

Scrib se proțăpi înaintea biroului ei. Ea își dădu seama că era gelos. 

— Amos Stearns. El e unul dintre evaluatorii cu care am vorbit 
în Sacramento. 

— Evaluatori? A venit aici pentru mina lui City? 

Kathryn își dori să nu fi spus nimic. 

— Da, dar încă nu ştiu ce are să îmi spună. 

— Ei bine, nu ar fi călătorit tocmai până aici sus dacă erau vești 
proaste. Ți le-ar fi putut trimite pe telegraf. 

Se îndreptă spre presă, apoi se opri. 

— Fă ce vrei, numai nu îi vinde mina aceea lui Sanders! 

Scrib începu din nou să aranjeze literele în culegar. 

Amândoi își continuară lucrul în tăcere, până când Scrib întinse 
cerneala pe literele gata de tipar şi îi tipări prima mostră pentru ca ea 
să poată face corecturile necesare. 

— Deci? Pot să vin cu tine să aud și eu ce are evaluatorul de spus? 

Amos Stearns nu păru deloc încântat să îl vadă pe Scrib că îi însoțea 
la cină. Kathryn îl asigură că tot ce avea să îi spună ei, putea fi spus în 
fața prietenului ei. Sala de mese de la restaurantul Ronyei era plin, ca 
de obicei, iar ei trei atraseră atenția când intrară pe ușă. Din fericire, 
era o masă liberă în partea din spate. Ina Bea o înlocuise pe Charlotte 
și îi servi cu tocană de vânat și pesmeți. Amos își înfulecă mâncarea 
ca un miner care muncise o zi întreagă. Pentru un om subțirel, avea o 

poftă de mâncare uimitoare. Kathryn nu puse întrebări până când Ina 
Bea se întoarse cu trei porții de budincă de pâine cu stafide și sos de 
smântână, și câte o cană de cafea aromată şi fierbinte. 

— Despre raport... 

— Cupru. Amos își înmuie lingura în castron. Mostrele pe care 
le-ai adus sunt bogate în cupru şi urme de argint. Aș vrea să vizitez 
mina mâine, dacă... 

— Da, desigur. 

Kathryn îl privi pe Scrib. 

El o privi la rândul său, cu ochii mari și strălucind de încântare. 

— Avem o comoară! 

Kathryn îl plesni pe Scrib cu mâna peste încheietură. 

— Mai încet. 

Scrib își roti privirea în jur și se aplecă înainte, fixându-şi ochii pe 
evaluator. 

Kathryn îl strânse de mână. 

— Sunt sigură că nu e așa de simplu doar să găseşti cuprul. Trebuie 
să îl scoţi din munte și să îl procesezi. Ceea ce înseamnă că ai nevoie 
de echipamente, de provizii, de oameni care să lucreze. Ai nevoie de 
cunoștințe și de abilități de conducere... 

Amos încuviință din cap. 

— Să luăm lucrurile pe rând, domnișoară Walsh. Tatăl meu a fost 
superintendentul unei mine de cărbune din Kentucky. După ce a murit 
mama, am petrecut mai mult timp sub pământ cu el decât la suprafață. 
Școala o făceam noaptea. Mineritul mă fascinează, întotdeauna a fost 
așa. Am învățat doi ani la Școala de Inginerie Civilă și Minieră înainte 
să vin în California. Dacă mina ta va demonstra ceea ce cred eu că va 
demonstra, putem discuta dacă doriți ajutorul meu sau al altcuiva. 

Felul de a fi al lui Amos o surprinse pe Kathryn. Păruse un om 
atât de blând și tăcut în Sacramento, însă acum era plin de încredere. 
Discuţia despre geologie îi făcu ochii să lucească. Scrib arăta de parcă 
avea friguri. Inima îi sări din piept când îl zări pe Matthias intrând pe 
ușă. Când privi în jur, ştia că o caută din priviri. Privirile li se întâlniră 
şi simți o avalanșă de senzații în stomac. El traversă încăperea. 

— Kathryn, o salută el simplu, apoi se întoarse spre Amos. 
Domnule Stearns. Sper să vă bucurați de sejurul în Calvada. 

— Așteptam deja de o vreme să fac călătoria asta. 

Îi zâmbi lui Kathryn. Scrib rânji în direcția lui Matthias. 

— El zice că mina lui City e plină de cupru. Auuu, făcu el și o privi 
încruntat pe Kathryn. De ce mă lovești? 

Câţiva bărbaţi din preajmă deveniră brusc interesați de conversaţia 
lor. 

— Nu asta a spus domnul Stearns, Scrib. 

— Ba bine că nu! 

Aplecându-se spre el, îi spuse șuierând. 

— Taci din gură. Nu mă face să îmi pară rău că te-am invitat. 

Conversația părea să se fi stins cu desăvârșire în jurul lor. Matthias 
rânji. 

— Se pare că ţi se întoarce norocul, Kathryn, îi zise și apoi îl privi 
pe Amos. Dacă ai cu ce, ai face bine să sari înainte să audă altcineva 
ştirile. 

Ştia că se referea la Morgan Sanders. 

— Cred că vă ambalați cu toții prea ușor. 

— Mineritul nu este o afacere pentru o femeie. 

Kathryn se încordă. 

— Ai spus același lucru și despre conducerea unui ziar. 

— Două chestiuni cât se poate de diferite, măria ta. 

Nu putea fi decât de acord cu el, dar nu avea nici cea mai mică 
intenție să recunoască asta acum, nu când îi vedea atitudinea 
disprețuitoare cu privire la abilitățile unei femei. 

— O să vedem. 

Matthias chicoti. 

— Sunt convins de asta. Se aplecă ușor. Vă las să vă plănuiți 
expediția de descoperire. 

Se alătură lui Herr Neumann, lui Patrick Flynt şi lui Carl Rudger 
la o masă mai în față. 

Când Scrib dădu să spună ceva, Kathryn îl întrerupse. 

— Nu vom mai discuta nimic mai mult aici în restaurant unde ne 
pot auzi toți. 

Îl privi fioros pe tânărul ei prieten. Apoi i se adresă lui Amos. 

— Ne putem întâlni mâine dimineață la Grajdul lui Cole. O să 
mă ocup să închiriez o trăsurică. 

AMINTINDU-ȘI DE PRIMA VIZITĂ FĂCUTĂ ÎN MINĂ, KATHRYN SE 
îmbrăcă cu o fustă: simplă maronie, o jachetă matlasată, o cămașă crem 
și cizme: O: “pălărie de paie legată cu panglici îi acoperea părul. Avea 
o bucată de pânză; fatiuri' buzutiar lateral. Amos și Scrib ajunseseră 
deja la grajd, amândoi în blugi și cu cănăși cadrilate, Amos avea și 
o șentură, „pentru. unelte, cu o cazma mică; iun ciocan, O lopată mică, 
o “altă” și ur compas. Scrib îl bombarda cu întrebări, iar Kit Cole 
asculta fiecare cuvințel în timp ce înhăma calul. 

Dându-și ochii peste cap, Kathryn li se alătură. 

— Ce faci, Scrib, suni din-trompetă? Anunți tot orașul unde 
mergem și pentru ce? 

Spăsit, roși şi le spuse că avea să se întâlnească cu ei la mină. 

— City mi-a arătat o scurtătură. 

— O scurtătură? strigă Kathryn după el, dar el icșise deja pe ușă și 

se făcuse nevăzut. Ridică din umeri privindu-l pe Amos. Sunt încă o 
mulțime de lucruri pe care nu le ştiu despre orașul acesta. 

Ea insistă să conducă trăsura și observă cât de încordat era Amos 
pe tot timpul drumului. Nu mergea prea repede, dar apoi bărbaților le 
plăcea întotdeauna să aibă hățurile în mâini. La capătul drumului, sări 
din trăsură înainte ca Amos să apuce să înconjoare vehiculul pentru a 
o ajuta și legă hățurile de o creangă mai groasă de pin. 

— Vei avea nevoie de un drum, spuse Amos câteva minute mai 
târziu, cu respirația aburită în aerul rece. Urcușul și aerul rarefiat de 
pe munte îi făcea pe amândoi să pgâfâie. 

Kathryn se întreba de unde avea să găsească banii pentru toate astea. 

Scrib îi aștepta la intrarea în mină. 

— V-a luat destul de mult! 

Aprinse felinarul, luă o lopată și intră. 

— Aveţi grijă la şerpi! Ultima oară când am venit aici cu City, 
am găsit un cuib întreg cu şase șerpi. Se încălzește afară, așa că se vor 
porni curând. 

Șerpi? Cum de uitase de avertismentul lui Wiley Baer când o 
adusese aici toamna trecută. Nu venise pregătită pentru șerpi. Își 
atârnă pălăria de cârligul pentru felinar, Kathryn îşi acoperi părul cu 
bucata de pânză. Cel puțin păianjenii nu i se vor ascunde prin păr. 

— Veniţi? strigă Scrib în urma sa. 

— Ține-ţi gura, Scrib! 

Fa intră şi nu făcu șase pași înainte să simtă firele mătăsoase şi 
lipicioase atingându-i fața. Începu să fluture din mâini, să lovească în 
jur și le îndepărtă de pe față. 

Amos privi în urma sa. 

— De ce nu așteptați la intrare, domnișoară Walsh? Ar putea fi 
mai sigur. 

Ea râse nervoasă. 

— Şi să pierd toată distracţia? 

Continuă să meargă, cu ochii privind în sus, în jos și peste tot în 
jur. Auzi un sunet straniu din tunelul din față. 

— Ce se aude? 

— Un şarpe cu clopoței! strigă Scrib și îi întinse felinarul lui 
Amos. Stai unde ești! Mă ocup eu de el. 

Ridicând lopata, Scrib se năpusti înainte şi lovi cu putere. Sunetul 
continuă. El înjură. Bang, bang, bang. 

— L-am terminat! Nu te apropia de cap. Încă își pot înfige colții 
în tine după ce mor. 

Ea văzu șarpele zvârcolindu-se pe jos. 

— Mie mi se pare viu. 

— Doar ultimele zvâcniri ale morții. Bang, bang, bang. E mort. 

Amos arătă înainte. 

— Mai este unul acolo. 

Lui Kathryn îi venea să se întoarcă şi să o ia la fugă afară din tunel, 
dar rămase pe loc până când Scrib îi veni de hac şi celui de-al doilea. 
Simţind cum i se întoarce stomacul pe dos, Kathryn rămase aproape 
de cei doi bărbaţi. În timp ce continuau să înainteze, pereții erau tot 
mai apropiaţi între ei, aerul umed. 

— Amos, îţi pot spune chiar acum. Nu voi fi un miner prea bun. 

El râse. 

— Bărbaţii se vor ocupa de săpat. 

Scrib pufni. 

— Dar ea va da toate ordinele. 

Ea începu să chicotească. 

— Îmi place aranjamentul ăsta. 

Vocea îi suna ciudat în spațiul strâmt. 

Amos se opri, ridică felinarul și își trecu mâna de-a lungul peretelui. 
Își luă timp, studiind tunelul. Când ajunseră în galeria unde City se 
oprise din săpat și stivuise pietre, puse felinarul în mijloc. Folosind 
cazmaua, luă mai multe probe. Se aplecă lângă lumină, începu să le 
răsucească în mâini. 

— Ai argint de bună calitate aici. Și uite aici! Un firişor de aur. 
Se îndreptă și își văzu mai departe de lucru. Unchiul tău a investit o 
grămadă de muncă în tunelul și galeria asta. 

Kathryn îl privi pe Scrib, iar el ridică din umeri. 

— City nu a lucrat cu adevărat. Nu de când îl ştiu eu. Urca aici 
tot la câteva săptămâni, dar de obicei doar pentru o zi sau două. În 
principal doar ca să iasă din oraș. 

— Ei bine, cineva a lucrat aici. 

Kathryn avea o suspiciune cine. 

— Eu nu am văzut locul acesta până acum doi ani, spuse Scrib 
privind încruntat în jur. City spunea că urma să facem niște cercetări. 
Mi-a spus să aduc gamele şi mâncare, și mi-a arătat scurtătura. 
Adăpostul, cazmalele și lopata erau deja aici, împreună cu o ladă 
de whisky. Muncea de parcă ar fi fost furios pe cineva. Aduna toți 
bolovanii aceia în mormane. Mie mi se părea o pierdere de vreme. Data 
următoare când am urcat, cele mai multe dintre pietre dispăruseră și 
am început iarăși să umplem mormanul. 

— Wiley Baer. 

Kathryn intenționa să stea de vorbă cu bărbatul acela data 
următoare când îl vedea în oraș. Cam atât se pricepea să aprecieze 
caracterul unui om. Amos o privi. 

— Cine e Wiley Baer? 

Luând o piatră, se uită la ea în lumina felinarului. 

— Un miner bătrân care s-a lăudat cu mina lui secretă. Cred că 
asta este. 

Rănită și deziluzionată, aruncă piatra înapoi. Îl plăcuse pe Wiley. 

— Presupun că fură. 

— Mă îndoiesc. 

Scrib scutură din cap. Mai degrabă a ţinut locul acesta secret 
pentru că City și-a dorit asta. 

— Dacă Wiley i-ar fi fost partener, de ce nu este decât un nume 
pe actul de proprietate? 

— Nu știu. Scrib ridică din umeri. Erau prieteni de când lumea. 
City spunea că au venit amândoi în Vest în același vagon de tren. 
Wiley l-a salvat odată de la înec, când au trecut un râu. 

Ea se încruntă. 

— Serios? Asta trebuie să fi fost când a murit tata. 

Deci unchiul Casey aproape se înecase, dar Wiley reușise să îl 
salveze. Dacă cineva ar fi putut să îl salveze și pe tatăl ei. 

— Vrei să spui că Wiley a venit în Calvada împreună cu unchiul 
meu? 

— Cred că vine şi pleacă. Eu sunt în Calvada de când aveam 
cinci ani şi nu l-am văzut pe Wiley niciodată până când City m-a 
luat la el, zise el și se scărpină în vârful capului. Wiley a fost cel care 
i-a spus lui Herr că City avea rude în Est. Nu știa unde și cine, dar 

s-a gândit că probabil Fiona Hawthorne știa. Așa a găsit-o Herr pe 
mama ta. 

Amos își vâri cazmaua înapoi la centură. 

— Indiferent care au fost motivele unchiului tău de a nu-și 
dezvolta mina, ar fi trebuit să o facă. Mi se pare o comoară. Haide 
să ne întoarcem în oraș. Acum nu mai putem face nimic, dar trebuic 
să discutăm multe lucruri. Scrib, dacă te întreabă cineva ce am găsit, 
spune-le că o mulțime de pietre și noroi. Cu cât vorbești mai puțin, 
cu atât mai bine. 

Ochii lui Scrib străluceau ca două raze de lumină. 

— Și încearcă să nu arăţi ca și când ai reușit să dai peste capătul 
curcubeului. 

În drum spre ieșire, Amos îi spuse în șoaptă lui Kathryn: 

— Dacă asta ar fi moștenirea mea, aş pune o pază la intrare. 

— Acum? 

— Cu cât mai repede, cu atât mai bine. Se va duce vorba rapid și 
sunt bărbați care ar fi dispuși să facă orice pentru a-ţi lua asta. 


Matthias stătea în drum, vorbind cu trecătorii, când Kathryn și 
Amos Stearns s-au întors cu trăsurica la grajd. Îl văzuse pe Scrib 
cu câteva minute înainte, îmbujorat de la alergat, cu ochii lucitori. 
Se duse drept la oficiul poștal. Kathryn și Amos veneau pe trotuar. 
Kathryn era prăfuită și oarecum în neorânduială. Doar bărbatul 
vorbea. Ceva serios, dacă era să se ia după intensitatea cu care vorbea 
tânărul evaluator. Probabil că simți privirea lui Matthias, pentru că 
privi în direcția lui și își ridică bărbia a salut, în timp ce îi deschise 
ușa lui Kathryn. Ea privi peste umăr. Matthias își ridică sprâncenele 
întrebător. Părea tulburată, ca şi când ceea ce îi spusese Amos o 
tulburase. Avea oare să îi împărtășească și lui despre ce era vorba? Se 
îndoia de asta. Matthias își îndreptă din nou atenţia la lucrătorii care 
împrăștiau pe drum pietrișul adus din defuncta mină Jackrabbit. 

— Încă două transporturi azi, îi spuse supraveghetorul. Sanders 
va ridica prețul. 

Matthias îşi închipuise asta când auzise că Sanders cumpărase 
proprietatea. Dacă exista o cale de a face bani, Sanders avea să fie 
primul la rând. Dar apoi, nu îl putea învinui pe omul acela de asta 
când el însuși făcea același lucru. 

Kathryn întoarse semnul Deschis cu Închis. 

Poate că arăta ca și când speranţele îi fuseseră spulberate, dar 
atitudinea lui Scrib și privirile atente ale lui Amos Stearns spuneau 
altă poveste. 


Copleşită de vorbele lui Amos despre metodele de minerit 
subteran, inginerie, mașinării, ventilație, explozibili și mecanică 
geologică, Kathryn își ridică mâna a capitulare. 

— Am nevoie de timp să mă gândesc, Amos. 

— Din nefericire, timpul nu este de partea noastră. Probabil că 
se duce vestea, mulțumită tânărului nostru prieten. Am urcat până 
în Calvada sperând să găsesc exact ceea ce am găsit. Partenerii mei 
așteaptă o vorbă din partea mea, sunt gata să îţi ofere capitalul de care 
ai nevoie pentru a porni operațiunile. 

Omul acesta tăcut fără îndoială putea fi plin de hotărâre. 

— Apreciez asta, dar... 

— Pot ocupa eu postul de superintendent și să pun lucrurile 
pe roate. Vei avea nevoie de un supraveghetor subteran, un inginer 
minier, un supervizor cu mentenanța și o echipă... 

El nu o asculta deloc. 

— Oprește-te! Acum! 

Ştia că Amos Stearns era competent și plin de zel, dar avea el 
suficientă experiență pentru a conduce o mină? Îşi dorea să fie în 
control. Asta era destul de clar. În ciuda modului în care comentariul 
lui Matthias o făcuse să îi sară muștarul, Kathryn nu putea fi decât 
de acord că mineritul nu era treabă de femeie. Un singur minut în 
grota aceea întunecată, umedă, plină de pânze de păianjen și șerpi o 
lămurise măcar de atât. Nu își dorea să mai pună piciorul niciodată 
în tunelul acela. Dar fără doar și poate, mina era a ei. Nu se putea 

dezbrăca de responsabilitate și să arunce toate deciziile de conducere 
în braţele altcuiva. 

Nu e o afacere pentru femei, se gândi ea din nou, iritată. Ei bine, nici 
afacerea cu ziarul nu era, iar Vocea făcea acum suficienți bani pentru a 
o întreține. Nu era mult, dar îi acoperea facturile și îi păstra acoperișul 
deasupra capului. 

Cu mina Jackrabbit dezafectată, bărbații aveau nevoie de muncă. 
Unii deja plecaseră în alte orașe. Mulţi alții aveau să îi urmeze dacă 
nu se deschidea o altă mină. 

O comoară. 

Morgan Sanders probabil auzise până acum de întâlnirea ei cu 
Amos la restaurantul Ronyei și de aventura lor afară din oraș de 
dimineața asta. 

— Kathryn... 

Mâna ei sări imediat în sus. 

— Te rog. 

Amos dorea să își ofere ajutorul. Ajutor? Nu, venise să conducă o 
mină, fără îndoială gândind că o femeie era incapabilă să o conducă. 
Nu o crezuse în stare nici să conducă trăsurica! 

Când avea să se ducă vorba, ştia că urma să primească oferte 
pentru mină. Se ridică în picioare. 

— Vom vorbi din nou mâine dimineață. 

Amos nu părea încântat, dar se ridică în picioare. 

— Pot să te rog să îmi dai permisiunea de a-mi contacta asociaţii 
și să le împărtășesc ce am văzut? 

— Da, dar spune-le că încă nu sunt gata să intru în contract cu ei. 

Sprâncenele lui se arcuiră ușor. 

— Înţeleg, dar eşti deja băgată în povestea asta până la gât. Dacă 
te hotărăști să vinzi, ei te pot sfătui asupra prețului pe care îl poți 
cere pentru mină. Dacă te hotărăşti să o păstrezi, sunt convins că vor 
investi în ea. Așa cum ţi-am spus, au interese în Virginia City. Au de 
asemenea acțiuni în minele din Sutter Creek, Kackson şi Placerville. 
Ei sunt în afacerea asta de mai mult timp şi au resurse financiare mai 
consistente decât mine. Sincer, singurul lucru pe care îl pot oferi este 
experiența pe care am câștigat-o muncind împreună cu tatăl meu. 
El a fost supraveghetor. Adevărul este că-mi lipsește. Am acum o 

dorință fierbinte să fac ceva mai mult decât munca dintr-un birou de 
evaluator. 

Kathryn îl plăcea. 

— Îmi dau seama cât de încântat ești, Amos, însă va trebui să ai 
răbdare și să aștepți să îmi pun gândurile în ordine. 

— Atunci nu mai spun nimic și te las să te gândești, Kathryn, 
îi zise și îşi luă pălăria. Te-ai putea trezi peste câteva luni că ești o 
tânără femeie foarte bogată. 

Căzură de acord să se întâlnească din nou la Ronya pentru cină. 
Kathryn puse o condiție: fără alte discuții despre mine. ÎL conduse 
până la ușă când plecă. 


Lui Matthias nu îi plăcea să o vadă pe Kathryn cu un alt bărbat, 
mai ales două seri la rând, și încă unul căruia îi acorda toată atenția. 
Evaluatorul din Sacramento făcuse drumul tocmai până aici sus, în 
Calvada, doar pentru a-i livra un raport și pentru a vedea o mină? 
Stearns cu siguranță putea recunoaște o oportunitate de afaceri, dar 
oricine i-ar fi privit pe cei doi, cu capetele apropiate, şi-ar fi dat seama 
că bărbatul era fermecat de femeia care deținea titlul de proprietate. 
Ina Bea se opri la masa lor și stătu de vorbă cu cei doi. Cele două 
femei râseră și sporovăiră în timp ce Stearns, tăcut, o fixa cu privirea 
pe Kathryn. Bine îmbrăcat, suplu, cu părul blond închis, barba 
aranjată, arăta mai degrabă ca un funcționar, nu ca un miner. Când 
Ina Bea se îndepărtă. Kathryn îi vorbi din nou lui Stearns, cu căldură, 
de parcă erau doi prieteni. Părea în largul ei cu el. Ori de câte ori se 
apropia Matthias de ea, devenea formală și precaută. Nu că nu i-ar fi 
dat motive în acest sens. 

Ultimele dăți când se întâlniseră, se purtase ca un gentleman. Îi 
arătase tot ce făcuse de când fusese ales, bucuros să îi vadă încântarea. 
Nu pentru ea însăși, i-o spusese foarte clar, ci pentru beneficiile 
tuturor locuitorilor Calvadei. Dar se săturase să stea departe de ea. 

Axel Borgeson se așeză lângă Matthias. Din fericire, orașul se 
liniștise considerabil de când își prinsese steaua în piept. Borgeson 

nu tolera nicio nebunie. Doi care îi puseseră la încercare zelul, se 
treziseră loviți, însângerați și în arest până la apusul soarelui, când au 
fost conduși afară pentru a împrăștia leşie în toaletele publice și să 
curețe Chump Street de balega lăsată în urma lor de cai. 

Borgeson își dădu comanda Inei Bea, cu privirea lipită de șoldurile 
care i se legănau în timp ce se îndepărta. 

— Am spart o gașcă de scandalagii la Lampionul Roșu. Nişte 
golani beți. N-au fost daune în afară de faptul că s-au bătut între ei. 
Le-am spus că au de ales: fie se potolesc, fie pot să părăsească orașul. 

Borgeson privi în jur prin cameră, apoi înapoi la Matthias, cu 
ochii scăpărându-i amuzaţi. 

— Pari să fii cu mintea în altă parte. Și te înțeleg de ce. Nu prea 
vezi multe femei precum Kathryn într-un oraș ca ăsta, nu? 

— Nu. Nu vezi. 

Ina Bea puse două căni pe masa lor și le turnă cafea. Se întoarse 
cu două farfurii încărcate cu carne de vită, cartofi, morcovi şi varză 
lucioasă, înăbușită în unt. ÎI întrebă pe Axel dacă totul era în regulă 
în rundele lui. El îi spuse că era liniște în oraş și că auzise că urma 
să se organizeze o seară cu dans la sala Rocker Box, vineri scara. Era 
curios dacă era interesată. Roșind, ea spuse da, că ar fi fost drăguţ. 
Matthias îi aruncă o privire de sus în timp ce Ina Bea se îndrepta 
spre bucătărie. 

Axel îşi luă cuțitul şi furculița. 

— Cum mai merge cu lista lui Kathryn? 

Rânjind, luă o gură din carnea sa de vită. 

Kathryn și Amos își terminaseră de mult cina și acum se ridicau, 
gata să plece. Amândoi îi aruncară un zâmbet și o înclinare a capului 
în timp ce ieșiră pe ușă împreună. 

— O altă cucerire, remarcă Axel. Se pare că emoţiile sunt la 
înălțime când vine vorba de domnișoara Walsh. Unii bărbați nu au 
nimic bun de spus despre ea, în timp ce alții îi admiră energia. 

— A avut parte de o grămadă de prostii de când a venit în oraș, 
majoritatea din partea mea. 

— Așa am auzit și cu, spusc Axel râzând. Chiar ai luat-o pe sus 
peste umăr și a-i dus-o în hotelul tău? 

— Nu! A venit de bună voie. Deși... Matthias simți cum îi iau foc 

obrajii. Am purtat-o peste drum. Mi s-a părut singurul mod în care 
am putut-o feri de probleme în acel moment. 


Mai târziu, în aceeași seară, Matthias hotări să meargă să vadă de 
Kathryn și fu surprins când ea îl pofti înăuntru. Îi spuse că oricum 
dorea să discute ceva cu el. 

— Trebuie să decid ce să fac cu mina lui City, zise ea și părea să 
aștepte ca el să îi spună ceva. Nu ai nicio opinie? 

— Nu e mina mea. 

Se apropia de el sau erau doar speranțele lui? 

Inspirând adânc aer în piept, Kathryn se ridică și se îndepărtă de 
el. 

— Acum că s-a dus vorba, mulțumită gurii sparte a lui Scrib, 
trebuie să fac ceva. 

Matthias o urmări cum se mișcă fără stare prin încăpere. 

— Amos Stearns ce are de spus despre asta? 

Nu îi plăcea să aducă vorba de evaluator în discuţia lor, dar trebuia 
să ştie ce se petrecea între ei. 

Kathryn se aşeză la biroul ei și începu să scotocească printre hârtii. 

— El crede că partenerii lui vor dori să investească și ar dori să o 
conducă el. 

— Şi tu ce părere ai despre asta? 

Încercă să își păstreze tonul lipsit de asprime. 

— Nu știu nimic despre minerit. El e instruit, are expertiză și e 
încrezător că se poate ocupa de asta. 

Nici Matthias nu se pricepea la minerit, dar știa câte ceva despre 
afaceri. 

— Ai încredere în el? 

— Îmi place de el şi mi se pare demn de încredere. 

— Dar? 

Ea ridică ușor din umeri. 

— Cred că e foarte interesat de mină, dar cred că e interesat în 
același timp și... de alte lucruri. 

— De tine. 

Matthias și oricine altcineva care îi văzuse la restaurantul Ronyei 
putea recunoaște un bărbat îndrăgostit de o femeie. 

— Ar da naștere la o relație de lucru foarte dificilă. Și nu sunt 
sigură că îmi doresc ca cineva să preia și să conducă lucrurile în felul 
în care am văzut că sunt conduse minele pe-aici. 

— Madera. 

El se simți ușurat că nu era naivă cu privire la Morgan Sanders, 
așa cum credeau unii. 

— Cum merge parteneriatul tău cu Henry? îl întrebă ea în timp 
ce scoase o coală de hârtie și alese un creion. Te-ar deranja să îmi 
povestești? 

El râse. 

— Îmi iei acum un interviu? 

Ei părea să îi facă plăcere să rămână la afaceri. Se ridică și luă un 
scaun cu spătar înalt din cameră și îl puse lângă biroul ei. 

— Ce ai dori să știi, măria ta? 

— Tot. 

— Ai de gând să intri într-un parteneriat cu Amos Stearns? 

Dacă spunea da, nu era sigur că dorea să o ajute. 

— Aș putea să iau asta în considerare, dar tot trebuie să mă 
gândesc la alte variante. 

Matthias își dorea să aibă banii necesari pentru a investi, dar deja 
își investise banii în Magazinul Universal Walker's și în Firma de 
transporturi Beck & Call. Îi spuse că parteneriatul său cu Henry 
era simplu. Un plan solid de afaceri, clienți promițători, capital egal 
investit în construcţia de căruțe, în cumpărarea cailor, în organizarea 
biroului într-un oraș central. 

— Sacramento, spuse Kathryn simplu. Vei pleca din Calvada, nu-i 
așa? îl întrebă, fără a mai încerca să își ascundă dezamăgirea. După ce 
se încheie mandatul tău ca primar. 

— Poate că da, poate că nu. 

Nu pleca fără ea. 

— Voi merge în Sacramento tot la trei luni, iar eu și Henry vom 
ține contabilitatea împreună. E prietenul meu și am încredere în el, 
dar tot am nevoie să ştiu exact ce se întâmplă. 

Kathryn scria cu rapiditate. Se lăsă pe spate, fluturând creionul 
între degete. 

Vedea cât de febril îi lucrează mintea. 

— Ce se întâmplă în căpșorul acela al tău? 

— E doar o idee. 

— Dacă ai încredere în Stearns, iar el și partenerii lui îți fac o 
ofertă, s-ar putea să fie înțelept să vinzi. Mineritul nu e... 

— Pentru o /ady? se oțări ea şi aruncă creionul pe birou, supărată 
acum. Mi s-a mai spus. În mod repetat. Ceea ce mă face să îmi 
doresc să merg înainte, doar să demonstrez că niciun. bărbat din 
Calvada nu are dreptate. Și știu că argumentul ăsta nu e suficient, 
spuse ea și se opri. Dar e moştenirea mea. Trebuie să iau o decizie 
responsabilă despre ce voi face cu ea. Am văzut de aproape pericolele 
de a fi bogat. 

— Bogăția nu este ceva rău, Kathryn. Dragostea de bani este. 
Când nu mai contează cât de mult ai că niciodată nu îţi ajunge. 

Îşi reluă creionul în mână și începu să bată cu el în birou. 

— Amos spunea că aș putea deveni o tânără foarte bogată, dar 
nu sunt sigură că îmi doresc să fiu bogată. Deși sunt momente când 
îmi doresc să am bani cu care să îmi pot cumpăra tot ce îmi doresc, 
îi spuse ea zâmbind ușor. Lada cu cărți de la Aday. Am împins-o sub 
masă ca să nu o observe nimeni. Și mai este și întrebarea dacă sunt în 
stare să îmi asum conducerea a ceva. 

El fu luat prin surprindere de lipsa ei de încredere. 

— Ai condus două afaceri. 

— Eram o vânzătoare săracă de articole de galanterie, dar Vocea 
merge bine. 

— Poate că întreprinderile acelea erau menite să te pregătească 
pentru ceea ce urma. 

Ce îl apucase să spună asta? 

Kathryn râse, uimită și amuzată. 

— Chiar îmi spune mie Matthias Beck că el consideră că aș putea 
să conduc o mină? 

— Ái putea nu înseamnă neapărat că ar trebui, Kate. Depinde care 
îți dorești să fie rezultatul. 

— O! 

Ochii ei se făcură mari și începură să strălucească, ca și când 
cuvintele lui ar fi reușit să îi înfiripeze o idee fantastică. 

Încruntându-se, o privi cu atenție. Deja se pierduse în cine știe 
ce idee îi venise în creierul acela fertil al ei. O șuviță lungă și roşie 
îi scăpase din coc. El o ridică și o răsuci pe după deget. Ea simți 
tensiunea ușoară și îl privi, în timp ce respirația îi deveni superficială. 
Când buzele i se întredeschiseră, simți cum îl năpădeșşte o fierbințeală 
în tot corpul. Era timpul să se retragă de lângă tot ce îl tenta prea 
mult. Dădu drumul cârlionțului și se ridică. 

— Mă conduci la ieșire? 

Vocea îi era răgușită. 

Când Kathryn veni de cealaltă parte a biroului, Matthias reduse 
fitilul lămpii. Ea inspiră încet. 

— E mai bine să nu mă vadă nimeni plecând din casa ta la ora 
asta. Nu vrem ca cineva să facă presupuneri greșite. 

— Am încetat să îmi mai pese de ce gândesc oamenii. 

Matthias o privi cu un zâmbet provocator. 

— Vrei să spui că pot să rămân? 

Ea îl împinse uşor. 

— Chiar când credeam că aş putea avea încredere în tine. 

Matthias își dorea să o sărute. Când ea îi deschise ușa și își ridică 
din nou privirea la el, avea sentimentul că și ea și-o dorea. Dar ceva 
îl opri. 

„Pentru toate există o 'ureme, și orice lucru de sub ceruri își are timpul 
său.“ 

Stăteau atât de aproape unul de celălalt, încă Matthias putea simți 
căldura lui Kathryn, mireasma pielii ei. I-o putea inhala. Când își 
întinse mâna spre ea, ea nu se retrase. Își trecu mâna de-a lungul 
brațului ei și o luă de mână, strângând-o ușor. Aplecându-se spre ea, 
o sărută pe obraz. 

— Noapte bună, măria ta. 

că Draga pi zid 
Es, o edința importantă a praprietăijor de mind după-masă. 
bi surarihea după tine la ora cihci, dacă nu se schimbă 
{ 
A 
ë  Altău, Morgan 
d | 
Kathryn nu ezită deloc. Sigur.că își dorea să participe. Sigur că își 
dorea să știe ce se petrece. Era gata când căruțașul veni după ea, dar 
se miră de ruta lui când se duse până în capătul orașului și apoi apucă 
spre Gomora. 
— Unde mă duci? 

— La domnul Sanders. Dar am apucat pe ruta asta pencă aveam 
calul întors în direcția asta. 

Și atunci de ce încetini trăsura când ajunseră la casa Fionei 
Hawthorne? Kathryn o zări pe Monique privind în jos la ei de la un 
geam de la etaj. Căruțașul se uită la ea. Monique făcu un pas înapoi, 
lăsând perdeaua să cadă la loc. Kathryn se aplecă înainte. 

— Domnul Sanders ţi-a spus să vii pe aici? 

— efu’ mi-a spus să te aduc la el, iar calul era îndreptat spre 
miazăzi. Și-apoi, e bine pentru oameni să știe care le e locul. 

Nu știa dacă vorbea despre Monique Beaulieu sau despre ea. 

— Vizita mea e doar o vizită de afaceri. 

— Nu mă priveşte dacă e altfel. 

Coti la dreapta în vârful dealului, unde locuiau proprietarii de 
mine. Proprietatea lui Morgan era cea mai mare, o casă de trei etaje 
împrejmuită de un gard scund din fier forjat decorativ. Doi bărbați, 
slugi din câte părea, lucrau în grădină. 

Căruțașul se opri la poartă, sări din trăsură și îi oferi o mână. Ea 
urcă treptele și bătu la ușă. O altă slugă, un chinez, îi deschise ușa. 
Făcu o plecăciune înaintea ei și apoi făcu un pas înapoi când Morgan, 
îmbrăcat în toată splendoarea sa cu haine făcute la comandă, își făcu 
apariția printr-o ușă străjuită de o arcadă. 

— Kathryn. 

Îi vorbi cu căldură, măsurând-o de sus până jos cu o admirație 
vădită. Slujitorul închise ușa din față înapoia ei și se îndreptă spre 
coridorul cufundat în umbră, cu mâinile vârâte în mânecile largi ale 
tunicii sale negre de mătase. 

În timp ce Morgan o îndemnă spre ușa cu arcadă, Kathryn se 
uită spre cele trei simeze” arcuite din lemn de mahon — una însoțind 
scările ce duceau la al doilea etaj, a doua de-a lungul unui coridor 
lung. A treia ducea spre un salon frumos mobilat cu o sofa imperială 
din mahon tapisată luxuriant cu catifea albastră presărată cu fleur-de- 
lys roz, un divan proaspăt lustruit din lemn de nuc sculptat și scaune 
asortate, mese cu tăblii din marmură cu picioare curbate și draperii 


Porţiune mai proeminentă şi ornamentată care se amplasează deasupra 
unei uși, la trecerea dintre perete și tavan etc. (n.trad.) 

de creton și perdele de dantelă. O oglindă cu ramă aurie amplasată 
deasupra şemineului georgian cu un ecran din alamă lustruită în formă 
de păun făcea ca încăperea să pară mai mare. În colț, lângă fereastră, 
stătea un pian cu coadă. Văzuse case mai dichisite în Est, dar după 
standardele Calvadei, aceasta era o reședință cu toate dichisurile de 
lux. 

— Ei bine? Ce părere ai de casa mea? 

— E drăguță. 

Și tăcută. 

— Unde sunt toți? Spuneai că se întrunește o ședință. 

— A fost. La ora trei. Ne-am despărțit acum o oră. 

Inima ei sări o bătaie și simți dintr-odată un sentiment de 
trepidaţie. Ce fel de joc făcea cu ea? Kathryn făcu un pas în spate. 

— M-ai făcut să cred... 

— Am spus că are loc o ședință. M-am gândit că ţi se va părea 
interesant. Vom discuta la cină. 

— Nu îmi place să fiu păcălită, Morgan. 

Se întoarse, dând să plece, însă el o apucă de braț și o răsuci, cu 
ochii întunecați. 

— lar mie nu îmi place să fiu trimis la plimbare ca un copil de 
mingi. 

O trase spre un fotoliu cu spătar înalt și practic o îmbrânci în el. 

— Ce crezi că faci? 

Încercă să se ridice, însă Morgan stătea în fața ei, cu o expresie pe 
față care o determină să se lase înapoi, înfricoșată. 

— Ne vom petrece seara împreună, tu și cu mine. Și până la finalul 
ei vom fi ajuns la o înţelegere. 

Ceva din zâmbetul lui îi făcu stomacul ghem. Mintea îi lucra 
febril. Cât de mulți erau cei care o văzuseră suind în trăsura lui și apoi 
parcurgând Chump Street? 

— N-ar trebui să fiu aici singură cu tine. Este cât se poate de lipsit 
de cuviință. 

El pufni. 

— Singuri am fost și când m-ai poftit la ceai. 

— Ușa din față a rămas tot timpul deschisă parțial, ca toți cei care 
treceau să vadă că stăm de vorbă. Ar trebui să fiu însoţită. 

Morgan râse. 

— Şi cine te-ar fi însoțit? Tweedie Witt? S-a mutat la restaurantul 
Ronyei, nu? V-aţi certat pentru că m-ai poftit în sanctitatea casei tale 
la ceai și prăjitură? 

Lui Kathryn nu îi plăcea deloc tonul său şi se simți iritată de 
satisfacția arogantă ce radia din cl. 

El o studie. 

— Ți-e frică de mine? 

Îi era frică, însă simți instinctiv că nu era bine să o recunoască 
înaintea lui. Morgan încă nu luase loc. Oare avea să încerce să o 
împiedice să plece dacă i se ivea ocazia? Ce intenții avea? Oamenii 
deja o considerau neconvenţională. Dacă se ducea vorba despre asta, 
aveau să o considere și imorală pe deasupra. 

Kathryn își împreună mâinile în poală, își ridică bărbia și îi 
înfruntă privirea. Trebuia să rămână calmă sau cel puțin să pară că era. 

— Comportamentul ăsta este sub demnitatea ta, Morgan. 

— Zici? Ai fi venit dacă ai fi știut că vom fi singuri? 

— Nu. 

Se ridică încet, sperând că avea să o lase să plece. 

— Şi trebuie să plec acum pentru a-mi păstra reputația. 

— i asta din gura unei tinere femei căreia de când a coborât din 
poștalion puțin i-a păsat de convenții, spuse el cu ranchiună şi orice 
urmă de căldură dispăruse din ochii lui negri. Eu și cu tine avem niște 
lucruri de discutat. Chestiuni care ar fi bine să nu ajungă la urechile 
altora. 

Inima îi bătea cu putere în piept. Nu îndrăznea să se ducă spre 
ușă, pentru că asta o aducea mai aproape de el. Străduindu-se din 
răsputeri să rămână calmă, se așeză și îşi netezi fusta. 

— Prea bine. Ce dorești să discutăm de te-a făcut să mergi atât 
de departe? 

Morgan se așeză pe marginea unui scaun, ca și când ar fi fost gata 
să se ridice dacă se ridica și ea. 

— Mi s-a spus că Amos Stearns ţi-a adus un raport despre mina 
lui City. 

Îşi închipuise că într-acolo avea să meargă discuția. 

— ÎI cunoşti pe domnul Stearns? 

— Nu pot spune că am avut plăcerea, însă Hollis și Pruitt sunt 
bine-cunoscuți în Sacramento. Ce ţi-a spus? 

Morgan se relaxă puţin în scaunul său, deși îi simțea tensiunea 
încordată. 

— Haide, haide acum, dragă. 

Kathryn rămase tăcută. Cât de naivă fusese să creadă că o vizită 
prietenească la ceai și prăjitură cu cidru avea să îl îmblânzească pe 
omul acesta. Nu dorea să îi spună nimic, însă conversaţia era de 
preferat amenințării crescânde pe care o simţea dacă rămânea tăcută. 

— Domnul Stearns mi-a adus un raport. Scrib s-a entuziasmat 
înainte de vreme de oportunitățile ce păreau a se arăta. 

Îi oferi un zâmbet modest, știind că va fi auzit deja toate aceste 
lucruri. 

— Te-ai oferit să cumperi mina de când am ajuns în Calvada. Ai 
vizitat-o deja? | 

— Nu, dar mi s-a părut o moștenire lipsită de valoare. Și m-am 
oferit să o cumpăr pentru a ajuta o sărmană tânără în nevoie. 

— Serios? De ce? 

Ochii lui se îngustară. 

— Nu fi obraznică. Nu îi stă bine unei /ady. Hollis și Pruitt nu 
l-ar fi trimis pe Stearns dacă nu ar fi găsit ceva care să merite urmărit, 
spuse el și păru amuzat. Întotdeauna m-am întrebat de ce City n-a 
fost dispus să renunţe la titlul de proprietate, deși acum mă întreb 
și mai mult de ce nu s-a apucat să o exploateze, făcu el și ridică din 
sprâncene. Ţi-a spus Stearns care e valoarea minei? 

— Domnul Stearns nu mi-a pomenit nimic de vreun preț, dar 
oricât ar fi preţul, nu intenționez să o vând. 

Morgan pufni în râs. 

— Cu siguranţă nu o poţi conduce. 

Un foc se înteți în interiorul ei. Se săturase să îi spună bărbații ce 
putea și ce nu putea face. 

— De ce nu? 

Își păstră tonul ușor, deși furia îi încingea sângele în vene. 

— Nu fi ridicolă, Kathryn. Eşti o /ady. 

Era femeie, dar majoritatea bărbaţilor păreau să considere femeile 
incapabile să facă altceva decât să le gătească mâncarea, să le spele 

rufele, să se ocupe de orice nevoie vor fi avut şi în tot acest timp să le 
nască copiii și să îi și crească. 

— Toţi spun același lucru, dar nu mă voi lăsa convinsă să vând. 

— Dar asta nu a fost niciodată intenția mea. 

Ochii lui se plimbară peste fața ei și apoi coborâră spre trupul ei. 

— Sunt mult mai interesat de tine decât de mina lui City. Am 
spus asta răspicat cu mult înainte ca cineva să știe că mina lui City 
ar avea vreo valoare. Dar dacă te am pe tine, voi avea totul, nu-i așa? 

Nu trebuia să îi arate teamă, deși frica îi inunda acum tot trupul. 
Cât de departe ar merge omul acesta pentru a pune mâna pe ceea ce 
își dorea? 

— Comportamentul acesta e departe de a fi demn de un gentleman. 

— Eşti foarte tânără, drăguță. Un gentleman știe ce vrea, iar eu 
te vreau pe tine. 

De ce să nu fie sinceră? De vreme ce punea un preț atât de mare 
pe asta. 

— Nu pe mine mă vrei. Ci mina lui City. 

— Îţi subestimezi farmecele. M-am hotărât asupra ta din prima 
seară când am luat cina împreună. 

Când Morgan se ridică, ea se luptă să nu cedeze în fața panicii. 
Se auziră sunete de pași pe coridor, iar chef-ul canadian din hotelul 
lui Morgan intră în încăpere cu un platou cu aperitive extravagante. 
Kathryn servi unul. 

— Ţi-ai închis restaurantul în seara asta? 

Spera să îi întârzie plecarea cu întrebările. 

Chef-ul zâmbi. 

— Nu, mademoiselle. Phillippe... 

— Mulţumesc, Louis. 

Morgan îi făcu semn cu capul să plece. Bărbatul încuviință și se 
îndepărtă. Morgan o privi fioros. 

— O /ady nu se adresează niciodată slugilor. 

— Poate că nu sunt acea /a4y care credeai că sunt. 

De îndată ce cuvintele i se desprinseră de buze, își dori să nu le fi 
rostit, pentru că le putea interpreta în alt fel. 

El chicoti, evident conștient de disconfortul ei și savurându-l. 

— Înocenţa ta este delicioasă. Vom petrece o seară plăcută 
împreună. 

— Este un ordin? 

— Dacă trebuie, da. 

Turnă vin roșu în două pahare și i-l întinse pe unul din ele. 

— Nu consum alcool. 

— În seara asta o vei face. Pentru că ţi-l ofer eu. 

Kathryn trase cu greu aer în piept, dar nu acceptă paharul. 

— Încearcă vinul. Te asigur, e de cea mai bună calitate, cumpărat 
din San Francisco, adus tocmai din Franța. 

— Nu, mulțumesc. 

— Eşti o ipocrită mică și politicoasă. 

— Îmi cer scuze, poftim? 

— Așa ar și trebui. Din câte am auzit, ţi-a plăcut faimosul elixir 
al Ronyei intr-o seară. 

Rămase cu gura căscată, dar nu găsi niciun motiv să se scuze. 

— Oamenii sunt mult prea interesați de viața mea, domnule 
Sanders. Mai ales dumneata. 

Cu trei mii de bărbaţi și sub o sută de femei, era greu să păstrezi 
ceva privat, chiar dacă ușile erau încuiate și draperiile trase. 

Morgan sorbi tacticos o gură de vin. 

— Știu destul de multe despre tine. Matthias Beck întră şi iese 
din casa ta la orice oră, spuse el, iar gura i se schimonosi într-un mod 
neplăcut. Nu-i așa? 

Ea se îmbujoră. 

— Nu din motivele pe care evident le insinuezi. Domnul Beck 
este în mai mare măsură un prieten decât îmi demonstrezi dumneata 
a-mi fi. 

Profitând de ocazie când el își puse paharul deoparte, Kathryn 
țâșni spre ușă. Nu apucă să ajungă până la arcadă când Morgan o 
apucă de braţ și o răsuci cu faţa spre el. 

O apucă de bărbie, iar ochii îi aruncau flăcări. 

— Nu pleci nicăieri. 

Kathryn icni în fața unui tratament atât de dur. Cu adevărat 
îngrozită acum, încercă disperată să simuleze indignarea. 

— Dă-mi drumul! Mă răneşti! 

Degetele lui o strânseră și mai tare când se aplecă mai aproape de ea. 

— Deci, Beck este prietenul tău. Nu mă pot abține să nu mă întreb 
cât de apropiată e relația asta a voastră. 

O trase înapoi la fotoliu și o înfundă în el. Înfigându-și mâinile pe 
cele două brațe ale fotoliului, se aplecă în jos la ea. 

— Uită-te la minc, Kathryn. Am spus să te uiţi la mine! 

Ea făcu ce i se ceru, disprețuindu-se pentru asta. 

— Eşti încă fecioară? 

O ridiculiza, cercetându-i fața cu o prefăcută grijă. Apoi râsc 
încetișor și se îndreptă de spate. 

— Da, ești fecioară. 

Își plimbă degetele peste obrazul ei, iar atingerea lui o înfioră din 
cap până în picioare. 

— Atât de moale. Atât de pură. 

Se îndepărtă şi se așeză din nou în fața ei, acum deplin relaxat, 
complet în control. 

— Vei fi soția mea. M-am hotărât în privința asta acum multe 
luni. 

Ea înghiți cu greu. 

— Am şi eu ceva de spus în privința asta, iar răspunsul meu este nu. 

— Nu ţi-am cerut părerea, spuse Morgan și începu să râdă 
batjocoritor. Am nevoie de o nevastă, iar tu ești numai bună de 
măritat. Îmi doresc un fiu. Căsătoreşte-te cu mine și vei avea tot ce 
îşi poate dori o femeie. Refuză-mă și voi împrăștia vorba că i-ai 
petrecut vremea pe Gomora. 

Siguranța sa de sine rece și calculată o scotea din minți. 

— Sunt destul de sigură că dacă i-ai face propunerea aceasta 
domnișoarei Beaulieu, ai găsi-o foarte agreabilă. 

— Monique își cunoaşte locul, zise el zâmbind. Va rămâne amanta 
mea. 

Slujitorul chinez se ivi în prag. 

— Cina e servită. 

Morgan se ridică, din nou gazda desăvârșită. 

— Mergem? Când Kathryn nu se ridică, o aduse el în picioare și 
îi spuse în şoaptă: Nu-mi pune răbdarea la încercare. 

Când ea privi spre uşă, el o împinse înaintea lui înainte să îi dea 

drumul. Ea-l urmă pe slujitor, simțind prezența amenințătoare a lui 
Morgan în spatele ei, blocându-i posibilitatea de a scăpa. 

Morgan o așeză. Apoi își ocupă locul în capul mesei. O studie 
pentru o clipă, tăcut, contemplativ, ca şi când tocmai făcea planuri 
despre modul în care trebuia să se desfășoare restul serii. Era 
recunoscătoare pentru masa lungă de aproape trei metri dintre ei. 
Tacâmurile din argint aliniate înaintea ei anunțau cinci feluri. În timp 
ce mâncarea era adusă în încăpere, Morgan își desfăcu șervetul apoi 
și-l întinse în poală. Kathryn făcu la fel. Cuţitul de la felul principal 
părea destul de ascuțit pentru a putea fi folosit ca armă. 

Chef-ul lui Morgan oferi primul fel şi le spuse că pregătise o 
somptuoasă vită Wellington cu morcovi glasați și legume verzi calde. 
Kathryn refuză vinul în timp ce i se puse înainte o ciupercă umplută. 
Enervat, Morgan îi spuse lui Louis să îi aducă doamnei o carafă de 
apă de izvor. Când el îşi luă tacâmurile în mâini, ea își plecă fruntea. 
Doamne, ajutor! Ridicându-și capul, îl descoperi pe Morgan privind-o 
amuzat și plin de dispreţ. Ea atinse toate tacâmurile înainte să își 
aleagă cuțitul. Prima îmbucătură îi stimulă apetitul. Nu mai mâncase 
de la micul dejun, prea ocupată cu ziarul pentru a cobori până la 
Ronya. După aperitiv se aduse o salată verde cu dressing dulce, urmată 
de felul principal, care se dovedi a fi, într-adevăr, delicios. 

— Chef-ul tău s-a întrecut pe sine. 

Îşi aminti de friptura de vânat uscată care îi fusese servită la hotel. 

— Nu am mai văzut niciodată o /ady cu așa un apetit. 

Ea zâmbi, simțind că mâncase suficient pentru a-și simți corsetul 
că o înjunghie și posibil suficient de mult pentru a i se face rău. Dacă 
o atingea Morgan, poate că îl și surprindea într-un mod care avea să 
îi mai taie din pofte. 

— Asta vei mânca în fiecare zi, drăguță. 

Ea nu se putu abține. 

— Păcat că atât de mulți din cei care lucrează pentru tine abia își 
permit două mese ușoare pe zi, spuse ea și își tăie încă o îmbucătură 
mică. Eşti interesat să cumperi mina mea pentru că a ta se apropie 
de moarte? 

Morgan o privi încruntat. 

— Ai o limbă ascuțită. 

Kathryn spera ca acel cuțit pe care intenţiona să și-l strecoare în 
poală avea să fie mult mai ascuțit. 

— Mina Jackrabbit s-a închis, îl informă ea, ca și când el n-ar fi 
știut asta deja. Twin Peaks aduce tot mai puțin profit... 

Ridică o sprânceană. 

— Te asigur, Madera are încă o mulțime de avuţii de scos la 
suprafață. 

Vehemența lui îi spuse că atinsese un punct vulnerabil. Desigur, ar fi 
fost dornic să cumpere mina unchiului ei sau să găsească o modalitate 
de a pune mâna pe ea. Morgan își devoră cina ca un om care lucra cu 
cazmaua și lopata, nu ca unul care stătea în spatele biroului său din 
propriul său hotel și dădea ordine supraveghetorilor săi. 

Când Morgan vorbi cu Louis, ea reuși să își strecoare cuțitul 
într-un fald al fustei. Restul vaselor au fost adunate și se servi o 
plăcintă cu fructe de pădure. Morgan refuză. Era enervant să fie 
studiată de el în timp ce mânca, dar pretinse că nu îi păsa. Când chiar 
nu mai era în stare să înghită nicio îmbucătură, își tamponă buzele și 
îşi împături șervetul deasupra farfuriei din porțelan fin, după care îi 
acordă toată atenția ei. 

— Nu am mai mâncat cinci feluri la o masă de când m-au alungat 
din Boston. 

— Mă bucur că ţi-a plăcut, spuse el rânjind. Acum pune cuțitul 
acela pe masă, Kathryn. E o lipsă totală de maniere să furi argintăria. 

Fa făcu așa cum îi ceru. 

Morgan se ridică în picioare, după ce îşi împinse scaunul înapoi. 
Când veni la ea și îi retrase scaunul, se înfioră de o presimțire rea. 
Disperată, spuse primul lucru care îi veni în minte. 

— Într-o bună zi, toate zăcămintele preţioase vor fi fost cernute, 
adunate și scoase din munte. Ce se alege de Calvada atunci? 

Îi putea spune că reședința lui avea să stea ca un monument gol al 
aroganţei și mândriei lui — fără nicio valoare, abandonată, pierind sau 
rasă din temelii pentru a construi alte clădiri în altă parte. La ce îi vor 
fi folosind atunci toate mașinaţiile lui? 

El se opri aproape de ea. 

— Nu îmi pasă ce se alege de Calvada. Voi fi vândut pe bani 
frumoși totul cu mult înainte ca zăcămintele să sece. 

Îi făcu semn cu capul, un ordin să iasă din cameră înaintea lui. Își 
puse mâna pe talia ei când intrară în coridor. Când se apropiară de 
trepte, ea se încordă, gata să fugă spre ușă, dar el o apucă strâns de 
braţ şi o răsuci cu fața spre trepte. 

— Ce își închipui că faci? ţipă ea, încercând să se elibereze. 

— O să fac ce îmi doresc să fac de luni de zile. După seara asta, 
vei şti că eşti a mea. 

O târî după el pe primele trepte. 

Kathryn începu să se zbată din răsputeri. Reuși să se smulgă din 
brațele lui. Când încercă să o apuce de talie și să o ridice, îl zgârie 
cu toate unghiile pe față și aproape că reuși să îi scape. Dar el spuse 
un cuvânt obscen, o apucă cu o mână de păr în timp ce o ridică pe 
cealaltă pentru a o lovi. 

Treptele începură să îi fugă de sub picioare, iar ea urlă. 

Morgan, cu mâna încă ridicată, își ridică privirea alarmat în timp 
ce candelabrul se zgâlțâia violent. Degetele lui îi dădură drumul, iar 
Kathryn se smulse din strânsoarea lor, căzând după trei trepte în 
genunchi. Slujitorul ţipă, fugi pe lângă ea și deschise larg ușa de la 
intrare. Kathryn reuși să se ridice în picioare, își adună fustele și fugi 
drept pe urmele lui. 

În timp ce cobora în fugă treptele din față, aproape căzu din nou. 
Apucând balustrada, încercă să își recapete echilibrul, dar până și 
pământul se clătina sub picioarele ei. Ce se întâmpla? Fusese vreo 
explozie la Madera? 

— Cutremur! ţipă cineva din drum. 

O căruță trecea prin preajmă, iar calul se ridică înnebunit în două 
picioare. 

— Kathryn! răcni Morgan, cu fața lividă, când porni pe urmele ei. 

Ea trecu de poartă. Calul îngrozit necheză strident și se ridică din 
nou. Kathryn reuși să îl ocolească. Calul ateriză brutal înapoi în drum, 
blocându-i urmărirea lui Morgan. 

Cutremurul nu dură mult, însă calul făcu un pas în lateral și 
aproape reuși să răstoarne trăsura în gardul din fier ornamentat ce 
străjuia în partea din față curtea lui Morgan. Acesta înjură cu furie. 

— Struneșşte-ţi calul acela! 

Kathryn reuși să ajungă la colțul străzii. Gâfâind greu, încetini 

pasul, ţinându-se cu mâna de stomac. Privind înapoi, îl văzu pe 
Morgan ţinând hățurile calului, cu fața împietrită și ochii fixați asupra 
ei, negri de furie. 

Cu inima bubuindu-i în piept, Kathryn continuă să meargă în pas 
rapid. Când ajunse pe strada Paris, cedă în fața fricii pe care reușise să 
şi-o înăbușe în ultimele două ceasuri, își ridică tivul fustei și o rupse 


la fugă. 


Matthias stătea afară, în mijlocul drumului. Cutremurul zguduise 
clădirile, reușise să spargă câteva geamuri, dar doar o singură clădire 
dărăpănată din josul străzii fusese distrusă. O văzu pe Kathryn 
alergând pe trotuar. De unde venea? Arăta îngrozită. Deschizând ușa, 
năvăli în casă şi o închise repede după ea. 

El trecu drumul și ciocăni la uşa ei, îngrijorat. Ea nu îi răspunse. 
Nici măcar nu se uită prin perdea. 

— Kathryn? Eşti bine? Sunt ceva stricăciuni? 

— Totul e în regulă. Mulţumesc. 

Dar ea nu părea deloc în regulă. Părea să nu mai aibă aer și era 
speriată. 

— A fost un cutremur de pământ. S-a terminat acum. Poate că vor 
mai fi nişte trepidații, dar mai puțin serioase, spuse el și se opri. Eşti 
sigură că eşti în regulă? 

— Sunt minunat. Pur şi simplu minunat. 

Era o ascuțime în vocea ei. 

Încercă să relaxeze puţin situația. Se lipi de ușă, şi îi vorbi mai 
blând. 

— Ce zici să facem nunta în iunie? 

— Pleacă! 

Matthias se îndreptă de spate. Nu o mai auzise niciodată să îi 
vorbească pe un ton atât de strident. Bandit începu să scarmene la 
ușă. 

— Ai face bine să lași câinele să intre. 

— La care câine te referi? 

— La cel care latră. 

— Nu-i bărbat în orașul ăsta care să nu latre de nebun! 

Întredeschise uşa doar cât să-i permită lui Bandit să se strecoare 
înăuntru, apoi o închise ferm. Zăvorul căzu în lăcașul lui. 


Kathryn nu ieși din casă pe ușa din față a casei ei preț de trei zile, 
deși lămpaşul îi rămase aprins noapte de noapte. Deschidea ușa în 
fiecare dimineață pentru a-l lăsa pe Bandit să iasă. Iar el își petrecea 
ziua marcând stâlpi, amușinând după șobolani și urlând la viorile ce 
scârțâiau din sala de fandango. Când Kathryn deschidea ușa în fiecare 
seară, el se strecura înăuntru și nu mai ieșea până a doua zi. 

Axel îi spuse că Morgan Sanders fusese la ușa ei în seara dinainte. 

— L-am auzit pe Bandit făcând scandal și m-am dus să văd ce se 
întâmplă. 

Sanders plecase deja. 

Îngrijorat de-a binelea acum, Matthias o întrebă pe Ronya dacă 
o văzuse, 

— Nu de miercuri dimineață când a luat micul dejun. Nici Amos 
nu o văzuse. Spusese că bătuse la ușa ei, iar ea îi spusese că avea să îl 
anunţe când era pregătită să discute despre mină. Am trimis-o pe Ina 
Bea să vadă ce face. L-am hrănit noi pe Bandit. Nu ştiu ce mănâncă 
ea. Poate că lucrează la un nou număr din Voce. 

Ultima oară când o văzuse Matthias, Kathryn alerga pe trotuar 
de parcă ar fi fost diavolul în persoană pe urmele ei. El se gândise 
că se speriase de cutremur. Acum, se întreba dacă nu cumva se mai 
întâmplase și altceva în ziua aceea. Neputând să doarmă, Matthias 
hotărî că dacă Kathryn nu apărea la biserică, avea să bată din nou la 
ușa ei, iar dacă nu îi deschidea, avea să o scoată din țâţâni. 

Matthias se îmbrăcă devreme în cele mai bune haine ale sale. 
În fereastra ei era atârnat semnul cu Închis. Era acolo de miercuri 
după-masă. Mai era o oră şi jumătate până când să înceapă biserica. 
Nemaiputând aștepta, își puse pălăria, traversă drumul și bubui la ușă. 

— Kathryn! 

Niciun răspuns. Când încercă ușa, era deschisă. Când găsi casa 
goală, inima i se prăbuși ca un barometru care anunţă o furtună. 

Închizând ușa, porni să urce dealul, rugându-se să o găsească 
la biserică. Simți un val de ușurare, după care pulsul începu să 
îi gonească atunci când o zări așezată înăuntrul sanctuarului. 
Mulţumesc, Isuse. Nu cra la locul ei, ci aproape de spate, în partea 
dreaptă, lângă una dintre ferestrele înalte. Chiar acolo unde șezuse 
el în timpul ultimelor câteva slujbe. Capul îi era plecat, ochii închiși. 
Se ruga sau era căzută pe gânduri? Se opri lângă ea privind-o, în 
timp ce o rază de lumină cobora pe geam și lumina asupra ei. 
Matthias simți un val de emoție. Dacă nu ar fi găsit-o șezând în 
biserică, ştia că ar fi pornit să o caute. 

Expirând prelung, se strecură în bancă și se așeză lângă ea. Trupul 
lui Kathryn tresări. Nu îşi ridică privirea, dar își deschise ochii. 

— Eşti matinal în dimineața asta, domnule Beck. 

— Da, sunt, domnişoară Walsh. Sper că nu ţi-am întrerupt 
rugăciunea. 

— Sunt aici de-o vreme. 

Reverendul Thacker își făcu apariţia în capătul băncii. 

— Bună dimineața, domnule Beck, Aţi ajuns amândoi devreme 
în dimineața asta. 

Matthias îl salută. Sally apăru pe intervalul dintre bănci purtând 
o vază plină cu narcise de un galben aprins. Se opri și îi salută, cu o 
expresie ce părea a face speculații când își văzu mai departe de drum. 
Așeză aranjamentul floral pe altar. Reverendul Thacker își făcea de 
lucru cu notițele de pe amvon, apoi îi spuse ceva cu ton scăzut, și 
ieșiră amândoi pe ușa laterală ce ducea spre biroul său. 

Kathryn rămase tăcută. Oricât i-ar fi luat să vorbească, Matthias 
avea să aștepte. Trecură minute în șir, iar el se trezi rugându-se ca 
indiferent ce o frământa atât de profund, Dumnezeu să îi dea o 
călăuzire clară. Ea oftă prelung și își ridică ochii la el, ochii ei verzi şi 
limpezi ca o pășune de munte după o ploaie. 

— Mă bucur că ești aici, Matthias. 

Începea oare să își dea seama că le era dat să fie împreună? Se 
îndoia de asta. Dar avea încredere în el. Era un pas mare în direcția 
bună. 

— Ce ai făcut în ultimele trei zile? Prietenii tăi și-au făcut griji 
pentru tine. Eu mi-am făcut griji pentru tine. 

Ea se făcu mică. 

— Îmi pare rău. Am... Ridică din umeri. Am scris. M-am gândit. 
Am luat decizii. 

El îi zâmbi trist. 

— O-o. 

Ea râse încetișor. 

— Da. Ei bine. Știu ce să fac cu mina. 

Vorbea sigură pe ea. 

— O vinzi? 

— Nu, spuse ea şi îl privi din nou, zâmbetul ei poznaș chinuindu-l 
acum. Doar o idee de-a mea. Un experiment, dacă vrei. 

El fu năpădit de presimțiri sumbre. 

— Vrei să îmi spui mai mult? 

— Încă nu. Putem să ne întâlnim și să discutăm despre închirierea 
primăriei? 

Era plină de surprize. Spera că acesta nu era singurul motiv din 
care se așezase acolo unde ședea el de obicei. 

— Oricând, măria ta. În biroul tău sau al meu? 

— Al tău. Mâine dimineaţă, la ora zece, e bine pentru tine? 

Atât de formal. Înapoi la afaceri. Nu conta ce avea în program, 
avea să își facă timp pentru ea. 

— Da. 

Începură să apară și alți oameni în sanctuar. Kathryn părea mai 
puțin în largul ei. Se uită peste umăr iar apoi zâmbi în semn de salut 
călduros. Când privi înapoi, Matthias o văzu pe Fiona Hawthorne, 
pe Monique Beaulieu și alte trei fete strecurându-se în banca din 
spate pe stânga, cea mai aproape de ușă. Matthias simți încordarea lui 
Kathryn. Se întoarse cu privirea înainte. 

Morgan Sanders apăru pe interval. Matthias știu că o căuta pe 
Kathryn când bărbatul sc uită la banca goală de lângă locul său 
obișnuit, apoi privi în jur. Expresia lui se întunecă în momentul când 
observă unde şedea. Kathryn nu se urni. Nici nu respiră. Matthias o 
simţea tremurând din tot corpul. El îi înfruntă privirea lui Sanders, 
un torent fierbinte inundându-l. În loc să intre într-o bancă și să se 

așeze, Sanders se întoarse pe interval, le ordonă unora să i se dea din 
cale, apoi părăsi biserica. Matthias o auzi pe Kathryn expirând ușor. 
Își plecă faţa, dar nu înainte ca Matthias să observe că orice culoare 
îi dispăruse din obraji. 

Ce îi făcuse Sanders? Dădu să se ridice, intenționând să se 
ducă după Sanders și să afle, însă Kathryn îi puse mâna pe braț. 
Înfrânându-și furia, o luă de mână și o descoperi rece și tremurând. 

— Se califică pentru un glonț? 

Vocea lui și-o auzi rece și severă. Ea nu se prefăcu a nu-l fi înțeles. 

— Nu. Eu am fost mai nesăbuită decât el. Íi oferi un zâmbet. Deși 
poate că eu o să îmi cumpăr o pușcă. 

Matthias știa că ea încerca să relaxeze tensiunea, dar inima lui 
bătea cu putere. 

— Vrei să te muţi înapoi la hotel? Garantez eu pentru siguranța 
ta. 

Dispoziţia ei se lumină. 

— O, nu. Nu cred că ar fi o idee bună. 

Matthias îi oferi o privire rănită. 

— Credeam că începi să ai încredere în mine, măria ta. 

Kathryn îl privi serios. 

— În tine am o încredere mai mare decât am în orice alt bărbat 
din orașul ăsta, Matthias. 

Îi înfruntă privirea preț de câteva secunde, apoi își trase mâna 
dintr-a lui și își îndreptă privirea spre reverendul Thacker, care tocmai 
îi saluta pe toți cei care veniseră la slujbă. 

rcă treptele și îi salută pe amândoi, pe el și pe Henry. 
Matthias arătă cu capul spre Bandit. E 

— Văd că ţi-ai adus și paza de corp cu: tine. 

— Poţi să pleci. aa met 

Îi făcu semn cu mâna câinelui să plece, apoi îl întrebă pe Matthias 
dacă era pregătit să discute chestiuni de afaceri. El o însoți în hotel. 


Însoţitorul ei se ținea de ea, ca scaiul. 
— Marş, Bandit. 

Fa se încruntă la el, dar animalul nu se dezlipi de lângă ea. Bandit 
fusese lăsat în casă atunci când Kathryn fusese luată de căruțașul lui 
Morgan Sanders. Păcat că nu își luase câinele cu ea. Morgan nu l-ar 
fi lăsat să intre, dar animalul acela ar fi făcut mare tărăboi când ar fi 
simțit orice amenințare la adresa stăpânei sale. 

Kathryn încercă din nou. 

— Afară, Bandit. 

Câinele se aruncă pe burtă, îți puse capul pe labe și o privi de jos. 
Matthias începu să râdă. 

Kathryn îl privi chinuită. 

— Îmi pare așa de rău. Nu prea mă ascultă. 

— Ştie unde își dorește să fie. 

Ea se așeză pe locul care îi fusese oferit, în timp ce între ei se 
afla o măsuță cu cafea ce tocmai le fusese adusă. Turnându-i în cană, 
o întrebă dacă dorea frişcă sau zahăr. Ea le refuză pe ambele. El îi 
întinse cana și farfurioara, apoi își turnă și lui tot cafea neagră. Postura 
ei rigidă îi spunea că era nervoasă. 

— Ai pomenit ceva că ai dori să folosești primăria. 

— Da. Pentru o întâlnire. 

El ridică din sprâncene, așteptând ca ea să dezvolte ideea. Ea sorbi 
din cafea ignorând faptul că era studiată în tăcere. Îşi puse cana înapoi 
pe farfurioară și întâlni privirea sa. 

— De îndată ce știu că ai rezervat sala, voi pune un anunț în 
Voce. 

Poate că nu avea o încredere atât de mare în el pe cât credea el că 
are. Tot mai curios, încercă din nou. 

— Nu vrei să îmi dai nici măcar un indiciu? 

Ea se gândi puțin înainte să îi răspundă. 

— E despre mină. 

— De atâta lucru mi-am dat seama. 

O vedea cum se luptă cu ea însăși dacă să îi mai spună şi altceva. 

— Vreau să prezint o nouă afacere pentru minerii rămași fără 
slujbă de la mina Jackrabbit. 

Își puse cana și farfurioara pe masă. 

— Poate că sala primăriei nu e suficient de mare. Tot orașul va 
dori probabil să vină doar pentru a mă vedea cum mă dau în spectacol. 

Poate că ar trebui să îl întreb pe Carl Rudger dacă nu aș putea să îmi 
țin întrunirea în curtea tâmplăriei sale. 

Carl Rudger era burlac și ar fi fost prea bucuros să facă orice ar fi 
mulțumit-o pe Kathryn, ceea ce şi ea știa, fără nicio îndoială. 

— Ai putea, dar ar trebui să își închidă afacerea pentru a te găzdui. 
Asta numai dacă nu cumva te gândești să organizezi întrunirea seara, 
ceea ce nu ar fi înțelept 

— O. Nu m-am gândit la asta, zise ea încruntată. Nu vreau să 
piardă bani din cauza mea. Ar trebui să mă duc înaintea consiliului 
orășenesc să îmi pledez cauza? 

— Nu ești judecată. 

Ce ironie i se părea din partea ei să creadă că trebuia să își pledeze 
cauza pentru a folosi sala primăriei pe care ea însăși o inspirase. 
Doamna nu se aștepta să i se facă niciun favor. Chiar și așa, consiliul 
probabil va dori să îi pună un tarif pentru închiriere. Și asta ar fi fost 
prea mult pentru ea, şi nu și-ar fi permis. 

— Poţi ţine întâlnirea la sala primăriei, Kate. Gratis. Dacă are 
cineva ceva de comentat, trimite-i la mine. 

Kathryn râse încetișor. 

— O, sunt convinsă că vor fi întrebări, zise ea şi ridică din umeri. 
Și probabil se va râde mult. 

Se va râde? Ar fi vrut să o scutească de o ridiculizare publică. 

— Care e ideea ta, Kathryn? 

Ea îi aruncă un zâmbet poznaș. 

— Vino la întâlnire și vei auzi tot ce am de spus. 

Mulţumindu-i, se ridică. Nu o mai văzuse niciodată atât de 
relaxată și de plină de speranță. 

— M-am gândit să discut despre asta cu tine, Matthias, dar m-am 
gândit apoi că probabil vei încerca să mă faci să mă răzgândesc. 

Asta îi oferea un răgaz. 

— Ar trebui să încerc? 

Porniră unul lângă celălalt să traverseze primăria. 

— E mai bine să auzi ce sper să fac cu mina odată cu toți ceilalți. 

Matthias avea de gând să își facă apariția devreme, ştiind că avea 
să se adune o mulțime. 

— eo 

Desigur, atât Amos cât și Scrib încercară să o facă să se răzpândească 
cu privire la planurile ei cu mina. Începură cu sfaturi binevoitoare, 
ca şi când ar fi vorbit unui copil, dar nu după mult timp se porniră 
în argumentări pătimașe. Amos spuse că era o prostie. Scrib folosi 
cuvinte mai grave. Dar amândoi erau de părere că se condamna la un 
dezastru sigur. 

— Ai putea la fel de bine să îi vinzi lui Sanders! îi strigă Scrib în față. 

Cei doi îi spuneau pe rând că nu era decât o femeie care nu știa 
nimic despre minerit sau despre vreo afacere în general, dacă tot venea 
vorba, amândoi uitând după toate aparențele faptul că ea conducea 
Vocea. Amos îi spuse că trebuia să îl lase pe el să organizeze totul și 
să facă angajările. Kathryn rămase tăcută și îi lăsă pe amândoi să se 
văicărească, știind că avea să se confrunte și la întâlnire cu aceleași 
argumente și insulte. Era mai bine să se pregătească temeinic pentru 
atac. 

Scrib fu cel dintâi să îi observe tăcerea. 

— Chiar nu ai de gând să spui nimic? 

— Ba da, îi răspunse ea și se ridică în picioare. Vă mulțumesc 
amândurora pentru părerile voastre vehemente. Adevărul rămâne 
neschimbat: mina este a mea şi pot face cu ea tot ce găsesc de cuviință. 

Atât Amos, cât și Scrib își deschiseră gurile din nou, dar ea ridică 
o mână. 

— Vă ascult părerile de cel puțin o oră. Acum fiți așa buni și 
oferiți-mi amabilitatea de a rosti o singură propoziție fără să mă 
întrerupeți. 

Poate că o parte din furia ei reuși să se strecoare printre cuvintele 
ei, pentru că rămaseră tăcuți. 

— Te plac ca pe un frate mai mic, Scrib, și pentru dumneata am 
un mare respect, Amos. Dar am luat o hotărâre. 

Planul ei părea să sune destul de nebunesc în felul în care îl ilustrau 
ei, dar ea credea că putea face mult bine și să fie foarte de succes. Ei 
pur și simplu nu credeau în ea. Sau în oameni, în general. 

— Puteţi rămâne alături de mine sau puteți pleca. Voi respecta 
hotărârea voastră, oricare ar fi ea. 

Le împărtăși când și unde urma să aibă loc întrunirea, se îndreptă 
spre ușă şi o deschise larg. 

— O zi bună, domnilor. 
Ei ieșiră pe ușă ca şi când un judecător le-ar fi dat o sentință de 
douăzeci de ani de muncă silnică într-o pușcărie în deșert. 


Următorul număr din Voce avea câteva articole bine-scrise, 
inclusiv COBBLER A PRIMIT PANTOFI PENTRU POSTUL 
ORĂȘENESC și editorialul ei popular. Matthias trecu cu privirea 
peste Artele burlacilor. Săptămâna aceasta articolul se ocupa de 
metode cuviincioase de curtare a unei /ady. Însă cu adevărat îi atrase 
atenția lui Matthias anunțul întins pe un sfert de pagină:... o întâlnire 
la primărie, joia următoare, la ora 2, după-masă, cu privire la o ocazie 
nouă și neobișnuită pentru bărbaţi cu experienţă în operațiuni miniere... 
Putea la fel de bine să fluture o pătură roșie în fața taurului comunal, 
Morgan Sanders. 

Bărbaţii începură să îl ciuruiască cu întrebări pe Matthias. 

— Ce va să zică cu neobișnuită? 

Matthias își dorea să fi știut. 

— Ştiu la fel de multe ca și voi. 

— Nu ţi-a spus? 

— Nu, nu mi-a spus. 

— Dar o să te însori cu fata ceea, nu? Te zbați din toate puterile 
s-o câştigi, nu? Ar trebui să ai habar despre ce-i trece prin cap. 

Matthias râse fără tragere de inimă. 

— Încă trebuie să înțeleg cum funcţionează mintea acelei femei. 

Wiley Baer se lipi de bar. 

— Nu-l interesează mintea ei, pun pariu, zise el și îi făcu cu ochiul 
lui Matthias. E cea mai arătoasă femeie de partea asta a munților 
Rocky. 

— Şi are o limbă de viespe! strigă cineva din spate. 

— Şi-și bagă nasul în treburile tuturor, mormăi Herr. 

— Pentru că Stu Bickerson nu are tupeul să tipărească adevărul! 
strigă o altă voce din spate. Era a lui Scrib. 

— Şi la ce îi trebuie ei mineri, mă rog frumos? 


345 


FRANCINE RIVERS 


Wiley îl privi pe Brady umplându-i păhărelul a doua oară. 

— City avea titlul acela vechi de proprietate. S-ar putea să se 
aleagă cu ceva mai mult decât o presă de mână Washington. 

Bărbații începură să vorbească toți deodată. Wiley își dădu peste 
cap whisky-ul şi îşi croi drum prin mulțime, ridicând mâna drept 
rămas-bun, în timp ce ieși pe uşile batante. Matthias îi lăsă pe bărbați 
sporovăind şi îl urmă afară. 

— Ştii ceva despre toate astea, Wiley? 

— Poate că da. Poate că nu. 

Axel își făcu apariția pe trotuar. 

— Ce se petrece? 

Arătă cu bărbia spre oamenii care făceau mare zarvă în salonul lui 
Brady. 

— Speculează despre întâlnirea de la primărie a lui Kathryn. 

— Se anunță interesant. 

Interesant era un mod blând de a descrie ceea ce probabil avea să 
se transforme într-o erupție vulcanică. 


Kathryn aștepta în biroul din faţă, întrebându-se dacă Amos și 
Scrib aveau să îşi facă apariția. Nu mai discutase cu ei de la ultimul 
schimb aprins de cuvinte avut. 

Verificându-și ceasul, Kathryn observă că sosise timpul. Se simți 
cuprinsă de un val de disperare. Poate că își pusese prea mari speranțe 
în prietenii ei. 

E moţionată, își potrivi pălăria o ultimă dată și deschise ușa. Amos 
și Scrib stăteau afară, îmbăiați, pieptănați și îmbrăcaţi în cele mai 
bune haine pe care le aveau. 

— Doamne-Ți mulțumesc, murmură Kathryn încetișor. 

Scrib rămase cu gura căscată când o măsură cu privirea din cap şi 
până în picioare. Amos clipi și el, roșind, și bâigui: 

— D-domnișoară Walsh... arătați minunat. 

— Armura unei femei, spuse Kathryn zâmbind. Pot trage nădejde 
că mă veți însoți la întrunire? 

Amos îi răspunse simplu,cu fruntea încărcată de broboane mărunte 
de sudoare. Era îngrijorat de ceea ce poate avea să se întâmple? 

Scrib se făcu mic. 

— Am studiat locul și te putem scoate pe ușa din spate dacă 
lucrurile merg foarte prost. 

Cuvinte de încurajare. Își ridică bărbia pentru a arăta un curaj pe 
care era departe de a-l simți. 

— Mergem, domnilor? 

Când Kathryn văzu mulțimea adunată în fața primăriei, începu 
să îi bată inima repede, cuprinsă de panică. li venea să fugă. Poate că 
sala nu se deschisese încă, și poate de aceea erau atât de mulți cei care 
stăteau afară. Bărbaţii se întoarseră când ea se apropie de ei pe trotuar. 
O priviră și apoi îi făcură loc să treacă. Unii își scoaseră pălăriile și o 
salutară respectuos cu o înclinare a capului. Când se apropie, observă 
că ușile erau larg deschise, iar sala era mai plină decât fusesc în serile 
în care o trupă itinerantă ținuse câteva spectacole. În încăpere duhnea 
a whisky și transpirație masculină. Fiecare scaun era ocupat, bărbații 
umplând tot intervalul și stăteau aliniați și de-a lungul pereților. 

Kathryn înghiți în sec și se strădui să își păstreze calmul deși 
o herghelie de cai sălbatici păreau să îi alerge în galop în piept în 
timp ce-și croia drum pe intervalul central, cu Amos în față, și Scrib 
în spatele ei. Cu bărbia ridicată, umerii drepți, își păstră privirea 
îndreptată înainte, auzind murmurul bărbaților. Amos deschise 
portița din faţă, iar ea trecu prin ea, pe locul unde ar fi stat în mod 
normal judecătorul, dacă s-ar fi întâmplat vreodată să se rătăcească 
vreunul și să ajungă până în Calvada. 

Îşi răsfiră înaintea ei formularele pe care le pregătise, Kathryn 
își lipi vârfurile degetelor între ele deasupra mesei, pentru a-și opri 
mâinile din tremurat. Luă adânc aer în piept şi expiră prelung, apoi 
îşi plimbă privirea peste mulțimea de bărbați care stăteau și o priveau. 
Simţi cum i se uscă gura. Forfota vocilor se stinse în timp ce ea 
aștepta în tăcere, rugându-se ca ei să nu observe cât de tare tremura, 
rugându-se să nu o lase vocea. Amos stătea în dreapta ei, Scrib în 
stânga, mai mult santinele decât parteneri. Scrutând mulțimea, îi 
recunoscu pe mulți din bărbaţii pe care îi văzuse prin oraș, majoritatea 

intrând sau ieșind din saloane, sau pierzând vremea în fața sălii de 
fandango, chiar lângă căsuţa ei. Nu își dăduse seama că îl căuta pe un 
bărbat anume până când îl zări pe Matthias stând departe în spate 
lângă ușă. Îi zâmbi ușor și îi făcu semn cu capul. Dintr-un anume 
motiv nu mai avea acum nicio dorință de a analiza lucrurile, însă 
prezența lui o liniștea. 

— Domnilor, mulțumesc pentru că aţi venit azi. Vă voi prezenta 
un plan de afaceri pentru mina unchiului meu. Vă rog să vă păstraţi 
orice comentarii sau întrebări până voi fi terminat de vorbit. 

Făcu o pauză, așteptând un murmur de încuviințare. Toţi se 
liniștiră și rămaseră privind-o. 

— City Walsh a avut o mină, pe care, dintr-un motiv oarecare, 
a exploatat-o doar cât să poată păstra titlul de proprietate activ. Am 
luat câteva eșantioane din mină și le-am dus pentru evaluare în 
Sacramento, unde le-am dat evaluatorilor Hollis, Pruitt & Stearns... 

Vocile bărbaților începură să murmure cuprinși de entuziasm. 
Kathryn așteptă până când se potoliră. 

— Domnul Stearns mi-a adus raportul în speranța de a avea 
ocazia de a examina mina personal, ceea ce a făcut. A confirmat că în 
mină există cupru, argint și o sursă vizibilă de aur... 

Murmurul deveni mai intens, unii începând să discute aprins între 
ei. Alții încercau să îi reducă la tăcere pe cei care vorbeau mai tare sau 
în șoaptă. Unii începură să îi pună întrebări. Avea să îi vândă mina lui 
Sanders? Stearns avea să cumpere mina? El avea să deschidă mâna 
pentru exploatare? De câți oameni avea Stearns nevoie? Ea rămase 
tăcută, cu mâinile împreunate relaxat, așteptând. 

Un fluierat strident îi reduse pe toți la tăcere. 

— Lăsaţi-o pe doamna să vorbească! 

Matthias era cel care strigă din spate. 

— Mulţumesc, domnule primar Beck. Kathryn continuă. Drept 
răspuns la câteva dintre întrebările voastre, domnilor, vă asigur că nu 
vând. Intenţionez să încep operațiunile cât mai curând cu putință. 
Domnul Stearns a fost de acord să îmi împrumute banii necesari 
pentru a începe, bani pe care îi vom achita de îndată ce va fi posibil, 
ca mina să fie liberă de orice obligaţiuni. 

— Care no? strigă cineva din spate. Tu și Stearns? 

— Taci din gură! îi strigară alții câţiva. 

Când se făcu linişte din nou, Kathryn continuă. 

— Am un plan prin care cei care lucrează mina vor împărți 
profitul. Cine este de acord cu propunerea mea, va semna un contract 
cu mine. Am nevoie de bărbați care să fie cinstiți, dispuși să lucreze 
din greu şi care să mă ajute să pun temeliile unei operațiuni miniere, 
poate dintre cei care acum sunt fără slujbe de când s-a închis mina 
Jackrabbit. Bărbaţii aceștia trebuie să fie dispuși să își asume aceleași 
riscuri pe care mi le asum și eu în a face din mina lui City Walsh o 
afacere profitabilă. 

Kathryn îl zări pe Wiley șezând în față. Îi înfruntă privirea, iar el 
își plecă fruntea. Când se ridică de pe scaun şi începu să își croiască 
drum afară din sală, ea începu să vorbească impulsiv. 

— Wiley Baer, aș vrea ca dumneata să fii primul care să semnezi. 

El se opri şi se întoarse privind-o uluit. 

— De ce Wiley? 

— Wiley Baer lucrează în mină din '49 și ştie mai multe despre 
ce se găsește în munții aceștia decât majoritatea celor care sunteți 
acum în sală. El şi City Walsh au venit în Vest cu acecași caravană de 
căruțe. Dacă nu ar fi fost Wiley, unchiul meu nu ar fi reușit să ajungă 
în California. Unchiul meu îi datora viața sa lui Wiley Baer. 

Cu capul ceva mai sus acum, Wiley își reluă locul. Ea îi zâmbi 
recunoscătoare. 

— De câți bărbați ai nevoie? strigă cineva. 

— Pentru început, de douăzeci. Și trebuie să fie dispuși să lucreze 
pentru o femeie. 

Jumătate din bărbați plecară, discutând aprins între ei, unii 
râzând, alții mormăind despre femei gâlcevitoare care nu știau nimic 
despre cum se cheltuiau banii decât pe haine moderne și pălării, dar 
care habar n-aveau de minerit. Kathryn nu îndrăznea să se uite la 
Matthias, închipuindu-și disprețul lui, sau mai rău, amuzamentul. 
Văzu pe căruțașul lui Sanders croindu-și drum printre bărbaţii de la 
intrare, fără îndoială pornit să îi ducă lui Morgan raportul cu tot ceea 
ce spusese ea. Nu conta. Oricum aveau să fi aflat toți destul de curând, 
pentru că deja își scrisese planul în detaliu și intenționa să îl publice 
în următorul număr din Voce. 

Pe măsură ce mulțimea se spulbera, bărbații de afară se înghesuiau 
să intre, punând întrebări, atât de disperaţi după o slujbă încât erau 
dispuși să îi asculte răspunsurile. Tot ce îi spuseseră Amos și Scrib în 
urmă cu câteva zile i se spunea din nou acum. 

— De ce ar trebui să credem că îţi vei respecta partea ta de 
contract? 

— Vă dau cuvântul meu de onoare. 

Un bărbat începu să râdă cu poftă. 

— Care onoare? Nu ţi-ai ținut cuvântul dat! 

Kathryn se încordă Pe toți sfinţii, ce tot spunea bărbatul acela? 
Și atunci știu. Privirea îi alunecă spre Matthias și privi repede în altă 
parte. Cu siguranță ace/ subiect nu avea să fie făcut public! 

— Nu te-ai măritat cu Beck. 

— Să-l păzească Dumnezeu dacă o face! strigă un altul, iar vorbele 
îi fură urmate de râsete. 

Faţa lui Kathryn luă foc. Ce putea spune? 

— Eu... el... noi... 

— Ţi-a îndeplinit toată afurisita de listă, nu-i așa? 

Bărbaţii râdeau răgușit. 

— Spui că îţi poți ține cuvântul? Atunci mărită-te cu Beck! Au 
fost cuvintele care începură imediat să fie scandate. Mărită-te cu 
Beck! Mărită-te cu Beck! 

Kathryn îl zări pe Axel Borgeson, cu fața încruntată și gata de 
luptă, croindu-și drum prin mulțime. Îngrozită, realiză că era posibil 
să fi devenit fără voia ei motiv de scandal. Scrib o apucă de un braţ și 
îi spunea că trebuiau să iasă pe ușa din spate. Ea se eliberă. 

Un al doilea fluierat strident atrase atenţia tuturor. Matthias Beck 
își părăsi postul din spate și se îndrepta acum spre ea. Bărbaţii se 
dădeau la o parte de parcă ar fi fost Moise la despărțirea Mării Roșii 
şi Kathryn ar fi fost Țara Promisă. 

Kathryn înghiți când îl zări trecând de portiță și întorcându-se 
spre bărbați, stând precum un scut în fața ei. 

— Domnișoara Walsh este o femeie de cuvânt. Când privi în spate 
la ea, Kathryn simți din plin tot impactul acelei priviri ce scăpăra de 
un amuzament drăcesc. Când îmi voi fi împlinit partea mea obligații 
asupra cărora am convenit, şi-o va împlini şi ea pe a ci. 

Kathryn nu îndrăznea să îl contrazică acum. 

— Cei care sunteți interesați de propunerea domnișoarei Walsh ar 
trebui să rămâneți pe loc. Restul, domnilor, sunteţi liberi. 

Axel interveni şi el, repetându-le indicațiile, adunându-i pe câțiva 
scandalagii din sală și conducându-i afară. 

Dinur-odată sala părea goală cu cei câțiva bărbați rămaşi. Doar 
unsprezece rămaseră, mult mai puțini decât sperase ea. 

Matthias se întoarse spre ea şi îi vorbi cu ton scăzut, ca ceilalți să 
nu îl poată auzi. 

— Douăzeci de oameni, ai spus? Îmi pare rău, Kathryn, dar se 
pare că tocmai îţi priveşti în față echipa. 

Expresia lui enigmatică nu îi oferi niciun indiciu despre părerea pe 
care o avea de experimentul ei. Trecu de portiță. 

— Vă doresc noroc, domnilor. 

ÎI privi ieșind din sală. 

Kathryn le explică planul ei pe mai departe. Când termină, cobori 
de pe estradă, trecu de portiță și le întinse fiecăruia dintre ei câte un 
formular pentru a-l completa. 

— Dacă nu ştiţi să citiți sau să scrieți, Amos și Scrib vă vor ajuta. 

Știa că aveau să fie bărbați care aveau să fie prea mândri pentru 
a-și recunoaște analfabetismul. Dură ceva timp, dar în final strânse 
unsprezece formulare înainte ca bărbații să părăsească încăperea 
împreună cu Amos și Scrib. Știa că Scrib se îndrepta spre salonul 
lui Brady, unde continua să lucreze cu jumătate de normă, iar ceilalți 
urmându-l pentru a cere o porție sau două de băutură și să mai discute 
una-alta cu Amos. 

Un alt bărbat se desprinse din umbra peretelui din spate. Începu 
să înainteze încet. Kathryn avu senzaţia că îl recunoaște când își 
scoase pălăria. Îl căutase luni de zile, iar în cele din urmă presupusese 
că părăsise orașul. 

— Mai ai nevoie de un bărbat? 

Tonul era respectuos, vocea lipsită de orice speranță, deloc 
plină de ura cu care îl auzise punând la cale o crimă sub pod. Ea îi 
citea în priviri că știa că fusese recunoscut de ea. Foindu-se, oftă 
prelung. 

— Mă gândeam că s-ar putea să mă recunoști. 

Trebuia oare să mintă pentru a se proteja? Teama era un stăpân 
teribil, și nu avea de gând să fie înrobită de frică. 

— Eşti un om greu de uitat. Nu îmi pare rău că lucrurile nu au 
mers cum le-ai plănuit. 

Ciudat cât de inexplicabil de liniștită se simțea acum că era față 
în față cu el și îl privea în ochii de culoarea alunci. Nu arăta ca un 
monstru. 

Gura lui se strânse. 

— M-ai împiedicat să fac ceva ce m-ar fi dus la ștreang. 

Începu să își frământe borul pălăriei în mâini. 

Avea să îi mărturisească mai mult? 

— Dumneata ai aruncat cărămida aceea prin geamul meu? 

— Da, doamnă. M-am gândit să arunc o torță în casa ta, dar nu 
am făcut-o pentru că știam că ar fi ars tot orașul. 

Înfiorată, Kathryn nu putea face nimic altceva decât să îl 
privească. Mărturisirea aceasta îl costase mult. Vedea bine asta. Oftă, 
şi continuă, ca și când ar fi vrut să se golească de toată vinovăția. 

— E bine și că l-ai avertizat pe McNabb. Era prietenul meu. Furia 
face lucruri urâte cu un om. Nu sunt mândru de ce am pus la cale sau 
de ce am făcut. Bărbaţii spun și fac lucruri prosteşti când sunt împinși 
prea departe. Nu dumneata m-ai împins, dar dumneata ai suferit 
arsuri de la focul ce-l păstram pentru bărbatul care de fapt l-a aprins. 

Morgan Sanders. 

Bărbatul își apucă pălăria hotărât în mâini, ca și când se pregătea 
să și-o pună pe cap. 

— Nu aveţi niciun motiv să aveți încredere în mine, domnişoară 
Walsh, și nu vă învinuiesc dacă nu aveți. Dar m-am gândit să vin şi să 
încerc să mă bag și eu. Vă doresc o zi bună, doamnă. 

Întorcându-i spatele, își puse pălăria și se îndreptă spre ușă. 

Se dădea un război în sufletul ei, iar vocea abia șoptită avu câștig 
de cauză. 

— Doar o secundă, vă rog. 

Ea făcu câțiva pași spre el, cu cele unsprezece formulare în mână. 

— Cum te numeşti? 

Ochii lui scăpărară. 

— Şi dacă vă spun? 

Credea că avea de gând să îl raporteze la Axel Borgeson? Ce i-ar 
fi putut face șeriful? 

— N-a fost comisă nicio fărădelege. 

— Cărămida. 

— "Ți-e iertată. 

— Wyn Reese. 

— Încă lucrezi pentru Morgan Sanders, domnule Reese? 

— Sunt unul dintre supraveghetorii lui. 

Dacă Wyn şi-ar fi pus în minte să îl ucidă pe Sanders, ar fi putut-o 
face până acum. 

— lar acum doreşti să lucrezi pentru o femeie? 

— Nu, doamnă. Vreau să lucrez pentru dumneavoastră. Aţi fost 
îndeajuns de deșteaptă să porniţi iarăși ziarul lui City. Asta n-a fost 
lucru uşor, dar sunteți aproape să-l scoateţi din afaceri pe Bickerson, 
dacă nu ştiați. Nici chiar City n-a reușit una ca asta. Poate că o să îi 
surprindeți pe toți cu ideile voastre despre cum se conduce o mină. 
Râse scurt. Știu cum și-o conduce Sanders pe-a lui. Am fost dintre 
cei care au ținut lucrurile sub control, dar m-am săturat. Oamenii lui 
nu o duc mai bine decât niște sclavi. 

— lar dumneata? 

— Nu o duc mult mai bine decât ei, dar măcar n-am datorii, spuse 
el ezitând. Ştiu că nu aveți încredere în mine. Dar dacă îmi dați o 
șansă, aș dori să lucrez pentru o operațiune care are grijă de oamenii 
care lucrează, în loc să adune tot profitul în buzunarul unui singur 
om. 

— Ai putea să îmi spui câte ceva despre dumneata? 

— Părinții mi-au murit când eram doar un copil. Știu că sunteți 
creştină, domnișoară Walsh. Și vă spun, credința m-a părăsit pe mine 
cu mult timp în urmă. Bunica mea mă ducea la biserică, și am crezut 
până când am fost destul de mare să mă îndrept spre Nord şi să încerc 
să îmi croiesc o viață. Am muncit în fabrici, apoi am venit în Vest 
și am sfârșit în mină. Scutură din cap. E greu de crezut că există un 
Dumnezeu căruia Îi pasă atunci când lucrezi pentru un diavol într-o 
văgăună a iadului. 

Kathryn înțelegea durerea și deziluziile. Ştia de asemenea că până 
şi cea mai mică dintre semințe putea crește într-un copac falnic. 

— Avem unsprezece bărbați, domnule Reese. Îi întinse mâna. 
Acum avem doisprezece. 


„Cei doisprezece“ angajaţi de Kathryn se apucară imediat de 
lucru, punându-și la lucru experiența și expertiza acumulată de toți 
împreună. Matthias fusese surprins și îngrijorat când îl angajase 
pe şeful supraveghetorilor lui Morgan Sanders, pe Wyn Reese, un 
om atât de dur încât putea ucide o puma doar cu dinții din gură. 
Când Sanders se trezi fără unul dintre supraveghetori și îi văzu pe 
alții care nu îi erau datori aruncând priviri invidioase către afacerea 
care împărțea profitul, crescu salariile. Șirul oamenilor care părăseau 
operațiunea minieră a lui Sanders continuă, încetinind procesul din 
mina sa, în timp ce Kathryn avea permanent un cârd de bărbați 
care stăteau la coadă și doreau să se alăture afacerii ei. Afirmațiile 
profetice ale lui Stearns se dovediră adevărate; mina lui City Walsh 
era o comoară. Tot ce știau Reese și ceilalți mineri era investit în 
munca lor, și cu cât munceau mai intens, cu atât câștigau mai mulți 
bani. 

Stu Bickerson participase la întâlnirea orășenească și o acaparase 
în drum spre ieșire. Ea își numise mina Civitas, însă Bickerson, care nu 
avea habar de latină, scrisese cuvântul în mod fonetic drept în titlul de 
pe prima pagină a ziarului său de a doua zi: WALSH DEZCHIDE 
MINA KEEWEETOSS. Matthias râse cu poftă când îl citi. 

Kathryn scrise repede un editorial despre comunitatea minieră 
Civitas și despre viziunea ei de împărțire a profitului pentru a ridica 
standardul de viață al minerilor, fapt care avea să aducă prosperitatea 
în Calvada. Nu conta de câte ori tipărise cuvântul Civitas, pentru că 
numele de Keeweetoss a fost cel care a rezistat. În următorul număr 
din Clarion, Bickerson susținu că fiica marelui războinic Keeweetoss 
își jertfise viața sărind de pe o stâncă într-un lac, punând astfel capăt 
războiului dintre două triburi învecinate. 

Duminică era singura zi din săptămână când Matthias știa că avea 
să o vadă pe Kathryn. Ea stabilise o singură regulă în mină: Duminica 

este zi de odihnă. Nu toți îi împărtășeau credința, doar câțiva îi urmau 
exemplul și mergeau la biserică, dar majoritatea apreciau ziua liberă. 

Tânăra /ady avea fără discuţie o încăpățânare fără egal, și încă una 
de bun augur. Toţi cei din oraș se mirară cu adevărat atunci când o 
văzură îmbrăcată cu o cămașă cu nasturi, pantaloni din denim și cizme, 
pentru a putea cobori în mină și să vadă cu ochii ei cum mergeau 
lucrurile. Din câte se părea, o interesa fiecare slujbă, punându-le sute 
de întrebări minerilor și petrecând ceasuri întregi în compania lui 
Amos Stearns. Matthias îi auzise discutând la restaurantul Ronyei. 
Cum putea turui omul acela la nesfârșit despre procesarea cuprului 
și argintului! Pietrele erau competența lui, și Matthias era iritat să o 
vadă pe Kathryn sorbindu-i fiecare vorbă. 

Poate că nu ştia prea multe despre minerit, dar avea un sănătos simţ 
al afacerilor. Dădu ordin să se ia măsuri de precauție suplimentare, 
inclusiv bârne mai groase pentru susținerea tunelului. Dădu ordin să 
se sape o cameră rece și aduse gheaţă în ea, încât minerii să poată lua 
pauze de răcorire de la arșița dogoritoare. Făcu reclamă în ziarele din 
San Francisco și Sacramento pentru un post de doctor de care era 
mare nevoie. Când sosi Marcus Blackstone, medic, făcu o înțelegere 
cu el să consulte orice problemă medicală a angajaților minei și a 
celor din familiile lor. Toate cheltuielile medicale erau achitate de 
Compania Minieră Calvada Keeweetoss. 

Bărbaţii bombăniră că astfel de extravaganțe aveau să le reducă 
profitul. De ce ar trebui femeile care nu lucrau să beneficieze de ceva 
după bărbaţii care lucrau? Kathryn le răspunse cu un editorial înfocat 
asupra drepturilor pe care femeile le pierdeau când se căsătoreau. 

Unii bărbați se așteptau din partea lui Kathryn să le ofere cazare. 
Ea se puse și scrise în ziar că ea considera că era treaba fiecărui miner 
în parte să decidă cum își cheltuia partea lui de profit. Nu avea nicio 
intenție să devină proprietar imobiliar sau proprietar de magazin 
universal. Făcu o listă cu negustorii din Calvada care erau de încredere, 
având prețuri corecte, și care puteau deschide un credit corect dacă 
era necesar. Matthias fu încântat să descopere Magazinul Universal 
Walker's în capul listei. Dar cel mai surprinzător pentru majoritatea 
masculină din Calvada: Kathryn își pinu cuvântul referitor la profitul 
împărțit. 

Kathryn Walsh lucra de dimineață și până la lăsarea întunericului 
pentru a transforma orașul într-o comunitate înfloritoare. Matthias 
simțea același imbold. Faptul că se îndrăgostise de ea îl tulburase, 
iar apoi îl inspirase. Acum, se trezea admirându-i și respectându-i 
abilitățile. Nu mai întâlnise niciodată pe cineva cu așa o pasiune și 
atât de pornită să facă ceea ce credea a fi drept. Glumise pe jumătate 
când o silise să îi facă o listă. Acum că era aproape de finalizarea ei, se 
simțea încolțit. Nu dorea să câștige un pariu. Dorea să îi cucerească 
inima lui Kathryn Walsh. 

Ea îi dăduse speranțe atunci când șezuse lângă el în biserică şi îi 
îngăduise să o țină de mână, în acea unică dimineață de duminică. 
Indiferent ce se petrecuse între ea şi Morgan Sanders, ca îi acceptase 
protecţia. Era o mișcare în direcția potrivită. 

Răbdarea se dovedea a fi un anotimp prelung împletit cu multă 
frustrare. Era cu ochii pe ea, dar responsabilitățile sale se înmulțeau. 
Cu cât Matthias lucra mai mult, cu atât descoperea și mai multe 
lucruri care trebuiau făcute pentru a dezvolta orașul într-un loc sigur 
și prosper. Cu voia lui Dumnezeu, avea să poată realiza mai mult de 
jumătate de duzină de proiecte înainte ca mandatul său de primar să 
se sfârșească. Apoi trebuia să se hotărască dacă se muta în Sacramento 
sau rămânea în Calvada. Totul depindea de singurul proiect care îi 
mai rămăsese de realizat. 

Matthias intenționa să încălzească picioarele reci ale lui Kathryn. 


KATHRYN MULŢUMI CÂND SE TREZI ȘI ÎȘI AMINTI CĂ ERA 
duminică dimineața: Fusese o săptămână lungă și grea, cu muncă 
ee alergând i în eo > nouă ediție din Voce și a rămâne 


ar ifa x , 
e voti Seara, aee după miezul nopții, de Kathryn se obişnuise 
cu gălăgia și reușea să doarmă în larma muzicii, pentru a se trezi când 
se făcea liniște. Fa 

Trecu prin dreptul restaurantului- Ronyei, unde ușa stătea larg 
deschisă, câțiva clienți șezând la geamuri, servind micul dejun. Bandit 
țâșni spre ușa din spate, unde Ina Bea îi pregătise o farfurie cu resturi 
de mâncare. După încă o stradă, Kathryn se opri plăcut surprinsă. 
Noua clădire a școlii era gata și destul de drăguță cu pereții roşii cu 

finisaje albe, cu turnul cu clopot și gardul alb din șăruși, poarta fiind 
închisă acum și zăvorâtă. 

— Mă gândeam că vei veni la Ronya să servești micul dejun și 
mi-am dorit să te însoțesc până aici. 

Inima ei tresări la sunetul vocii lui Matthias. Arăta bine în hainele 
lui bune de duminică. 

— Îmi pregătesc micul dejun singură în cele mai multe dimineți. 

— Ştii să găteşti? 

Ridică din sprâncene. 

Ea izbucni în râs. 

— Destul cât să supraviețuiesc. 

Matthias arătă cu capul înspre școală. 

— Şi? Ce părere aveți, măria ta? Se ridică la înălțimea 
așteptărilor? 

— E fantastică! Trebuie să vă felicităm, domnule primar Beck. 
Duminica trecută abia ce ridicaserăți structura. Cum ați reușit să 
terminaţi cu totul săptămâna asta? 

— Motivația. Zâmbetul și privirea din ochii lui îi făcură pulsul să 
crească. El chicoti. Am avut o echipă bună. Pentru clopot am făcut 
comandă. Henry îl va aduce până aici când va sosi în Sacramento. 

— Și sper că o va aduce pe Charlotte cu el. 

— Cu siguranţă. 

— Vom face o deschidere grandioasă! Admiră din nou clădirea. 
Cum rămâne cu învățătorul? 

— Deja l-am angajat pe Brian Hubbard să înceapă la toamnă. 
A fost director de școală în Connecticut înainte să îl apuce febra 
aurului. Acum e sătul de minerit. Matthias îi deschise poarta. Vrei să 
vezi cum e înăuntru? 

— Da! Te rog. 

Când poarta se închise cu un clic înapoia ei și Matthias intră 
în pas cu ea, se simți cuprinsă de căldură. O anticipare ce n-avea 
nimic a face cu școala. Se dojeni în sinea ei pentru astfel de prostioare 
romantice și urcă treptele. El deschise ușa înaintea ei. 

În afară de soba pântecoasă, încăperea era goală. 

— Rudger i-a pus pe câțiva să pregătească băncile. Matthias se 
duse în mijlocul încăperii și sc întoarse cu fața la ea. Vor fi toate gata 

înainte să se deschidă școala. O tablă mare va fi prinsă de peretele 
din față până la sfârșitul săptămânii, vom aduce și tăblițe mai mici. 
Abecedarele și manualele sosesc din San Francisco. 

Atenţia lui îndreptată spre ea era atât de intensă, încât Kathryn 
găsi dintr-odată că-i este greu să respire normal. Se plimbă prin 
încăpere, închipuindu-şi şcoala plină de copii zburdalnici, dornici să 
înveţe. Tăcut și relaxat, Matthias o privi, un zâmbet ușor arcuindu-i 
buzele. Era imposibil să îl ignore pe omul acesta! 

— E minunat, Matthias. Eşti exact primarul de care Calvada avea 
nevoie. 

— Te frământă ceva, Kathryn? 

Tonul lui era provocator. 

Multe lucruri o frământau, și nu cea mai mică problemă a ei 
era faptul că acest bărbat i se băga atât de ușor în suflet. O singură 
privire din partea lui îi făcea inima să-i bată nebunește. Amintirea 
unei singure sărutări o ținea trează nopțile, trupul ei tânjind după mai 
mult. El ştia foarte bine că nenorocita accea de listă nu reprezenta un 
contract formal, chiar dacă îl pusese pe Stu Bickerson să le anunţe 
presupusa logodnă. Își ridică bărbia. 

— De ce m-ar frământa ceva? 

— Chiar așa, de ce? 

Îşi aminti întâlnirea orășenească şi bărbaţii strigând despre femei 
că nu își puteau ține cuvântul dat. Cu toți aveau să se aștepte din 
partea ei să se mărite cu Matthias odată ce reușea să bifeze toate 
sarcinile din lista publicată de Stu Bickerson. Începu să își facă de 
lucru cu buzunărașul în care își ținea ceasul, dorind să vadă cât de 
târziu se făcuse. 

— Slujba începe curând. 

— Într-o bună zi tot va trebui să vorbim despre asta, Kathryn. 
Matthias închise ușa în urma sa. Știi că toți cei din oraș ne vor urmări 
acum, așteptând să vadă dacă îţi vei ține cuvântul dat. 

Kathryn se opri şi se întoarse cu fața la el. 

— Despre asta... 

— Nu am nicio intenție să te presez, Kate, dar asta nu înseamnă că 
oamenii din Calvada nu au anumite așteptări cu privire la ce urmează 
să se întâmple. Ar trebui să vorbim despre asta. La urma urmei, este 

reputaţia ta în joc. Ridică ușor din umeri. Î-aș putea spune lui Gus 
Blather că tot ce simt acum pentru tine este o afecțiune frățească. 

Kathryn se supără să constate cât de mult o durea afirmaţia asta 
din partea lui. Afecţiune frățească? Îşi întoarse privirea. 

— Ei bine, mulțumesc pentru asta. Ar rezolva problema. 

Îşi dorea să poată avea doar sentimente frățeşti pentru cl. 

Câţiva enoriași trecură pe lângă ei, privindu-i cu mult prea mare 
interes. Matthias își puse mâna ușor pe cotul ei. Ea fusese cea care 
spusese tuturor că nu avea nicio intenție să se mărite cu Matthias 
Beck — și de fapt cu nimeni, la o adică. Şi vorbise serios. Chiar dacă, 
din când în când, se întrebase cum ar fi fost să fie soția lui Matthias. 
Sărutările lui o lăsaseră cu suflarea tăiată, inima gonindu-i în piept, 
trupul fierbinte şi înfiorat. Nu trebuia decât să se uite la ea, așa 
cum făcea acum, pentru a-i stârni emoțiile și a i le învălmăși într-o 
neorânduială derutantă. 

Doamne sfinte! Dar nici nu era de mirare că mama ei o avertizase 
cu privire la pasiune. Logica părea să îi părăsească mintea cu totul 
când venea vorba despre bărbatul acesta. 

— Am rezervat o trăsură, iar Ronya ne-a pregătit un picnic. Vom 
vorbi despre toate astea ceva mai târziu după-amiază. 

Un fior de plăcere entuziasmată o trecu la ideea de a-și petrece o 
după-masă însorită de duminică cu el, înainte ca bunul simț să preia 
conducerea. Singură cu Matthias? La un picnic? O singură sărutare 
putea fi pierzarea ei! Era pe punctul de a găsi o scuză când cineva îl 
strigă pe nume. O undă de iritare se abătu peste fața lui. 

— Du-te, îl îndemnă Kathryn, înainte să facă un pas prin spatele lui 
şi apoi să treacă printre enoriașii care se adunau la biserică. Urcă treptele 
și intră în biserică. Nu reuși să respire cu ușurință până când nu se așeză. 

— Vă deranjează dacă mă așez lângă dumneavoastră, domnişoară 
Walsh? 

Wyn Reese stătea în capul rândului. Ea îi zâmbi drept bun-venit. 
Și alți mineri de la Keeweetoss intrară, alăturându-li-se până când 
toată banca era ocupată. Se simţi încurajată și protejată de prezența 
lor. Când Matthias intră, oamenii se uitară la el, apoi înapoi la ea. 

Reverendul Thacker păși spre mijlocul estradei,conducând întreaga 
adunare în imnul de deschidere a slujbei, în timp ce Sally cânta la 

pian, apoi îşi începu predica. Kathryn încercă să se concentreze, dar 
mintea ei continua să alerge iar și iar înapoi la Matthias. Trebuiau să 
discute despre situația aceasta, dar câte guri aveau să flecărească vrute 
și nevrute dacă o vedeau plecând într-o trăsură împreună cu el? Și 
de ce i-ar fi păsat dacă urmau bârfe pe seama ci? Indiferent ce făcea, 
reușea întotdeauna să facă valuri! 

O durea capul în timp ce se tot frământa. Deja se hotărâse să stea 
departe de bărbatul acela, nu? Își frecă tâmplele. Reese îi aruncă o 
privire întrebătoare. Împreunându-și mâinile în poală, își ridică fruntea. 
Despre ce tot vorbea acolo reverendul Thacker? Habar nu avea. 

Când se încheie slujba, Kathryn se alătură doamnelor care serveau 
răcoritoare. Mai existau câteva care încă vorbeau cu ea. Ochii îi 
alergau mereu spre Matthias, care era adâncit într-o conversaţie cu 
Carl Rudger, Amos și Wyn. Axel şi Ina Bea stăteau aproape unul de 
celălalt, povestind. Câţiva copii se fugăreau printre enoriași în timp ce 
părinții lor stăteau la povești cu prieteni mai vechi și mai noi. Școala 
avea să se deschidă curând și avea să fie ticsită de băieți și fete. 

Matthias se desprinse din grupul lui și porni spre ea. Simţi cum 
pulsul îi creşte odată cu apropierea lui. Ridică o farfurie cu fursecuri 
pe post de scut între ei. El o refuză. 

— Păstrează-ți pofta de mâncare pentru picnicul nostru. Vin să 
te iau la ora două. 

Făcu un pas înapoi, își croi drum printre doi copii care se 
înghesuiau să ajungă la un desert cu melasă. Cu inima bubuindu-i în 
piept, îl privi întorcându-se la bărbați și reluându-și conversaţia cu ei. 

Unul din ajutoarele lui Axel urca dealul. ÎI trase pe Axel deoparte. 
Indiferent despre ce era vorba, ambii bărbați erau încruntați. Ajutorul 
de șerif se indepărtă. Oamenii începuseră deja să plece spre casele lor. 
Femeile adunau farfuriile goale, împătureau fețele de mese. 

Axel se apropie de Kathryn. 

— O conduc pe Ina Bea la Ronya. Vino cu noi. 

Părea mai degrabă un ordin decât o cerere. Primul gând care îi 
veni fu că cineva îi vandalizase din nou sediul ziarului. Fără niciun alt 
gând, se uită după Matthias. 


—eor O 

Matthias îl văzuse pe Axel și pe ajutorul de șerif discutând. Ceva 
nu era în regulă. Dar de ce se dusese Axel drept după Kathryn? Când 
ea privi în jur, știu că îl căuta pe el. Ea și Axel se alăturară Inei Bea 
şi porniră să coboare dealul. Matthias se scuză din discuția în care 
fusese prins. Nu îi luă mult timp să îi ajungă din urmă. Privirea de 
avertizare din partea lui Axel îi spuse să nu pună întrebări. Acesta o 
luă pe Ina Bea de mână şi îi spuse ceva înainte să o lase în fața uşii 
restaurantului Ronyei. 

Kathryn privi peste drum spre casa ei. 

— Totul pare să fie în regulă. 

Când Axel îi spuse că trebuia să rămână cu el, ea fu nedumerită. 

— Ce s-a întâmplat? Unde mergem? 

— La casa lui Morgan Sanders. 

Ea se opri. 

— De ce trebuie să vă însoțesc? 

Axel se intoarse cu fața spre ea, cu o expresie enigmatică. 

— Va trebui să îți pun câteva întrebări când ajungem acolo. 

Kathryn păli și se întoarse spre Matthias ca și când se aştepta ca el 
să ştie despre ce era vorba. 

— Despre ce este vorba aici, Axel? 

— Să mergem, domnișoară Walsh. 

Axel îi aruncă lui Matthias o privire încordată. Borgeson nu făcea 
niciodată nimic fără să aibă un motiv întemeiat. 

Ușa de la intrarea din față a casei lui Sanders era larg deschisă, 
unul dintre ajutoarele de șerif stătea afară. Kathryn rămase în urmă, 
cu fața albă ca varul. 

— Nu vreau să intru în casa aceea, Axel. 

— De ce nu? 

— Nu vreau să explic de ce. Nu pot. 

— Ai mai fost aici. 

Matthias îi aruncă o privire lui Kathryn și văzu că era adevărat. 

— O dată. 

— Doar o dată? o chestionă Axel cu o față nepenetrabilă. Eşti 
sigură de asta? 

— Dacă a spus că o dată, o dată a fost! răbufni Matthias. 

Kathryn arăta lividă. 

— Ce vrei să spui? 

Axel își ridică mâna, iar ea îi urmă ordinul tăcut. Ezită din nou în 
coridorul de la intrare, evident tulburată, apoi îl urmă pe Axel în salon. 
Nu făcu mai mult de câțiva pași când se opri, icnind şocată. Morgan 
Sanders era întins pe jos lângă o canapea, cu fața de nerecunoscut, 
sângele pătând covorul. 

Matthias o luă pe Kathryn în braţe când ea se prăbuși. Înfuriat, 
răcni la Axel: 

— Unde ţi-a fost capul? 

— Sunt martori care au spus că o femeie care semăna cu Kathryn 
a fost văzută fugind din casă aseară. 

— Crezi că ea l-a omorât? 

Dacă mâinile i-ar fi fost libere, l-ar fi înșfăcat pe Axel de grumaz 
și l-ar fi sugrumat. 

— Ușurel, prietene. A trebuit să îi văd fața când va da cu ochii de 
trupul lui Sanders. Nu cred că a avut nimic a face cu asta. 

— Crezi? 

Matthias mormăi și o duse afară din casă. Începuse să își revină 
când ajunseră la treptele de jos. 

— Lasă-mă jos, Matthias, zise ea, mai slab la inceput, apoi cu 
disperare. Lasă-mă jos! Te rog! 

Când îi dădu drumul, Kathryn făcu un pas șovăitor și se aplecă 
peste tufele joase din lemn de box. Stând în spatele ei, Matthias își 
trecu un braț drept sprijin pe după mijlocul ei, în timp ce ea incepu 
să verse. 

— Îmi pare rău că ai văzut asta, îi spuse Matthias în șoaptă, 
susținându-i fruntea cu mâna. Transpirase din cauza șocului. 

Kathryn se lăsă pe spate rezemându-se de el, tremurând violent. 

— De ce m-a făcut Axel să văd asta? reuși ea cu greu să bâiguie 
printre suspine. 

Matthias îi răspunse. Ea se întoarse spre el, cu fața cenușie. 

— El crede că eu am făcut asta? Râsul care o apucă era la limita 
isteriei. O poveste pe cinste pentru C/arion. Deja văd înaintea mea 
titlul de primă pagină a lui Stu: „Editor suspect de crimă.“ Își duse 
mâna la gură, iar ochii i se umplură de lacrimi. Morgan nu a fost un 
om bun, dar nu aș putea dori o moarte violentă nimănui. Matthias îi 

vedea tumultul de sentimente, îi vedea mintea care îi lucra febril. Așa 
l-a găsit Scrib pe unchiul meu? 

Părea îngrozită. 

Matthias nu avea de gând să îi răspundă la întrebarea aceea. Și nu 
era timp să înceapă să îi adreseze propriile sale întrebări. 

— Haide să plecăm de aici, Kate. 

Vorba zbura repede în Calvada, așa că nu trecu mult și începură să 
se adune o mulțime de oameni. Când el o luă de mână, i-o găsi rece, 
iar ea nu și-o retrase, 

Văzându-l pe Sanders zăcând acolo îl făcu să se gândească la City 
Walsh. Crima sa șocase orașul. Bărbații jeliseră moartea lui. Mult 
prea mulți însă aveau să vadă în moartea lui Morgan Sanders doar o 
pricină de sărbătoare. 


Vestea că Morgan Sanders fusese ucis cu brutalitate se răspândi cu 
repeziciune în Calvada. Unii oameni sărbătoriră, mai ales cei care abia 
îşi permiteau să plătească chirie la barăcile lui și care aveau datorii la 
magazinul companiei pe care nu aveau să le poată achita niciodată. 
Dar orice speranță de câştig se spulberă când fură postate anunțuri 
că mina era închisă. La recomandarea lui Reese, Kathryn și Amos 
angajară câțiva dintre minerii lui Sanders, dar majoritatea dintre ei 
își făcură bagajele și părăsiră orașul înainte să ajungă noua conducere, 
dacă va fi apărut vreodată. Matthias nu se putu abține să nu se întrebe 
dacă nu cumva ucigașul se afla între cei care plecaseră. 

Unul dintre ajutoarele lui Axel adunară toate hârtiile lui Sanders. 
Niciun testament nu apăru la percheziția iniţială, nicio informaţie care 
să dezvăluie existența vreunei rude a lui Sanders care să beneficieze de 
averea sa considerabilă. Luni întregi erau necesare pentru a trece prin 
toate hârtiile și documentele. Între timp, Axel îi interogă pe căruțaș și 
pe slujitorul a cărui fiică se ocupase de întreaga gospodărie și livrase 
rufe de spălat la Jian Lin Gong. 

Matthias nu auzise decât zvonuri despre interogatoriile lui Axel 
în primele două zile. Rămase departe de toată tevatura, până când îl 

descoperi pe șerif șezând la barul lui Brady, bând o bere după ce își 
încheiase rondul. Matthias i se alătură. 

— Cum merge investigația? 

— Sanders a avut o mulțime de dușmani, spuse el pufnind. Cu cât 
sap mai adânc, cu atât mă întreb de ce mă lupt atât de mult să rezolv 
crima aceasta. 

— E nevoie de un om dur pentru a conduce o mină. 

Axel îi aruncă o privire strâmbă. 

— Doamna pare să se descurce foarte bine fără forță brută și 
fără robia datoriilor. Râse sec. Dar apoi asta e probabil din cauză că 
jumătate din bărbații din oraș sunt îndrăgostiți de ea. 

Lui Matthias nu îi păru deloc amuzant. 

— Oamenii l-au urât pe Sanders, dar nu știu cât de mulți ar merge 
atât de departe încât să îl ucidă cu sânge rece. 

— Nu cu sânge rece, și cred că a fost o femeie, zise sorbind din 
berea lui. Criminalul nu s-a mulțumit să îl lovească o dată în cap. 

Matthias nu observase; fusese prea atent la Kathryn. 

— Te-am auzit vorbind cu Monique Beaulieu. Mă gândeam la 
asta. 

— Era destul de cunoscut faptul că ea era amanta lui Sanders. El 
îşi dorea tot ce era mai bun, iar ea este cea mai frumoasă prostituată 
din oraș. Oricând îi trimitea trăsura, ea urca în ea. A spus că lucrurile 
s-au mai potolit după ce a sosit Kathryn. 

Matthias se încruntă. 

— Ia stai puțin! 

Nu își dorea nicio concepție denaturată despre moralitatea lui 
Kathryn. 

— Stai puțin şi ascultă ce am de spus. Monique a recunoscut că 
l-a înșelat de câteva ori. O fată în branșa ei trebuie să se descurce. Ea 
a fost cu Wyn Reese în noaptea în care Sanders a fost ucis. Reese a 
confirmat. A spus că ea era încă în pat când el a plecat la Keewcetoss 
la ora șase dimineața. 

Matthias se întreba unde ducea discuția asta. Axel păstra astfel 
de informaţii de obicei pentru sine, dar rostise numele lui Kathryn și 
făcuse o insinuare pe care Matthias nu o putea lăsa așa. 

Axel luă o gură de bere şi continuă să vorbească. 

— Monique a spus că Sanders trimitea după ea de patru, cinci 
ori pe săptămână înainte să vină Kathryn aici. Apoi doar o dată pe 
săptămână. Ea spunea că el era un bărbat cu un apetit sănătos, și ea a 
presupus că își satisfăcea nevoile în altă parte. 

— O cunoşti. Matthias îl privi. Nimic nu se petrecea între Sanders 
şi Kathryn. 

Axel își termină berea și îl fixă pe Matthias cu o privire de oțel. 

— Sanders nu a făcut un secret din interesul pe care îl avea în 
Kathryn. Doi bărbați puternici în oraș își doresc aceeași femeie. Ar 
putea fi o poveste aici. 

Matthias se lăsă pe spate și începu să râdă înfundat. 

— Tu crezi că eu l-am omorât. 

— Mă întrebam, dar sunt o mulțime de oameni pe lista mea de 
suspecți. Pe tine te-am eliminat imediat. Tu ai fost într-o ședință în 
seara când Sanders a fost ucis. Am vorbit cu membrii din comitetul 
tău de îmbunătăţiri civice și toți au confirmat că ai fost acolo de la 
început până la sfârșit. 

— Mulţumesc pentru votul de incredere, domnule șerif! 

— E slujba mea să pun întrebări, Matthias. Axel își ridică halba 
goală, iar Brady trimise pe cineva să i-o ia. Matthias nu îl mai văzuse 
niciodată pe Axel să bea mai mult de o bere. Avea ceva ce-l rodea, 
pesemne. Cât avea să îi ia ca să-și verse sufletul? 

— Ce te frământă? 

Axel îi aruncă o privire rece. 

— "Toţi oamenii din oraș ştiu unde ești cea mai mare parte din 
timp, Matthias. Se aplecă înainte și vorbi încet. Chiar și atunci când 
tu crezi că oamenii nu se uită, să știi că te văd. Ar trebui să ţii minte 
asta, prietene. Mai ales când o prețuiești atât de mult pe Kathryn 
Walsh. 

Matthias se simţi cuprins de fierbințeală. 

— Ce încerci să îmi spui? Spune-o pur şi simplu. 

— Ai fost văzut intrând în casa lui Kathryn. Noaptea. Și că ai 
rămas. 

Matthias luă foc. 

— O singură dată. Nu toată noaptea. Și nu s-a întâmplat nimic. 

— Cunoscând-o pe /ady, te cred, dar apoi, ce cred eu nu prea 

contează, nu? Ea a recunoscut că s-a dus în casa lui Sanders. Ghinionul 
cel mai marc e că a fost văzută intrând. Își cobori vocea până când 
ajunse doar o șoaptă. Oliver Morris a luat-o pe Kathryn și i-a adus-o 
lui Sanders. Exact cum făcea cu Monique. Pentru o cină privată, a 
spus el, dar era evident ce gândea, mai ales când Sanders i-a spus să 
își ia liber tot restul serii. 

Matthias avea dificultăți să șadă pe scaun. 

— Ea nu s-ar fi dus acolo pentru motivele pe care le insinuezi. 

— Nu insinuez nimic. 

— Serios? Și știu exact ziua și ceasul. 

Axel se lăsă pe spate, relaxat. 

— Cum? 

— A fost în ziua când a fost cutremur. Am văzut-o alergând de 
parcă ar fi fost diavolul în persoană pe urmele ei. M-am gândit că a 
speriat-o cutremurul. 

Axel râse înfundat. 

— A îngrozit o mulțime de oameni, chiar și pe mine. Își înclină 
capul ușor, îngustându-și ochii. Ţi-a povestit vreodată Kathryn ce s-a 
întâmplat? Longwei a spus că ea a rămas în casă preț de două ore. O 
mulțime de lucruri se pot petrece între un bărbat și o femeie în timpul 
ăsta, chiar dacă o femeie nu este dispusă. 

Un val de furie fierbinte îl năpădi pe Matthias. 

— Matt. 

Axel vorbi încet, încruntat. 

Matthias încercă să își depăşească furia și să gândească limpede. 

— A rămas închisă în casă vreme de trei zile. Am bătut de câteva 
ori la ușa ei. A spus că e în regulă. Își amintise că îl surprinsese felul 
în care țipase la el să plece și să îi dea pace. Oamenii veneau la mine 
să îmi ceară ajutor. Eram prinși cu reparatul lucrurilor. Nici pe Scrib 
nu l-a lăsat să intre. Te-am văzut oprindu-te pe la ea. În fiecare seară 
în timpul rondurilor tale. Ca ceasul. 

— Eşti foarte atent şi cu ochii pe ea. 

— Îmi pasă de ea. Are tendința să se bage în tot felul de necazuri. 

— Îţi pasă de ea. Axel zâmbi, amuzat. Toți așteaptă să vadă ce se 
întâmplă acum că ai terminat tot ce prevedea lista ei. 

Matthias înjură. 

— Îmi doresc să nu o fi făcut niciodată să inventeze lista aia. 

— Cum ai făcut asta? îl întrebă Axel chicotind. Lasă, nu contează. 
Nu e treaba mea. Redeveni serios. Trebuie să îi mai pun câteva 
întrebări, și nu vor fi întrebări ușoare. 

— Dacă ai de gând să vorbeşti cu ea, trimite-i vorbă să vină la 
mine în birou. Matthias își dădu pe gât porția de whisky şi îşi trânti 
paharul pe masă. Iar eu voi fi de față. Își dorea să îi pună la rândul 
lui niște întrebări despre seara aceea, întrebări pe care probabil ar fi 
trebuit să i le pună cu mult timp înainte de acum. Sperase că ea va 
avea suficientă încredere în el încât să îi spună ce se întâmplase. Când 
ea nu o făcuse, alesese să îi respecte tăcerea. Kathryn nu îl pomenise 
pe Morgan Sanders, nici în ziar, nici în conversații, din ziua în care 
bărbatul o văzuse pe ea şi pe Matthias șezând împreună în biserică 
Și ieșise. 

Kathryn arătase tulburată când o văzuse fugind, dar nu vătămată. 
Dar apoi, cum putea fi sigur? Nu o presase. Poate pentru că știa că 
dacă ar fi aflat că Sanders pusese chiar și numai un deget pe ea, poate 
l-ar fi ucis chiar el. Cu mâinile goale. 


Când Kathryn intră în biroul lui Matthias și îl văzu pe Axel, știu 
că avea de-a face cu un interogatoriu. Matthias îi făcu semn spre un 
fotoliu, iar el și Axel se așezară pe două scaune cu spătar cu fața spre 
ea. Era sigură că urma să fie întrebată de relaţia ei cu Morgan Sanders. 
Îşi împreună mâinile în poală, se uită la Axel, încercând să blocheze 
prezența lui Matthias. Dacă trebuia să le spună acestor bărbaţi totul, 
Matthias nu avea să o mai privească niciodată la fel. 

Axel intră direct în subiect. 

— Spune-mi tot ce s-a întâmplat în ziua cu cutremurul, din 
momentul în care căruțașul lui Morgan Sanders te-a luat și până 
când ai fost văzută fugind pe stradă, după cutremur. 

Faţa i se îmbujoră când se întrebă ce credea Axel că se întâmplase. 
Nu trebui să îl privească pe Matthias pentru a simți tensiunea ce radia 
dinspre el. Poate că ar fi trebuit să îi spună, dar cum ar fi putut? Tot 

episodul acela fusese umilitor. Fusese doar vina ei că fusese atât de 
nesăbuită. Își mușcă buza și îi aruncă o privire lui Matthias. 

— Nu ar fi posibil să îmi adresați întrebările acestea în privat? 

— Prefă-te că nu sunt aici. 

Matthias vorbi cu asprime. 

Lacrimile îi pârjoleau ochii şi se luptă să nu le dea drumul. 

— E greu de făcut. 

Matthias se aplecă spre ea, cu mâinile impreunate între genunchi. 

— Kate... 

Era insuportabil. 

— Nu l-am omorât pe Morgan, spuse ea înfruntând privirea lui 
Axel. I-am... i-am zgâriat fața. 

Inima îi sări o bătaie când îl văzu pe Matthias sărind în picioare, 
mormăind ceva pe sub mustăți. 

— Continuă, Kathryn, o încurajă Axel, dar era prca intens 
conştientă de Matthias care se plimba neliniștit prin încăpere. ÎI privi 
pe Axel implorator. El își întoarse capul. 

— Matt, sau te așezi, sau pleci. 

Matthias își frecă ceafa, reveni și se așeză. 

— Morgan mi-a trimis un mesaj spunându-mi că are loc o ședință 
a proprietarilor de mină și că se gândise că ar trebui să fiu şi eu acolo. 
Îl auzi pe Matthias scoțând un sunet disprețuitor. Când am ajuns, nu 
mai era nimeni altcineva în casă, decât slujitorul și cheful lui. M-am 
simţit ca și când aș fi intrat într-un soi de cursă. 

Matthias ședea nemișcat, încordat și tăcut. Axel îi făcu semn cu 
capul să continue. Evident, nu avea să scape fără să îi spună totul. De 
ce trebuia să fie umilită a doua oară? 

— Mi-a spus că aveam lucruri de discutat. Când am încercat să 
plec, mi-a barat ieșirea. El... m-a silit să mă așez. A vrut să știe despre 
mină. Ştia că Amos Stearns îmi adusese un raport. Izbucni într-un 
acces de râs care răsuna ciudat în urechile ei. Desigur, toți cei din oraș 
știau. Toți ştiu totul în oraşul ăsta. În afară de cine l-a ucis pe City 
Walsh... 

— Și pe Morgan Sanders, completă Axel. 

Kathryn își ridică privirea. 

— Au legătură crimele astea între ele? 

— Lasă-mă pe mine să pun întrebările. Tonul lui Axel era blând, 
dar ferm. Ce s-a întâmplat în continuare? 

Ea își ţinu fruntea plecată, incapabilă să se uite la vreunul dintre ei. 

— Nu m-a lăsat să plec. M-a silit să stau să iau cina. A spus că 
urma să mă căsătoresc cu el, zise ea și izbucni într-un râs lipsit de 
umor. Toţi știu ce gândesc eu despre căsătorie. 

Își îngropă fața în mâini, suspinând. Când Matthias îi rosti 
numele pe un ton chinuit, ea nu putu vorbi. 

Axel se aplecă înainte și îşi puse mâna pe umărul ei. 

— Ceea ce spunem în încăperea asta rămâne aici, Kathryn. Ai 
cuvântul meu. 

Fa-și cobori mâinile tremurând. 

— M-am luptat. L-am lovit. L-am zgâriat. Râse trist. Îi ținteam 
ochii. Şi-a ridicat mâna la mine și atunci totul a început să se 
cutremure. Candelabrul, podeaua, totul părea că se năruiește sub 
picioarele mele. Slujitorul urla. A trecut drept pe lângă noi şi a țâșnit 
afară pe ușă. Morgan și-a relaxat strânsoarea și am reușit să scap și să 
fug. Și am tot fugit. Începu să plângă. Înspăimântată, își îngropă fața 
din nou în mâini. Am fost proastă, atât de proastă. 

— Kate... | 

— Toți m-au avertizat cu privire la el, dar nu i-am ascultat. A venit 
la mine la ușă. A doua seară după ce s-au întâmplat toate astea. Bandit 
a început să schelălăie, iar când Morgan a început să vorbească, s-a 
năpustit la ușă, lătrând de parcă și-a ieșit din minți. 

— Şi după aceea nu l-ai mai văzut niciodată? 

— La biserică. M-a văzut șezând lângă Matthias. Îşi ridică 
privirea, rugându-se ca el să înțeleagă. M-am simţit în siguranță 
lângă tine. 

Expresia lui se îmblânzi. 

— Întotdeauna vei fi în siguranţă lângă mine. 

Axel insistă din nou, iar ea își dori să termine cu toate astea. 

— L-am mai văzut pe Morgan prin oraş după aceea, dar nu am 
mai schimbat nicio vorbă cu el. Am păstrat distanța. Emoțiile ei 
erau foarte aproape să se reverse în afară. El mi-a spus că își dorea 
trei lucruri: avuție, o femeie educată și un fiu care să îi moștenească 
imperiul. A spus că eu eram al doilca lucru și că aveam să i-l dăruiesc 

pe al treilea. Dar eu cred că dorea doar să mă silească să mă căsătoresc 
cu el ca să pună mâna pe Keeweetoss. 

Tremurând, Kathryn își ridică creștetul şi se uită la Matthias și la 
Axel. 

— Pot pleca acum? 

Îşi dorea să fie acasă, în spatele ușii încuiate. 

Axel se ridică şi îi întinse mâna. 

— Îmi pare rău că te-am făcut să treci prin astea. A trebuit să 
verific dacă povestea ta confirmă ceea ce au spus ceilalți. O privi 
cerându-şi scuze în tăcere. Eram sigur că va fi așa. 

Ea-i acceptă mâna întinsă pentru că genunchii îi tremurau prea 
tare pentru a putea sta în picioare. 

Matthias se ridică și veni mai aproape. 

— Te conduc acasă, Kate. 

Ea râse încet, spart. 

— Ar trebui să te gândești de două ori înainte să fii văzut cu mine, 
Matthias. Ce vor spune oamenii acum când se va duce vorba? 

— Mi-am dat cuvântul că nu va fi așa, îi reaminti Axel. 

— În Calvada, până şi pereții au urechi. 

Ea simți mâna lui Matthias deschisă pe talia ei. 

— Încearcă să nu te îngrijorezi pentru lucruri care nu contează. 

initia sei mai mare parte din rezervele financiare erau investite 
peatru Scopuri bune, “dar banii se împuținau cu repeziciune, iar 
Sepătiile trebuiau reduse până se adunau noi fonduri. 

“ Rudgerî își întinse picioarele și se lăsă pe;spate în scaunul său. 

— Începe să arate ca un oraș adevărat aici. 

Kit Cole de la grajdul oraşului- încuviință. 

Şedinţa se încheie la ora zece, iar Matthias ieși împreună cu 
ei. Rămaseră povestind încă o vreme afară pe drum. Lampa din 
camera din față a casei lui Kathryn era încă aprinsă. Matthias 
se întrebă ce făcea. Scria un alt editorial sau un articol pe tema 

artelor burlacilor? Poate că nu putea dormi cu toată zarva din sala 
de fandango. 

Membrii consiliului continuau să discute. Matthias îl zări pe Axel 
oprindu-se la ușa lui Kathryn. Ea deschise, schimbară câteva vorbe, 
iar șeriful își văzu mai departe de drum. Matthias zăbovi până când 
membrii consiliului plecară cu toții. Lampa lui Kathryn se stinse. 
Rămase încă o vreme, gândindu-se la ea, ispitit să meargă la ea și să 
bată la ușă. Cu siguranță nu dormea încă, cu toată larma de alături. 
Ușa ei se deschise, iar ea se strecură afară, învelită în mantia ei. Avea 
mișcările oarecum furișate. 

Matthias înjură pe sub mustăți. Ia uite la ea. Își caută problemele cu 
lumânarea. Coborând de pe trotuar, Matthias traversă strada şi porni 
pe urmele ei. 


Kathryn mergea repede pe drum, ținându-şi capul plecat. Când 
ajunse la capătul Chump Strect, coti la dreapta pe strada fără nume, 
dar căreia toți îi spuneau Gomora. Cocioabe sărăcăcioase unde 
locuiau prostituatele stăteau aliniate pe partea dreaptă a străzii. Mai 
jos se afla casa cu două etaje a Fionei Hawthorne, cu un gard cu țăruși 
în jurul curții din față. 

Crima brutală a lui Morgan Sanders adusese crima încă nerezolvată 
a unchiului lui Kathryn înapoi în prim-planul gândurilor ei. Pentru 
o vreme, își dorise să poată discuta cu Fiona despre City și relația lor. 
Încă trebuia să descopere orice ar fi putut-o ajuta să îl înțeleagă pe 
unchiul ei și din ce motiv cineva își dorise să îl ucidă. 

Geamurile de la etaj și de la parter erau luminate, părând să îi 
ureze bun-venit. După o privire rapidă aruncată în jur, Kathryn se 
grăbi să intre pe poartă și apoi sui treptele din față. Bătu ușor la ușă. 
Deși putea auzi voci de femei, nu îi răspunse nimeni. Înghițindu-şi cu 
greu încordarea, bătu din nou, mai ferm de astă dată. 

Ușa se deschise şi o descoperi pe Monique Beaulieu stând înaintea 
ei, bine îmbrăcată și coafată. 

— Domnișoară Walsh! 

— Bonsoir, mademoiselle Beaulieu. 

Kathryn continuă să îi vorbească în franceză, anunțându-și dorința 
de a vorbi cu doamna Hawthorne. Urmând-o pe Monique în salon, 
Kathryn inhală mirosul de parfum. Le recunoscu pe cele trei femei 
și le salută pe fiecare pe nume, în timp ce Monique se făcu nevăzută, 
pentru a-i anunța solicitarea. Kathryn un știuse la ce să se aştepte în 
interiorul unui bordel, dar găsi încăperea chiar confortabilă. Lămpi 
pictate și focul din cămin dădu încăperii o lumină caldă. Peisaje 
înrămate erau atârnate pe pereţii albi, iar pe podea se afla un covor 
roşu persan, care sugera o abundență neobișnuită pentru Calvada. 

Pași grăbiţi se apropiară, iar Fiona Hawthorne își făcu apariția în 
prag. 

— Ce cauţi aici, domnișoară Walsh? 

— Îmi pare rău că dau năvala așa, doamnă Hawthrone, dar trebuie 
să vorbesc cu dumneavoastră. 

— Uită-te afară, Carla, și vezi dacă vine cineva. Fiona îi făcu 
semn lui Kathryn. Trebuie să te scoatem de aici. Dacă te vede cineva, 
reputaţia ta este distrusă! 

Kathryn râse ușor. 

— Reputația mea este departe de a fi atât de nepătată pe cât păreți 
a crede. Nu plec nicăieri. 

Își scoase mantia Și o agăță în cuier. 

— Urcă cineva treptele. Carla trase perdeaua din față. E pentru 
Monique, cred. 

— Vino cu mine. 

Fiona se duse până în capătul coridorului și îi făcu semn lui Kathryn 
să intre în încăpere. Era mobilată cu un pat mare din alamă, un dulap 
din lemn de mahon și un fotoliu mare maroniu cuibărit într-un colț, 
cu o lampă de citit și o carte pe o măsuță laterală. O fereastră cu perdea 
din dantelă dădea înspre curtea întunecată din spatele casei. Fiona era 
furioasă. 

— Ar trebui să ai mai multă minte, domnişoară Walsh! Arătă cu 
mâna spre fotoliul din colţ. Ia loc și pune-ți întrebările. Dar nu îţi pot 
promite că voi răspunde la toate. 

Kathryn se aşeză pe marginea fotoliului, cu mâinile sprijinite pe 
genunchi. 

— Ştiaţi că unchiul meu are o mină? 

— Da. 

Sperând să afle mai multe, Kathryn aşteptă, insă Fiona rămase 
tăcută. 

— Ştiţi dacă avea habar cât de valoroasă era? 

— Ştia. Dar a aflat prea târziu ca să mai conteze. Își întoarse 
privirea. El îi spunea Amarul Memento. 

— Memento pentru ce? 

— Unele lucruri ar trebui să le ași în pace. 

— Nu pot. Nu voi face asta. E singura mea rudă de sânge pe care 
o am în afară de mama și de fratele meu vitreg. Vreau să știu totul 
despre el. I-am citit jurnalele. Te pomenea adesea. Cred că te-a iubit. 

— Poate că da. Ochii Fionei se umplură de durere și jale. Fie cum 
o fi, nu știu dacă City ar vrea ca tu să îi cunoști povestea. 

— Dar nu plec până nu o aflu. 

Fiona o privi cu atenţie în ochi, iar expresia de pe fața ei se îmblânzi. 

— Am știut cine ești din clipa când te-am văzut. Ai părul lui 
roșcat și ochii lui verzi. Mă întreb numai ce ar fi spus dacă ar fi avut 
ocazia să te întâlnească față în față. 

— Scrib și Matthias spuneau că ai fost mai apropiată de unchiul 
meu decât oricine altcineva. Sally Thacker spunea că ai plâns în ziua 
când a fost îngropat unchiul meu și am văzut trandafirii roșii sălbatici 
pe mormântul lui de câteva ori. Și dumneavoastră l-ați iubit, nu-i așa? 

— Da. L-am iubit. Cândva vorbeam de căsătorie. 

Scutură din cap şi privi în altă parte. 

— Mi-a spus că s-ar fi însurat cu mine dacă n-ar fi fost... 

Îşi închise ochii. 

— Dacă n-ar fi fost ce? 

Fiona o privi. 

— Un impediment. 

— Impediment? 

Când Fiona nu mai spuse nimic, Kathryn hotărî să schimbe 
subiectul. 

— Cum l-ați întâlnit? 

Fiona râse trist. 

— Am un bordel, domnişoară Walsh. Într-o seară, Monique l-a 

făcut pe City să aștepte. Ea se joacă în felul acesta cu bărbații uneori, 
crezând că dacă procedează așa, are o valoare mai mare în ochii lor. Eu 
și cu el am stat de vorbă și am descoperit că avem foarte multe lucruri 
în comun. Ea zâmbi ușor. Începuturi dificile, sfârşituri tragice, să 
încerci să faci ce poți mai bine cu ceea ce ai. Nu a mai vrut-o niciodată 
pe Monique după aceea. Fiona îi înfruntă privirea întrebătoare a lui 
Kathryn. În ciuda a ceea ce cred majoritatea femeilor cuviincioase, 
bărbaţii nu vin întotdeauna la bordel pentru sex. 

— 0. 

Fiona făcu o grimasă. 

— Îmi pare rău, domnişoară Walsh. Îmi dau seama că te stânjenesc 
dacă vorbesc deschis. 

— Nu într-atât încât să mă determinaţi să plec. 

— Aș putea să îți spun să îţi vezi de treabă. 

— Unchiul meu e treaba mea. Și dată fiind relația dumneavoastră 
cu el, sunteți cam cea mai aproape versiune a unei mătuși pe care o 
voi avea vreodată. 

Fiona păli. 

— Să nu mai spui așa ceva niciodată! Eşti o /ady! Relația mea cu 
City nu mă face deloc parte din familia ta! 

Se ridică în picioare, agitată. 

Kathryn simți cum o năpădesc lacrimile în fața brutalității cu care 
îi vorbise Fiona. 

— Dacă s-ar fi purtat cum se cuvine cu dumneavoastră, ați fi fost. 

Fiona îi aruncă o privire înfuriată. 

— City făcea întotdeauna ceea ce simțea că e drept. — Trase 
perdeaua și privi afară în întuneric. — Indiferent cât îl costa. Se 
întoarse și se așeză cu fața spre Kathryn. Bine. O să îți spun ce știu. 

Tonul ei o avertiza pe Kathryn de faptul că era posibil să îi fie greu 
să audă următoarele dezvăluiri. 

— Eu și City am ajuns în California în '49. Eu îmi pierdusem 
soțul. El își pierduse un frate. Viaţa pe apă e grea. City a renunțat 
la cernut pietrișul și şi-a găsit de lucru în taberele de mincri. Când a 
ajuns aici, a cumpărat presa. A câștigat titlul de proprietate la un joc 
de poker. City își folosea mina pe post de ascunzătoare ori de câte ori 
scria câte ceva ce tulbura apele. 

— Cât de des se întâmpla asta? 

Fiona schiță un zâmbet. 

— Mai des decât îmi plăcea. Ea rămase tăcută pentru o clipă. 
Wiley Baer a apărut prin oraș, căutând de lucru. Se întâlniseră în 
aceeași caravană de căruțe. Wiley îl scosese dintr-un râu și îi salvase 
viața odată. City l-a dus la mină și l-a lăsat să o lucreze. Niciodată nu 
lua mult. Scutură din cap. Doar cât să îi facă pe oameni curioși. 

Mina secretă a lui Wiley. 

— Cum era unchiul meu? 

— Plin de compasiune, dur, ușuratic uneori, tăcut cel mai adesea, 
un om care spunea adevărul, loial... 

Kathryn se aplecă înainte. 

— Poţi să îmi spui de ce i-a lăsat totul mamei mele? Încerca 
să facă penitenţă pentru că îl convinsese pe tata să o părăsească în 
favoarea aurului? 

— Penitență? Fiona își ridică bărbia. Asta ţi s-a spus? Că el a 
abandonat-o pe ea? 

— Da! Mama l-a înfruntat pe tatăl ei când a fugit pentru a se 
mărita cu el. Trăise o viață de răsfăț. Nu știa nimic despre gătit, rufe 
sau cumpărături, lucruri pe care soția unui om sărac trebuie să le 
facă. Când s-a dus vorba despre faptul că se găsise aur, fratele lui l-a 
convins să plece împreună în California. Mama s-a temut să meargă. 
El a trimis-o acasă, i-a spus să se hotărască ce era mai important 
pentru ea. Ea i-a scris câteva zile mai târziu, implorându-l... 

— Mama ta i-a scris lui? 

— De câteva ori, dar nu a mai auzit niciodată despre el. Prima 
oară a primit vești de la unchiul meu, care o informa că soțul ei s-a 
înecat în timp ce traversa Râul Missouri... Kathryn ezită. Wiley Baer... 

— L-a jelit? întrebă Fiona, cu o notă de dispreţ în ton. 

— Da! L-a jelit atât de mult că s-a îmbolnăvit. Bunicul meu a 
chemat doctorul. Atunci a aflat că era însărcinată. După ce m-am 
născut eu, bunicul meu a aranjat ca ea să se mărite cu un alt bărbat, 
unul pe care l-a acceptat el. Kathryn făcu o pauză, netezindu-și fusta. 
Cea mai timpurie amintire pe care o am este când tatăl meu vitreg 
mi-a spus că nu eram copilul lui și că nu am voie să îi mai spun Papa 
vreodată. Pufni și scutură din cap. Părul roșu și temperamentul meu 

le amintea atât mamei cât şi tatălui meu vitreg de Connor Walsh. 
A fost iubirea vieții mamei mele și coșmarul tatălui meu vitreg. 

Fiona părea tulburată. 

— Of, ce ițe mai țesem noi muritorii. 

Confuză, Kathryn își ridică ochii la ea. De ce îi tot venea Wiley în 
minte? Ce îi spusese Scrib în mina unchiului ei? O! Râse ușor, nervos. 

— Mi se pare o coincidență ciudată faptul că amândoi frații au 
căzut într-un râu... 

— Amândoi fraţii au ajuns în California. 

— Amândoi? 

Inima lui Kathryn începu să bată cu putere. 

— Fratele lui City a murit de pneumonie după ce au ajuns. 

Kathryn încercă să înțeleagă ceea ce inima ei dorea să respingă. 

— Dacă tata s-a înecat în Missouri, cum au ajuns amândoi frații 
în California? 

Fiona avea un aer înfrânt. 

— City mi-a spus că i-a scris câteva scrisori soției lui și nu a primit 
niciodată vreun răspuns. 

Kathryn simți cum tot sângele i se scurge din față și simți ceea ce 
urma, temându-se să o creadă. 

— Soţia lui City? 

— Elizabeth Hyland Walsh. 

— Nu... 

Simţi cum i se frânge inima. 

— City a crezut că mama ta regreta căsătoria cu el. Eu cred 
că bunicul tău le-a interceptat scrisorile. Aproape s-a înecat în 
Missouri. Wiley Baer i-a aruncat o frânghie şi l-a scos pe barjă. 
Atunci i-a venit ideea cu care avea să trăiască apoi tot restul vieții 
sale. I-a cerut fratelui său să scrie o scrisoare în care să spună că el 
se înecase. Ca văduvă, Elizabeth se putea căsători din nou, cu cineva 
din clasa ei socială, cu cineva care o putea face fericită și să îi ofere 
viața cu care fusese obișnuită întotdeauna. Dar în mintea lui, el avea 
încă o soție. 

Kathryn își luă timp să se lase pătrunsă de ceea ce i se spusese, 
înțelegând și simțind o pierdere atât de adâncă cum nu mai cunoscuse 
până atunci. 

ridică în picioare. Ar trebui să îi scriu mamei mele. 

— Pentru ce? 

— Ea e convinsă că el a abandonat-o! Ar trebui să știe cât de mult 
a iubit-o! 

— La ce i-ar mai folosi asta acum? Dacă e mulțumită cu tatăl tău 
vitreg, la ce ar mai ajuta? Fiona îi vorbi cu blândeţe. A fost drept ca 
moștenirea să rămână în familie, domnișoară Walsh. 

Kathryn se întoarse. 

— Atunci totul ar fi trebuit să ajungă la dumneavoastră și la 
Scrib. Voi ați fost familia lui. Aţi însemnat atât de mult pentru el. 
Fiona! 

— O, draga mea. Eu mi-am croit ani de zile viața de una singură. 
Nu aveam nevoie de o moștenire. Fiona se ridică şi o opri pe Kathryn 
din mișcare. Cât despre Scrib, City s-a îngrijit de educaţia lui, l-a 
învățat tot ce ştie, l-a tratat ca pe un fiu. Din câte am auzit, și tu îl 
tratezi ca pe un frate. 

Pași grei trecură pe podeaua de deasupra, iar ușa se deschise. De 
îndată ce se închise, Kathryn auzi pe cineva plângând. O privi pe 
Fiona întrebătoare și îngrijorată. 

— Elvira. Ridică din umeri. Puţine femei aleg felul ăsta de viață. 

Kathryn simți cum i se strânge gâtul. 

— 'Ți-am răspuns acum la toate întrebările? 

Ea încuviință din cap, incapabilă să vorbească. Fiona îi răspunsese 
întrebărilor pe care nici măcar nu știuse că le avea. 

— Îmi doresc să îl fi cunoscut. 

Vocea i se frânse. 

— Eu îl văd în tine, Kathryn. Fiona îi întinse o mână. Stai aici 
până mă asigur că ești în siguranță să pleci. 

Deschise ușa şi ieși. 

Kathryn se cuprinse cu braţele, simțindu-se inundată de o durere 
ce o sugruma. Când Fiona se întoarse, îi puse mantia pe după umeri 
și îi ridică gluga pe cap. 

— Ține-ţi părul acoperit şi capul plecat. Cu degetul la buze, Fiona 
o conduse la ușa din față. 

Kathryn o îmbrățișă. 

— Aş vrea să fim prietene. Se agăță de ca. Dumneavoastră l-ați 
cunoscut... 

Fiona o pinu strâns o clipă, apoi se trase înapoi. Îi atinse cu tandrețe 
obrazul lui Kathryn și ochii umezi. 

— Du-te acum, du-te în lumea căreia îi aparţii. O împinse ușor 
pe Kathryn. Pleacă din locul ăsta cât poți de repede și să nu mai vii 
niciodată pe-aici. 

Fiona închise ușa ferm. Kathryn auzi zăvorul tras. 

Tremurând, Kathryn cobori treptele din față. Își simți picioarele 
moi. Cu capul plecat, traversă strada și merse agale spre Chump 
Street. Aproape ajunsese la colț când se ciocni de un bărbat. 

— 0O! 

Făcu un pas înapoi, speriată. 

— Pe toți sfinţii, dar ce cauţi tu în partea asta de oraș? 

Matthias! Cu un suspin, Kathryn se aruncă în brațele lui ca și 
când ar fi fost cel mai natural loc în care să se ascundă atunci când 
toată lumea ei fusese întoarsă cu fundul în sus. 


Matthias o ţinu pe Kathryn aproape, în timp ce tot trupul îi era 
cutremurat de suspine, degetele ei se țineau strâns de partea din față 
a cămășii lui, ținându-se de el ca și când nu ar fi fost în stare să stea 
în picioare fără sprijinul lui. Îi ținu capul în căușul palmei și îi șopti 
cuvinte de consolare, mult prea conştient că nu puteau rămâne aici 
pe Gomora, unde oricine i-ar fi putut vedea. Inima lui se frângea 
ascultând-o. 

— Lasă-mă să te duc acasă, scumpo. 

Cuvântul de alint îi scăpă și se aștepta ca ea să se retragă, dar ea 
rămase cuibărită la pieptul lui. Se trase el înapoi, și își petrecu brațul 
pe după mijlocul ei. 

— Trebuie să plecăm de aici, Kathryn. Ea se împletici odată, dar el 
o ținu cum putu până intrară pe Chump Street. O stradă mai încolo, 
Matthias îl zări pe Axel verificând intrarea de la Magazinul Universal 
Aday. Se uită în direcția lor. Omului ăstuia nu îi scăpa nimic. 

Deschizând ușa căsuţei ei, o lăsă să intre pe lângă el și apoi o 
urmă. Ea se duse drept la recamier unde se prăbuși. fi îngropă fața 
în mâini și continuă să plângă. Matthias aprinse lampa. Ar fi vrut să 
o întrebe ce se întâmplase să o aducă în halul ăsta, dar știa că în clipa 
asta nu avea nevoie de un interogatoriu. Faptul că o vedea pe Kathryn 
scăldată în lacrimi îl zdruncina. Își dorea să facă ceva, orice, să repare 
orice va fi fost greşit. 

Doamnei poate i-ar fi prins bine un ceai. Matthias se duse în locuința 
ei, puse niște lemne în soba ei, și puse ceainicul pe sobă. Ea păstra toate 
lucrurile în ordine, cărțile aliniate în şiruri ordonate, patul era făcut, 
cada pentru baie în spate într-un colț. Luă un ștergar de bucătărie şi i-l 
duse în biroul din faţă, punându-i-l în poală. Mormăind un mulțumesc, 
îşi suflă nasul. Se așeză lângă ea, punându-și mâna pe spatele ei. Îi simți 
suspinele sfâșietoare, respirațiile tăiate, inima care îi bătea cu putere. 
Treptat, umerii i se liniştiră din tremurat și se ghemui epuizată. 

Lăsându-și gluga pe spate, Kathryn îl privi cu ochi roșii, îndurerați. 

— City Walsh a fost tatăl meu. 

Începu din nou să plângă, apoi sughiță. 

— Scuză-mă. 

şi sughiță din nou. 

i era gândul la City atât de respingător? Îi era rușine de el? 

— A fost un om bun, Kathryn. 

— Tot ce am auzit despre el de când am venit în Calvada m-a 
făcut să îmi doresc să îl fi cunoscut. Iar acum, mă doare chiar mai 
mult faptul că nu am avut ocazia. Tatăl meu era în viață! În toți anii 
aceştia... 

Gura îi tremura. 

— Ce ai fi făcut dacă ai fi ştiut? 

— Aș fi venit în California! zise ea și încercă să se ridice, dar se 
prăbuși la loc. Nici măcar nu a știut vreodată că are o fiică! Fiona a 
spus că ea şi-a dat seama cine eram din prima clipă când m-a văzut, 
spuse ridicând din umeri și începând din nou să plângă. Înţeleg de ce 
am fost așa o pacoste în coastele judecătorului. 

— Spune-mi tot ce ţi-a spus Fiona. 

— O, Matthias, e o poveste lungă... 

— Nu plec nicăieri. 

Kathryn începu să vorbească, iar Matthias absorbi mai multe 
informații despre viața ei decât reușise să afle printre rânduri în toate 
lunile de când venise în Calvada. Aflase despre căsătoria scandaloasă 
a mamei ei cu un rebel irlandez și motivul pentru care o trimisese 
acasă. 

Mama ei îi povestise despre Connor Thomas Walsh, irlandezul 
care îi cucerise inima. Fusese atât de îndrăgostită de el, încât renunțase 
la familie, la prieteni, la poziția ei socială, la o viață de lux — doar 
pentru a fi cu el. 

— Spunea că sunt ca tata. Răzvrătită, pasională, dorind permanent 
să schimb lumea. Spunea că viața ei ar fi fost mult mai uşoară fără 
mine. Și ştiam că era adevărat. 

Matthias simţi un val de furie și empatie. Era exact ca City. Nu le 
făcea viața ușoară celor care o iubeau. Dar merita din plin să o iubești. 

Kathryn continuă, povestindu-i despre felul în care Wiley îl 
salvase pe City, felul în care City văzuse o cale de a-și elibera soția, 
ca ca să se poată mărita din nou, dragostea lui pentru Fiona şi de ce 
nu se căsătorise niciodată cu ea. Ştergându-și lacrimile de pe obraji, 
oftă istovită. 

— Ei bine, ţi-am făcut capul calendar. 

— Sunt onorat. 

Matthias se ridică în picioare. 

Ea se îndreptă de spate, iar ochii ei expresivi se topiră în a-i lui. 

— Pleci? 

— Doar să fac ceaiul. 

Ea începu să râdă. 

— Matthias Beck face ceai. Asta merge ca titlu de primă pagină. 

El îi zâmbi generos. 

— N-ar crede nimeni. 

Matthias îi aduse o cană și o puse pe marginea canapelei, lăsând ceva 
spațiu între ei. Ea își ridică privirea spre el în timp ce sorbea din cană. 

— Cred că ţi-am spus totul despre viața mea. Ei bine, aproape tot. 
Am fost exmatriculată din trei internate, prima oară pentru că am 
lovit o fată peste față pentru că m-a făcut irlandeză, iar a doua oară 
pentru că m-am certat cu o profesoară. Ultima dată am fost acuzată 
că am dat dovadă de un comportament nedemn de o /a4y. 


383 


FRANCINE RIVERS 


Matthias își înfrână un zâmbet. 

— O, şi am participat la o întrunire împreună cu alte câteva 
sufragete. Asta a fost actul răzvrătirii supreme care mi-a adus un bilet 
numai dus în cealaltă parte a țării, pe diagonală. Judecătorul a spus că 
şi-ar fi dorit pentru Casey să fi ajuns până în Insulele Hawai. 

Matthias râsc. 

— Ei bine, mă bucur că City n-a ajuns mai departe de Calvada, 
zise el și îi şterse o lacrimă de pe obraz. Tot ce mi-ai spus, rămâne la 
mine, Kathryn. 

— Te cred. 

Părea frământată. 

— Ce este? 

Ea îi aruncă o privire nesigură, iar obrajii i se îmbujorară. 

— De ce erai acolo? Pe Gomora? 

Când îl privi în ochi, își întoarse repede privirea, stânjenită, și el 
știu ce gândea ea. 

— Te-am văzut ieșind din casă, cu mantia pe tine şi practic te 
furișai spre capătul orașului. M-am gândit că e mai bine să stau cu 
ochii pe tine, spuse el zâmbindu-i trist. Tu ce credeai că fac? 

Fa ridică din umeri. 

— Chiar nu mă privește. 

Matthias își dorea ca lucrurile să fie clare între ei. 

— Nu există decât o singură doamnă pe care o doresc și o privesc 
chiar acum. 

Obrajii ei se îmbujorară și râse încetișor, tachinându-l. 

— Iar ne întoarcem la asta, nu? 

El citi mai mult în ochii ei decât ar fi.vrut ea ca el să știe. 

Kathryn își ținu cana în mâini, cu capul plecat. 

— Uneori dragostea nu este îndeajuns. Iar pasiunea întunecă 
mintea. 

El se încruntă. 

— Parcă ai cita pe cineva. 

— Pe mama. 

Oare își dădea seama că tocmai îi spusese că îl iubea? Pulsul lui 
începu să gonească. 

— Nu eşti mama ta, Kathryn, iar cu nu sunt City Walsh. 

Ea sorbi din nou din ceai, cu ochii plecaţi. O vedea construindu-și 
apărarea. Ştia că i-ar fi putut dărâma toate zidurile chiar acum. Ispitit, 
Matthias se ridică în picioare, nedorind ca vreunul dintre ci să regrete 
ceva mai târziu. În seara asta era vulnerabilă, prea vulnerabilă pentru 
a o atinge. 

— City ştia cât de valoroasă era mina? 

Kathryn își ridică privirea, amuzată. 

— Mina? 

Ochii i se limpeziră. 

— Da, știa că era valoroasă. 

— De ce nu a exploatat-o? 

— A numit-o Amarul Memento, spuse ea și își lăsă cana deoparte. 
Poate că îi reamintea de motivul din care o părăsise pe mama și venise 
în Vest. Își dorea să devină bogat ca să îi poată oferi viața pe care o 
avusese înainte. Ca și când asta ar fi contat cel mai mult pentru ea. 
Niciodată nu a știut cât de mult l-a iubit sau că nu îl putuse urma pentru 
că era bolnavă și era însărcinată cu copilul lui, zise ea și rămase dusă pe 
gânduri pentru câteva clipe. Tata a încetat să mai caute aur când a murit 
fratele lui. Și-a câștigat titlul de proprictate la un joc de cărți. Urca și 
lucra acolo când vreunul dintre editorialele lui tulbura apele. 

Matthias chicoti. 

— A dispărut de câteva ori, din câte îmi amintesc. 

Ea zâmbi. 

— Am simțit și eu de câteva ori că îmi vine să mă ascund undeva. 

— Sunt convins de asta. 

Îşi dorea să îi ia șuvița de păr roșcat și cârlionțat şi să i-o aranjeze 
după ureche. 

Kathryn îi întâlni privirea și privi repede în altă parte. 

— Când City şi-a dat seama ce avea, probabil că a fost un memento 
crud al visului care îl adusese în California. La ce bun tot aurul când 
el era deja mort pentru femeia pe care o iubea? Nu se putea readuce 
la viață și să îi ceară mâna. 

— lar tatăl ei îi va fi aranjat demult o căsătorie mai acceptabilă. 

Matthias înțelegea. 

— Nici chiar tot aurul din lume nu îi putea anula decizia pe care 
o luase. Probabil se gândea că mama era fericită, recăsătorită cu copii 

Ochii ei se umplură din nou de lacrimi. 

— Ce împletitură încâlcită reușesc să creeze oamenii când încearcă 
să ia locul lui Dumnezeu. 

— A făcut ce a crezut că e mai bine pentru mama ta, Kate. 

— Numai dacă s-ar fi întors după ea! Dacă ar fi fost dispus să mai 
aștepte un an. Eu eram deja născută pe atunci. Am fi venit cu toții 
împreună în California. 

— Eşti sigură de asta? Mama ta ar fi fost dispusă să treacă prin 
supliciile unei călătorii de trei mii de mile în cealaltă parte a ţării, 
într-o căruță cu un copil mic? 

Ea se încruntă ușor. 

— Poate că ar fi făcut-o. 

Matthias ştia că până și ea se îndoia de asta. 

Kathryn rămase tăcută o clipă. 

— Presupun că nu mă ajută la nimic să mă gândesc așa. Ce-ar 
fi fost dacă... Nu vom şti niciodată și mă rănește să îmi doresc ca 
lucrurile să fi fost altfel. 

— Lucrurile lucrează împreună după planul lui Dumnezeu. 

Asta-i atrase atenţia. El își țuguie buzele. 

— După ce m-a respins tata, am început să hoinăresc. De ce am 
sfârșit aici? 

Pentru tine, ar fi vrut să spună. Ca să fiu aici când vei fi sosit tu aici. 

Ea își închise ochii. 

— Chiar dacă tatăl meu și mama mea m-ar părăsi, Domnul m-ar 
primi. 

Psalmul 27. Ştia versetul acela. 

Ea își deschise ochii, îl privi şi râse. 

— Uită-te la noi, recităm versete din Scriptură. 

Matthias adora căldura din ochii ei. 

— Tata a fost predicator, dar mama a fost cea care m-a învățat 
Biblia. 

În cele din urmă îi aranjă şuvița aceea după ureche. 

— Să nu subestimezi niciodată importanţa femeii care stă lângă 
leagăn. 

Å DOUA ZI DE DIMINEAȚĂ, DUPĂ CE O RUGĂ PE RONYA SĂ PREGĂTEASCĂ 
un coș de picnic, Matthias:bătu la ușa lui Kathryn. 
— Vrei.să ieși din oraș pentru câteva ore? Am o trăsură afară. 
= O. Fäcu o; piit. Da Créd căi ar plăcea. Mulţumesc. Stai 
să îmi ian:Șâlul. 
„Suiprins Marţhias: aşteptă î în biroul din: faţă. 
Şi eu care redeam că o să mă refuzi. + 
Kathryn se întoarse cu o pălărie care nu;se potrivea cu rochia, un 
semn sigur că în zare se întrezăreau probleme. Îşi îndesă pălăria pe 
cap și își legă panglicile de mătase sub bărbie. Bandit abia reuși să iasă 
pe ușă înainte să o închidă. 
— Vreau să conduc eu. 
— Îmi pare rău. Nu se poate. 
Răzvrătită, îl privi provocator. 

— De ce nu? Pentru că sunt femeie? 

— Pentru că arăţi ca și când ești pe punctul de a exploda. Poţi să 
ţii tu hățurile pe drumul de întoarcere, dacă te liniştești puţin. 

Ea îl studie, apoi pufni. 

— Ai dreptate. 

— Pentru prima oară. 

Ea urcă în trăsură înainte ca el să apuce să o ajute. Matthias ocoli 
trăsura și se așeză lângă ea. 

— Veşti proaste? 

Luă hățurile în mâini. 

— O scrisoare de acasă. 

Cu ochii scăpărând, obrajii roşii, şedea țeapănă, fiecare mușchi din 
corp încordat de o furie despre care știa că nu avea nicio legătură 
cu el. Mintea ei rătăcea altundeva. Se hotărî să tacă până o vedea 
fierbând. Relaxându-se, se bucură de compania ei, în ciuda dispoziției 
și a gândurilor ei rătăcitoare. Drumul afară din oraş îi oferi suficient 
timp să viseze la posibilități viitoare. Singurul sunet care întrerupse 
tăcerea erau copitele calului, susurul vântului și ciripitul păsărilor. 

Matthias ieși de pe drum. Interogatoriul lui Axel, tot ce aflase de la 
Fiona, iar acum scrisoarea aceea blestemată îl asigurau că problemele 
lui personale trebuiau să aștepte, dar cel puţin ea şedea lângă el. Opri 
trăsura lângă niște pini, cobori și ocoli trăsura pentru a o ajuta să 
coboare. 

— Unde suntem? 

Mâinile ei se odihneau pe umerii lui. 

— La câteva mile în afara orașului. 

O lăsă jos, pe picioare, dar nu îi dădu drumul. Când ochii ei îi 
întâlni pe-ai lui, ea trase repede aer în piept și făcu un pas înapoi. 

Matthias o privea în timp ce scoase hamurile și priponi calul. 
Luând coşul de sub băncuță, se apropie. 

— Acesta este drumul spre rai, măria ta. 

O conduse pe o cărare făcută de căprioare, până la un alcov ce 
privea peste vâltoarea apei. 

— E frumos aici. Cum ai găsit locul ăsta? E atât de retras. 

Căutase un locşor pitit unde să poată vorbi fără ochi și urechi 
nepoftite. 

— Sunt locuri de felul acesta peste tot prin munții de aici. 

Închizându-și ochii, Kathryn inspiră profund. 

— Miroase ceresc. 

— Mult mai altfel decât Calvada, vrei să spui. 

— Fără doar şi poate. 

Îi zâmbi când scoase pătura din coș. O desfăcu și o întinse pe iarbă 
în timp ce Matthias stătea și o privea. A doua surpriză pentru el pe 
ziua aceea. În loc să îi spună că era necuviincios să fie singură cu el, 
prelua ea conducerea. În timp ce privirea i se odihnea asupra ei, zări 
o bucată mototolită de hârtie în iarbă. 

— Ce e asta? 

Se aplecă să o ridice. 

— Scrisoarea pe care mi-a dat-o domnul Blather. E de la tatăl 
meu vitreg. Judecătorul. Ochii ei scăpărară din nou, iar Matthias își 
dorea să nu fi deschis din nou subiectul. 

— Haide! Citește-o! 

Nu apucă să citească decât salutul de început înainte ca Kathryn 
să i-o smulgă din mâini, să o mototolească la loc, să o arunce din nou 
pe jos și să o calce în picioare. 

— După câte se pare, mama i-a spus judecătorului despre mină și 
despre planurile mele cu ea. El spune că motivele mele sunt admirabile 
şi sugerează că ar fi înțelept să mă uit la a/ternazive şi mi-a sugerat să 
mi-l trimită pe nimeni altul decât pe Freddie, să conducă mina. 

Lacrimi de furie îi împăienjeniră ochii în timp ce umbla supărată 
de colo-colo. 

— Doar pentru faptul că o femeie e nemăritată nu înseamnă că 
e incapabilă să își vadă de afacerile ei! Desigur, când mi-a dat biletul 
dus încoace era convins că sunt destul de capabilă. 

Tremurând de furie, începu să răcnească. 

— Vrea să preia conducerea. Din nefericire, chiar are dreptul legal 
să o facă. O, și mă cunoaşte destul de bine ca să nu o formuleze cu 
cuvintele astea, dar e totul acolo, bine ascuns sub grija lui pentru 
bunăstarea și viitorul meu. Continuă cu o voce guturală. Acum îmi 
spune ficd. Nu sunt fiica lui mai mult decât ţi-e frate calul acela! 

Matthias își reținu un zâmbet. Micul său general părea gata de 
luptă. 

— Judecătorul spune că dorește să acționeze în interesul meu. Vezi 
să nu! Lovi cu piciorul în pământ. Mă gândesc serios să îi spun că a 
făcut din mama mea o bigamă când s-a însurat cu ea. Făcu o pauză, 
încruntându-se. Nu, nu pot. 

Ofilindu-se, Kathryn se așeză pe pătura cadrilată. 

— Nu e corect. 

Matthias ascultase în tăcere răbufnirea ei, dar își dorea să înțeleagă 
un singur lucru. 

— Cine e Freddie? 

Kathryn își ridică privirea la el uluită. 

— Asta e tot ce-ai auzit? 

— O, am auzit absolut tot ce ai spus. Doar vreau să ştiu cine e şi 
ce este el pentru tine. 

— Nimeni de care să îţi faci griji. 

Îi plăcea modul în care ea o spusese, dar nu îi răspunsese la 
întrebare. 

— Vreun logodnic pe care l-ai lăsat în urmă? 

— Frederick Taylor Underhill este grețosul fiu al unui proprietar 
de fabrici care își închipuie că nu e nimic greșit în a angaja niște copii 
la lucru. Cui îi pasă dacă ei nu mai văd niciodată lumina zilei? Cui îi 
pasă dacă sunt striviți de vreo mașinărie? Profitul e tot ce contează! 
Evită să îl privească. Cineva cu care tatăl meu vitreg și mama mea și- 
au dorit să mă căsătoresc. Freddie m-a cerut o dată și eu l-am refuzat. 
Din empatie! Iar acum, tatăl meu vitreg sugerează că l-ar putea trimite 
încoace să mă ajute să îmi conduc afacerea? Știu exact ce pune la cale. 

Și Matthias ştia, iar ideea aceea îl irita. 

— Mă gândesc că te-ai putea căsători cu Freddie. În felul acela ai 
putea păstra măcar ceva din felul în care este condusă mina. 

Kathryn îl privi cu gura căscată. 

— Nu se poate să vorbeşti serios! Nu m-aș mărita cu Freddie 
nici dacă ar fi ultimul om de pe planetă și singura cale de a înmulți 
omenirea! 

Matthias izbucni în râs, încântat să audă asta. 

— Sărmanul Freddie. 

— Nu e nostim, Matthias! Știu ce-ar face. Același lucru pe care 
l-a făcut şi taică-său în fabricile pe care le deține. Mincrii nu vor avea 

salarii decente, darămite să le împartă profitul. Vor fi norocoși dacă 
vor primi un salariu suficient să supraviețuiască. Vor sfârși locuind 
în colibe și să își cumpere proviziile de la magazinul companiei! 
Keeweetoss va deveni mai rău decât Madera! 

Părea chinuită, fiecare gând al ei era îndreptat spre viitorul 
angajaţilor ei, nici măcar un singur gând nu era la propriile ei speranțe 
şi planuri nimicite. Poate că avea o inimă curată, dar era pornită la 
război. 

— Publică versiunea ta din povestea asta. De îndată ce bărbații o 
vor citi, nu te vor învinui pentru ceea ce se va întâmpla. 

— Au toate drepturile să mă învinuiască dacă îngădui să se 
întâmple una ca asta. Ochii ei scăpărau flăcări verzi. Nu o să fac asta! 
Lovi cu piciorul într-o piatră și gemu. Auuu... Începu să țopăie până 
ajunse înapoi la pătură. Îşi încălțase pantofiorii frumoși din piele în 
loc să își ia cizmele de miner. Se așeză pe jos și îşi apucă piciorul cu 
mâinile. Se poate mai rău de atât? Cred că mi-am rupt degetul. 

Matthias se lăsă pe vine. 

— Stai să mă uit. 

— O, nu, nu te uiţi nicăieri, 

Scoțându-și pantoful, începu să își frece degetele. 

— E nedrept, Matthias. Femeile ar trebui să aibă niscai drepturi. 
Îl privi drept în față. Din păcate, bărbații scriu legile. 

Matthias era foarte încrezător că Kathryn avea să îl trimită pe 
Freddie la plimbare înainte să apuce să pună ambele picioare jos din 
poștalion. 

— Femeile ca tine vor reuși în cele din urmă să ne convingă să 
facem ceea ce este drept. 

Kathryn izbucni în râs. 

— Și asta o spune un bărbat care nu credea că o femeie ar trebui 
să conducă un ziar. 

— Scuzele mele doamnei, spuse el și își înclină creștetul. Îmi 
recunosc greşeala. 

— Nu încetezi să mă uimeşti, Matthias. 

Dezlegându-și panglicile, işi scoase pălăria şi o aruncă cât colo. Cu 
ochii luminoși și lucind, îi zâmbi privindu-l în sus, iar un vânt uşor îi 
zburli câteva şuvițe de păr roșcat. 

Matthias se simți cuprins de dorință. 

— Privindu-te în acțiune, ai reușit să schimbi opinia destul de 
multor bărbați pe care îi cunosc, sau poate nu ai băgat de seamă câți 
sar când doamna dă ordine de sus? 

Ea zâmbi. 

— Îmi chiar place să fiu la conducere. 

Când fusese altfel? 

— Dacă ești cuminte, te-aş putea lăsa să mâni tu caii înapoi în 
Oraș. 

— Cum adică să fiu cuminte? 

Flirta cumva cu el? Se așeză și se întinse pe o parte. 

— Ce crezi că s-ar întâmpla cu oricine ar apărea aici și ar încerca 
să îți ia mina? 

Privirea ei se plimbă de-a lungul trupului lui în timp ce ședea 
tăcută pentru o clipă. Când îi întâlni privirea, citi ceva în ochii ei care 
îi făcu inima să îi bată cu putere. Ea clipi, părând ușor tulburată, apoi 
se încruntă. 

— Ce spuneai? 

Până la urmă, poate totuşi nu era chiar pierdută după-masa aceasta. 

— Vorbeam despre Freddie și despre mină. 

— 0. 

— „Cei doisprezece” nu vor lăsa pe nimeni să ţi-o ia. 

— Nu, presupun că așa vor face. Îi aruncă o privire rapidă și își 
făcu de lucru. Eu una mor de foame, tu nu? Ar trebui să vedem ce 
festin a pregătit Ronya pentru noi. Scoase o pâine proaspăt coaptă, o 
bucată de şuncă învelită într-un tifon pentru brânză, un borcănel cu 
unt, altul cu castraveciori muraţi și câteva fursecuri. Ridică o sticlă. 

— Suc de mere! Ronya a pus şi farfurii, pahare şi un cuțit. 

Draga de ea, Ronya, veșnica pețitoare. Kathryn nu părea să se 
gândească la ce intenții ascunse ar fi putut avea prietena ei pentru 
azi. Matthias o privi pe Kathryn pregătind sandvișurile pentru ei doi. 
Puse o felie înaintea lui ca pe o ofrandă și umplu paharele. E] sorbi o 
gură şi știu că nu era suc. 

— E delicios. 

Kathryn sorbise deja o gură. 

Fata asta fusese mult prea protejată. 

— Ar fi bine să ai grijă cu asta. E cidru matur. 

Mâncară într-o tăcere plăcută. Matthias putea vedea cât de febril 
îi lucra mintea. Ceva serios. Spera că de data asta nu era nici mina, 
nici Freddie. Ea își terminase sandvișul și își scutură câteva firimituri 
de pe fustă. Luând aer în piept, își împreună mâinile și îl privi. 

— Îşi sunt datoare cu niște scuze, Matthias. Te-am judecat greșit. 
Nu că nu mi-ai fost un spin în coaste. Dar cred că uneori îţi face 
plăcere să mă provoci. 

— Şi ție nu? 

Pomeni şi el câteva editoriale. Ea părea să regrete deloc. Și părea 
să fie cu gândurile în altă parte. 

— La ce te gândeşti, măria ta? 

În afară de mină, și de Freddie... și de tot ce aflase de curând de 
la Fiona. 

— A fost o surpriză pentru mine să aflu că avem atât de multe 
obiective în comun. 

De ce să nu treacă la subiect? 

— Vrei să spui listele noastre. 

Era timpul să pună cărțile pe masă. 

— Am socotit Calvada o cauză pierdută și eram pe punctul de a 
vinde tot şi să plec mai departe. Și atunci ai coborât tu din poștalion. 

—0. 

Iarăşi privirea aceea, care îi topea măruntaiele și îi făcea inima să 
gonească. 

— Nu am fost corect în seara în care te-am făcut să îmi dai lista 
aceea, dar nu îmi pare rău. 

— Ai fost... copleșitor. Îşi întoarse privirea ca și când intensitatea 
sentimentelor lui ar fi zăpăcit-o. Fără discuţie, mi-ai dat ceva de 
gândit în seara aceea. 

— Serios? mormăi el, observându-i obrajii îmbujoraţi și ochii 
întunecați. 

— Nu am avut niciodată de gând să mă căsătoresc. Pentru că nu 
am întâlnit niciodată un bărbat în care să am încredere, spuse ea și își 
ridică încet creștetul. Am încredere în tine, Matthias. 

Încremenit, Matthias se simțea ca și când ar fi jucat poker pe 
mize uriașe și tocmai ar fi câștigat cel mai mare premiu din viața lui. 

Apoi conversaţia lor de mai devreme îi reveni ca o lovitură. Ochii i 
se îngustară. 

— Ia stai puțin. Se ridică în șezut, iritat. Schimbarea asta bruscă a 
inimii tale are ceva de-a face cu judecătorul, cu Freddie și cu mina ta? 

— Cum? Nu! sări ea și îl privi cu ochii mari, apoi se încruntă, iar 
ochii îi deveniră nesiguri. Nu m-am gândit la asta. 

Şi el tocmai îi băgase gândul ăsta în cap! Matthias se ridică şi se 
îndepărtă. 

— Tot ce am vrut să spun... eu... 

Întorcându-se, o privi cum ședea acolo, cu mâinile împreunate 
strâns în poală. 

— Tu ce? 

— Eu te plac. 

— Mă plac? 

'Tulburată, se întoarse de la el. 

— O spun ca un compliment! 

— Mulţam. 

Kathryn oftă. 

— Încep să înțeleg cum s-a simțit Freddie când l-am lăsat în 
genunchi în grădina cu trandafiri. Matthias nu era sigur că auzise 
bine. 

— Deci, mă ceri în căsătorie? Asta era? 

Râse când se gândi la asta. 

Fa se înroşi, cu privirea crâncenă. 

— Mi-am dat cuvântul când ţi-am dat lista, iar tu i-ai împlinit 
partea ta de înțelegere. 

Deci fusese serioasă! 

— Şi ăsta ar fi singurul tău motiv? 

— Mă gândeam că e drept să fiu eu cea care aduc vorba despre 
asta, ținând cont prin câte a trebuit să treci din cauza mea. Ea scutură 
din cap, evident regretând totul. De ce încerc măcar să îți vorbesc 
despre asta? Doar m-a avertizat mama. 

— Cu privire la ce? 

— La ce se întâmplă când lași ca pasiunea să îţi stăpânească 
mintea. 

Matthias se întreba dacă ea își dădea seama de ceea ce tocmai 

recunoscuse, iar când Kathryn își ridică bărbia, înțelese că ea își 
dăduse seama. 

— Spune-o, Kate. 

— Ce să spun? 

— Că mă iubeşti. 

— Şi ce bine o să-mi facă asta! Goli sticla de cidru matur în iarbă. 
Ronya şi ideile ei strălucite. 

Matthias rânji. 

— A, măria ta, mi-ai dat motive de sărbătorit. 

— Dă-i drumul! Ochii ei scăpărau plini de lacrimi. Râzi! 

O trase pe Kathryn în picioare, îi cuprinse tandru fața în palme. 

— Vom râde, scumpa mea, până vom fi bătrâni și cu părul alb și 
vom avea o duzină de nepoți. O sărută hotărât. Răspunsul e da. Mă 
căsătoresc cu tine. Zâmbi și o sărută din nou. Când ea îi răspunse, el nu 
se opri până când amândoi erau cu suflarea tăiată și tremurând. Își lipi 
fruntea de a ei. Am face bine să strângem lucrurile și să ne întoarcem 
în oraş. Ea gemu într-un fel care aproape îl făcu să se răzgândească. 
Nu fi așa dezamăgită. Ne întoarcem. Chiar acum, mergem să îl găsim 
pe reverendul Thacker şi să stabilim data. 

— La sfârșitul verii... 

— O, nu. Nu mai așteptăm. Ne căsătorim în prima zi când e 
disponibilă biserica. 

Kathryn se îmbujoră. 

— Reverendul Thacker va dori să știe ce-i cu graba asta. 

— O să fie singurul. Toţi oamenii din Calvada se întreabă ce ne-a 
luat atâta. 


Tot orașul veni la nunta lui Kathryn și a lui Matthias şi toți 
vorbeau între ei în timp ce așteptau ca mireasa să apară în biserică. 

Matthias a fost întotdeauna genul de om care a atras belelele. 

Dumnezeu să ii ajute să se căsătorească odată! 

Poate că dacă se ocupă Beck de ea, o să avem şi noi puţină pace în 
oraș. 

Un bărbat spuse că orașul Calvada nu ar fi fost ce era acum dacă 
nu ar fi fost lista pe care Kathryn Walsh i-o dăduse lui Matthias. 
Alţii tânjeau după zilele de demult, când erau optsprezece saloane, o 
duzină de prăvălii şi trei bordeluri de-a lungul străzii Gomora, fără 
să mai punem la număr cele trei săli de fandango unde bărbații își 
toceau cizmele până bine după miezul nopții. Acum, nu mai erau 
decât unsprezece baruri ieftine, trei case de reputație proastă și o 
singură sală de dansuri. 

— Dacă femeia aia face ce și-a pus în cap, Chump Street va fi 
ticsită de magazine și jumătate din populația orașului vor fi femei! 

Charlotte o sărută pe Kathryn pe obraz chiar la ușa bisericii. 

— Eşti o mireasă minunată. Sunt atât de bucuroasă pentru tine. 

Porni pe interval în biserică. 

Ronya, doamna de onoare, stătea așteptând-o, având o ținută 
regală îmbrăcată în albastru, cu părul blond-grizonant împletit într-o 
coroană. O atinse pe Kathryn pe obraz. 

— Eşti pregătită, drăguță? 

— Cât de pregătită pot fi. 

Zâmbind, ochii Ronyei străluciră când o strânse de mână. 

— Matthias va fi ocupat până peste cap cu tine. 

Când Kathryn ajunse la intrarea în biserică, Sally începu să 
intoneze marșul nupțial al lui Mendelssohn. Băncile scârțâiră și un 
freamăt umplu biserica în momentul când toți se ridicară în picioare. 
Kathryn văzu fețe prietenoase de ambele părți ale intervalului. 
Tweedie, Ina Bea şi Axel, Carl Rudger, Kit Cole și familia Mercer. 
Ochii i se umplură de lacrimi când le văzu zâmbetele încurajatoare. 
În față, Scrib stătea lângă Henry Call. Flăcăul arăta ca un tânăr bărbat 
îmbrăcat în costumul său de lux. 

Adunându-și tot curajul, Kathryn îl privi în cele din urmă pe 
Matthias. Era sfâșietor de frumos în costumul său de culoare închisă 
și cămașa albă. Privirea îi era lipită de ea, cu o expresie pe față pe care 
nu o ştia descifra. Când ajunse la el, îi oferi brațul său și ea își strecură 
degetele tremurând la locul cuvenit. Suiră cele două trepte împreună 
şi se opriră înaintea reverendului Thacker înveșmântat în obișnuitele 
sale haine negre. 

Crucea se profila pe peretele din spatele altarului, amintindu-i de 

locul unde se afla. „Unde sunt adunaţi doi sau trei în Numele Meu, acolo, 
în mijlocul lor, sunt și Eu!“ Isus Se află aici, în această biserică. 

Inima lui Kathryn bătea cu putere. O, Doamne; o, Doamne. Sunt pe 
cale să fac ceva ce am jurat că nu voi face niciodată! Matthias privea în jos 
la ea. Se întrebă cum de ajunsese să stea aici lângă el. Fac asta pentru 
Keeweetoss şi pentru mineri. Nu era adevărat? ÎI privea pe bărbatul care 
stătea lângă ea. Îl iubea. Cum de am îngăduiz să se întâmple una ca asta? 
Nu mai avea cale de scăpare acum, decât cel mult să fugă și să se facă 
de rușine. Și să îl facă de rușine și pe Matthias, pe care ajunsese să îl 
respecte. 

Reverendul Thacker nu pierdu vremea cu începerea ceremoniei. 
Fiecare cuvânt pe care îl rosti descriind planul lui Dumnezeu 
pentru căsătorie părea minunat de romantic, până când își aminti 
avertismentul mamei ei. Păzește-ţi inima, Kathryn. Se temea că deja 
fusese luată captivă. Fiecare fetiță visa să se căsătorească într-o bună 
zi cu Făt Frumos. Și Kathryn visase la fel, până când era destul de 
mare să înțeleagă la cât de multe trebuiau să renunțe femeile atunci 
când spuneau Da şi cât de ușor prințul de azi putea deveni tiranul de 
mâine. 

Îndoielile o luară cu asalt, dar ce mai putea face acum, când 
ajunsese să stea în fața altarului, cu tot orașul de față? Atenţia lui 
Matthias era aţintită la reverendul Thacker și se trezi rugându-se 
frenetic. O, Doamne, Te rog ajută-i pe Matthias să fie bărbatul care sper 
că este. După încă o jumătate de oră, nu avea să mai fie Kathryn Walsh. 
Avea să fie Kathryn Beck, iar Matthias avea să aibă toate drepturile 
legale asupra a toate câte le avea, cât și peste persoana ei. 

Când reverendul “Thacker ajunse la legăminte, Matthias se 
întoarse cu fața spre ea. Tremurând, făcu și ea la fel, mulțumită de 
vălul dantelat. Matthias îi luă mâna stângă cu blândeţe într-a sa. Nu 
aşteptă ca reverendul Thacker să înceapă să recite, ci rosti de unul 
singur legământul: 

— Eu, Matthias Josiah Beck, te iau pe tine, Kathryn Lenore 
Walsh, să îmi fii soție. Îi strecură o verighetă de aur pe deget. Mă 
leg să am grijă de tine de azi înainte, la bine şi la greu, în avuţic și în 
lipsă, în boală și în sănătate, să te iubesc și să te preţuiesc până când 
moartea ne va despărți. O privi atunci emoționat și inima ei începu să 

gonească. După sfânta poruncă a lui Dumnezeu şi astfel mă dăruiesc 
ție în întregime. 

Îi luă mâna și i-o sărută. 

Grandoarea legămintelor o cutremură. 

Expresia de pe fața lui Matthias se îmblânzi. 

— A, Kate. Îi vorbi încet, să nu-l audă nimeni. Nu fi lașă 
acum. 

Spatele lui Kathryn se încordă la cuvintele lui. 

Reverendul Thacker se intoarse spre ea și începu să îi recite 
cuvintele, punând-o să repete după el. Înghițind cu greu, Kathryn le 
rosti cu o voce slabă, tremurătoare. 

— Eu, Kathryn Lenore Walsh, te iau pe tine, Matthias Josiah 
Beck, să îmi fii soţ... să am... grijă... de zi înainte... la bine, la greu, în 
avuție, în lipsă, în boală, în sănătate... să... continuă împleticindu-se, 
ştiind că va trebui să păstreze jurămintele acestea pentru tot restul 
vieții ei. Abia mai putea respira peste bubuitul inimii ei. ... te iubesc, 
să te preţuiesc ... și... 

Tăcu, aruncându-i o privire chinuită lui Matthias. El stătea drept, 
cu un zâmbet abia schițat pe buze. 

— Să mă supun, repetă reverendul Thacker. 

Ea ezită, apoi scutură din cap. 

— Nu pot să spun asta. 

Un murmur de șoapte se ridică din mijlocul celor adunați. 

— Ți-am spus eu, nu-i așa? vorbi un bărbat. Micești dator zece 
parale. 

Partenerul lui bombăni cu glas tare. 

— Hai că nu-i gata încă. 

Oamenii îi reduseră la tăcere pe cei doi. 

Șocat, reverendul Thacker o privi pe Kathryn. Își drese nervos 
vocea. 

— Trebuie să o spui, Kathryn. 

— Nu o voi spune. Se aplecă spre el, spunându-i în şoaptă dar cu 
fermitate. Nu pot face o promisiune înaintea lui Dumnezeu și toți 
martorii, pe care știu că nu voi fi în stare să mi-o ţin. 

Cineva din primul rând vorbi cu glas tare: 

— Dumnezeu să ne ajute pe toți! ` 

Ropote de râs și icnete de dezamăgire se auziră din sală. 

Reverendul Thacker îl privi pe Matthias cerându-i ajutorul și 
sfatul. Matthias ridică din umeri, părând să nu fie câtuși de puțin 
surprins sau oripilat de refuzul ei. 

— Să trecem peste supunere, părinte. O privi zâmbind. Lăsași-mă 
pe mine să mă ocup de firea ei nărăvașă. 

Ce voia să spună cu amenințarea asta voalată? Kathryn ştia că avea 
să fie printre drepturile lui să o bată. Dar avea să o facă? Nu putea 
să creadă una ca asta despre el, dar expresia de pe fața lui îi spuse că 
se așteptase din partea ei să comenteze, dar că deja avea un plan ce 
să facă în privința asta. Ea își încheie jurămintele fără alte obiecţii. 
Reverendul Thacker răsuflă vizibil ușurat. 

— Matthias — reverendul Thacker îi făcu semn cu capul — poți 
săruta mireasa. 

Matthias ridică vălul. Kathryn făcu instinctiv un pas înapoi. El își 
petrecu un braț pe după mijlocul ei, o trase cu totul spre el. Când ea își 
deschise gura să protesteze, el îi cuprinse cu cealaltă mână ceafa și o 
sărută. Nu era sărutarea obișnuită, castă, ci una pasională. Un freamăt 
cuprinse întreaga adunare. Ea sc luptă, fără a fi convingătoare, apoi 
renunță, trupul ei devenind moale și cald. 

O, mamă, de asta mă avertizai? 

Matthias își ridică creștetul și o privi în ochi, radiind triumfător 
de bucurie. 

— Ăsta e un mod de a o face să tacă, Beck! strigă un bărbat din 
spate. Alţii râseră. Majoritatea erau uluiți şi şedeau tăcuți. 

Matthias o întoarse încât să o vadă întreaga adunare, cu mâinile 
ferme pe mijlocul ei, ţinând-o pe loc. Femeile îi priveau cu ochii mari. 
Bărbații chicoteau și se înghionteau între ei. 

— D-doamnelor și domnilor, se bâlbâi reverendul Thacker. Vi-i 
prezint pe domnul și doamna Matthias Beck. 

Toţi săriră în picioare și începură să aplaude. Bărbaţii râdeau; 
femeile oftau. De îndată ce se duse vorba că ceremonia se încheiase, 
începură să se audă urale și de afară. Cineva trase câteva focuri în aer. 
Axel se îndreptă spre ieșire. 

Râzând, Matthias îi ţinu mâna pe brațul său. 

— Am bătut palma, măria ta. Nu mai ai unde să te retragi sau 

să fugi de-acum. O conduse pe cele câteva trepte apoi pe interval. 
E timpul să salutăm mulțimea. 


Ronya pregătise un tort de nuntă cu trei etaje. Doamnele din 
biserică se ocupaseră să pregătească caprele și scândurile pentru mese, 
le acoperiseră cu fețe de masă şi le încărcaseră cu castroane, pesmeți, 
mere, struguri aduse din piețele din Sacramento, fasole gătită și 
şuncă. Copleșită de generozitatea comunității lor, Kathryn simți că 
o podidesc lacrimile, dar nu îi era foame deloc. Ciugulea câte ceva 
de ici, de colo, învârtindu-și mâncarea prin farfurie, în speranța că nu 
avea să bage nimeni de seamă. 

Matthias o luă de mână pe sub masă. 

— Încearcă să nu te îngrijorezi, Kate. O să treci cu bine prin asta. 

Prin ce? Ura să se simtă atât de vulnerabilă. 

— Vom sta la hotel deseară? 

Matthias o privi înțelegător. 

— Pentru noaptea nunții ne ducem acasă. 

— Acasă? Anunţul acela îi strânse stomacul. La biroul ziarului? 

— Bucură-te de petrecere, Kathryn. Vom discuta despre ce 
urmează mai apoi. 

Trupa de fandango își făcură apariția cu vioara, cu muzicuța, cu 
banjo și o tobă. Matthias o cuprinse pe Kathryn pe după mijloc şi o 
luă la dans. Nu mai văzuse niciodată fața asta a lui Matthias și se trezi 
încântată. Cât trecuse de când nu mai dansase? 

Câteva ore mai târziu, Matthias stătea împreună cu ea pe treptele 
bisericii şi le mulțumea tuturor pentru o nuntă și o petrecere pe cinste, 
mai ales așa din scurt. Charlotte o îmbrățișă pe Kathryn lângă scări. 
Chicoti. 

— Încearcă să nu pari ca și când te-ai duce la tăierea capului. 

Ronya veni după ea să îi dorească tot binele din lume. 

— Căsătoria este ceea ce faci tu din ea, Kathryn. Matthias este un 
om bun. Tu îl vei face un om și mai bun. Se dădu înapoi şi îi cuprinse 
obrajii lui Kathryn în palme, într-un gest matern. Fii curajoasă! 

Şi câțiva îi urmară în timp ce coborau la vale. În loc să se îndrepte 
spre Voce şi spre micuțul ei apartament, Matthias coti la dreapta. 
Merseră câteva străzi și urcară pe un drum șerpuit ce ducea la niște 
case nou-construite, fiecare cu o mulțime de spațiu în jur. O duse pe 
treptele şi apoi pe veranda unei case mici, proaspăt vopsită în galben 
şi alb. 

— Noua ta casă, măria ta. Îi deschise ușa și o luă în braţe, trecând-o 
pragul. O puse înapoi în picioare în mijlocul coridorului de la intrare. 

O intrare spațioasă ducea spre un salon mobilat cu o canapea, două 
scaune tapisate și o măsuță, așezate în fața unui șemineu din piatră. 
O bibliotecă se înălța pe un perete în spate, cu cărțile lui City Walsh. 
Erau chiar și perdele din dantelă albă la geamurile din față. În stânga 
era o sufragerie cu o cămară în spate, care dădeau într-o bucătărie cu 
o sobă nouă pe lemne și un refrigerator. Dulapurile miroseau frumos, 
proaspăt lustruite cu ulei de seminţe de in. Rafturile erau goale. 

Rezemat de tocul uşii, Matthias o privea. 

— Poți să alegi tot ce ai nevoie de la Walker's. 

Ea îl privi, perplexă. 

— Nu se poate să fi făcut toate astea într-o săptămână. Nici chiar 
cu două echipe destoinice. 

— E gata de o vreme. 

— Ce vrei să spui cu o vreme? 

Matthias doar zâmbi. Ea simți cum i se umplu ochii de lacrimi. 

— E mult mai mult decât mă aşteptam... 

— Știu. Tu credeai că vom sfârși la hotel. 

Ea se simți copleșită că el fusese atât de grijuliu să pregătească o 
locuință pentru ei. 

Matthias sc îndreptă de spate și făcu un pas înapoi. 

— Încă nu ai văzut camerele de la etaj. 

Adunându-şi tot curajul care îi mai rămăsese după această zi 
memorabilă care îi schimba tot restul vieții, îl urmă. Erau două 
dormitoare mici, nemobilate și încă una destul de mare în care se 
găsea un pat dublu cu capetele din lemn sculptat, un dulap cu 'o 
oglindă mare, dulapul tatălui ei şi cufărul ei Saratoga. 

— Când mi-au fost aduse toate lucrurile aici? 

Era stânjenită de felul în care îi tremura vocea. 

— Imediat după nuntă. Am vrut să fiu sigur că nu o rupi la fugă 
la grajdul din oraș, furi vreo trăsură și pleci în Sacramento, spuse el 
și veni mai aproape. Niciodată nu te-am considerat ceva de la sine 
înțeles, Kathryn, și nu voi începe acum. 

Părea că îi face o promisiune solemnă. Când își trecu mâna pe 
după umerii ei, un fior o trecu, urmat de un val de sentimente intense. 

— O, Kate. Matthias îi cuprinse fața în palme. Pari atât de speriată. 
Te rog, ai încredere în mine. Nu va fi așa de rău pe cât ai auzit, poate. 

"Tocmai asta era problema. 

— Nu am auzit nimic. 

Nimeni nu îi spusese o vorbuliță despre ce urma să se întâmple de 
aici înainte. 

Matthias se încruntă. 

— Nimic? 

— Unele subiecte pur și simplu nu s-au discutat niciodată. Mama 
a spus... 

— Uită ce ţi-a spus mama ta. Privind-o cu drag, expresia de pe 
fața lui se îmblânzi. Adu-ţi aminte, Dumnezeu i-a creat pe Adam și 
pe Eva, şi ceea ce urmează este cu totul parte din planul Său, nu doar 
pentru procreare, ci şi pentru plăcerea noastră. O sărută din nou și îşi 
luă timp. Când îşi ridică creștetul, ei i se păru greu până și să respire. 
Ochii lui erau atât de întunecați și pătimași în timp ce îi scoase acele 
din păr. Îşi simţea părul desfăcut şi căzându-i pe spate. El făcu un pas 
înapoi și îi descheie gulerul înalt. 

— Ce crezi că a gândit Adam când a văzut-o prima oară pe Eva, 
în toată gloria ei? Matthias zâmbi strâmb. Sigur, nu a trebuit să se 
descurce cu toți nasturii ăştia. 

Kathryn nu știuse la ce trebuia să se aștepte, însă orice temere 
i se spulberă când Matthias o introduse cu tandreţe în intimitatea 
vieții maritale. Când totul se sfârși, Matthias stătea întins pe o 
parte, relaxat, trecându-și mâna peste trupul ei, explorându-i fiecare 
unduire. 

— Ai fost creată atât de desăvârșit, Kathryn Beck. 

Kathryn Beck! Noul ei nume îi oferea un nou început, însă temerile 
pentru ceea ce ar fi putut pierde nu mai păreau așa de importante. 
Constatarea acestui lucru o făcu să se oprească și să se întrebe ce lucru 

însemnat se schimbase în ea. Oftând, își privi soțul și simți că acesta 
era doar începutul unor noi descoperiri. 

— În ziua când ne-am dus la picnic, te-am văzut cum ţi-ai plimbat 
mâna peste spinarea acelui cal de la trăsură și m-am întrebat dacă 
aveai să te porți și cu mine cu aceeași tandrețe. 

— Ca și cu un cal? întrebă el râzând. 

— Ei bine, bărbaţii frâng spiritul cailor lor, nu-i așa? 

— O. Se gândi la cuvintele ei. Presupun că unii bărbați își tratează 
şi nevestele așa. 

Scoase un geamăt de plăcere și se rostogoli spre el. 

— Mă bucur că nu eşti unul dintre ei. 

— Mă bucur că ai înțeles atâta lucru despre mine. 

— Am fost destul de critică, nu-i așa? 

— Dacă tot ne mărturisirn păcatele, eu m-am gândit că ești o fată 
bogată şi răsfăţată care-şi închipuia că e mai bună decât toți ceilalți. 
Chiar și atunci știam că vom sfârși împreună. 

— Serios? 

Și ea simțise atracția magnetică spre el încă din prima zi, însă 
atracţia aceea fusese o umbră în comparație cu felul în care era acum. 

— Îți promit, nu îți voi zdrobi spiritul, Kate. De ce aș face asta, 
când asta este ceea ce iubesc cel mai mult la tine? 

O sărută pe frunte ca şi când ar fi fost un copil. 

O, da, îl iubea. Îi iubise chiar și când fusese un ștrengar enervant 
care o tachina și o chinuia. Îl evitase pentru că știa că se îndrăgostea 
de el. Ei bine, aşa să fie. Faptul că se îndrăgostea nu însemna să își 
piardă mințile. Nu? 

— Nu fi așa mâhnită. Matthias își sprijini capul în mână, 
ştergându-i cu blândeţe lacrimile de pe obraz. Nu ai idee ce putere 
are o femeie bună asupra unui bărbat. M-ai făcut să mă gândesc la 
credința pe care credeam că am pierdut-o. Râse gutural. M-ai adus 
înapoi în biserică. Şi, dacă toate astea nu sunt destul... Îi luă mâna, 
îi sărută palma și și-o lipi de pieptul gol. Îi simţea bătaia puternică a 
inimii. Asta te face să te simți mai în siguranță? 

Fa-și răsfiră degetele peste muşchii plini și tari. 

— Puțin. 

Îi plăcea să îi simtă pielea. Când începu să îl mângâie, el își ținu 

respirația. Femeile aveau o anume putere. Dar ea nu se putea abține 
să nu se întrebe cât avea să dureze foamea și dorința aceasta după ce 
își făcuseră jurămintele la nuntă. 

Matthias o sărută cu putere. 

— Te iubesc, Kathryn. Ai presa. Ai mina. Nimeni — nici chiar soțul 
tău — nu va lua nimic de la tine. Dar sper că astea nu sunt singurele 
motive din care te-ai căsătorit cu mine. 

Privirea din ochii ei se înmuie. Un bărbat puternic putea fi şi 
vulnerabil. El o manipulase, dar, până la urmă, nu fără participarea ei. 

— Din alte motive. Se prefăcu a cădea pe gânduri. Ei bine, cred 
că ar fi câteva. 

Îşi trecu degetele pieptene prin părul lui și îi trase capul spre ea în 
timp ce se ridică să îl sărute. 

Matthias își ridică fruntea, cu respirația grea. 

— Ce ai spune să facem o listă nouă? O rostogoli până ajunse 
deasupra lui. Una la care să lucrăm împreună cu bucurie. 

aceşte tânduri. Dë pl nu puteau femeile să își vadă de treburile lor? 

” Cu mina Keeweetoss care mergea strună, bărbaţii veneau în oraș, 
i, odată cu ei, veneau și problemele. Kathfyn începu să facă reclamă 
pentru angajarea mai multor ajutoare care să îi dea o mână de ajutor 
șerifului Borgeson în a menţine pacea. Un șerif și un ajutor de șerif 
nu sunt de-ajuns pentru a face fată scandalurilor iscate de o populatie tot 
mai numeroasă de bărbaţi necăsătoriți. Ne-ar fi de folos câteva batalioane 
pentru a-i tine pe bărbaţi in frâu. 

Bărbaţi alarmați se adunară la bar. 

— Ce vrea să spună cu ţinerea bărbaților în frâu? 

Fără doar și poate, doi oameni ai legii erau mai mult decât 
suficienți într-un oraș de două mii de oameni! Majorității îi plăcea 
raportul acesta. De ce să nu îi lași pe bărbaţi să îşi regleze conturile la 
liber în mijlocul drumului? 

Şedinţele consiliului orășenesc începură să atragă mulțimile. 
Bărbaţii ştiau că doamna va fi acolo și se făceau pariuri despre cine 
va ieși câștigător în bătălia sexelor: Beck sau nevastă-sa. S-a iscat o 
stare considerabilă de consternare când membrii consiliului au ajuns 
la un compromis: un nou ajutor de șerif avea să fie angajat și amenzile 
mai severe şi penalităţile sentințelor cu munca în folosul comunității 
aveau să fie emise pentru oricine mai tulbura liniștea. 

Serib veni cu titlul: BECK ȘI NEVASTA SCHIMBĂ 
MACAZUL. Primul editorial îl lăsă cu nasul spart și o vizită la 
cabinetul Dr. Blackstone, unde o întâlni pe drăguța şi nostima 
Millicent. Cum doctorul era plecat, fu nevoie ca fiica lui de 
șaisprezece ani să vadă de el, și o făcu fără să crâcnească. Scrib fu atât 
de impresionat, că nu scoase niciun sunet. Ea îi întinse un prosop să 
își oprească hemoragia și îi oferi un zâmbet care îl făcu să își strângă 
degetele de la picioare și să o urmeze peste tot, la fel cum Bandit o 
urmărea pe Kathryn. 

— Acum e numai Millie așa şi Millie pe dincolo, îi povesti Kathryn 
lui Matthias râzând și scuturând din cap. E atât de preocupat, că a 
trebuit să refacă două rânduri întregi la tipar ieri. 

— Sărmanul băiat e îndrăgostit. 

— Sărmanul băiat. Tu ai suferit? 

— Tu ce crezi? Matthias îi oferi un zâmbet care o făcu să 
își dorească să fie împreună acasă și nu la restaurantul Ronyei. În 
ultimele săptămâni, învățase multe despre cât de împlinitoare putea fi 
căsătoria. Chiar începuse să se gândească să gătească și să îi cârpească 
hainele, dar își reveni repede. 

Matthias se uită la farfuria ei cu ouă și șuncă. 

— larăși nu mănânci? 

Ea ridică din umeri, simțind o ușoară greață. 

— N-ai de ce să îţi faci griji, domnule Beck. Întotdeauna sunt 

lihnită până la prânz. Pe drum afară din restaurant, Matthias o sărută 
pe obraz înainte să pornească fiecare la treaba lui, el la biroul său de la 
hotel, iar Kathryn la Voce mai întâi, apoi la Keeweetoss. 


Kathryn se trezi în întuneric, dezorientată și ameţită. Bătea cineva 
la ușă? Auzi strigăte. Înjurând, Matthias își trase pantalonii și se 
îndreptă spre camera din față desculț. 

— Ține-ţi caii! 

Kathryn îl auzi pe Axel vorbind repede, dar nu reușea să înțeleagă 
ce spune. Era prea obosită pentru a-i păsa și aproape adormise la loc 
când Matthias se întoarse în grabă. Îi trase plapuma de pe ea și o ajută 
să se ridice. 

— Îmbracă-te! Repede! 

Cu ochii încețoșați și confuză, Kathryn se așeză înapoi pe 
marginea patului. 

— Ce s-a întâmplat? 

— Partea de sud-est a orașului e în flăcări! Și vine în direcția asta! 

Afară domnea haosul. Kathryn simțea cum o ustură ochii de la 
fum. Tuşind, trebui să fugă înapoi pentru a respira. Toate țipetele nu 
făceau decât să înrăutățească lucrurile. 

— Focul se întinde rapid în direcția asta! 

— Umpleţi gălețile! 

— Grăbiţi-vă! 

— leșiţi din case până mai puteți! 

— Unde să mergem? O, Doamne, ajută-ne! 

Oamenii strigau unii la alţii, alergând în case sau afară din ele, 
cărând și târând după ei cât mai multe din posesiunile lor, care cum 
putea, aruncând apoi totul în mijlocul drumului. 

— Uitaţi! Se văd flăcările! 

— Focul vine în direcția asta! 

O locuinţă aflată la câteva case distanță de casa lui Matthias și a 
lui Kathryn luase foc, iar scânteile zburau de la un acoperiș la cel de 
lângă. Vântul nopții care de obicei era plăcut și bine-venit, acum nu 

făcea decât să întețească focul. Totul era uscat ca iasca, un butoi cu 
pulbere. 

Matthias închise și puse lacătul peste cufărul Saratoga al lui 
Kathryn. 

— Lasă-l! Kathryn își luă o cămașă și o fustă albastră, fără să 
apuce să își pună corsetul sau o bustieră. i; vâri picioarele într-una 
din cizme. Jurnalele tatălui meu și caietele sunt mai importante. 

Stivuind două cutii, Matthias se îndreptă spre ușa din față. 

— Haide, Kathryn! Să mergem! Când lăsă să îi cadă cutiile în 
mijlocul drumului, observă că Kathryn nu îl urmase. Alarmat și 
înfuriat, se întoarse în casă. 

— Kathryn! 

Casa de lângă ei luă foc și nu mai avea să treacă mult și casa lor 
avea să fie cuprinsă și ea de flăcări. Alergând înapoi în casă, Matthias 
o găsi umplând un coș de rufe cu cărți. 

— Ce crezi că faci? Trebuie să ieşim de aici! 

— Vreau cărțile. 

— Lasă-le! 

Când ea nu plecă, Matthias o apucă. Ea se eliberă din prinsoarea 
lui. 

— Nu le pot lăsa aici! 

Fără să se mai sinchisească să se certe cu ea, o luă în brațe. În ciuda 
protestelor și a zbaterilor ei, Matthias o duse afară din casă. Când o 
puse înapoi pe picioare, ea dădu să se întoarcă în casă. Prinzând-o pe 
braţ, o răsuci şi o cuprinse cu brațele ca să vadă cum acoperișul luă foc. 
Rezistența ei se spulberă. 

— "Toate cărțile tatălui meu. Se îndepărtă de arșiță când partea 
laterală a casei fu înghițită de flăcări. O, Matthias, căsuţa noastră 
frumoasă... Începu să plângă. Toată munca ta... 

Strângând-o în brațe, Matthias își rezemă bărbia de creștetul 
capului ei. 

— Cărţile se cumpără. O casă se construiește la loc, scumpo. Dar 
pe tine nu te pot înlocui. 

Ea se întoarse şi se lipi de el, tot trupul fiindu-i cutremurat de 
suspine. 

Scântei și bucăți mari de jăratec pluteau peste tot prin aerul 

nopții. Curând, toată strada de căsuțe avea să fie înghițită de flăcări. 
Peste drum, oamenii încă mai scoteau de prin case tot ce apucau să 
salveze. 

— Stai aici. Vreau să mă asigur că toți au ieșit din casele lor. 

Matthias o lăsă pe Kathryn într-o parte și porni în susul străzii. 

La primul țipăt „Arde!“ mulți reuşiseră să îşi scoată mobila, oalele 
şi tigăile, scaunele și alte provizii. Un vecin îi spuse lui Matthias că 
un alt vecin obișnuia să bea până adormea în fiecare seară de vineri. 

— Nu l-am văzut ieşind. 

Matthias intră în casă și îl găsi pe bărbat întins pe pat, sforăind. 
Când Matthias nu reuși să îl trezească, îl ridică pe bărbat, îl puse peste 
umăr și îl cără afară. Îl întinse pe omul beat în mijlocul drumului. 
Matthias se duse să îi ajute pe ceilalți care își cărau frenetic tot felul 
de lucruri pe ușa de la intrarea în casele lor. 

Kathryn nu ai era acolo unde o lăsase Matthias. Înjurând, Matthias 
privi în jur. 

— A văzut-o careva pe nevastă-mea? 

Câțiva arătară spre centrul orașului. Ar fi trebuit să știe că nu putea 
s-o lasc singură! Cerul în partea de răsărit era luminat de flăcările 
portocalii și galbene, ceea ce îi spunea că jumătate din oraș fusese 
distrus deja. Indiferent de unde pornise focul, Calvada avea să fie 
curând cenușă. Un foc de mărimea asta nu putea fi stins cu gălețile. 
Era nevoie de Dumnezeu care să trimită o ploaie torențială! 

Matthias știa care era primul loc unde s-ar fi dus Kathryn și 
cobori în fugă dealul spre Chump Street. Rămăsese fără răsuflare pe 
când ajunse, dar iat-o acolo. Prin harul lui Dumnezeu, clădirca nu 
luase încă foc. 

Negustorii scoteau tot ce apucau din magazinele lor înainte ca 
flăcările să înghită tot. Acoperișul Magazinului Universal Aday era în 
flăcări. Nabor căra afară o ladă cu portocale, strigându-i peste umăr 
lui Abbie să se grăbească, să se grăbească. Ea îşi făcu apariția, cărând 
o jumătate de duzină de suluri cu materiale. Împleticindu-se, căzu în 
genunchi. 

— Ridică-te, vacă leneşă ce ești! 

Nabor o lovi într-o parte. 

— Ridică-te și du-te înapoi. Umple roaba. 

Lăsându-și lada jos, o ridică în picioare și o îmbrânci spre ușă, 
unde fumul deja ieșea în vălătuci. 

— Grăbeşte-te! 

Înfuriat, Matthias se opri din ceea ce făcea, însă Kathryn alerga 
deja spre magazin. 

— Abbie! Nu intra acolo! 

Bandit lătra, lipit de ea, simțind amenințarea. 

Matthias trecu pe lângă Kathryn. 

— Vezi de ceilalți. Când ea nu se opri, Matthias i se puse în cale. 
Mă ocup eu! 

Bandit se făcu mic când auzi tonul lui Matthias, își băgă coada 
între picioare și se retrase. Dar Kathryn nu o făcu. 

— Oriunde mergi tu, mă duc și eu, și hai să nu mai pierdem timp 
certându-ne pentru că ea a intrat din nou în magazin! O, Doamne... 

Ridicându-și fustele, Kathryn începu să alerge. 

— Abbie! 

Nabor luă lada de portocale, strigându-i nevestei sale să îi aducă 
pantalonii de denim din spatele magazinului. Nu-l observă pe 
Matthias decât când era prea târziu. Aruncându-i portocalele cât 
colo, Matthias îl înșfăcă pe Nabor de ceafă, îl târî pe trotuar, și îl 
îmbrânci cu putere în magazin. 

— Du-te și ia-ţi singur roaba! îl repezi și îl urmă înăuntru. Kathryn! 
Ea tocmai ieșea, cu brațul pe după Abbie. Voi două rămâneți aici 
afară! Îl ajut eu pe nenorocitul ăla de bărbat să își ia scumpii nădragi. 

Când Nabor încercă să scape, Matthias îl roti şi îl îmbrânci. 

— Spuneai ceva de pantaloni. Du-te şi ia-ți-i! Sunt chiar în 
spatele tău. 

Cu ochii mari de spaimă, din cauza focului sau a lui Matthias, 
Nabor înșfăcă un braț de blugi Levi Strauss într-o roabă. Reușiră să 
umple și să scoată două roabe pline de mărfuri înainte să devină prea 
periculos ca să mai intre în magazin. 

Matthias îl apucă acum pe Nabor de partea din față a cămășii. 

— Dacă te mai văd sau aud vreodată că te porți urât cu nevastă-ta, 
te bat de îți sună apa în cap! 

— Matthias. Vocea lui Kathryn era tânguitoare. Hotelul e în flăcări. 

— Am văzut. Nu mai putem face nimic pentru el. 

Matthias știuse înainte să se ducă după Nabor că hotelul avea 
să sufere daună totală. Salonul lui Brady deja se prăbușise, înghițit 
de flăcări și de explozia diferitelor obiecte carbonizate. Mai încolo 
pe stradă, Ronya și Ina Bea stăteau în fața restaurantului, privindu-l 
arzând. Când ajunseră la cele două femei, Kathryn se desprinse de 
el și o cuprinse în brațe pe Ronya, care părea destul de calmă, în 
ciuda scenei de speranță năruită ce se desfășura înaintea ei. Ina Bea și 
Tweedie stăteau lângă ea. 

— Mulţumim Domnului, sunteţi tefere. 

Kathryn îi dădu drumul Ronyei. 

Matthias o luă din nou de mână și i-o finu ferm, dorind să se 
asigure că nu o lua la fugă să mai vadă de careva și să îl lase îngrijorat 
de moarte fără să ştie unde era. 

— Mă bucur că sunteți tefere și nevătămate. Îmi pare rău pentru 
restaurantul tău, Ronya. 

— Am mirosit fumul și am văzut lumina venind dinspre Valea 
Cenușii. Vântul bătea în direcţia asta, și am ştiut că nu avea să treacă mult 
şi avea să cuprindă tot orașul. Am scos câteva lucruri. Arătă cu mâna spre 
un morman de oale și tigăi și cutii cu provizii. Ridică din umeri. E a treia 
oară când îmi arde casa din temelii. Își strânse șalul mai bine în jurul 
umerilor și scutură din cap. Nu avem ce face decât să o luăm de la capăt. 

— Casa noastră s-a dus. Matthias oftă. Uneori câștigi, alteori 
pierzi. Aproape toți cei care stăteau în mijlocul Chump Street 
pierduscră ceva în scara aceasta. O să ne repunem pe picioare. 

Vântul își schimbă direcția, cartierul chinezesc arse din temelii, 
incluzând casa cea a nouă a lui Jian Lin Gong, construită din 
câștigurile obținute din Keeweetoss, fiind unul dintre partenerii 
originali, specialist în explozivi. Îi lăsase pe soția și pe fiul său să se 
ocupe de spălatul rufelor. O parte din centru fusese cruțată, inclusiv 
căsuţa lui City și sala de fandango a lui Barrera. Aveau să treacă ore 
întregi până când aveau să știe cât din oraș rămăsese în picioare, și cât 
de mulți erau cei care poate îşi pierduseră viața. 

Matthias se trezi rugându-se pentru ploaie, deși știa că și dacă 
venea acum, pentru salvarea Calvadei ar fi fost prea târziu. 

Focul înaintă pe versantul muntelui, spre mina Keeweetoss. Pentru 
că copacii fuseseră tăiați și folosiți pentru consolidarea tunelurilor 
subterane, suficienți arbuști și tufișuri fuseseră îndepărtați, încât 
focul se stinse. Bărbații formaseră un șir și aruncau lopeți de pământ, 
reușind să formeze o barieră între clădirea administrativă și casele lui 
Amos Stearns, Wyn Reese și alții câțiva. Când focul își schimbă din 
nou direcția, casele fură cruțate. Focul făcu ravagii prin tufăriș, urcând 
până ajunse la un perete abrupt din piatră. În final se stinse, lăsând în 
urmă un peisaj carbonizat. 

În mod miraculos, nimeni din Calvada nu murise. Oamenii 
începură să se întrebe cum pornise focul. Nu fusese nicio furtună cu 
fulgere. Cineva spuse că totul începuse în Valea Cenușii. 

Sala de fandango a lui Barrera și magazinul universal Walker's 
supravieţuiseră, împreună cu două saloane și cele mai multe din 
vilele de pe Riverview, inclusiv casa lui Morgan Sanders, care fu 
transformată rapid într-un adăpost pentru cei rămași fără locuinţe. 
Deși lui Matthias şi Kathryn li se oferiră dormitorul matrimonial, o 
onoare pe care o considerară demnă de un primar, ea refuză să intre. 

— Prefer să locuiesc într-un salon decât să mai pun vreodată 
piciorul în casa aceea! 

— Ce zici de sala de fandango? 

Matthias îi spuse că Jose Barrera se oferise să găzduiască cât de 
mulți oameni puteau intra în clădirea lui. 

— Eu, tu și încă cinzeci de bărbați pe podeaua de lemn — sau 
șaizeci, depinde cât de mulți ne putem înghesui împreună. Matthias 
începu să râdă când îi văzu expresia îngrozită. I-am mulțumit pentru 
oferta generoasă, dar deja i-am spus că avem unde merge. 

— Avem? Unde? 

— Scrib ne-a oferit casa lui City. 

Bandit avea să fie și el binevenit, asta dacă nu cumva prefera să 
bântuie pe-afară unde putea găsi vreo friptură delicioasă de raton sau 
oposum, mulțumită focului din Calvada. 

Locuința din spate era imaculată, totul la locul lui, așternuturile și 
păturile curate, patul făcut. Kathryn zâmbi. 

— Fie ţi-ai schimbat obiceiurile, Scrib, fie Millicent Blackstone a 
preluat conducerea. 

El zâmbi ușor. 

— A fost Millie. 

Matthias chicoti. 

— Ar trebui să te însori cu fata asta înainte să apuce altul să îi 
vadă valoarea. 

Scrib se îmbujoră. Din câte se părea, ideea asta îi venise deja. 

— Da, ei bine, vorbeam de iarna care vine. Ea face șaptesprezece 
ani în decembrie şi crede că e o lună bună pentru nuntă. 

Kathryn păru surprinsă. 

— E atât de tânără. 

— Ştie ce vrea, asta e clar. 

Scrib ridică din umeri. 

Matthias îi zâmbi lui Kathryn. 

— Îmi pare că mai ştiu pe cineva. Îi întinse mâna lui Scrib. 
Felicitări! E un lucru bun, copile. Cea mai bună decizie pe care o 
poate lua un bărbat este să se însoare cu o femeie deșteaptă. 


Îi făcu cu ochiul lui Kathryn. 


Axel Borgeson intră în oficiul Vocii a doua zi. 

— Kathryn? Trebuie să vorbesc cu tine. 

Ea îl urmă afară. 

— Fiona mi-a trimis vorbă că una dintre fetele ei e bolnavă și a 
cerut să te vadă. 

Kathryn era derutată. 

— De ce nu mi-a trimis pur și simplu un mesaj? 

— M-a chemat și pe mine. 

— A spus de ce? 

— Spunea că Monique te tot cheamă pe tine. Delirează în 
franceză. Şi a spus ceva despre o crimă din San Francisco. 

El ridică din umeri. 

Kathryn intră să îi spună lui Matthias că fusese chemată și nu 
ştia cât timp avea să fie plecată. Apoi ea și Axel porniră spre Casa 
păpușilor Fionei Hawthorne. 

Elvira Haines le deschise ușa. Își ţinea capul plecat în timp ce 
făcu un pas înapoi, lăsându-i să intre. Kathryn simți părere de rău că 
nu găsise o cale să o scutească pe Elvira de viața aceasta. Elvira părea 
copleșită de rușine. 

— Fiona e cu Monique. Sunt la etaj. A doua ușă pe stânga. 

Se întoarse fără să își ridice fruntea. 

— Eu voi fi în bucătărie. 

Monique arăta îngrozitor, cu ochii îngropați în orbite, buzele 
uscate și crăpate. O sticluță pe jumătate goală cu laudanum stătea pe 
măsuța laterală. 

Fiona își ridică privirea la Kathryn, răvășită de durere. Scutură din cap. 

— Doc Blackstone a spus că e cancer. Nu se mai poate face nimic 
decât să îi dăm niște laudanum. 

Monique gemu și se foi neliniștită. Tânăra femeie cândva frumoasă, 
părea ofilită și îmbătrânită, cu fața schimonosită. Își îndreptă privirea 
spre Kathryn, cu ochii arzând. Vorbi în franceză, iar Kathryn făcu un 
pas înapoi, înțelegând. 

Axel o privi. 

— Înţelegi franceză? Ce a spus? 

— „Eu l-am omorât. l-am zdrobit capul. Și aș face-o iar.“ 

Monique își ridică creștetul, cu ochii înnebuniți, vorbindu-i lui 
Kathryn în franceză. 

— „I-aș ucide pe toți dacă aș putea...“ 

Kathryn continua să traducă, în timp ce Fiona încerca să îi dea o 
gură de apă. 

Prăbuşindu-se înapoi în pat, Monique scutură din cap, plângând 
acum ca un copil rănit. 

— Credeam că mă iubește... Pieptul ei era cutremurat de suspine. 
M-a iubit! Înfuriată din nou, o privi pe Fiona. M-ar fi luat de soție, 
dacă nu te amestecai tu. Îi spuse Fionei un apelativ pe care Kathryn 
nu îl putu traduce, dar care suna necuviincios. 

Fiona își îndreptă spatele, privind-o pe fata care se stingea. 

Axel veni mai aproape, privind-o intens pe Fiona. 

— Vorbește despre tine și Morgan Sanders? 

— Nu cred. Fiona se aplecă spre Monique pentru o clipă, apoi se 
trase înapoi, înțelegând. O, nu, Monique. O, nu... 

— Întotdeauna m-a vrut. Nu suportam să văd că se duce în iatacul 
tău. Respiraţiile lui Monique deveniră superficiale. Începu iarăși să 
plângă ca un copil. M-am dus cu Morgan doar ca să îl fac gelos. 
M-am dus la el și i-am spus asta. Și i-am promis că nu o să o mai fac 
niciodată. 

Confuză, Kathryn o privi pe Fiona. Despre ce tot vorbea Monique? 
Avu o presimțire de rău augur. 

Umerii lui Monique se zguduiau în timp ce plângea. 

— Mi-a spus că e în regulă. Că nu are niciun drept asupra mea. 

Privind-o pe Fiona cu ochi sticloşi, continuă. 

— Eu am făcut-o. Eu l-am lovit. 

Axel făcu un pas înainte, dar Fiona se interpuse între el și femeia 
muribundă. 

— Tu l-ai omorât pe City? 

Faţa lui Monique se contorsionă de ură. 

— Da, eu l-am omorât. 

— De ce? strigă Fiona. 

— Mi-a întors spatele, așa cum fac toți. Își ridică creștetul. L-am 
lovit cu mânerul presei pe care o iubea atât de mult. Căzu înapoi în 
așternuturi, tremurând din tot corpul. L-am iubit! Și apoi l-am urât. 
L-am vrut mort! l-am vrut morți pe toţi! Toţi mi-au întors spatele... 

Fiona fugi din încăpere. Ochii lui Kathryn se umplură de lacrimi 
în fața mărturisirii lui Monique. 

Axel se apropie de pat. 

— Domnișoară Beaulieu, l-ai ucis pe Morgan Sanders? 

Monique îl privi confuză. Buzele ei crăpate se arcuiră într-un 
zâmbet seducător care se transformă într-unul de satisfacție, expresia 
de pe față fiindu-i schimonosită de nerozie. Transformarea teribilă o 
făcu pe Kathryn să se dea înapoi. 

— Monique? o întrebă Axel din nou. Cum a fost cu Morgan 
Sanders? 

Monique o privi pe Kathryn. 

— A spus că se va însura cu tine. Încă trimitea trăsura după mine 
oricând îmi poftea compania. Apoi mi-a întors spatele și şi-a turnat 
un pahar cu vin. Am luat vătraiul şi l-am lovit cu el. 

— Ce spune? întrebă Axel autoritar. 

— Il avait l'air tellement si surpris. 

Monique râse ușor, iar trupul i se relaxă. 

— Kathryn! 

— Ea l-a omorât pe Morgan Sanders. 

Axel se încruntă. 

— Cum rămâne cu Wyn Reese? A mințit pentru tine? A spus că 
ai fost cu el toată noaptea. 

— El așa a crezut, spuse ea chicotind. l-am pus laudanum în 
whisky. Nici n-a ştiut când am plecat. Fața ei era palidă și lipsită de 
orice expresie acum. Nici măcar nu s-a urnit când m-am băgat înapoi 
în pat lângă el. Respirația începuse să i se domolească și părea să se fi 
făcut mică în pat. 

Axel o luă pe Kathryn de braţ. 

— Noi mai bine plecăm. 

— Nu o pot lăsa singură. 

— L-a ucis pe tatăl tău. L-a ucis pe Morgan Sanders şi poate şi pe 
alții, dacă este să credem ceea ce a mărturisit. 

— Orice-ar fi făcut, Axel, este un suflet de om. Kathryn se simți 
copleșită de o compasiune ce întrecea puterea ei de pricepere. Sigur, 
chiar și acum, mai exista speranță pentru sufletul chinuit al lui 
Monique. 

— Matthias îmi va lua capul și numai pentru că te-am adus aici. 
Nu te pot lăsa... 

— Nu tu m-ai adus, Axel. Am fost chemată aici. 

— Nu îi poți salva pe toți, Kathryn. El ieși repede din încăpere. 
Nici Fiona, nici Elvira nu se mai întoarseră. 

Monique își întoarse capul și o privi pe Kathryn. 

— Toți mă părăsesc... 

— Eu nu plec. 

Stoarse o bucată de pânză, luă scaunul ocupat înainte de Fiona 
şi îi tamponă fruntea lui Monique. Laudanumul își făcuse efectul. 
Monique mai putea înțelege ceva în starea asta? Indiferent ce se 
întâmpla, Kathryn ştiu ce trebuia să facă. Se aplecă înainte, rosti 
adevărul cu blândețe la urechea lui Monique și se rugă pentru 
speranța și harul mântuitor pe care acest adevăr le conținea să ajungă 
la timp la fata care murea. 

Kathryn se rugă încet în franceză până când Monique mormăi 
ceva despre faptul că ÎI ura pe Dumnezeu și nu mai suporta să asculte 
niciun cuvânt. Trecu o noapte lungă și dificilă în care Monique 
murmura incoerent, plângea de durere și se lupta pentru viață. În 
ultimele ei clipe, o privire plină de groază apăru în ochii ei. Scoase un 
țipăt ușor înainte să se stingă, cufundându-se cu totul în așternuturi 
când şi ultima suflare îi părăsi plămânii. Năpădită de milă, Kathryn îi 
închise ochii, o acoperi cu un cearșaf şi stinse lumina. 


Matthias coti pe Gomora și o văzu pe Kathryn ieșind din casa 
Fionei Hawthorne. 

— Kate! 

Porni în fugă spre ea, luând-o în brațe când ajunse la ea. 

— Axel mi-a spus despre Monique. 

— S-a stins. 

— S-a îndurat Dumnezeu de ea. 

Expiră prelung, ușurat că o ținea din nou pe soția lui în braţe. 

— Dacă ar fi trăit, ar fi trebuit să fie judecată pentru două crime și 
apoi ar fi fost spânzurată. 

O simți pe Kathryn tremurând, fără îndoială urmare a celor 
mărturisite de Monique despre City Walsh. El o îndepărtă ușor de la 
sine, privind-o. 

— Pari stoarsă de puteri și epuizată. 

Ea râse încetișor. 

— Mulţumesc foarte frumos, spuse ea moartă de oboseală. Era 
atât de pierdută, Matthias. Nu puteam pleca. 

El îi aranjă o șuviță de păr după ureche. 

— Axel a spus că vorbeai cu ea când a plecat. 

— Nu ştiu dacă a auzit ceva din tot ce i-am spus. 

— Ai făcut ce ai putut, scumpa mea. 

Matthias stătea întins :într=0..parte, cu capul rezemat de braț, și cu 
un braț.o-ținea pe Kathryn pe după talie. Ea se întoarse pe spate, 
gânditoare. zi 

—Mă întreb ce a făcut:o pe Monique, să ajungă aşa cum era. 

Ei își duse. mâna, pë coapsa ei, ținând-o aproape. Dacă nu erau 
atenți; se puteau trezi amândoi pe dușumea! 

:* — Unii oameni sunt înclinați la rău, Kate. Oftă prelung. Am văzut 
asta în război. Unora dintre bărbați le place războiul. Le-o citeai în 
priviri. Ceva le lipsea. Sau erau-corupți dincolo de a mai putea fi 
răscumpărați. 

Ca şi Morgan Sanders. 
— Ultimele ei clipe... Kathryn se cutremură. Îl ura pe 
Dumnezeu. 

— ÎI învinovăţea, probabil. El este adesea țapul ispăşitor pentru 
oamenii care își nenorocesc viaţa. 

Nu Îi întorsese și el spatele Domnului? 

Kathryn se uită la el. 

— Dar sufletul ei era rănit... sau conștiința îi era pătată? 

Era unul dintre multele lucruri care îi plăceau lui Matthias la 
Kathryn. Îi păsa profund de oameni, chiar și de cei care erau stricați 
și care făceau rău. 

— Numai Dumnezeu ştie. 

Oftând, rămase cu privirea pironită în tavan. Când își închise 
ochii, el crezu că se culcase. Apoi ea vorbi din nou. 

— Cred că o sută de oameni și-au făcut bagajele și vor părăsi 
oraşul astăzi. 

— Nu îi pot învinovăți. 

— Asta înseamnă doar că va fi mai greu să reconstruim orașul. 

Nu părea prea fericită de asta. Reconstrucția avea să fie o muncă 
monumentală. 

— Unii ar prefera pur și simplu să o ia de la capăt în altă parte. 

Kathryn își întoarse capul spre el. 

— Îmi pare rău pentru hotelul tău, Matthias. 

Ochii ei erau ca o pășune primăvara, pielea ca mătasea. 

— Hotelul nostru, o corectă el. Walker's este încă în picioare, și am 
o jumătate dintr-o companie de transporturi care este înfloritoare. Nu 
dorea să își calculeze pierderile, nu când cea mai mare binecuvântare 
pe care o avea se afla chiar acolo alături de el. 

— Nu te gândești să ne mutăm la Sacramento, nu? 

— Încă mai am ceva din mandatul meu de primar. 

— Sună ca și când ar fi mai degrabă o sentință decât un privilegiu. 

Matthias chicoti. 

— Depinde cum o priveşti. 

Îi plăcea să își simtă soția cuibărită lângă el. Ei i-ar fi fost mai bine 
într-un oraș mare. Și ar fi fost și mai în siguranță. Cu bărbaţi capabili 
care să conducă Keeweetoss, operațiunea ar fi continuat la fel de bine 
și fără ea aici. Amos Stearns și Wyn Reese se dovediseră amândoi cu 
totul capabili și de încredere. 

Orașul trebuia reconstruit din temelii. Era nevoie de timp pentru 

a repune pe picioare afacerile și locuințele. Cel mai probabil, Calvada 
avea să redevină exact ceea ce fusese înainte să sosească Kathryn. 
Axel spusese că intenționa să rămână, însă cele două ajutoare ale 
sale părăsiseră orașul în caravană împreună cu alții, și un singur om 
probabil nu avea să fie în stare să împiedice orașul să redevină aşezarea 
sălbatică și nelegiuită care fusese înainte. Dar chiar acum, Matthias 
avea alte lucruri în minte decât eforturile care aveau să fie necesare 
pentru ca orașul să se refacă după incendiu. 

Kathryn îi opri mâna care începuse să se aventureze. 

— Eşti primar, Matthias, și poți face mult bine. Cu cât incepem 
mai devreme, cu atât mai bine. 

Matthias gemu în sinea lui. Cunoscând-o pe soția lui, se putea 
aștepta la gânduri mari. 

— Nu mai prea este mare lucru din oraș de condus, și până și un 
primar mai are dreptul la câte o seară liberă. 

Începu să îi muște ușor lobul urechii. 

Înfiorată, Kathryn se dezlipi de el, suficient cât să îl privească în 
față. 

— Acum este mai mult de lucru decât a fost vreodată. Un oraș nu 
înseamnă clădiri. Înseamnă oameni! 

Ridicându-i ușor bărbia, se apucă să îi sărute gâtul. 

— Draga mea, știu, dar nici Roma nu a fost ridicată într-o singură 
zi. 

— Nu vorbim despre Roma. Se retrase din nou puțin. Vorbim 
despre un oraș minier care va fi plin de corturi până când vom putea 
reconstrui locuințele. Tu eşti bărbatul care trebuie să se îngrijească 
pentru ca orașul Calvada să iasă din criza asta într-o stare mai bună 
ca înainte. 

Kathryn păşea pe un drum drept şi îngust. Matthias se hotărî să 
schimbe tactica şi știu ce dorea să obțină. 

— Vorbeai diferit acum câteva luni despre abilitățile mele. 

Îşi plimbă mâna pe coapsa ei. Când ea expiră ușor, inima lui 
începu să bată mai repede. Succesul îi era la îndemână. 

— Matthias... Kathryn își puse palma pe pieptul lui gol. Asta era 
înainte să văd cât de multe lucruri eşti capabil să realizezi. Gura ei era 
aproape de jugulara lui. Când ai avut motivaţia... 

Gemând, el începu să râdă. 

— Femeie... 

Îi cuprinse mijlocul; o aduse din nou aproape de el. 

— Apreciez încrederea pe care o ai în mine, dar... 

Când ea își trase capul înapoi și îl privi din nou, ştiu că ea nu avea 
de gând să vină pe drumul pe care apucase el. Rotițele din mintea 
aceea fertilă a ei începuseră din nou să se învârtă. Probabil că avea 
deja un plan pentru ceea ce le rezerva viitorul, cu voia lui Dumnezeu, 
şi dacă râul nu ieșea din albie. O inundație! Asta le mai trebuia pentru 
a completa dezastrele recente, și temerea nu era chiar nejustificată. 
Trecându-și mâna peste coapsa ei, încercă o ultimă oară. 

— Vrei să îi refuzi soțului tău drepturile lui dacă nu organizez 
reconstrucția orașului? 

Ea clipi repede din gene. 

— Presupun că aș putea face sacrificiul ăsta, dacă aș şti că este spre 
binele vecinilor noştri! 

— Nu joci corect! Verificându-i hotărârea, o sărută. Ar exista o 
posibilitate să ies învingător din lupta asta, nu? 

Cu suflarea tăiată, Kathryn își lipi mâna ferm de pieptul lui. 

— Fii cuminte, Matthias. 

— Sunt cuminte. 

Ea râse şi inspiră repede. 

— Opreşte-te! Acum ascultă... 

— Sunt tot numai urechi. 

— Keeweetoss este încă activă. Avem nevoie de mai mulți oameni. 
îşi vor aduce familiile cu ei. 

— Dacă au familii. 

Avea nevoie să i se reamintească cât de puțini erau bărbații care 
aveau soții, darămite copii. 

Ea continuă repede. 

— Nu toți bărbaţii care vor veni vor fi mineri. Unii vor fi tâmplari, 
căruțași, dulgheri, bancheri, vânzători. O să punem anunțuri... 

Matthias pufni resemnat, ascultând-o doar pe jumătate. Ea se 
descoperi şi cobori din pat. 

— Domnule Beck, nu ai în minte decât un singur lucru! 

Privindu-l încruntată, se înveli cu o pătură. 

— Ar trebui să existe niște reguli! 

Rezemându-și din nou capul în palmă, Matthias rânji, lipsit de 
căință. 

Ea era îmbujorată şi frumoasă. 

— O, nu, scumpa mea. Nu există reguli în dragoste sau în război. 

— Nu trebuie să te uiţi așa la mine. 

— Dar ce este greșit cu modul în care eu o privesc pe soția 
mea? El bătu cu palma peste locul gol de lângă el. Putem discuta 
dimineață. 

Kathryn mută scaunul vechi al lui City lângă sobă. Lipită de 
peretele din spatele ei stătea cândva biblioteca cu cărţi, cea pe care o 
mutaseră în noua lor casă. El își aduse aminte cât de disperată fusese 
Kathryn să salveze cărțile acelea și aproape îi părea rău acum că nu se 
întorsese în casă și să le salveze din calea focului. Cel puţin jurnalele 
și caietele lui City erau în siguranță. 

Kathryn se așeză, cu genunchii lipiţi, strângând pătura în jurul 
umerilor, serioasă. 

— Avem nevoie de un plan, Matthias. Focul a fost un dezastru 
teribil, dar de asemenea ne-ar putea oferi una dintre cele mai mari 
oportunități. Munţii sunt atât de frumoși aici, și râul cu apă cristalină 
care izvorăşte din munte. Nu avem decât câteva luni până vine iarna. 
Am putea construi o nouă Calvada. 

— O nouă Calvada? 

— Am putea prezenta un plan. Gândeşte-te! O piațetă a orașului, 
o rețea de drumuri cu rigole de colectare a apelor de fiecare parte 
pentru a aduna apa de ploaie şi topirea zăpezilor. Am putea proiecta o 
rețea de apă care să nu aibă nicio șansă să se contamineze cu apele din 
latrine. Mina va atrage oameni, mulți oameni. Când vor veni, vrem ca 
ei să privească în jur și să hotărască că e un loc bun în care să îţi înfigi 
rădăcinile, în care să îți pornești o familie... 

Era o visătoare. Era unul din lucrurile pe care Matthias le iubea 
la soția lui, spiritul ei plin de optimism. Dar trebuia să privească 
realitatea în față. 

— Când va seca cuprul și argintul, aceiași oameni vor pleca. 
Calvada este capăt de drum, Kate. Madera dădea semne de secare, 
acum e închisă din lipsă de conducere. Jackrabbit e terminată. Mina 

Twin Peaks tocmai se închide. Calvada va trece de la înflorire la ofilire 
în următorii câțiva ani. 

— Nu ai de unde să știi asta. 

— E în firea orașelor miniere. Oamenii vor pleca. Oamenii care nu 
au puțin nu doresc să o ia de la capăt şi să rămână cu și mai puțin. Vor 
dori să se ducă în Truckee sau Reno sau Placerville sau Sacramento, 
unde pot să își găsească de lucru. Chiar și mai mulți se vor duce acasă 
dacă vor avea bani să ajungă până aici. Când orașul acesta va muri, 
clădirile vor fi rase de pe fața pământului, materialele refolosibile vor 
fi încărcate în căruţe și duse în altă parte. 

— Uiţi de Keeweetoss. Amos spunea că are destul cupru pentru 
câțiva ani buni. 

— E părerea unui singur om, și încă unul tânăr și lipsit de 
experiență. 

— E geolog şi în ultimele luni a tot vorbit de calitatea cuprului pe 
care reușesc să îl scoată din mină. 

— Și s-ar putea să dea peste un zid de granit chiar mâine. Minele 
sunt azi o comoară, iar mâine, o groapă fără valoare. 

Kathryn îl privi cu ochii ei verzi sigură pe ea. 

— Și granitul e bun. Se folosește să construieşti structuri durabile. 

— Cum ar fi pietrele de morminte. 

— Ah, Matthias! 

Vădit frustrată, se ridică în picioare şi începu să se plimbe, 
strângându-și mai bine pătura pe după ea. 

— Tu ești aici de mai mult timp decât mine. Trebuie să ai 
sentimente pentru locul acesta! 

— Sacramento este o răscruce, iar eu şi Henry am trasat rute de 
acolo. California se va dezvolta tot mai mult, iar bunurile vor trebui 
transportate. Nu a fost niciodată planul meu să rămân aici pentru 
totdeauna. 

Fa se prăbuși în scaunul lui City. 

— Dar cu siguranță simți o oarecare loialitate față de oamenii de 
aici. 

— Da, așa e. Dar asta nu înseamnă că vreau să ne stabilim 
permanent aici. 

Când ochii soției sale se umplură de lacrimi, Matthias începu să 

se îngrijoreze. Micuţul editor încăpățânat devenise o plângăcioasă în 
ultima vreme. 

— Spune-mi sincer. Când ai ajuns, ai privit în jur prin Calvada şi 
ţi-ai spus: „Ăsta-i locul unde îmi doresc să îmi petrec tot restul vieții“? 

Ea râse încetișor. 

— Nu. 

— Ei, şi-atunci? 

— În ultimul an am ajuns să văd ce ar putea deveni orașul acesta. 

— Scumpa mea, nu spun că ne suim în poștalion și plecăm în ziua 
când îmi închei mandatul ca primar. 

Kathryn trase aer în piept dârdâind și își şterse o lacrimă. Avea din 
nou o privire gânditoare pe faţă. 

— Am ajuns să iubesc oamenii, Matthias. Nu suport gândul de a o 
părăsi pe Ronya. E cea mai bună prietenă din câte am avut vreodată. 
Și Ina Bea se va căsători cu Axel peste câteva luni. Scrib mi-e mai 
apropiat decât un frate. Se va căsători cu Millicent de Crăciun și 
probabil până în ianuarie va și rămâne însărcinată cu primul lor 
copilaș! Îmi doresc să le văd copiii crescând. Și apoi mai este Wiley şi 
Carl, și Kit, Herr şi reverendul şi doamna Thacker, și o duzină de alți 
oameni care ne sunt prieteni. Și Fiona... 

Îl privi cu ochii plini de lacrimi. 

— Și apoi mai este Wyn şi Elvira... 

Matthias o vedea cum se domolea. Căscând, se aplecă ușor. Era 
palidă, cu cearcăne sub ochi, și părea să își fi terminat cuvintele pentru 
seara aceea. Oftând, se ridică şi veni în pat fără să o cheme. Se trecură 
sub plapumă, rămânând cu faţa la el. 

— Mă faci foarte fericită, domnule Beck. Își petrecu mâna pe 
după spatele lui, făcându-l să se înfioreze, însă Scrib îi spusese lui 
Matthias că o găsise pe Kathryn ghemuită pe canapea în miezul zilei. 
Părea epuizată și asta îl îngrijora. De obicei era plină de viață. 

Matthias trebui să își înfrâneze dorința. Ea avea nevoie de somn. 

— Întoarce-te, scumpa mea. 

Când ea se supuse, el o cuibări aproape de sine, ca două linguri 
într-un sertar. 

— Poate că ar trebui să te consulte Doc. Doar să ne asigurăm că 
eşti în regulă. Ce zici? 

Când ea nu îi răspunse, Matthias se ridică ușor și se uită la ea. 
Deja adormise! 
Trecu mult timp până reuși să adoarmă și el. 


Câteva zile mai târziu, restaurantul Ronyei răsărise din mijlocul 
cenușii într-un cort mare cu mese și bănci din scânduri pentru clienți. 
Kathryn şi Matthias se alătură celorlalți care își pierduseră casele. Îşi 
făcea griji pentru Fiona. 

— Nu am mai văzut-o din ziua în care a murit Monique Beaulieu. 
Aș vrea să mă asigur că e în regulă. Ştia că Matthias prețuia loialitatea 
la fel de mult ca și ea. Și Elvira, desigur. 

El se încruntă privindu-i farfuria neatinsă. 

— De ce nu mănânci? 

— Nu mi-e foame. 

De fapt, i se făcea greață și numai uitându-se la mâncarea din 
farfuria lui. 

— Ti-e rău? Ai fost la Doc Blackstone? 

— Nu, sunt bine. Sunt sigură că sunt doar obosită. 

— Şi nici nu e de mirare. Ochii lui se luminară. Aseară te simțeai 
bine. El rânji. Sunt destul de obosit și eu de dimineață. 

Roșind, îl privi încruntată. 

— Mai încet, domnule Beck, ii spuse ea în șoaptă, dar el doar 
chicoti. Kathryn își adună șervetul și îl puse pe masă, apoi se ridică 
să plece, 

Matthias o apucă de încheietura mâinii. 

— O sărutare înainte să pleci. 

— Nu în public, pentru Numele lui Dumnezeu! 

— E gol aici, și nu te las să pleci până nu te supui. 

El îi oferi un zâmbet ştrengar. 

— Prea bine. 

Se aplecă spre el. Când el își închise ochii, ea îi lăsă o sărutare pe 
frunte și se grăbi să fugă, dar nu înainte să arunce o privire râzând 
peste umăr. 

Când Kathryn coti după colț, îl văzu pe Wyn Reese la uşa din față 
a Fionei. 

— Wyn! Ce faci în oraș? 

El se întoarse şi începu să roșească. 

— Doamnă Beck. Nu mă aşteptam să vă întâlnesc aici. Am vrut 
doar să verific și să mă asigur... 

— Fiona și Elvira sunt prietenele mele. 

— Serios? Sprâncenele lui se arcuiră ușor. E bine atunci. 

— Condoleanţele mele, Wyn. 

El păru nedumerit, iar ea continuă, nesigură acum. 

— Ştiu că dumneata și Monique ati fost... prieteni. 

Se făcu roșie, simțindu-se nelalocul ei. Și nici el nu părea deloc în 
largul lui. 

— Oarecum. Părea mohorât. Aducea numai necazuri cu ea. 
Adevărul e că speram să își îndrepte afecțiunea spre altcineva 
pentru că... Scutură din cap și ridică din umeri. Lăsaţi, nu 
contează. Îşi ridică privirea spre geam, întristat. Eu... mai bine 
plec. Ar trebui să fiu înapoi la mină. Schiță un zâmbet. Doamna 
șcf ar putea să mă concedieze. O salută cu capul. Vă doresc o zi 
bună, doamnă Beck. 

Făcu un pas în spate, își puse pălăria și se îndepărtă. 

Uşa se deschise și Elvira privi afară. 

— O. Doamnă Beck. Mi s-a părut că am auzit pe cineva la ușă. 

Îl văzu pe Wyn Reese îndepărtându-se și părea dezamăgită. 

— Pot să intru? 

— O, nu. Fiona mi-a spus să nu vă las înăuntru. 

— Ei bine, intru. Kathryn păşi peste prag. Cum e Fiona? 

— Jelește. Elvira arăta ca un copil care se aștepta să fie dojenit. Se 
învinuiește pentru moartea lui City. 

— O să vorbesc cu ea. 

Kathryn porni pe coridorul ce ducea la locuinţa Fionei, dar altceva 
îi veni în minte. 

— ÎI cunoşti pe Wyn Reese, Elvira? 

Elvira își întoarse privirea. 

— De ce întrebaţi? 

— Era aici. În fața ușii. 

— O, ei bine, mai trece pe aici uneori. Monique le-a spus fetelor 
că Wyn era logodnicul ei. 

Kathryn simţi un fior trecând-o la auzul acelor cuvinte. 

— L-ai întâlnit pe Wyn aici? 

— O, nu. Îl cunosc înainte să vin aici. El și soțul meu fuseseră 
prieteni. Elvira ridică un umăr. Îmi închipui ce gândește acum despre 
mine, că lucrez într-un loc ca ăsta. Ochii îi deveniră umezi. Nu o să 
uit niciodată ce față a făcut când m-a văzut prima oară aici. Îşi duse 
vârfurile degetelor la buze. Nu mi-a fost niciodată așa de rușine ca 
atunci. Clipi repede, alungându-și lacrimile. Wyn lucrează la mina 
dumneavoastră, nu? 

Kathryn văzu ceva în ochii tinerei femei care lăsau să se întrevadă 
faptul că avea sentimente dincolo de o simplă prietenie pentru acel 
om. 

— E supraveghetorul șef. Intenţiona să urce la Keeweetoss imediat 
după ce vorbea cu Fiona. Își puse mâna pe brațul Elvirei. Viața se 
poate schimba într-o... 

— E prea târziu, doamnă Beck. Sunt bucuroasă că aţi vorbit cu 
mine. Nimeni altcineva nu o face. Se duse mai încolo. Știţi unde este 
camera Fionei. 

Fiona era palidă. Kathryn nu ajunsese de două minute în cameră 
când începu să plângă. 

— E vina mea că tatăl tău este mort, Kathryn. 

Kathryn se așeză și o luă de mână. 

— Nu aveai de unde ști. 

— Ştiam că aducea numai necazuri cu ea de când a venit. Era 
speriată, și apoi s-a acomodat aici și am început să observ o față 
întunecată a ei, o aroganță, o tendință de posesivitate. Mă tot gândesc 
și îmi aduc aminte cum era înainte ca City să petreacă prima noapte 
cu mine. Era furioasă. A spus câteva lucruri urâte. Dar nu m-am 
gândit niciodată... 

Îşi duse degetele tremurătoare la tâmple. 

— Și apoi Sanders. Toate semnele erau acolo. Doar eu nu le-am 
văzut. Se lăsă pe spate, părând epuizată şi deprimată. M-am săturat. 
O să vând casa și voi pleca din Calvada. Sunt prea multe amintiri aici. 

— Şi unde o să te duci, Fiona? 

— Într-un alt oraş minier. Zâmbi trist. Și cine ştie? Poate chiar 
încerc altceva. 

— Sper să o faci, și sper să îți găseşti fericirea. Cum rămâne cu 
celelalte femei? 

— Le iau cu mine. 

— Te-ai supăra dacă Elvira ar rămâne aici? 

Fiona râse încet. 

— Mi-aş dori să rămână. E mult prea delicată pentru slujba asta. 
E atât de deplorabilă că îi face pe clienți să se simtă vinovaţi. Îşi ridică 
fruntea, privind-o cu atenție pe Kathryn. De ce întrebi? 

— Mă gândeam la ceva, dar nu vreau să fac nicio presupunere şi 
să îi dau speranţe false Elvirei. 

— Mă simt responsabilă pentru ea. 

Fiona o conduse pe Kathryn până la ușă. Calvada nu a mai fost la 
fel de când ai sosit tu, Kathryn. Zâmbetul ei era tandru. E ca și când 
ai fi luat lucrurile de unde le-a lăsat City. Ar fi atât de mândru de tine. 

Kathryn simți cum o năpădeau lacrimi fierbinți. 

— Eşti sigură că nu ai putea rămâne şi să o iei de la capăt aici? 

Fiona oftă prelung. 

— Femeile ca mine nu se pot dezbrăca de trecutul lor dacă rămân 
pe loc. 

Kathryn o îmbrățișă. 

— Mulţumesc. 

— Pentru ce? 

— Pentru că l-ai iubit pe tata. 

— Asta a fost ușor. Mai greu a fost să îl pierd. 

De îndată ce Kathryn plecă din casa Fionei, se duse drept la 
grajdurile orașului şi închirie o trăsurică. Când ajunse la mină, Amos 
o puse la curent cu ce mai era nou. Ea îl întrerupse și îl rugă să îl 
cheme pe Wyn Reese cu care dorea să discute despre o chestiune 
personală. Evident curios, dar fără a pune nicio întrebare, Amos 
trimise unul din bărbați în tunel să îl aducă. 

Wyn veni în birou, tot prăfuit, cu fața neagră de pământ. Amos se 
scuză și îi lăsă singuri. Wyn se întoarse spre Kathryn ca și când ar fi 
stat cu pușca ațintită asupra lui și ar fi avut o țintă desenată pe piept. 

— Aţi trimis după mine, doamnă Beck? 

Kathryn ştiu că își băga nasul în lucruri care nu o priveau, dar 
uneori dacă așteptai ca un bărbat să se hotărască, trecea şansa scoasă 
în cale de Dumnezeu. 

— Ții suficient de mult la Elvira Haines ca să te căsătorești cu ea? 

El nu spuse nimic câteva clipe, apoi expiră prelung. 

— Am văzut-o odată în salon la Fiona și s-a uitat la mine ca și 
când aș fi fost... Nu știu. Își frecă ceafa. Mă îndoiesc că vrea să aibă 
ceva de-a face cu mine. 

Kathryn nu își putu ascunde nerăbdarea. 

— Wyn! Tu ţii la ea? 

— Da, ţin. Mult. Faţa îi era încordată și chinuită. Îmi păsa și când 
Walter era viu şi se purta rău cu ea. Am făcut tot ce am putut ca să îl 
țin departe de casă când era beat, şi... 

— Începând din secunda asta ești liber pentru ziua de azi. Du-te 
și ia-ți nişte haine curate, du-te la baia din oraș și spală-te. Du-te de 
te tunde și te bărbiereşte. Apoi te iei și te duci la casa Fionei. 

— Nu ştiu dacă... 

— Eu ştiu. Și ăsta e un ordin, domnule Reese. 

Când el rămase la fel de nehotărât, ea oftă exasperată. 

— Du-te acum! 

Wyn arătă derutat, apoi izbucni în râs. 

— Da, doamnă. Cu asta are de furcă Matthias în fiecare zi? 

Kathryn zâmbi. 

— Domnul Beck dă la fel de bine pe cât primește, domnule Reese. 
Acum, du-te și salvează-ți doamna. 


— Ei bine, indiferent ce te supăra de dimineață, acum nu mai e 
cazul. 

Matthias chicoti privind farfuria goală a lui Kathryn. Mâncase o 
friptură, piure de cartofi, dovleac şi tocmai terminase o porție imensă 
de plăcintă cu măr. 

— Ai mâncat mai mult decât mine. 

— Mi-era foame! 

Îşi termină ultima gură de lapte din paharul înalt înainte să îi 
povestească cu ce se îndeletnicise toată ziua. Matthias se lăsă pe 
spate, părând fericit să o audă povestind despre Wyn Reese și Elvira. 
Se întrebă dacă își dădea seama de ironia faptului că ea, femeia care 
cândva fusese atât de împotrivitoare căsătoriei, acum preluase rolul de 
pețitoare. Liniștindu-se, ii povesti despre planurile Fionei Hawthorne 
de a pleca din Calvada. 

— Îmi place de ea, ţie nu? 

— Ba da. Când am ajuns prima oară, nu a vrut să vorbească cu 
mine pentru că era îngrijorată că reputația mea ar fi avut de suferit, 
ca și când nu mă descurcam destul de bine să rezolv problema asta de 
una singură. E bună şi generoasă. Dacă ar fi avut abilitățile Ronyei, 
viața ei ar fi fost cu totul alta. 

— Ai lacrimi în ochi. 

— Păi nu vreau ca ea să plece, dar înțeleg de ce e nevoită. 

Kathryn își înghiți cu greu nodul din gât, întrebându-se de ce era 
atât de emoțională în ultima vreme. Toate pierderile suferite în urma 
incendiului, desigur. 

— Îl jeleşte pe tata, Matthias, se învinuiește pentru ceva ce nu este 
din vina ei. 

Matthias își puse mâna peste a ei. 

— Au fost buni prieteni. 

— O, au fost mult mai mult decât doar niște prieteni. Reuşi cu 
greu să își reprime lacrimile. Nu aș ști nimic despre tata dacă nu ar fi 
fost ca. O lacrimă îi scăpă. Și-o șterse repede. Nu ştiu ce e cu mine în 
ultima vreme. 

— A fost o perioadă dificilă, Kate. Munceşti de dimineața devreme 
până seara. 

— Şi tu la fel. Și nu te văd bocindu-te toată ziua. 

— Am și eu momentele mele, dar sunt bărbat şi nu mi-este 
îngăduit să arăt asta. 

I se spusese că era omul potrivit pentru slujba de primar, dar criza 
fusese cea care îi deschisese ochii și înțelesese cât de mult îi păsa de 
oamenii din Calvada. 

— Ţi-ai vărsat tot oful, scumpa mea? 

Tonul lui era provocator, dar părea serios. 

— Sunt atât de obosită că s-ar putea să fie nevoie să mă duci pe sus. 

Ea glumea doar pe jumătate. 

— Aș vrea să te vadă Doc mâine dimineață la prima oră. 

Kathryn îi răspunse mormăind că era de acord. 

— Vorbesc serios, Kate. Mâine dimineață. 

O luă de mână în timp ce mergeau spre casă, lăsând-o pe ea să 
stabilească ritmul. 


Doc Blackstone vorbi câteva minute cu Kathryn și apoi o chemă 
înăuntru pe fiica lui, explicându-i că deși nu avea să meargă la 
facultatea de medicină din cauza distanței şi a cheltuielilor, știa deja 
foarte multe lucruri, şi ceea ce învățase în Sacramento avea să îi fie 
util lui Kathryn. Perplexă, Kathryn o salută pe Millie în timp ce fata 
se așeză pe celălalt scaun din fața biroului lui Doc. 

Kathryn ştia deja că Mille era isteață și plină de pasiune. La fel ca 
şi Kathryn, fata citea tot ce prindea în mâini, iar Doc avea o bibliotecă 
impresionantă cu manuale de medicină. 

Millie îl privi pe tatăl ei. 

— Care sunt simptomele ei? 

El îi citi notițele pe care le luase enumerând simptomele lui 
Kathryn: greață în ultimele câteva săptămâni, sentimentul de epuizare 
frecventă, reprize de somn când niciodată înainte nu fusese nevoie de 
asta, o sensibilitate neobișnuită. 

— Unde? 

El roși. 

— Ea nu a spus, și eu nu am întrebat-o. 

— Ei bine, cred că știu deja. Millicent își atinse corsajul și îi zâmbi 
lui Kathryn. O, nu trebuie să fiți atât de îngrijorată, doamnă Beck. 
Nu este nimic în neregulă cu dumneavoastră care să nu se rezolve 
în timp. Tatăl ei își drese glasul, dar atenția ei era îndreptată spre 
Kathryn. Sunteţi însărcinată! Nu e minunat? 

Doc Blackstone se încruntă. 

— Millie, nu folosim cuvântul acela. 

— Dar de ce, pe toţi sfinții? Vorbeşte un fermier despre vaca lui 
că va avea un copilaș? 

Kathryn îşi deschise gura, apoi o închise la loc. 

— Nu trebuie să fii stânjenită, Kathryn. Nu este ca și când tu și 
Matthias ați fi încălcat poruncile. Sunteţi căsătoriți și sănătoși. Nu e 
o surpriză că veți face copii împreună. 

Fața lui Kathryn se îmbujoră și mai mult în timp ce stătea 
încremenită, încercând să pătrundă informaţia, în timp ce Millie 
bombănea la cuvintele tatălui ei de a avea grijă în felul în care se 
exprima, spunând prea multe lucruri unele după altele. Millicent îşi 
dădu ochii peste cap și se aplecă mai aproape de Kathryn. 

— E unul dintre subiectele pe care școlile de medicină le neglijează 
cu totul dintr-un sentiment ridicol de delicateţe morală. Doamne 
sfinte! Te întreb pe tine! Ce este mai natural decât ca o femeie să 
nască un copil? E cel mai binecuvântat eveniment al vieţii ei. Sper ca 
Scrib şi cu mine să facem o duzină. 

Tușind, Doc Blackstone se ridică. 

— O voi lăsa pe fiica mea să vorbească cu dumneata, Kathryn. 
Poate că e tânără, dar știe mai multe lucruri despre starea ta decât 
majoritatea bărbaților din domeniu. M-a ajutat să aduc pe lume mai 
mulți copii în timp ce practicam medicina în Sacramento. 

— Acesta fiind şi unul dintre motivele pentru care am venit 
încoace, remarcă Millicent sec. Noile mămici nu au avut nimic de 
obiectat, dar erau oameni care credeau că nu ar trebui să știu nimic 
despre felul în care se fac copiii, darămite să fiu moașă la vârsta mea. 
Am ajuns oarecum subiect de scandal. 

— Tu şi cu mine avem atât de multe în comun, Millie. În 
următoarea oră de conversație, Kathryn află mai multe lucruri despre 
viață decât o învățase Matthias de când se căsătoriseră. Pe când 
Millicent terminase să îi explice ceca ce ştia despre felul în care crește 
un copilaș, Kathryn ședea fără grai, cuprinsă de uimire. 

— Nu e minunat planul lui Dumnezeu? Millicent luă mâna lui 
Kathryn şi i-o strânse. Femeile au privilegiul de a aduce viața în lume. 
Chicoti. Desigur, bărbaţii își fac partea lor mică... așa că trebuie să fim 
mulțumitoare. Ei își asumă mai multe responsabilități pe măsură ce 
copilul creşte. Sau putem măcar spera la asta. 

— De ce nu de la bun început? se întrebă Kathryn cu glas tare. 

— Îţi poți închipui un bărbat care să se ofere voluntar să schimbe 
scutece? 

Millicent începu să râdă la ideea asta. Și le cam lipsește 
echipamentul pentru a hrăni copilașul, nu-i așa? O bătu pe mână pe 
Kathryn așa cum ar face o femeie în vârstă cu una mult mai tânără. 
Încearcă să nu te îngrijorezi. Poate că Millicent se simţea plină de 
încredere, dar faptul că i se spunea să nu se îngrijoreze o făcea pe 
Kathryn să se îngrijoreze și mai mult. Roagă-te să nu ai gemeni chiar 
de prima oară! 

Cuvintele ei îi săgetară inima lui Kathryn umplând-o de groază. 
Încă se obișnuia cu gândul că purta un copil în pântec. Ce aveau să 
spună oamenii despre asta, când fusese atât de zgomotoasă cu intenția 
ei de a rămâne necăsătorită. Își strânse buzele. 

Pe drum înapoi la biroul Pacii, Kathryn pendula între euforie și 
groază. În ciuda entuziasmului lui Millicent, Kathryn ştia că femeile 
mureau dând naștere copiilor. Și se simțea cu totul necalificată să fie 
o mamă bună. Ce avea să spună Matthias? Va dori să o ascundă la 
fel cum o ascunsese Lawrence Pershing pe mama ei până când se 
născuse frățiorul lui Kathryn? Și avea prea mult de lucru, și avea de 
alergat încoace și încolo prin oraș pentru asta! 

Matthias şi alți trei bărbați se aflau în biroul din față al Focii, 
analizând niște planuri. Soțul ei își ridică privirea și îi făcu cu ochiul. 

— Vrei să arunci o privire la ceea ce ai început? 

Distrasă, ridică din umeri. 

— Simt nevoia să mă întind. 

Bandit sări jos de pe sofa și o urmă în apartamentul din spate. Ea 
închise ușa şi se prăbuşi pe pat. Bandit sări lângă ea și își puse capul 
în poala ei. Își roti ochii în așa fel încât o privea cu o simpatie canină. 
Oare putea simți câinele ăsta că urma să aibă un copilaș? Îl mângâie 
pe cap pe Bandit. 

— Poți? 

El își ridică creștetul, cu urechile ciulite, nedumerit. 

Bărbaţii vorbeau cu voci înfundate. Uşa din față se deschise și se 
închise. Matthias veni în apartament. 

— Ce a spus Doc? 

— E mai bine să te așezi. 

El se făcu alb ca varul și îi citi teama din priviri. Era mai bine să 
îi alunge fricile. 

— Nu sunt bolnavă. 

— Şi atunci ce c în neregulă cu tine? 

— Nimic. Se îmbujoră. Sunt însărcinată. 

Matthias încremeni, privind-o. Apoi expiră prelung, ușurat. 

— Mulţumesc, Doamne. 

Din câte se părea, Matthias se gândise că avea cine ştie ce boală 
gravă și doar puţin timp de trăit în lumea asta. Aștepta ca el să 
înțeleagă pe deplin vestea. 

— Un copilaș. Zâmbi cu gura până la urechi, de parcă ar fi 
găsit aur. Luându-i mâinile, o trase în picioare și o strânse în brațe, 
îngropându-și capul în curbura umărului ei. Lăudat fie Dumnezeu! 
Se trase înapoi, îi cuprinse fața în palme, cu ochii strălucindu-i de 
bucurie și o măsură sănătoasă de mândrie masculină. Va trebui să îi 
găsim un nume. 

— E puţin cam devreme, cred. Nu știm dacă e băiețel sau fetiță. 

Kathryn nu se putu abține și se lăsă cuprinsă de entuziasmul lui. 

— Ceva puternic pentru un băiat. Daniel ar fi un nume bun. Şi 
ceva tandru și dulce pentru o fetiță... 

Kathryn își ridică bărbia. 

— Debora. 

O profetesă biblică, o judecătoare şi comandant de oști. Dar apoi, 
dacă vom avea și alții... 

— Cu voia lui Dumnezeu. Matthias îi ascunse o șuviță de păr 
după ureche. O să lucrăm la asta. 

— O să le dăm la toți nume cu D? Damaris, David, Dorca...? 

— Am putea lua alfabetul de la început. Abigail. Adam. 

Ea se încruntă la el. 

— Câţi copii îți dorești? 

— Cât de mulți ne dă Domnul. El rânji. Se spune că cel mai bun 
mod de a avea grijă de o femeie este să o ţii desculță și însărcinată. 
Când ea făcu un pas înapoi, el o trase aproape. Nu te teme. O să mă 
asigur că ai pantofi de casă și pantofi de stradă, și cizme, și voi face 
ce pot mai bine... 

— Nu mai spune nimic! Kathryn se dădu înapoi, împungându-l 
cu degetul pe Matthias în piept. Să nu care cumva să crezi că asta o să 
mă lege de casă şi o să mă facă servilă. 

El îi luă degetul și i-l mușcă ușor. 

— Vrei să dai tu vestea în Voce sau îmi dai voie să mă duc în 
mijlocul drumului pe Chump Street și să anunț o lume întreagă? 

Simţi cum sângele i se învolburează în vene. Un copilaș! 

— Cred că le putem face pe amândouă. 


La început, se făcură pariuri dacă copilul lor avea să fie băiat sau 
fată. Acum, cu cât începea să prindă proporții, bărbații puneau pariuri 
că avea gemeni. Până şi minerii începeau să aleagă date și se puseră 
să construiască un leagăn pentru copil. Faptul că era însărcinată nu o 
opri pe Kathryn să meargă la mina Keeweetoss o dată pe săptămână 
pentru a se întâlni cu Amos Stearns, Wyn Reese, Jian Lin Gong și 
alții câțiva care erau la conducerea operațiunii. 

Dimineaţa asta, Kathryn zărise un bărbat suind drumul şerpuit 
spre birourile minei. Când Wyn ieși și o ajută să suie treptele, ea 
întrebă cine era vizitatorul. 

— E „Klaus Nebunul“ Johannson. A ajuns cu vaporul în San 
Francisco şi apoi s-a suit până aici pentru o slujbă. Spune că munții 
noştri îi amintesc de Suedia. A început să lucreze în ture de noapte, 
ca să îi rămână zilele libere. Îi ia două ore să urce până aici, și mai 
puţin de zece minute să coboare. Am văzut oameni care fac lucruri 
nebuneșşti pentru distracție, dar când îl privesc cum coboară de pe 
munte mie mi se pare că e o nebunie sortită morții. 

— Mi-ar plăcea şi mie să-l văd. 

Kathryn tocmai încheia ședința când unul dintre muncitori intră. 
Suedezul reuşise să ajungă în vârf. 

— V-am pregătit un scaun și o pătură, doamnă Beck, ca să vă fie 
confortabil și cald în timp ce îl priviți. 

Nu rămase mult timp așezată. Trase aer adânc în piept, apoi se 
lipi de balustradă privindu-l pe Klaus Nebunul făcând slalom pe 

pârtia albă, ricoșând zăpada la fiecare curbă. La jumătatea coborârii, 
se aplecă înainte, își puse bețele sub brațe și cobori ca o săgeată 
pe partea cea mai abruptă, îndreptându-se spre o movilă cu mare 
viteză, părând gata să își frângă gâtul. Își luă avânt și sări peste 
movilă chiuind de bucurie, făcu un salt înapoi și ateriză în picioare, în 
uralele unei duzini de bărbaţi care priveau spectacolul. Întorcându-se 
într-o parte, cobori în laterală ultima sută de picioare și se opri. 
Desfăcându-şi scândurile prinse de picioare, le puse pe umeri şi 
începu din nou să suie panta. 

— E timpul pentru încă o coborâre, îi spuse Wyn. El le spune 
acelor scânduri schiuri. 

Inima lui Kathryn continua să gonească. 

— Sunt surprinsă că nu sunt și alți bărbați la rând dornici să învețe 
să facă asta! 

Ea ar fi încercat cu siguranță, dacă nu ar fi fost însărcinată. 

— Sunt. O jumătate de duzină își rindeluiesc și își șlefuiesc 
scândurile... 

Pe drum spre casă, Kathryn avu timp să se gândească la viitorul 
Keeweetoss şi al Calvadei, și la Klaus Nebunul care cobora pe 
versantul muntelui pe schiuri. Matthias conducea o şedinţă în salonul 
noii lor case reconstruite. Toţi bărbaţii se ridicară în picioare când 
intră Kathryn. Matthias ridică ușor din sprâncene când o văzu. 

— Veşti bune? 

— O, da! îi răspunse ea râzând, scoțându-și mănușşile în timp ce se 
îndrepta spre bucătărie, unde continua să scrie articolele. Aruncându-și 
haina peste spătarul unui scaun, se apucă de lucru alcătuind o listă de 
lucruri care trebuiau făcute pentru a pune un plan în mişcare. 

Câteva minute mai târziu, Matthias se rezemă de tocul ușii, 
privind-o. 

— Arătai gata să explodezi când ai intrat pe ușă. 

— Mă simt gata să explodez, dar Millie spune că mai am câteva 
săptămâni. 

— Bărbaţii au pus o mulțime de bani pe diferite date. 

— Așa am auzit și eu. ]și dădu ochii peste cap. Au nevoie de 
lucruri mai bune de făcut cu banii lor decât să îi arunce pe jocuri de 
noroc, spuse ea zâmbind. 

— O-o. Cam ce planuri năstrușnice mai ai pentru noi de data 
asta? 

— Doar o idee, spuse ea chicotind. Un viitor alternativ pentru 
Calvada, în cazul în care mina va seca vreodată. 

MATTHIAS ȘI KATHRYN BECK AU CONTINUAT SĂ TRĂIASCĂ ȘI 
să lucreze fericiți-pentmuîmbunătățirea Calvadei, deși au vizitat 
Sacramento adesea. Familia Beck au avut în final opt copii, cinci băieți 
şi trei fete. Masthias și: Her ty Cài au continuat relația lor de parteneri 
ái Firmeiide transporturi Beck & Cali, Compania a transportat 
năefüri Anpnordul. şi: stdul statului Califărnia, în final construind 
ăruțe 'refrigerăte” cu care au trimis produsele din California în Est cu 
trenul. Matthias a fost reales ca primar peritru un al doilea mandat, 
dar după aceea a refuzat să mai candideze; 

Wyn Reese s-a căsătorit cu -Elvira Haines și au avut împreună 
patru copii. Scrib şi Millie au avut șapte copii, patru fii şi trei fiice. 
Deși Kathryn a continuat să scrie editoriale și articole, după nașterea 
celui de-al patrulea copil al ei, a lăsat ziarul pe mâinile lui Scrib. Băieții 
Mercer au absolvit Școala „Filonul principal“ și au venit să lucreze 

ca reporteri la Voce. Au învățat amândoi să schieze, s-au căsătorit cu 
două fete din loc și și-au întemeiat familiile în Calvada. 

Keeweetoss a continuat să producă argint și cupru de foarte bună 
calitate pentru încă două decenii. „Cei doisprezece” care s-au alăturat 
experimentului de afaceri al lui Kathryn au ajuns oameni bogați. 
Unii au rămas în afacerea minieră, alții și-au folosit veniturile din 
profit pentru a începe alte afaceri. Jian Lin Gong a devenit bancherul 
comunității chineze. 

Convinsă de faptul că orașul Calvada nu avea să moară la fel 
ca atât de multe orașe miniere când mina avea să sece în cele din 
urmă, Kathryn a lucrat împreună cu Klaus Nebunul Johannson 
pentru a dezvolta o sursă de venit alternativ pentru oraș. Când mina 
Keeweetoss s-a închis, stațiunea de schi alpin din Munţii Keeweetoss 
atrăgea deja sute de turiști în fiecare iarnă. 

Kathryn și-a donat banii pentru a construi un parc în oraş. Ea 
a făcut planul: o încrengătură de alei care duceau toate în centru, 
unde se ridica un foişor încăpător. S-au plantat pini pentru a oferi 
umbră familiilor care se adunau la concerte sau jocuri în aer liber 
în timpul serilor fierbinți de vară. Foişorul era decorat de Paşte, 
de 4 Iulie, de Sărbătoarea Mulţumiri și de Crăciun. Parcul a devenit 
locul de adunare al locuitorilor Calvadei. Afacerile s-au înșirat în jurul 
Parcului. Restaurantul și Pensiunea Ronyei Vanderstrom a ocupat un 
loc generos în mijlocul uneia dintre străzi. 

Magazinul Universal Aday a preluat mijlocul altei străzi care 
străjuia parcul. Nabor a alunecat pe o coajă de portocală și și-a frânt 
gâtul când a aterizat pe un butoi plin cu fasole uscată. Puţini i-au 
deplâns trecerea în neființă, în afară de scumpa de Abbie, care a 
angajat după aceea doi bărbați care au condus magazinul cu succes. 
Ea și-a cumpărat un pian, instrumentul căruia îi dusese dorul din 
vremea când nu era decât o tânără necăsătorită din Est. 

Când Amendamentul Nouăsprezece a fost votat și au sosit 
alegerile prezidenţiale din noiembrie 1920, Kathryn Walsh Beck a 
ținut o cuvântare din foișorul din Calvada. Când s-au deschis urnele 
de vot, ea și cele trei fiice ale ei au fost conduse în față, fiind primele 
femei care au votat în Calvada. După ce au votat și Matthias și fiii 

lor, Kathryn și Matthias au zăbovit pe o bancă în parcul orașului, 
ascultând o formaţie care intona cântece patriotice. 

— E o viață bună, nu? spuse Kathryn privind oamenii care se 
plimbau prin parc, copiii râzând și alergând pe alei. Un băiat se 
cățărase într-un pin, iar mama lui îl implora să coboare. Familiile 
stăteau pe pături, bucurându-se de o cină la picnic. 

— Da, este. Matthias își petrecu brațul pe după ea. Ea se rezemă 
de el și-și puse capul pe umărul lui. O cuvântare bună, scumpa mea. 

Kathryn oftă. 

— Ah, nu credeam că oamenii vor dori să mă asculte mai mult de 
treizeci de minute, dar erau așa de multe lucruri pe care doream să le 
spun. 

— E înţelept întotdeauna să ai cuvântări scurte. Chicotind, o 
sărută pe frunte. De asta te-a făcut Dumnezeu scriitoare. 


Sperăm că fi-a făcut plăcere citirea acestei cărţi. 
Dacă te-a inspirat mesajul ei, 
te rugăm dă-o mai departe celui pe care vrei să-l inspiri. 


Pentru detalii suplimentare şi alte apariții editoriale 


disponibile la Editura Scriptum, vezi paginile de final 
şi accesează librăria virtuală de la adresa www. scriptum.ro 

ÎNTREBĂRI PENTRU DISCUȚII 


1. Una dintre întrebările explorate de autoare în timp ce a scris 
acest roman, „afost „Boate.o persoană să aibă impact asupra unei 
comunități î întregi“? Cum încearcă diferite personaje să influenţeze 
„corăunitatea- di Calvadi ih ii: sau în bine? Ce putem învăța din 
exemplele lor? Cum puteţi răspunde wi la întrebarea autoarei? 


d. Atii Kathryn Ni Matthias sunt dezihoșteniţi de familiile lor. 

+” Care sunt motivele? Cum și-a gestionat fiecare respingerea? Când 
Matthias îi dezvăluie lui Kathryn faptul că a fost dezmoștenit, 
Kathryn îi răspunde cu „Dumnezeua promis să ducă la bun sfârșit 
lucrarea pe care a început-o în fiecare dintre noi.“ Ce înseamnă 
asta? Ai fost respins/ă vreodată de cineva drag ție? Cum ai 
reacționat la asta? Crezi că este posibil un viitor între Matthias și 
tatăl său, și care ar fi acela? 

.. În ce moduri seamănă Kathryn cu City Walsh? Crezi că trăsăturile 
de personalitate pot fi moștenite de la rudele tale de familie? Ce a 
reușit să facă Kathryn și City nu a reușit? 


„ Odată ce Kathryn repornește tipărirea Vocii, Matthias încearcă 
să o avertizeze să nu scrie editoriale incendiare. Eşti de acord 
cu sfatul lui că „prea mult adevăr dintr-odată poate să facă mai 
mult rău decât să ajute“? Are dreptate Kathryn cu faptul că a trăi 
conform cu convingerile cuiva atrage o mulțime de necazuri? 
Există moduri de a aduce schimbarea fără a-i agita pe ceilalți sau 
schimbarea naște întotdeauna împotrivire? 


. Prezintă câteva exemple de restricții la care au fost supuse 
femeile în 1875. Te-a surprins vreunul dintre acestea? Există 
domenii în care drepturile femeilor sunt călcate în picioare şi 
astăzi? Sau există anumite așteptări sau poveri încredințate 
femeilor pe care bărbaţii nu le poartă? În ce moduri ar trebui 
societatea noastră să pretindă egalitatea între sexe? Sau este în 
regulă să permiți oamenilor să își asume roluri diferite pe baza 
puterii fiecăruia? 


. Este Kathryn înțeleaptă sau nesăbuită când vine vorba de Morgan 
Sanders? Ce avertismente a ignorat în privința lui? Te-ai pus 
vreodată în calea cuiva care intenționa să facă rău? Cum și de 
ce? Ce cale de scăpare ţi-a oferit Dumnezeu? Ai folosit-o? Ce ai 
învățat din experiențele avute? 


. Matthias se îndreaptă spre reverendul Thacker pentru ajutor în 
a o convinge pe Kathryn să își asume locul cuvenit unei femei în 
societate. Ce spune Thacker despre Adam și Eva? Este predica lui 
corectă? Cum reacționează Kathryn? Ai fost la fel de surprins/ă 
de reacțiile ei ca și Matthias? Care este concluzia ei despre rolul 
femeii? 


. Ca sudist care a luptat pentru Nord în Războiul Civil, Matthias 
are o perspectivă unică asupra câștigătorilor și a celor perdanți. El 

meditează: „Oamenii nu trăiesc după ceea ce li se spune, ci după 
ceea ce cred.“ Eşti de acord cu ideea aceasta? Ce îi spune City 
lui Matthias despre ceea ce cred oamenii? (vezi capitolul 17) La 
cine te îndrepți pentru Adevărul sau Autoritatea supremă? Când 
vii în contact cu persoane care au păreri diferite, cum alegi să 
interacționezi? 


. Nabor Aday îşi abuzează verbal soția, pe Abbie. Cum 
reacționează ea? Cum reacționează alții când observă 
interacțiunea celor doi? Crezi că oamenii de astăzi sunt mai 
mult sau mai puțin dispuşi să ia partea cuiva când văd un abuz? 
Ce resurse există disponibile în prezent pentru cei aflați în 
situații abuzive? 


10.Ronya îi spune lui Kathryn: „O femeie trebuie să își păzească 


inima pentru a-şi folosi capul atunci când își alege un soț.“ Ce o 
determină să facă această afirmație? Eşti de acord cu ea? Ce alte 
sfaturi ai oferi? 


11.City avea multe de spus despre regrete, inclusiv: „Unele decizii 


te hăituiesc. Poţi să te răzgândeșşti, dar nu poți da timpul înapoi.“ 
Care personaje sunt urmărite de regrete? Cum reacționează 
ele? Dacă nu te poți întoarce, ce poți face pentru a merge mai 
departe? 


12.Kathryn a meditat la această idee: „Ce împletitură încâlcită 


reușesc să creeze oamenii când încearcă să ia locul lui 
Dumnezeu.“ Ce încurcături au făcut diferitele personaje din 
acest roman când „incearcă să ia locul lui Dumnezeu“? Ai 
observat situații asemănătoare în viața ta? Cum s-au rezolvat? 


13.În trecut, ca și în prezent, văduvele pot avea diferite dificultăți. 
De ce a ales Fiona Hawthorne calea pe care a urmat-o? Pe ce cale 
spera să apuce în final? De ce nu părea posibil ca ea să rămână mai 
departe în Calvada? Cum ai rescrie finalul poveștii ei? 

14.Când Kathryn află adevărul despre uciderea lui City, Matthias 
îi spune că unii oameni par să fie dedați la rău. Cât de mult 
adevăr este în afirmația aceasta? Ce factori (un suflet rănit, o 
conștiință încărcată) pot contribui la asta? Crezi că toți pot fi 
răscumpărați? 

O DISCUȚIE CU AUTOAREA 
PE MARGINEA CĂRŢII 


„NOUA NORMALITATE“ NU ERA DELOC DIFERITĂ DE 
PROVOCĂRILE DINAINTE. LA FEL CA PÂNĂ ACUM, TOȚI 
AVEM DE FĂCUT O ALEGERE. FIE SĂ NE PLÂNGEM ȘI SĂ 
BOMBĂNIM DIN CAUZA FELULUI ÎN CARE STAU LUCRURILE, 
FIE SĂ URMĂRIM PARTEA BUNĂ PLINĂ DE UMOR A VIEȚII. 


Francine, ai spus despre cartea aceasta, Mai prețioasă decât aurul, că este 
povestea ta din periceda:de:GOLID. De ce ai numit-o așa? 

Sătacep cuo întrebare, la rândul meu: Ce face un scriitor atunci 

„când este neygit să-steă îi casă Serie. Și scrie. Și tot scrie. Uneori 

l „este ailt mai distractiv să trăieşti într-o lume fantastică decât 


a am Păcut: Da munca din grădină, și din vie, mă afundam 

“ în lumea mea fantastică. Pe când am terjninat manuscrisul m-am 
ales cu 194000 de cuvinte! A trebuit să-tai mult. Dar pentru că am 
avut vreme berechet în carantină şi chiar mă aflam în California, 
procesul de tăiere s-a dovedit aproape la fel de încântător ca cel 
de scriere. 

Ce te-a motivat să te întorci la frontiera Californiei? Ce anume te intrigă 
cu privire la acest loc? 

Sunt originară din California și întotdeauna mi-a plăcut 
istoria statului în care m-am născut, în special cele caracterizate 
de febra aurului și argintului. Subiectul cărții Răscumpărază prin 
iubire se desfășoară în perioada anilor 1849 şi 1851. Mai prețioasă 
decât aurul surprinde goana după argint, din anii 1870. Bărbaţi din 
întreaga lume și de toate categoriile sociale au venit în California 
cu dorința de înavuțire. Au venit și câteva femei — unele cu vagonul, 
altele cu vaporul; unele de bună voie, altele, nu. A fost o perioadă 
de avânt și prăbuşire ce a dat naștere la multe drame. Cred că asta 
mă atrage cel mai mult — visele care i-au adus pe oameni, munca 
grea obositoare care i-a așteptat, nenumăratele poveşti de succes, 
dar și de nereușită. 


Ai spus că poveștile tale încep adesea cu o întrebare. Ce întrebare a 
determinat acest roman? 

Au fost mai multe întrebări. Cum se descurcă o persoană când 
este alungată de familie? Putem să ne croim cursul vieții noastre 
sau suntem hărăziți să urmăm un destin? Poate cineva să schimbe 
caracterul unui oraș? Cum putem să ne ridicăm vocea în numele 
celor nevoiași, nu doar să le dăm o mână de ajutor din când în când? 


Ce teme din această istorisire, plasată în anii 1870, au relevanţă în ziua 
de astăzi? 

Una dintre teme este tratamentul adesea nedrept al 
lucrătorilor. În perioada febrei după argint, proprietarii de 
mină erau putrezi de bogați, dar își țineau muncitorii în robia 
datoriilor. Aceasta este o practică comună și în zilele noastre în 
traficul de persoane. Avem acum legi pentru a proteja lucrătorii, 
şi totuși sunt nenumărate știrile despre persoane din poziții 
înalte în societate care dețin în conturi miliarde, în timp ce își 
plătesc lucrătorii cu salariul minim. Dar ceea ce mi-am dorit să 
subliniez prin această scriere este că există și alte posibilități în 
modul de a conduce o afacere şi chiar sunt persoane care se zbat 
pentru oamenii din compania lor. 

Romanele tale surprind puternic motivațiile și emoțiile personajelor. 
Ce ţi-ai dori să observe și să înveţe cititorii din exprimarea gândurilor 
interioare ale personajelor din Mai prețioasă decât aurul? 

Nu lăsa ca nedreptatea vieții să te amărască. Străduiește-te să 
faci bine, indiferent de ceea ce fac alții din jurul tău. Tratează-i 
pe ceilalți așa cum ai vrea să fii și tu tratat/ă. Ridică-te în numele 
celor necăjiţi și găsește modalități practice de a-i ajuta. Un ajutor 
este de folos pentru o zi. Dar susținerea unei cauze poate schimba 
o viaţă pentru totdeauna. Spune adevărul indiferent de cost. Învață 
să râzi și să te bucuri de viață. Nu te lua prea în serios și nu ține 
cu dinții de propria ta părere. Ascultă și învaţă dc la alții. Și mai 
presus de toate, trăiește pe placul Domnului. 


Ce personaj din această poveste fi-a plăcut cel mai mult să creionezi? 
De ce? 
Kathryn Walsh! Este femeia cu o credință puternică, Îl caută 
pe Domnul și face ceea ce crede că este drept. Nu este doar o 
femeie ce ține prelegeri. Este înflăcărată, serioasă și hotărâtă să 
facă mai bun orașul în care trăiește (indiferent dacă bărbații sunt 
de acord sau nu). Când își dă seama că greşeşte cu ceva, recunoaşte. 
Dar când are dreptate, merge înainte, indiferent de cost. Ea caută 
modalități de a-i ajuta pe oameni să iasă din sărăcie. Deși ea însăși 
are puține resurse, împarte ceea ce are. Fa nu judecă pe nimeni 
(cu excepţia lui Matthias Beck!), deşi este frecvent judecată de 
alții (Beck fiind unul). Și are simțul umorului. Sincer, mi-a făcut 
plăcere să o cunosc în timpul carantinei COVID. Și, desigur, 
Matthias Beck are și el trăsături de caracter fascinante. 


Cum s-a dezvoltat această poveste dintre ei? 
Ideea de gestionare a afacerilor lui Kathryn a venit ca o surpriză. 
La fel ca şi aventura ce a dus la schimbarea reală în Calvada. Dar 
nu vreau să dezvălui mai mult din poveste. 


Spuneai că în perioada de carantină COVID, unul dintre obiectivele tale 
a fost să abordezi problemele serioase cu umor și graţie. Citez: „Viaţa era 
deja prea sumbră pentru a o mai împovăra. Cu toții trebuie să râdem, 

chiar şi atunci când zilele sunt intunecate — poate chiar mai mult în acele 
vremuri. Și tofi ne dorim schimbări în bine și un final fericit. “A îndeplinit 
acest proiect obiectivele propuse? _ 
Scrisul m-a ajutat să trec mult mai ușor prin carantină. În 
unele privințe, viața mea nu s-a schimbat. Ca scriitor, îmi petrec 
cea mai mare parte a vieții lucrând acasă. Am reușit să trec peste 
frustrarea regulilor în continuă schimbare creând personaje, scene 
și dialoguri. Există atât de multe situații în viață care ne provoacă 
să avem încredere în Dumnezeu. Este atât de adevărat că nu este 
nimic nou sub soare. „Noua normalitate“ nu era deloc diferită de 
provocările dinainte. La fel ca până acum, toți avem de făcut o 
alegere. Fie să ne plângem și să bombănim din cauza felului în 
care stau lucrurile, fie să urmărim partea bună plină de umor a 
vieții. Eu am ales această din urmă variantă. 


Ce speri ca cititorii tăi să afle despre Dumnezeu prin această istorisire? 
Relaţiile rupte nu trebuie să însemne vieți frânte. Lasă iubirea 
(agape) să fie motivația pentru ceea ce faci și pentru modul în care 
trăieşti. Dumnezeu îi poate modela pe cei mai îndărătnici oameni 
în lideri înţelepţi şi talentați. O persoană poate schimba cursul 
unei comunități. Domnul poate face frumuseţe din cenuşă. 

FRANCINE RIVERS ESTE O AUTOARE RENUMITĂ, CU MULTE TITLURI 
de succes premiate:şi-apreciate. pe piața seculară. După ce a devenit 
creştină „născută din nou, a scris cartea Răscumpărată prin iubire, 
considerată declarația e credin: Romanul reia povestea biblică a 
li Osearşiia: “Gomerei și o plasează î în California, în perioada așa-zisei 
crizăa, urului. Răscympărată prin iubire “este considerată acum o 
fucgafe c asică de ficţiune în literatura creștină şi an după an continuă 
să fie în topul celor mai vândute cărți creștine. În anul 2022, povestea 
din spatele acestei cărți a fost ecranizată de D.J. Caruso. 

Francine a publicat numeroase--căiți pe teme creștine — toate 
bestseller — și a câștigat atât admiraţia criticilor, cât și loialitatea 
cititorilor de pe întregul mapamond. Scrierile ei au fost recompensate 
cu premii, iar în 1997, după ce câştigă cel de-al treilea premiu RITA 
pentru ficțiune motivațională, Francine a fost inclusă în Romance 

Writers of America's Hall of Fame (Galeria celebrităților americane 
pentru scriitorii de romane de dragoste). În 2015, i se decernează 
Premiul pentru întreaga carieră de către American Christian Fiction 
Writers (Asociaţia scriitorilor americani de romane creștine). 

Romanele lui Francine au fost traduse în peste treizeci de limbi și 
se află în topul celor mai vândute cărți de ficțiune creștină, atât în țară 
cât și în străinătate. 

Francine și soțul ei Rick locuiesc în nordul Californiei și adoră să 
îşi petreacă timpul cu copiii și nepoții lor. Scopul romanelor sale este 
să-i apropie pe cititori mai mult de Domnul. Totodată, prin scrierile 
sale vrea să-l aducă inchinare și slavă lui Isus pentru tot ceea ce El a 
făcut și continuă să facă în viața ei. 

Din mărturisirea ei de credință: 


Am învățat că a avea curaj nu este ceva ce putem produce 
prin propriile noastre eforturi. Dar când ne predăm din toată 
inima lui Dumnezeu, El ne dă curajul să înfruntăm orice 
provocare. El ne dă cuvintele pe care să le rostim atunci când 
suntem chemaţi să ne exprimăm credinţa. 

Încă mă consider o creştină cu greșeli și eșecuri, dar Isus 
mi-a dat talantul de a scrie, pe care să îl folosesc în căutarea 
răspunsurilor de la El. Fiecare dintre personajele mele joacă 
un rol prin care caut perspectiva lui Dumnezeu și în fiecare 
zi găsesc ceva în Scriptură care îmi vorbește. Dumnezeu are 
răbdare cu mine şi, prin studiul Cuvântului Său, învăţ ceea ce 
El vrea să mă învețe. Când aflu despre cititori care a ajuns să 
se apropie de Dumnezeu prin povestirile mele sunt nespus 
de bucuroasă că El folosește acest mijloc pentru a-i învăța pe 
copiii Săi — chiar și printr-o operă de ficțiune. 

Dorința mea principală când am început să scriu ficțiune 
creştină a fost să găsesc răspunsuri la întrebări personale și 
să împărtășesc acele răspunsuri sub formă de poveste cu alții. 
Acum, vreau mult mai mult. Tânjesc ca Domnul să folosească 
poveştile pentru a-i face pe oameni să înseteze după Cuvântul 
Său, Biblia. Îmi doresc și nădăjduiesc ca scrierile mele să 
stârnească în cititorii mei pofta după Cuvântul lui Dumnezeu, 

să-i ajute să se îndrăgostească de Isus Cristos, Pâinea Vieţii. 
Mă rog ca după ce ajung să citească orice carte de-a mea, 
cititorii să ia cu entuziasm Biblia în anticiparea unei întâlniri 
reale cu Domnul Însuși. 

Vă provoc, dragii mei cititori, cercetaţi Scriptura pentru 
bucuria de a fi în prezenţa lui Dumnezeu. 

lubiţilor, predați-vă din toată inima lui Isus Cristos, care 
vă iubește. Pe măsură ce bei din fântâna adâncă a Scripturii, 
Domnul te va înviora şi te va curăți, te va modela și te va 
recrea prin Cuvântul Său viu. Căci Biblia este însăși suflarea 
lui Dumnezeu, care dă viață veșnică celor care ÎI caută. 


Sperăm că ţi-a făcut plăcere citirea acestei cărţi. 
Dacă te-a inspirat mesajul ei, 
te rugăm dă-o mai departe celui pe care vrei să-l inspiri. 


Pentru detalii suplimentare și alte apariții editoriale 


disponibile la Editura Scriptum, vezi paginile de final 
și accesează librăria virtuală de la adresa www.scriptum.ro 


453 


Pentru seria completă, 
în limba română, 
a romanelor scrise de 


FRANCINE RIVERS 


vizitează 
www.Scriptum.ro 


Titlurile din seria 
Fiii încurajării 
Fiii încurajării — cinci bărbaţi ai credinţei care au slujit în umbra 
unor mari lideri și au influențat cursul istoriei pentru totdeauna. 
Poveşti de viață uimitoare, eroi din umbră 
și un context biblic real te vor captiva definitiv. 

Războinicul — Caleb credinta si idolatrie. Printul — Ionatan 
Caleb, războinicul spion, Ionatan, prințul care a fost gata 
devenit liderul poporului Israel | să renunțe la tron pentru a păstra 
spre Țara Făgăduinței. N prietenia camaradului său. 
Amos, un păstor din Tecoa, culegător N Sila, tovarășul de misiune al lui 


de smochine, devenit profetul poporului 
lui Dumnezeu în vremuri de restriște. 


Pavel și bărbatul investit cu misiunea 
de a purta de grijă sulurilor catehetice, 

Profetul — Amos Scribul — Sila 

Titlurile din seria 
O genealogie a harului 


O genealogie a barului — cinci femei care au schimbat lumea. 
Poveşti de viață captivante, personaje controversate 
şi un context biblic real te vor captiva definitiv. 


Credinţă — Rabav 
Trecutul ci tenebros, 


Dumnezeu i l-a preschimbat 


într-un viitor cuceritor. 


Frumusețea ei a stârnit 

Speranță — Tamar 

Deşi trădată de bărbaţii 

care îi controlau viitorul, 

a luptat pentru credința 
ei în Dumnezeu. 


Dragoste — Rut 


Pentru că a fost gata 


să sacrifice totul, fără să aștepte ceva 


e în schimb, Dumnezeu a onorat-o. 


pasiunea regelui, iar suferința ei 
a atins inima lui Dumnezeu. 

Îndurare — Batseba 


Clipa pregătită din veșnicie. 
Dumnezeu a ales o femeie. 

Ascultare — Maria 

Seria Familia Porter 


iomanele din seria Familia Porter prezintă poveştile de viață ale membrilor 
i, care se confruntă cu lupte și zbateri personale cu care adeseori și tu te poți 
lenrifica. Becky Wade nu se fereşte să prezinte vulnerabilitățile lor, dar, în 
gală măsură, credința și speranța în Dumnezeu sunt teme subliniate foarte 
uternic, mai ales în situații critice pentru protagoniștii ei. 


Într-o dimincaţă s-au trezit 
cu un certificat de căsătorie și 
o doză rece de realitate. Celia 

era pregătită să fie soţia lui 

Ty, dar el nu era pregătit să 

devină soțul nimănui. 

Tegan este moștenitoarea 
nei mari averi, Bo este un Gray este de-a dreptul 
mplu manager de fermă și indignat când agenția de pază 

BECKY WADE 


igajatul ei. Totuși, de îndată 
se întâlnesc, între cei doi se 
»rinde o scânteie. 


şi protecţie îi desemnează ca 
și bodyguard o femeie. Cum 
l-ar putea proteja o femeie 


care avea doar jumătate din 
dimensiunea lui: 


Jake se luptă cu sindromul de Un 
stres posttraumatic, trăiește Duma INLA 

. . . - - „LUPTĂ PENTRU T:NE 
o viață solitară și evită orice . 


relație pe cât posibil. Asta până 
când o reîntâlnește pe Lyndie. 


Titlurile din seria 
Anii tăcerii 


Anii tăcerii — este povestea vieții a patru femei puternice care au avut 
un impact decisiv în istoria celor 400 de „ani de tăcere“, o vreme când 
Dumnezeu nu a vorbit lui Israel prin proroci, dar Și-a continuat lucrarea în 
mijlocul poporului Său, printre alte popoare și în lumea supranaturală. 


Cleopatra, 
regina Egiptului 


ANGELA HUNT 


Împărăteasa Cleopatra 
SI privită prin ochii 

i celei mai credincioase 
prietene a ei, Chava. ANGELA HUNT 


Lea, 
soția lui Iuda 
Macabeul 


Povestea Maccabeilor 
prin ochii soției lui 
Iuda, care a înțeles că 
dragostea presupune 
curaj şi... sacrificiu. 


Salome, 
regina 
Ierusalimului 


Urcarea ci pe tron a 
depășit așteptările 
tuturor, dar încrederea ci 
în llaShem a schimbat 
lumea. 


ANGELA HINT 


Zara, 
umbra regelui 


O slujnică la curtea lui Irod, 
carc, în numele Atotputernicului 
HaShem, s-a ridicat 

în folosul celor năpăstuiți. 

Personală. Autentică. Sinceră. 


Revista Lydia apare de două ori pe an, de Paşte şi de Crăciun. Se pot face 
abonamente pe o perioadă de doi ani, atât în ţară, cât şi în străinătate. 

Vrei să-i rnulțumeşti cuiva, să abordezi pe cineva, să întreţii o prietenie dragă 
sau doar să îi aminteşti cuiva de tine? Dăruieşte-i un abonament cadou. 


Informaţii, comenzi şi abonamente la: 
Revista Lydia % O.P. 9 C.P. 33, 410690 Oradea - Bihor, România 
Tel./Fax/Robot: 0359-412.765 $% comenziQlydia.ro % www .Iydia.ro 

Cum poți obţine cărțile 
editurii Scriptum 


Editura Scriptum îşi doreşte să beneficiezi de cele mai bune cărţi, răsplătindu-ţi 
pe deplin efortul de a citi. Astfel, alegem cu cea mai mare grijă cărțile pe care 
le publicăm sau le promovăm. 

Poţi obţine foarte comod cărţile noastre: prin telefon, fax, e-mail, librărie 
virtuală sau standuri de carte și librării din oraşul tău. Cărţile comandate direct 
la editură vor fi trimise prin curier, în țară sau străinătate, iar plata se poate face 
într-una din următoarele variante: ramburs, cu card, PayPal sau transfer bancar. 
În librăria virtuală vei găsi mereu titluri noi şi deosebite. 


Pentru informaţii: 

Editura Scriptum, O.P 9 C.P 33, 410690 Oradea 

Tel /Fax/Robot: 0259-457.428, e-mail: comenziQscriptum.ro, 
magazin virtual: www scriptum.ro 

Mai prețioasă decât aurul / Francine Rivers. - Oradea: Scriptum, 2023 
ISBN 978-606-031-122-5 


821.111 


= 
] 8 / 5 Când Kathryn Walsh sosește în 
neînsemnata Calvada, un oraș minier cuibărit 
în munții Sierra Nevada, îndrăgostirea 
este ultimul lucru la care se gândește. Ea, o 
sufragetă exilată din New England, și el, un 
fost soldat al Uniunii dezmoștenit de familia 
sa, ajung în orașul de frontieră din California, 
unde își unesc nu doar forțele, ci și inimile 
pentru a-l salva. 

Alungată de bogatul său tată vitreg, Kathryn 
Walsh a ajuns să revendice o moștenire de la 
unchiul pe care nu l-a cunoscut niciodată: un 
ziar falimentar de pe o stradă plină de bordeluri 
și saloane și o mină aparent fără valoare. Mișcată 
de opresiunea minerilor locali și a familiilor 
acestora, Kathryn decide să relanseze ziarul 
unchiului ei, dar se trezește în mijlocul unui 
vârtej, înfruntată de cei mai puternici oameni 
din Calvada. Însă Kathryn nu are de gând să se 
dea bătută, mai ales că știa că are dreptate. 

Matthias Beck, proprietarul unui salon 
şi al unui hotel local, ştie prea bine cât de 
periculoasă poate fi tenacitatea lui Kathryn; 
deși avea dreptate în privinţa problemelor 
orașului Calvada, îndrăzneala ei i-ar putea fi 
fatală. lar domnişoara Walsh nu-i era chiar 
indiferentă chipeșului Matthias, așa că își 
urmează chemarea inimii, căci lumea poate 
căuta să se îmbogăţească în acest oraș în plină 


expansiune, dar este o dragoste mai prețioasă 


decât aurul care îi va salva pe toți în cele din 
urmă. 


-> 


rancine Rivers a avut o carieră de succes 
ca scriitoare timp de mai mulți ani înainte să 
devină o creştină practicantă, în 1986. Această 
schimbare majoră din viața ei a determinat-o 
să publice, în 1991, Răscumpărată prin iubire, 
cartea pe care a denumit-o „declaraţia ei de 
credință“. De atunci, Francine a publicat 
numeroase romane creștine bestsellere, cu care 
a cucerit admiraţia scriitorilor și loialitatea 
cititorilor. 

Romanele ei au fost premiate sau 
nominalizate la numeroase distincții, iar în 
1997,după ce a câștigat al treilea premiu RITA 
pentru ficțiune motivaţională, Francine a fost 
inclusă în Hal of Fame — galeria scriitorilor 
de ficţiune din America. În 2015, ea a primit 
premiul pentru întreaga carieră. 

Romanele lui Francine au fost traduse în 
peste treizeci de limbi și au căpătat statutul de 
bestsellere în multe țări din toată lumea. 

Ea și soțul ei locuiesc în California de 
Nord și se bucură de timpul petrecut cu copiii 
și” nepoţii lor mari. În ce privește pasiunea ei 
pentru scris, Francine a transformat-o într-o 
modalitate de a-L glorifica pe Isus pentru tot 
ceea ce El a făcut și face în viaţa ei. 


este nou-venită în 
orașul în care legea este“, 
soră cu fărădelegea. 


este unul dintre cetăţenii 
influenți ai orașului. 


nu-și dorește să aibă 
de-a face cu celălalt. 


La început. 


ISBN 978-60b-031-122-5 

